
P.  OVIDI   NASONIS 
METAMORPHOSEON 

LIBER   PRIMVS 


IN  noua  fert  animiis  mutatas  dicere  formas 
corpora  ;  di,  coeptis  (nam  uos  mutastis  et  illas) 
adspirate  meis  primaque  ab  origine  mundi 
ad  mea  perpetuum  deducite  tempora  carmen. 

Ante  mare  et  terras  et  quod  tegit  omnia  caelum  5 
unus  erat  toto  naturae  uultus  in  orbe, 
quem  dixere  Chaos  :  rudis  indigestaque  moles 
nec  quicquam  nisi  pondus  iners  congestaque  eodem 
non  bene  iunctarum  discordia  semina  rerum. 
nullus  adhuc  mundo  praebebat  lumina  Titan,        10 
nec  noua  crescendo  reparabat  cornua  Phoebe, 
nec  circumfuso  pendebat  in  aere  tellus 
ponderibus  librata  suis,  nec  bracchia  longo 
margine  terrarum  porrexerat  Amphitrite. 
utque  erat  et  tellus  illic  et  pontus  et  aer,  1 5 

sic  erat  instabilis  tellus,  innabilis  unda, 
lucis  egens  aer  :  nulli  sua  forma  manebat, 
obstabatque  aliis  aliud,  quia  corpore  in  uno 
frigida  pugnabant  calidis,  umentia  siccis, 
mollia  cum  duris,  sine  pondere  habentia  pondus.  20 

Hanc  deus  et  melior  litem  natura  diremit. 
nam  caelo  terras  et  terris  abscidit  undas 
et  liquidum  spisso  secreuit  ab  aere  caelum. 
quae  postquam  euoluit  caecoque  exemit  aceruo, 
dissociata  locis  concordi  pace  ligauit.  25 

ignea  conuexi  uis  et  sine  pondere  caeli 
emicuit  summaque  locum  sibi  fecit  in  arce  ; 
proximus  est  aer  illi  leuitate  locoque  ; 
densior  his  tellus  elementaque  grandia  traxit 
et  pressa  est  grauitate  sua  ;  circumfluus  umor      30 

ultima  possedit  solidumque  coercuit  orbem. 

Sic  ubi  dispositam,  quisquis  fuit  ille  deorum, 
congeriem  secuit  sectamque  in  membra  redegit, 
principio  terram,  ne  non  aequalis  ab  omni 
parte  foret,  magni  speciem  glomerauit  in  orbis.     3$ 
tum  freta  diffudit  rapidisque  tumescere  uentis 
iussit  et  ambitae  circumdare  litora  terrae. 
addidit  et  fontes  et  stagna  inmensa  lacusque, 
fluminaque  obliquis  cinxit  decliuia  ripis, 
quae  diuersa  locis  partim  sorbentur  ab  ipsa,  40 

in  mare  perueniunt  partim  campoque  recepta 
liberioris  aquae  pro  ripis  litora  pulsant. 
iussit  et  extendi  campos,  subsidere  ualles, 
fronde  tegi  siluas,  lapidosos  surgere  montes. 
utque  duae  dextra  caelum  totidemque  sinistra      45 
parte  secant  zonae,  quinta  est  ardentior  illis, 
sic  onus  inclusum  numero  distinxit  eodem 
cura  dei,  totidemque  plagae  tellure  premuntur. 
quarum  quae  media  est,  non  est  habitabilis  aestn  ; 
nix  tegit  alta  duas  ;  totidem  inter  utrumque  locauit 
temperiemque  dedit.mixta  cum  frigore  flamma.    51 
inminet  his  aer ;  qui,  quanto  est  pondere  terrae 
pondus  aquae  leuius,  tanto  est  onerosior  igni. 
illic  et  nebulas,  illic  consistere  nubes 
iussit  et  humanas  motura  tonitrua  mentes  55 

et  cum  fulminibus  facientes  frigora  uentos. 
his  quoque  non  passim  mundi  fabricator  habendum 
aera  permisit ;  uix  nunc  obsistitur  illis, 
cum  sua  quisque  regant  diuerso  flamina  tractu, 
quin  lanient  mundum  ;  tanta  est  discordia  fratruni. 
Eurus  ad  auroram  Na  bataeaque  regna  recessit      6 1 
Persidaque  et  radiis  iuga  subdita  matutinis ; 
uesper  et  occiduo  quae  litora  sole  tepescunt, 
proximasuntZephyro;  Scythiam  septemque  trionem 
norrifer  inuasit  Boreas  ;  contraria  tellus  65 

nubibus  adsiduis  pluuioque  madescit  ab  Austro. 
haec  super  inposuit  liquidum  et  grauitate  carentem 
aethera  nec  quicquam  terrenae  faecis  habentem. 
uix  ea  limitibus  dissaepserat  omnia  certis, 
cum,  quae  pressa  diu  massa  latuere  sub  illa,  70 

sidera  coeperunt  toto  efteruescere  caelo. 
neu  regio  foret  ulla  suis  animantibus  orba, 
astra  tenent  caeleste  solum  formaeque  deorum, 
cesserunt  nitidis  habitandae  piscibus  undae, 
terra  feras  cepit,  uolucres  agitabilis  aer.  75 

Sanctius  his  animal  mentisque  capacius  altae 
deerat  adhuc,  et  quod  dominari  in  cetera  posset. 
natus  homo  est,  siue  hunc  diuino  semine  fecit 
ille  opifex  rerum,  mundi  melioris  ori&:o. 
siue  recens  tellus  seductaque  nuper  ab  alto  80 

aethere  cognati  retinehat  semina  caeli ; 
quam  satus  Iapeto  mixtam  fluuialibus  undis 
nnxit  in  effigiem  moderantum  cuncta  deorum  ; 
pronaque  cum  spectent  animalia  cetera  terram, 
os  homini  sublime  dedit  caelumque  uidere  85 

iussit  et  erectos  ad  sidera  tollere  uultus. 
sic,  modo  quae  fuerat  rudis  et  sine  imagine,  tellus 
induit  ignotas  hominum  conuersa  figuras. 
—    Aurea  prima  sata  est  aetas,  quae  uindice  nullo, 
sponte  sua,  sine  lege  fidem  rectumque  colebat.      90 
poena  metusque  aberant,  nec  uerba  minacia  fixo 
aere  legebantur,  nec  supplex  turba  timebat 
iudicis  ora  sui,  sed  erant  sine  uindice  tuti. 
nondum  caesa  suis,  peregrinum  ut  uiseret  orbem, 
montibus  in  liquidas  pinus  descenderat  undas,      95 
nullaque  mortales  praeter  sua  litora  norant. 
nondum  praecipites  cingebant  oppida  fossae  ; 
non  tuba  derecti,  non  aeris  cornua  flexi, 
non  galeae,  non  ensis  erant ;  sine  militis  usu 
mollia  securae  peragebant  otia  gentes.  100 

Tpsa  quoque  inmunis  rastroque  intacta  nec  ullis 
saucia  uomeribus  per  se  dabat  omnia  tellus  ; 
contentique  cibis  nullo  cogente  ereatis 
arbuteos  fetus  montanaque  fraga  legebant 
cornaque  et  in  duris  haerentia  mora  rubetis  105 

et  quae  deciderant  patula  Iouis  arbore  glandes. 
uer  erat  aeternum,  placidique  tepentibus  auris 
mulcebant  Zephyri  natos  sine  semine  flores. 
mox  etiam  fruges  tellus  inarata  ferebat, 
nec  renouatus  ager  grauidis  canebat  aristis  ;        1 10 
flumina  iam  lactis,  iam  flumina  nectaris  ibant, 
#  flauaque  de  uiridi  stillabant  ilice  mella.   _ 

Postquam,  Saturno  tenebrosa  in  Tartara  misso, 
sub  Ioue  mundus  erat,  subiit  argentea  proles, 
auro  deterior,  f uluo  pretiosior  aere.  1 1 5 

Iuppiter  antiqui  contraxit  tempora  ueris, 
perque  hiemes  aestusque  et  inaequalis  autumnos 
et  breue  uer  spatiis  exegit  quattuor  annum. 
tum  primum  siccis  aer  f  eruoribus  ustus 
canduit,  et  uentis  glacies  adstricta  pependit.        120 

tum  primum  subiere  domus  ;  domus  antra  fuerunt 
et  densi  frutices  et  uinctae  cortice  uirgae. 
semina  tum  primum  longis  Cerealia  sulcis 
obruta  sunt,  pressique  iugo  gemuere  iuuenci. 

Tertia  post  illam  successit  aenea  proles,  125 

saeuior  ingeniis  et  ad  horrida  promptior  arma, 
non  scelerata  tamen.     de  duro  est  ultima  ferro. 
protinus  inrupit  uenae  peioris  in  aeuum 
omne  nefas  ;  fugere  pudor  uerumque  fidesque  ; 
in  quorum  subiere  locum  fraudesque  dolique        130 
insidiaeque  et  uis  et  amor  sceleratus  habendi. 
uela  dabant  uentis,  nec  adhuc  bene  nouerat  iUos 
nauita  ;  quaeque  diu  steterant  in  montibus  altis, 
fluctibus  ignotis  insultauere  carinae. 
communemque  prius  ceu  lumina  solis  et  auras     135 
cautus  humum  longo  signauit  limite  mensor. 
nec  tantum  segetes  alimentaque  debita  diues 
poscebatur  humus  ;  sed  itum  est  in  uiscera  terrae  ; 
quasque  recondiderat  Stygiisque  admouerat  umbris, 
effodiuntur  opes,  inritamenta  malorum.  140 

iamque  nocens  ferrum  ferroque  nocentius  aurum 
prodierat :  prodit  bellum,  quod  pugnat  utroque 
sanguineaque  manu  crepitantia  concutit  arma. 
uiuitur  ex  rapto  ;  non  hospes  ab  hospite  tutus, 
non  socer  a  genero  ;  fratrum  quoque  gratia  rara  est. 
inminet  exitio  uir  coniugis,  illa  mariti  ;  146 

lurida  terribiles  miscent  aconita  nouercae  ; 
filius  ante  diem  patrios  inquirit  in  annos. 
uicta  iacet  pietas,  et  uirgo  caede  madentes 
ultima  caelestum  terras  Astraea  reliquit.  1 50 

Neue  foret  terris  securior  arduus  aether, 
adfectasse  ferunt  regnum  caeleste  Gigantas 
altaque  congestos  struxisse  ad  sidera  montes. 
tum  pater  omnipotens  misso  perfregit  Olympum 
fulmine  et  excussit  subiecto  Pelion  Ossae.  155 

obruta  mole  sua  cum  corpora  dira  iacerent, 
perfusam  multo  natorum  sanguine  Terram 
inmaduisse  ferunt  calidumque  animasse  cruorem, 
et,  ne  nulla  suae  stirpis  monimenta  manerent, 
in  faciem  uertisse  hominum.  sed  et  illa  propago  160 
contemptrix  superum  saeuaeque  auidissima  caedis 
et  uiolenta  fuit ;  scires  e  sanguine  natos. 

Quae  pater  ut  summa  uidit  Saturnius  arce, 
ingemit  et,  facto  nondum  uulgata  recenti 
foeda  Lycaoniae  referens  conuiuia  mensae,  165 

ingentes  animo  et  dignas  Ioue  concipit  iras, 
conciliumque  uocat :  tenuit  mora  nulla  uocatos. 
est  uia  sublimis,  caelo  manifesta  sereno  ; 
lactea  nomen  habet,  candore  notabilis  ipso. 
hac  iter  est  superis  ad  magni  tecta  Tonantis        170 
regalemque  domum.     dextra  laeuaque  deorum 
atria  nobilium  ualuis  celebrantur  apertis. 
plebs  habitat  diuersa  locis  :  hac  fronte  potentes 
caelicolae  clarique  suos  posuere  penates. 
hic  locus  est,  quem,  si  uerbis  audacia  detur,         175 
haud  timeam  magni  dixisse  Palatia  caeli. 
ergo  ubi  marmoreo  superi  sedere  recessu, 
celsior  ipse  loco  sceptroque  innixus  eburno 
terrificam  capitis  concussit  terque  quaterque 
caesariem,  cum  qua  terram,  mare,  sidera  mouit.  180 
talibus  inde  modis  ora  indignantia  soluit : 
6  non  ego  pro  mundi  regno  magis  anxius  illa 
tempestate  fui,  qua  centum  quisque  parabat 
inicere  anguipedum  captiuo  bracchia  caelo. 
nam  quamquam  ferus  hostis  erat,  tamen  illud  ab  uno 
corpore  et  ex  una  pendebat  origine  bellum.  186 

nunc  mihi,  qua  totum  Nereus  circumsonat  orbem, 
perdendum  est  mortale  genus.     per  flumina  iuro 
infera  sub  terra  Stygio  labentia  luco, 
cuncta  prius  temptata  :  sed  inmedicabile  uulnus  190 
ense  recidendum  est,  ne  pars  sincera  trahatur. 
sunt  mihi  semidei,  sunt  rustica  numina,  Nymphae 
Faunique  Satyrique  et  monticolae  Siluani ; 
quos,  quoniam  caeli  nondum  dignamur  honore, 
quas  dedimus,  certe  terras  habitare  sinamus.       195 
an  satis,  o  superi,  tutos  fore  creditis  illos, 
cum  mihi,  qui  fulmen,  qui  uos  habeoque  regoque, 
struxerit  insidias  notus  f eritate  Lycaon  ? ' 
confremuere  omnes  studiisque  ardentibus  ausum 
talia  deposcunt.     sic,  cum  manus  inpia  saeuit     200 
sanguine  Caesareo  Romanum  exstinguere  nomen, 
attonitum  tantae  subito  terrore  ruinae 
humanum  genus  est  totusque  perhorruit  orbis. 
nec  tibi  grata  minus  pietas,  Auguste,  tuorum  est, 
quam  fuit  illa  Ioui.      qui  postquam  uoce  manuque 
murmura  conpressit,  tenuere  silentia  cuncti.       206 
substitit  ut  clamor,  pressus  grauitate  regentis, 
Iuppiter  hoc  iterum  sermone  silentia  rupit : 
*  ille  quidem  poenas  (curam  hanc  dimittite)  soluit. 
quod  tamen  admissum,  quae  sit  uindicta,  docebo. 

contigerat  nostras  infamia  temporis  aures  ;  211 

quam  cupiens  falsam,  summo  delabor  Olympo 
et  deus  humana  lustro  sub  imagine  terras. 
longa  mora  est,  quantum  noxae  sit  ubique  repertum, 
enumerare  ;  minor  f  uit  ipsa  inf  amia  uero.  215 

Maenala  transieram,  latebris  horrenda  ferarum, 
et  cum  Cyllene  gelidi  pineta  Lycaei. 
Arcadis  hinc  sedes  et  inhospita  tecta  tyranni 
ingredior,  traherent  cum  sera  crepuscula  noctem. 
signa  dedi  uenisse  deum,  uulgusque  precari         220 
coeperat :  inridet  primo  pia  uota  Lycaon  ; 
mox  ait  "  experiar,  deus  hic,  discrimine  aperto, 
an  sit  mortalis  ;  nec  erit  dubitabile  uerum. " 
nocte  grauem  somno  necopina  perdere  morte 
me  parat ;  haec  illi  placet  experientia  ueri.  225 

nec  contentus  eo  est ;  missi  de  gente  Molossa 
obsidis  unius  iugulum  mucrone  resoluit, 
atque  ita  semineces  partim  feruentibus  artus 
mollit  aquis,  partim  subiecto  torruit  igni. 
quos  simul  inposuit  mensis,  ego  uindice  flamma  230 
in  domino  dignos  euerti  tecta  penates. 
territus  ipse  fugit,  nactusque  silentia  ruris 
exululat  frustraque  loqui  conatur  ;  ab  ipso 
colligit  os  rabiem,  solitaeque  cupidine  caedis 
uertitur  in  pecudes  et  nunc  quoque  sanguine  gaudet. 
in  uillos  abeunt  uestes,  in  crura  lacerti ;  236 

fit  lupus  et  ueteris  seruat  uestigia  formae. 
canities  eadem  est,  eadem  uiolentia  uultus, 
idem  oculi  lucent ;  eadem  feritatis  imago  est. 
occidit  una  domus  :  sed  non  domus  una  perire     240 
digna  fuit ;  qua  terra  patet,  fera  regnat  Erinys. 
in  facinus  iurasse  putes.     dent  ocius  omnes, 
quas  meruere  pati,  sic  stat  sententia,  poenas. ' 
dicta  louis  pars  uoce  probant  stimulosque  frementi 
adiciunt,  alii  partes  adsensibus  implent.  245 

est  tamen  humani  generis  iactura  dolori 
omnibus,  et  quae  sit  terrae  mortalibus  orbae 
forma  futura  rogant,  quis  sit  laturus  in  aras 
tura,  ferisne  paret  populandas  tradere  terras. 
talia  quaerentes  (sibi  enim  fore  cetera  curae)       250 
rex  superum  trepidare  uetat  subolemque  priori 
dissimilem  populo  promittit  origine  mira. 

Iamque  erat  in  totas  sparsurus  fulmina  terras  ; 
sed  timuit  ne  forte  sacer  tot  ab  ignibus  aether 
conciperet  flammas,  longusque  ardesceret  axis.    255 

esse  quoque  in  fatis  reminiscitur  adfore  tempus, 

quo  mare,  quo  tellus  correptaque  regia  caeli 

ardeat  et  mundi  moles  operosa  laboret. 

tela  reponuntur  manibus  fabricata  Cyclopum ; 

poena  placet  diuersa,  genus  mortale  sub  undis    260 

perdere  et  ex  omni  nimbos  demittere  caelo. 

protinus  Aeoliis  Aquilonem  claudit  in  antris 

et  quaecumque  fugant  inductas  rlamina  nubes, 

emittitque  Notum.   madidis  Notus  euolat  alis, 

terribilem  picea  tectus  caligine  uultum.  265 

barba  grauis  nimbis  ;  canis  fluit  unda  capillis  ; 

fronte  sedent  nebulae ;  rorant  pennaeque  sinusque. 

utque  manu  late  pendentia  nubila  pressit, 

lit  fragor  ,  hinc  densi  funduntur  ab  aethere  nimbi. 

nuntia  Iunonis,  uarios  induta  colores,  270 

concipit  Iris  aquas  alimentaque  nubibus  adfert. 

sternuntur  segetes  et  deplorata  colonis 

uota  iacent,  longique  perit  labor  inritus  anni. 

nec  caelo  contenta  suo  est  Iouis  ira ;  sed  illum 

caeruleus  frater  iuuat  auxiliaribus  undis.  275 

conuocat  hic  amnes.    qui  postquam  tecta  tyranni 

intrauere  sui,  '  non  est  hortamine  longo 

nunc  '  ait  '  utendum  ;  uires  effundite  uestras 

(sic  opus  est),  aperite  domos  ac  mole  remota 

iiuminibus  uestris  totas  inmittite  habenas.'         280 

iusserat :  hi  redeunt  ac  fontibus  ora  relaxant 

et  defrenato  uoluuntur  in  aequora  cursu. 

ipse  tridente  suo  terram  percussit ;  at  illa 

intremuit  motuque  uias  patefecit  aquarum. 

exspatiata  ruunt  per  apertos  fiumina  campos       285 

cumque  satis  arbusta  simul  pecudesque  uirosque 

tectaque,  cumque  suis  rapiunt  penetralia  sacris. 

siqua  domus  mansit  potuitque  resistere  tanto 

indeiecta  malo,  culmen  tamen  altior  huius 

unda  tegit,  pressaeque  latent  sub  gurgite  turres.  290 

iamque  mare  et  tellus  nullum  discrimen  habebant. 

omnia  pontus  erant ;  deerant  quoque  litora  ponto. 

occupat  hic  collem  ;  cumba  sedet  alter  adunca 

et  ducit  remos  illic,  ubi  nuper  ararat. 

ille  supra  segetes  aut  mersae  culmina  uillae         295 

nauigat ;  hic  summa  piscem  deprendit  in  ulmo. 

rigitur  in  uiridi,  si  fors  tulit,  ancora  prato, 

aut  subiecta  terunt  curuae  uineta  carinae. 

et,  modo  qua  graciles  gramen  carpsere  capellae, 

nunc  ibi  deformes  ponunt  sua  corpora  phocae.     300 

mirantur  sub  aqua  lucos  urbesque  domosque 
Nereides,  siluasque  tenent  delphines  et  altis 
incursant  ramis  agitataque  robora  pulsant. 
nat  lupus  inter  oues  ;  fuiuos  uehit  unda  leones, 
unda  uehit  tigres  ;  nec  uires  fulminis  apro,  305 

crura  nec  ablato  prosunt  uelocia  ceruo. 
quaesitisque  diu  terris,  ubi  sistere  detur, 
in  mare  lassatis  uolucris  uaga  decidit  alis. 
obruerat  tumulos  inmensa  licentia  ponti, 
pulsabantque  noui  montana  cacumina  fluctus.     310 
maxima  pars  unda  rapitur  ;  quibus  unda  pepercit, 
illos  longa  domant  inopi  ieiunia  uictu. 

Separat  Aonios  Oetaeis  Phocis  ab  aruis, 
terra  ferax,  dum  terra  fuit,  sed  tempore  in  illo 
pars  maris  et  latus  subitarum  campus  aquarum.  315 
mons  ibi  uerticibus  petit  arduus  astra  duobus, 
nomine  Parnasos,  superantque  cacumina  nubes 
hic  ubi  Deucalion  (nam  cetera  texerat  aequor) 
cum  consorte  tori  parua  rate  uectus  adhaesit, 
Corycidas  nymphas  et  numina  montis  adorant     320 
fatidicamque  Themin,  quae  tunc  oracla  tenebat. 
non  illo  melior  quisquam  nec  amantior  aequi 
uir  f uit,  aut  illa  metuentior  ulla  deorum. 
Iuppiter  ut  liquidis  stagnare  paludibus  orbem 
et  superesse  uirum  de  tot  modo  milibus  unum     325 
et  superesse  uidet  de  tot  modo  milibus  unam, 
innocuos  ambo,  cultores  numinis  ambo, 
nubila  disiecit  nimbisque  Aquilone  remotis 
et  caelo  terras  ostendit  et  aethera  terris. 
nec  maris  ira  manet;  positoque  tricuspide  telo    330 
mulcet  aquas  rector  pelagi,  supraque  profundum 
extantem  atque  umeros  innato  murice  tectum 
caeruleum  Tritona  uocat  conchaeque  sonanti 
inspirare  iubet  fluctusque  et  flumina  signo 
iam  reuocare  dato.     caua  bucina  sumitur  illi,      335 
tortilis,  in  latum  quae  turbine  crescit  ab  imo, 
bucina  quae,  medio  concepit  ubi  aera  ponto, 
litora  uoce  replet  sub  utroque  iacentia  Phoebo. 
tunc  quoque,  ut  ora  dei  madida  rorantia  barba 
contigit  et  cecinit  iussos  inflata  receptus,  340 

omnibus  audita  est  telluris  et  aequoris  undis, 
et  quibus  est  undis  audita,  coercuit  omnes. 
iam  mare  litus  habet ;  plenos  capit  alueus  amnes  ; 
flumina  subsidunt  :  collesque  exire  uidentur  ; 
surgit  humus ;  crescunt  sola  decrescentibus  undis. 

postque  diem  longam  nudata  cacumina  siluae     346 
ostendunt  limumque  tenent  in  fronde  relictum. 
redditus  orbis  erat.     quem  postquam  uidit  inanem 
et  desolatas  agere  alta  silentia  terras, 
Deucalion  lacrimis  ita  Pyrrham  adfatur  obortis  :  350 
'  o  soror,  o  coniunx,  o  femina  sola  superstes, 
quam  commune  mihi  genus  et  patruelis  origo, 
deinde  torus  iunxit,  nunc  ipsa  pericula  iungunt, 
terrarum,  quascumque  uident  occasus  et  ortus, 
nos  duo  turba  sumus  ;  possedit  cetera  pontus.      355 
haec  quoque  adhuc  uitae  non  est  fiducia  nostrae 
certa  satis  ;  terrent  etiam  nunc  nubila  mentem. 
quis  tibi,  si  sine  me  fatis  erepta  fuisses, 
nunc  animus,  miseranda,  foret  ?  quo  sola  timorem 
ferre  modo  posses  ?  quo  consolante  doleres  ?  360 

namque  ego,  crede  mihi,  si  te  quoque  pontus  haberet, 
te  sequerer,  coniunx,  et  me  quoque  pontus  haberet. 
o  utinam  possem  populos  reparare  paternis 
artibus  atque  animas  formatae  inf undere  terrae. 
nunc  genus  in  nobis  restat  mortale  duobus  365 

(sicuisumsuperis),  hominumque  exempla  manemus. ' 
dixerat ;  et  rlebant.     placuit  caeleste  precari 
numen  et  auxilium  per  sacras  quaerere  sortes. 
nulla  mora  est ;  adeunt  pariter  Cephisidas  undas, 
ut  nondum  liquidas,  sic  iam  uada  nota  secantes.  370 
inde  ubi  libatos  inrorauere  liquores 
uestibus  et  capiti,  flectunt  uestigia  sanctae 
ad  delubra  deae,  quorum  fastigia  turpi 
pallebant  musco  stabantque  sine  ignibus  arae. 
ut  templi  tetigere  gradus,  procumbit  uterque       375 
pronus  humi  gelidoque  pauens  dedit  oscula  saxo, 
atque  ita  '  si  precibus  '  dixerunt  "  numina  iustis 
uicta  remollescunt,  si  flectitur  ira  deorum, 
dic,  Themi,  qua  generis  damnum  reparabile  nostri 
arte  sit,  et  mersis  fer  opem,  mitissima,  rebus.'     380 
mota  dea  est  sortemque  dedit :  *  discedite  templo 
et  uelate  caput  cinctasque  resoluite  uestes 
ossaque  post  tergum  magnae  iactate  parentis. 
obstipuere  diu  ;  rumpitque  silentia  uoce 
Pyrrha  prior  iussisque  deae  parere  recusat,  385 

detque  sibi  ueniam  pauido  rogat  ore,  pauetque 
laedere  iactatis  maternas  ossibus  umbras. 
interea  repetunt  caecis  obscura  latebris 
uerba  datae  sortis  secum  inter  seque  uolutant ; 
inde  Promethides  placidis  Epimethida  dictis        390 

mulcet  et  '  aut  fallax  '  ait  '  est  sollertia  nobis, 
aut  pia  sunt  nullumque  nefas  oracula  suadent. 
magna  parens  terra  est ;  lapides  in  corpore  terrae 
ossa  reor  dici  ;  iacere  hos  post  terga  iubemur. ' 
coniugis  augurio  quamquam  Titania  mota  est,    395 
spes  tamen  in  dubio  est :  adeo  caelestibus  ambo 
diffidunt  monitis.     sed  quid  temptare  nocebit  ? 
discedunt  uelantque  caput  tunicasque  recingunt 
et  iussos  lapides  sua  post  uestigia  mittunt. 
saxa  (quis  hoc  credat,  nisi  sit  pro  teste  uetustas  ?)  400 
ponere  duritiem  coepere  suumque  rigorem 
mollirique  mora  mollitaque  ducere  formam. 
mox  ubi  creuerunt  naturaque  mitior  illis 
contigit,  ut  quaedam,  sic  non  manifesta,  uideri 
forma  potest  hominis,  sed  uti  de  marmore  coepta, 
non  exacta  satis  rudibusque  simillima  signis.       406 
quae  tamen  ex  illis  aliquo  pars  umida  suco 
et  terrena  f  uit,  uersa  est  in  corporis  usum  ; 
quod  solidum  est  flectique  nequit,  mutatur  in  ossa  ; 
quae  modo  uena  fuit,  sub  eodem  nomine  mansit ;  410 
inque  breui  spatio  superorum  numine  saxa 
missa  uiri  manibus  faciem  traxere  uirorum, 
et  de  femineo  reparata  est  femina  iactu. 
inde  genus  durum  sumus  experiensque  laborum, 
et  documenta  damus,  qua  simus  origine  nati.       415 

Cetera  diuersis  tellus  animalia  formis 
sponte  sua  peperit,  postquam  uetus  umor  ab  igne 
percaluit  solis,  caenumque  udaeque  paludes 
intumuere  aestu,  fecundaque  semina  rerum 
uiuaci  nutrita  solo,  ceu  matris  in  aluo,  420 

creuerunt  faciemque  aliquam  cepere  morando. 
sic  ubi  deseruit  madidos  septemtluus  agros 
Nilus  et  antiquo  sua  flumina  reddidit  alueo, 
aetherioque  recens  exarsit  sidere  limus, 
plurima  cultores  uersis  animalia  glaebis  425 

xnueniunt,  et  in  his  quaedam  modo  coepta  sub  ipsum 
nascendi  spatium,  quaedam  inperfecta  suisque 
trunca  uident  numeris,  et  eodem  in  corpore  saepe 
altera  pars  uiuit,  rudis  est  pars  altera  tellus. 
quippe  ubi  temperiem  sumpsere  umorque  calorque, 
concipiunt,  et  ab  his  oriuntur  cuncta  auobus.       431 
cumque  sit  ignis  aquae  pugnax,  uapor  umidus  omnes 
res  creat,  et  discors  concordia  fetibus  apta  est. 
ergo  ubi  diluuio  tellus  lutulenta  recenti 
solibus  aetheriis  altoque  recanduit  aestu,  435 

-edidit  innumeras  species,  partimque  figuras 
rettulit  antiquas,  partim  noua  monstra  creauit. 
illa  quidem  nollet,  sed  te  quoque,  maxime  Python, 
tum  genuit ;  populisque  nouis,  incognite  serpens, 
terror  eras  :  tantum  spatii  de  monte  tenebas.       440 
hunc  deus  arcitenens,  numquam  letalibus  armis 
ante  nisi  in  dammis  capreisque  fugacibus  usus, 
mille  grauem  telis,  exhausta  paene  pharetra, 
perdidit  effuso  per  uulnera  nigra  ueneno. 
neue  operis  famam  posset  delere  uetustas,  445 

instituit  sacros  celebri  certamine  ludos, 
Pythia  perdomitae  serpentis  nomine  dictos. 
his  iuuenum  quicumque  manu  pedibusue  rotaue 
uicerat,  aesculeae  capiebat  frondis  honorem. 
nondum  laurus  erat ;  longoque  decentia  crine     450 
tempora  cingebat  de  qualibet  arbore  Phoebus. 

Primus  amor  Phoebi  Daphne  Peneia,  quem  non 
fors  ignara  dedit,  sed  saeua  Cupidinis  ira. 
Delius  hunc  nuper,  uicto  serpente  superbus, 
uiderat  adducto  flectentem  cornua  neruo  455 

'  quid  '  que  '  tibi,  lasciue  puer,  cum  fortibus  armis?  ' 
dixerat  '  ista  decent  umeros  gestamina  nostros, 
qui  dare  certa  ferae,  dare  uulnera  possumus  hosti, 
qui  modo  pestifero  tot  iugera  uentre  prementem 
strauimus  innumeris  tumidum  Pythona  sagittis. 
tu  face  nescioquos  esto  contentus  amores  461 

indagare  tua,  nec  laudes  assere  nostras. ' 
filius  huic  Veneris  '  figat  tuus  omnia,  Phoebe, 
te  meus  arcus  ; '  ait  '  quantoque  animalia  cedunt 
cuncta  deo,  tanto  minor  est  tua  gloria  nostra.'    465 
dixit,  et  eliso  percussis  aere  pennis 
inpiger  umbrosa  Parnasi  constitit  arce 
eque  sagittifera  prompsit  duo  tela  pharetra 
diuersorum  operum  :  fugat  hoc,  facit  illud  amorem. 
quod  f acit,  auratum  est  et  cuspide  f ulget  acuta ;    470 
quod  fugat,  obtusum  est  et  habet  sub  harundine 

plumbum. 
hoc  deus  in  nympha  Peneide  fixit ;  at  illo 
laesit  Apollineas  traiecta  per  ossa  medullas. 
protinus  alter  amat,  fugit  altera  nomen  amantis. 
siluarum  tenebris  captiuarumque  ferarum  475 

exuuiis  gaudens  innuptaeque  aemula  Phoebes. 
uitta  coercebat  positos  sine  lege  capillos. 
multi  illam  petiere  ;  illa  auersata  petentes 
inpatiens  expersque  uiri  nemora  auia  lustrat, 

nec  quid  Hymen,  quid  Amor,  quid   sint  conubia 
curat.  480 

saepe  pater  dixit  '  generum  mihi,  filia,  debes  ; ' 
saepe  pater  dixit  'debes  mihi,  nata,  nepotes.' 
illa,  uelut  crimen  taedas  exosa  iugales, 
pulchra  uerecundo  suffunditur  ora  rubore 
inque  patris  blandis  haerens  ceruice  lacertis        485 
*  da  mihi  perpetua,  genitor  carissime,'  dixit 
1  uirginitate  f rui  :  dedit  hoc  pater  ante  Dianae. ' 
ille  quidem  obsequitur  ;  sed  te  decor  iste  quocl  optas 
esse  uetat  uotoque  tuo  tua  forma  repugnat. 
Phoebus  amat  uisaeque  cupit  conubia  Daphnes,  490 
quodque  cupit  sperat ;  suaque  illum  oracula  fallunt. 
utque  leues  stipulae  demptis  adolentur  aristis, 
ut  facibus  saepes  ardent,  quas  forte  uiator 
uel  nimis  admouit  uel  iam  sub  luce  reliquit, 
sic  deus  in  flammas  abiit,  sic  pectore  toto  495 

uritur  et  sterilem  sperando  nutrit  amorem. 
spectat  inornatos  collo  pendere  capillos 
et  *  quid  si  comantur  ? '  ait.     uidet  igne  micantes 
sideribus  similes  oculos,  uidet  oscula,  quae  non 
est  uidisse  satis  ;  laudat  digitosque  manusque     500 
bracchiaque  et  nudos  media  plus  parte  lacertos. 
siqua  latent,  meliora  putat.     fugit  ocior  aura 
illa  leui  neque  ad  haec  reuocantis  uerba  resistit : 
'  nympha,  precor,  Penei,  mane;  non  insequor  hostls. 
nympha,  mane  ;  sic  agna  lupum,  sic  cerua  leonem, 
sic  aquilam  penna  fugiunt  trepidante  columbae,  506 
hostes  quaeque  suos  :  amor  est  mihi  causa  sequendi. 
me  miserum  !  ne  prona  cadas  indignaue  laedi 
crura  notent  sentes,  et  sim  tibi  causa  doloris.       509 
aspera,  qua  properas,  loca  sunt.     moderatius,  oro, 
curre  fugamque  inhibe  :  moderatius  insequar  ipse. 
cui  placeas  inquire  tamen.     non  incola  montis, 
non  ego  sum  pastor,  non  hic  armenta  gre^esque 
horridus  obseruo.     nescis,  temeraria,  nescis 
quem  fugias,  ideoque  fugis.     mihi  Delphica  tellus 
et  Claros  et  Tenedos  Patareaque  regia  seruit ;     516 
Iuppiter  est  genitor ;  per  me  quod  eritque  fuitque 
estque  patet ;  per  me  concordant  carmina  neruis. 
certa  quidem  nostra  est ;  nostra  tamen  una  sagitta 
certior,  in  uacuo  quae  uulnera  pectore  fecit.         520 
inuentum  medicina  meum  est,  opiferque  per  orbem 
dicor,  et  herbarum  subiecta  potentia  nobis. 
ei  mihi,  quod  nullis  amor  est  sanabilis  herbis, 

nec  prosunt  domino,  quae  prosunt  omnibus,  artes.' 
plura  locuturum  timido  Peneia  cursu  525 

f ugit  cumque  ipso  uerba  inperf ecta  reliquit, 
tum  quoque  uisa  decens.     nudabant  corpora  uenti, 
obuiaque  aduersas  uibrabant  flamina  uestes, 
et  leuis  inpulsos  retro  dabat  aura  capillos  ; 
auctaque  forma  fuga  est.  sed  enim  non  sustinet  ultra 
perdere  blanditias  iuuenis  deus,  utque  mouebat  531 
lpse  Amor,  admisso  sequitur  uestigia  passu. 
ut  canis  in  uacuo  leporem  cum  Gallicus  aruo 
uidit,  et  hic  praedam  pedibus  petit,  ille  salutem ; 
alter  inhaesuro  similis  iam  iamque  tenere  535 

sperat  et  extento  stringit  uestigia  rostro  ; 
alter  in  ambiguo  est  an  sit  conprensus,  et  ipsis 
morsibus  eripitur  tangentiaque  ora  relinquit : 
sic  deus  et  uirgo  est  hic  spe  celer,  illa  timore. 
qui  tamen  insequitur,  pennis  adiutus  Amoris      540 
ocior  est  requiemque  negat  tergoque  fugacis 
inminet  et  crinem  sparsum  ceruicibus  adflat. 
uiribus  absumptis  expalluit  illa,  citaeque 
uicta  labore  fugae,  spectans  Peneidas  undas,        544 
4  fer  pater'  inquit  'opem,  si  fiumina  numen  habetis; 
qua  nimium  placui,  mutando  perde  figuram. '       547 
uix  prece  finita,  torpor  grauis  occupat  artus  ; 
mollia  cinguntur  tenui  praecordia  libro  ; 
in  frondem  crines,  in  ramos  bracchia  crescunt ;    550 
pes  modo  tam  uelox  pigris  radicibus  haeret ; 
ora  cacumen  obit :  remanet  nitor  unus  in  illa. 
hanc  quoque  Phoebus   amat,  positaque   in  stipite 

dextra 
sentit  adhuc  trepidare  nouo  sub  cortice  pectus, 
conplexusque  suis  ramos,  ut  membra,  lacertis      555 
oscula  dat  ligno  :  refugit  tamen  oscula  lignum. 
cui  deus  *  at  quoniam  coniunx  mea  non  potes  esse, 
arbor  eris  certe '  dixit  '  mea.     semper  habebunt 
te  coma,  te  citharae,  te  nostrae,  laure,  pharetrae  ; 
tu  ducibus  Latiis  aderis,  cum  laeta  triumphum   560 
uox  canet  et  uisent  longas  Capitolia  pompas  ; 
postibus  Augustis  eadem  fidissima  custos 
ante  fores  stabis  mediamque  tuebere  quercum ; 
utque  meum  intonsis  caput  est  iuuenale  capillis, 
tu  quoque  perpetuos  semper  gere  frondis  honores.' 
finierat  Paean  :  factis  modo  laurea  ramis  566 

adnuit  utque  caput  uisa  est  agitasse  cacumen. 
Est  nemus  Haemoniae,  praerupta  quod  undique 
claudit 

silua  :  uocant  Tempe.    per  quae  Peneos  ab  imo 
effusus  Pindo  spumosis  uoluitur  undis  570 

deiectuque  graui  tenues  agitantia  fumos 
nubila  condiicit  summisque  adspergine  siluis 
inpluit  et  sonitu  plus  quam  uicina  fatigat. 
haec  domus,  haec  sedes,  haec  sunt  penetralia  magni 
amnis  ;  in  his  residens  facto  de  cautibus  antro    575 
undis  iura  dabat  nymphisque  colentibus  undas. 
conueniunt  illuc  popularia  flumina  primum, 
nescia  gratentur  consolenturne  parentem , 
populifer  Sperchios  et  inrequietus  Enipeus  579 

Apidanusque  senex  lenisque  Amphrysos  et  Aeas, 
moxque  amnes  alii,  qui,  qua  tulit  inpetus  illos, 
in  mare  deducunt  fessas  erroribus  undas. 
Inachus  unus  abest  imoque  reconditus  antro 
fletibus  auget  aquas  natamque  miserrimus  Io/t 
luget  ut  amissam.    nescit  uitane  fruatur  585 

an  sit  apud  manes  ;  sed  quam  non  inuenit  usquam, 
esse  putat  nusquam  atque  animo  peiora  ueretur. 
uiderat  a  patrio  redeuntem  Iuppiter  illam 
flumine  et  *  o  uirgo  Ioue  digna  tuoque  beatum 
nescio  qnem  factura  toro,  pete'  dixerat  'umbras  590 
altorum  nemorum'  (et  nemorum  monstrauerat  um- 

bras), 
1  dum  calet  et  medio  sol  est  altissimus  orbe. 
quod  si  sola  times  latebras  intrare  ferarum, 
praeside  tuta  deo  nemorum  secreta  subibis, 
nec  de  plebe  deo,  sed  qui  caelestia  magna  595 

sceptra  manu  teneo,  sed  qui  uaga  fulmina  mitto. 
ne  fuge  me '  (fugiebat  enim).     iam  pascua  Lernae 
consitaque  arboribus  Lyrcea  reliquerat  arua, 
cum  deus  inducta  latas  caligine  terras 
occuluit  tenuitque  fugam  rapuitque  pudorem.      600 
interea  medios  Iuno  despexit  in  Argos 
et  noctis  faciem  nebulas  fecisse  uolucres 
sub  nitido  mirata  die,  non  fluminis  illas 
esse  nec  umenti  sensit  tellure  remitti ; 
atque,  suus  coniunx  ubi  sit,  circumspicit,  ut  quae 
deprensi  totiens  iam  nosset  furta  mariti.  606 

quem  postquam  caelo  non  repperit,  *  aut  ego  fallor 
aut  ego  laedor '  ait,  delapsaque  ab  aethere  summo 
constitit  in  terris  nebulasque  recedere  iussit. 
coniugis  aduentum  praesenserat  inque  nitentem  610 
Inachidos  uultus  mutauerat  ille  iuuencam. 
bos  quoque  formosa  est.     speciem  Saturnia  uaccae, 

quamquam  inuita,  probat,  nec  non  et  cuius  et  unde 
quoue  sit  armento,  ueri  quasi  nescia  quaerit. 
Iuppiter  e  terra  genitam  mentitur,  ut  auctor       615 
desinat  inquiri ;  petit  hanc  Saturnia  munus. 
quid  faciat  ?  crudele  suos  addicere  amores, 
non  dare,  suspectum  est.     pudor  est  qui  suadeat 

illinc, 
hinc  dissuadet  amor.     uictus  pudor  esset  amore  ; 
sed  leue  si  munus  sociae  generisque  torique         620 
uacca  negaretur,  poterat  non  uacca  uideri. 
paelice  donata  non\protinus  exuit  omnem 
diua  metum  timuitque  Iouem  et  fuit  anxia  furti, 
donec  Arestoridae  seruandam  tradidit  Argo. 
centum  luminibus  cinctum  caput  Argus  habebat ; 
inde  suis  uicibus  capiebant  bina  quietem,  626 

cetera  seruabant  atquefin  statione  manebant.        *n 
constiterat  quocumque  modo,  spectabat  ad  Io?i ; 
ante  oculos  Iow,  quamuis  auersus,  habebat. 
luce  sinit  pasci ;  cum  sol  tellure  sub  alta  est,       630 
claudit  et  indigno  circumdat  uincula  collo. 
frondibus  arboreis  et  amaro  pascitur  eruo, 
proque  toro  terrae  non  semper  gramen  habenti 
incubat  infelix  limosaque  fiumina  potat. 
illa  etiam  supplex  Argo  cum  bracchia  uellet        635 
tendere,  non  habuit  quae  bracchia  tenderet  Argo ; 
et  conata  queri  mugitus  edidit  ore, 
pertimuitque  sonos  propriaque  exterrita  uoce  est. 
uenit  et  ad  ripas,  ubi  ludere  saepe  solebat, 
Inachidas  ripas  ;  nouaque  ut  conspexit  in  unda  640 
cornua,  pertimuit  seque  exsternata  refugit. 
Naides  ignorant,  ignorat  et  Inachus  ipse 
quae  sit ;  at  illajpatrem  sequitur  sequiturque  sorores 
et  patitur  tangi  seque  admirantibus  offert. 
decerptas  senior  porrexerat  Inachus  herbas  ;        645 
illa  manus  lambit  patriisque  dat  oscula  palmis, 
nec  retinet  lacrimas  et,|  si  modo  uerba  sequantur, 
oret  opem  nomenque)suum  casusque  loquatur. 
littera  pro  uerbis,  quam/pes  in  puluere  duxit, 
corporis  indicium  mutati  triste  peregit.  650 

1  me    miserum  '    exclamat    pater    Inachus,    inque 

gementis 
cornibus  et  niueae  pendens  ceruice  iuuencae 
'  me  miserum,'  ingeminat   'tune  es  quaesita  per 

omnes, 
nata,  mihi  terras  ?  tu  non  inuenta  reperta 

luctus  eras  leuior.     retices  nec  mutua  nostris      655 
dicta  refers  ;  alto  tantum  suspiria  ducis 
pectore,  quodque  unum  potes,  ad  mea  uerba  remugis. 
at  tibi  ego  ignarus  thalamos  taedasque  parabam, 
spesque  fuit  generi  mihi(prima,  secunda  nepotum. 
de  grege  nunc  tibi  uir,  nunc  de  grege  natus  habendus. 
nec  finire  licet  tantos  mihi  morte  dolores  ;  661 

sed  nocet  esse  deum,  praeclusaque  ianua  leti 
aeternum  nostros  luctus  extendit  in  aeuum., 
talia  maerentem  stellatus  submouet  Argus 
ereptamque  patri  diuersa  in  pascua  natam  665 

abstrahit ;  ipse  procul  montis  sublime  cacumen 
occupat,  unde  sedens  partes  speculatur  in  omnes. 

Xec  superum  rector  mala  tanta  Phoronidos  ultra 
ferre  potest  natumque  uocat,  quem  lucida  partu 
Pleias  enixa  est,  letoque  det  inperat  Argum.       670 
parua  mora  est  alas  pedibus  uirgamque  potenti 
somniferam  sumpsisse  manu  tegumenque  capillis. 
haec  ubi  disposuit,  patria  Ioue  natus  ab  arce 
desilit  in  terras.    illic  tegumenque  remouit 
et  posuit  pennas  :  tantum  modo  uirga  retenta  est. 
hac  agit,  ut  pastor,  per  deuia  rura  capellas,  676 

dum  uenit,  adductas  et  structis  cantat  auenis. 
uoce  noua  captus  custos  Iunonius  *  at  tu, 
quisquis  es,  hoc  poteras  mecum  considere  saxo,' 
Argus  ait  *  neque  enim  pecori  fecundior  ullo        680 
herba  loco  est,  aptamque  uides  pastoribus  umbram. 
sedit  Atlantiades  et  euntem  multa  loquendo 
detinuit  sermone  diem,  iunctisque  canendo 
uincere  harundinibus!seruantia  lumina  temptat. 
ille  tamen  pugnat  mollis  euincere  somnos  685 

et,  quamuis  sopor  est  oculorum  parte  receptus, 
parte  tamen  uigilat ;  quaerit  quoque,  namque  reperta 
fistula  nuper  erat,  qua  sit  ratione  reperta. 
tum  deus  '  Arcadiae  gelidis  in  montibus  '  inquit 
*  inter  Hamadryadas  celeberrima  Nonacrinas       690 
Naias  una  fuit ;  nymphae  Syringa  uocabant. 
non  semel  et  Satyros  eluserat  illa  sequentes 
et,  quoscumque  deos  umbrosaue  silua  feraxue 
rus  habet.     Ortygiam  studiis  ipsaque  colebat 
uirginitate  deam  ;  ritu  quoque  cincta  Dianae       695 
falleret  et  posset  credi  Latonia,  si  non 
corneus  huic  arcus,  si  non  foret  aureus  illi. 
sic  quoque  fallebat.    redeuntem  colle  Lycaeo 
Pan  uidet  hanc,  pinuque  caput  praecinctus  acuta 


tali 

talia  uerba  refert.'    restabat  uerba  referre,  700 

et  precibus  spretis  fugisse  per  auia  nympham, 
donec  harenosi  placidum  Ladonis  ad  amnem 
uenerit.    hic  illam  cursum  inpedientibus  undis, 
ut  se  mutarent,  liquidas  orasse  sorores, 
Panaque  cum  prensam  sibi  iam  Syringa  putaret,  7C5 
corpore  pro  nymphae  calamos  tenuisse  palustres. 
dumque  ibi  suspirat,  motos  in  harundine  uentos 
effecisse  sonum  tenuem  similemque  querenti. 
arte  noua  uocisque  deum  dulcedine  captum 
'hoc  mihi  concilium  tecum '  dixisse  'manebit.'    710 
atque  ita  disparibus  calamis  conpagine  cerae 
inter  se  junctis  nomen  tenuisse  puellae. 
talia  dicturus  uidit  Cyllenius  onmes 
succubuisse  oculos  adopertaque  lumina  somno. 
supprimit  extemplo  uocem  firmatque  soporem     715 
]anguida  permulcens  medicata  lumina  uirga  ; 
nec  mora,  falcato  nutantem  uulnerat  ense, 
qua  collo  est  conhne  caput,  saxoque  cruentum 
(teicit  et  maculat  praeruptam  sanguine  rupem.    719 
Arge,  iaces,  quodque  in  tot  lumina  lumen  habebas, 
exstinctum  est,  centumque  oculos  nox  oecupat  una. 
excipit  hos  uolucrisque  suae  Saturnia  pennis 
collocat  et  gemmis  caudam  stellantibus  inplet. 
protinus  exarsit  nec  tempora  distulit  irae, 
horriferamque  oculis  animoque  obiecit  Erinyn     725 
paelicis  Argolicae  stimulosque  in  pectore  caecos 
condidit  et  profugam  per  totum  terruit  orbem. 
ultimus  inmenso  restabas,  Nile,  labori. 
quem  simul  ac  tetigit,  positisque  in  margine  ripae 
procubuit  genibus  resupinoque  ardua  collo,  730 

quos  potuit  solos,  tollens  ad  sidera  uultus 
et  gemitu  et  lacrimis  et  luctisono  mugitu 
cum  Ioue  uisa  queri  finemque  orare  malorum. 
coniugis  ille  suae  conplexus  colla  lacertis 
finiat  ut  poenas,  tandem  rogat,  *  in  '  que  '  futurum 
pone  metus ;'  inquit  'numquam  tibi  causa  doloris  736 
haec  erit' ;  et  Stygias  iubet  hoc  audire  paludes. 
ut  lenita  dea  est,  uultus  capit  illa  priores 
fitque  quod  ante  fuit :  fugiunt  e  corpore  saetae, 
cornua  decrescunt,  fitHuminis  artior  orbis,  740 

contrahitur  rictus,  redeunt  umerique  manusque, 
ungulaque  in  quinos  dilapsa  absumitur  ungues. 
de  boue  nil  superest,  formae  nisi  candor,  in  illa. 
ofncioque  pedum  nymphe  contenta  duorum 
II.  C 

erigitur  metuitque  loqui,  ne  more  iuuencae  745 

mugiat,  et  timide  uerba  intermissa  retemptat.   u 
nunc  dea  linigera  colitur  celeberrima  turba. 

Huic  Epaphus  magni  genitus  de  semine  tandem 
creditur  esse  louis,  perque  urbes  iuncta  parenti 
templa  tenet.  fuit  huic  animis  aequalis  et  annis  750 
Sole  satus  Phaethon.     quem  quondam  magna  lo- 

quentem 
nec  sibi  cedentem  Phoeboque  parente  superbum 
non  tulit  Inachides,  'matri'  que  ait  '  omnia  demens- 
credis  et  es  tumidus  genitoris  imagine  f alsi. ' 
erubuit  Phaethon  iramque  pudore  repressit  755 

et  tulit  ad  Clymenen  Epaphi  conuicia  matrem  ; 
4  quoque  magis  doleas,  genetrix,'  ait  '  ille  ego  liber, 
ille  ferox  tacui.     pudet  haec  obprobria  nobis 
et  dici  potuisse  et  non  potuisse  refelli. 
at  tu,  si  modo  sum  caelesti  stirpe  creatus,  760 

ede  notam  tanti  generislmeque  assere  caelo. ' 
dixit,  et  inplicuit  materno  bracchia  collo 
perque  suum  Meropisque  caput  taedasque  sororum 
traderet  orauit  ueri  sibi  signa  parentis. 
ambiguum  Clymene  precibus  Phaethontis  anira  7C5 
mota  magis  dicti  sibi  criminis,  utraque  caelo 
bracchia  porrexit  spectansqucad  lumina  Solis 
'  per  iubar  hoc '  inquit  '  radiis  insigne  coruscis, 
nate,  tibi  iuro,  quod  nos  auditque  uidetque, 
hoc  te,  quem  spectas,  hoc  te,  qui  temperat  orbem, 
Sole  satum.  si  ficta  loquor,  neget  ipse  uidendum  771 
se  mihi,  sitque  oculis  lux  ista  nouissima  nostris. 
nec  longus  patrios  laborjest  tibi  nosse  penatis  : 
unde  oritur,  domus  estjterrae  contermina  nostrae. 
si  modo  fert  animus,  gradere,  et  scitabere  ab  ipso.' 
emicat  extemplo  laetus  post  talia  matris  776 

dicta  suae  Phaethon  et  concipit  aethera  mente 
Aethiopasque  suos  positosque  sub  ignibus  Indos 
sidereis  transit  patriosque  adit  inpiger  ortus. 


LIBER   SECVNDVS 

Kegia  Solis  erat  sublimibus  alta  columnis, 
clara  micante  auro  nammasque  imitante  pyropo, 
cuius  ebur  nitidum  fastigia  summa  tegebat  ; 
argenti  bifores  radiabant  lumine  ualuae. 

materiam  superabat  opus  ;  nam  Mulciber  illic         5 
aequora  caelarat  medias  cingentia  terras 
terrarumque  orbem  caelumque,  quod  inminet  orbi. 
caeruleos  habet  unda  deos,  Tritona  canorum 
Proteaque  ambiguum  balaenarumque  prementem 
Aegaeona  suis  inmania  terga  lacertis  10 

Doridaque  et  natas,  quarum  pars  nare  uidentur, 
pars  in  mole  sedens  uiridis  siccare  capillos, 
pisce  uehi  quaedam  ;  facies  non  omnibus  una, 
non  diuersa  tamen,  qualem  decet  esse  sororum. 
terra  uiros  urbesque  gerit  siluasque  ferasque  15 

fluminaque  et  nymphas  et  cetera  numina  ruris. 
haec  super  inposita  est  caeli  fulgentis  imago 
signaque  sex  foribus  dextris  totidemque  sinistris. 
quo  simul  adcliui  Clymeneia  limite  proles 
uenit  et  intrauit  dubitati  tecta  parentis,  20 

protinus  ad  patrios  sua  fert  uestigia  uultus 
consistitque  procul ;  neque  enim  propiora  ferebat 
lumina.     purpurea  uelatus  ueste  sedebat 
in  solio  Phoebus  claris  lucente  smaragdis. 
a  dextra  laeuaque  Dies  et  Mensis  et  Annus  25 

Saeculaque  et  positae  spatiis  aequalibus  Horae 
Verque  nouum  stabat  cinctum  florente  corona  ; 
stabat  nuda  Aestas  et  spicea  serta  gerebat ; 
stabat  et  Autumnus  calcatis  sordidus  uuis, 
et  glacialis  Hiemps  canos  hirsuta  capillos.  30 

inde  loco  medius  rerum  nouitate  pauentem 
Sol  oculis  iuuenem,  quibus  adspicit  onmia,  uidifc 
'  quae  '  que  4  uiae  tibi  causa  ?  quid  hac  '  ait  *  arce 

petisti, 
progenies,  Phaethon,  haud  infitianda  parenti  ? ' 
ille  refert  '  o  lux  inmensi  publica  mundi,  35 

Phoebe  pater,  si  das  usum  mihi  nominis  huius, 
nec  falsa  Clymene  culpam  sub  imagine  celat, 
pignora  da,  genitor,  per  quae  tua  uera  propago 
credar,  et  hunc  animis  errorem  detrahe  nostris.' 
dixerat ;  at  genitor  circum  caput  omne  micantes  40 
deposuit  radios  propiusque  accedere  iussit ; 
amplexuque  dato  '  nec  tu  meus  esse  negari 
dignus  es,  et  Clymene  ueros '  ait  *  edidit  ortus. 
quoque  minus  dubites,  quoduis  pete  munus,  ut  illud 
me  tribuente  feras.     promissis  testis  adesto  45 

dis  iuranda  palus,  oculis  incognita  nostris.' 
uix  bene  desierat :  currus  rogat  ille  paternos 
inque  diem  alipedum  ius  et  moderamen  equorum. 

paenituit  iurasse  patrem.     qui  terque  quaterque 
concutiens  inlustre  caput  '  temeraria  '  dixit  50 

4  uox  mea  facta  tua  est.     utinam  promissa  liceret 
non  dare  ;  confiteor,  solum  hoc  tibi,  nabe,  negarem. 
dissuadere  licet.     non  est  tua  tuta  uoluntas. 
magna  petis,  Phaethon,  et  quae  nec  uiribus  istis 
munera  conueniant  nec  tam  puerilibus  annis.        55 
sors  tua  mortalis  :  non  est  mortale,  quod  optas. 
plus  etiam  quam  quod  superis  contingere  fas  est 
nescius  adfectas.     placeat  sibi  quisque  licebit ; 
non  tamen  ignifero  quisquam  consistere  in  axe 
me  ualet  excepto.     uasti  quoque  rector  Olympi,    60 
qui  fera  terribili  iaculatur  fulmina  dextra, 
non  agat  hos  currus  ;  et  quid  Ioue  maius  habemus  ? 
ardua  prima  uia  est  et  qua  uix  mane  recentes 
enituntur  equi  ;  medio  est  altissima  caelo, 
unde  mare  et  terras  ipsi  mihi  saepe  uidere  65 

fit  timor  et  pauida  trepidat  formidine  pectus  ; 
ultima  prona  uia  est  et  eget  moderamine  certo. 
tunc  etiam,  quae  me  subiectis  excipit  undis, 
ne  ferar  in  praeceps,  Tethys  solet  ipsa  uereri. 
adde  quod  adsidua  rapitur  uertigine  caelum  70 

sideraque  alta  trahit  celerique  uolumine  torquet. 
nitor  in  aduersum,  nec  me,  qui  cetera,  uincit 
inpetus,  et  rapido  contrarius  euehor  orbi. 
finge  datos  currus  :  quid  ages  ?  poterisne  rotatis 
obuius  ire  polis,  ne  te  citus  auferat  axis  ?  75 

forsitan  et  lucos  illic  urbesque  deorum 
concipias  animo  delubraque  ditia  donis 
esse  ?  per  insidias  iter  est  formasque  ferarum. 
utque  uiam  teneas  nulloque  errore  traharis, 
per  tamen  aduersi  gradieris  cornua  Tauri  80 

Haemoniosque  arcus  uiolentique  ora  Leonis 
saeuaque  circuitu  curuantem  bracchia  longo 
Scorpion  atque  aliter  euruantem  bracchia  Cancrum. 
nec  tibi  quadrupedes  animosos  ignibus  illis,  84 

quos  in  pectore  habent,  quos  ore  et  naribus  efrlant, 
in  promptu  regere  est ;  uix  nie  patiuntur,  ubi  acres 
incaluere  animi,  ceruixque  repugnat  habenis. 
at  tu,  funesti  ne  sim  tibi  muneris  auctor, 
nate,  caue,  dum  resque  sinit,  tua  corrige  uota. 
scilicet  ut  nostro  genitum  te  sanguine  credas,         90 
pignora  certa  petis  ?  do  pignora  certa  timendo 
et  patrio  pater  esse  metu  probor.    adspice  uultus 
ecce  meos  ;  utinamque  oculos  in  pectora  posses 

inserere  et  patrias  intus  deprendere  curas. 
denique  quicquid  habet  diues,  circumspice,  mundus 
eque  tot  ac  tantis  caeli  terraeque  marisque  96 

posce  bonis  aliquid  ;  nullam  patiere  repulsam. 
deprecor  hoc  unum,  quod  uero  nomine  poena, 
non  honor  est ;  poenam,  Phaethon,  pro  munere  poscis. 
quid  mea  colla  tenes  blandis,  ignare,  lacertis  ?      100 
ne  dubita,  dabitur  (Stygias  iurauimus  undas) 
quodcumque  optaris  ;  sed  tu  sapientius  opta. ' 
hnierat  monitus.    dictis  tamen  ille  repugnat 
propositumque  premit  liagratque  cupidine  currus. 
ergo  qua  licuit  genitor  cunctatus  ad  altos  105 

deducit  iuuenem,  Vulcania  munera,  currus. 
aureus  axis  erat,  temo  aureus,  aurea  summae 
curuatura  rotae,  radiorum  argenteus  ordo  ; 
per  iuga  chrysolithi  positaeque  ex  ordine  gemmae 
clara  repercusso  reddebant  lumina  Phoebo.  1 10 

dumque  ea  magnanimus  Phaethon  miratur  opusque 
perspicit,  ecce  uigil  nitido  patefecit  ab  ortu 
purpureas  Aurora  fores  et  plena  rosarum 
atria.     diffugiunt  stellae,  quarum  agmina  cogit 
Lucifer  et  caeli  statione  nouissimus  exit.  115 

quem  petere  ut  terras  mundumque  rubescere  uidit 
cornuaque  extremae  uelut  euanescere  lunae, 
iungere  equos  Titan  uelocibus  inperat  Horis. 
iussa  deae  celeres  peragunt,  ignemque  uomentis 
ambrosiae  suco  saturos,  praesepibus  altis  120 

quadrupedes  ducunt  adduntque  sonantia  frena. 
tum  pater  ora  sui  sacro  medicamine  nati 
contigit  et  rapidae  fecit  patientia  flammae, 
inposuitque  comae  radios,  praesagaque  luctus 
pectore  sollicito  repetens  suspiria  dixit :  125 

*  si  potes  his  saltem  monitis  parere  parentis, 
parce,  puer,  stimulis  et  fortius  utere  loris  : 
sponte  sua  properant ;  labor  est  inhibere  uolentes. 
nec  tibi  derectos  placeat  uia  quinque  per  arcus  : 
sectus  in  oblicum  est  lato  curuamme  limes,  130 

zonarumque  trium  contentus  fine  polumque 
effugit  Australem  iunctamque  Aquilonibus  Arcton. 
hac  sit  iter  ;  manifesta  rotae  uestigia  cernes. 
utque  ferant  aequos  et  caelum  et  terra  calores, 
nec  preme,  nec  summum  molire  per  aethera  currum. 
altius  egressus  caelestia  tecta  cremabis,  136 

inferius  terras  ;  medio  tutissimus  ibis. 
neu  te  dexterior  tortum  declinet  ad  Anguem, 

neue  sinisterior  pressam  rota  ducat  ad  Aram  ; 
inter  utrumque  tene.     Fortunae  cetera  mando,    140 
quae  iuuet  et  melius,  quam  tu  tibi,  consulat  opto. 
dum  loquor,  Hesperio  positas  in  litore  metas 
umida  nox  tetigit.     non  est  mora  libera  nobis  ; 
poscimur  ;  ecfulget  tenebris  Aurora  fugatis. 
corripe  lora  manu  ;  uel,  si  mutabile  pectus  145 

est  tibi,  consiliis,  non  curribus  utere  nostris, 
dum  potes  et  solidis  etiamnunc  sedibus  adstas, 
dumque  male  optatos  nondum  premis  inscius  axes. 
quae  tutus  spectes,  sine  me  dare  lumina  terris.' 
occupat  ille  leuem  iuuenali  corpore  currum  150 

statque  super  manibusque  datas  contingere  habenas 
gaudet  et  inuito  grates  agit  inde  parenti. 
interea  uolucres  Pyrois  et  Eous  et  Aethon, 
Solis  equi,  quartusque  Phlegon  hinnitibus  auras 
rlammiferis  inplent  pedibusque  repagula  pulsant.  155 
quae  postquam  Tethys,  fatorum  ignara  nepotis, 
reppulit,  et  facta  est  inmensi  copia  caeli, 
corripuere  uiam  pedibusque  per  aera  motis 
obstantes  scindunt  nebulas  pennisque  leuati 
praetereunt  ortos  isdem  de  partibus  Euros.  160 

sed  leue  pondus  erat,  nec  quod  cognoscere  possent 
Solis  equi,  solitaque  iugum  grauitate  carebat ; 
utque  labant  curuae  iusto  sine  pondere  naues 
perque  mare  instabiles  nimia  leuitate  feruntur, 
sic  onere  adsueto  uacuus  dat  in  aera  saltus  165 

succutiturque  alte  similisque  est  currus  inani. 
quod  simul  ac  sensere,  ruunt  tritumque  relinquunt 
quadriiugi  spatium  nec,  quo  prius,  ordine  currunt. 
ipse  pauet,  nec  qua  commissas  flectat  habenas, 
nec  scit,  qua  sit  iter  ;  nec,  si  sciat,  inperet  illis.   170 
tum  primum  radiis  gelidi  caluere  Triones 
et  uetito  frustra  temptarunt  aequore  tingui  ; 
quaeque  polo  posita  est  glaciali  proxima  Serpens, 
frigore  pigra  prius  nec  formidabilis  ulli, 
incaluit  sumpsitque  nouas  feruoribus  iras.  175 

te  quoque  turbatum  memorant  fugisse,  Bootes, 
quamuis  tardus  eras  et  te  tua  plaustra  tenebant. 
ut  uero  summo  despexit  ab  aethere  terras 
infelix  Phaethon  penitus  penitusque  iacentes, 
palluit,  et  subito  genua  intremuere  timore,  180 

suntque  oculis  tenebrae  per  tantum  lumen  obortae. 
et  iam  mallet  equos  numquam  tetigisse  paternos, 
iam  cognosse  genus  piget  et  ualuisse  rogando ; 

iam  Meropis  dici  cupiens  ita  fertur,  ut  acta 
praecipiti  pinus  Borea,  cui  uicta  remisit  185 

frena  suus  rector,  quam  dis  uotisque  reliquit. 
quid  faciat  ?  multum  caeli  post  terga  relictum, 
ante  oculos  plus  est ;  animo  metitur  utrumque 
et  modo,  quos  illi  fatum  contingere  non  est, 
prospicit  occasus,  interdum  respicit  ortus  ;  190 

quidque  agat,  ignarus  stupet,  et  nec  frena  remittit 
nec  retinere  ualet,  nec  nomina  nouit  equorum. 
sparsa  quoque  in  uario  passim  miracula  caelo 
uastarumque  uidet  trepidus  simulacra  ferarum. 
est  locus,  in  geminos  ubi  bracchia  concauat  arcus 
Scorpios  et  cauda  flexisque  utrimque  lacertis       196 
porngit  in  spatium  signorum  membra  duorum. 
hunc  puer  ut  nigri  madidum  sudore  ueneni 
uulnera  curuata  minitantem  cuspide  uidit, 
mentis  inops  gelida  formidine  lora  remisit.  200 

quae  postquam  summo  tetigere  iacentia  tergo, 
exspatiantur  equi  nulloque  inhibente  per  auras 
ignotae  regionis  eunt,  quaque  inpetus  egit, 
hac  sine  lege  ruunt  altoque  sub  aethere  fixis 
incursant  stellis  rapiuntque  per  auia  currum.      205 
et  modo  summa  petunt,  modo  per  decliue  uiasque 
praecipites  spatio  terrae  propiore  feruntur  ; 
inferiusque  suis  fraternos  currere  Luna 
admiratur  equos  :  ambustaque  nubila  fumant ; 
corripitur  flammis,  ut  quaeque  altissima,  tellus,  210 
fissaque  agit  rimas  et  sucis  aret  ademptis. 
pabula  canescunt,  cum  frondibus  uritur  arbor, 
materiamque  suo  praebet  seges  arida  damno. 
parua  queror  ;  magnae  pereunt  cum  moenibus  urbes, 
cumque  suis  totas  populis  incendia  terras  215 

in  cinerem  uertunt.     siluae  cum  montibus  ardent ; 
ardet  Athos  Taurosque  Cilix  et  Tmolus  et  Oete 
et  tum  sicca,  prius  creberrima  fontibus,  Ide 
uirgineusque  Helicon  et  nondum  Oeagrius  Haemus ; 
ardet  in  inmensum  geminatis  ignibus  Aetne        220 
Parnasosque  biceps  et  Eryx  et  Cynthus  et  Othrys 
et  tandem  niuibus  Rhodope  caritura  Mimasque 
Dindymaque  et  Mycale  natusque  ad  sacraCithaeron. 
nec  prosunt  Scythiae  sua  f rigora  ;  Caucasus  ardet 
Ossaque  cum  Pindo  maiorque  ambobus  Olympus 
aeriaeque  Alpes  et  nubifer  Appenninus.  226 

tum  uero  Phaethon  cunctis  e  partibus  orbem 
adspicit  accensum  nec  tantos  sustinet  aestus, 

feruentisque  auras  uelut  e  fornace  profunda 
ore  trahit  currusque  suos  candescere  sentit ;         230 
et  neque  iam  cineres  eiectatamque  fauillam 
ferre  potest  calidoque  inuoluitur  undique  fumo, 
quoque  eat,  aut  ubi  sit,  picea  caligine  tectus 
nescit,  et  arbitrio  uolucrum  raptatur  equorum. 
sanguine  tum  credunt  in  corpora  summa  uocato  235 
Aethiopum  populos  nigrum  traxisse  colorem  ; 
tum  facta  est  Libye  raptis  umoribus  aestu 
arida  ;  tum  nymphae  passis  fontesque  lacusque 
defleuere  comis  ;  quaerit  Boeotia  Dircen, 
Argos  Amymonen,  Ephyre  Pirenidas  undas.        240 
nec  sortita  loco  distantes  flumina  ripas 
tuta  manent ;  mediis  Tanais  fumauit  in  undis 
Peneosque  senex  Teuthranteusque  Caicus 
et  celer  Ismenos  cum  Phegiaco  Erymantho 
arsurusque  iterum  Xanthus  flauusque  Lycormas, 
quique  recuruatis  ludit  Maeandros  in  undis,        246 
Mygdoniusque  Melas  et  Taenarius  Eurotas. 
arsit  et  Euphrates  Babylonius,  arsit  Orontes 
Thermodonque  citus  Gangesque  et  Phasis  et  Hister. 
aestuat  Alpheos,  ripae  Spercheides  ardent,  250 

quodque  suo  Tagus  amne  uehit,  fluit  ignibus,  aurum ; 
et  quae  Maeonias  celebrabant  carmine  ripas 
flumineae  uolucres,  medio  caluere  Caystro. 
Nilus  in  extremum  fugit  perterritus  orbem 
occuluitque  caput,  quocl  adhuc  latet ;  ostia  septem 
puluerulenta  uacant,  septem  sine  flumine  ualles.  256 
fors  eadem  Ismarios  Hebrum  cum  Strymone  siccat 
Hesperiosque  amnes  Rhenum  Bhodanumque  Pad- 

umque, 
cuique  fuit  rerum  promissa  potentia,  Thybrin. 
dissilit  omne  solum,  penetratque  in  Tartara  rimis 
lumen  et  infernum  terret  cum  coniuge  regem.      261 
et  mare  contrahitur,  siccaeque  est  campus  harenae, 
quod  modo  pontus  erat ;    quosque  altum  texerat 

aequor, 
exsistunt  montes  et  sparsas  Cycladas  augent. 
ima  petunt  pisces,  nec  se  super  aequora  curui      265 
tollere  consuetas  audent  delphines  in  auras  ; 
corpora  phocarum  summo  resupina  profundo 
exanimata  natant.     ipsum  quoque  Nerea  fama  est 
Doridaque  et  natas  tepidis  latuisse  sub  antris. 
ter  Neptunus  aquis  cum  toruo  bracchia  uultu      270 
exserere  ausus  erat,  ter  non  tulit  aeris  ignes. 

alma  tamen  Tellus,  ut  erat  circumdata  ponto, 
inter  aquas  pelagi  contractosque  undique  fontes, 
qui  se  condiderant  in  opacae  uiscera  matris, 
sustulit  oppressos  collo  tenus  arida  uultus,  275 

opposuitque  manum  fronti  magnoque  tremore 
omnia  concutiens  paulum  subsedit  et  infra, 
quam  solet  esse,  fuit ;  frac^aque  ita  uoce  locuta  est : 
1  si  placet  hoc  meruique,  quid  o  tua  f ulmina  cessant, 
summe  deum  ?  liceat  periturae  uiribus  ignis        280 
igne  perire  tuo  clademque  auctore  leuare. 
uix  equidem  fauces  haec  ipsa  in  uerba  resoluo  ' 
(presserat  ora  uapor) ;  '  tostos  en  adspice  crines 
inque  oculis  tantum,  tantum  super  ora  fauillae. 
hosne  mihi  fructus,  hunc  fertilitatis  honorem      285 
officiique  refers,  quod  adunci  uulnera  aratri 
rastrorumque  fero  totoque  exerceor  anno, 
quod  pecori  frondes  alimentaque  mitia,  fruges 
humano  generi,  uobis  quoque  tura  ministro  ? 
sed  tamen  exitium  fac  me  meruisse  :  quid  undae, 
quid  meruit  f rater  ?  cur  illi  tradita  sorte  291 

aequora  decrescunt  et  ab  aethere  longius  absunt  ? 
quod  si  nec  fratris  nec  te  mea  gratia  tangit, 
at  caeli  miserere  tui ;  circumspice  utrumque, 
fumat  uterque  polus  ;  quos  si  uitiauerit  ignis,      295 
atria  uestra  ruent.     Atlans  en  ipse  laborat 
uixque  suis  umeris  candentem  sustinet  axem. 
si  freta,  si  terrae  pereunt,  si  regia  caeli, 
in  chaos  antiquum  confundimur.     eripe  flammis, 
siquid  adhucsuperest,  et  rerum  consule  summae. '  300 
dixerat  haec  Tellus  ;  neque  enim  tolerare  uaporem 
ulterius  potuit  nec  dicere  plura  ;  suumque 
rettulit  os  in  se  propioraque  manibus  antra. 
at  pater  omnipotens,  superos  testatus  et  ipsum 
qui  dederat  currus,  nisi  opem  ferat,  omnia  fato   305 
interitura  graui,  summam  petit  arduus  arcem, 
unde  solet  nubes  latis  inducere  terris, 
unde  mouet  tonitrus  uibrataque  fulmina  iactat. 
sed  neque,  quas  posset  terris  inducere,  nubes 
tunc  habuit,  nec,  quos  caelo  demitteret,  imbres.  310 
intonat  et  dextra  libratum  fulmen  ab  aure 
misit  in  aurigam  pariterque  animaque  rotisque 
expulit  et  saeuis  conpescuit  ignibus  ignes. 
consternantur  equi  et  saltu  in  contraria  facto 
colla  iugo  eripiunt  abruptaque  lora  relinquunt.   315 
illic  frena  iacent,  illic  temone  reuulsus 


26  P.  OVIDI   NASONIS 

axis,  in  hac  radii  fractarum  parte  rotarum, 

sparsaque  sunt  late  laceri  uestigia  currus. 

at  Phaethon,  rutilos  flamma  populante  capillos, 

uoluitur  in  praeceps  longoque  per  aera  tractu      320 

fertur,  ut  interdum  de  caelo  stella  sereno, 

etsi  non  cecidit,  potuit  cecidisse  uideri. 

quem  procul  a  patria  diuerso  maximus  orbe 

excipit  Eridanus  fumantiaque  abluit  ora  ; 

Naides  Hesperiae  trifida  fumantia  flamma  325 

corporadanttumulo ;  signantquoquecarminesaxum: 

HIC  SITVS  EST  PHAETHON,  CVRRVS  AVRIGA  PATERNI ; 
QVEM    SI    NON    TENVIT,    MAGNIS     TAMEN    EXCIDIT 
AVSIS. 

nam  pater  obductos,  luctu  miserabilis  aegro, 
condiderat  uultus  ;  et,  si  modo  credimus,  unum  330 
isse  diem  sine  sole  ferunt ;  incendia  lumen 
praebebant  aliquisque  malo  fuit  usus  in  illo. 

At  Clymene  postquam  dixit,  quaecumque  fuerunt 
in  tantis  dicencta  malis,  lugubris  et  amens 
et  laniata  sinus  totum  percensuit  orbem  ;  335 

exanimesque  artus  primo,  mox  ossa  requirens 
repperit  ossa  tamen  peregrina  condita  ripa, 
incubuitque  loco  nomenque  in  marmore  lectum 
perf udit  lacrimis  et  aperto  pectore  fouit. 
nec  minus  Heliades  lugent  et,  inania  morti  340 

munera,  dant  lacrimas,  et  caesae  pectora  palmis 
non  auditurum  miseras  Phaethonta  querellas 
nocte  dieque  uocant  adsternunturque  sepulcro. 
luna  quater  iunctis  inplerat  cornibus  orbem  : 
illae  more  suo  (nam  morem  fecerat  usus)  345 

plangorem  dederant.     e  quis  Phaethusa,  sororum 
maxima,  cum  uellet  terra  procumbere,  questa  est 
deriguisse  pedes.     ad  quam  conata  uenire 
candida  Lampetie  subita  radice  retenta  est. 
tertia,  cum  crinem  manibus  laniare  pararet,         350 
auellit  frondes  ;  haec  stipite  crura  teneri, 
illa  dolet  fieri  longos  sua  bracchia  ramos. 
dumque  ea  mirantur,  conplectitur  inguina  cortex, 
perque  gradus  uterum  pectusque  umerosque  man- 

usque 
ambit,  et  extabant  tantum  ora  uocantia  matrem. 
quid  faciat  mater,  nisi,  quo  trahat  inpetus  illam,  356 
huc  eat  atque  illuc  et,  dum  licet,  oscula  iungat  ? 
non  satis  est ;  truncis  aueilere  corpora  temptat 
et  teneros  manibus  ramos  abrumpit ;  at  inde       359 
sanguineae  manant,  tamquam  de  uulnere,  guttae. 

'parce,    precor,   mater',   quaecunaque   est  saucia, 

clamat, 
*  parce,  precor  ;  nostrum  laceratur  in  arbore  corpus. 
iamque  uale ' — cortex  in  uerba  nouissima  uenit. 
inde  fluunt  lacrimae,  stillataque  sole  rigescunt 
de  ramis  electra  nouis,  quae  lucidus  amnis  365 

excipit  et  nuribus  mittit  gestanda  Latinis. 

Adfuit  huic  monstro  proles  Stheneleia  Cycnus, 
qui  tibi  materno  quamuis  a  sanguine  iunctus, 
mente  tamen,  Phaethon,  propior  fuit.     ille  relicto 
(nam  Ligurum  populos  et  magnas  rexerat  urbes)  370 
inperio  ripas  uirides  amnemque  querellis 
Eridanum  inplerat  siluamque  sororibus  auctam, 
cum  uox  est  tenuata  uiro,  canaeque  capillos 
dissimulant  plumae,  collumque  a  pectore  longe 
porrigitur,  digitosque  ligat  iunctura  rubentes ;     375 
penna  latus  uelat,  tenet  os  sine  acumine  rostrum. 
lit  noua  Cycnus  auis,  nec  se  caeloque  Iouique 
credit,  ut  iniuste  missi  memor  ignis  ab  illo  ; 
stagna  petit  patulosque  lacus,  ignemque  perosus, 
quae  colat,  elegit  contraria  flumina  flammis.        380 

Squalidus  interea  genitor  Phaethontis  et  expers 
ipse  sui  decoris,  qualis  cum  deficit  orbem 
esse  solet,  lucemque  odit  seque  ipse  diemque 
datque  animum  in  luctus  ;  et  luctibus  adicit  iram 
officiumque  negat  mundo.  '  satis'  inquit  '  ab  aeui 
sors  mea  principiis  fuit  inrequieta,  pigetque         386 
actorum  sine  fine  mihi,  sine  honore,  laborum. 
quilibet  alter  agat  portantes  lumina  currus. 
si  nemo  est  omnesque  dei  non  posse  fatentur, 
ipse  agat,  ut  saltem,  dum  nostras  temptat  habenas, 
orbatura  patres  aliquando  fulmina  ponat.  391 

tum  sciet,  ignipedum  uires  expertus  equorum, 
non  meruisse  necem  qui  non  bene  rexerit  illos.' 
talia  dicentem  circumstant  omnia  Solem 
numina,  neue  uelit  tenebras  inducere  rebus,        395 
supplice  uoce  rogant ;  missos  quoque  Iuppiter  ignes 
excusat  precibusque  minas  regaliter  addit. 
colligit  amentes  et  adhuc  terrore  pauentes 
Phoebus  equos  stimuloque  dolens  et  uerbere  saeuit ; 
saeuit  enim,  natumque  obiectat  et  inputat  illis.  400 

At  pater  omnipotens  ingentia  moenia  caeli 
circuit,  et  ne  quid  labefactum  uiribus  ignis 
corruat,  explorat.     quae  postquam  firma  suique 
roboris  esse  uidet,  terras  hominumque  labores 

perspicit.     Arcadiae  tamen  est  inpensior  illi        40$ 
cura  suae  ;  fontesque  et  nondum  audentia  labi 
flumina  restituit,  dat  terrae  gramina,  frondes 
arboribus,  laesasque  iubet  reuirescere  siluas. 
dum  redit  itque  frequens,  in  uirgine  Nonacrina 
haesit ;  et  accepti  caluere  sub  ossibus  ignes.         410 
non  erat  huius  opus  lanam  mollire  trahendo 
nec  positu  uariare  comas.     ubi  fibula  uestem, 
uitta  coercuerat  neglectos  alba  capillos. 
et  modo  leue  manu  iaeulum,  modo  sumpserat  arcum, 
miles  erat  Phoebes  ;  nec  Maenalon  attigit  ulla    415 
gratior  hac  Triuiae.     sed  nulla  potentia  longa  est. 
ulterius  medio  spatium  sol  altus  habebat, 
cum  subit  illa  nemus,  quod  nulla  ceciderat  aetas. 
exuit  hic  umero  pharetram  lentosque  retendit 
arcus  inque  solo,  quod  texerat  herba,  iacebat       420 
et  pictam  posita  pharetram  ceruice  premebat. 
Iuppiter  ut  uidit  fessam  et  custode  uacantem, 
1  hoc  certe  furtum  eoniunx  mea  nesciet,'  inquit 
'  aut  si  rescierit,  sunt,  o,  sunt  iurgia  tanti.' 
protinus  induitur  faciem  cultumque  Dianae         425 
atque  ait  '  o  comitum,  uirgo,  pars  una  mearum, 
in  quibus  es  uenata  iugis  ? '  de  caespite  uirgo 
se  leuat  et  '  salue  numen,  me  iudice',  dixit 
'  audiat  ipse  licet,  maius  Ioue.'    ridet  et  audit 
et  sibi  praeferri  se  gaudet  et  oscula  iungit  430 

nec  moderata  satis  nec  sic  a  uirgine  danda. 
qua  uenata  foret  silua,  narrare  parantem 
inpedit  amplexu,  nec  se  sine  crimine  prodit. 
illa  quidem  contra,  quantum  modo  femina  possit, 
(adspiceres  utinam,  Saturnia ;  mitior  esses)         435 
illa  quidem  pugnat :  sed  quae  superare  puella, 
quisue  Iouem  poterat  ?  superum  petit  aethera  uictor 
luppiter  ;  huic  odio  nemus  est  et  conscia  silua. 
unde  pedem  referens  paene  est  oblita  pharetram 
tollere  cum  telis  et  quem  suspenderat  arcum.       440 
ecce  suo  comitata  choro  Dictynna  per  altum 
Maenalon  ingrediens  et  caede  superba  ferarum 
adspicit  hanc  uisamque  uocat :  clamata  refugit 
et  timuit  primo,  ne  Iuppiter  esset  in  illa. 
sed  postquam  pariter  nymphas  incedere  uidit,     445 
sensit  abesse  dolos  numerumque  accessit  ad  harum. 
heu  quam  difhcile  est  crimen  non  prodere  uultu  ! 
uix  oculos  attollit  humo,  nec,  ut  ante  solebat, 
iuncta  deae  lateri  nec  toto  est  agmine  prima  ; 
sed  silet  et  laesi  dat  signa  rubore  pudoris ;  450 

et,  nisi  quod  uirgo  est,  poterat  sentire  Diana 
nrille  notis  culpam  :  nymphae  sensisse  feruntur. 
orbe  resurgebant  lunaria  cornua  nono, 
cum  dea  uenatu,  fraternis  languida  flammis, 
nacta  nemus  gelidum,  de  quo  cum  murmure  labens 
ibat  et  attritas  uersabat  riuus  harenas,  456 

ut  loca  laudauit,  summas  pede  contigit  undas  ; 
his  quoque  laudatis  'procul  est'  ait  '  arbiter  omnis ; 
nuda  superfusis  tinguamus  corpora  lymphis.' 
Parrhasis  erubuit.     cunctae  uelamina  ponunt ;  460 
una  moras  quaerit.     dubitanti  uestis  adempta  est ; 
qua  posita  nudo  patuit  cum  corpore  crimen. 
attonitae  manibusque  uterum  celare  uolenti 
■  i  procul  hinc '  dixit  '  nec  sacros  pollue  fontes  ' 
Cynthia,  deque  suo  iussit  secedere  coetu.  465 

Senserat  hoc  olim  magni  matrona  Tonantis 
distuleratque  graues  in  idonea  tempora  poenas. 
causa  rnorae  nulla  est ;  et  iam  puer  Arcas  (id  ipsum 
indoluit  Iuno)  fuerat  de  paelice  natus. 
cui  simul  obuertit  saeuam  cum  lumine  mentem,   470 
'scilicet  hoc  etiam  restabat,  adultera,'  dixit 
*  ut  fecunda  fores,  fieretque  iniuria  partu 
nota,  Iouisque  mei  testatum  dedecus  esset. 
haud  inpune  feres  ;  adimam  tibi  nempe  figuram, 
qua  tibi  quaque  places  nostro,  inportuna,  marito.' 
dixit  et  aduersa  prensis  a  fronte  capillis  476 

strauit  humi  pronam.     tendebat  bracchia  supplex  : 
bracchia  coeperunt  nigris  horrescere  villis, 
curuarique  manus  et  aduncos  crescere  in  ungues 
officioque  pedum  fungi,  laudataque  quondam      480 
ora  Ioui  lato  fieri  deformia  rictu. 
neue  preces  animos  et  uerba  precantia  flectant, 
posse  loqui  eripitur  ;  uox  iracunda  minaxque 
plenaque  terroris  rauco  de  gutture  fertur. 
mens  antiqua  tamen  facta  quoque  mansit  in  ursa, 
adsiduoque  suos  gemitu  testata  dolores  486 

qualescumque  manus  ad  caelum  et  sidera  tollit 
ingratumque  Iouem,  nequeat  cum  dicere,  sentit. 
a  quotiens,  sola  non  ausa  quiescere  silua, 
ante  domum  quondamque  suis  errauit  in  agris  !  490 
a  quotiens  per  saxa  canum  latratibus  acta  est 
uenatrixque  metu  uenantum  territa  fugit  ! 
saepe  feris  latuit  uisis,  oblita  quid  esset, 
ursaque  conspectos  in  montibus  horruit  ursos, 
pertimuitque  lupos,  quamuis  pater  esset  in  illis.  495 

Ecce,  Lycaoniae  proles  ignara  parentis, 
Arcas  adest,  ter  quinque  fere  natalibus  actis ; 
dumque  feras  sequitur,  dum  saltus  eligit  aptos 
nexilibusque  plagis  siluas  Erymanthidas  ambit, 
incidit  in  matrem  ;  quae  restitit  Arcade  uiso       500 
et  cognoscenti  similis  fuit.     ille  refugit 
inmotosque  oculos  in  se  sine  fine  tenentem 
nescius  extimuit,  propiusque  accedere  auenti 
uulnifico  fuerat  fixurus  pectora  telo. 
arcuit  omnipotens  pariterque  ipsosque  nefasque  505 
sustulit  et  celeri  raptos  per  inania  uento 
inposuit  caelo  uicinaque  sidera  fecit. 

Intumuit  luno,  postquam  inter  sidera  paelex 
fulsit,  et  ad  canam  descendit  in  aequora  Tethyn 
Oceanumque  senem,  quorum  reuerentia  mouit    510 
saepe  deos,  causamque  uiae  scitantibus  infit : 
'  quaeritis,  aetheriis  quare  regina  deorum 
sedibus  huc  adsim  ?  pro  me  tenet  altera  caelum. 
mentior,  obscurum  nisi  nox  cum  fecerit  orbem, 
nuper  honoratas  summo,  mea  uulnera,  caelo        515 
uideritis  stellas  illic,  ubi  circulus  axem 
ultimus  extremum  spatioque  breuissimus  ambit. 
et  uero  quisquam  Iunonem  laedere  nolit 
offensamque  tremat,  quae  prosum  sola  nocendo?  519 
o,  ego  quantum  egi !  quam  uasta  potentia  nostra  est ! 
esse  hominem  uetui :  facta  est  dea.    sic  ego  poenas 
sontibus  inpono,  sic  est  mea  magna  potestas. 
uindicet  antiquam  faciem  uultusque  ferinos 
detrahat,  Argolica  quod  in  ante  Phoronide  fecit. 
cur  non  et  pulsa  ducit  Iunone  meoque  525 

collocat  in  thalamo  socerumque  Lycaona  sumit  ? 
at  uos  si  laesae  tangit  contemptus  alumnae, 
gurgite  caeruleo  septem  prohibete  triones 
sideraque  in  caelo,  stupri  mercede,  recepta 
pellite,  ne  puro  tinguatur  in  aequore  paelex.'      530 

Di  maris  adnuerant ;  habili  Saturnia  curru 
ingreditur  liquidum  pauonibus  aethera  pictis, 
tam  nuper  pictis  caeso  pauonibus  Argo, 
quam  tu  nuper  eras,  cum  candidus  ante  fuisses, 
corue  loquax,  subito  nigrantes  uersus  in  alas.      535 
nam  fuit  haec  quondam  niueis  argentea  pennis 
ales,  ut  aequaret  totas  sine  labe  columbas, 
nec  seruaturis  uigili  Capitolia  uoce 
cederet  anseribus  nec  amanti  flumina  cycno. 
lingua  fuit  damno  ;  lingua  faciente  loquaci,        540 

qui  color  albus  erat,  nunc  est  contrarius  albo. 
pulchrior  in  tota,  quam  Larisaea  Coronis, 
non  fuit  Haemonia ;  placuit  tibi,  Delphice,  certe, 
clum  uel  casta  fuit  uel  inobseruata.     sed  ales 
sensit  adulterium  Phoebeius,  utque  latentem      545 
detegeret  culpam,  non  exorabilis  index 
ad  dominum  tendebat  iter.     quem  garrula  motis 
consequitur  pennis,  scitetur  ut  omnia,  cornix 
auditaque  uiae  causa  '  non  utile  carpis  ' 
inquit  '  iter:  ne  sperne  meae  praesagia  linguae.  550 
quid  fuerim  quid  simque,  uide  meritumque  require : 
inuenies  nocuisse  fidem.     nam  tempore  quodam 
Pailas  Erichthonium,  prolem  sine  matre  creatam, 
clauserat  Actaeo  texta  de  uimine  cista 
uirginibusque  tribus  gemino  de  Cecrope  natis      555 
et  legem  dederat,  sua  ne  secreta  uiderent. 
abdita  fronde  leui  densa  speculabar  ab  ulmo, 
quid  facerent.  commissa  duae  sine  fraude  tuentur, 
Pandrosos  atque  Herse  ;  timidas  uocat  una  sorores 
Aglauros  nodosque  manu  diducit ;  et  intus  560 

infantemque  uident  adporrectumque  draconem. 
acta  deae  refero  ;  pro  quo  mihi  gratia  talis 
redditur,  ut  dicar  tutela  pulsa  Mineruae 
et  ponar  post  noctis  auem.    mea  poena  uolucres 
admonuisse  potest,  ne  uoce  pericula  quaerant.    565 
at,  puto,  non  ultro  nec  quicquam  tale  rogantem 
me  petiit  ?  ipsa  licet  hoc  a  Pallade  quaeras  : 
quamuis  irata  est,  non  hoc  irata  negabit. 
nam  me  Phocaica  clarus  tellure  Coroneus 
(nota  loquor)  genuit  fueramque  ego  regia  uirgo  570 
diuitibusque  procis  (ne  me  contemne)  petebar. 
forma  mihi  nocuit.     nam  cum  per  litora  lentis 
passibus,  ut  soleo,  summa  spatiarer  harena, 
uidit  et  incaluit  pelagi  deus  ;  utque  precando 
tempora  cum  blandis  absumpsit  inania  uerbis,    575 
uim  parat  et  sequitur.     fugio  densumque  relinquo 
litus  et  in  molli  nequiquam  lassor  harena. 
inde  deos  hominesque  uoco  ;  nec  contigit  ullum 
uox  mea  mortalem  ;  mota  est  pro  uirgine  uirgo, 
auxiliumque  tulit.     tendebam  bracchia  caelo  :     580 
bracchia  coeperunt  leuibus  nigrescere  pennis. 
reicere  ex  umeris  uestem  molibar  ;  at  illa 
pluma  erat  inque  cutem  radices  egerat  imas. 
plangere  nuda  meis  conabar  pectora  palmis  : 
sed  neque  iam  palmas  nec  pectora  nuda  gerebam. 

currebam ;  nec,  ut  ante,  pedes  retinebat  harena,  586 
sed  summa  tollebar  humo.    mox  acta  per  auras 
euehor  et  data  sum  comes  inculpata  Mineruae. 
quid  tamen  hoc  prodest,  si  diro  facta  uolucris 
crimine  Nyctimene  nostro  successit  honori  ?         590 
an  quae  per  totam  res  est  notissima  Lesbon, 
non  audita  tibi  est,  patrium  temerasse  cubile 
Nyctimenen  ?  auis  iila  quidem,  sed  conscia  culpae 
conspectum  lucemque  fugit  tenebrisque  pudorem 
celat  et  a  cunctis  expellitur  aethere  toto. '  595 

talia  dicenti  '  tibi '  ait  '  reuocamina  '  coruus 
'  sint  precor  ista  malo :  nos  uanum  spernimus  omen.' 
nec  coeptum  dimittit  iter,  dominoque  iacentem 
cum  iuuene  Haemonio  uidisse  Coronida  narrat. 
laurea  delapsa  est  audito  crimine  amantis,  600 

et  pariter  uultusque  deo  plectrumque  colorque 
excidit ;  utqueanimus  tumida  feruebat  ab  ira, 
arma  adsueta  capit  flexumque  a  cornibus  arcum 
tendit  et  illa  suo  totiens  cum  pectore  iuncta 
indeuitato  traiecit  pectora  telo.  605 

icta  dedit  gemitum  tractoque  a  corpore  ferro 
candida  puniceo  perfudit  membra  cruore, 
et  dixit  '  potui  poenas  tibi,  Phoebe,  dedisse, 
sed  peperisse  prius  ;  duo  nunc  moriemur  in  una. ' 
hactenus,  et  pariter  uitam  cum  sanguine  fudit.  610 
corpus  inane  animae  frigus  letale  secutum  est. 
Paenitet  heu  sero  poenae  crudelis  amantem, 
seque,  quod  audierit,  quod  sic  exarserit,  odit ; 
odit  auem,  per  quam  crimen  causamque  dolendi 
scire  coactus  erat,  nec  non  arcumque  manumque 
odit  cumque  manu  temeraria  tela  sagittas  ;  616 

conlapsamque  fouet  seraque  ope  uincere  fata 
nititur  et  medicas  exercet  inaniter  artes. 
quae  postquam  frustra  temptata,  rogumque  parari 
uidit  et  arsuros  supremis  ignibus  artus,  620 

tum  uero  gemitus  (neque  enim  caelestia  tingui 
ora  licet  lacrimis)  alto  de  corde  petitos 
edidit  haud  aliter,  quam  cum  spectante  iuuenca 
lactentis  uituli  dextra  libratus  ab  aure 
tempora  discussit  claro  caua  malleus  ictu.  625 

ut  tamen  ingratos  in  pectora  fudit  odores 
et  dedit  amplexus  iniustaque  iusta  peregit, 
non  tulit  in  cineres  labi  sua  Phoebus  eosdem 
semina,  sed  natum  flammis  uteroque  parentis 
eripuit  geminique  tulit  Chironis  in  antrum  ;         630 

sperantemque  sibi  non  falsae  praemia  linguae 
inter  aues  albas  uetuit  consistere  coruum. 
Semifer  interea  diuinae  stirpis  alumno 
laetus  erat  mixtoque  oneri  gaudebat  honore. 
ecce  uenit  rutilis  umeros  protecta  capillis  635 

filia  Centauri,  quam  quondam  nympha  Chariclo 
fluminis  in  rapidi  ripis  enixa  uocauit 
Ocyroen.     non  haec  artes  contenta  paternas 
edidicisse  fuit ;  fatorum  arcana  canebat. 
ergo  ubi  uaticinos  concepit  mente  furores  640 

incaluitque  deo  quem  clausum  pectore  habebat, 
adspicit  infantem,  '  toto  '  que  '  salutifer  orbi 
cresce  puer  : '  dixit  '  tibi  se  mortalia  saepe 
corpora  debebunt ;  animas  tibi  reddere  ademptas 
fas  erit ;  idque  semel  dis  indignantibus  ausus,     645 
posse  dare  hoc  iterum  fiamma  prohibebere  auita 
eque  deo  corpus  fies  exsangue,  deusque, 
qui  modo  corpus  eras,  et  bis  tua  fata  nouabis. 
tu  quoque,  care  pater,  nunc  inmortalis  et  aeuis 
omnibus  ut  maneas  nascendi  lege  creatus,  650 

posse  mori  cupies,  tum  cum  cruciabere  dirae 
sanguine  serpentis  per  saucia  membra  recepto  ; 
teque  ex  aeterno  patientem  numina  mortis 
efficient  triplicesque  deae  tua  fila  resoluent. ' 
restabat  fatis  aliquid.     suspirat  ab  imis  655 

pectoribus,  lacrimaeque  genis  labuntur  obortae  ; 
atque  ita  '  praeuertunt '  inquit  *  me  fata,  uetorque 
plura  loqui,  uocisque  meae  praecluditur  usus. 
non  fuerant  artes  tanti,  quae  numinis  iram 
contraxere  mihi  ;  mallem  nescisse  futura.  660 

iam  mihi  subduci  facies  humana  uidetur, 
iam  cibus  herba  placet,  iam  latis  currere  campis 
inpetus  est ;  in  equam  cognataque  corpora  uertor. 
tota  tamen  quare  ?  pater  est  mihi  nempe  bif ormis. ' 
talia  dicenti  pars  est  extrema  querellae  665 

intellecta  parum,  confusaque  uerba  fuerunt. 
mox  nec  uerba  quidem  nec  equae  sonus  ille  uidetur, 
sed  simulantis  equam,  paruoque  in  tempore  certos 
edidit  hinnitus  et  bracchia  mouit  in  herbas. 
tum  digiti  coeunt  et  quinos  alligat  ungues  670 

perpetuo  cornu  leuis  ungula,  crescit  et  oris 
et  colli  spatium,  longae  pars  maxima  pallae 
cauda  fit,  utque  uagi  crines  per  colla  iacebant, 
in  dextras  abiere  iubas  ;  pariterque  nouata  est 
et  uox  et  facies ;  nomen  quoque  monstra  dedere.  675 

II.  D 

Flebat  opemque  tuam  frustra  Philyreius  heros, 
Delphiee,  poscebat.    nam  nec  rescindere  magni 
iussa  Iouis  poteras  nec,  si  rescindere  posses, 
tunc  aderas  ;  Elin  Messeniaque  arua  colebas. 
illud  erat  tempus,  quo  te  pastoria  pellis  680 

texit,  onusque  fuit  baculus  siluestre  sinistrae, 
alterius  dispar  septenis  fistula  cannis. 
dumque  amor  est  curae,  dum  te  tua  fistula  mulcet, 
incustoditae  Pylios  memorantur  in  agros 
processisse  boues.     uidet  has  Atlantide  Maia      685 
natus  et  arte  sua  siluis  occultat  abactas. 
senserat  hoc  furtum  nemo,  nisi  notus  in  illo 
rure  senex  ;  Battum  uicinia  cuncta  uocabant. 
diuitis  hic  saltus  herbosaque  pascua  Nelei 
nobiliumque  greges  custos  seruabat  equarum.      690 
hunc  tenuit  blandaque  manu  seduxit,  et  illi 
*  quisquis  es,  hospes,'  ait  '  si  forte  armenta  requiret 
haec  aliquis,  uidisse  nega  ;  neu  gratia  facto 
nulla  rependatur,  nitidam  cape  praemia  uaccam  ' ; 
et  dedit.     accepta  uoces  has  reddidit  hospes  :      695 
'  tutus  eas  :  lapis  iste  prius  tua  furta  loquetur ' 
et  lapidem  ostendit.     simulat  Ioue  natus  abire  ; 
mox  redit  et  uersa  pariter  cum  uoce  figura 
'  rustice,  uidisti  siquas  hoc  limite '  dixit 
'  ire  boues,  fer  opem  f urtoque  silentia  deme  :        700 
iuncta  suo  pretium  dabitur  tibi  femina  tauro.' 
at  senior,  postquam  est  merces  geminata,  '  sub  illis 
montibus  '  inquit  '  erunt ' ;  et  erant  sub  montibus 

illis. 
risit  Atlantiades  et  ■  me  mihi,  perfide,  prodis  ? 
me  mihi  prodis  ? '  ait ;  periuraque  pectora  uertit  705 
in  durum  silicem,  qui  nunc  quoque  dicitur  Index, 
inque  nihil  merito  uetus  est  infamia  saxo. 

Hinc  se  sustulerat  paribus  Caducifer  alis, 
Munychiosque  uolans  agros  gratamque  Mineruae 
despectabat  humum  cultique  arbusta  Lycei.         710 
illa  forte  die  castae  de  more  puellae 
uertice  supposito  festas  in  Palladis  arces 
pura  coronatis  portabant  sacra  canistris. 
inde  reuertentes  deus  adspicit  ales  iterque 
non  agit  in  rectum,  sed  in  orbem  curuat  eundem. 
ut  uolucris  uisis  rapidissima  miluus  extis,  716 

dum  timet  et  densi  circumstant  sacra  ministri, 
fiectitur  in  gyrum  nec  longius  audet  abire, 
spemque  suam  motis  auidus  circumuolat  alis  ; 

sic  super  Actaeas  agilis  Cyllenius  arces  720 

inclinat  cursus  et  easdem  circinat  auras. 
quanto  splendidior  quam  cetera  sidera  fulget 
Lucifer,  et  quanto  quam  Lucifer  aurea  Phoebe, 
tanto  uirginibus  praestantior  omnibus  Herse 
ibat  eratque  decus  pompae  comitumque  suarum.  725 
obstipuit  forma  Ioue  natus,  et  aethere  pendens 
non  secus  exarsit,  quam  cum  Balearica  plumbum 
funda  iacit :  uolat  illud  et  incandescit  eundo, 
et  quos  non  habuit  sub  nubibus  inuenit  ignis. 
uertit  iter  caeloque  petit  terrena  relicto,  730 

nec  se  dissimulat ;  tanta  est  liducia  formae. 
quae  quamquam  iusta  est,  cura  tamen  adiuuat  illam, 
permulcetque    comas    chlamydemque,    ut   pendeat 

apte, 
collocat,  ut  limbus  totumque  appareat  aurum, 
ut  teres  in  dextra,  qua  somnos  ducit  et  arcet,      735 
uirga  sit,  ut  tersis  niteant  talaria  plantis. 
pars  secreta  domus  ebore  et  testudine  cultos 
tris  habuit  thalamos,  quorum  tu,  Pandrose,  dextrum, 
Aglauros  laeuum,  medium  possederat  Herse. 
quae  tenuit  laeuum,  uenientem  prima  notauit     740 
Mercurium  nomenque  dei  scitarier  ausa  est 
et  causam  aduentus.     cui  sic  respondit  Atlantis 
Pleionesque  nepos  :  *  ego  sum,  qui  iussa  per  auras 
uerba  patris  porto  ;  pater  est  mihi  Iuppiter  ipse. 
nec  fingam  causas  ;  tu  tantum  fida  sorori  745, 

esse  uelis  prolisque  meae  matertera  dici. 
Herse  causa  uiae  est.    faueas  oramus  amanti. ' 
adspicit  hunc  oculis  isdem,  quibus  abdita  nuper 
uiderat  Aglauros  tlauae  secreta  Mineruae, 
proque  ministerio  magni  sibi  ponderis  aurum       750 
postulat ;  interea  tectis  excedere  cogit. 
uertit  ad  hanc  torui  dea  bellica  luminis  orbem 
et  tanto  penitus  traxit  suspiria  motu, 
ut  pariter  pectus  positamque  in  pectore  forti 
aegida  concuteret.     subit,  hanc  arcana  profana  755 
detexisse  manu,  tum  cum  sine  matre  creatam 
Lemnicolae  stirpem  contra  data  foedera  uidit, 
et  gratamque  deo  fore  iam  gratamque  sorori, 
et  ditem  sumpto,  quod  auara  poposcerat,  auro. 
protinus  Inuidiae  nigro  squalentia  tabo  760 

tecta  petit.     domus  est  imis  in  uallibus  huius 
abdita,  sole  carens,  non  ulli  peruia  uento, 
tristis  et  ignaui  plenissima  frigoris,  et  quae 
igne  uacet  semper,  caligine  semper  abundet. 

huc  ubi  peruenit  bello  metuenda  uirago,  765 

constitit  ante  domum  (neque  enim  succedere  tectis 
fas  habet)  et  postes  extrema  cuspide  pulsat. 
concussae  patuere  fores.     uidet  intus  edentem 
uipereas  carnes,  uitiorum  alimenta  suorum, 
Inuidiam,  uisaque  oculos  auertit.     at  illa  770 

surgit  humo  pigre  semesarumque  relinquit 
corpora  serpentum  passuque  incedit  inerti ; 
utque  deam  uidit  formaque  armisque  decoram, 
ingemuit  uultumque  una  ac  suspiria  duxit. 
pallor  in  ore  sedet,  macies  in  corpore  toto,  775 

nusquam  recta  acies,  liuent  rubigine  dentes, 
pectora  felle  uirent,  lingua  est  suffusa  ueneno. 
risus  abest,  nisi  quem  uisi  mouere  dolores. 
nec  fruitur  somno,  uigilacibus  excita  curis ; 
sed  uidet  ingratos  intabescitque  uidendo  780 

successus  hominum,  carpitque  et  carpitur  una, 
suppliciumque  suum  est.     quamuis  tamen  oderat, 

illam 
talibus  adfata  est  breuiter  Tritonia  dictis : 
'  infice  tabe  tua  natarum  Cecropis  unam  : 
sic  opus  est :  Aglauros  ea  est. '    haud  plura  locuta 
fugit  et  inpressa  tellurem  reppulit  hasta.  786 

illa  deam  obliquo  fugientem  lumine  cernens 
murmura  parua  dedit,  successurumque  Mineruae 
indoluit.     baculumque  capit,  quem  spinea  totum 
uincula  cingebant,  adopertaque  nubibus  atris,     790 
quacumque  ingreditur,  florentia  proterit  arua 
exuritque  herbas  et  summa  cacumina  carpit 
adflatuque  suo  populos  urbesque  domosque 
polluit.     et  tandem  Tritonida  conspicit  arcem, 
ingeniis  opibusque  et  festa  pace  uirentem,  795 

uixque  tenet  lacrimas,  quia  nil  lacrimabile  cernit. 
sed  postquam  thalamos  intrauit  Cecrope  natae, 
iussa  facit  pectusque  manu  ferrugine  tincta 
tangit  et  hamatis  praecordia  sentibus  inplet, 
inspiratque  nocens  uirus  piceumque  per  ossa        800 
dissipat  et  medio  spargit  pulmone  uenenum. 
neue  mali  causae  spatium  per  latius  errent, 
germanam  ante  oculos  fortunatumque  sororis 
«oniugium  pulchraque  deum  sub  imagine  ponit, 
cunctaque  magna  facit.     quibus  inritata  dolore  805 
Cecropis  occulto  mordetur,  et  anxia  nocte, 
anxia  luce  gemit,  lentaque  miserrima  tabe 
liquitur,  ut  glacies  incerto  saucia  sole. 

felicisque  bonis  non  lenius  uritur  Herses, 

quam  cum  spinosis  ignis  supponitur  herbis,  810 

quae  neque  dant  flammas  lentoque  tepore  cremantur. 

saepe  mori  uoluit,  ne  quicquam  tale  uideret, 

saepe  uelut  crimen  rigido  narrare  parenti ; 

denique  in  aduerso  uenientem  limine  sedft 

exclusura  deum.     cui  blandimenta  precesque      815 

uerbaque  iactanti  mitissima  '  desine  ; '  dixit 

1  hinc  ego  me  non  sum  nisi  te  motura  repulso. ' 

'  stemus  '  ait  '  pacto '  uelox  Cyllenius  '  isto. ' 

caelatasque  fores  uirga  patef ecit.     at  illi 

surgere  conanti  partes,  quascumque  sedendo       820 

fiectimus,  ignaua  nequeunt  grauitate  moueri. 

illa  quidem  pugnat  recto  se  attollere  trunco ; 

sed  genuum  iunctura  riget,  frigusque  per  inguen 

labitur,  et  pallent  amisso  sanguine  uenae. 

utque  malum  late  solet  inmedicabile  cancer         825 

serpere  et  inlaesas  uitiatis  addere  partes, 

sic  letalis  hiemps  paulatim  in  pectora  uenit 

uitalesque  uias  et  respiramina  clausit. 

nec  conata  loqui  est,  nec,  si  conata  fuisset, 

uocis  habebat  iter  :  saxum  iam  colla  tenebat,      830 

oraque  duruerant,  signumque  exsangue  sedebat. 

nec  lapis  albus  erat :  sua  mens  infecerat  illam. 

Has  ubi  uerborum  poenas  mentisque  profanae 
cepit  Atlantiades,  dictas  a  Pallade  terras 
linquit  et  ingreditur  iactatis  aethera  pennis.        835 
seuocat  hunc  genitor.     nec  causam  fassus  amoris 
'  fide  miriister  '  ait  '  iussorum,  nate,  meorum, 
pelle  moram  solitoque  celer  delabere  cursu, 
quaeque  tuam  matrem  tellus  a  parte  sinistra 
suspicit  (indigenae  Sidonida  nomine  dicunt),        840 
hanc  pete,  quodque  procul  montano  gramine  pasci 
armentum  regale  uides,  ad  litora  uerte.' 
dixit,  et  expulsi  iamdudum  monte  iuuenci 
Jitora  iussa  petunt,  ubi  magni  filia  regis 
ludere  uirginibus  Tyriis  comitata  solebat.  845 

non  bene  conueniunt  nec  in  una  sede  morantur 
maiestas  et  amor.     sceptri  grauitate  relicta 
ille  pater  rectorque  deum,  cui  dextra  trisulcis 
ignibus  armata  est,  qui  nutu  concutit  orbem, 
induitur  faciem«tauri  mixtusque  iuuencis  850 

mugit  et  in  teneris  formosus  obambulat  herbis. 
quippe  color  niuis  est,  quam  nec  uestigia  duri 
calcauere  pedis  nec  soluit  aquaticus  Auster. 

colla  toris  extant,  armis  palearia  pendent, 
cornua  parua  quidem,  sed  quae  contendere  possis 
facta  manu,  puraque  magis  perlucida  gemma.     856 
nullae  in  fronte  minae,  nec  formidabile  lumen  ; 
pacem  uultus  habet.     miratur  Agenore  nata, 
quod  tam  formosus,  quod  proelia  nulla  minetur. 
sed  quamuis  mitem  metuit  contingere  primo  ;     860 
mox  adit  et  flores  ad  candida  porrigit  ora. 
gaudet  amans  et,  dum  ueniat  sperata  uoluptas, 
oscula  dat  manibus  ;  uix,  a,  uix  cetera  diflert. 
et  nunc  alludit  uiridique  exultat  in  herba, 
nunc  latus  in  fuluis  niueum  deponit  harenis  ;      865 
paulatimque  metu  dempto  modo  pectora  praebet 
uirginea  plaudenda  manu,  modo  cornua  sertis 
inpedienda  nouis.     ausa  est  quoque  regia  uirgo, 
nescia  quem  premeret,  tergo  considere  tauri, 
cum  deus  a  terra  siccoque  a  litore  sensim  870 

falsa  pedum  primis  uestigia  ponit  in  undis  ; 
inde  abit  ulterius  mediique  per  aequora  ponti 
fort  praedam.     pauet  haec  litusque  ablata  relictum 
respicit,  et  dextra  cornum  tenet,  altera  dorso      874 
inposita  est ;  tremulae  sinuantur  flamine  uestes. 


LIBER    TERTIVS 

Iamque  deus  posita  fallacis  imagine  tauri 
se  confessus  erat  Dictaeaque  rura  tenebat, 
cum  pater  ignarus  Cadmo  perquirere  raptam 
inperat  et  poenam,  si  non  inuenerit,  addit 
exilium,  facto  pius  et  sceleratus  eodem.  5 

orbe  pererrato  (quis  enim  deprendere  possit 
furta  Iouis?)  profugus  patriamque  iramque  parentis 
uitat  Agenorides  Phoebique  oracula  supplex 
consulit  et,  quae  sit  tellus  habitanda,  requirit. 
1  bos  tifoi  '  Phoebus  ait  '  solis  occurret  in  aruis,       10 
nullum  passa  iugum  curuique  inmunis  aratri. 
hac  duce  carpe  uias  et,  qua  requieuerit  herba, 
moenia  fac  condas  Boeotiaque  illa  uocato.' 
uix  bene  Castalio  Cadmus  descenderat  antro, 
incustoditam  lente  uidet  ire  iuuencam  15 

nullum  seruitii  signum  ceruice  gerentem. 
subsequitur  pressoque  legit  uestigia  gressu 

auctoremque  uiae  Phoebum  taciturnus  adorat. 
iam  uada  Cephisi  Panopesque  euaserat  arua  : 
bos  stetit,  et,  tollens  speciosam  cornibus  altis       20 
ad  caelum  frontem,  mugitibus  inpulit  auras 
atque  ita  respiciens  comites  sua  terga  sequentis 
procubuit  teneraque  latus  submisit  in  herba. 
Caclmus  agit  grates  peregrinaeque  oscula  terrae 
iigit  et  ignotos  montes  agrosque  salutat.  25 

sacra  Ioui  facturus  erat.     iubet  ire  ministros 
et  petere  e  uiuis  libandas  fontibus  undas. 
silua  uetus  stabat,  nulla  uiolata  securi, 
et  specus  in  media,  uirgis  ac  uimine  densus, 
efficiens  humilem  lapidum  conpagibus  arcum,       30 
uberibus  fecundus  aquis,  ubi  conditus  antro 
Martius  anguis  erat,  cristis  "praesignis  et  auro  ; 
igne  micant  oculi,  corpus  tumet  omne  ueneno, 
tresque  uibrant  linguae,  triplici  stant  ordine  dentes. 
quem  postquam  Tyria  lucum  de  gente  profecti      35 
infausto  tetigere  gradu,  demissaque  in  undas 
urna  dedit  sonitum,  longo  caput  extulit  antro 
caeruleus  serpens  horrendaque  sibila  misit. 
effluxere  urnae  manibus,  sanguisque  relinquit 
corpus,  et  attonitos  subittis  tremor  occupat  artus.  40 
ille  uolubilibus  squamosos  nexibus  orbes 
torquet  et  inmensos  saltu  sinuatur  in  arcus, 
ac  media  plus  parte  leues  erectus  in  auras 
despicit  omne  nemus,  tantoque  est  corpore,  quanto 
si  totum  spectes,  geminas  qui  separat  Arctos.        45 
nec  mora,  Phoenicas,  siue  illi  tela  parabant, 
siue  fugam,  siue  ipse  timor  prohibebat  utrumque, 
occupat ;  hos  morsu,  longis  conplexibus  illos, 
hos  necat  adflati  funesta  tabe  ueneni. 
fecerat  exiguas  iam  sol  altissimus  umbras ;  50 

quae  mora  sit  sociis,  miratur  Agenore  natus 
uestigatque  uiros.     tegumen  derepta  leoni 
pellis  erat,  telum  splendenti  lancea  ferro 
et  iaculum,  teloque  animus  praestantior  omni. 
ut  nemus  intrauit  letataque  corpora  uidit  55 

uictoremque  supra  spatiosi  corporis  hostem 
tristia  sanguinea  lambentem  uulnera  lingua, 
*  aut  ultor  uestrae,  fidissima  pectora,  mortis, 
aut  comes  '  inquit  '  ero. '    dixit  dextraque  molarem 
sustulit  et  magnum  magno  conamine  misit.  60 

illius  inpulsu  cum  turribus  ardua  celsis 
moenia  mota  forent :  serpens  sine  uulnere  mansit 

loricaeque  moclo  squamis  defensus  et  atrae 
duritia  pellis  ualiclos  cute  reppulit  ictus. 
at  non  duritia  iaculum  quoque  uicit  eadem ;         65 
quocl  medio  lentae  spinae  curuamine  fixum 
constitit,  et  totum  descendit  in  ilia  ferrum. 
ille  dolore  ferox  caput  in  sua  terga  retorsit 
uulneraque  adspexit  fixumque  hastile  momordit, 
idque,  ubi  ui  multa  partem  labefecit  in  omnem,    70 
uix  tergo  eripuit ;  ferrum  tamen  ossibus  haesit. 
tum  uero  postquam  solitas  accessit  ad  iras 
causa  recens,  plenis  tumuerunt  guttura  uenis, 
spumaque  pestiferos  circumfluit  albida  rictus, 
terraque  rasa  sonat  squamis,  quique  halitus  exit  75 
ore  niger  Stygio,  uitiatas  inficit  auras. 
ipse  modo  inmensum  spiris  facientibus  orbem 
cingitur,  interdum  longa  trabe  rectior  adstat, 
inpete  nunc  uasto,  ceu  concitus  imbribus  amnis, 
fertur  et  obstantes  proturbat  pectore  siluas.  80 

cedit  Agenorides  paulum  spolioque  leonis 
sustinet  incursus  instantiaque  ora  retardat 
cuspide  praetenta.     furit  ille  et  inania  duro 
uulnera  dat  ferro  figitque  in  acumine  dentes. 
iamque  uenenifero  sanguis  manare  palato  85 

coeperat  et  uirides  adspergine  tinxerat  herbas  ; 
sed  leue  uulnus  erat,  quia  se  retrahebat  ab  ictu 
laesaque  colla  dabat  retro  plagamque  sedere 
cedendo  arcebat  nec  longius  ire  sinebat, 
donec  Agenorides  coniectum  in  guttura  ferrum     90 
usque  sequens  pressit,  dum  retro  quercus  eunti 
obstitit,  et  fixa  est  pariter  cum  robore  ceruix. 
pondere  serpentis  curuata  est  arbor  et  ima 
parte  flagellari  gemuit  sua  robora  caudae. 
dum  spatium  uictor  uicti  considerat  hostis,  95 

uox    subito    audita    est,    neque    erat    cognoscere 

promptum 
unde,  sedauditaest :  'quid,  Agenorenate,  peremptum 
serpentem  spectas  ?  et  tu  spectabere  serpens. ' 
ille  diu  pauidus  pariter  cum  mente  colorem 
perdiderat,  gelidoque  comae  terrore  rigebant.      100 
ecce  uiri  fautrix,  superas  delapsa  per  auras, 
Pallas  adest  motaeque  iubet  supponere  terrae 
uipereos  dentes,  populi  incrementa  futuri. 
paret  et,  ut  presso  sulcum  patefecit  aratro, 
spargit  humi  iussos,  mortalia  semina,  dentes.      105 
inde,  fide  maius,  glaebae  coepere  moueri, 

primaque  de  sulcis  acies  apparuit  hastae, 
tegmina  mox  capitum  picto  nutantia  cono, 
mox  umeri  pectusque  onerataque  bracchia  telis 
exsistunt,  crescitque  seges  clipeata  uirorum.        no 
sic  ubi  tolluntur  festis  aulaea  theatris, 
surgere  signa  solent  primumque  ostendere  uultus, 
cetera  paulatim,  placidoque  educta  tenore 
tota  patent  imoque  pedes  in  margine  ponunt. 
territus  hoste  nouo  Cadmus  capere  arma  parabat : 
'ne  cape,'  de  populo,  quem  terra  creauerat,  unus  1 16 
exclamat  '  nec  te  ciuilibus  insere  bellis.' 
atque  ita  terrigenis  rigido  de  fratribus  unum 
comminus  ense  ferit ;  iaculo  cadit  eminus  ipse. 
hic  quoque,  qui  leto  dederat,  non  longius  illo       120 
uiuit  et  exspirat,  modo  quas  acceperat,  auras : 
exemploque  pari  furit  0111  nis  turba,  suoque 
Marte  cadunt  subiti  per  mutua  uulnera  fratres. 
iamque  breuis  uitae  spatium  sortita  iuuentus 
sanguineam  tepido  plangebat  pectore  matrem,     125 
(^uinque  superstitibus,  quorum  fuit  unus  Echion. 
is  sua  iecit  humo  monitu  Tritonidis  arma 
fraternaeque  fidem  pacis  petiitque  deditque. 
hos  operis  comites  habuit  Sidonius  hospes, 
cum  posuit  iussam  Phoebeis  sortibus  urbem.        130 
Iam  stabant  Thebae  ;  poteras  iam,  Cadme,  uideri 
exilio  felix.     soceri  tibi  Marsque  Venusque 
contigerant ;  huc  adde  genus  de  coniuge  tanta, 
tot  natos  natasque  et,  pignora  cara,  nepotes, 
hos  quoque  iam  iuuenes.   sed  scilicet  ultima  semper 
expectanda  dies  homini  est  dicique  beatus  136 

ante  obitum  nemo  supremaque  funera  debet. 

Prima  nepos  inter  tot  res  tibi,  Cadme,  secundas 
causa  f uit  luctus,  alienaque  cornua  fronti 
addita,  uosque,  canes,  satiatae  sanguine  erili.      140 
at  bene  si  quaeras,  fortunae  crimen  in  illo, 
non  scelus  inuenies  ;  quod  enim  scelus  error  habebat? 
mons  erat  infectus  uariarum  caede  ferarum ; 
iamque  dies  medius  rerum  contraxerat  umbras 
et  sol  ex  aequo  meta  distabat  utraque,  145 

cum  iuuenis  placido  per  deuia  lustra  uagantes 
participes  operum  conpellat  Hyantius  ore  : 
*  lina  madent,  comites,  ferrumque  cruore  ferarum, 
fortunaeque  dies  habuit  satis.    altera  lucem 
cum  croceis  inuecta  rotis  Aurora  reducet,  1 50 

propositum  repetemus  opus ;  nunc  Phoebus  utraque 

distat  idem  meta  finditque  uaporibus  arua. 

sistite  opus  praesens  nodosaque  toflite  lina.' 

iussa  uiri  faciunt  intermittuntque  laborem. 

uallis  erat  piceis  et  acuta  densa  cupressu,  155 

nomine  Gargaphie,  succinctae  sacra  Dianae. 

cuius  in  extremo  est  antrum  nemorale  recessa, 

arte  laboratum  nulla  ;  simulauerat  artem 

ingenio  natura  suo  ;  nam  pumice  uiuo 

et  leuibus  tofis  natiuum  duxerat  arcum.  160 

fons  sonat  a  dextra,  tenui  perlucidus  unda, 

margine  gramineo  patulos  succinctus  liiatus. 

hic  dea  siluarum  uenatu  fessa  solebat 

uirgineos  artus  liquido  perfundere  rore. 

quo  postquam  subiit,  nympharum  tradidit  uni     165 

armigerae  iaculum  pharetramque  arcusque  retentos ; 

altera  depositae  subiecit  bracchia  pallae  ; 

uincla  duae  pedibus  demunt ;  nam  doctior  illis 

Ismenis  Crocale  sparsos  per  colla  capillos 

colligit  in  nodum,  quamuis  erat  ipsa  solutis.        170 

excipiunt  laticem  Nepheleque  Hyaleque  Rhanisque 

et  Psecas  et  Phiale  funduntque  capacibus  urnis. 

dumque  ibi  perluitur  solita  Titania  lympha, 

ecce  nepos  Cadmi  dilata  parte  laborum 

per  nemus  ignotum  non  certis  passibus  errans      175 

peruenit  in  lucum  ;  sic  illum  fata  ferebant. 

qui  simul  intrauit  rorantia  fontibus  antra, 

sicut  erant  uiso  nudae  sua  pectora  nymphae 

percussere  uiro  subitisque  ululatibus  omne 

inpleuere  nemus  circumfusaeque  Dianam  180 

corporibus  texere  suis  ;  tamen  altior  illis 

ipsa  dea  est  colloque  tenus  supereminet  omnes. 

qui  color  infectis  aduersi  solis  ab  ictu 

nubibus  esse  solet  aut  purpureae  Aurorae, 

is  fuit  in  uultu  uisae  sine  ueste  Dianae.  185 

quae  quamquam  comitum  turba  est  stipatasuarum, 

in  latus  obliquum  tamen  adstitit  oraque  retro 

tlexit,  et,  ut  uellet  promptas  habuisse  sagittas, 

quas  habuit  sic  hausit  aquas  uultumque  uirilem 

perfudit,  spargensque  comas  ultricibus  undis       190 

addidit  haec  cladis  praenuntia  uerba  futurae  : 

1  nunc  tibi  me  posito  uisam  uelamine  narres, 

si  poteris  narrare,  licet '.     nec  plura  minata 

dat  sparso  capiti  uiuacis  cornua  cerui, 

dat  spatium  collo  suminasque  cacuminat  aures,   105 

cum  pedibusque  manus,  cum  longis  bracchia  mutat 

cruribus  et  uelat  maculoso  uellere  corpus. 
additus  et  pauor  est.    fugit  Autonoeius  heros 
et  se  tam  celerem  cursu  miratur  in  ipso. 
ut  uero  uultus  et  cornua  uidit  in  unda,  200 

*  me  miserum  ! '  dicturus  erat :  uox  nulla  secuta  est. 
ingemuit,  uox  illa  fuit,  lacrimaeque  per  ora 
non  sua  fluxerunt :  mens  tantum  pristina  mansit. 
quid  faciat  ?  repetatne  domum  et  regalia  tecta, 
an  lateat  siluis  ?  pudor  hoc,  timor  inpedit  illud.  205 
dum  dubitat,  uidere  canes  primumque  Melampus 
lchnobatesque  sagax  latratu  signa  dedere, 
Gnosius  Ichnobates,  Spartana  gente  Melampus. 
inde  ruunt  alii  rapida  uelocius  aura,  209 

Pamphagus  et  Dorceus  et  Oribasus,  Arcades  omnes, 
Nebrophonusque  ualens  et  trux  cum  Laelape  Theron 
et  pedibus  Pterelas  et  naribus  utilis  Agre, 
Hylaeusque  ferox,  nuper  percussus  ab  apro, 
deque  lupo  concepta  Nape,  pecudesque  secuta 
Poemenis  et  natis  comitata  Harpyia  duobus        215 
et  substricta  gerens  Sicyonius  ilia  Ladon 
et  Dromas  et  Canache  Sticteque  et  Tigris  et  Alce 
et  niueis  Leucon  et  uillis  Asbolus  atris 
praeualidusque  Lacon  et  cursu  fortis  Aello 
et  Thous  et  Cyprio  uelox  cum  fratre  Lycisce        220 
et  nigram  medio  frontem  distinctus  ab  albo 
Harpalos  et  Melaneus  hirsutaque  corpore  Lachne 
et  patre  Dictaeo  sed  matre  Laconide  nati 
Labros  et  Agriodus  et  acutae  uocis  Hylactor        224 
quosque  ref erre  mora  est.  ea  turba  cupidine  praedae 
per  rupes  scopulosque  adituque  carentia  saxa, 
quaque  est  difficilis  quaque  est  uia  nulla,  sequuntur. 
ille  fugit  per  quae  fuerat  loca  saepe  secutus, 
heu  famulos  fugit  ipse  suos.     clamare  libebat 
4  Actaeon  ego  sum,  dominum  cognoscite  uestrum.' 
uerba  animo  desunt ;  resonat  latratibus  aether.  231 
prjma  Melanchaetes  in  tergo  uulnera  fecit, 
proxima  Theridamas  ;  Oresitrophus  haesit  in  armo. 
tardius  exierant ;  sed  per  conpendia  montis 
anticipata  uia  est.    dominum  retinentibus  illis,  235 
cetera  turba  coit  confertque  in  corpore  dentes. 
iam  loca  uulneribus  desunt.     gemit  ille  sonumque 
etsi  non  hominis,  quem  non  tamen  edere  possit 
ceruus,  habet  maestisque  replet  iuga  nota  querellis. 
et  genibus  pronis  supplex  similisque  roganti        240 
circumfert  tacitos  tamquam  sua  bracchia  uultus. 

at  comites  rapidum  solitis  hortatibus  agmen 
ignari  instigant  oculisque  Actaeona  quaerunt, 
et  uelut  absentem  certatim  Actaeona  clamant 
(ad  nomen  caput  ille  refert)  et  abesse  queruntur, 
nec  capere  oblatae  segnem  spectacula  praedae.    246 
uellet  abesse  quidem,  sed  adest ;  uelletque  uidere, 
non  etiam  sentire  canum  fera  facta  suorum. 
undique  circumstant  mersisque  in  corpore  rostris 
dilacerant  falsi  dominum  sub  imagine  cerui.         250 

Rumor  in  ambiguo  est :  aliis  uiolentior  aequo  253 
uisa  dea  est ;  alii  laudant  dignamque  seuera 
uirginitate  uocant ;  pars  inuenit  utraque  causas.  255 
sola  Iouis  coniunx  non  tam  culpetne  probetne 
eloquitur,  quam  clade  domus  ab  Agenore  ductae 
gaudet  et  a  Tyria  collectum  paelice  transfert 
in  generis  socios  odium.     subit  ecce  priori  259 

causa  recens,  grauidamque  dolet  de  semine  magni 
esse  Iouis  Semelen.    tum  linguam  ad  iurgia  soluens, 
4  profeci  quid  enim  totiens  per  iurgia  ? '  dixit 
*  ipsa  petenda  mihi  est,  ipsam,  si  maxima  Iuno 
rite  uocor,  perdam,  si  me  gemmantia  dextra 
sceptra  tenere  decet,  si  sum  regina  Iouisque        265 
et  soror  et  coniunx,  certe  soror.     at,  puto,  furto  est 
contenta  et  thalami  breuis  est  iniuria  nostri  ? 
concipit,  id  deerat,  manifestaque  crimina  pleno 
fert  utero  et  mater,  quod  uix  mihi  contigit,  uno 
de  Ioue  uult  fieri ;  tanta  est  fiducia  formae.         270 
fallat  eam  faxo  ;  nec  sum  Saturnia,  si  non 
ab  Ioue  mersa  suo  Stygias  penetrabit  ad  undas. ' 

Surgit  ab  his  solio  fuluaque  recondita  nube 
limen  adit  Semeles.     nec  nubes  ante  remouit, 
quam  simulauit  anum  posuitque  ad  tempora  canos 
sulcauitque  cutem  rugis,  et  curua  trementi  276 

membra  tulit  passu  ;  uocem  quoque  fecit  anilem 
ipsaque  erat  Beroe,  Semeles  Epidauria  nutrix. 
ergo  ubi  captato  sermone  diuque  loquendo 
ad  nomen  uenere  Iouis,  suspirat  et  '  opto  280 

Iuppiter  ut  sit ; '  ait  '  metuo  tamen  omnia.     multi 
nomine  diuorum  thalamos  iniere  pudicos. 
nec  tamen  esse  Iouem  satis  est ;  det  pignus  amoris, 
si  modo  uems  is  est ;  quantusque  et  qualis  ab  alta 
Iunone  excipitur,  tantus  talisque,  rogato,  285 

det  tibi  conplexus  suaque  ante  insignia  sumat.' 

Talibus  ignaram  Iuno  Cadmeida  dictis 
formarat.     rosrat  illa  Iouem  sine  nomine  munus. 

cui  deus  '  elige  ; '  ait  '  nullam  patiere  repulsam.  289 
quoque  magis  credas,  Stygii  quoque  conscia  sunto 
numina  torrentis  ;  timor  et  deus  ille  deorum  est. ' 
laeta  malo  nimiumque  potens  perituraque  amantis 
obsequio  Semele  *  qualem  Saturnia '  dixit 
*  te  solet  amplecti,  Veneris  cum  foedus  initis, 
da  mihi  te  talem.'    uoluit  deus  ora  loquentis       295 
opprimere :  exierat  iam  uox  properata  sub  auras. 
ingemuit ;  neque  enim  non  haec  optasse,  neque  ille 
non  iurasse  potest.     ergo  maestissimus  altum 
aethera  conscendit  uultuque  sequentia  traxit 
nubila,  quis  nimbos  inmixtaque  fulgura  uentis    300 
addidit  et  tonitrus  et  ineuitabile  fulmen. 
qua  tamen  usque  potest,  uires  sibi  demere  temptat 
nec,  quo  centimanum  deiecerat  igne  Typhoea, 
nunc  armatur  eo  ;  nimium  f eritatis  in  illo  est. 
est  aliud  leuius  fulmen,  cui  dextra  Cyclopum      305 
saeuitiae  flammaeque  minus,  minus  addidit  irae  ; 
tela  secunda  uocant  superi.     capit  illa  domumque 
intrat  Agenoream.     corpus  mortale  tumultus 
non  tulit  aetherios  donisque  iugalibus  arsit. 
inperfectus  adhuc  infans  genetricis  ab  aluo  310 

eripitur,  patrioque  tener  (si  credere  dignum  est) 
insuitur  iernori  maternaque  tempora  conplet. 
furtim  illum  primis  Ino  matertera  cunis 
educat ;  inde  datum  nymphae  Nyseides  antris 
occuluere  suis  lactisque  alimenta  dedere.  315 

Dumque  ea  per  terras  fatali  lege  geruntur 
tutaquebis  geniti  sunt  incunabula  Bacchi, 
forte  Iouem  memorant,  diffusum  nectare,  curas 
seposuisse  grauis  uacuaque  agitasse  remissos 
cum  Iunone  iocos  et  l  maior  uestra  profecto  est,  320 
quam  quae  contingit  maribus  '  dixisse  '  uoluptas. ' 
illa  negat.     placuit  quae  sit  sententia  docti 
quaerere  Tiresiae  ;  Venus  huic  erat  utraque  nota. 
nam  duo  magnorum  uiridi  coeuntia  silua 
corpora  serpentum  baculi  uiolauerat  ictu  ;  325 

deque  uiro  factus,  mirabile,  femina  septem 
egerat  autumnos.     octauo  rursus  eosdem 
uidit,  et  '  est  uestrae  si  tanta  potentia  plagae,' 
dixit  *  ut  auctoris  sortem  in  contraria  niutet, 
nunc  quoque  uos  feriam.'  percussis  anguibus  isdem 
forma  prior  rediit  genetiuaque  uenit  imago.         331 
arbiter  hic  igitur  sumptus  de  lite  iocosa 
dicta  Iouis  firmat.     grauius  Saturnia  iusto 

nec  pro  materia  fertur  doluisse,  suique 

iudicis  aeterna  damnauit  lumina  nocte.  335 

at  pater  omnipotens  (neque  enim  licet  inrita  cuiquam 

facta  dei  fecisse  deo)  pro  lumine  adempto 

scire  futura  dedit  poenamque  leuauit  honore. 

Ille  per  Aonias  fama  celeberrimus  urbes 
inreprehensa  dabat  populo  responsa  petenti.         340 
prima  fide  uocisque  datae  temptamina  sumpsit 
caerula  Liriope.     quam  quondam  flumine  curuo 
inplicuit  clausaeque  suis  Cephisos  in  undis 
uim  tulit.     enixa  est  utero  pulcherrima  pleno 
infantem,  nymphis  iam  tum  qui  posset  amari,     345 
Narcissumque  uocat.     de  quo  consultus,  an  esset 
tempora  maturae  uisurus  longa  senectae, 
fatidicus  uates  '  si  se  non  nouerit '  inquit. 
uana  diu  uisa  est  uox  auguris  ;  exitus  illam 
resque  probat  letique  genus  nouitasque  furoris.    350 
namque  ter  ad  quinos  unum  Cephisius  annum 
addiderat  poteratque  puer  iuuenisque  uideri : 
multi  illum  iuuenes,  multae  cupiere  puellae. 
sed  fuit  in  tenera  tam  dura  superbia  forma : 
nulli  illum  iuuenes,  nullae  tetigere  puellae.  355 

adspicit  hunc  trepidos  agitantem  in  retia  ceruos 
uocalis  nymphe,  quae  nec  reticere  loquenti, 
nec  prior  ipsa  loqui  didicit,  resonabilis  Echo. 
corpus  adhuc  Echo,  non  uox  erat,  et  tamen  usum 
garrula  non  alium,  quam  nunc  habet,  oris  habebat, 
reddere  de  multis  ut  uerba  nouissima  posset.        361 
fecerat  hoc  Iuno,  quia,  cum  deprendere  uellet 
sub  Ioue  saepe  suo  nymphas  in  monte  iacentes, 
illa  deam  longo  prudens  sermone  tenebat, 
dum  fugerent  nymphae.    postquam  Saturnia  sensit, 
*  huius '  ait  '  linguae,  qua  sum  delusa,  potestas   366 
parua  tibi  dabitur,  uocisque  breuissimus  usus '  ; 
reque  minas  firmat ;  tamen  haec  in  fine  loquendi 
ingeminat  uoces  auditaque  uerba  reportat. 
ergo  ubi  Narcissum  per  deuia  rura  uagantem       370 
uidit  et  incaluit,  sequitur  uestigia  furtim, 
quoque  magis  sequitur,  flamma  propiore  calescit, 
non  aliter  quam  cum  summis  circumlita  taedis 
admotas  rapiunt  uiuacia  sulpura  flammas. 
o  quotiens  uoluit  blandis  accedere  dictis  37^ 

et  molles  adhibere  preces  !  natura  repugnat 
nec  sinit  incipiat :  sed,  quod  sinit,  illa  parata  est 
expectare  sonos  ad  quos  sua  uerba  remittat. 

forte  puer,  comitum  seductus  ab  agmine  fido,       379 
dixerat  *  ecquis  adest  ? '  et '  adest '  responderat  Echo. 
hic  stupet  utque  aciem  partes  dimittit  in  omnes, 
uoce  '  ueni '  magna  clamat :  uocat  illa  uocantem. 
respicit  et  rursus  nullo  ueniente  '  quid  '  inquit 
'  me  fugis  ?  '  et  totidem  quot  dixit  uerba  recepit. 
perstat  et,  alternae  deceptus  imagine  uocis,  385 

'  huc  coeamus  '  ait ;  nullique  libentius  umquam 
responsura  sono  '  coeamus  '  rettulit  Echo 
et  uerbis  fauet  ipsa  suis  egressaque  silua 
ibat,  ut  iniceret  sperato  bracchia  collo. 
ille  fugit  f ugiensque  '  manus  conplexibus  aufer  ;  390 
ante  '  ait  '  emoriar,  quam  sit  tibi  copia  nostri. ' 
rettulit  illa  nihil  nisi  '  sit  tibi  copia  nostri. ' 
spreta  latet  siluis  pudibundaque  frondibus  ora 
protegit  et  solis  ex  illo  uiuit  in  antris. 
sed  tamen  haeret  amor  crescitque  dolore  repulsae. 
extenuant  uigiles  corpus  miserabile  curae,  396 

adducitque  cutem  macies,  et  in  aera  sucus 
corporis  omnis  abit :  uox  tantum  atque  ossa  super- 

sunt. 
uox  manet ;  ossa  ferunt  lapidis  traxisse  figuram. 
[inde  latet  siluis  nulloque  in  monte  uidetur  ;        400 
omnibus  auditur  :  sonus  est  qui  uiuit  in  illa.] 
Sie  hanc,  sic  alias  undis  aut  montibus  ortas 
luserat  hic  nymphas,  sic  coetus  ante  uiriles. 
inde  manus  aliquis  despectus  ad  aethera  tollens 
'  sic  amet  ipse  licet,  sic  non  potiatur  amato '         405 
dixerat.     adsensit  precibus  Rhamnusia  iustis. 
fons  erat  inlimis,  nitidis  argenteus  undis, 
quem  neque  pastores  neque  pastae  monte  capellae 
contigerant  aliudue  pecus,  quem  nulla  uolucris 
nec  fera  turbarat  nec  lapsus  ab  arbore  ramus.      410 
gramen  erat  circa,  quod  proximus  umor  alebat, 
siluaque  sole  locum  passura  tepescere  nullo. 
hic  puer,  et  studio  uenandi  lassus  et  aestu, 
procubuit,  faciemque  loci  fontemque  secutus. 
dumque  sitim  sedare  cupit,  sitis  altera  creuit ;    415 
dumque  bibit,  uisae  correptus  imagine  formae 
spem  sine  corpore  amat ;   corpus  putat  esse  quod 

unda  est. 
adstupet  ipse  sibi  uultuque  inmotus  eodem 
haeret,  ut  e  Pario  formatum  marmore  signum.     419 
spectat  humi  positus  geminum,  sua  lumina,  sidus 
et  dignos  Baccho,  dignos  et  Apolline  crines 

inpubesque  genas  et  eburnea  colla  decusque 
oris  et  in  niueo  mixtum  candore  ruborem, 
cunctaque  miratur,  quibus  est  mirabilis  ipse. 
se  cupit  inprudens,  et  qui  probat  ipse  probatur,  425 
dumque  petit,  petitur,  pariterque  accendit  et  ardet. 
inrita  fallaci  quotiens  dedit  oscula  fonti ! 
in  mediis  quotiens  uisum  captantia  collum 
bracchia  mersit  aquis  nec  se  deprendit  in  illis  ! 
quid  uideat,  nescit ;  sed  quod  uidet,  uritur  illo,    430 
atque  oculos  idem,  qui  decipit,  incitat  error. 
credule,  quid  frustra  simulacra  fugacia  captas  ? 
quod  petis,   est  nusquam ;   quod  amas,    auertere, 

perdes. 
ista  repercussae,  quam  cernis,  imaginis  umbra  est ; 
nil  habet  ista  sui ;  tecum  uenitque  manetque,     435 
tecum  discedet,  si  tu  discedere  possis. 
non  illum  Cereris,  non  illum  cura  quietis 
abstrahere  inde  potest ;  sed  opaca  fusus  in  herba 
spectat  inexpleto  mendacem  lumine  formam, 
perque  oculos  perit  ipse  suos  ;  paulumque  leuatus 
ad  circumstantes  tendens  sua  bracchia  siluas       441 
'  ecquis,  io  siluae,  crudelius  '  inquit  '  amauit  ? 
scitis  enim  et  multis  latebra  opportuna  fuistis. 
ecquem,  cum  uestrae  tot  agantur  saecula  uitae, 
qui  sic  tabuerit,  longo  meministis  in  aeuo  ?  445 

et  placet  et  uicleo  ;  sed  quod  uideoque  placetque 
non  tamen  inuenio  i  tantus  tenet  error  amantem. 
quoque  magis  doleam,  nec  nos  mare  separat  ingens 
nec  uia  nec  montes  nec  clausis  moenia  portis  ; 
exigua  prohibemur  aqua.     cupit  ipse  teneri ;        450 
nam  quotiens  liquidis  porreximus  oscula  lymphis, 
hic  totiens  ad  me  resupino  nititur  ore. 
posse  putes  tangi :   minimum  est  quod  amantibus 

obstat. 
quisquis  es,  huc  exi.     quid  me,  puer  unice,  fallis, 
quoue  petitus  abis  ?  certe  nec  forma  nec  aetas     455 
est  mea,    quam   fugias ;    et    amarunt  me   quoque 

nymphae. 
spem  mihi  nescioquam  uultu  promittis  arriico, 
cumque  ego  porrexi  tibi  bracchia,  porrigis  ultro  : 
cum  risi,  adrides  :  lacrimas  quoque  saepe  notaui 
me  lacrimante  tuas,  nutu  quoque  signa  remittis  460 
et,  quantum  motu  formosi  suspicor  oris, 
uerba  refers  aures  non  peruenientia  nostras. 

iste  ego  sum  :  sensi,  nec  me  mea  fallit  imago. 
uror  amore  mei ;  flammas  moueoque  feroque. 
quid  faciam?  roger  anne  rogem?  quid  deinde  ro- 
gabo  ?  465 

quod  cupio,  mecum  est ;  inopem  me  copia  fecit. 

0  utinam  a  nostro  secedere  corpore  possem. 
uotum  in   amante  nouum,    uellem  quod   amamus 

abesset. 
iamque  dolor  uires  adimit,  nec  tempora  uitae      469 
longa  meae  superant,  primoque  exstinguor  in  aeuo. 
nec  mihi  mors  grauis  est,  posituro  morte  dolores  : 
hic  qui  diligitur  uellem  diuturnior  esset. 
nunc  duo  concordes  anima  moriemur  in  una.' 
dixit  et  ad  faciem  rediit  male  sanus  eandem 
et  lacrimis  turbauit  aquas  obscuraque  moto         475 
reddita  forma  lacu  est.     quam  cum  uidisset  abire, 

1  quo  refugis  ?  remane,  nec  me,  crudelis,  amantem 
desere  ; '  clamauit  *  liceat,  quod  tangere  non  est, 
adspicere  et  misero  praebere  alimenta  furori. ' 
dumque  dolet,  summa  uestem  deduxit  ab  ora      480 
nudaque  marmoreis  percussit  pectora  palmis. 
pectora  traxerunt  roseum  percussa  ruborem, 

non  aliter  quam  poma  solent,  quae  candida  parte, 
parte  rubent,  aut  ut  uariis  solet  uua  racemis 
ducere  purpureum  nondum  matura  colorem.         485 
quae  simul  adspexit  liquefacta  rursus  in  unda, 
non  tulit  ulterius,  sed  ut  intabescere  flauae 
igne  leui  cerae  matutinaeque  pruinae 
sole  tepente  solent,  sic  attenuatus  amore 
liquitur  et  tecto  paulatim  carpitur  igni.  490 

et  neque  iam  color  est  mixto  candore  rubori, 
nec  uigor  et  uires  et  quae  modo  uisa  placebant, 
nec  corpus  remanet,  quondam  quod  amauerat  Echo. 
auae  tamen  ut  uidit,  quamuis  irata  memorque, 
indoluit,  quotiensque  puer  miserabilis  '  eheu '      495 
dixerat,  haec  resonis  iterabat  uocibus  '  eheu '  ; 
cumque  suos  manibus  percusserat  ille  lacertos, 
haec  quoque  reddebat  sonitum  plangoris  eundem. 
ultima  uox  solitam  fuit  haec  spectantis  in  undam, 
*  heu  frustra  dilecte  puer '  totidemque  remisit      500 
uerba  locus,  dictoque  '  uale,'  '  uale '  inquit  et  Echo. 
ille  caput  uiridi  fessum  submisit  in  herba  ; 
lumina  mors  clausit  domini  mirantia  formam. 
tum  quoque  se,  postquam  est  inferna  sede  receptus, 
in  Stygia  spectabat  aqua.     planxere  sorores         505 
n.  E 

Naides  et  sectos  fratri  posuere  capillos, 

planxerunt  Dryades  ;  plangentibus  adsonat  Echo. 

iamque  rogum  quassasque  faces  feretrumque  para- 

bant : 
nusquam  corpus  erat ;  croceum  pro  corpore  florem 
inueniunt,  foliis  medium  cingentibus  albis.  510 

Cognita  res  meritam  uati  per  Achaidas  urbes 
attulerat  famam,  nomenque  erat  auguris  ingens. 
spernit  Echionides  tamen  hunc  ex  omnibus  unus 
contemptor  superum  Pentheus  praesagaque  ridet 
uerba  senis  tenebrasque  et  cladem  lucis  ademptae 
obicit.     ille  mouens  aibentia  tempora  canis  516 

'  quam  felix  esses,  si  tu  quoque  luminis  huius 
orbus  '  ait  '  fieres,  ne  Bacchica  sacra  uideres. 
namque  dies  aderit,  quam  non  procul  auguror  esse, 
qua  nouus  huc  ueniat,  proles  Semeleia,  Liber,     520 
quem  nisi  templorum  fueris  dignatus  honore, 
mille  lacer  spargere  locis  et  sanguine  siluas 
foedabis  matremque  tuam  matrisque  sorores. 
eueniet ;  neque  enim  dignabere  numen  honore, 
meque  sub  his  tenebris  nimium  uidisse  quereris.' 
talia  dicentem  proturbat  Echione  natus.  526 

dicta  fides  sequitur  ;  responsaque  uatis  aguntur. 
Liber  adest,  festisque  fremunt  ululatibus  agri ; 
turba  ruit,  mixtaeque  uiris  matresque  nurusque 
uulgusque  proceresque  ignota  ad  sacra  f eruntur.  530 
4  quis  furor,  anguigenae,  proles  Mauortia,  uestras 
attonuit  mentes?'  Pentheus  ait  'aerane  tantum 
aere  repulsa  ualent  et  adunco  tibia  cornu 
et  magicae  fraudes,  ut,  quos  non  bellicus  ensis, 
non  tuba  terruerit,  non  strictis  agmina  telis,        535 
femineae  uoces  et  mota  insania  uino 
obscenique  greges  et  inania  tympana  uincant  ? 
uosne,  senes,  mirer,  qui  longa  per  aequora  uecti 
hac  Tyron,  hac  profugos  posuistis  sede  Penates, 
nunc  sinitis  sine  Marte  capi  ?  uosne,  acrior  aetas,  540 
o  iuuenes,  propiorque  meae,  quos  arma  tenere, 
non  thyrsos,  galeaque  tegi,  non  fronde,  decebat 

-"este,  precor,  memores,  qua  sitis  stirpe  creati, 
illiusque  animos,  qui  multos  perdidit  unus, 
sumite  serpentis.     pro  fontibus  ille  lacuque  545 

interiit ;  at  uos  pro  fama  uincite  uestra. 
ille  dedit  leto  fortes  ;  uos  pellrte  molles 
et  patrium  retinete  decus.     si  fata  uetabant 
stare  diu  Thebas,  utinam  tormenta  uirique 

moenia  diruerent,  ferrumque  ignisque  sonarent !  550 
essemus  miseri  sine  crimine  ;  sorsque  querenda, 
non  celanda  foret,  lacrimaeque  pudore  carerent. 
at  nunc  a  puero  Thebae  capientur  inermi, 
quem  neque  bella  iuuant  nec  tela  nec  usus  equorum, 
sed  madidi  murra  crines  mollesque  coronae  555 

purpuraque  et  pictis  intextum  uestibus  aurum.  f 
quemquidem  ego  actutum,  modo  uos  absistite,  cogam 
adsumptumque  patrem  commentaque  sacra  fateri. 
an  satis  Acrisio  est  animi,  contemnere  uanum 
numen  et  Argolicas  uenienti  claudere  portas,       560 
Penthea  terrebit  cum  totis  aduena  Thebis  ? 
ite  citi,'  famulis  hoc  inperat,  'ite  ducemque 
attrahite  huc  uinctum  ;  iussis  mora  segnis  abesto. ' 
hunc  auus,  hunc  Athamas,  hunc  cetera  turba  suorum 
corripiunt  dictis  frustraque  inhibere  laborant.      565 
acrior  admonitu  est,  inritaturque  retenta 
et  crescit  rabies,  remoraminaque  ipsa  nocebant. 
sic  ego  torrentem,  qua  nil  obstabat  eunti, 
lenius  et  modico  strepitu  decurrere  uidi ; 
at  quacumque  trabes  obstructaque  saxa  tenebant, 
spumeus  et  feruens  et  ab  obice  saeuior  ibat.         571 
ecce  cruentati  redeunt  et,  Bacchus  ubi  esset, 
quaerenti  domino  Bacchum  uidisse  negarunt ; 
'nunc'dixere  'tamen  comitemfamulumque  sacrorum 
cepimus  ' ;  et  tradunt  manibus  post  terga  ligatis  57$ 
sacra  dei  quendam  Tyrrhena  gente  secutum. 

Adspicit  hunc  Pentheus  oculis,  quos  ira  tremendos 
fecerat,  et  quamquam  poenae  uix  tempora  differt, 
'  o  periture  tuaque  aliis  documenta  dature  579 

morte,'  ait  '  ede  tuum  nomen  nomenque  parentum 
et  patriam,  morisque  noui  cur  sacra  f requentes. ' 
ille  metu  uacuus  '  nomen  mihi '  dixit  '  Acoetes, 
patria  Maeonia  est,  humili  de  plebe  parentes. 
non  mihi,  quae  duri  colerent,  pater,  arua  iuuenci, 
lanigerosue  greges,  non  ulla  armenta  reliquit ;     585 
pauper  et  ipse  f  uit  linoque  solebat  et  hamis 
decipere  et  calamo  salientes  ducere  pisces. 
ars  illi  sua  census  erat.     cum  traderefrartem, 
"  accipe  quas  habeo,  studii  successor  et  heres," 
dixit  "  opes."  moriensque  mihi  nil  ille  reliquit    590 
praeter  aquas :  unum  hoc  possum  appellare  pater- 

num. 
mox  ego,  ne  scopulis  haererem  semper  in  isdem, 
addidici  regimen  dextra  moderante  carinae 

flectere  et  Oleniae  sidus  pluuiale  capellae  594 

Taygetenque  Hyadasque  oculis  Arctonque  notaui 
uentorumque  domos  et  portus  puppibus  aptos. 
forte  petens  Delon  Ciae  telluris  ad  oras 
applicor  et  dextris  adducor  litora  remis 
doque  leues  saltus  udaeque  inmittor  harenae. 
nox  ubi  consumpta  est  (Aurora  rubescere  primo  600 
coeperat),  exsurgo  laticesque  inferre  recentes 
admoneo  monstroque  uiam,  quae  ducat  ad  undas. 
ipse,  quid  aura  mihi  tumulo  promittat  ab  alto, 
prospicio  comitesque  uoco  repetoque  carinam. 
"  adsumus  en  "  inquit  sociorum  primus  Opheltes, 
utque  putat,  praedam  deserto  nactus  in  agro, 
uirginea  puerum  ducit  per  litora  forma. 
ille  mero  somnoque  grauis  titubare  uidetur 
uixque  sequi.  specto  cultum  faciemque  gradumque ; 
nil  ibi,  quod  credi  posset  mortale,  uidebam.         610 
et  sensi  et  dixi  sociis  "quod  numen  in  isto 
corpore  sit,  dubito  :  sed  corpore  numen  in  isto  est. 
quisquis  es,  o  faueas  nostrisque  laboribus  adsis. 
his  quoque  des  ueniam."  "  pro  nobis  mitte  precari " 
Dictys  ait,  quo  non  alius  conscendere  summas     615 
ocior  antemnas  prensoque  rudente  relabi. 
hoc  Libys,  hoc  flauus,  prorae  tutela,  Melanthus, 
hoc  probat  Alcimedon,  et,  qui  requiemque  modum- 

que 
uoce  dabat  remis,  animorum  hortator  Epopeus, 
hoc  omnes  alii :  praedae  tam  caeca  cupido  est.     620 
' '  non  tamen  hanc  sacro  uiolari  pondere  pinum 
perpetiar  ; "  dixi  "  pars  hic  mihi  maxima  iuris  "  ; 
inque  aditu  obsisto.     furit  audacissimus  omni 
de  numero  Lycabas,  qui  Tusca  pulsus  ab  urbe 
exilium  dira  poenam  pro  caede  luebat.  625 

is  mihi,  dum  resto,  iuuenali  guttura  pugno 
rupit,  et  excussum  misisset  in  aequora,  si  non 
haesissem,  quamuis  amens,  in  fune  retentus. 
inpia  turba  probat  factum.     tum  denique  Bacchus 
(Bacchus  enim  fuerat),  ueluti  clamore  solutus     630 
sit  sopor  aque  mero  redeant  in  pectora  sensus, 
"  quid  facitis?  quis  clamor?"  ait  "qua,dicite,nautae, 
huc  ope  perueni  ?  quo  me  deferre  paratis  ?" 
"pone  metum,"  Proreus  "et  quos  contingere  portus 
ede  uelis  ;  "   dixit  "  terra  sistere  petita."  635 

"  Naxon  "  ait  Liber  "  cursus  aduertite  uestros. 
illa  mihi  domus  est ;  uobis  erit  hospita  tellus." 

per  mare  fallaces  perque  omnia  numina  iurant 
sic  fore,  meque  iubent  pictae  dare  uela  carinae. 
dextera  Naxos  erat ;  dextra  mihi  lintea  danti^    640 
"  quid  facis,   o    demens  ?    quis   te   f uror "   inquit 

Opheltes 
"  persequiturue  timor."     "laeuam  pete"  maxima 

nutu 
pars  mihi  significat,  pars,  quid  uelit,  ore  susurrat. 
obstipui,  "capiat"  que  "aliquis  moderamina"  dixi 
meque  ministerio  scelerisque  artisque  remoui.      645 
increpor  a  cunctis,  totumque  inmurmurat  agmen  ; 
e  quibus ,  Aethalion  "  te  scilicet  omnis  in  uno 
nostra  salus  posita  est "  ait  et  subit  ipse  meumque 
explet  opus  Naxoque  petit  diuersa  relicta. 
tum  deus  inludens,  tamquam  modo  denique  fraudem 
senserit,  e  puppi  pontum  prospectat  adunca         65 1 
et  fienti  similis  "  non  haec  niihi  litora,  nautae, 
promisistis,"  ait  "non  haec  mihi  terra  rogata  est. 
quo  merui  poenam  facto  ?  quae  gloria  uestra  est, 
si  puerum  iuuenes,  si  multi  fallitis  unum  ?  "         655 
iamdudum  flebam  :  lacrimas  manus  inpia  nostras 
ridet  et  inpellit  properantibus  aequora  remis. 
per  tibi  nunc  ipsum  (nec  enim  praesentior  illo 
est  deus)  adiuro,  tam  me  tibi  uera  referre, 
quam  ueri  maiora  fide.     stetit  aequore  puppis     660 
naud  aliter  quam  si  siccam  nauale  teneret. 
illi  admirantes  remorum  in  uerbere  perstant 
uelaque  deducunt  geminaque  ope  currere  temptant. 
inpediunt  hederae  remos  nexuque  recuruo 
serpunt  et  grauidis  distinguunt  uela  corymbis.     665 
ipse  racemiferis  frontem  circumdatus  uuis 
pampineis  agitat  uelatam  frondibus  hastam. 
quem  circa  tigres  simulacraque  inania  lyncum 
pictarumque  iacent  fera  corpora  pantherarum. 
exsiluere  uiri,  siue  hoc  insania  fecit,  670 

siue  timor ;  primusque  Medon  nigrescere  coepit 
corpore  et  expresso  spinae  curuamine  fiecti. 
incipit  huic  Lycabas  :  "in  quae  miracula  "  dixit 
"  uerteris  ? ",  et  lati  rictus  et  panda  loquenti 
naris  erat,  squamamque  cutis  durata  trahebat.    675 
at  Libys,  obstantes  dum  uult  obuertere  remos, 
in  spatium  resilire  manus  breue  uidit  et  illas 
iam  non  esse  manus,  iam  pinnas  posse  uocari. 
alter,  ad  intortos  cupiens  dare  bracchia  funes, 
bracchia  non  habuit  truncoque  repandus  in  undas 

corpore  desiluit ;  falcata  nouissima  cauda  est,     68 1 
qualia  diuiduae  sinuantur  cornua  lunae. 
undique  dant  saltus  multaque  adspergine  rorant 
emerguntque  iterum  redeuntque  sub  aequora  rursus 
inque  chori  ludunt  speciem  lasciuaque  iactant     685 
eorpora  et  acceptum  patulis  mare  naribus  efflant. 
de  modo  uiginti  (tot  enim  ratis  illa  ferebat) 
restabam  solus.     pauidum  gelidumque  trementi 
corpore  uixque  meum  firmat  deus  "  excute  "  dicens 
"  corde  metum  Diamque  tene."    delatus  in  illam 
accessi  sacris  Baccheaque  festa  frequento.'  691 

'  praebuimus  longis  '  Pentheus  '  ambagibus  aures  ', 
inquit  '  ut  ira  mora  uires  assumere  posset. 
praecipitem,  famuli,  rapite  hunc  cruciataque  diris 
corpora  tormentis  Stygiae  demittite  nocti. '  695 

protinus  abstractus  solidis  Tyrrhenus  Acoetes 
clauditur  in  tectis ;  et  dum  crudelia  iussae 
instrumenta  necis  ferrumque  ignesque  parantur, 
sponte  sua  patuisse  fores  lapsasque  lacertis 
sponte  sua  fama  est  nullo  soluente  catenas.  700 

Perstat  Echionides  ;  nec  iam  iubet  ire,  sed  ipse 
uadit,  ubi  electus  facienda  ad  sacra  Cithaeron 
cantibus  et  clara  bacchantum  uoce  sonabat. 
ut  fremit  acer  equus,  cum  bellicus  aere  canoro 
signa  dedit  tubicen,  pugnaeque  adsumit  amorem, 
Penthea  sic  ictus  longis  ululatibus  aether  706 

mouit,  et  audito  clamore  recanduit  ira. 
monte  fere  medio  est,  cingentibus  ultima  siluis, 
purus  ab  arboribus,  spectabilis  undique  campus. 
hic  oculis  illum  cernentem  sacra  profanis  710 

prima  uidet,  prima  est  insano  concita  cursu, 
prima  suum  misso  uiolauit  Penthea  thyrso 
mater.     '  io  geminae  '  clamauit  '  adeste  sorores. 
ille  aper,  in  nostris  errat  qui  maximus  agris, 
ille  milii  f eriendus  aper. '    ruit  omnis  in  unum    715 
turba  furens ;  cunctaecoeunttrepidumquesequuntur, 
iam  trepidum,  iam  uerba  minus  uiolenta  loquentem, 
iam  se  damnantem,  iam  se  peccasse  fatentem. 
saucius  ille  tamen  '  fer  opem,  matertera '  dixit 
'  Autonoe.     moueant  animos  Actaeonis  umbrae.' 
illa,  quis  Actaeon,  nescit  dextramque  precantis  721 
abstulit ;  Inoo  lacerata  est  altera  raptu. 
non  habet  infelix,  quae  matri  bracchia  tendat, 
trunca  sed  ostendens  deiectis  uulnera  membris, 
'  adspice,  mater '  ait.     uisis  ululauit  Agaue         725 

collaque  iactauit  mouitque  per  aera  crinem 
auulsumque  caput  digitis  conplexa  cruentis, 
clamat  '  io  comites,  opus  haec  uictoria  nostrum  est ! ' 
non  citius  frondes  autumni  frigore  tactas  729 

iamque  male  haerentes  alta  rapit  arbore  uentus, 
quam  sunt  membra  uiri  manibus  direpta  nefandis. 
talibus  exemplis  monitae  noua  sacra  frequentant 
turaque  dant  sanctasque  colunt  Ismenides  aras. 


LIBER    QVARTVS 

At  non  Alcithoe  Minyeias  orgia  censet 
aecipienda  dei,  sed  adhuc  temeraria  Bacchum 
progeniem  negat  esse  Iouis  sociasque  sorores 
lnpietatis  habet.     festum  celebrare  sacerdos 
inmunesque  operum  famulas  dominasque  suorum   5 
pectora  pelle  tegi,  crinales  soluere  uittas, 
serta  coma,  manibus  frondentes  sumere  thyrsos 
iusserat  et  saeuam  laesi  f ore  numinis  iram 
uaticinatus  erat.     parent  matresque  nurusque 
telasque  calathosque  infectaque  pensa  reponunt    10 
turaque    dant    Bacchumque    uocant    Bromiumque 

Lyaeumque 
ignigenamque  satumque  iterum  solumque  bimatrem. 
additur  his  Nyseus  indetonsusque  Thyoneus 
et  cum  Lenaeo  genialis  consitor  uuae 
Nycteliusque  Eleleusque  parens  et  Iacchus  et  Euhan 
et  quae  praeterea  per  Graias  plurima  gentes  16 

nomina,   Liber,   habes.       'tibi  enim  inconsumpta 

iuuenta  est, 
tu  puer  aeternus,  tu  formosissimus  alto 
conspiceris  caelo,  tibi,  cum  sine  cornibus  adstas, 
uirgineum  caput  est.    Oriens  tibi  uictus  adusque  20 
decolor  extremo  qua  tinguitur  India  Gange  ; 
Penthea  tu,  uenerande,  bipenniferumque  Lycurgum 
sacrilegos  mactas  Tyrrhenaque  mittis  in  aequor 
corpora  ;  tu  biiugum  pictis  insignia  frenis 
colla  premis  lyncum  ;  Bacchae  Satyrique  sequuntur, 
quique  senex  ferula  titubantes  ebrius  artus  26 

sustinet  et  pando  non  fortiter  haeret  asello. 
quacumque  ingrederis,  clamor  iuuenalis  et  una 
femineae  uoces  inpulsaque  tympana  palmis 
concauaque  aera  sonant  longoque  foramine  buxus. 

placatus  mitisque '  rogant  Ismenides  '  adsis ',        31 

iussaque  sacra  colunt.     solae  Minyeides  intus, 

intempestiua  turbantes  festa  Minerua, 

aut  ducunt  lanas  aut  stamina  pollice  uersant, 

aut  haerent  telae  famulasque  laboribus  urguent.   35 

e  quibus  una  leui  deducens  pollice  filum 

'dum  cessant  aliae  commentaque  sacra  frequentant, 

nos  quoque,  quas  Pallas,  melior  dea,  detinet/  inquit 

1  utile  opus  manuum  uario  sermone  leuemus 

perque  uices  aliquid,  quod  tempora  longa  uideri    40 

non  sinat,  in  medium  uacuas  referamus  ad  aures.' 

dicta  probant  primamque  iubent  narrare  sorores. 

illa,  quid  e  multis  referat  (nam  plurima  norat) 

cogitat  et  dubia  est,  de  te,  Babylonia,  narret, 

Derceti,  quam  uersa  squamis  uelantibus  artus       45 

stagna  Palaestini  credunt  motasse.figura ; 

an  magis,  ut  sumptis  illius  filia  pennis 

extremos  albis  in  turribus  egerit  annos ; 

Nais  an  ut  cantu  nimiumque  potentibus  herbis 

uerterit  in  tacitos  iuuenalia  corpora  pisces,  50 

donec  idem  passa  est ;  an,  quae  poma  alba  ferebat, 

ut  nunc  nigra  ferat  contactu  sanguinis  arbor. 

hoc  placet ;  hanc,  quoniam  uulgaris  fabula  non  est, 

talibus  orsa  modis,  lana  sua  fila  sequente. 

'  Pyramus  et  Thisbe,  iuuenum  pulcherrimus  alter, 

altera,  quas  Oriens  habuit,  praelata  puellis,  56 

contiguas  tenuere  domos,  ubi  dicitur  altam 

coctilibus  muris  cinxisse  Semiramis  urbem. 

notitiam  primosque  gradus  uicinia  fecit ; 

tempore  creuit  amor.     taedae  quoque  iure  coissent ; 

sed  uetuere  patres.     quod  non  potuere  uetare,      61 

ex  aequo  captis  ardebant  mentibus  ambo. 

conscius  omnis  abest ;  nutu  signisque  loquuntur, 

quoque  magis  tegitur,  tectus  magis  aestuat  ignis. 

nssus  erat  tenui  rima,  quam  duxerat  olim  65 

cum  fieret,  paries  domui  communis  utrique. 

id  uitium  nulli  per  saecula  longa  notatum 

(quid  non  sentit  amor  ?)  primi  uidistis  amantes 

et  uocis  f ecistis  iter ;  tutaeque  per  illud 

murmure  blanditiae  minimo  transire  solebant.       70 

saepe,  ubi  constiterant  hinc  Thisbe,  Pyramus  illinc, 

inque  uices  fuerat  captatus  anhelitus  oris, 

"  inuide"  dicebant  "paries,  quid  amantibus  obstas? 

quantum  erat,  ut  sineres  toto  nos  corpore  iungi, 

aut  hoc  si  nimium  est,  uel  ad  oscula  danda  pateres  ? 

nec  sumus  ingrati ;  tibi  nos  debere  fatemur,  76 

quod  datus  est  uerbis  ad  amicas  transitus  aures." 

talia  diuersa  nequiquam  sede  locuti 

sub  noctem  dixere  uale  partique  dedere 

oscula  quisque  suae  non  peruenientia  contra.         80 

postera  nocturnos  Aurora  remouerat  ignes 

solque  pruinosas  radiis  siccauerat  herbas  : 

ad  solitum  coiere  locum.     tum  murmure  paruo 

multa  prius  questi,  statuunt  ut  nocte  silenti 

fallere  custodes  foribusque  excedere  temptent,      85 

cumquedomoexierint,  urbis  quoquetectarelinquant ; 

neue  sit  errandum  lato  spatiantibus  aruo, 

conueniant  ad  busta  Nini  lateantque  sub  umbra 

arboris.     arbor  ibi,  niueis  uberrima  pomis 

ardua  morus,  erat,  gelido  contermina  fonti.  90 

pacta  placent.     et  lux,  tarde  discedere  uisa, 

praecipitatur  aquis,  et  aquis  nox  exit  ab  isdem. 

callida  per  tenebras  uersato  cardine  Thisbe 

egreditur  fallitque  suos,  adopertaque  uultum 

peruenit  ad  tumulum,  dictaque  sub  arbore  sedit.  95 

audacem  faciebat  amor.     uenit  ecce  recenti 

caede  leaena  boum  spumantes  oblita  rictus, 

depositura  sitim  uicini  fontis  in  unda. 

quam  procul  ad  lunae  radios  Babylonia  Thisbe 

uidit  et  obscurum  timido  pede  fugit  in  antrum,    100 

dumque  fugit,  tergo  uelamina  lapsa  reliquit. 

ut  lea  saeua  sitim  multa  conpescuit  unda, 

dum  redit  in  siluas,  inuentos  forte  sine  ipsa 

ore  cruentato  tenues  laniauit  amictus. 

serius  egressus  uestigia  uidit  in  alto  105 

puluere  certa  ferae  totoque  expalluit  ore 

Pyramus.    ut  uero  uestem  quoque  sanguine  tinctam 

repperit,  "una  duos  "  inquit  "nox  perdet  amantes; 

e  quibus  illa  fuit  longa  dignissima  uita, 

nostra  nocens  anima  est.   ego  te,  miseranda,  peremi, 

in  loca  plena  metus  qui  iussi  nocte  uenires,  111 

nec  prior  huc  ueni.     nostrum  diuellite  corpus 

et  scelerata  fero  consumite  uiscera  morsu, 

o  quicumque  sub  hac  habitatis  rupe,  leones. 

sed  timidi  est  optare  necem  ".     uelamina  Thisbes 

tollit  et  ad  pactae  secum  fert  arboris  umbram ;    116 

utque  dedit  notae  lacrimas,  dedit  oscula  uesti, 

"accipe  nunc "   inquit   "  nostri  quoque  sanguinis 

haustus. " 
quoque  erat  accinctus,  demisit  in  ilia  ferrum, 
nec  mora,  feruenti  moriens  e  uulnere  traxit.         120 

ut  iacuit  resupinus  humo,  cruor  emicat  aite, 
non  aliter  quam  cum  uitiato  fistula  plumbo 
scinditur  et  tenui  stridente  foramine  longas 
eiaculatur»aquas  atque  ictibus  aera  rumpit. 
arborei  fetus  adspergine  caedis  in  atram  125 

uertuntur  faciem,  madefactaque  sanguine  radix 
purpureo  tinguit  pendentia  mora  colore. 
ecce  metu  nondum  posito,  ne  fallat  amantem, 
illa  redit  iuuenemque  oculis  animoque  requirit, 
quantaque  uitarit  narrare  pericula  gestit.  130 

utque  locum  et  uersa  cognoscit  in  arbore  formam, 
sic  facit  incertam  pomi  color,  haeret  an  haec  sit. 
dum  dubitat,  tremebunda  uidet  pulsare  cruentum 
membra  solum  retroque  pedem  tulit  oraque  buxo 
pallidiora  gerens  exhorruit  aequoris  instar,  135 

quod  tremit,  exigua  cum  summum  stringitur  aura. 
sed  jwstquam  remorata  suos  cognouit  amores, 
percutit  indignos  claro  plangore  lacertos, 
et  laniata  comas  amplexaque  corpus  amatum 
uulnera  suppleuit  lacrimis  fletumque  cruori  140 

miscuit  et  gelidis  in  uultibus  oscula  figens 
"Pyrame",  clamauit  "quis  te  mihi  casus  ademit? 
Pyrame,  responde  ;  tua  te  carissima  Thisbe 
nominat ;  exaudi  uultusque  attolle  iacentes. " 
ad  nonien  Thisbes  oculos  iam  morte  grauatos       145 
Pyramus  erexit  uisaque  recondidit  illa. 
quae  postquam  uestemque  suam  cognouit  et  ense 
uiditebur  uacuum,  "tuate  manus"  inquit  "amorque 
perdidit,  infelix.     est  et  mihi  fortis  in  unum 
hoc  manus,  est  et  amor ;  dabit  hic  in  uulnera  uires. 
prosequar  exstinctum  letique  miserrima  dicar      151 
causa  comesque  tui ;  quique  a  me  morte  reuelli 
heu  sola  poteras,  poteris  nec  morte  reuelli. 
hoc  tamen  amborum  uerbis  estote  rogati, 
o  multum  miseri  meus  illiusque  parentes,  155 

ut  quos  certus  amor,  quos  hora  nouissima  kmxit, 
conponi  tumulo  non  inuideatis  eodem. 
at  tu,  quae  ramis  arbor  miserabile  corpus 
nunc  tegis  unius,  mox  es  tectura  duorum, 
signa  tene  caedis  pullosque  et  luctibus  aptos        160 
semper  habe  fetus,  gemini  monimenta  cruoris." 
dixit  et  aptato  pectus  mucrone  sub  imum 
incubuit  ferro,  quod  adhuc  a  caede  tepebat. 
uota  tamen  tetigere  deos,  tetigere  parentes  ; 
nam  color  in  pomo  est,  ubi  permaturuit,  ater  ;     165 

quodque  rogis  superest,  una  requiescit  in  urna. ' 

Desierat,  mediumque  f  uit  breue  tempus,  et  orsa  est 
dicere  Leuconoe  ;  uocem  tenuere  sorores. 
1  hunc  quoque,  siderea  qui  temperat  omnia  luce, 
cepit  amor  Solem ;  Solis  ref eremus  amores.  1 70 

primus  adulterium  Veneris  cum  Marte  putatur 
Iiic  uidisse  deus  ;  uidet  hic  deus  omnia  primus. 
indoluit  facto  Iunonigenaeque  marito 
furta  tori  furtique  locum  monstrauit.     at  illi 
et  mens  et  quod  opus  f abrilis  dextra  tenebat        1 75 
excidit.     extemplo  graciles  ex  aere  catenas 
rctiaque  et  laqueos,  quae  lumina  fallere  possent, 
elimat ;  non  illud  opus  tenuissima  uincant 
stamina,  non  summo  quae  pendet  aranea  tigno. 
utque  leues  tactus  momentaque  parua  sequantur, 
erficit,  et  lecto  circumdata  collocat  apte.  181 

ut  uenere  torum  coniunx  et  adulter  in  unum, 
arte  uiri  uinclisque  noua  ratione  paratis 
in  mediis  ambo  deprensi  amplexibus  haerent. 
Lemnius  extemplo  ualuas  patefecit  eburnas  185 

admisitque  deos  :  illi  iacuere  ligati 
turpiter  ;  ataue  aliquis  de  dis  non  tristibus  optat 
sic  fieri  turpis  :  superi  risere,  diuque 
haec  fuit  in  toto  notissima  fabula  caelo. 
exigit  indicii  memorem  Cythereia  poenam  190 

inque  uices  illum,  tectos  qui  laesit  amores, 
iaedit  amore  pari.     quid  nunc,  Hyperione  nate, 
forma  colorque  tibi  radiataque  lumina  prosunt  ? 
nempe  tuis  omnes  qui  terras  ignibus  uris, 
ureris  igne  nouo  ;  quique  omnia  cernere  debes,    195 
Leucothoen  spectas  et  uirgine  figis  in  una, 
quos  mundo  debes,  oculos.     modo  surgis  Eoo 
temperius  caelo,  modo  serius  incidis  undis, 
spectandique  mora  brumales  porrigis  horas  ; 
deficis  interdum,  uitiumque  in  lumina  mentis      200 
transit,  et  obscurus  mortalia  pectora  terres. 
nec,  tibi  quod  lunae  terris  propioris  imago 
obstiterit,  palles  ;  facit  hunc  amor  iste  colorem. 
diligis  hanc  unam  ;  nec  te  Clymeneque  Rhodosque 
nec  tenet  Aeaeae  genetrix  rmlcherrima  Circes,     20$ 
quaeque  tuos  Clytie  quamuis  despecta  petebat 
concubitus  ipsoque  illo  graue  uulnus  habebat 
tempore  ;  Leucothoe  multarum  obliuia  f ecit, 
gentis  odoriferae  quam  formosissima  partu 
edidit  Eurynome.     sed  postquam  filia  creuit,      210 

quam  mater  cunctas,  tam  matrem  filia  uicit. 
rexit  Achaemenias  urbes  pater  Orchamus,  isque 
septimus  a  prisco  numeratur  origine  Belo. 
axe  sub  Hesperio  sunt  pascua  Solis  equorum  ; 
ambrosiam  pro  gramine  habent ;  ea  fessa  diurnis 
membra  ministeriis  nutrit  reparatque  labori.        216 
dumque  ibi  quadrupedes  caelestia  pabula  carpunt 
noxque  uicem  peragit,  thalamos  deus  intrat  amatos, 
uersus  in  Eurynomes  faciem  genetricis,  et  inter 
bis  sex  Leucothoen  famulas  ad  lumina  cernit       220 
leuia  uersato  ducentem  stamina  fuso. 
ergo  ubi  ceu  mater  carae  dedit  oscula  natae, 
"  res  "  ait  "arcana  est.     famulae,  discedite  neue 
eripite  arbitrium  matri  secreta  loquendi." 
paruerant ;  thalamoque  deus  sine  teste  relicto    225 
11  ille  ego  sum  "  dixit  "  qui  longum  metior  annum, 
omnia  qui  uideo,  per  quem  uidet  omnia  tellus, 
mundi  oculus.     mihi,  crede,  places."     pauet  illa, 

metuque 
et  colus  et  fusus  digitis  cecidere  remissis. 
ipse  timor  decuit.     nec  longius  ille  moratus         230 
in  ueram  rediit  speciem  solitumque  nitorem. 
at  uirgo,  quamuis  inopino  territa  uisu, 
uicta  nitore  dei  posita  uim  passa  querella  est. 
inuidit  Clytie  (neque  enim  moderatus  in  illa 
Solis  amor  fuerat)  stimulataque  paelicis  ira         235 
uulgat  adulterium  diffamatamque  parenti 
indicat.     ille  ferox  inmansuetusque  precantem 
tendentemque  manus  ad  lumina  Solis  et  "  ille 
uim  tulit  inuitae  "  dicentem  defodit  alta 
crudushumotumulumquesupergrauisadditharenae. 
dissipat  hunc  radiis  Hyperione  natus  iterque        241 
dat  tibi,  qua  possis  defossos  promere  uultus. 
nec  tu  iam  poteras  enectum  pondere  terrae 
tollere,  nympha,  caput  corpusque  exsangue  iacebas. 
nil  illo  fertur  uolucrum  moderator  equorum         245 
post  Phaethonteos  uidisse  dolentius  ignes. 
ille  quidem  gelidos  radiorum  uiribus  artus, 
si  queat,  in  uiuum  temptat  reuocare  calorem  ; 
sed  quoniam  tantis  fatum  conatibus  obstat, 
nectare  odorato  sparsit  corpusque  locumque,        250 
multaque  praequestus  "tangestamenaethera"  dixit. 
protinus  inbutum  caelesti  nectare  corpus 
delicuit  terramque  suo  madefecit  odore  ; 
uirgaque  per  glaebas  sensim  radicibus  actis 
turea  surrexit  tumulumque  cacumine  rupit.         255 

At  Clytien  quamuis  amor  excusare  dolorem 
indiciumque  dolor  poterat,  non  amplius  auctor 
lucis  adit,  Venerisque  modum  sibi  fecit  in  illa. 
tabuit  ex  illo  dementer  amoribus  usa, 
nympharum  inpatiens,  et  sub  Ioue  nocte  dieque 
sedit  humo  nuda,  nudis  incompta  capillis,  261 

perque  nouem  luces  expers  undaeque  cibique 
rore  mero  lacrimisque  suis  ieiunia  pauit ; 
nec  se  mouit  humo  :  tantum  spectabat  euntis 
ora  dei  uultusque  suos  flectebat  ad  illum.  265 

niembra  ferunt  haesisse  solo,  partemque  coloris 
luridus  exsangues  pallor  conuertit  in  herbas. 
est  in  parte  rubor,  uiolaeque  simillimus  ora 
rlos  tegit.     illa  suum,  quamuis  radice  tenetur, 
uertitur  ad  Solem,  mutataque  seruat  amorem.'    270 

Dixerat,  et  factum  mirabile  ceperat  aures. 
pars  fieri  potuisse  negant,  pars  omnia  ueros  f 
posse  deos  memorant ;  *  sed  non  est  Bacchus  in  illis.' 
poscitur  Alcithoe,  postquam  siluere  sorores. 
quae  radio  stantis  percurrens  stamina  telae  275 

4  uulgatos  taceo '  dixit  *  pastoris  amores 
Daphnidis  Idaei,  quem  Nymphe  paelicis  ira 
contulit  in  saxum  ;  tantus  dolor  urit  amantes. 
nec  loquor,  ut  quondam  naturae  iure  nouato 
ambiguus  fuerit  modo  uir,  modo  femina  Sithon.  280 
te  quoque,  nunc  adamas,  quondam  fidissime  paruo, 
Celmi,  Ioui  largoque  satos  Curetas  ab  imbri 
et  Crocon  in  paruos  uersum  cum  £milace  flores 
praetereo,  dulcique  animos  nouitate  tenebo. 
unde  sit  infamis,  quare  male  fortibus  undis  285 

Salmacis  eneruet  tactosque  remolliat  artus, 
discite.    causa  latet,  uis  est  notissima  fontis. 
Mercurio  puerum  diua  Cythereide  natum 
Naides  Idaeis  enutriuere  sub  antris  ; 
cuius  erat  facies,  in  qua  materque  paterque         290 
cognosci  possent ;  nomen  quoque  traxit  ab  illis. 
is  tria  cum  primum  fecit  quinquennia,  montes 
deseruit  patrios,  Idaque  altrice  relicta 
ignotis  errare  locis,  ignota  uidere 
tiumina  gaudebat,  studio  minuente  laborem.        295 
ille  etiam  Lycias  urbes  Lyciaeque  propinquos 
Caras  adit.     uidet  hic  stagnum  lucentis  ad  imum 
usque  solum  lymphae.     non  illic  canna  palustris 
nec  steriles  uluae  nec  acuta  cuspide  iunci ; 
perspicuus  liquor  est,  stagni  tamen  ultima  uiuo  300 

caespite  cinguntur  semperque  uirentibus  herbis. 

Nympha  colit,  sed  nec  uenatibus  apta,  nec  arcus 

liectere  quae  soleat,  nec  quae  contendere  cursu, 

solaque  Naiadum  celeri  non  nota  Dianae. 

saepe  suas  illi  fama  est  dixisse  sorores  :  305 

' '  Salmaci,  uel  iaculum  uel  pictas  sume  pharetras 

et  tua  cum  duris  uenatibus  otia  misce. " 

nec  iaculum  sumit  uec  pictas  illa  pharetras 

nec  sua  cum  duris  uenatibus  otia  miscet, 

sed  modo  fonte  suo  formosos  perluit  artus,  310 

saepe  Cytoriaco  deducit  pectine  crines 

et,  quid  se  deceat,  spectatas  consulit  undas ; 

nunc  perlucenti  circumdata  corpus  amictu 

mollibus  aut  foliis  aut  mollibus  incubat  herbis  j 

saepe  legit  flores.    et  tunc  quoque  forte  legebat,  315 

cum  puerum  uidit  uisumque  optauit  habere. 

nec  tamen  ante  adiit,  etsi  properabat  adire, 

quam  se  conposuit,  quam  circumspexit  amictus 

et  finxit  uultum,  et  meruit  formosa  uideri. 

tunc  sic  orsa  loqui :  "puer  o  dignissime  eredi      320 

esse  deus,  seu  tu  deus  es,  potes  esse  Cupido, 

siue  es  mortalis,  qui  te  genuere,  beati, 

et  frater  felix,  et  fortunata  profectos 

siqua  tibi  soror  est,  et  quae  dedit  ubera  nut-rix ; 

sed  longe  cunctis  longeque  beatior  illa,  325 

siqua  tibi  sponsa  est,  siquam  dignabere  taeda. 

haec  tibi  siue  aliqua  est,  mea  sit  furtiua  uoluptas, 

seu    nulla    est,   ego    sim,    thalamumque    ineanms 

eundem." 
Nais  ab  his  tacuit.     pueri  rubor  ora  notauit ; 
nescit  enim  quid  amor ;  sed  et  erubuisse  decebat. 
hic  color  aprica  pendentibus  arbore  pomis  331 

aut  ebori  tincto  est,  aut  sub  candore  rubenti, 
cum  frustra  resonant  aera  auxiliaria,  lunae. 
poscenti  nymphae  sine  fine  sororia  saltem 
oscula  iamque  manus  ad  eburnea  colla  f erenti      315 
"  desinis  an  fugio  tecumque  "  ait  "ista  relinquo  ?" 
Salmacis   extimuit  "loca"  que  "haec  tibi  libera 

trado, 
hospes  "  ait  simulatque  gradu  discedere  uerso, 
tum  quoque  respiciens,  fruticumque  recondita  silua 
delituit  flexuque  genu  submisit.     at  ille,  340 

scilicet  ut  uacuis  et  inobseruatus  in  herbis, 
huc  it  et  hinc  illuc,  et  in  adludentibus  undis 
summa  pedum  taloque  tenus  uestigia  tinguit ; 

nec  mora,  temperie  blandarum  captus  aquarum 
mollia  de  tenero  uelamina  corpore  ponit.  34$ 

tum  uero  placuit,  nudaeque  cupidine  formae 
Salmacis  exarsit  :  flagrant  quoque  lumina  nymphae, 
non  aliter  quam  cum  puro  nitidissimus  orbe 
opposita  speculi  referitur  imagine  Phoebus. 
uixque  moram  patitur,  uix  iam  sua  gaudia  differt, 
iam  cupit  amplecti,  iam  se  maie  continet  amens.  351 
ille  cauis  uelox  applauso  corpore  palmis 
desilit  in  latices,  alternaque  bracchia  ducens 
in  liquidis  translucet  aquis,  ut  eburnea  siquis 
signa  tegat  claro  uel  candida  lilia  uitro.  355 

"  uicimus,  et  meus  est "  exclamat  Nais  et  omni 
ueste  procul  iacta  mediis  inmittitur  undis 
pugnantemque  tenet  luctantiaque  oscula  carpit, 
subiectatque  manus  inuitaque  pectora  tangit, 
et  nunc  hac  iuueni,  nunc  circumfunditur  illac ;    360 
denique  nitentem  contra  elabique  uolentem 
inplicat,  ut  serpens,  quam  regia  sustinet  ales 
sublimemque  rapit :  pendens  caput  illa  pedesque 
alligat  et  cauda  spatiantes  inplicat  alas  ; 
utue  solent  hederae  longos  intexere  truncos,         365 
utque  sub  aequoribus  deprensum  polypus  hostem 
continet,  ex  omni  dimissis  parte  flagellis. 
perstat  Atlantiades  sperataque  gaudia  nymphae 
denegat.     illa  premit,  commissaque  corpore  toto 
sicut  inhaerebat,  "pugnes  licet,  inprobe,"  dixit  370 
"non  tamen  effugies.     ita,  di,  iubeatis,  et  istum 
nulla  dies  a  me  nec  me  deducat  ab  isto. " 
uota  suos  habuere  deos  ;  nam  mixta  duorum 
corpora  iunguntur,  faciesque  inducitur  illis 
una.     uelut  siquis  conducat  cortice  ramos,  375 

crescendo  iungi  pariterque  adolescere  cernit, 
sic  ubi  conplexu  coierunt  membra  tenaci, 
nec  duo  sunt  et  forma  duplex  ;  nec  femina  dici 
nec  puer  ut  possit,  neutrumque  et  utrumque  uiden- 

tur. 
ergo  ubi  se  liquidas,  quo  uir  descenderat,  undas  380 
seinimarem  fecisse  uidet  mollitaque  in  illis 
membra,  manus  tendens,  sed  non  iam  uoce  uirili, 
Hermaphroditus  ait  "nato  date  munera  uestro. 
et  pater  et  genetrix,  amborum  nomen  habenti : 
quisquis  in  hos  fontes  uir  uenerit,  exeat  inde       385 
semiuir  et  tactis  subito  mollescat  in  undis." 
motus  uterque  parens  nati  rata  uerba  biformis 

fecit  et  incerto  fontem  medicamine  tinxit. 

Finis  erat  dictis  ;  sedadhuc  Minyeia  proles 
urguet  opus  spernitque  deum  festumque  profanat, 
tympana  cum  subito  non  apparentia  raucis  391 

obstrepuere  sonis,  et  adunco  tibia  cornu 
tmnulaque  aera  sonant ;  redolent  murraeque  cro- 

cique, 
resque  fide  maior,  coepere  uirescere  telae 
inque  hederae  faciem  pendens  frondescere  uestis. 
pars  abit  in  uites,  et  quae  modo  fila  fuerunt,        396 
palmite  mutantur ;  de  stamine  pampinus  exit ; 
purpura  fulgorem  pictis  accommodat  uuis. 
iamque  dies  exactus  erat,  tempusque  subibat, 
quod  tu  nec  tenebras  nec  possis  dicere  lucem,       400 
sed  cum  luce  tamen  dubiae  confinia  noctis ; 
tecta  repente  quati  pinguesque  ardere  uidentur 
lampades  et  rutilis  conlucere  ignibus  aedes 
falsaque  saeuarum  simulacra  ululare  ferarum. 
fumicla  iamdudum  latitant  per  tecta  sorores         405 
diuersaeque  locis  ignes  ac  lumina  uitant ; 
dumque  petunt  tenebras,  paruos  membrana  per  artus 
porrigitur  tenuique  includit  bracchia  pinna. 
nec  qua  perdiderint  ueterem  ratione  figuram 
scire  sinunt  tenebrae.    non  illas  pluma  leuauit ;  410 
sustinuere  tamen  se  perlucentibus  alis  ; 
conataeque  loqui  minimam  et  pro  corpore  uocem 
emittunt  peraguntque  leues  stridore  querellas. 
tectaque,  non  siluas  celebrant,  lucemque  perosae 
nocte  uolant  seroque  tenent  a  uespere  nomen.      415 

Tum  uero  totis  JBacchi  memorabile  Thebis 
numen  erat,  magnasque  noui  matertera  uires 
narrat  ubique  dei,  de  totque  sororibus  expers 
una  doloris  erat,  nisi  quem  fecere  sorores. 
adspicit  hanc,  natis  thalamoque  Athamantis  haben- 
tem  420 

sublimes  animos  et  alunmo  numine,  Iuno 
nec  tulit,  et  secum  '  potuit  de  paelice  natus 
uertere  Maeonios  pelagoque  inmergere  nautas 
et  laceranda  suae  nati  dare  uiscera  matri 
et  triplices  operire  nouis  Minyeidas  alis  :  425 

nil  poterit  Iuno  nisi  inultos  rlere  dolores? 
idque  mihi  satis  est  ?  haec  una  potentia  nostra  est  ? 
ipse  docet  quid  agam  (fas  est  et  ab  hoste  doceri), 
quidque  furor  ualeat,  Penthea  caede  satisque 
ac  super  ostendit :  cur  non  stimuletur  eatque      430 

per  cognata  suis  exempla  furoribus  Ino  ? ' 

Est  uia  decliuis  funesta  nubila  taxo  ; 
ducit  ad  infernas  per  muta  silentia  sedes. 
Styx  nebulas  exhalat  iners,  umbraeque  recentes 
descendunt  illac  simulacraque  functa  sepulcris.  435 
pallor  hiempsque  tenent  late  loca  senta,  nouique, 
qua  sit  iter,  manes,  Stygiam  quod  ducat  ad  urbem 
ignorant,  ubi  sit  nigri  fera  regia  Ditis. 
niille  capax  aditus  et  apertas  undique  portas 
urbs  habet ;  utque  fretum  de  tota  flumina  terra,  440 
sic  omnes  animas  locus  accipit  ille,  uec  ulli 
exiguus  populo  est,  turbamue  accedere  sentit. 
errant  exsangues  sine  corpore  et  ossibus  umbrae, 
parsque  forum  celebrant,  pars  imi  tecta  tyranni, 
pars  aliquas  artes,  antiquae  imitamina  uitae.       445 
sustinet  ire  illuc  caelesti  sede  relicta  447 

(tantum  odiis  iraeque  dabat)  Saturnia  Iuno. 
quo  simul  intrauit  sacroque  a  corpore  pressum 
ingemuit  limen,  tria  CerbervXfe  extulit  ora  450 

et  tres  latratus  simul  eclidit.     illa  sorores 
Nocte  uocat  genitas,  graue  et  inplacabile  numen. 
carceris  ante  fores  clausas  adamante  sedebant 
deque  suis  atros  pectebant  crinibus  angues. 
quam  simul  agnorunt  inter  caliginis  unibras,        455 
surrexere  deae.     sedes  Scelerata  uocatur  5 
uiscera  praebebai  Tityos  lanianda  nouemque 
iugeribus  distentus  erat ;  tibi,  Tantale,  nullae 
deprenduntur  aquae,  quaeque  inminet,  effugit  arbor ; 
aut  petis  aut  urgues  ruiturum,  Sisyphe,  saxum,  460 
uoluitur  Ixion  et  se  sequiturque  fugitque  ; 
molirique  suis  letum  patruelibus  ausae 
adsiduae  repetunt,  quas  perdant,  Belides  undas. 
quos  omnes  acie  postquam  Saturnia  torua 
uidit  et  ante  omnes  Ixiona,  rursus  ab  illo  465 

Sisyphon  adspiciens  *  cur  hic  e  fratribus  '  inquit 
'  perpetuas  patitur  poenas,  Athamanta  superbum 
regia  diues  habet,  qui  me  cum  coniuge  semper 
spreuit  ? '  et  exponit  causas  odiique  uiaeque, 
quidque  uelit.    quod  uellet,  erat,  ne  regia  Caclmi  470 
staret,  et  in  facinus  traherent  Athamanta  sorores. 
inperium,  promissa,  preces  confundit  in  unum 
sollicitatque  deas.     sic  haec  Iunone  locuta, 
Tisiphone  canos,  ut  erat,  turbata  capillos 
mouit  et  obstantes  reiecit  ab  ore  colubras  475 

atque  ita  '  non  longis  opus  est  ambagibus  ; '  inquit 
II.  F 

4  facta  puta  quaecumque  iubes.     inamabile  regnum 
desere  teque  refer  caeli  melioris  ad  auras. ' 
laeta  redit  Iuno  ;  quam  caelum  intrare  parantem 
roratis  lustrauit  aquis  Thaumantias  Iris.  480 

nec  mora,  Tisiphone  madefactam  sanguine  sumit 
inportuna  facem  fluidoque  cruore  rubentem 
induitur  pallam  tortoque  incingitur  angue 
egrediturque  domo.     Luctus  comitatur  euntem 
et  Pauor  et  Terror  trepidoque  Insania  uultu.        485 
limine  constiterat :  postes  tremuisse  feruntur 
Aeolii,  pallorque  fores  infecit  acernas, 
solque  locum  fugit.     monstris  est  territa  coniunx, 
territus  est  Athamas  ;  tectoque  exire  parabant : 
obstitit  infelix  aditumque  obsedit  Erinys,  490 

nexaque  uipereis  distendens  bracchia  nodis 
caesariem  excussit.     motae  sonuere  colubrae, 
parsque  iacent  umeris,  pars  circum  pectora  lapsae 
sibila  dant  saniemque  uomunt  linguaque  coruscant. 
inde  duos  mediis  abrumpit  crinibus  angues  495 

pestiferaque  manu  raptos  inmisit.     at  illi 
Inoosque  sinus  Athamanteosque  pererrant, 
inspirantque  graues  animas  ;  nec  uulnera  membris 
ulla  f erunt :  mens  est,  quae  diros  sentiat  ictus. 
attulerat  secum  liquicli  quoque  monstra  ueneni,  500 
oris  Cerberei  spumas  et  uirus  Echidnae, 
erroresque  uagos  caecaeque  obliuia  mentis, 
et  scelus  et  lacrimas  rabiemque  et  caedis  amorem, 
omnia  trita  simul ;  quae  sanguine  mixta  recenti 
coxerat  aere  cauo,  uiridi  uersata  cicuta.  505 

dumque  xmuent  illi,  uergit  furiale  uenenum 
pectus  in  amborum  praecordiaque  intima  mouit. 
tum  face  iactata  per  eundem  saepius  orbem 
consequitur  motis  uelociter  ignibus  ignes. 
sic  uictrix  iussique  potens  ad  inania  magni  510 

regna  redit  Ditis  sumptumque  recingitur  anguem. 

Protinus  Aeolides  media  furibundus  in  aula 
clamat  '  io,  comites,  his  retia  tendite  siluis. 
hic  modo  cum  gemina  uisa  est  mihi  prole  leaena. ' 
utque  ferae,  sequitur  uestigia  coniugis  amens      515 
deque  sinu  matris  ridentem  et  parua  Learchum 
bracchia  tendentem  rapit  et  bis  terque  per  auras 
more  rotat  fundae  rigidoque  infantia  saxo 
discutit  ora  ferox.     tum  denique  concita  mater, 
seu  dolor  hoc  fecit  seu  sparsi  causa  ueneni,  520 

exululat  passisque  fugit  niale  sana  capillis, 

teque  ferens  paruum  nudis,  Melicerta,  lacertis 
*  euhoe  Bacclie '  sonat.     Bacchi  sub  nomine  Iuno 
risit  et  '  hos  usus  praestet  tibi '  dixit  *  alumnus., 
inminet  aequoribus  scopulus  ;  pars  ima  cauatur  525 
fiuctibus  et  tectas  defendit  ab  imbribus  undas, 
summa  riget  frontemque  in  apertum  porrigit  aequor. 
occupat  hunc  (uires  insania  fecerat)  Ino 
seque  super  pontum  nullo  tardata  timore 
mittit  onusque  suum  ;  percussa  recanduit  unda.  530 
at  Venus,  inmeritae  neptis  miserata  labores, 
sic  patruo  blandita  suo  est :   '  o  numen  aquarum, 
proxima  cui  caelo  cessit,  Neptune,  potestas, 
magna  quidem  posco,  sed  tu  miserere  meorum, 
iactari  quos  cernis  in  Ionio  inmenso,  53$ 

et  dis  adde  tuis.     aliqua  et  mihi  gratia  ponto  est, 
si  tamen  in  dio  quondam  concreta  profundo 
spuma  fui  Graiumque  manet  mihi  nomen  ab  illa.' 
adnuit  oranti  Neptunus  et  abstulit  illis 
quod  mortale  fuit  maiestatemque  uerendam         540 
inposuit,  nomenque  simul  faciemque  nouauit 
Leucothoeque  deum  cum  matre  Palaemona  dixit. 

Sidoniae  comites,  quantum  ualuere,  secutae 
signa  pedum,  primo  uidere  nouissima  saxo ; 
nec  dubium  de  morte  ratae,  Cadmeida  palmis      545 
deplanxere  domum,  scissae  cum  ueste  capillos, 
utque  parum  iustae  nimiumque  in  paelice  saeuae 
inuidiam  fecere  deae.     conuicia  Iuno 
non  tulit  et  s  f aciam  uos  ipsas  maxima '  dixit       549 
1  saeuitiae  monimenta  meae.'    res  dicta  secuta  est. 
nam  quae  praecipue  fuerat  pia,  *  prosequar '  inquit 
'  in  freta  reginam  ',  saltumque  datura  moueri 
haud  usquam  potuit  scopuloque  adfixa  cohaesit. 
altera  dum  solito  temptat  plangore  ferire 
pectora,  temptatos  sensit  riguisse  lacertos  ;  555. 

illa,  manus  ut  forte  tetenderat  in  maris  undas, 
saxea  facta  manus  in  easdem  porrigit  undas  ; 
huius,  ut  arreptum  laniabat  uertice  crinem, 
duratos  subito  digitos  in  crine  uideres ; 
quo  quaeque  in  gestu  deprensa  est,  haesit  in  illo. 
pars  uolucres  factae ;  quae  nunc  quoque  gurgite  in 
illo  561 

aequora  destringunt  summis  Ismenides  alis. 

Nescit  Agenorides  natam  paruumque  nepotem 
aequoris  esse  deos  ;  luctu  serieque  malorum 
uictus  et  ostentis,  quae  plurima  uiderat,  exit       565 

conditor  urbe  sua,  tamquam  fortuna  locorum, 
non  sua  se  premeret ;  longisque  erroribus  actus 
contigit  Illyricos  profuga  cum  coniuge  fines. 
iamque  malis  annisque  graues,  clum  prima  retractant 
fata  domus  releguntque  suos  sermone  labores,     570 
'  num  sacer  ille  mea  traiectus  cuspide  serpens ' 
Cadmus  ait  '  f uerat,  tum  cum  Sidone  profectus 
uipereos  sparsi  per  humum,  noua  semina,  dentes  ? 
quem  si  cura  deum  tam  certa  uindicat  ira, 
ipse  precor  serpens  in  longam  porrigar  aluum.'     575 
dixit  et,  ut  serpens,  in  longam  tenditur  aluurn 
durataeque  cuti  squamas  increscere  sentit 
nigraque  caeruleis  uariari  corpora  guttis. 
in  pectusque  cadit  pronus,  commissaque  in  unum 
paulatim  tereti  tenuantur  acumine  crura.  580 

bracchia  iam  restant :  quae  restant  braccbia  tendit 
et  lacrimis  per  adhuc  humana  riuentibus  ora 
'accede.  o  coniunx,  accede,  miserrima,'  dixit 
'  dumque  aliquid  superest  de  me,  me   tange   ma- 

numque 
accipe,  dum  manus  est,  dum  non  totum  occupat 

anguis.'  585 

ille  quidem  uult  plura  loqui ;  sed  lingua  repente 
in  partes  est  fissa  duas,  nec  uerba  uolenti 
sufhciunt,  quotiensque  aliquos  parat  edere  questus, 
sibilat ;  hanc  illi  uocem  natura  reliquit.  ^ 
nuda  manu  feriens  exclamat  pectora  coniunx       590 
4  Cadme,  mane  teque,  infelix,  his  exue  monstris. 
Cadrne,   quid    hoc?    ubi    pes,    ubi  sunt  umerique 

manusque 
et  color  et  f acies  et,  dum  loquor,  omnia  ?  cur  non 
me  quoque,  caelestes,  in  eandem  uertitis  anguem  ? 
dixerat ;  ille  suae  lambebat  coniugis  ora  595 

inque  sinus  caros,  ueluti  cognosceret,  ibat 
et  dabat  amplexus  adsuetaque  colla  petebat. 
quisquis  adest  (aderant  comites)  terretur  ;  at  illa 
lubrica  permulcet  cristati  colla  draconis. 
et  subito  duo  sunt  iunctoque  uolumine  serpunt,  600 
donec  in  adpositi  nemoris  subiere  latebras. 
nunc  quoque  nec  fugiunt   honiinem    nec    uulnere 

laedunt, 
quidque  prius  fuerint,  placidi  meminere  dracones 

Sed  tamen  ambobus  uersae  solacia  formae 
magna  nepos  dederat,  quem  debellata  colebat      605 
India,  quem  positis  celebrabat  Achaia  templis. 

solus  Almntiades  ab  origine  cretus  eadem 
Acrisius  superest,  qui  moenibus  arceat  urbis 
Argolicae  contraque  deum  ferat  arma  genusque 
non  putet  esse  Iouis.   neque  enim  Iouis  esse  putabat 
Persea,  quem  pluuio  Danae  conceperat  auro.        611 
mox  tamen  Acrisium  (tanta  est  praesentia  ueri) 
tam  uiolasse  deum,  quam  non  agnosse  nepotem 
paenitet ;  inpositus  iam  caelo  est  alter,  at  alter 
uiperei  referens  spolium  memorabile  monstri       615 
aera  carpebat  tenerum  stridentibus  alis. 
cumque  super  Libycas  uictor  penderet  harenas, 
Gorgonei  capitis  guttae  cecidere  cruentae, 
quas  humus  exceptas  uarios  animauit  in  angues  ; 
unde  frequens  illa  est  infestaque  terra  colubris.  620 
inde  per  inmensum  uentis  discordibus  actus 
nunc  huc,  nunc  illuc  exemplo  nubis  aquosae 
fertur  et  ex  alto  seductas  aethere  longe 
despectat  terras  totumque  superuolat  orbem. 
ter  gelidas  Arctos,  ter  Cancri  bracchia  uidit,        625 
saepe  sub  occasus,  saepe  est  ablatus  in  ortus. 
iamque  cadente  die,  ueritus  se  credere  nocti, 
constitit  Hesperio,  regnis  Atlantis,  in  orbe 
exiguamque  petit  requiem,  dum  Lucifer  ignes 
euocet  Aurorae,  currus  Aurora  diurnos.  630 

hic  hominum  cunctis  ingenti  corpore  praestans 
Iapetionides  Atlas  fuit.    ultima  tellus 
rege  sub  hoc  et  pontus  erat,  qui  Solis  anhelis 
aequora  subdit  equis  et  fessos  excipit  axes. 
mille  greges  illi  totidemque  armenta  per  herbas  635 
errabant,  et  humum  uicinia  nulla  premebant. 
arboreae  frondes  auro  radiante  nitentes 
ex  auro  ramos,  ex  auro  poma  tegebant. 
'hospes,'  ait  Perseus  illi  'seu  gloria  tangit 
te  generis  magni,  generis  mihi  Iuppiter  auctor ;  640 
siue  es  mirator  rerum,  mirabere  nostras. 
hospitium  requiemque  peto/    memor  ille  uetustae 
sortis  erat  (Themis  hanc  dederat  Parnasia  sortem) 
'tempus,  Atla,  ueniet,  tua  quo  spoliabitur  auro 
arbor,  et  hunc  praedae  titulum  Ioue  natus  habebit.' 
id  metuens  solidis  pomaria  clauserat  Atlas  646 

moenibus  et  uasto  dederat  seruanda  draconi 
arcebatque  suis  externos  finibus  omnes. 
huic  quoque  'uade  procul,  ne  longe  gloria  rerum, 
quam  mentiris '  ait,  '  longe  tibi  Iuppiter  absit ; '   650 
uimque  minis  addit  manibusque  expellere  temptat 

eunctantem  et  placidis  miscentem  fortia  dictis. 
uiribus  inferior  (quis  enim  par  esset  Atlantis 
uiribus?)  'at  quoniam  parui  tibi  gratia  nostra  est, 
accipe  munus'  ait,  laeuaque  a  parte  Medusae      655 
ipse  retrouersus  squalentia  protulit  ora. 
quantus  erat,  mons  f actus  Atlas ;  nam  barba  comae- 

que 
in  siluas  abeunt,  iuga  sunt  umerique  manusque, 
quod  caput  ante  f uit,  summo  est  in  monte  cacumen, 
ossa  lapis  fiunt ;  tum  partes  auctus  in  omnes        660 
creuit  in  inmensum  (sic,  di,  statuistis)  et  omne 
cum  tot  sideribus  caelum  requieuit  in  illo. 

Clauserat  Hippotades/aeterno  carcere  uentos, 
admonitorque  operum  caelo  clarissimus  alto 
Lucifer  ortus  erat.  pennis  ligat  ille  resumptis      665 
parte  ab  utraque  pedes  teloque  accingitur  unco 
et  liquidum  motis  talaribus  aera  fmdit. 
gentibus  innumeris  circumque  infraque  relictis 
Aethiopum  populos  Cepheaque  conspicit  arua. 
illic  inmeritam  maternae^pendere  linguae  670 

Andromedan  poenas  inmitis  jusserat  Ammon. 
quam  simul  ad  duras  religatam  bracchia  cautes 
uidit  Abantiades,  nisi  quod  leuis  aura  capillos 
mouerat  et  tepido  manabant  lumina  fletu, 
marmoreum  ratus  esset  opus.    trahit  inscius  ignes 
et  stupet  et  uisae  correptus  imagine  formae  676 

paene  suas  quatere  est  oblitus  in  aere  pennas. 
ut  stetit,  'o'  dixit  'non  istis  digna  catenis, 
secl  quibus  inter  se  cupidi  iunguntur  amantes, 
pande  requirenti  nomen  terraeque  tuumque         680 
et  cur  uincla  geras. '  primo  silet  illa,  nec  audet 
appellare  uirum  uirgo ;  manibusque  modestos 
celasset  uultus,  si  non  religata  fuisset; 
lumina,  quod  potuit,  lacrimis  inpleuit  obortis. 
saepius  instanti,  sua  ne  delicta  fateri  685 

nolle  uideretur,  nomen  terraeque  suumque, 
quantaque  maternae  fuerit  fiducia  formae, 
indicat.  et  nondum  memoratis  omnibus  unda 
insonuit,  ueniensque  inmenso  belua  ponto 
inminet  et  latum  sub  pectore  possidet  aequor.      690 
conclamat  uirgo ;  genitor  lugubris  et  una 
mater  adest,  ambo  miseri,  sedjustius  illa. 
nec  secum  auxilium,  sed  dignos  tempore  fletus 
plangoremqueferuntuinctoque  in  corporeadhaerent, 
cum  sic  hospes  ait:   'lacrimarum  longa  manere    695 

tempora  uos  poterunt ;  ad  opem  breuis  hora  f eren- 

dam  est. 
hanc  ego  si  peterem  Perseus  Ioue  natus  et  illa, 
quam  clausam  inpleuit  fecundo  Iuppiter  auro, 
Gorgonis  anguicomae  Perseus  superator  et  alis  A 
aetherias  ausus  iactatis  ire  per  auras,  700 

praeferrer  cunctis  certe  gener.     addere  tantis 
dotibus  et  meritum,  faueant  modo  numina,  tempto ; 
ut  mea  sit,  seruata  mea  uirtute,  paciscor. ' 
accipiunt  legem  (quis  enim  dubitaret?)  et  orant 
promittuntque  super  regnum  dotale  parentes.      705 
ecce  uelut  nauis  praefixo  concita  rostro 
sulcat  aquas,  iuuenum  sudantibus  acta  lacertis, 
sic  fera  dimotis  inpulsu  pectoris  undis 
tantum  aberat  scopulis,  quantum  Balearica  torto 
funda  potest  plumbo  medii  transmittere  caeli;     710 
cum  subito  iuuenis  pedibus  tellure  repulsa 
arduus  in  nubes  abiit.     ut  in  aequore  summo 
umbra  uiri  uisa  est,  uisam  fera  saeuit  in  umbram. 
utque  Iouis  praepes,.uacuo  cum  uidit  in  aruo 
praebentem  Phoebqfliuentia  terga  draconem,       715 
occupat  auersum,  neu  saeua  retorqueat  ora, 
>  squamigeris  auidos  figit  ceruicibus  ungues,      n  '  ^ 
sic  celeri  missus  praeceps  per  inane  uolatu 
terga  ferae  pressit  dextroque  frementis  in  armo 
Inachides  ferrum  curuo  tenus  abdidit  hamo.         720 
uulnere  laesa  graui  modo  se  sublimis  in  auras 
attollit,  modo  subdit  aquis,  modo  more  ferocis 
uersat  apri,  quem  turba  canum  circumsona  terret. 
ille  auidos  morsus  uelocibus  effugit  alis ; 
quaque  patet,  nunc  terga  cauis  super  obsita  conchis, 
nunc  laterum  costas,  nunc  qua  tenuissima  cauda^  726  ^ 
desinit  in  piscem,  falcato  uulnerat  ense. 
belua  puniceo  mixtosi  cum  sanguine  fluctus 
ore  uomit ;  maduere  graues  adspergine  pennae. 
nec  bibulis  ultra  Perseus  talaribus  ausus  730 

credere,  conspexit  scopulum,  qui  uertice  summo 
stantibus  extat  aquis,  operitur  ab  aequore  moto. 
nixus  eo  rupisque  tenens  iuga  prima  sinistra 
ter  quater  exegit/repetita  per  ilia  ferrum. 
•^    litora  cum  plausu  clamor  superasque  deorum       735 
inpleuere  domos ;  gaudent  generumque  salutant     3^ 
auxiliumque  domus  seruatoremque  fatentur 
Cassiope  pepheusque  pater.     resoluta  catenis 
incedit  uirgo,  pretiumqudjet  causa  laboris. 

ipse  manus  hausta  uictrices  abluit  unda,  740 

anguiferumque  caput  dura  ne  laedat  harena, 
mollit  humum  foliis,natasque  sub  aequore  uirgas 
sternit  et  inponit  Phorcynidos  ora  Medusae. 
uirga  recens  bibulaque  etiamnum  uiua  medulla 
uim  rapuit  monstri  tactuque  induruit  huius  745 

percepitque  nouum  ramis  et  fronde  rigorem. 
at  pelagi  nymphae  factum  mirabile  temptant 
pluribus  in  uirgis  et  idem  contingere  gaudent 
seminaque  ex  illis  iterant  iactata  per  undas. 
nunc  quoque  curaliis  eadem  natura  remansit,       750 
duritiam  tacto  capiant  ut  ab  aere,  quodque  f\ 

uimen  in  aequore  erat,  fiat  super  aequora  saxum. 
Dis  tribus  ille  f ocos  jjtotidem  de  caespite  ponit, 
laeuum  Mercurio,  dextrum  tibi,  bellica  uirgo,  u 
ara  Iouis  media_est.  mactatur  uacca  Mineruae,   755 
alipedi  uitulus,  taurus  tibi,  summe  deorum. 
protinus  Andromedan  et  tanti  praemia  facti 
indotata  rapit;  taedas  Hymenaeus  Amorque 
praecutiunt,  largis  satiantur  odoribus  ignes, 
sertaque  dependent  tectis  et  ubique  lyraeque       760 
tibiaque  et  cantus,  animi  f  elicia  laeti 
argumenta,  sonant.     reseratis  aurea  ualuis 
atria  tota  patent,  pulchroque  instructa  paratu 
Cepheni  proceres  ineunt  conuiuia  regis. 
postquam  epulis  functi  generosi  munere  Bacchi  765 
drfrudere  animos,  cultusque  genusque  locorum 
quaerit  Lyncides  moresque  animumque  uirorum.  767 
quae  simul  edocuit  'nunc,  o  fortissime,'  dixit      769 
'fareprecor'Cepheus,  'quantauirtute,quibusque  770 
artibus  abstuleris  crinita  draconibus  ora. ' 
narrat  Agenorides  gelido  sub  Atlante  iacentem 
esse  locum  solidae  tutum  munimine  molis; 
cuius  in  introitu  geminas  habitasse  sorores 
Phorcidas,  unius  partitas  luminis  usum.  775 

id  se  sollerti  furtim,  dum  traditur,  astu 
supposita  cepisse  manu  perque  abdita  longe 
deuiaque  et  siluis  horrentia  saxa  fragosis 
Gorgoneas  tetigisse  domos  passimque  per  agros 
perque  uias  uidisse  hominum  simulacra  ferarumque 
ln  silicem  ex  ipsis  uisa  conuersa  Medusa.  781 

se  tamen  horrendac  clipei,  quod  laeua  gerebat, 
aere  repercusso  formam  adspexisse  Medusae, 
cumque  grauis  somnus  colubrasque  ipsamque  tenebat , 
eripuisse  caput  collo ;  pennisque  fugacem  785 

Pegason  et  fratrem  matris  de  sanguine  natos 
addidit  et  longi  non  falsa  pericula  cursus, 
quae  freta,  quas  terras  sub  se  uidisset  ab  alto 
et  quae  iactatis  tetigisset  sidera  pennis. 
ante  expectatum  tacuit  tamen.     excipit  unus      790 
ex  numero  procerum,  quaerens,  cur  sola  sororum 
gesserit  alternis  inmixtos  crinibus  angues. 
hospes  ait  '  quoniam  scitaris  digna  relatu, 
accipe  quaesiti  causam.     clarissima  forma 
multorumque  fuit  spes  inuidiosa  procorum  795 

illa  ;  neque  in  tota  conspectior  ulla  capillis 

Ears  fuit.     inueni,  qui  se  uidisse  referret. 
anc  pelagi  rector  templo  uitiasse  Mineruae 
dicitur.     auersa  est  et  castos  aegide  uultus 
nata  Iouis  texit ;  neue  hoc  inpune  fuisset,  800 

Gorgoneum  crinem  turpes  mutauit  in  hydros. 
[nunc  quoque,  ut  attonitos  formidine  terreat  hostes, 
pectore  in  aduerso  quos  fecit,  sustinet  angues.'] 


LIBER    QVINTVS 

Dumque  ea  Cephenum  medio  Danaeius  heros 
agmine  commemorat,  fremida  regalia  turba 
atria  conplentur  ;  nec  coniugialia  festa 
qui  canat  est  clamor,  sed  qui  fera  nuntiet  arma. 
inque  repentinos  conuiuia  uersa  tumultus  5 

adsimilare  freto  possis,  quod  saeua  quietum 
uentorum  rabies  motis  exasperat  undis. 
primus  in  his  Phineus,  belli  temerarius  auctor, 
fraxineam  quatiens  aeratae  cuspidis  hastam, 
1  en  '  ait  '  en  adsum  praereptae  coniugis  ultor,        10 
nec  mihi  te  pennae  nec  falsum  uersus  in  aurum 
Iuppiter  eripiet. '    conanti  mittere  Cepheus 
'  quid  facis  ? '  exclamat, '  quae  te,  germane,  furentem 
mens  agit  in  facinus  ?  meritisne  haec  gratia  tantis 
redditur  ?  hac  uitam  seruatae  dote  rependis  ?  15 

quam  tibi  non  Perseus,  uerum  si  quaeris,  ademit, 
sed  graue  Nereidum  numen,  sed  corniger  Hammon, 
sed  quae  uisceribus  ueniebat  belua  ponti 
exsaturanda  meis.     illo  tibi  tempore  rapta  est 
quo  peritura  fuit ;  nisi  si  crudelis  id  ipsum  20 

exigis,  ut  pereat,  luctuque  leuabere  nostro. 

scilicet  ha,ud  satis  est,  quod  te  spectante  reuincta  est 
et  nullam  quod  opem  patruus  sponsusue  tulisti ; 
insuper,  a  quoquam  quod  sit  seruata,  dolebis 
praemiaque  eripies  :  quae  si  tibi  magna  uidentur, 
ex  illis  scopulis,  ubi  erant  adiixa,  petisses.  26 

nunc  sine,    qui   petiit,   per   quem   haec  non   orba 

senectus, 
ferre,  quod  et  meritis  et  uoce  est  pactus,  eumque 
non  tibi,  sed  certae  praelatum  intellege  morti.' 
ille  nihil  contra ;  sed  et  hunc  et  Persea  uultu        30 
alterno  spectans,  petat  hunc,  ignorat,  an  illum, 
cunctatusque  breui  contortam  uiribus  hastam, 
quantas  ira  dabat,  nequiquam  in  Persea  misit. 
ut  stetit  illa  toro,  stratis  tum  denique  Perseus 
exiluit ;  teloque  ferox  inimica  remisso  35 

pectora  rupisset,  nisi  post  altaria  Phineus 
isset ;  et  (indignum)  scelerato  profuit  ara. 
fronte  tamen  fihoeti  non  inrita  cuspis  adhaesit 
qui  postquamceciditferrumque  ex  osse  reuulsum  est, 
calcitrat  et  positas  adspergit  sanguine  mensas.      40 
tum  uero  indomitas  ardescit  uulgus  in  iras, 
telaque  coniciunt,  et  sunt  qui  Cephea  dicunt 
cum  genero  debere  mori.     sed  limine  tecti 
exierat  Cepheus,  testatus  iusque  fidemque 
hospitiique  deos,  ea  se  prohibente  moueri.  45 

bellica  Pallas  adest  et  protegit  aegide  fratrem 
datque  animos.     erat  Indus  Athis,  quem  flumine 

Gange 
edita  Limnaee  uitreis  peperisse  sub  undis 
creditur,  egregius  forma,  quam  diuite  cultu 
augebat,  bis  adhuc  octonis  integer  annis,  50 

Indutus  chlamydem  Tyriam,  quam  limbus  obibat 
aureus  ;  ornabant  aurata  monilia  collum 
ct  madidos  murra  curtium  crinale  capillos. 
ille  quidem  iaculo  quamuis  distantia  misso 
iigere  doctus  erat,  secl  tendere  doctior  arcus.  55 

tum  quoque  lenta  manu  flectentem  cornua  Perseus 
stipite,  qui  media  positus  fumabat  in  ara, 
perculit  et  fractis  confudit  in  ossibus  ora. 
hunc  ubi  laudatos  iactantem  in  sanguine  uultus 
Assyrius  uidit  Lycabas,  iunctissimus  illi  60 

et  comes  et  ueri  non  dissimulator  amoris, 
postquam  exhalantem  sub  acerbo  uulnere  uitam 
deplorauit  Athin,  quos  ille  tetenderat  arcus 
arripit  et  '  mecum  tibi  sint  certamina '  dixit 

'  nec  longum  pueri  fato  laetabere,  quo  plus  65 

inuidiae,  quam  laudis  habes. '    haec  omnia  nondum 
dixerat,  emicuit  neruo  penetrabile  telum 
uitatumque  tamen  sinuosa  ueste  pependit. 
uertit  in  hunc  harpen  spectatam  caede  Medusae 
Acrisioniades  adigitque  in  pectus  ;  at  ille  70 

iam  moriens,  oculis  sub  nocte  natantibus  atra, 
circumspexit  Athin  seque  adclinauit  ad  illum 
et  tulit  ad  manes  iunctae  solacia  mortis. 
ecce  Suenites,  genitus  Metione,  Phorbas 
et  Libys  Amphimedon,  auidi  conmittere  pugnam, 
sanguine,  quo  late  tellus  madefacta  tepebat,  76 

conciderant  lapsi  ;  surgentibus  obstitit  ensis, 
alterius  costis,  iugulo  Phorbantis  adactus. 
at  non  Actoriden  Erytum,  cui  lata  bipennis 
telum  erat,  hamato  Perseus  petit  ense,  sed  altis    80 
extantem  signis  multaeque  in  pondera  massae 
ingentem  manibus  tollit  cratera  duabus 
infligitque  uiro ;  rutilum  uomit  ille  cruorem 
et  resupinus  humum  moribundo  uertice  pulsat. 
inde  Semiramio  Polydegmona  sanguine  cretum     85 
Caucasiumque  Abarim  Sperchionidemque  Lycetum 
intonsumque    comas    Helicem    Phlegyanque    Cly- 

tumque 
sternit  et  exstructos  morientum  calcat  aceruos. 
nec  Phineus  ausus  concurrere  comminus  hosti 
intorquet  iaculum ;  quod  detulit  error  in  Idan,      90 
expertem  frustra  belli  et  neutra  arma  secutum. 
ille  tuens  oculis  inmitem  Phinea  toruis 
'  quandoquidem  in  partes '   ait  'abstrahor,  accipe, 

Phineu, 
quem  fecisti  hostem  pensaque  hoc  uulnere  uulnus ' ; 
iamque  remissurus  tractum  de  uulnere  telum        95 
sanguine  defectos  cecidit  conlapsus  in  artus. 
tum  quoque,  Cephenum  post  regem  primus,  Hodites 
ense  iacet  Clymeni ;  Prothoenora  percutit  Hypseus, 
Hypsea  Lyncides.     fuit  et  grandaeuus  in  illis 
Emathion,  aequi  cultor  timidusque  deorum ;        100 
qui,  quoniam  prohibent  anni  bellare,  loquendo 
pugnat  et  incessit  scelerataque  deuouet  arma. 
nuic  Chromis  amplexo  tremulis  altaria  palmis 
decutit  ense  caput ;  quod  protinus  incidit  arae 
atque  ibi  semianimi  uerba  exsecrantia  lingua       105 
edidit  et  medios  animam  exspirauit  in  ignes. 
hinc  gemini  fratres  Broteasque  et  caestibus  Ammon 

inuictus,  uinci  si  possent  caestibus  enses, 
Phinea  cecidere  manu,  Cererisque  sacerdos 
Ampycus,  albenti  uelatus  tempora  uitta.  1 10 

tu  quoque,    Lampetide,    non  hos    adhibendus  ad 

usus, 
sed  qui,  pacis  opus,  citharam  cum  uoce  moueres, 
iussus  eras  celebrare  dapes  festumque  canendo. 
quem   procul   adstantem   plectrumque   inbelle   te- 

nentem 
Paetalus  inridens  '  Stygiis  cane  cetera'  dixit        115 
'  manibus  '  et  laeuo  mucronem  tempore  fixit. 
concidit  et  digitis  morientibus  ille  retemptat 
fila  lyrae,  casuque  ferit  miserabile  carmen. 
nec  sinit  hunc  inpune  ferox  cecidisse  Lycormas, 
raptaque  de  dextro  robusta  repagula  posti  120 

ossibus  inlisit  mediae  ceruicis  ;  at  ille 
procubuit  terrae  mactati  more  iuuenci. 
demere  temptabat  laeui  quoque  robora  postis 
Cinyphius  Pelates  ;  temptanti  dextera  fixa  est 
cuspide  Marmaridae  Corythi  lignoque  cohaesit.   125 
haerenti  latus  hausit  Abas  ;  nec  corruit  ille, 
sed  retinente  manum  moriens  e  poste  pependit. 
sternitur  et  Melaneus,  Perseia  castra  secutus, 
et  Nasamoniaci  Dorylas  ditissimus  agri, 
diues  agri  Dorylas,  quo  non  possederat  alter        130 
latius  aut  totidem  tollebat  farris  aceruos. 
huius  in  obliquo  missum  stetit  inguine  ferrum  ; 
letifer  ille  locus.     quem  postquam  uulneris  auctor 
singultantem  animam  et  uersantem  lumina  uidit 
Bactrius   Halcyoneus,   'hoc,   quod  premis '  inquit 

'habeto  135 

de  tot  agris  terrae '  corpusque  exsangue  reliquit. 
torquet  in  hunc  hastam  calido  de  uulnere  raptam 
ultor  Abantiades  ;  media  quae  nare  recepta 
ceruice  exacta  est  in  partesque  eminet  ambas. 
dumque  manum  Fortuna  iuuat,   Clytiumque  Cla- 

ninque,  140 

matre  satos  una,  diuerso  uulnere  fudit ; 
nam  Clytii  per  utrumque  graui  librata  lacerto 
fraxinus  acta  femur,  iaculum  Clanis  ore  momordit. 
occidit  et  Celadon  Mendesius,  occidit  Astreus, 
matre  Palaestina,  dubio  genitore  creatus,  145 

Aethionque  sagax  quondam  uentura  uidere, 
tunc  aue  deceptus  falsa,  regisque  Thoactes 
armiger  et  caeso  genitore  infamis  Agyrtes. 

plus  tamen  exhausto  superest;   namque  omnibus 
unum  149 

opprimere  est  animus,  coniurata  undique  pugnant 
agmina  pro  causa  meritum  inpugnante  fidemque  ; 
hac  pro  parte  socer  frustra  pius  et  noua  coniunx 
cum  genetrice  fauent  ululatuque  atria  conplent. 
sed  sonus  armorum  superat  gemitusque  cadentum 
pollutosque  semel  multo  Bellona  penates  155 

sanguine  perfundit  renouataque  proelia  miscet. 
circueunt  unum  Phineus  et  mille  secuti 
Phinea ;  tela  uolant  hiberna  grandine  plura 
praeter   utrumque   latus   praeterque  et  lumen  et 

aures. 
adplicat  hinc  umeros  ad  magnae  saxa  columnae,   1 60 
tutaque  terga  gerens  aduersaque  in  agmina  uersus 
sustinet  instantes.     instabat  parte  sinistra 
Chaonius  Molpeus,  dextra  Nabataeus  Ethemon. 
tigris  ut  auditis  diuersa  ualle  duorum 
exstimulata  fame  mugitibus  armentorum  165 

nescit  utro  potius  ruat,  et  ruere  ardet  utroque, 
sic  dubius  Perseus,  dextra  laeuane  feratur, 
Molpea  traiecti  submouit  uulnere  cruris 
contentusque  fuga  est ;    neque  enim  dat  tempus 

Ethemon, 
sed  furit  et,  cupiens  alto  dare  uulnera  collo,         170 
non  circumspectis  exactum  uiribus  ensem 
fregit  in  extrema  percussae  parte  columnae  : 
lammina  dissiluit  dominique  in  gutture  fixa  est. 
non  tamen  ad  letum  causas  satis  illa  ualentes 
plaga  dedit ;  trepidum  Perseus  et  inermia  frustra 
bracchia  tendentem  Cyllenide  conf odit  harpe       1 76 
uerum  ubi  uirtutem  turbae  succumbere  uidit, 
*  auxilium,'  Perseus  'quoniam  sic  cogitis  ipsi,' 
dixit  '  ab  hoste  petam.     uultus  auertite  uestros, 
siquis  amicus  adest'  et  Gorgonis  extulit  ora.        180 
'quaere  alium,  tua  quem  moueant  miracula  '  dixit 
Thescelus  ;  utque  manu  iaculum  fatale  parabat 
aiittere,  in  hoc  haesit  signuni  de  marmore  gestu. 
proximus  huic  Ampyx  animi  plenissima  magni 
pectora  Lyncidae  gladio  petit ;  inque  petendo      185 
dextera  diriguit  nec  citra  mota  nec  ultra  est. 
at  Nileus,  qui  se  genitum  septemplice  Nilo 
ementitus  erat,  clipeo  quoque  flumina  septem 
argento  partim,  partim  caelauerat  auro,  189 

'adspice,'  ait  '  Perseu,  nostrae  primordia  gentis  ; 

magna  feres  tacitas  solacia  mortis  ad  umbras, 
a  tanto  cecidisse  uiro.'    pars  ultima  uocis 
in  medio  suppressa  sono  est,  adapertaque  uelle 
ora  loqui  credas,  nec  sunt  ea  peruia  uerbis. 
increpat  hos  '  uitio  '  que  '  animi,  non  uiribus '  inquit 
'  Gorgoneis  torpetis'  Eryx  'incurrite  mecum        196 
et  prosternite  humi  iuuenem  magica  arma  mouen- 

tem.' 
incursurus  erat ;  tenuit  uestigia  tellus, 
inmotusque  silex  armataque  mansit  imago. 
hi  tamen  ex  merito  poenas  subiere  ;  sed  unus      200 
miles  erat  Persei,  pro  quo  dum  pugnat,  Aconteus, 
Gorgone  conspecta  saxo  concreuit  oborto. 
quem  ratus  Astyages  etiamnum  uiuere,  longo 
ense  ferit ;  sonuit  tinnitibus  ensis  acutis. 
dum  stupet  Astyages,  naturam  traxit  eandem     205 
marmoreoque  manet  uultus  mirantis  in  ore. 
nomina  longa  mora  est  media  de  plebe  uirorum 
dicere ;  bis  centum  restabant  corpora  pugnae, 
Gorgone  bis  centum  riguerunt  corpora  uisa. 
paenitet  iniusti  tunc  denique  Phinea  belli.  210 

sed  quid  agat  ?    simulacra  uidet  diuersa  figuris 
agnoscitque  suos  et  nomine  quemque  uocatum 
poscit  opem,  credensque  parum,  sibi  proxima  tangit 
corpora  ;  marmor  erant.     aduertitur,  atque  ita  sup- 

plex  214 

confessasque  manus  obliquaque  bracchia  tendens, 
1  uincis',  ait  '  Perseu.    remoue  tua  monstra  tuaeque 
saxificos  uultus,  quaecumque  ea,  tolle  Medusae 
tolle,  precor.     non  nos  odium  regnique  cupido 
compulit  ad  bellum  ;  pro  coniuge  mouimus  arma. 
causa  fuit  meritis  melior  tua,  tempore  nostra.      220 
non  cessisse  piget.     nihil,  o  fortissime,  praete; 
hanc  animam  concede  mihi  ;  tua  cetera  sunto. 
talia  dicenti  neque  eum,  quem  uoce  rogabat, 
respicere  audenti  '  quod '  ait,  '  timidissime  Phineu, 
et  possum  tribuisse  et  magnum  est  munus  inerti, 
pone  metum,  tribuam  ;  nullo  uiolabere  ferro.       226 
quin  etiam  mansura  dabo  monimenta  per  aeuum, 
inque  domo  soceri  semper  spectabere  nostri, 
ut  mea  se  sponsi  soletur  imagine  coniunx.' 
dixit  et  in  partem  Phorcynida  transtulit  illam,    230 
ad  quam  se  trepido  Plfineus  obuerterat  ore. 
tum  quoque  conanti  sua  uertere  lumina  ceruix 
diriguit,  saxoque  oculorum  indumit  umor. 

sed  tamen  os  timidum  uultusque  in  marmore  supplex 
submissaeque  manus  faciesque  obnoxia  mansit.  235 

Victor  Abantiades  patrios  cum  coniuge  muros 
intrat  et  inmeriti  uindex  ultorque  parentis 
adgreditur  Proetum  ;  nam  fratre  per  arma  fugato 
Acrisioneas  Proetus  possederat  arces. 
sed  nec  ope  armorum,  nec,  quam  male  ceperat,  arce 
torua  colubriferi  superauit  lumina  monstri.  241 

Te  tamen,  o  paruae  rector,  Polydecta,  Seriphi, 
nec  iuuenis  uirtus  per  tot  spectata  labores 
nec  mala  mollierant,  sed  inexorabile  durus 
exerces  odium,  nec  iniqua  finis  in  ira  est.  245 

detrectas  etiam  laudem  fictamque  Medusae 
arguis  esse  necem.     '  dabimus  tibi  pignora  ueri ; 
parcite  luminibus '  Perseus  ait  oraque  regis 
ore  Medusaeo  silicem  sine  sanguine  fecit. 

Hactenus  aurigenae  comitem  Tritonia  fratri    250 
se  dedit ;  inde  caua  circumdata  nube  Seriphon 
deserit,  a  dextra  Cytlmo  Gyaroque  relictis, 
quaque  super  pontum  uia  uisa  breuissima,  Thebas 
uirgineumque  Helicona  petit.     quo  monte  potita 
constitit  et  doctas  sic  est  adfata  sorores  :  255 

'fama  noui  fontis  nostras  peruenit  ad  aures, 
dura  Medusaei  quem  praepetis  ungula  rupit. 
is  mihi  causa  uiae.     uolui  mirabile  factum 
cernere  ;  uidi  ipsum  materno  sanguine  nasci. ' 
excipit  Vranie  :  '  quaecumque  est  causa  uidendi  260 
has  tibi,  diua,  domos,  animo  gratissima  nostro  es. 
uera  tamen  fama  est,  et  Pegasus  huius  origo 
fontis  ' ;  et  ad  latices  deduxit  Pallada  sacros. 
quae  mirata  diu  factas  pedis  ictibus  undas 
siluarum  lucos  circumspicit  antiquarum  265 

antraque  et  innumeris  distinctas  floribus  herbas, 
felicesque  uocat  pariter  studioque  locoque 
Mnemonidas.     quam  sic  adfata  est  una  sororum  : 
1  o,  nisi  te  uirtus  opera  ad  maiora  tulisset, 
in  partem  uentura  chori  Tritonia  nostri,  270 

uera  refers  meritoque  probas  artesque  locumque, 
et  gratam  sortem,  tutae  modo  simus,  habemus. 
sed  (uetitum  est  adeo  sceleri  nihil)  omnia  terrent 
uirgineas  mentes,  dirusque  ante  ora  Pyreneus 
uertitur,  et  nondum  tota  me  mente  recepi.  275 

Daulida  Threicio  Phoceaque  milite  rura 
ceperat  ille  ferox  iniustaque  regna  tenebat. 
templa  petebamus  Parnasia ;  uidit  euntes, 

nostraque  fallaci  ueneratus  numina  uultu  279 

"  Mnemonides, "  cognorat  enim,  "  consistite,"  dixit 
*|nec  dubitate,  precor,  tecto  graue  sidus  et  imbrem  " 
(imber  erat)  "uitare  meo  ;  subiere  minores 
saepe  casas  superi."    dictis  et  tempore  motae 
adnuimusque  uiro  primasque  intrauimus  aedes. 
desierant  imbres,  uictoque  Aquilonibus  Austro  285 
fusca  repurgato  fugiebant  nubila  caelo. 
inpetus  ire  fuit ;  claudit  sua  tecta  Pyreneus 
uimque  parat.     quam  nos  sumptis  erfugimus  alis. 
ipse  secuturo  similis  stetit  arduus  arce 
"qua"  que  "uia  est  uobis,  et  erit  mihi"  dixit 
"eadem,"  290 

seque  iacit  uecors  e  summae  culmine  turris 
et  cadit  in  uultus,  discussique  ossibus  oris 
tundit  humum  moriens  scelerato  sanguine  tinctam. ' 

Musa  loquebatur :  pennae  sonuere  per  auras, 
uoxque  salutantum  ramis  ueniebat  ab  altis.         295 
suspicit,  et  linguae  quaerit  tam  certa  loquentes    . 
unde  sonent,  hominemque  putat  Ioue  nata  loeutum. 
ales  erat,  numeroque  nouem,  sua  fata  querentes, 
institerant  ramis  imitantes  omnia  picae. 
miranti  sic  orsa  deae  dea  :  '  nuper  et  istae  300 

auxerunt  uolucrum  uictae  certamine  turbam. 
Pieros  has  genuit  Pellaeis  diues  in  aruis, 
Paeonis  Euippe  mater  fuit.     illa  potentem 
Lucinam  nouiens,  nouiens  paritura,  uocauit. 
intumuit  numero  stolidarum  turba  sororum  305 

perque  tot  Haemonias  et  per  tot  Achaidas  urbes 
nuc  uenit  et  tali  committit  proelia  uoce  : 
"desinite  indoctum  uana  dulcedine  uulgus 
fallere  :  nobiscum,  si  qua  est  fiducia  uobis, 
Thespiades,  certate,  deae.     nec  uoce  nec  arte      310 
uincemur,  totidemque  sumus.     uel  cedite  uictae 
fonte  Medusaeo  et  Hyantea  Aganippe, 
uel  nos  Emathiis  ad  Paeonas  usque  niuosos 
cedamus  campis.     dirimant  certamina  Nymphae. " 
turpe  quidem  contendere  erat,  sed  cedere  uisum  315 
turpius.     electae  iurant  per  flumina  Nymphae 
factaque  de  uiuo  pressere  sedilia  saxo. 
tunc  sine  sorte  prior  quae  se  certare  professa  est, 
bella  canit  superuin  falsoque  in  honore  Gigantas 
ponit  et  extenuat  magnorum  facta  deoruni ;         320 
emissumque  ima  de  sede  Typhoea  terrae 
caelitibus  fecisse  metum,  cunctosque  dedisse 

terga  fugae,  donec  fessos  Aegyptia  tellus 

ceperit  et  septem  discretus  in  ostia  Nilus. 

huc  quoque  terrigenam  uenisse  Typhoea  narrat  325 

et  se  mentitis  superos  celasse  figuris  : 

"duxque  gregis    dixit  "fit  Iuppiter,  unde  recuruis 

nunc   quoque   formatus    Libys    est    cum   cornibus 

Ammon. 
Delius  in  coruo,  proles  Semeleia  capro, 
fele  soror  Phoebi,  niuea  Saturnia  uacca,  330 

pisce  Venus  latuit,  Cyllenius  ibidis  alis." 
hactenus  ad  citharam  uocalia  mouerat  ora  ; 
poscimur  Aonides.     sed  forsitan  otia  non  sint, 
nec  nostris  praebere  uacet  tibi  cantibus  aures. ' 
'ne  dubita,  uestrumquemihireferordine  earmen'  335 
Pallas  ait  nemorisque  leui  consedit  in  umbra. 
Musa  refert :  *  dedimus  summam  certaminis  uni. 
surgit  et  inmissos  hedera  collecta  capillos 
Calliope  querulas  praetemptat  pollice  chordas, 
atque  haec  percussis  subiungit  carmina  neruis.    340 

"  Prima  Ceres  unco  glaebam  dimouit  aratro, 
prima  dedit  fruges  alimentaque  mitia  terris, 
prima  dedit  leges  ;    Cereris  sunt  omnia  munus. 
illa  canenda  mihi  est.     utinam  modo  dicere  possem 
carminadigna  dea ;  certe  dea  carmine  digna  est.  345 

Vasta  Giganteis  ingesta  est  insula  membris 
Trinacris  et  magnis  subiectum  molibus  urguet 
aetherias  ausum  sperare  Typhoea  sedes. 
nititur  ille  quideni  pugnatque  resurgere  saepe  ; 
dextra  sed  Ausonio  manus  est  subiecta  Peloro,    350 
laeua,  Pachyne,  tibi,  Lilybaeo  crura  premuntur, 
degrauat  Aetna  caput ;  sub  qua  resupinus  harenas 
eiectat  fiammamque  ferox  uomit  ore  Typhoeus. 
saepe  remoiiri  luctatur  pondera  terrae 
oppidaque  et  magnos  deuoluere  corpore  montes.  355 
inde  tremit  tellus,  et  rex  pauet  ipse  silentum, 
ne  pateat  latoque  solum  retegatur  hiatu 
inmissusque  dies  trepidantes  terreat  umbras. 

Hanc  metuens  cladem  tenebrosa  sede  tyrannus 
exierat  curruque  atrorum  uectus  equorum  360 

ambibat  Siculae  cautus  fundamina  terrae. 
postquam  exploratum  satis  est  loca  nulla  labare, 
depositoque  metu,  uidet  hunc  Erycina  uagantem 
monte  suo  residens,  natumque  amplexa  uolucrem 
"  arma  manusque  meae,  mea,  nate,  potentia,"  dixit, 
"illa,  quibus  superas  omnes,  cape  tela,  Cupido,  366 
II.  G 


82  P.  OVIDI  NASONIS 

inque  dei  pectus  celeres  molire  sagittas, 

cui  triplicis  cessit  fortuna  nouissima  regni. 

tu  superos  ipsumque  Iouem,  tu  numina  ponti 

uicta  domas  ipsumque  regit  qui  numina  ponti.    370 

Tartara  quid  cessant  ?  cur  non  matrisque  tuumque 

inperium  profers  ?  agitur  pars  tertia  mundi. 

et  tamen  in  caelo,  quae  iam  patientia  nostra  est, 

spernimur,  ac  mecum  uires  minuuntur  Amoris. 

Pallada  nonne  uides  iaculatricemque  Dianam     375 

abscessisse  mihi?    Cereris  quoque  filia  uirgo, 

si  patiemur,  erit ;  nam  spes  adfectat  easdem. 

at  tu,  pro  socio,  si  qua  est  ea  gratia,  regno 

iunge  deam  patruo."    dixit  Venus.     ille  pharetram 

soluit  et  arbitrio  matris  de  mille  sagittis  380 

unam  seposuit,  sed  qua  nec  acutior  ulla 

nec  minus  incerta  est  nec  quae  magis  audiat  arcus, 

oppositoque  genu  curuauit  flexile  cornum 

inque  cor  hamata  percussit  harundine  Ditem. 

Haud  procul  Hennaeis  lacus  est  a  moenibus  altae, 
nomine  Pergus,  aquae.    non  illo  plura  Caystros  386 
carmina  cygnorum  labentibus  audit  in  undis. 
silua  coronat  aquas  cingens  latus  omne  suisque 
frondibus  ut  uelo  Phoebeos  submouet  ignes. 
frigora  dant  rami,  Tyrios  humus  umida  flores  ;   390 
perpetuum  uer  est.     quo  dum  Proserpina  luco 
ludit  et  aut  uiolas  aut  candida  lilia  carpit, 
dumque  puellari  studio  calathosque  sinumque 
inplet  et  aequales  certat  superare  legendo, 
paene  simul  uisa  est  dilectaque  raptaque  Diti ;  395 
usque  adeo  est  properatus  amor.  dea  territa  maesto 
et  matrem  et  comites,  sed  matrem  saepius,  ore 
clamat ;  et  ut  summa  uestem  laniarat  ab  ora, 
collecti  flores  tunicis  cecidere  remissis. 
tantaque  simplicitas  puerilibus  adfuit  annis,       400 
haec  quoque  uirgineum  mouit  iactura  dolorem. 
raptor  agit  currus  et  nomine  quemque  uocando 
exhortatur  equos,  quorum  per  colla  iubasque 
excutit  obscura  tinctas  ferrugine  habenas, 
perque  lacus  altos  et  olentia  sulpure  fertur  405 

stagna  Palicorum,  rupta  feruentia  terra, 
et  qua  Bacchiadae,  bimari  gens  orta  Corintho, 
inter  inaequales  posuerunt  moenia  portus. 

Est  medium  Cyanes  et  Pisaeae  Arethusae, 
quod  coit  angustis  inclusum  cornibus  aequor.      410 
hic  fuit,  a  cuius  stagnum  quoque  nomine  dictum  est, 

inter  Sicelidas  Cyane  celeberrima  nymphas. 
gurgite  quae  medio  summa  tenus  extitit  aluo 
agnouitque  deam.     "  nec  longius  ibitis  "  inquit  ; 
"non  potesinuitae  Cereris  gener  esse  ;  roganda,  415 
non  rapienda  fuit.     quod  si  conponere  magnis 
parua  mihi  fas  est,  et  me  dilexit  Anapis ; 
exorata  tamen,  nec,  ut  haec,  exterrita  nupsi." 
dixit  et  in  partes  diuersas  bracchia  tendens 
obstitit.     haud  ultra  tenuit  Saturnius  iram,         420 
terribilisque  hortatus  equos  in  gurgitis  ima 
contortum  ualido  sceptrum  regale  lacerto 
condidit.     icta  uiam  tellus  in  Tartara  fecit 
et  pronos  currus  medio  cratere  recepit. 
at  Cyane  raptamque  deam  contemptaque  fontis  425 
iura  sui  maerens,  inconsolabile  uulnus 
mente  gerit  tacita  lacrimisque  absumitur  omnis, 
et  quarum  fuerat  magnum  modo  numen,  in  illas 
extenuatur  aquas.     molliri  membra  uideres, 
ossa  pati  flexus,  ungues  posuisse  rigorem  ;  430 

primaque  de  tota  tenuissima  quaeque  liquescunt, 
caerulei  crines  digitique  et  crura  pedesque ; 
nam  breuis  in  gelidas  membris  exilibus  undas 
transitus  est.     post  haec  umeri  tergusque  latusque 
pectoraque  in  tenues  abeunt  euanida  riuos.  435 

denique  pro  uiuo  uitiatas  sanguine  uenas 
lympha  subit,  restatque  nihil  quod  prendere  possis. 

Interea  pauidae  nequiquam  filia  matri 
omnibus  est  terris,  onmi  quaesita  profundo. 
illam  non  udis  ueniens  Aurora  capillis  440 

eessantem  uidit,  non  Hesperus.     illa  duabus 
tiammiferas  pinus  manibus  succendit  ab  Aetna 
perque  pruinosas  tulit  inrequieta  tenebras. 
rursus  ubi  alma  dies  hebetarat  sidera,  natam 
solis  ab  occasu  solis  quaerebat  ad  ortus.  445 

fessa  labore  sitim  collegerat,  oraque  nulli 
colluerant  fontes,  cum  tectam  stramine  uidit 
forte  casam  paruasque  fores  pulsauit ;  at  inde 
prodit  anus  diuamque  uidet  lymphamque  roganti 
dulce  dedit,  tosta  quod  texerat  ante  polenta.       450 
dum  bibit  illa  datum,  duri  puer  oris  et  audax 
constitit  ante  deam  risitque  auidamque  uocauit. 
offensa  est  neque  adhuc  epota  parte  loquentem 
cum  liquido  mixta  perfudit  diua  polenta.  454 

conbibit  os  maculas,  et  quae  modo  bracchia  gessit,, 
crura  gerit ;  cauda  est  mutatis  addita  membris  ; 

inque  breuem  formam,  ne  sit  uis  magna  nocendi, 
contrahitur,  paruaque  minor  mensura  lacerta  est. 
mirantem  flentemque  et  tangere  monstra  parantem 
fugit  anum  latebramque  petit ;  aptumque  pudori 
nomen  habet,  uariis  stellatus  corpora  guttis.        461 

Quas  dea  per  terras  et  quas  errauerit  undas, 
dicere  longa  mora  est ;   quaerenti  defuit  orbis. 
Sicaniam  repetit,  dumque  omnia  lustrat  eundo, 
uenit  et  ad  Cyanen.     ea  ni  mutata  fuisset,  465 

omnia  narrasset ;  sed  et  os  et  lingua  uolenti 
dicere  non  aderant,  nec  quo  loqueretur  habebat. 
signa  tamen  manifesta  dedit  notamque  parenti, 
illo  f orte  loco  delapsam  in  gurgite  sacro 
Persephones  zonam  summis  ostendit  in  undis.     470 
quam  simul  agnouit,  tamquam  tunc  denique  raptam 
scisset,  inornatos  laniauit  diua  capiilos 
et  repetita  suis  percussit  pectora  palmis. 
nescit  adhuc,  ubi  sit  ;  terras  tamen  increpat  omnes 
ingratasque  uocat  nec  frugum  munere  dignas,     475 
Trinacriam  ante  alias,  in  qua  uestigia  damni 
repperit.     ergo  illic  saeua  uertentia  glaebas 
fregit  aratra  manu,  parilique  irata  colonos 
ruricolasque  boues  leto  dedit  aruaque  iussit 
fallere  depositum  uitiataque  semina  fecit.  480 

fertilitas  terrae,  latum  uulgata  per  orbem, 
lassa  iacet ;  primis  segetes  moriuntur  in  herbis, 
et  modo  sol  nimius,  nimius  modo  corripit  imber, 
sideraque  uentique  nocent,  auidaeque  uolucres 
semina  iacta  legunt ;  lolium  tribulique  fatigant  485 
triticeas  messes  et  inexpugnabile  gramen. 
tum  caput  Eleis  Alpheias  extulit  undis 
rorantesque  comas  a  fronte  remouit  ad  aures 
atque  ait  "  o  toto  quaesitae  uirginis  orbe 
et  frugum  genetrix,  inmensos  siste  labores,         490 
neue  tibi  fidae  uiolenta  irascere  terrae. 
terra  nihil  meruit  patuitque  inuita  rapinae. 
nec  sum  pro  patria  supplex  ;  huc  hospita  ueni, 
Pisa  mihi  patria  est  et  ab  Elide  ducimus  ortus ; 
Sicaniam  peregrina  colo,  sed  gratior  omni  495 

haec  mihi  terra  solo  est ;  hos  nunc  Arethusa  penates, 
hanc  habeo  sedem  ;  quam  tu,  mitissima,  serua. 
mota  loco  cur  sim  tantique  per  aequoris  undas 
aduehar  Ortygiam,  ueniet  narratibus  hora 
tempestiua  meis,  cum  tu  curaque  leuata  500 

et  uultus  melioris  eris.     mihi  peruia  tellus 

praebet  iter,  subterque  imas  ablata  cauernas 

Iiic  caput  attollo  desuetaque  sidera  cerno. 

ergo  dum  Stygio  sub  terris  gurgite  labor, 

uisa  tua  est  oculis  illic  Proserpina  nostris ;  505 

illa  quidem  tristis  neque  adhuc  interrita  uultu, 

sed  regina  tamen,  sed  opaci  maxima  mundi, 

sed  tamen  inferni  pollens  matrona  tyranni." 

Mater  ad  auditas  stupuit  ceu  saxea  uoces 
attonitaeque  diu  similis  fuit :  utque  dolore  510 

pulsa  graui  grauis  est  amentia,  curribus  auras 
exit  in  aetherias.     ibi  toto  nubila  uultu 
ante  Iouem  passis  stetit  inuidiosa  capillis 
"  pro  "  que  "  meo  ueni  supplex  tibi,  Iuppiter,"  inquit 
'  *  sanguine  proque tuo.  si  nulla  est  gratia matris,  5 1 5 
nata  patrem  moueat ;  neu  sit  tibi  cura,  precamur, 
uilior  illius,  quod  nostro  est  edita  partu. 
en  quaesita  diu  tandem  mihi  nata  reperta  est, 
si  reperire  uocas  amittere  certius,  aut  si  519 

scire,  ubi  sit,  reperire  uocas.     quod  rapta,  feremus, 
dum  modo  reddat  eam ;  neque  enim  praedone  marito 
filia  digna  tua  est,  si  iam  mea  filia  non  est." 
Iuppiter  excepit :  "  commune  est  pignus  onusque 
nata  mihi  tecum.     sed  si  modo  nomina  rebus 
addere  uera  placet,  non  hoc  iniuria  factum,         525 
uerum  amor  est ;  neque  erit  nobis  gener  ille  pudori, 
tu  modo,  diua,  uelis.    ut  desint  cetera,  quantum  est 
esse  Iouis  fratrem  !  quid  quod  non  cetera  desunt, 
nec  cedit  nisi  sorte  mihi  ?  sed  tanta  cupido 
01  tibi  discidii  est,  repetet  Proserpina  caelum,      530 
lege  tamen  certa,  si  nullos  contigit  illic 
ore  cibos ;  nam  sic  Parcarum  f oedere  cautum  est. " 

Dixerat ;  at  Cereri  certum  est  educere  natam. 
non  ita  fata  sinunt,  quoniam  ieiunia  uirgo 
soluerat  et,  cultis  dum  simplex  errat  in  hortis,    535 
puniceum  curua  decerpserat  arbore  pomum 
sumptaque  pallenti  septem  de  cortice  grana 
presserat  ore  suo.     solusque  ex  omnibus  illud 
Ascalaphus  uidit,  quem  quondam  dicitur  Orphne, 
inter  Auernales  haud  ignotissima  nymphas,         540 
ex  Acheronte  suo  siluis  peperisse  sub  atris ; 
uidit  et  indicio  reditum  crudelis  ademit. 
ingemuit  regina  Erebi  testemque  profanam 
f  ecit  auem,  sparsumque  caput  Phlegethontide  lympha 
in  rostrum  et  plumas  et  grandia  lumina  uertit.    545 
ille  sibi  ablatus  fuluis  amicitur  in  alis, 

inque  caput  crescit,  longosque  reflectitur  ungues, 
uixque  mouet  natas  per  inertia  bracchia  pennas  ; 
foedaque  fit  uolucris,  uenturi  nuntia  luctus, 
ignauus  bubo,  dirum  mortalibus  omen.  550 

Hic  tamen  indicio  poenam  linguaque  uideri 
commeruisse  potest  ;  uobis,  Acheloides,  unde 
pluma  pedesque  auium,  cum  uirginis  ora  geratis  ? 
an  quia,  cum  legeret  uernos  Proserpina  flores, 
in  comitum  numero,  doctae  Sirenes,  eratis?         555 
quam  postquam  toto  frustra  quaesistis  in  orbe, 
protinus  ut  uestram  sentirent  aequora  curam, 
posse  super  fluctus  alarum  insistere  remis 
optastis  ;  facilesque  deos  habuistis,  et  artus 
uidistis  uestros  subitis  flauescere  pennis.  560 

ne  tamen  ille  canor  mulcendas  natus  ad  aures 
tantaque  dos  oris  linguae  deperderet  usum, 
uirginei  uultus  et  uox  humana  remansit. 

At  medius  fratrisque  sui  maestaeque  sororis 
Iuppiter  ex  aequo  uoluentem  diuidit  annum.       565 
nunc  dea,  regnorum  numen  commune  duorum, 
cum  matre  est  totidem,  totidem  cum  coniuge  menses. 
uertitur  extemplo  facies  et  mentis  et  oris  ; 
nam  modo  quae  poterat  Diti  quoque  maesta  uideri, 
iaeta  deae  frons  est,  ut  sol,  qui  tectus  aquosis     570 
nubibus  ante  fuit,  uictis  e  nubibus  exit. 

Exigit  alma  Ceres,  nata  secura  recepta, 
quae  tibi  causa  fugae,  cur  sis,  Arethusa,  sacer  fons. 
conticuere  undae  ;  quarum  dea  sustulit  alto 
fonte  caput  uiridesque  manu  siccata  capillos        575 
fluminis  Elei  ueteres  narrauit  amores. 
"  parsego  nympharum,  quae  sunt  in  Achaide,"  dixit 
"  una  fui,  nec  me  studiosius  altera  saltus 
legit,  nec  posuit  studiosius  altera  casses. 
sed  quamuis  f ormae  numquam  mihi  lama  petita  est, 
quamuis  fortis  eram,  formosae  nomen  habebam.    581 
nec  mea  me  facies  nimium  laudata  iuuabat, 
quaque  aliae  gaudere  solent,  ego  rustica  dote 
corporis  erubui  crimenque  placere  putaui. 
lassa  reuertebar  (memini)  Stymphalide  silua  ;      585 
aestus  erat,  magnumque  labor  geminauerat  aestum. 
inuenio  sine  uertice  aquas,  sine  murmure  euntes, 
perspicuas  ad  humum,  per  quas  numerabilis  alte 
calculus  omnis  erat,  quas  tu  uix  ire  putares. 
cana  salicta  dabant  nutritaque  popuius  unda       590 
sponte  sua  natas  ripis  decliuibus  umbras. 

accessi  primumque  pedis  uestigia  tinxi, 

poplite  deinde  tenus  ;  neque  eo  contenta  recingor 

molliaque  inpono  salici  uelamina  curuae 

nudaque  mergor  aquis.  quas  dum  ferioque  trahoque 

mille  modis  labens  excussaque  bracchia  iacto,     596 

nescioquod  medio  sensi  sub  gurgite  murmur 

territaque  insisto  propioris  margine  fontis. 

"  quo  properas,  Arethusa?  "  suis  Alpheos  ab  undis, 

"  quo  properas?"  iterum  rauco  mihi  dixerat  ore.  600 

sicut  eram,  fugio  sine  uestibus  ;  altera  uestes 

ripa  meas  habuit.    tanto  magis  instat  et  ardet ; 

et  quia  nuda  fui,  sum  uisa  paratior  illi. 

sic  ego  currebam,  sic  me  ferus  ille  premebat, 

ut  fugere  accipitrem  penna  trepidante  columbae,  605 

ut  solet  accipiter  trepidas  urguere  columbas. 

usque  sub  Orchomenon  Psophidaque  Cyllenenque 

Maenaliosque  sinus  gelidumque  Erymanthon  et  Eiin 

currere  sustinui  ;  nec  me  uelocior  ille. 

sed  tolerare  diu  cursus  ego,  uiribus  inpar,  610 

non  poteram ;  longi  patiens  erat  ille  laboris. 

per  tamen  et  campos,  per  opertos  arbore  montes, 

saxa  quoque  et  rupes  et  qua  uia  nulla,  cucurri. 

sol  erat  a  tergo  :  uidi  praecedere  longam 

ante  pedes  umbram,  nisi  si  timor  illa  uidebat,     615 

sed  certe  sonitusque  pedum  terrebat  et  ingens 

crinales  uittas  adflabat  anhelitus  oris. 

fessalabore  fugae  "fer  opem,  deprendimur,"  inquam, 

"  armigerae,  Diana,  tuae,  cui  saepe  dedisti 

ferre  tuos  arcus  inclusaque  tela  pharetra."  620 

mota  dea  est  spissisque  ferens  e  nubibus  unam 

me  super  iniecit.     lustrat  caligine  tectam 

aranis  et  ignarus  circum  caua  nubila  quaerit. 

bisque  locum,  quo  me  dea  texerat,  inscius  ambit 

et  bis  "io  Arethusa,  io  Arethusa  "  uocauit.         625 

quid  mihi  tunc  animi  miserae  f uit  ?  anne  quod  agnae 

est, 
siqua  lupos  audit  circum  stabula  alta  frementes, 
aut  lepori,  qui  uepre  latens  hostilia  cernit 
ora  canum  nullosque  audet  dare  corpore  motus  ? 
non  tamen  abscedit ;  neque  enim  uestigia  cernit  630 
longius  ulla  pedum  ;  seruat  nubemque  locumque. 
occupat  obsessos  sudor  mihi  frigidus  artus, 
caeruleaeque  cadunt  toto  de  corpore  guttae, 
quaque  pedem  moui,  manat  lacus,  eque  capillis 
ros  cadit,  et  citius,  quam  nunc  tibi  facta  renarro, 

in  latices  mutor.  sed  enim  cognoscit  amatas       636 
amnis  aquas,  positoque  uiri,  quod  sumpserat,  ore 
uertitur  in  proprias,  ut  se  mihi  misceat,  undas. 
Delia  rupit  humum,  caecisque  ego  mersa  cauernis 
aduehor  Ortygiam,  quae  me  cognomine  diuae     640 
grata  meae  superas  eduxit  prima  sub  auras. " 

Hac  Arethusa  tenus.    geminos  dea  fertilis  angues 
curribus  admouit  frenisque  coercuit  ora, 
et  medium  caeli  terraeque  per  aera  uecta  est, 
atque  leuem  currum  Tritonida  misit  in  urbem    645 
Triptolemo  ;  partimque  rudi  data  semina  iussit 
spargere  humo,  partim  post  tempora  longa  recultae. 
iam  super  Europen  sublimis  et  Asida  terram 
uectus  erat  iuuenis  ;  Scythicas  aduertitur  oras. 
rex  ibi  Lyncus  erat ;  regis  subit  ille  penates.       650 
qua  ueniat,  causamque  uiae  nomenque  rogatus 
et  patriam  "patria  est  clarae  mihi"  dixit  "Athe- 

nae, 
Triptolemus  nomen.     ueni  nec  puppe  per  undas, 
nec  pede  per  terras  ;  patuit  mihi  peruius  aether. 
dona  fero  Cereris,  latos  quae  sparsa  per  agros      655 
frugiferas  messes  alimentaque  mitia  reddant." 
barbarus  inuidit,  tantique  ut  muneris  ailctor 
ipse  sit,  hospitio  recipit  somnoque  grauatum 
adgreditur  ferro.     conantem  figere  pectus 
lynca  Ceres  fecit  rursusque  per  aera  iussit  660 

Mopsopium  iuuenem  sacros  agitare  iugales." 

Finierat  dictos  e  nobis  maxima  cantus  ; 
at  nymphae  uicisse  deas  Helicona  colentes 
concordi  dixere  sono.    conuicia  uictae  664 

cum  facerent,  "  quoniam  "  dixit  "  certamine  uobis 
supplicium  meruisse  parum  est,  maledictaque  culpae 
additis,  et  non  est  patientia  libera  nobis, 
ibimus  in  poenas  et,  qua  uocat  ira,  sequemur." 
rident  Emathides  spernuntque  minacia  uerba  ; 
conataeque  loqui  et  magno  clamore  proteruas      670 
intentare  manus,  pennas  exire  per  ungues 
adspexere  suos,  operiri  bracchia  pluniis  ; 
alteraque  alterius  rigido  concrescere  rostro 
ora  uidet,  uolucresque  nouas  accedere  siluis. 
dumque  uolunt  plangi,  per  bracchia  mota  leuatae 
aere  pendebant,  neinorum  conuicia,  picae.  676 

nunc  quoque  in  alitibus  facundia  prisca  remansit 
raucaque  garrulitas  studiumque  inmane  loquendi. ' 

LIBER     SEXTVS 

Praebuerat  dictis  Tritonia  talibus  aures 
carminaque  Aonidum  iustamque  probauerat  iram. 
tum  secum  *  laudare  parum  est ;  laudemur  et  ipsae 
numina  nec  sperni  sine  poena  nostra  sinamus  ' ; 
Maeoniaeque  animum  fatis  intendit  Arachnes,        5 
quam  sibi  lanificae  non  cedere  laudibus  artis 
audierat.    non  illa  loco  neque  origine  gentis 
clara,  sed  arte  fuit.     pater  huic  Colophonius  Tdmon 
Phocaico  bibulas  tinguebat  murice  lanas, 
occiderat  mater ;  sed  et  haec  de  plebe  suoque        10 
aequa  uiro  fuerat.     Lydas  tamen  illa  per  urbes 
quaesierat  studio  nomen  memorabile,  quamuis 
orta  domo  parua  paruis  habitabat  Hypaepis. 
huius  ut  adspicerent  opus  admirabile,  saepe 
deseruere  sui  nymphae  uineta  Timoli,  15 

deseruere  suas  nymphae  Pactolides  undas. 
nec  factas  solum  uestes  spectare  iuuabat ; 
tum  quoque  cum  fierent  (tantus  decor  adfuit  arti) 
siue  rudem  primos  lanam  glomerabat  in  orbes, 
seu  digitis  subigebat  opus  repetitaque  longo  20 

uellera  mollibat  nebulas  aequantia  tractu, 
siue  leui  teretem  uersabat  pollice  fusum, 
seu  pingebat  acu,  scires  a  Pallade  doctam. 
quod  tamen  ipsa  negat,  tantaque  offensa  magistra 
1  certet '  ait  *  mecum  ;  nihil  est  quod  uicta  recusem. 
Pallas  anum  simulat  falsosque  in  tempora  canos  26 
addit  et  infirmos,  baculo  quos  sustinet,  artus. 
tum  sic  orsa  loqui  :  '  non  omnia  grandior  aetas, 
quae  fugiamus,  habet ;  seris  uenit  usus  ab  annis. 
consilium  ne  sperne  meum.     tibi  fama  petatur      30 
inter  mortales  faciendae  maxima  lanae  ; 
cede  deae  ueniamque  tuis,  temeraria,  dictis 
supplice  uoce  roga ;  ueniam  dabit  illa  roganti. 
adspicit  hanc  toruis  inceptaque  fila  relinquit 
uixque  manum  retinens  confessaque  uultibus  iram 
talibus  obscuram  resecuta  est  Pallada  dictis  :        36 
'  mentis  inops  longaque  uenis  confecta  senecta, 
et  nimium  uixisse  diu  nocet.     audiat  istas, 
si  qua  tibi  nurus  est,  si  qua  est  tibi  filia,  uoces. 
consilii  satis  est  in  me  mihi ;  neue  monendo  40 

profecisse  putes,  eadem  est  sententia  nobis. 

cur  non  ipsa  uenit  ?  cur  haec  certamina  uitat  ?  ' 
tum  dea  '  uenit '  ait,  formamque  remouit  anilem 
Palladaque  exhibuit.    uenerantur  numina  nymphae 
Mygdonidesque  nurus  ;  sola  est  non  territa  uirgo. 
sed  tamen  erubuit,  subitusque  inuita  notauit        46 
ora  rubor  rursusque  euanuit,  ut  solet  aer 
purpureus  fieri,  cum  primum  Aurora  mouetur, 
et  breue  post  tempus  candescere  solis  ab  ortu. 
perstat  in  incepto  stolidaque  cupidine  palmae        50 
in  sua  fata  ruit ;  neque  enim  Ioue  nata  recusat, 
nec  monet  ulterius,  nec  iam  certamina  differt. 
haud  mora,  constituunt  diuersis  partibus  ambae 
et  gracili  geminas  intendunt  stamine  telas. 
tela  iugo  uincta  est,  stamen  secernit  harundo,       55 
inseritur  medium  radiis  subtemen  acutis, 
quod  digiti  expediunt,  atque  inter  stamina  ductum 
percusso  pauiunt  insecti  pectine  dentes. 
utraque  festinant  cinctaeque  ad  pectora  uestes 
bracchia  docta  mouent,  studio  fallente  laborem.    60 
illic  et  Tyrium  quae  purpura  sensit  aenum 
texitur  et  tenues  parui  discriminis  umbrae, 
qualis  ab  imbre  solet  percusso  solibus  arcus 
inficere  ingenti  longum  curuamine  caelum  ; 
in  quo  diuersi  niteant  cum  mille  colores,  65 

transitus  ipse  tamen  spectantia  lumina  fallit ; 
usque  adeo  quod  tangit  idem  est,  tamen  ultima 

distant. 
illic  et  lentuin  hlis  inmittitur  aurum 
et  uetus  in  tela  deducitur  argumentum. 
Cecropia  Pallas  scopulum  Mauortis  in  arce  70 

pingit  et  antiquam  de  terrae  nomine  litem. 
bis  sex  caelestes  medio  Ioue  sedibus  altis 
augusta  grauitate  sedent.     sua  quemque  deorum 
inscribit  facies  :  Iouis  est  regalis  imago  ; 
stare  deum  pelagi  longoque  ferire  tridente  75 

aspera  saxa  facit,  medioque  e  uulnere  saxi 
exiluisse  fretum,  quo  pignore  uindicet  urbem  ; 
at  sibi  dat  clipeum,  dat  acutae  cuspidis  hastam, 
dat  galeam  capiti,  defenditur  aegide  pectus, 
percussamque  sua  simulat  de  cuspide  terram         80 
edere  cum  bacis  fetum  canentis  oliuae 
mirarique  deos  ;  operis  Victoria  finis. 
ut  tamen  exemplis  intellegat  aemula  laudis, 
quod  pretium  speret  pro  tam  furialibus  ausis, 
quattuor  in  partes  certamina  quattuor  addit,         S5 

clara  colore  suo,  breuibus  distincta  sigillis. 
Threiciam     Rhodopen     habet     angulus    unus     et 

Haemum, 
nunc  gelidos  montes,  mortalia  corpora  quondam, 
nomina  summorum  sibi  qui  tribuere  deorum. 
altera  Pygmaeae  fatum  miserabile  matris  90 

pars  habet ;  hanc  Iuno  uictam  certamine  iussit 
esse  gruem  populisque  suis  indicere  bellum. 
pinxit  et  Antigonen  ausam  contendere  quondam 
cura  magni  consorte  Iouis,  quam  regia  luno 
in  uolucrem  uertit :  nec  profuit  Ilion  illi  95 

Laumedonue  pater,  sumptis  quin  candida  pennis 
ipsa  sibi  plaudat  crepitante  ciconia  rostro. 
qtri  superest  solus,  Cinyran  liabet  angulus  orbum  ; 
isque  gradus  templi,  natarum  membra  suarum, 
amplectens  saxoque  iacens  lacrimare  uidetur.      100 
circuit  extremas  oleis  pacalibus  oras  ; 
is  modus  est,  operisque  sua  facit  arbore  finem. 

Maeonis  elusam  designat  imagine  tauri 
Europam  :  uerum  taurum ,  freta  uera  putares. 
ipsa  uidebatur  terras  spectare  relictas  105 

et  comites  clamare  suas  tactumque  uereri 
adsilientis  aquae  timidasque  reducere  plantas. 
fecit  et  Asterien  aquila  luctante  teneri  ; 
fecit  olorinis  Ledam  recubare  sub  alis  ; 
addidit,  ut  Satyri  celatus  imagine  pulchram         1 10 
Iuppiter  inplerit  gemino  Nycteida  fetu, 
Amphitryon  fuerit,  cum  te,  Tirynthia,  cepit, 
aureus  ut  Danaen,  Asopida  luserit  ignis, 
Mnemosynen  pastor,  uarius  Deoida  serpens. 
te  quoque  mutatum  toruo,  Neptune,  iuuenco        115 
uirgine  in  Aeolia  posuit.     tu  uisus  Enipeus 
gignis  Aloidas,  aries  Bisaltida  fallis  ; 
et  te  flaua  comas  frugum  mitissima  mater 
sensit  equum,  sensit  uolucrem  crinita  colubris 
mater  equi  uolucris,  sensit  delphina  Melantho.    120 
omnibus  his  faciemque  suam  faciemque  locorum 
reddidit.     est  illic  agrestis  imagine  Phoebus, 
utque  modo  accipitris  pennas,  modo  terga  leonis 
gesserit,  ut  pastor  Macareida  luserit  Issen  ; 
Liber  ut  Erigonen  falsa  deceperit  uua ;  125 

ut  Saturnus  equo  geminum  Chirona  crearit. 
ultima  pars  telae,  tenui  circumdata  limbo, 
nexilibus  flores  hederis  habet  intertextos. 
non  illud  Pallas,  non  illud  carpere  Liuor 

possit  opus.     doluit  successu  flaua  uirago  130 

et  rupit  pictas,  caelestia  crimina,  uestes. 
utque  Cytoriaco  radium  de  monte  tenebat, 
ter  quater  Idmoniae  frontem  percussit  Arachnes. 
non  tulit  infelix  laqueoque  animosa  ligauit 
guttura.     pendentem  Pallas  miserata  leuauit       135 
atque  ita  '  uiue  quidem,  pende  tamen,  inproba '  dixit 
1  lexque  eadem  poenae,  ne  sis  secura  futuri, 
dicta  tuo  generi  serisque  nepotibus  esto. ' 
post  ea  discedens  sucis  Hecateidos  herbae 
sparsit ;  et  extemplo  tristi  medicamine  tactae      140 
defluxere  comae,  cum  quis  et  naris  et  aures, 
litque  caput  minimum,  toto  quoquecorpore  paruaest ; 
in  latere  exiles  digiti  pro  cruribus  haerent ; 
eetera  uenter  habet ;  de  quo  tamen  illa  remittit 
stamen  et  antiquas  exercet  aranea  telas.  145 

Lydia  tota  fremit,  Phrygiaeque  per  oppida  facti 
runior  it  et  magnum  sermonibus  occupat  orbem. 
ante  suos  Niobe  thalamos  cognouerat  illam, 
tum  cum  Maeoniam  uirgo  Sipylumque  colebat ; 
nec  tamen  admonita  est  poena  popularis  Arachnes 
cedere  caelitibus  uerbisque  minoribus  uti.  151 

multa  dabant  animos  ;  sed  enim  nec  coniugis  artes, 
nec  genus  amborum  magnique  potentia  regni 
sic  placuere  illi,  quamuis  ea  cuncta  placerent, 
ut  sua  progenies  :  et  felicissima  matrum  155 

dicta  foret  Niobe,  si  non  sibi  uisa  fuisset. 
nam  sata  Tiresia  uenturi  praescia  Manto 
per  medias  fuerat,  diuino  concita  motu, 
uaticinata  uias  :  *  Ismenides,  ite  frequentes 
et  date  Latonae  Latonigenisque  duobus  160 

cum  prece  tura  pia  lauroque  innectite  crinem. 
ore  meo  Latona  iubet.'     paretur,  et  omnes 
Thebaides  iussis  sua  tempora  frondibus  ornant 
turaque  dant  sanctis  et  uerba  precantia  flammis. 
ecce  uenit  comitum  Niobe  celeberrima  turba,       105 
uestibus  intexto  Phrygiis  spectabilis  auro, 
et,  quantum  ira  sinit,  formosa ;  mouensque  decoro 
cum  capite  inmissos  umerum  per  utrumque  capillos 
constitit ;  utque  oculos  circumtulit  alta  superbos, 
1  quis  furor  auditos  '  inquit  '  praeponere  uisis       170 
caelestes  ?  aut  cur  colitur  Latona  per  aras, 
numen  adhuc  sine  ture  meum  est  ?    mihi  Tantalus 

auctor, 
cui  licuit  soli  superorum  tangere  mensas. 

Pleiadum  soror  est  genetrix  mea,  maximus  Atlas 
est  auus,  aetherium  qui  fert  ceruicibus  axem,      175 
Iuppiter  alter  auus  ;  socero  quoque  glorior  illo. 
me  gentes  metuunt  Phrygiae,  me  regia  Cadmi 
sub  domina  est,  fidibusque  mei  commissa  mariti 
moenia  cum  populis  a  meque  uiroque  reguntur. 
in  quamcumque  domus  aduerti  lumina  partem,    180 
inmensae  spectantur  opes.     accedit  eodem 
digna  dea  facies.     huc  natas  adice  septem 
et  totidem  iuuenes  et  mox  generosque  nurusque. 
quaerite  nunc,  habeat  quam  nostra  superbia  laudem, 
nescioquoque  audete  satam  Titanida  Coeo  185 

Latonam  praeferre  mihi,  cui  maxima  quondam 
exiguam  sedem  pariturae  terra  negauit. 
nec  caelo  nec  humo  nec  aquis  dea  uestra  recepta  est ; 
exul  erat  mundi,  donec  miserata  uagantem 
"■  hospita  tu  terris  erras,  ego  "  dixit  "  in  undis  "  190 
instabilemque  locum  Delos  dedit.     illa  duorum 
facta  parens  ;  uteri  pars  haec  est  septima  nostri. 
sum  felix  ;  quis  enim  neget  hoc  ?  felixque  manebo  ; 
hoc  quoque  quis  dubitet  ?  tutam  me  copia  fecit. 
maior  sum  quam  cui  possit  Fortuna  nocere,  195 

multaque  ut  eripiat,  multo  mihi  plura  relinquet. 
excessere  metum  mea  iam  bona.     fingite  demi 
huic  aliquid  populo  natorum  posse  meorum, 
non  tamen  acl  numerum  redigar  spoliata  duorum, 
Latonae  turbam  ;  quae  quantum  distat  ab  orba? 
infectis  properate  sacris,  laurumque  capillis         201 
ponite. '    deponunt  et  sacra  inf ecta  relinquunt, 
quodque  licet,  tacito  uenerantur  murmure  numen. 

Indignata  dea  est  summoque  in  uertice  Cynthi 
talibus  est  dictis  gemina  cum  prole  locuta  :  205 

1  en  ego  uestra  parens,  uobis  animosa  creatis, 
et,  nisi  Iunoni,  nulli  cessura  dearum, 
an  dea  sim  dubitor  perque  onmia  saecula  cultis 
arceor,  o  nati,  nisi  uos  succurritis,  aris. 
nec  dolor  hic  solus  ;  diro  conuicia  facto  210 

Tantalis  adiecit  uosque  est  postponere  natis 
ausa  suis,  et  me,  quod  in  ipsam  reccidat,  orbam 
dixit  et  exhibuit  linguam  scelerata  paternam.' 
adiectura  preces  erat  his  Latona  relatis  : 
1  desine '  Phoebus  ait ;  '  poenae  mora  longa  querella 
est,'  215 

dixit  idem  Phoebe  ;  celerique  per  aera  lapsu 
contigerant  tecti  Cadmeida  nubibus  arcem. 

planus  erat  lateque  patens  prope  moenia  campus, 
adsiduis  pulsatus  equis,  ubi  turba  rotarum 
duraque  mollierat  subiectas  ungula  glaebas.         220 
pars  ibi  de  septem  genitis  Amphione  fortes 
conscendunt  in  equos  Tyrioque  rubentia  suco 
terga  premunt  auroque  graues  moderantur  habenas. 
e  quibus  Ismenus,  qui  matri  sarcina  quondam 
prima  suae  fuerat,  dum  certum  flectit  in  orbem  225 
quadrupedis  cursus  spumantiaque  ora  coercet, 
*  ei  mihi'  conclamat  medioque  in  pectore  iixa 
tela  gerit,  frenisque  manu  moriente  remissis 
in  latus  a  dextro  paulatim  defiuit  armo. 
proximus,  audito  sonitu  per  inane  pharetrae,       230 
frena  dabat  Sipylus,  ueluti  cum  j)raescius  imbris 
nube  fugit  uisa  pendentiaque  undique  rector 
carbasa  deducit,  ne  qua  leuis  efnuat  aura. 
frena  tamen  dantem  non  euitabile  telum 
consequitur  ;  summaque  tremens  ceruice  sagitta 
haesit  et  exstabat  nudum  de  gutture  ferrum.        236 
ille,  ut  erat,  pronus  per  colla  admissa  iubasque 
uoluitur  et  calido  tellurem  sanguine  foedat. 
Phaedimus  infelix  et  auiti  nominis  heres 
Tantalus,  ut  solito  finem  inposuere  labori,  240 

transierant  ad  opus  nitidae  iuuenale  palaestrae 
et  iam  contulerant  arto  luctantia  nexu 
pectora  pectoribus,  cum  tento  concita  neruo, 
sicut  erant  iuncti,  traiecit  utrumque  sagitta. 
ingemuere  simul,  simul  incuruata  dolore  245 

membra  solo  posuere,  simul  suprema  iacentes 
lumina  uersarunt,  animam  simul  exhalarunt. 
adspicit  Alphenor  laniataque  pectora  plangens 
aduolat,  ut  gelidos  complexibus  adleuet  artus. 
inque  pio  cadit  officio  ;  nam  Delius  illi  250 

intima  fatifero  rupit  praecordia  ferro. 
quod  simul  eductum  est,  pars  est  pulmonis  in  hamis 
eruta,  cumque  anima  cruor  est  eftusus  in  auras. 
at  non  intonsum  simplex  Damasichthona  uulnus 
adficit.     ictus  erat,  qua  crus  esse  incipit  et  qua  255 
mollia  neruosus  facit  internodia  poples. 
dumque  manu  temptat  trahere  exitiabile  telum, 
altera  per  iugulum  pennis  tenus  acta  sagitta  est. 
expulit  hanc  sanguis  seque  eiaculatus  in  altum 
emicat  et  longe  terebrata  prosilit  aura.  260 

ultimus  Ilioneus  non  profectura  precando 
bracchia  sustulerat,  'di'  que  'ocommuniter  onmes/ 

dixerat,  ignarus  non  omnes  esse  rogandos, 
1  parcite. '    motus  erat,  cum  iam  reuocabile  telum 
non  fuit,  Arcitenens.    minimo  tamen  occidit  ille 
uulnere,  non  alte  percusso  corde  sagitta.  266 

Fama  mali  populique  dolor  lacrimaeque  suorum 
tam  subitae  matrem  certam  fecere  ruinae, 
mirantem  potuisse  irascentemque,  quod  ausi 
hoc  essent  superi,  quod  tantum  iuris  haberent.    270 
nam  pater  Amphion  ferro  per  pectus  adacto 
finierat  moriens  pariter  cum  luce  dolorem. 
heu  quantum  haec  Niobe  Niobe  distabat  ab  illa, 
quae  modo  Latois  populum  submouerat  aris 
et  mediam  tulerat  gressus  resupina  per  urbem,    275 
inuidiosa  suis,  at  nunc  miseranda  uel  hosti. 
corporibus  gelidis  incumbit  et  ordine  nullo 
oscula  dispensat  natos  suprema  per  omnes. 
a  quibus  ad  caelum  liuentia  bracchia  tollens 
'  pascere,  crudelis  nostro,  Latona,  dolore,  280 

pascere '  ait  '  satiaque  meo  tua  pectora  luctu  ;      281 
eiferor.     exulta  uictrixque  inimica  triumpha.       283 
cur  autem  uictrix  ?  miserae  mihi  plura  supersunt, 
quam  tibi  felici  ;  post  tot  quoque  funera  uinco.'  285 
dixerat,  et  sonuit  contento  neruus  ab  arcu. 
qui  praeter  Nioben  unam  conterruit  oinnes ; 
iila  malo  est  audax.     stabant  cum  uestibus  atris 
ante  toros  fratrum  demisso  crine  sorores. 
e  quibus  una  trahens  haerentia  uiscere  tela  290 

inposito  fratri  moribunda  relanguit  ore  ; 
altera  solari  miseram  conata  parentem 
conticuit  subito  duplicataque  uulnere  caeco  est*  293 
haec  frustra  fugiens  conlabitur,  illa  sorori  295 

inmoritur,  latet  haec,  illam  trepidare  uideres. 
sexque  datis  leto  diuersaque  uulnera  passis 
ultima  restabat.     quam  toto  corpore  mater, 
tota  ueste  tegens  '  unam  minimamque  relinque  ; 
de  multis  minimam  posco'  clamauit  'et  unam.'  300 
dumque  rogat,  pro  qua  rogat,  occidit.     orba  resedit 
exanimes  inter  natos  natasque  uirumque 
deriguitque  malis.     nullos  mouet  aura  capillos, 
in  uultu  color  est  sine  sanguine,  lumina  maestis 
stant  inmota  genis,  nihil  est  in  imagine  uiuum.  305 
ipsa  quoque  interius  cum  duro  lingua  palato 
congelat,  et  uenae  desistunt  posse  moueri ; 
nec  ilecti  ceruix,  nec  bracchia  reddere  motus, 
nec  pes  ire  potest ;  intra  quoque  uiscera  saxum  est. 

flet  tamen.     et  ualicli  circumdata  turbine  uenti  310 
in  patriam  rapta  est.     ibi  fixa  cacumine  moutis 
liquitur,  et  lacrimas  etiam  nunc  marmora  manant. 

Tunc  uero  cuncti  manifestam  numinis  iram 
femina  uirque  timent  cultuque  inpensius  omnes 
magna  gemelliparae  uenerantur  numina  diuae.   315 
utque  fit,  a  facto  propiore  priora  renarrant. 
e  quibus  unus  ait :   *  Lyciae  quoque  fertilis  agris 
non  inpune  deam  ueteres  spreuere  coloni. 
res  obscura  quidem  est  ignobilitate  uirorum, 
mira  tamen.     uidi  praesens  stagnumque  locumque 
prodigio  notum.     nam  me  iam  grandior  aeuo       321 
inpatiensque  uiae  genitor  deducere  lectos 
iusserat  inde  boues  gentisque  illius  eunti 
ipse  ducem  dederat.     cum  quo  dum  pascua  lustro, 
ecce  lacu  medio  sacrorum  nigra  fauilla  325 

ara  uetus  stabat,  tremulis  circumdata  cannis. 
restitit  et  pauido  "  faueas  mihi"  murmure  dixit 
dux  meus  ;  et  simili  "  faueas  "  ego  murmure  dixi. 
Naiadum  Faunine  foret  tamen  ara  rogabam 
indigenaeue  dei,  cum  talia  rettulit  hospes  :  330 

"non  hac,  o  iuuenis,  montanum  numen  in  ara  est ; 
illa  suam  uocat  hanc,  cui  quondam  regia  coniunx 
orbem  interdixit,  quam  uix  erratica  Delos 
orantem  accepit,  tum  cum  leuis  insula  nabat. 
illic  incumbens  cum  Palladis  arbore  palmae         335 
edidit  inuita  geminos  Latona  nouerca. 
hinc  quoque  Iunonem  fugisse  puerpera  fertur 
inque  suo  portasse  sinu,  duo  numina,  natos. 
iamque  Chimaeriferae,  cum  sol  grauis  ureret  arua, 
finibus  in  Lyciae  longo  dea  fessa  labore  340 

sidereo  siccata  sitim  colle<rit  ab  aestu, 
uberaque  ebiberant  auidi  lactantia  nati. 
forte  lacum  mediocris  aquae  prospexit  in  imis 
vallibus  ;  agrestes  illic  fruticosa  legebant 
uimina  cum  iuncis  gratamque  paludibus  uluam. 
accessit  positoque  genu  Titania  terram  346 

pressit,  ut  hauriret  gelidos  potura  liquores. 
rustica  turba  uetat.     dea  sic  adfata  uetantes  : 
"quid  prohibetis  aquis  ?  usus  communis  aquarum 

est. 
nec  solem  proprium  natura  nec  aera  fecit  350 

nec  tenues  undas  ;  ad  publiea  munera  ueni. 
quae  tamen  ut  detis,  supplex  peto.    11011  ego  nostros 
abluere  hic  artus  lassataque  membra  parabam, 


METAMORPHOSEON   LIJ3.  VI  97 

sed  releuare  sitim.     caret  os  umore  loquentis 

et  fauces  arent,  uixque  est  uia  uocis  in  illis.        355 

haustus  aquae  mihi  nectar  erit,  uitamque  fatebor 

accepisse  simul ;  uitam  dederitis  in  unda. 

hi  quoque  uos  moueant,  qui  nostro  bracchia  tendunt 

parua  sinu  "  ;  et  casu  tendebant  bracchia  nati.    359 

quem  non  blanda  deae  potuissent  uerba  mouere  ? 

hi  tamen  orantem  perstant  prohibere  minasque, 

ni  procul  abscedat,  conuiciaque  insuper  addunt. 

nec  satis  est :  ipsos  etiam  pedibusque  manuque 

turbauere  lacus  imoque  e  gurgite  mollem 

huc  illuc  limum  saltu  mouere  maligno.  365 

distulit  ira  sitim  ;  neque  enim  iam  filia  Coei 

supplicat  indignis,  nec  dicere  sustinet  ultra 

uerba  minora  dea,  tollensque  ad  sidera  palmas 

1 '  aeternum  stagno  "  dixit  * '  uiuatis  in  isto. " 

eueniunt  optata  deae  ;  iuuat  esse  sub  undis        370 

et  modo  tota  caua  submergere  membra  palude, 

nunc  proferre  caput,  summo  modo  gurgite  nare, 

saepe  super  ripam  stagni  consistere,  saepe 

in  gelidos  resilire  lacus.     sed  nunc  quoque  turpes 

iitibus  exercent  linguas  pulsoque  pudore,  375 

quamuis  sint  sub  aqua,  sub  aqua  maledicere  temp- 

tant. 
uox  quoque  iam  rauca  est,   inflataque   colla   tu- 

mescunt, 
ipsaque  dilatant  patulos  conuicia  rictus. 
terga  caput  tangunt,  colla  intercepta  uidentur, 
spina  uiret,  uenter,  pars  maxima  corporis,  albet,  380 
limosoque  nouae  saliunt  in  gurgite  ranae. "  ' 
Sic  ubi  nescioquis  Lycia  de  gente  uirorum 
rettulit  exitium,  Satyri  reminiscitur  alter, 
queni  Tritoniaca  Latous  harundine  uictum 
adfecit  poena.     '  quid  me  mihi  detrahis  ? '  inquit : 
'  a  piget,  a  non  est '  clamabat  *  tibia  tanti. '         386 
clamanti  cutis  est  summos  direpta  per  artus, 
nec  quicquam  nisi  uulnus  erat ;  cruor  undique  manat, 
detectique  patent  nerui,  trepidaeque  sine  ulla 
pelle  micant  uenae  ;  salientia  uiscera  possis        390 
et  perlucentes  numerare  in  pectore  fibras. 
illum  ruricolae,  siluarum  numina,  Fauni 
et  Satyri  fratres  et  tunc  quoque  carus  Olympus 
et  Nymphae  fierunt,  et  quisquis  montibus  illis 
lanigerosque  greges  armentaque  bucera  pauit.     395 
II.  H 

fertilis  inmaduit  madefactaque  terra  caducas 
concepit  lacrimas  ac  uenis  perbibit  imis  ; 
auas  ubi  fecit  aquam,  uacuas  emisit  in  auras. 
inde  petens  rapidus  ripis  decliuibus  aequor 
Marsya  nomen  habet,  Phrygiaeliquidissimus  amnis, 

Talibus  extemplo  redit  ad  praesentia  dictis      401 
uulgus  et  exstinctum  cum  stirpe  Amphiona  luget, 
materininuidia  est.  tamen  hanc  quoque  diciturunus 
flesse  Pelops,  umeroque,  suas  a  pectore  postquam 
deduxit  uestes,  ebur  ostendisse  sinistro.  405 

concolor  hic  umerus  nascendi  tempore  dextro 
corporeusque  fuit ;  manibus  mox  caesa  paternis 
membra  ferunt  iunxisse  deos  ;  aliisque  repertis, 
qui  loeus  est  iuguli  medius  summique  lacerti, 
defuit.     inpositum  est  non  comparentis  inusum  410 
partis  ebur,  factoque  Pelops  fuit  integer  illo. 

Finitimi  proceres  coeunt,  urbesque  propinquae 
orauere  suos  ire  ad  solacia  reges, 
Argosque  et  Sparte  Pelopeiadesque  Mycenae 
et  nondum  toruae  Calydon  inuisa  Dianae  415 

Orchomenosque  ferax  et  nobilis  aere  Corinthus 
Messeneque  ferox  Patraeque  humilesque  Cleonae 
et  Nelea  Pylos,  neque  adhuc  Pittheia  Troezen, 
quaeque  urbes  aliae  bimari  clauduntur  ab  Isthmo 
exteriusque  sitae  bimari  spectantur  ab  Isthmo.  420 
credere  quis  posset  ?  solae  cessastis  Athenae. 
obstitit  offlcio  bellum,  subuectaque  ponto 
barbara  Mopsopios  terrebant  agmina  muros. 
Threicius  Tereus  haec  auxiliaribus  armis 
fuderat  et  clarum  uincendo  nomen  habebat ;        425 
quem  sibi  Pandion  opibusque  uirisque  potentem 
et  genus  a  magno  ducentem  forte  Gradiuo 
conubio  Procnes  iunxit.     non  pronuba  Iuno, 
non  Hymenaeus  adest,  non  illi  Gratia  lecto  ; 
Eumenides  tenuere  faces  de  funere  raptas,  430 

Eumenides  strauere  torum,  tectoque  profanus 
incubuit  bubo  thalamique  in  culmine  sedit. 
hac  aue  coniuncti  Procne  Tereusque,  parentes 
liac  aue  sunt  facti.     gratata  est  scilicet  illis 
Thracia,  disque  ipsi  grates  egere  diemque,  435 

quaque  data  est  claro  Pandione  nata  tyranno, 
quaque  erat  ortus  Itys,  festum  iussere  uocari. 
usque  adeo  latet  utilitas.     iam  tempora  Titan 
quinque  per  autumnos  repetiti  duxerat  anni, 
cum  blandita  uiro  Procne  '  si  gratia  '  dixit  440 

1  ulla  mea  est,  uel  me  uisendam  mitte  sorori, 
uel  soror  huc  ueniat.     redituram  tempore  paruo 
promittes  socero  ;  magni  mihi  muneris  instar 
germanam  uidisse  dabis. '    iubet  ille  carinas 
in  freta  deduci  ueloque  et  remige  portus  445 

Cecropios  intrat  Piraeaque  litora  tangit. 
ut  primum  soceri  data  copia,  dextera  dextrae 
iungitur.     infausto  committitur  omine  sermo. 
coeperat  aduentus  causam,  mandata  referre 
coniugis  et  celeres  missae  spondere  recursus  ;      450 
ecce  uenit  magno  diues  Philomela  paratu, 
diuitior  forma  ;  quales  audire  solemus 
Naidas  et  Dryadas  mediis  incedere  siluis, 
si  modo  des  illis  cultus  similesque  paratus. 
non  secus  exarsit  conspecta  uirgine  Tereus,         455 
quam  siquis  canis  ignem  supponat  aristis, 
aut  frondem  positasque  cremet  faenilibus  herbas. 
digna  quidem  facies  ;  sed  et  hunc  innata  libido 
exstimulat,  pronumque  genus  regionibus  illis 
in  Venerem  est ;  flagrat  uitio  gentisque  suoque.  460 
inpetus  est  illi  comitum  corrumpere  curam 
nutricisque  fidem,  nec  non  ingentibus  ipsam 
sollicitare  datis  totumque  inpendere  regnum, 
aut  rapere  et  saeuo  raptam  defendere  bello. 
et  nihil  est  quod  non  eftreno  captus  amore  465 

ausit,  nec  capiunt  inclusas  pectora  flammas. 
iamque  moras  male  fert  cupidoque  reuertitur  ore 
ad  mandata  Procnes  et  agit  sua  uota  sub  illa. 
facundum  faciebat  amor ;  quotiensque  rogabat 
ulterius  iusto,  Procnen  ita  uelle  ferebat.  470 

addidit  et  lacrimas,  tamquam  mandasset  et  illas. 
pro  superi,  quantum  mortalia  pectora  caecae 
noctis  habent !  ipso  sceleris  molimine  Tereus 
creditur  esse  pius  laudemque  a  crimine  sumit. 
quid  quod  idem  Philomela  cupit  patriosque  lacertis 
olanda  tenens  umeros,  ut  eat  uisura  sororem,      476 
perque  suam  contraque  suam  petit  ipsa  salutem. 
spectat  eam  Tereus  praecontrectatque  uidendo, 
osculaque  et  collo  circumdata  bracchia  cernens 
omnia  pro  stimulis  facibusque  ciboque  furoris      480 
accipit ;  et  quotiens  amplectitur  illa  parentem, 
esse  parens  uellet ;  neque  enim  minus  inpius  esset. 
uincitur  ambarum  geiritor  prece.     gaudet  agitque 
illa  patri  grates  et  successisse  duabus 
id  putat  infelix,  quod  erit  lugubre  duabus.  485 

iam  labor  exiguus  Phoebo  restabat,  equique 
pulsabant  pedibus  spatium  decliuis  Olympi ; 
regales  epulae  mensis  et  Bacchus  in  auro 
ponitur.     hinc  placido  dantur  sua  corpora  somno. 
at  rex  Odrysius,  quamuis  secessit,  in  illa  490 

aestuat ;  et,  repetens  faciem  motusque  manusque, 
qualia  uult  fingit  quae  nondum  uidit,  et  ignes 
ipse  suos  nutrit,  cura  remouente  soporem. 
lux  erat,  et  generi  dextram  conplexus  euntis 
Pandion  comitem  lacrimis  commendat  obortis  :   495 
'  hanc  ego,  care  gener,  quoniam  pia  causa  coegit 
et  uoluere  ambae,  uoluisti  tu  quoque,  Tereu, 
do  tibi,  perque  ndem  cognataque  pectora  supplex 
per  superos  oro,  patrio  ut  tuearis  amore 
et  mihi  sollicitae  lenimen  dulce  senectae  500 

quam  primum(omnis  erit  nobis  mora  longa)remittas. 
tu    quoque    quam  primum   (satis   est  procul  esse 

sororem)' 
si  pietas  ulla  est,  ad  me,  Philomela,  redito.' 
mandabat  pariterque  suae  dabat  oscula  natae, 
et  lacrimae  mites  inter  mandata  cadebant.  505 

utque  fide  pignus  dextras  utriusque  poposcit 
inter  seque  datas  iunxit,  natamque  nepotemque 
absentes  pro  se  meniori  rogat  ore  salutent ; 
supremumque  uale  pleno  singultibus  ore 
uix  dixit  timuitque  suae  praesagia  mentis.  510 

ut  semel  inposita  est  pictae  Philomela  carinae, 
admotumque  fretum  remis  tellusque  repulsa  est, 
'  uicimus,'  exclamat  *  mecum  mea  uota  feruntur ', 
exultatque  et  uix  animo  sua  gaudia  differt 
barbarus,  et  nusquam  lumen  detorquet  ab  illa  ;  515 
non  aliter  quam  cum  pedibus  praedator  obuncis 
deposuit  nido  leporem  Iouis  ales  in  alto  ; 
nulla  fuga  est  capto,  spectat  sua  praemia  raptor. 
iamque  iter  effectum,  iamque  in  sua  litora  fessis 
puppibus  exierant,  cum  rex  Pandione  natam       520 
in  stabula  alta  trahit,  siluis  obscura  uetustis, 
atque  ibi  pallentem  trepidamque  et  cuncta  timentem 
et  lam  cum  lacrimis,  ubi  sit  germana,  rogantein 
includit  fassusque  nefas  et  uirginem  et  unam 
ui  superat,  frustra  clamato  saepe  parente,  525 

saepe  sorore  sua,  magnis  super  oninia  diuis. 
illa  tremit  uelut  agna  pauens,  quae  saucia  cani 
•ore  excussa  lupi  nondum  sibi  tuta  uidetur, 
utque  columba  suo  madefactis  sanguine  plumis 

horret    adhuc    auidosque  timet,   quibus  haeserat, 
ungues.  530 

mox  ubi  mens  rediit,  passos  laniata  capillos, 
lugenti  similis,  caesis  plangore  lacertis, 
intendens  palmas  '  o  diris  barbare  factis, 
o  crudelis  '  ait,  '  nec  te  mandata  parentis 
cum  lacrimis  mouere  piis  nec  cura  sororis  535 

nec  mea  uirginitas  nec  coniugialia  iura  ? 
omnia  turbasti,  paelex  ego  facta  sororis, 
tu  geminus  coniunx,  hostis  mihi  debita  Procne. 
quin  animam  hanc,  ne  quod  facinus  tibi,  perfide, 

restet, 
eripis  ?  atque  utinam  fecisses  ante  nef andos         540 
concubitus  ;  uacuas  habuissem  criminis  umbras. 
si  tamen  haec  superi  cernunt,  si  numina  diuum 
sunt  aliquid,  si  non  perierunt  omnia  mecum, 
quandocumque  mihi  poenas  dabis.     ipsa  pudore 
proiecto  tua  facta  loquar.     si  copia  detur,  545 

in  populos  ueniam  ;  si  siluis  clausa  tenebor, 
inplebo  siluas  et  conscia  saxa  mouebo  ; 
audiet  haec  aether,  et  si  deus  ullus  in  illo  est. ' 
talibus  ira  feri  postquam  commota  tyranni, 
nec  minor  hac  metus  est,  causa  stimulatus  utraque, 
quo  fuit  accinctus,  uagina  liberat  ensem  551 

arreptamque  coma  flexis  post  terga  lacertis 
uincla  pati  cogit.     iugulum  Philomela  parabat 
spemque  suae  mortis  uiso  conceperat  ense  ; 
ille  indignantem  et  nomen  patris  usque  uocantem 
luctantemque  loqui  conprensam  forcipe  linguam  556 
abstulit  ense  fero.     radix  micat  ultima  linguae  ; 
ipsa  iacet  terraeque  tremens  inmurmurat  atrae, 
utque  salire  solet  mutilatae  cauda  colubrae, 

Ealpitat  et  moriens  dominae  uestigia  quaerifc.       560 
oc  quoque  post  facinus  (uix  ausim  credere)  fertur 
saepe  sua  lacerum  repetisse  libidine  corpus. 
sustinet  ad  Procnen  post  talia  facta  reuerti, 
coniuge  quae  uiso  germanam  quaerit.     at  ille 
dat  gemitus  fictos  commentaque  funera  narrat,  565 
et  lacrimae  fecere  fidem.     uelamina  Procne 
derinit  ex  umeris  auro  fulgentia  lato 
induiturque  atras  uestes  et  inane  sepulcrum 
constituit  falsisque  piacula  manibus  infert 
et  luget  non  sic  lugendae  fata  sororis.  570 

signa  deus  bis  sex  acto  lustrauerat  anno  : 
quid  faciat  Philomela  ?  fugam  custodia  claudit ; 

structa  rigent  solido  stabulorum  moenia  saxo  ; 
os  mutum  facti  caret  indice.     grande  doloris 
ingenium  est,  miserisque  uenit  sollertia  rebus.     575 
stamina  barbarica  suspendit  callida  tela 
purpureasque  notas  filis  intexuit  albis, 
indicium  sceleris,  perfectaque  tradidit  uni, 
utque  ferat  dominae  gestu  rogat  illa.     rogata 
pertulit  ad  Procnen,  nec  scit  quid  tradat  in  illis.  580 
euoluit  uestes  saeui  matrona  tyranni 
fortunaeque  suae  carmen  miserabile  legit, 
et  (mirum  potuisse)  silet.     dolor  ora  repressit ; 
uerbaque  quaerenti  satis  indignantia  linguae 
defuerunt.  nec  flere  uacat ;  sed  fasque  nefasque  585 
confusura  ruit,  poenaeque  in  imagine  tota  est. 

Tempus  erat,  quo  sacra  solent  trieterica  Bacchi 
Sithoniae  celebrare  nurus  ;  nox  conscia  sacris. 
nocte  sonat  Rhodope  tinnitibus  aeris  acuti  ; 
nocte  sua  est  egressa  domo  regina  deique  590 

ritibus  instruitur  furialiaque  accipit  arma. 
uite  caput  tegitur,  lateri  ceruina  sinistro 
uellera  dependent,  umero  leuis  incubat  hasta. 
concita  per  siluas  turba  comitante  suarum 
terribilis  Procne  furiisque  agitata  doloris,  595 

Bacche,  tuas  simulat.    uenit  ad  stabula  auia  tandem 
exululatque  euhoeque  sonat  portasque  refringit 
germanamque  rapit ;  raptaeque  insignia  Bacchi 
induit  et  uultus  hederarum  f rondibus  abdit, 
attonitamque  trahens  intra  sua  moenia  ducit.      600 
ut  sensit  tetigisse  domum  Philomela  nefandam, 
horruit  infelix  totoque  expalluit  ore. 
nacta  locum  Procne  sacrorum  pignora  demit 
oraque  deuelat  miserae  pudibunda  sororis 
amplexumque  petit.     sed  non  attollere  contra     605 
sustinet  haec  oculos,  paelex  sibi  uisa  sororis, 
deiectoque  in  humum  uultu  iurare  uolenti 
testarique  deos,  per  uim  sibi  dedecus  illud 
inlatum,  pro  uoce  manus  fuit.     ardet  et  iram 
non  capit  ipsa  suam  Procne  ;  fietumque  sororis  610 
corripiens  '  non  est  lacrimis  hoc  '  inquit  '  agendum, 
sed  ferro,  sed  siquid  habes,  quod  uincere  ferrum 
possit.     in  omne  nefas  ego  me,  germana,  paraui. 
aut  ego,  cum  facibus  regalia  tecta  cremaro, 
artificem  mediis  inmittam  Terea  flammis,  615 

aut  linguam  aut  oculos  et  quae  tibi  membra  pudorem 
abstulerunt,  ferro  rapiam  aut  per  uulnera  mille 

sontem  animam  expellam.     magnum  quodcumque 

paraui ; 
quid  sit,  adhuc  dubito. '    peragit  dum  talia  Procne, 
ad  matrem  ueniebat  Itys.     quid  possit  ab  illo     620 
admonita  est ;  oculisque  tuens  inmitibus  '  a,  quam 
es  similis  patri  '  dixit.     nec  pliira  locuta 
triste  parat  facinus  tacitaque  exaestuat  ira. 
ut  tamen  accessit  natus  matrique  salutem 
attulit  et  paruis  adduxit  colla  lacertis  625 

mixtaque  blanditiis  puerilibus  oscula  iunxit, 
mota  quidem  est  genetrix  infractaque  constitit  ira 
inuitique  oculi  lacrimis  maduere  coactis. 
sed  simul  ex  nimia  mentem  pietate  labare 
sensit,  ab  hoc  iterum  est  ad  uultus  uersa  sororis  630 
inque  uicem  spectans  ambos  '  cur  admouet'  inquit 
'  alter  blanditias,  rapta  silet  altera  lingua  ? 
quam  uocathic  matrem,  cur  non  uocat  illa  sororem? 
cui  sis  nupta,  uide,  Pandione  nata,  marito. 
degeneras  ;  scelus  est  pietas  in  coniuge  Tereo.'   635 
nec  mora,  traxit  Ityn,  ueluti  Gangetica  ceruae 
lactentem  fetum  per  siluas  tigris  opacas  ; 
utque  domus  altae  partem  tenuere  remotam, 
tendentemque  manus  et  iam  sua  fata  uidentem 
et  '  mater,  mater '  clamantem  et  colla  petentem  640 
ense  ferit  Procne,  lateri  qua  pectus  adhaeret, 
nec  uultum  uertit.     satis  illi  ad  fata  uel  unum 
uulnus  erat ;  iugulum  ferro  Philomela  resoluit. 
uiuaque  adhuc  animaeque  aliquidretinentia  membra 
dilaniant.     pars  inde  cauis  exultat  aenis,  645 

pars  ueribus  stridunt ;  manant  penetralia  tabo. 
his  adhibet  coniunx  ignarum  Terea  mensis 
et  patrii  moris  sacrum  mentita,  quod  uni 
fas  sit  adire  uiro,  comites  famulosque  remouit. 
ipse  sedens  solio  Tereus  sublimis  auito  650 

uescitur  inque  suam  sua  uiscera  congerit  aluum  ; 
tantaque  nox  animi  est,  *  Ityn  huc  accersite'  dixit. 
dissimulare  nequit  crudelia  gaudia  Procne, 
iamque  suae  cupiens  existere  nuntia  cladis, 
'intus  habes,  quemposcis'  ait.  circumspicit  ille  655 
atque  ubi  sit  quaerit.      quaerenti  iterumque  110- 

canti, 
sicut  erat  sparsis  furiali  caede  capillis, 
prosiluit  Ityosque  caput  Philomela  cruentum 
misit  in  ora  patris  ;  nec  tempore  maluit  ullo 
posse  loqui  et  mentis  testari  gaudia  dictis.  660 

Thracius  ingenti  mensas  clamore  repellit 
uipereasque  ciet  Stygia  de  ualle  sorores ; 
et  modo,  si  posset,  reserato  pectore  diras 
egerere  inde  dapes  demersaque  uiscera  gestit, 
flet  modo  seque  uocat  bustum  miserabile  nati,     665 
nunc  sequitur  nudo  genitas  Pandione  ferro. 
corpora  Cecropidum  pennis  pendere  putares  ; 
pendebant  pennis.     quarum  petit  altera  siluas, 
altera  tecta  subit ;  neque  adhuc  de  pectore  caedis 
excessere  notae,  signataque  sanguine  pluma  est.  670 
ille  dolore  suo  poenaeque  cupidine  uelox 
uertitur  in  uolucrem,  cui  stant  in  uertice  cristae, 
prominet  immodicum  praelonga  cuspide  rostrum. 
[nomen  epops  uolucri,  facies  armata  uidetur.  ] 

Hic  dolor  ante  diem  longaeque  extrema  senectae 
tempora  Tartareas  Pandiona  misit  ad  umbras.     676 
sceptra  k  ^i  rerumque  capit  moderamen  Erechtheus, 
iustitia  dubium  ualidisne  potentior  armis. 
quattuor  ille  quidem  iuuenes  totidemque  crearat 
femineae  sortis  ;  sed  erat  par  forma  duarum.       680 
e  quibus  Aeolides  Cephalus  te  coniuge  felix, 
Procri,  fuit ;  Boreae  Tereus  Thracesque  nocebant, 
dilectaque  diu  caruit  deus  Orithyia, 
dum  rogat  et  precibus  mauult  quam  uiribus  uti. 
ast  ubi  blanditiis  agitur  nihil,  horridus  ira,  6S5 

quae  solita  est  illi  nimiumque  domestica  uento, 
*  et  merito  : '  dixit  '  quid  enim  mea  tela  reliqui, 
saeuitiam  et  uires  iramque  animosque  minaces, 
admouique  preces,  quarum  me  dedecet  usus  ? 
apta  mihi  uis  est ;  ui  tristia  nubila  pello,  690 

ui  freta  concutio  nodosaque  robora  uerto 
induroque  niues  et  terras  grandine  pulso. 
idem  ego  cum  fratres  caelo  sum  nactus  aperto 
(nam  mihi  campus  is  est),  tanto  molimine  luctor, 
ut  medius  nostris  concursibus  insonet  aether        695 
exiliantque  cauis  elisi  nubibus  ignes. 
idem  ego,  cum  subii  conuexa  foramina  terrae 
supposuique  ferox  imis  mea  terga  cauernis, 
sollicito  manes  totumque  tremoribus  orbem. 
hac  ope  debueram  thalamos  petiisse,  socerque     700 
non  orandus  erat,  ui  sed  f aciendus  Erechtheus. ' 
haec  Boreas  aut  his  non  inferiora  locutus 
excussit  pennas  ;  quarum  iactatibus  omnis 
adflata  est  tellus,  latumque  perhorruit  aequor. 
puluereamque  trahens  per  summa  cacumina  pallam 

uerrit  humum  pauidamque  metu  caligine  tectus  706 
Orithyian  amans  fuluis  amplectitur  alis. 
dnm  uolat,  arserunt  agitati  fortius  ignes. 
nec  prius  aerii  cursus  suppressit  habenas, 
quam  Ciconum  tenuit  populos  et  moenia  raptor.  7 10 
illic  et  gelidi  coniunx  Actaea  tyranni 
et  genetrix  facta  est,  partus  enixa  gemellos, 
cetera  qui  matris,  pennas  genitoris  haberent. 
non  tamen  has  una  memorant  cum  corpore  natas, 
barbaque  dum  rutilis  aberat  subnixa  capillis,       715 
inplumes  Calaisque  puer  Zetesque  fuerunt. 
mox  pariter  pennae  ri.tu  coepere  uolucrum 
cingere  utrumque  latus,  pariter  flauescere  malae. 
ergo  ubi  concessit  tempus  puerile  iuuentae, 
uellera  cum  Minyis  nitido  radiantia  uillo  720 

per  mare  non  notum  prima  petiere  carina. 

Iamque  fretum  Minyae  Pagasaea  puppe  secabant, 
perpetuaque  trahens  inopem  sub  nocte  senectam 
Phineus  uisus  erat,  iuuenesque  Aquilone  creati 
uirgineas  uolucres  miseri  senis  ore  fugarant, 
multaque  perpessi  claro  sub  Iasone  tandem  5 

contigerant  rapidas  limosi  Phasidis  undas. 
dumque  adeunt  regem  Phrixeaque  uellera  poscunt, 
lexque  datur  Minyis  magnorum  horrenda  laborum, 
concipit  interea  ualidos  Aeetias  ignes. 
et  luctata  diu,  postquam  ratione  furorem  10 

uincere  non  poterat,  *  frustra,  Medea,  repugnas  ; 
nescioquis  deus  obstat '  ait :  'mirumque,  nisi  hoc  est, 
aut  aliquid  certe  simile  huic,  quod  amare  uocatur. 
nam  cur  iussa  patris  nimium  mihi  dura  uidentur  ? 
sunt  quoque  dura  nimis.     cur  quem  modo  denique 

uidi,  15 

ne  pereat  timeo  ?  quae  tanti  causa  timoris  ? 
excute  uirgineo  conceptas  pectore  flammas, 
si  potes,  infelix.     si  possem,  sanior  essem. 
sed  grauat  inuitam  noua  uis,  aliudque  cupido, 
mens  aliud  suadet.     uideo  meliora  proboque,        20 
deteriora  sequor.     quid  in  hospite,  regia  uirgo, 
ureris  et  thalamos  alieni  concipis  orbis  ? 
haec  quoque  terra  potest,  quod  ames,  dare.     uiuafc 

an  ille 

occidat,  in  dis  est.     uiuat  tamen  ;  idque  precari 
uel  sine  amore  licet.   quid  enim  commisit  Iason  ?  25 
quem,  nisi  crudelem,  non  tangat  Iasonis  aetas 
et  genus  et  uirtus  ?  quem  non,  ut  cetera  desint, 
ore  mouere  potest  ?  certe  mea  pectora  mouit. 
at  nisi  opem  tulero,  taurorum  adfiabitur  ore 
concurretque  suae  segeti,  tellure  creatis  30 

hostibus,  aut  auido  dabitur  fera  praeda  draconi. 
hoc  ego  si  patiar,  tum  me  de  tigride  natam, 
tum  ferrum  et  scopulos  gestare  in  corde  fatebor. 
cur  non  et  specto  pereuntem  oculosque  uidendo 
conscelero  ?  cur  non  tauros  exhortor  in  illum         35 
terrigenasque  f eros  insopitumque  draconem  ? 
di  meliora  uelint !  quamquam  non  ista  precanda, 
sed  facienda  mihi.     prodamne  ego  regna  parentis, 
atqne  ope  nescioquis  seruabitur  aduena  nostra, 
ut  per  me  sospes  sine  me  det  lintea  uentis  40 

uirque  sit  alterius,  poenae  Medea  relinquar  ? 
si  facere  hoc  aliamue  potest  praeponere  nobis, 
occidat  ingratus.     sed  non  is  uultus  in  illo, 
non  ea  nobilitas  animo  est,  ea  gratia  formae, 
ut  timeam  fraudem  meritique  obliuia  nostri.  45 

et  dabit  ante  fidem,  cogamque  in  foedera  testes 
esse  deos.     quid  tuta  times  ?  accingere  et  omnem 
pelle  moram  :  tibi  se  semper  debebit  Iason, 
te  face  sollemni  iunget  sibi,  perque  Pelasgas 
seruatrix  urbes  matrum  celebrabere  turba.  50 

ergo  ego  germanam  fratremque  patremque  deosque 
et  natale  solum  uentis  ablata  relinquam  ? 
nempe  pater  saeuus,  nempe  est  mea  barbara  tellus, 
frater  adhuc  infans.     stant  mecum  uota  sororis, 
maximus  intra  me  deus  est.    non  magna  relinquam, 
magna  sequar :  titulum  seruatae  pubis  Achiuae    56 
notitiamque  loci  melioris  et  oppida,  quorum 
hic  quoque  fama  uiget,  cultusque  artesque  locorum  ; 
quemque  ego  cum  rebus,  quas  totus  possidet  orbis, 
Aesoniden  mutasse  uelim  ;  quo  coniuge  felix        60 
et  dis  cara  ferar  et  uertice  sidera  tangam. 
quid  quod  nescioqui  mediis  concurrere  in  undis 
dicuntur  montes,  ratibusque  inimica  Charybdia 
nunc  sorbere  fretum,  nunc  reddere,  cinctaque  saeuis 
Scylla  rapax  canibus  Siculo  latrare  profundo  ?       65 
nempe  tenens    quod  amo,   gremioque    in    Iasonis 

haerens 
per  freta  longa  ferar  ;  nihil  illum  amplexa  uerebor, 

aut,  si  quid  metuam,  metuam  de  coniuge  solo. 
coniugiumne  putas  speciosaque  nomina  culpae 
inponis,  Medea,  tuae  ?  quin  adspice  quantum        70 
adgrediare  nefas,  et,  dum  licet,  effuge  crimen.' 
dixit ;  et  ante  oculos  Rectum  Pietasque  Pudorque 
constiterant,  et  uicta  dabat  iam  terga  Cupido. 

Ibat  ad  antiquas  Hecates  Perseidos  aras, 
quas  nemus  umbrosum  secretaque  silua  tegebat,  75 
et  iam  fortis  erat,  pulsusque  resederat  ardor  ; 
cum  uidet  Aesoniden  exstinctaque  flamma  reluxit. 
erubuere  genae,  totoque  recanduit  ore  ; 
utque  solet  uentis  alimenta  adsumere  quaeque 
parua  sub  inducta  latuit  scintilla  fauilla,  80 

crescere  et  in  ueteres  agitata  resurgere  uires, 
sic  iam  lenis  amor,  iam  quem  languere  putares, 
ut  uidit  iuuenem,  specie  praesentis  inarsit. 
et  casu  solito  formosior  Aesone  natus 
illa  luce  fuit ;  posses  ignoscere  amanti.  85 

spectat  et  in  uultu  ueluti  tum  denique  uiso 
lumina  fixa  tenet,  nec  se  mortalia  demens 
ora  uidere  putat,  nec  se  declinat  ab  illo. 
ut  uero  coepitque  loqui  dextramque  prehendit 
hospes  et  auxilium  submissa  uoce  rogauit  90 

promisitque  torum,  lacrimis  ait  illa  profusis  : 
'  quid  f aciam  uideo  ;  nec  me  ignorantia  ueri 
decipiet,  sed  amor.     seruabere  munere  nostro  ; 
seruatus  promissa  dato. '    per  sacra  trif ormis 
ille  deae,  lucoque  foret  quod  numen  in  illo,  95 

perque  patrem  soceri  cernentem  cuncta  f uturi 
euentusque  suos  et  tanta  pericula  iurat. 
creditus  accepit  cantatas  protinus  herbas 
edidicitque  usum  laetusque  in  tecta  recessit. 

Postera  depulerat  stellas  Aurora  micantes  :      100 
conueniunt  populi  sacrum  Mauortis  in  aruum 
consistuntque  iugis.     medio  rex  ipse  resedit 
agmine  purpureus  sceptroque  insignis  eburno. 
ecce  adamanteis  Vulcanum  naribus  emant 
aeripedes  tauri,  tactaeque  uaporibus  herbae        105 
ardent ;  utque  solent  pleni  resonare  camini, 
aut  ubi  terrena  silices  fornace  soluti 
concipiunt  ignem  liquidarum  adspergine  aquarum, 
pectora  sic  intus  clausas  uoluentia  flammas 
gutturaque  usta  sonant.     tamen  illis  Aesone  natus 
obuius  it.     uertere  truces  uenientis  ad  ora  1 1 1 

terribiles  uultus  praefixaque  cornua  ferro 

puluereumque  solum  pede  pulsauere  bisulco 
rumificisque  locum  mugitibus  inpleuerunt. 
deriguere  metu  Minyae.     subit  ille,  nec  ignes      115 
sentit  anhelatos  (tantum  medicamina  possunt) 
pendulaque  audaci  mulcet  palearia  dextra 
suppositosque  iugo  pondus  graue  cogit  aratri 
ducere  et  insuetum  ferro  proscindere  campum. 
mirantur  Colchi,  Minyae  clamoribus  augent         120 
adiciuntque  animos.    galea  tum  sumit  aena 
uipereos  dentes  et  aratos  spargit  in  agros. 
semina  mollit  humus  ualido  praetincta  ueneno  ; 
et  crescunt  fluntque  sati  noua  corpora  dentes. 
utque  hominis  speciem  materna  sumit  in  aluo      125 
perque  suos  intus  numeros  conponitur  infans, 
nec  nisi  maturus  communes  exit  in  auras, 
sic  ubi  uisceribus  grauidae  telluris  imago 
effecta  est  hominis,  feto  consurgit  in  aruo, 
quodque  magis  mirum  est,    simul  edita   concutit 
arma.  130 

quos  ubi  uiderunt  praeacutae  cuspidis  hastas 
in  caput  Haemonii  iuuenis  torquere  parantes, 
demisere  metu  uultumque  animumque  Pelasgi. 
ipsa  quoque  extimuit,  quae  tutum  fecerat  illurn, 
utque  peti  uidit  iuuenem  tot  ab  hostibus  unum,  135 
palluit  et  subito  sine  sanguine  frigida  sedit ; 
neue  parum  ualeant  a  se  data  gramina,  carmen 
auxiliare  canit  secretasque  aduocat  artes. 
ille  grauem  medios  silicem  iaculatus  in  hostes 
a  se  depulsum  Martem  conuertit  in  ipsos.  140 

terrigenae  pereunt  per  mutua  uulnera  fratres 
ciuilique  cadunt  acie.     gratantur  Achiui 
uictoremque  tenent  auidisque  amplexibus  haerent. 
tu  quoque  uictorem  conplecti,  barbara,  uelles  ; 
obstitit  incepto  pudor  et  reuerentia  famae.        145-6 
quod  licet,  adfectu  tacito  laetaris  agisque 
carminibus  grates  et  dis  auctoribus  horum. 

Peruigilem  superest  herbis  sopire  draconem, 
qui  crista  linguisque  tribus  praesignis  et  uncis     150 
dentibus  horrendus  custos  erat  arboris  aureae. 
hunc  postquam  sparsit  Lethaei  gramine  suci 
uerbaque  ter  dixit  placidos  facientia  somnos, 
quae  mare  turbatum,  quae  concita  flumina  sistunt, 
somnus  in  ignotos  oculos  sibi  uenit,  et  auro  155 

heros  Aesonius  potitur ;  spolioque  superbus 
muneris  auctorem  secum,  spolia  altera,  portans 

uictor  Iolciacos  tetigit  cum  coniuge  portus 

Haemoniae  matres  pro  gnatis  dona  receptis 
grandaeuique  ferunt  patres  congestaque  flamma  160 
tura  liquefaciunt,  inductaque  cornibus  aurum 
uictima  uota  cadit.     sed  abest  gratantibus  Aeson, 
iam  propior  leto  fessusque  senilibus  annis. 
cum  sic  Aesonides  :  '  o  cui  debere  salutem 
confiteor,  coniunx,  quamquam  mihi  cuncta  cledisti 
excessitque  fidem  meritorum  summa  tuorum,       166 
si  tamen  hoc  possunt  (quid  enim  non  carmina  pos- 

sunt?), 
deme  meis  annis  et  demptos  adde  parenti. ' 
nec  tenuit  lacrimas.     mota  est  pietate  rogantis, 
dissimilemque  animum  subiit  Aeeta  relictus.       170 
nec  tamen  adfectus  tales  confessa  '  quod  '  inquit 

*  excidit  ore  tuo,  coniunx,  scelus  ?  ergo  ego  cuiquam 
posse  tuae  uideor  spatium  transcribere  uitae  ? 

nec  sinat  hoc  Hecate,  nec  tu  petis  aequa,     sed  isto, 
quod  petis,  experiar  maius  dare  munus,  Iason.     175 
arte  mea  soceri  longum  temptabimus  aeuum, 
non  annis  renouare  tuis  ;  modo  diua  triformis 
adiuuet  et  praesens  ingentibus  adnuat  ausis.' 
tres  aberant  noctes,  ut  cornua  tota  coirent  1 79 

efficerentque  orbem.     postquam  plenissima  fulsit 
et  solida  terras  spectauit  imagine  luna, 
egreditur  tectis  uestes  induta  recinctas, 
nuda  pedem,  nudos  umeris  infusa  capillos, 
fertque  uagos  mediae  per  muta  silentia  noctis      184 
incomitata  gradus.     homines  uolucresque  ferasque 
soluerat  alta  quies  ;  nullo  cum  murmure  saepes, 
inmotaeque  silent  frondes,  silet  umidus  aer ; 
sidera  sola  micant.     ad  quae  sua  bracchia  tendens 
ter  se  conuertit,  ter  sumptis  flumine  crinem 
inrorauit  aquis  ternisque  ululatibus  ora  190 

f  oluit  et,  in  dura  submisso  poplite  terra, 

*  Nox '  ait  '  arcanis  fidissima,  quaeque  diurnis 
aurea  cum  Luna  succeditis  ignibus,  astra, 
tuque  triceps  Hecate,  quae  coeptis  conscia  nostris 
adiutrixque  uenis  cantusque  artisque  magorum,   1 95 
quaeque  magos,  Tellus,  pollentibus  instruis  herbis, 
auraeque  et  uenti  montesque  amnesque  lacusque, 
«lique  omnes  nemorum,  dique  omnes  noctis  adeste ; 
quorum  ope,  cum  uolui,  ripis  mirantibus  amnes 

m  fontes  rediere  suos,  concussaque  sisto,  200 

stantia  concutio  cantu  freta,  nubila  pello 

imbilaque  induco,  uentos  abigoque  uocoque, 

uipereas  rumpo  uerbis  et  carmine  fauces, 

uiuaque  saxa  sua  conuulsaque  robora  terra 

et  siluas  moueo,  iubeoque  tremescere  montes       205 

et  mugire  solum  manesque  exire  sepulcris, 

te  quoque,  Luna,  traho,  quamuis  Temesaea  labores 

aera  tuos  minuant ;  currus  quoque  carmine  nostro 

pallet  aui,  pallet  nostris  Aurora  uenenis. 

uos  mihi  taurorum  fiammas  hebetastis  et  unco    210 

inpatiens  oneris  collum  pressistis  aratro, 

uos  serpentigenis  in  se  fera  bella  dedistis 

custodemque  rudem  somni  sopistis  et  aurum 

uindice  decepto  Graias  misistis  in  urbes. 

nunc  opus  est  sucis,  per  quos  renouata  senectus  215 

in  norem  redeat  primosque  recolligat  annos. 

et  dabitis.     neque  enim  micuerunt  sidera  frustra, 

nec  frustra  uolucrum  tractus  ceruice  draconum 

currus  adest.'    aderat  demissus  ab  aethere  currus. 

quo  simul  adscendit  frenataque  colla  draconum  220 

permulsit  manibusque  leues  agitauit  habenas, 

sublimis  rapitur  subiectaque  Thessala  Tempe 

despicit,  et  certis  regionibus  adplicat  angues, 

et  quas  Ossa  tulit,  quas  altum  Pelion  herbas, 

Othrysque  Pindusque  et  Pindo  maior  Olympus    2t$ 

perspicit,  et  placitas  partim  radice  reuellit, 

partim  succidit  curuamine  falcis  aenae. 

multa  quoque  Apidani  placuerunt  gramina  ripis, 

multa    quoque    Amphrysi,    neque    eras    inmunis, 

Enipeu ; 
nec  non  Peneus,  nec  non  Spercheides  undae         230 
contribuere  aliquid  iuncosaque  litora  Boebes. 
carpsit  et  Euboica  uiuax  Anthedone  gramen, 
nondum  mutato  uulgatum  corpore  Glauci. 
et  iam  nona  dies  curru  pennisque  draconum 
nonaque  nox  omnes  lustrantem  uiderat  agros,     235 
cum  rediit.    neque  erant  tacti,  nisi  odore,  dracones, 
et  tamen  annosae  pellem  posuere  senectae. 
constitit  adueniens  citra  limenque  foresque 
et  tantum  caelo  tegitur  refugitque  uiriles 
contactus  statuitque  aras  e  caespite  binas,  240 

dexteriore  Hecates,  ast  laeua  parte  Iuuentae. 
has  ubi  uerbenis  siluaque  incinxit  agresti, 
haud  procul  egesta  scrobibus  tellure  duabus 
sacra  facit  cultrosque  in  guttura  uelleris  atri 
conicit  et  patulas  perfundit  sanguine  fossas.         245 

tum  super  inuergens  liquidi  carchesia  mellis 

alteraque  inuergens  tepidi  carchesia  lactis 

uerba  simul  fudit  terrenaque  numina  ciuit, 

umbrarumque  rogat  rapta  cum  coniuge  regem, 

ne  properent  artus  anima  fraudare  senili.  250 

quos  ubi  placauit  precibusque  et  murmure  longo, 

Aesonis  effetum  proferri  corpus  ad  auras 

iussit  et  in  plenos  resolutum  carmine  somnos, 

exanimi  similem,  stratis  porrexit  in  herbis. 

hinc  procul  Aesoniden,  procul  hinc  iubet  ire  ministros 

et  monet  arcanis  oculos  remouere  profanos.  256 

diffugiunt  iussi.     passis  Medea  capillis 

bacchantum  ritu  flagrantes  circuit  aras 

multifidasque  faces  in  fossa  sanguinis  atra 

tinguit  et  intinctas  geminis  accendit  in  aris,        260 

terque  senem  liamma,  ter  aqua,  ter  sulpure  lustrat. 

interea  ualidum  posito  medicamen  aeno 

feruet  et  exultat  spumisque  tumentibus  albet. 

illic  Haemonia  radices  ualle  resectas 

seminaque  floresque  et  sucos  incoquit  atros  ;        265 

adicit  extremo  lapides  Oriente  petitos 

et  quas  Oceani  refluum  mare  lauit  harenas, 

addit  et  exceptas  luna  pernocte  pruinas 

et  strigis  infames  ipsis  cum  carnibus  alas 

inque  uirum  soliti  uultus  mutare  ferinos  270 

ambigui  prosecta  lupi ;  nec  defuit  illic 

squamea  Cinyphii  tenuis  membrana  chelydri 

uiuacisque  iecur  cerui ;  quibus  insuper  addit 

ora  caputque  nouem  cornicis  saecula  passae. 

his  et  mille  aliis  postquam  sine  nomine  rebus      275 

propositum  instruxit  mortali  barbara  maius, 

arenti  ramo  iampridem  mitis  oliuae 

omnia  confudit  summisque  inmiscuit  ima. 

ecce  uetus  calido  uersatus  stipes  aeno 

fit  uiridis  primo,  nec  longo  tempore  frondes         280 

induit  et  subito  grauidis  oneratur  oliuis. 

at  quacumque  cauo  spumas  eiecit  aeno 

ignis  et  in  terram  guttae  cecidere  calentes, 

uernat  humus,  floresque  et  mollia  pabula  surgunt. 

quae  simul  ac  uidit,  stricto  Medea  recludit  285 

ense  senis  iugulum,  ueteremque  exire  cruorem 

passa,  replet  sucis.     quos  postquam  conbibit  Aeson 

aut  ore  acceptos  aut  uulnere,  barba  comaeque 

canitie  posita  nigrum  rapuere  colorem  ; 

pulsa  fugit  macies,  abeunt  pallorque  situsque,     290 

adiectoque  cauae  supplentur  corpore  rugae, 
membraque  luxuriant.     Aeson  miratur,  et  olim 
ante  quater  denos  hunc  se  reminiscitur  annos. 

Viderat  ex  alto  tanti  miracula  monstri 
Liber,  et  admonitus  iuuenes  nutricibus  annos      295 
posse  suis  reddi,  capit  hoc  a  Colchide  munus. 

Neue  doli  cessent,  odium  cum  coniuge  falsum 
Phasias  adsimulat  Peliaeque  ad  limina  supplex 
confugit ;  atque  illam,  quoniam  grauis  ipse  senecta 

est, 
excipiunt  natae.     quas  tempore  callida  paruo     300 
Colchis  amicitiae  mendacis  imagine  cepit. 
dumque  refert  inter  meritorum  maxima,  demptos 
Aesonis  esse  situs  atque  hac  in  parte  moratur, 
spes  est  uirginibus  Pelia  subiecta  creatis 
arte  suum  parili  reuirescere  posse  parentem  ;       305 
idque  petunt  pretiumque  iubent  sine  fine  pacisci. 
illa  breui  spatio  silet  et  dubitare  uidetur 
suspenditque  animos  ficta  grauitate  rogantes. 
mox  ubi  pollicita  est,  *  quo  sit  fiducia  maior 
muneris  huius,'  ait  '  qui  uestras  maximus  aeuo  est 
dux  gregis  inter  oues,  agnus  medicamine  fiet.'     311 
protinus  innumeris  effetus  laniger  annis 
attrahitur  flexo  circum  caua  tempora  cornu. 
cuius  ut  Haemonio  marcentia  guttura  cultro 
fodit  et  exiguo  maculauit  sanguine  ferrum,  315 

membra  simul  pecudis  ualidosque  uenefica  sucos 
mergit  in  aere  cauo  ;  minuunt  en  corporis  artus 
cornuaque  exurunt  nec  non  cum  cornibus  annos, 
et  tener  auditur  medio  balatus  aeno. 
nec  mora,  balatum  mirantibus  exilit  agnus  320 

lasciuitque  fuga  lactantiaque  ubera  quaerit. 
obstipuere  satae  Pelia  ;  promissaque  postquam 
exhibuere  fidem,  tum  uero  inpensius  instant. 
ter  iuga  Phoebus  equis  in  Hibero  flumine  mersis 
dempserat,  et  quarta  radiantia  nocte  micabant   325 
sidera,  cum  rapido  fallax  Aeetias  igni 
inponit  purum  laticem  et  sine  uiribus  herbas. 
iamque  neci  similis  resoluto  corpore  regem 
et  cum  rege  suo  custodes  somnus  habebat, 
quem  dederant  cantus  magicaeque  potentia  linguae, 
intrarant  iussae  cum  Colchide  limina  natae  331 

ambierantque  torum.  '  quid  nunc  dubitatis  inertes? 
stringite  '  ait  ■  gladios  ueteremque  haurite  cruorem, 
ut  repleam  uacuas  iuuenali  sanguine  uenas. 

in  manibus  uestris  uita  est  aetasque  parentis  ;     335 
si  pietas  ulla  est.  nec  spes  agitatis  inanes, 
ofhcium  praestate  patri  telisque  senectam 
exigite  et  saniem  coniecto  emittite  ferro.' 
his,  ut  quaeque  pia  est,  hortatibus  inpia  prima  est 
et,  ne  sit  scelerata,  facit  scelus.     haud  tamen  ictus 
ulla  suos  spectare  potest,  oculosque  rerlectunt     341 
caecaque  dant  saeuis  auersae  uulnera  dextris. 
ille,  cruore  fluens,  cubito  tamen  adleuat  artus 
semilacerque  toro  temptat  consurgere  et  inter 
tot  medius  gladios  pallentia  bracchia  tendens      345 
1  quid  facitis,  gnatae  ?  quid  uos  in  fata  parentis 
armat  ? '  ait.     cecidere  illis  animique  manusque. 
plura  locuturo  cum  uerbis  guttura  Colchis 
abstulit  et  calidis  laniatum  mersit  in  undis. 

Quod  nisi  pennatis  serpentibus  isset  in  auras,  350 
non  exempta  foret  poenae.     fugit  alta  superque 
Pelion  umbrosum,  Philyreia  tecta,  superque 
Othryn  et  euentu  ueteris  loca  nota  Cerambi. 
hic  ope  Nympharum  sublatus  in  aera  pennis, 
cum  grauis  infuso  tellus  foret  obruta  ponto,  355 

Deucalioneas  effugit  inobrutus  undas. 
Aeoliam  Pitanen  a  laeua  parte  relinquit 
factaque  de  saxo  longi  simulacra  draconis, 
Idaeumque  nemus,  quo  nati  furta,  iuuencum 
occuluit  Liber  falsi  sub  imagine  cerui,  360 

quaque  pater  Corythi  parua  tumulatus  harena, 
et  quos  Maera  nouo  latratu  terruit  agros, 
Eurypylique  urbem,  qua  Coae  cornua  matres 
gesserunt  tum  cum  discederet  Herculis  agmen, 
Phoebeamque  Rhodon  et  Ialysios  Telchinas,        365 
quorum  oculos  ipso  uitiantes  omnia  uisu 
Iuppiter  exosus  fraternis  subdidit  undis. 
transit  et  antiquae  Cartheia  moenia  Ceae, 
qua  pater  Alcidamas  placidam  de  corpore  natae 
miraturus  erat  nasci  potuisse  columbam.  370 

inde  lacus  Hyries  uidet  et  Cycneia  Tempe, 
quae  subitus  celebrauit  olor.     nam  Phyllius  illic 
inperio  pueri  uolucresque  ferumque  leonem 
tradiderat  domitos  ;  taurum  quoque  uincere  iussus 
uicerat,  et  spreto  totiens  iratus  amore  375 

praemia  poscenti  taurum  suprema  negabat. 
ille  indignatus  '  cupies  dare '  dixit  et  alto 
desiluit  saxo.    cuncti  cecidisse  putabant ; 
factus  olor  niueis  pendebat  in  aere  pennis. 

IL  I 

at  genetrix  Hyrie,  seruari  nescia,  flendo  380 

dilicuit  stagnumque  suo  de  nomine  fecit. 
adiacet  his  Pleuron,  in  qua  trepidantibus  alis 
Ophias  effugit  natorum  uulnera  Combe. 
inde  Calaureae  Letoidos  adspicit  arua, 
in  uolucrem  uersi.  cum  coniuge  conscia  regis.        385 
dextera  Cyllene  est,  in  qua  cum  matre  Menephron 
concubiturus  erat  saeuarum  more  ferarum. 
Cephison  procul  hinc  deflentem  fata  nepotis 
respicit,  in  tumidam  phocen  ab  Apolline  uersi, 
Eumelique  domum  lugentis  in  aere  natum.  390 

tandem  uipereis  Ephyren  Pirenida  pennis 
contigit.     hic  aeuo  ueteres  mortalia  primo 
corpora  uulgarunt  pluuialibus  edita  fungis. 
sed  postquam  Colchis  arsit  noua  nupta  uenenis, 
ilagrantemque  domum  regis  mare  uidit  utrumque, 
sanguine  natorum  perf unditur  inpius  ensis,         .  396 
ultaque  se  male  mater  Iasonis  eflugit  arma. 
hinc  Titaniacis  ablata  draconibus  intrat 
Palladias  arces,  quae  te,  iustissima  Phene, 
teque,  senex  Peripha,  pariter  uidere  uolantes      400 
innixamque  nouis  neptem  Polypemonis  alis. 
excipit  hanc  Aegeus,  facto  damnandus  in  uno  ; 
nec  satis  hospitium  est ;   thalami  quoque  foedere 
iungit. 
Iamque  aderat  Theseus,  proles  ignara  parenti, 
et  uirtute  sua  bimarem  pacauerat  Isthmon.  405 

huius  in  exitium  miscet  Medea  quod  olim 
attulerat  secum  Scythicis  aconiton  ab  oris. 
illud  Echidneae  memorant  e  dentibus  ortum 
esse  canis.     specus  est  tenebroso  caecus  hiatu 
et  uia  decliuis,  per  quam  Tirynthius  heros  410 

restantem  contraque  diem  radiosque  micantes 
obliquantem  oculos  nexis  adamante  catenis 
Cerberon  abstraxit ;  rabida  qui  concitus  ira 
inpleuit  pariter  ternis  latratibus  auras 
et  sparsit  uirides  spumis  albentibus  agros.  415 

has  concresse  putant  nactasque  alimenta  feracis 
fecundique  soli  uires  cepisse  nocendi. 
quae  quia  nascuntur  dura  uiuacia  caute, 
agrestes  aconita  uocant.     ea  coniugis  astu 
ipse  parens  Aegeus  nato  porrexit  ut  hosti.  420 

sumpserat  ignara  Theseus  data  pocula  dextra, 
cum  pater  in  capulo  gladii  cognouit  eburno 
signa  sui  generis  facinusque  excussit  ab  ore. 

cffugit  illa  necem,  nebulis  per  carmina  motis. 

At  genitor,  quamquam  laetatur  sospite  nato,    425 
attonitus  tamen  est  ingens  discrimine  paruo 
committi  potuisse  nefas.     fouet  ignibus  aras 
muneribusque  deos  inplet,  feriuntque  secures 
colla  torosa  boum  uinctorum  tempora  uittis 
nullus  Erechthidis  fertur  celebratior  illo  430 

inluxisse  dies.     agitant  conuiuia  patres 
et  medium  uulgus,  nec  non  et  carmina,  uino 
ingenium  faciente,  canunt.     '  te,  maxime  Theseu, 
mirata  est  Marathon  Cretaei  sanguine  tauri ; 
quodque  suis  securus  arat  Cromyona  colonus,      435 
munus  opusque  tuum  est.     tellus  Epidauria  per  te 
clanigeram  uidit  Vulcani  occumbere  prolem, 
uidit  et  inmitem  Cephisias  ora  Procrusten, 
Cercyonis  letum  uidit  Cerealis  Eleusin. 
occidit  ille  Sinis,  magnis  male  uiribus  usus,         440 
qui  poterat  curuare  trabes  et  agebat  ab  alto 
ad  terram  late  sparsuras  corpora  pinus. 
tutus  ad  Alcathoen,  Lelegeia  moenia,  limes 
conposito  Scirone  patet,  sparsisque  latronis 
terra  negat  sedem,  sedem  negat  ossibus  unda  ;    445 
quae  iactata  diu  fertur  durasse  uetustas 
in  scopulos  :  scopulis  nomen  Scironis  inhaeret. 
si  titulos  annosque  tuos  numerare  uelimus, 
facta  premant  annos.     pro  te,  fortissime,  uota 
publica  suscipimus,  Bacchi  tibi  sumimus  haustus.' 
consonat  adsensu  populi  precibusque  fauentum  451 
regia  nec  tota  tristis  locus  ullus  in  urbe  est. 

Nec  tamen  (usque  adeo  nulla  est  sincera  uoluptas, 
sollicitumque  aliquid  laetis  interuenit)  Aegeus 
gaudia  percepit  nato  secura  recepto.  45  5, 

bella  parat  Minos.     qui  quamquam  milite,  quam- 

quam 
classe  ualet,  patria  tamen  est  firmissimus  ira 
Androgeique  necem  iustis  ulciscitur  armis. 
ante  tamen  bello  uires  adquirit  amicas, 
quaque  potens  habitus,  uolucri  freta  classe  pererrat. 
ninc  Anaphen  sibi  iungit  et  Astypaleia  regna,     461 

Eromissis  Anaphen,  regna  Astypaleia  bello  ; 
inc  humilem  Myconum  cretosaque  rura  Cimoli 
florentemque  thymo  Cythnum  planamque  Seriphon 
marmoreamque  Paron,  quamque  inpia  prodidit  Arne 
Siphnon  et  accepto,  quod  auara  poposcerat,  auro  466 
mutata  est  in  auem,  quae  nunc  quoque  diligit  aurumr 

nigra  pedes,  nigris  uelata  monedula  pennis. 

at  non  Oliaros  Didymaeque  et  Tenos  et  Andros 

et  Gyaros  nitidaeque  ferax  Peparethos  oliuae      470 

Gnosiacas  iuuere  rates.     latere  inde  sinistro 

Oenopiam  Minos  petit,  Aeacideia  regna  : 

Oenopiam  ueteres  appellauere,  sed  ipse 

Aeacus  Aeginam  genetricis  nomine  dixit. 

turba  ruit  tantaeque  uirum  cognoscere  famae      475 

expetit.     occurrunt  illi  Telamonque,  minorque 

quam  Telamon  Peleus,  et  proles  tertia  Phocus. 

ijDse  quoque  egreditur  tardus  grauitate  senili 

Aeacus  et  quae  sit  ueniendi  causa  requirit. 

admonitus  patrii  luctus  suspirat  et  illi  480 

dicta  refert  rector  populorum  talia  centum  : 

'  arma  iuues  oro  pro  gnato  sumpta  piaeque 

pars  sis  militiae ;  tumulo  solacia  posco. ' 

huic  Asopiades  *  petis  inrita '  dixit  '  et  urbi 

non  facienda  meae  :  neque  enim  coniunctior  ulla  485 

Cecropidis  hac  est  tellus  :  ea  foedera  nobis.' 

tristis  abit  '  stabunt '  que  '  tibi  tua  foedera  magno ' 

dixit ;  et  utilius  bellum  putat  esse  minari, 

quam  gerere  atque  suas  ibi  praeconsumere  uires. 

classis  ab  Oenopiis  etiamnum  Lyctia  muris  490 

spectari  poterat,  cum  pleno  concita  uelo 

Attica  puppis  adest  in  portusque  intrat  amieotf. 

quae  Cephalum  patriaeque  simul  mandata  ferebat. 

Aeacidae  longo  iuuenes  post  tempore  uisum 

agnouere  tamen  Cephalum  dextrasque  dedere      495 

inque  patris  duxere  domum.     spectabilis  heros 

et  ueteris  retinens  etiamnum  pignora  formae 

ingreditur,  ramumque  tenens  popularis  oliuae 

a  dextra  laeuaque  duos  aetate  minores 

maior  habet,  Clyton  et  Buten,  Pallante  creatos.  500 

postquam  congressus  primi  sua  uerba  tulerunt, 

Cecropidae  Cephalus  peragit  mandata  rogatque 

auxilium  foedusque  refert  et  iura  parentum 

inperiumque  peti  totius  Achaidos  addit. 

sic  ubi  mandatam  iuuit  facundia  causam,  505 

Aeacus,  in  capulo  sceptri  nitente  sinistra. 

'ne  petite  auxilium,  sed  sumite,'  dixit  '  Athenae  ; 

nec  dubie  uires,  quas  haec  habet  insula,  uestras 

ducite,  et  (o  maneat  rerum  status  iste  mearum) 

robora  non  desunt ;  superat  mihi  miles  et  hosti.   510 

gratia  dis,  felix  et  inexcusabile  tempus.5 

4  immo  ita  sit, '  Cephalus  ■  crescat  tua  ciuibus  opto 

urbs  '  ait.     '  adueniens  equidem  modo  gaudia  cepi, 
cum  tam  pulchra  mihi,  tam  par  aetate  iuuentus 
obuia  processit.    multos  tamen  inde  requiro,        515 
quos  quondam  uidi  uestra  prius  urbe  receptus.' 
Aeacus  ingemuit  tristique  ita  uoce  locutus  : 
*  flebile  principium  melior  fortuna  secuta  est. 
hanc  utinam  possem  uobis  memorare  sine  illo.     519 
ordine  nunc  repetam.  neu  longa  ambage  morer  uos, 
ossa  cinisque  iacent,  memori  quos  mente  requiris. 
et  quota  pars  illi  rerum  periere  mearum  ! 
dira  lues  lra  populis  Iunonis  iniquae 
incidit,  exosae  dictas  a  paelice  terras. 
dum  uisum  mortale  malum  tantaeque  latebat      525 
causa  nocens  cladis,  pugnatum  est  arte  medendi ; 
exitium  superabat  opem,  quae  uicta  iacebat. 
principio  caelum  spissa  caligine  terras 
pressit  et  ignauos  inclusit  nubibus  aestus  ; 
dumque  quater  iunctis  expleuit  cornibus  orbem  530 
Luna,  quater  plenum  tenuata  retexuit  orbem, 
letiferis  calidi  spirarunt  aestibus  Austri. 
constat  et  in  fontes  uitium  uenisse  lacusque, 
miliaque  incultos  serpentum  multa  per  agros 
errasse  atque  suis  fluuios  temerasse  uenenis.        535 
strage  canum  primo  uolucrumque  ouiumque  boum- 

que, 
inque  feris  subiti  deprensa  potentia  morbi. 
concidere  infelix  ualidos  miratur  arator 
inter  opus  tauros  medioque  recumbere  sulco. 
lanigeris  gregibus  balatus  dantibus  aegros  540 

sponte  sua  lanaeque  cadunt  et  corpora  tabent. 
acer  equus  quondam  magnaeque  in  puluere  famae 
degenerat  palmas,  ueterumque  oblitus  honorum 
ad  praesepe  gemit  leto  moriturus  inerti. 
non  aper  irasci  meminit,  non  fidere  cursu  545 

cerua,  nec  armentis  incurrere  fortibus  ursi. 
omnia  languor  habet.     siluisque  agrisque  uiisque 
corpora  foeda  iacent,  uitiantur  odoribus  aurae. 
mira  loquar  :  non  illa  canes  auidaeque  uolucres, 
non  cani  tetigere  lupi ;  dilapsa  liquescunt  550 

adflatuque  nocent  et  agunt  contagia  late. 
peruenit  ad  miseros  damno  grauiore  colonos 
pestis  et  in  magnae  dominatur  moenibus  urbis. 
uiscera  torrentur  primo,  flammaeque  latentis 
indicium  rubor  est  et  ductus  anhelitus  igni.         555 
aspera  lingua  tumet,  tepidisque  arentia  uentis 

ora  patent,  auraeque  graues  captantur  hiatu. 
non  stratum,  non  ulla  pati  uelamina  possunt, 
nuda  sed  in  terra  ponunt  praecordia  ;  nec  fit 
corpus  humo  gelidum,  sed  humus  de  corpore  feruet. 
necmoderator  adest,  inque  ipsos  saeua  medentes  561 
erumpit  clades,  obsuntque  auctoribus  artes. 
quo  propior  quisque  est  seruitque  fidelius  aegro, 
in  partem  leti  citius  uenit.     utque  salutis 
spes  abiit,  finemque  uident  in  funere  morbi,         565 
indulgent  animis  et  nulla,  quid  utile,  cura  est. 
utile  enim  nihil  est.     passim  positoque  pudore 
fontibus  et  fiuuiis  puteisque  capacibus  haerent, 
inde  graues  multi  nequeunt  consurgere  et  ipsis 
inmoriuntur  aquis ;  aliquis  tamen  haurit  et  illas.  570 
nec  sitis  est  exstincta  prius  quam  uita  bibendo.  569 
tantaque  sunt  miseris  inuisi  taedia  lecti :  572 

prosiliunt,  aut  si  prohibent  consistere  uires, 
corpora  deuoluunt  in  humum,  fugiuntque  penates 
quisque  suos,  sua  cuique  domus  funesta  uidetur.  575 
et  quia  causa  latet,  locus  est  in  crimine  ;  partim 
semianimes  errare  uiis,  dum  stare  ualebant, 
adspiceres,  flentes  alios  terraque  iacentes 
lassaque  uersantes  supremo  lumina  motu. 
membraque  pendentis  tendunt  ad  sidera  caeli,     580 
hic  illic,  ubi  mors  deprenderat,  exhalantes. 
quid  mihi  tunc  animi  fuit  ?  an  quod  debuit  esse, 
ut  uitam  odissem  et  cuperem  pars  esse  meorum  ? 
quo  se  cumque  acies  oculorum  flexerat,  illic 
uulgus  erat  stratum,  ueluti  cum  putria  motis       585 
poma  cadunt  ramis  agitataque  ilice  glandes. 
templa  uides  contra  gradibus  sublimia  longis  : 
luppiter  illa  tenet.     quis  non  altaribus  illis 
inrita  tura  dedit  ?  quotiens  pro  coniuge  coniunx, 
pro  gnato  genitor,  dum  uerba  precantia  dicit,       590 
non  exoratis  animam  finiuit  in  aris, 
inque  manu  turis  pars  inconsumpta  reperta  est. 
admoti  quotiens  templis,  dum  uota  sacerdos 
concipit  et  fundit  purum  inter  cornua  uinum, 
liaud  expectato  ceciderunt  uulnere  tauri.  595 

ipse  ego  sacra  Ioui  pro  me  patriaque  tribusque 
cum  facerem  natis,  mugitus  uictima  diros 
edidit  et  subito  conlapsa  sine  ictibus  ullis 
exiguo  tinxit  subiectos  sanguine  cultros. 
fibra  quoque  aegra  notas  ueri  monitusque  deorum 
perdiderat ;  tristes  penetrant  ad  uiscera  morbi.    601 

ante  sacros  uidi  proiecta  cadauera  postes, 
ante  ipsas,  quo  mors  foret  inuidiosior,  aras. 
pars  animam  laqueo  claudunt  mortisque  timorem 
morte  fugant  ultroque  uocant  uenientia  fata.       605 
corpora  missa  neci  nullis  de  more  feruntur 
funeribus  ;  neque  enim  capiebant  funera  portae. 
aut  inhumata  premunt  terras,  aut  dantur  in  altos 
indotata  rogos.     et  iam  reuerentia  nulla  est, 
deque  rogis  pugnant,  alienisque  ignibus  ardent.  610 
qui  lacriment  desunt,  indefletaeque  uagantur 
natorumque  patrumque  animae  iuuenumque  senum- 

que; 
nec  locus  in  tumulos,  nec  sufncit  arbor  in  ignes. 
attonitus  tanto  miserarum  turbine  rerum, 
"  Iuppiter  o  "  dixi  "  si  te  non  falsa  locuntur        615 
dicta  sub  amplexus  Aeginae  Asopidos  isse 
nec  te,  magne  pater,  nostri  pudet  esse  parentem, 
aut  mihi  redde  meos,  aut  me  quoque  conde  sepulcro. " 
ille  notam  f ulgore  dedit  tonitruque  secundo. 
"  accipio,  sintque  ista,  precor,  felicia  mentis        620 
signa  tuae  ; "  dixi  "quod  das  mihi,  pigneror  omen." 
forte  fuit  iuxta  patulis  rarissima  ramis 
sacra  Ioui  quercus  de  semine  Dodonaeo. 
hic  nos  frugilegas  adspeximus  agmine  longo 
grande  onus  exiguo  formicas  ore  gerentes  625 

rugosoque  suum  seruantes  cortice  callem. 
dum  numerum  miror,  "totidem  pater  optime"  dixi, 
'  *  tu  mihi  da  ciues  et  inania  moenia  supple. " 
intremuit  ramisque  sonum  sine  flamine  motis 
alta  dedit  quercus.  pauido  mihi  membra  timore  630 
horruerant,  stabantque  comae.  tamen  oscula  terrae 
roboribusque  dedi.     nec  me  sperare  fatebar, 
sperabam  tamen  atque  animo  mea  uota  fouebam. 
nox  subit,  et  curis  exercita  corpora  somnus 
occupat.     ante  oculos  eadem  mihi  quercus  adesse 
et  frondere  itidem  totidemque  animalia  ramis     636 
ferre  suis  uisa  est  pariterque  tremescere  motu 
graniferumque  agmen  subiectis  spargere  in  aruis  ; 
crescere  quod  subito  et  maius  maiusque  uideri 
ac  se  tollere  humo  rectoque  adsistere  trunco        640 
et  maciem  numerumque  pedum  nigrumque  colorem 
ponere  et  humanam  membris  inducere  formam. 
somnus  abit ;  damno  uigilans  mea  uisa  querorque 
in  superis  opis  esse  nihil.     at  in  aedibus  ingens  644 
murmur  erat,  uocesque  hominum  exaudire  uidebar 

iam  mihi  desuetas.    dum  suspicor  has  quoque  somni 
esse,  uenit  Telamon  properus,  foribusque  reclusis 
"  speque  fideque,  pater,"  dixit  "maiora  uidebis  :^ 
egredere."    egredior,  qualesque  in  imagine  somni 
uisus  eram  uidisse  uiros,  ex  ordine  tales  650 

adspicio  noscoque.     adeunt  regemque  salutant. 
uota  Ioui  soluo  populisque  recentibus  urbem 
partior  et  uacuos  priscis  cultoribus  agros, 
Myrmidonasque  uoco,  nec  origine  nomina  fraudo. 
corpora  uidisti  ;  mores,  quos  ante  gerebant,         655 
nunc  quoque  habent :  parcum  genus  est  patiensque 

laborum 
quaesitique  tenax  et  quod  quaesita  reseruet. 
hi  te  ad  bella  pares  annis  animisque  sequentur, 
cum  primum,  qui  te  feliciter  attulit,  Eurus' 
(Eurus  enim  attulerat)  'fuerit  mutatus  in  Austros.' 
Talibus  atque  aliis  longum  sermonibus  illi       661 
inpleuere  diem.     lucis  pars  ultima  mensae 
est  data,  nox  somnis.     iubar  aureus  extulerat  sol ; 
flabat  adhuc  Eurus  redituraque  uela  tenebat. 
ad  Cephalum  Pallante  sati,  cui  grandior  aetas,    665 
ad  regem  Cephalus  simul  et  Pallante  creati 
conueniunt.     sed  adhuc  regem  sopor  altus  habebat. 
excipit  Aeacides  illos  in  limine  Phocus ; 
nam  Telamon  fraterque  uiros  ad  bella  legebant. 
Phocus  in  interius  spatium  pulchrosque  recessus  670 
Cecropidas  ducit,  cum  quis  simul  ipse  resedit. 
adspicit  Aeoliden  ignota  ex  arbore  factum 
ferre  manu  iaculum,  cuius  fuit  aurea  cuspis. 
pauca  prius  mediis  sermonibus  ille  locutus 
'  sum  nemorum  studiosus  '  ait  '  caedisque  ferinae  : 
qua  tamen  e  silua  teneas  hastile  recisum,  676 

iamdudum  dubito.     certe  si  fraxinus  esset, 
fulua  colore  foret ;  si  cornus,  nodus  inesset. 
unde  sit  ignoro  ;  sed  non  formosius  isto 
uidernnt  oculi  telum  iaculabile  nostri.'  680 

excipit  Actaeis  e  fratribus  alter,  et  '  usum 
maiorem  specie  mirabere  '  dixit  ' in  isto. 
consequitur  quodcumque  petit,  fortunaque  missum 
non  regit,  et  reuolat  nullo  referente  cruentum. ' 
tum  uero  iuuenis  Nereius  omnia  quaerit,  685 

cur  sit  et  unde  datum,  quis  tanti  muneris  auctor. 
quae  petit  ille  refert.     set  enim  narrare  pudori  est, 
qua  tulerit  mercede  ;silet  tactusque  dolore 
coniugis  amissae  lacrimis  ita  fatur  obortis  : 

1  hoc  me,  nate  dea,  (quis  possit  credere  ?)  telum  690 
flere  facit  facietque  diu,  si  uiuere  nobis 
fata  diu  dederint ;  hoc  me  cum  coniuge  cara 
perdidit ;  hoc  utinam  caruissem  munere  semper. 
Frocris  erat,  si  forte  magis  peruenit  ad  aures 
Orithyia  tuas,  raptae  soror  Orithyiae  :  695 

si  faciem  moresque  uelis  conferre  duarum, 
dignior  ipsa  rapi.     pater  hanc  mihi  iunxit  Erech- 

theus, 
hanc  mihi  iunxit  amor.     felix  dicehar  eramque. 
non  ita  dis  uisum  est  aut  nunc  quoque  forsitan 

essem. 
alter  agebatur  post  sacra  iugalia  mensis,  700 

cum  me  cornigeris  tendentem  retia  ceruis 
uertice  de  summo  semper  florentis  Hymetti 
lutea  mane  uidet  pulsis  Aurora  tenebris 
inuitumque  rapit.     liceat  mihi  uera  referre 
pace  deae.     quod  sit  roseo  spectabilis  ore,  705 

quod  teneat  lucis,  teneat  confinia  noctis, 
nectareis  quod  alatur  aquis,— ego  Procrin  amabam: 
pectore  Procris  erat,  Procris  mihi  semper  in  ore. 
sacra  tori  coitusque  nouos  thalamosque  recentes, 
primaque  deserti  referebam  foedera  lecti.  710 

mota  dea  est  et  "  siste  tuas,  ingrate,  querellas  ; 
Procrin  habe;"  dixit  "  quodsi  mea  prouida  mens 

est, 
non  habuisse  uoles. "    meque  illi  irata  remisit. 
dum  redeo  mecumque  deae  memorata  retracto, 
esse  metus  coepit,  ne  iura  iugalia  coniunx  715 

non  bene  seruasset.     facies  aetasque  iubebat 
credere  adulterium  ;  prohibebant  credere  mores. 
sed  tanien  afueram,  sed  et  haec  erat,  unde  redibam, 
criminis  exemplum,  sed  cuncta  timemus  amantes. 
quaerere  quod  doleam  statuo  donisque  pudicam  720 
sollicitare  fidem.     fauet  huic  Aurora  timori 
inmutatque  meam  (uideor  sensisse)  figuram. 
Palladias  ineo  non  cognoscendus  Athenas 
ingrediorque  domum.     culpa  domus  ipsa  carebat 
castaque  signa  dabat  dominoque  erat  anxia  rapto. 
uix  aditu  per  mille  dolos  ad  Erechthida  facto,      726 
ut  uidi,  obstipui  meditataque  paene  reliqui 
temptamenta  fide.     male  me  quin  uera  faterer 
continui,  male  quin,  ut  oportuit,  oscula  ferrem. 
tristis  erat  (sed  nulla  tamen  formosior  illa  730 

esse  potest  tristi)  desiderioque  calebat 


122  P.  OVIDI  NASONIS 

coniugis  abrepti.     tu  collige,  qualis  in  illa, 
Phoce,  decor  fuerit,  quam  sic  dolor  ipse  decebat. 
quid  referam,  quotiens  temptamina  nostra  pudici 
reppulerint  mores,  quotiens  "ego"  dixerit  "uni  735 
seruor  ;  ubicumque  est,  uni  mea  gaudia  seruo  ?" 
cui  non  ista  fide  satis  experientia  sano 
magna  foret  ?  non  sum  contentus  et  in  mea  pugno 
uulnera,  dum  census  dare  me  pro  nocte  paciscor  ; 
muneraque  augendo  tandem  dubitare  coegi.         740 
exclamo  "  simulator  adest :  male  fictus  adulter 
uerus  eram  coniunx.     me,  perfida,  teste  teneris." 
illa  nihil :  tacito  tantummodo  uicta  pudore 
insidiosa  malo  cum  coniuge  limina  fugit, 
olfensaque  mei  genus  omne  perosa  uirorum  745 

montibus  errabat,  studiis  operata  Dianae. 
tum  mihi  deserto  uiolentior  ignis  ad  ossa 
peruenit.     orabam  ueniam  et  peccasse  fatebar 
et  potuisse  datis  simili  succumbere  culpae 
me  quoque  muneribus,  si  munera  tanta  darentur. 
haec  mihi  confesso,  laesum  prius  ulta  pudorem,  751 
redditur  et  dulces  concorditer  exigit  annos. 
dat  mihi  praeterea,  tamquam  se  parua  dedisset 
dona,  canem  munus,  quem  cum  sua  traderet  illi 
Cynthia,  "currendo  superabit "  dixerat  "omnes." 
dat    simul    et    iaculum,    manibus    quod    (cernis) 
habemus.  756 

muneris  alterius  quae  sit  fortuna,  requiris  ? 
accipe  :  mirandi  nouitate  mouebere  facti. 
Carmina  Laiades  non  intellecta  priorum 
soluerat  ingeniis,  et  praecipitata  iacebat  760 

inmemor  ambagum  uates  obscura  suarum. 
protinus  Aoniis  inmittitur  altera  Thebis  763 

pestis,  et  exitio  multi  pecorumque  suoque 
rurigenae  pauere  feram.     uicina  iuuentus  765 

uenimus  et  latos  indagine  cinximus  agros. 
illa  leui  uelox  superabat  retia  saltu 
summaque  transibat  positarum  lina  plagarum. 
copula  detrahitur  canibus  ;  quas  illa  sequentes 
eiFugit  et  celeri  non  segnior  alite  ludit.  770 

poscor  et  ipse  meum  consensu  Laelapa  magno 
(muneris  hoc  nomen).     iamdudum  uincula  pugnat 
exuere  ipse  sibi  colloque  morantia  tendit. 
uix  bene  missus  erat,  nec  iam  poteramus  ubi  esset 
scire.     pedum  calidus  uestigia  puluis  habebat,     775 
ipse  oculis  ereptus  erat.     non  ocior  illo 

hasta  nec  exutae  contorto  uerbere  glandes, 
nec  Gortyniaco  calamus  leuis  exit  ab  arcu. 
collis  apex  medii  subiectis  inminet  aruis  ; 
tollor  eo  capioque  noui  spectacula  cursus,  78° 

quo  modo  deprendi,  modo  se  subducere  ab  ipso 
uulnere  uisa  fera  est.     nec  limite  callida  recto 
in  spatiumque  fugit,  sed  decipit  ora  sequentis 
et  redit  in  gyrum,  ne  sit  suus  inpetus  hosti. 
inminet  hic  sequiturque  parem  similisque  tenenti 
non  tenet  et  uanos  exercet  in  aera  morsus.  786 

ad  iaculi  uertebar  opem  :  quod  dextera  librat 
dum  mea,  dum  cligitos  amentis  addere  tempto, 
lumina  deflexi  ;  reuocataque  rursus  eodem 
rettuleram  ;  medio  (mirum)  duo  marmora  campo 
adspicio  ;  fugere  hoc,  illud  captare  putares.  791 

scilicet  inuictos  ambo  certamine  cursus 
esse  deus  uoluit,  siquis  deus  adf uit  illis. ' 
hactenus,  et  tacuit.     *  iaculo  quod  crimen  in  ipso 

est  ? ' 
Phocus  ait.     iaculi  sic  crimina  reddidit  ille.  795 

*  Gaudia  principium  nostri  sunt,  Phoce,  doloris  : 
illa  prius  referam.     iuuat  o  meminisse  beati 
temporis,  Aeacida,  quo  primos  rite  per  annos 
coniuge  eram  felix,  felix  erat  illa  marito. 
mutua  cura  duos  et  amor  socialis  habebat.  800 

nec  Iouis  illa  meo  thalamos  praeferret  amori, 
nec,  me  quae  caperet,  non  si  Venus  ipsa  ueniret, 
ulla  erat ;  aequales  urebant  pectora  flammae. 
sole  fere  radiis  feriente  cacumina  primis 
uenatum  in  siluas  iuuenaliter  ire  solebam.  805 

nec  mecum  famulos  nec  equos  nec  naribus  acres 
ire  canes  nec  lina  sequi  nodosa  sinebam  ; 
tutus  eram  iaculo.     sed  cum  satiata  ferinae 
dextera  caedis  erat,  repetebam  frigus  et  umbras 
et,  quae  de  gelidis  exhalat  uallibus,  auram.  810 

aura  petebatur  medio  mihi  lenis  in  aestu, 
auram  expectabam,  requies  erat  illa  labori 
"aura,"  (recordor  enim)  "uenias"  cantare  solebam, 
"  meqne  iuues  intresque  sinus,  gratissima,  nostros, 
utque  facis,  releuare  uelis,  quibus  urimur,  aestus. " 
forsitan  addiderim  (sic  me  mea  fata  trahebant)    816 
blanditias  plures  et  "  tu  mihi  magna  uoluptas," 
dicere  sim  solitus  "  tu  me  reficisque  fouesque, 
tu  facis,  ut  siluas,  ut  amem  loca  sola,  meoque 
spiritus  iste  tuus  semper  captatur  ab  ore. "  820 

uocibus  ambiguis  deceptam  praebuit  aurem 
nescioquis,  nomenque  aurae  tam  saepe  uocatum 
esse  putans  nymphae,  nympham  me  credit  amare. 
criminis  extemplo  ficti  temerarius  index 
Procrin  adit  linguaque  refert  audita  susurra.       825 
credula  res  amor  est.     subito  conlapsa  dolore, 
ut  sibi  narratur,  cecidit  longoque  refecta 
tempore  se  miseram,  se  fati  dixit  iniqui 
deque  fide  questa  est ;  et  crimine  concita  uano 
quod  nihil  est,  metuit,  metuit  sine  corpore  nomen, 
et  dolet  infelix  ueluti  de  paelice  uera.  831 

saepe  tamen  dubitat  speratque  miserrima  falli 
indicioque  fidem  negat  et,  nisi  uiderit  ipsa, 
damnatura  sui  non  est  delicta  mariti. 
postera  depulerant  Aurorae  lumina  noctem  :        835 
egredior  siluamque  peto,  uictorque  reuertens 
"  aura,  ueni  "  dixi  "  nostroque  medere  labori." 
et  subito  gemitus  inter  mea  uerba  uidebar 
nescioquos  audisse  :  "  ueni  "  tamen  "  optima  "  dixi. 
fronde  leuem  rursus  strepitum  faciente  caduca    840 
sum  ratus  esse  feram  telumque  uolatile  misi. 
Procris  erat ;  medioque  tenens  in  pectore  uulnus 
"  ei  mihi  "  conclamat.     uox  est  ubi  cognita  tidae 
coniugis,  ad  uocem  praeceps  amensque  cucurri. 
semianimem  et  sparsas  foedantem  sanguine  uestes 
et  sua  (me  miserum)  de  uulnere  dona  trahentem  846 
inuenio,  corpusque  meo  mihi  carius  ulnis 
mollibus  attollo  scissaque  a  pectore  ueste 
uulnera  saeua  ligo  conorque  inhibere  cruorem, 
neu  me  morte  sua  sceleratum  deserat,  oro.  850 

uiribus  illa  carens  et  iam  moribunda  coegit 
haec  se  pauca  loqui  :  "  per  nostri  foedera  lecti 
perque  deos  supplex  oro  superosque  meosque, 
per  si  quid  merui  de  te  bene  perque  manentem 
t  nunc   quoque,    cum    pereo,    causam    mihi    mortis, 
amorem,  855 

ne  thalamis  Auram  patiare  innubere  nottris." 
dixit,  et  errorem  tum  denique  nominis  esse 
et  sensi  et  docui.     sed  quid  docuisse  iuuabat  ? 
labitur,  et  paruae  fugiunt  cum  sanguine  uires. 
dumque  aliquid  spectare  potest,  me  spectat  et  in  me 
infelicem  animam  nostroque  exhalat  in  ore.         861 
sed  uultu  meliore  mori  secura  uidetur. ' 
fientibus  haec  lacrimans  heros  memorabat ;  et  ecce 
Aeacus  ingreditur  duplici  cum  prole  nouoque 
milite,  quem  Cephalus  consortibus  accipit  armis.  865 


METAMORPHOSEON  LIB.  VII-VIII    123 


LI  BER    OCTAVVS 

Iam  nitidum  retegente  diem  noctisque  fugante 

tempora  Lucifero  cadit  Eurus,  et  umida  surgunt 

nubila.     dant  placidi  cursum  redeuntibus  Austri 

Aeacidis  Cephaloque  ;  quibus  feliciter  acti 

ante  expectatum  portus  tenuere  petitos.  5 

interea  Minos  Lelegeia  litora  uastat 

praetemptatque  sui  uires  Mauortis  in  urbe 

Alcathoi,  quam  Nisus  habet,  cui  splendidus  ostro 

inter  honoratos  medioque  in  uertice  canos 

crinis  inhaerebat,  magni  fiducia  regni.  10 

Sexta  resurgebant  orientis  cornua  lunae  ; 
et  pendebat  adhuc  belli  fortuna,  diuque 
inter  utrumque  uolat  dubiis  Victoria  pennis. 
regia  turris  erat  uocalibus  addita  muris, 
in  quibus  auratam  proles  Letoia  fertur  15 

deposuisse  lyram  :  saxo  sonus  eius  inhaesit. 
saepe  illuc  solita  est  adscendere  filia  Nisi 
et  petere  exiguo  resonantia  saxa  lapillo, 
tum  cum  pax  esset ;  bello  quoque  saepe  solebat 
spectare  ex  illa  rigidi  certamina  Martis.  20 

iamque  mora  belli  procerum  quoque  nomina  norat 
armaque  equc:que  habitusque  Cydoneasque  phare- 

tras. 
nouerat  ante  alios  faciem  ducis  Europaei, 
plus  etiam  quam  nosse  sat  est.     hac  iudice  Minos, 
seu  caput  abdiderat  cristata  casside  pennis,  25 

in  galea  formosus  erat ;  seu  sumpserat  aere 
fulgentem  clipeum,  clipeum  sumpsisse  decebat. 
torserat  adductis  hastilia  lenta  lacertis  ; 
laudabat  uirgo  iunctam  cum  uiribus  artem. 
inposito  calamo  patulos  sinuauerat  arcus  :  30 

sic  Phoebum  sumptis  iurabat  stare  sagittis. 
cum  uero  faciem  dempto  nudauerat  aere 
purpureusque  albi  stratis  insignia  pictis 
terga  premebat  equi  spumantiaque  ora  regebat, 
uix  sua,  uix  sanae  uirgo  Niseia  compos  35 

mentis  erat.     felix  iaculum,  quod  tangeret  ille, 
quaeque  manu  premeret,  felicia  frena  uocabat. 
inpetus  est  illi,  liceat  modo,  ferre  per  agmen 
uirgineos  hostile  gradus,  est  inpetus  illi 
turribus  e  summis  in  Gnosia  mittere  corpus  40 

castra,  uel  aeratas  hosti  recludere  portas, 

uel  siquid  Minos  aliud  uelit.     utque  sedebat 

candida  Dictaei  spectans  tentoria  regis, 

'  laeter '  ait  '  doleamne  geri  lacrimabile  bellum,    44 

in  dubio  est.     doleo,  quod  Minos  hostis  amanti  est ; 

sed  nisi  bella  forent,  numquam  mihi  cognitus  esset. 

me  tamen  accepta  poterat  deponere  bellum 

obside  ;  me  comitem,  me  pacis  pignus  haberet. 

si  quae  te  peperit,  talis,  pulcherrime  rerum, 

qualis  es  ipse,  fuit,  merito  deus  arsit  in  illa.  50 

o  ego  ter  felix,  si  pennis  lapsa  per  auras 

Gnosiaci  possem  castris  insistere  regis, 

fassaque  me  fiammasque  meas,  qua  dote,  rogarem, 

uellet  emi  ;  tantum  patrias  ne  posceret  arces. 

nam  pereant  potius  sperata  cubilia,  quam  sim       55 

proditione  potens  ;  quamuis  saepe  utile  uinci 

uictoris  placidi  fecit  clementia  multis. 

iusta  gerit  certe  pro  nato  bella  perempto 

et  causaque  ualet  causamque  tuentibus  armis. 

et,  puto,  uincemur.    qui  si  manet  exitus  urbem,    60 

cur  suus  haec  illi  reserabit  moenia  Mauors 

et  non  noster  amor  ?  melius  sine  caede  moraque 

inpensaque  sui  poterit  superare  cruoris. 

non  metuam  certe,  ne  quis  tua  pectora,  Minos, 

uulneret  inprudens.     quis  enim  tam  durus,  ut  in  te 

derigere  inmitem  non  inscius  audeat  hastam  ?        66 

coepta  placent,  et  stat  sententia  tradere  niecum 

dotalem  patriam  finemque  inponere  bello. 

uerum  uelle  parum  est.     aditus  custodia  seruat 

claustraque  portarum  genitor  tenet ;  hunc  ego  solum 

inf elix  timeo,  solus  mea  uota  moratur.  7 1 

di  facerent,  sine  patre  forem  !  sibi  quisque  profecto 

est  deus  ;  ignauis  precibus  Fortuna  repugnat. 

altera  iamdudum  succensa  cupidine  tanto 

perdere  gauderet,  quodcumque  obstaret  amori.       75 

et  cur  ulla  foret  me  fortior  ?  ire  per  ignes 

et  gladios  ausim.     nec  in  hoc  tamen  ignibus  nllis 

aut  gladiis  opus  est ;  opus  est  mihi  crine  paterno. 

illa  mihi  est  auro  pretiosior,  illa  beatam 

purpura  me  uotique  mei  factura  potentem. '  80 

Talia  dicenti  curarum  maxima  nutrix 
nox  interuenit,  tenebrisque  audacia  creuit. 
prima  quies  aderat,  qua  curis  fessa  diurnis 
pectora  somnus  habet :  thalamos  taciturna  paternos 
intrat  et  (heu  facinus)  uitali  nata  parentem  85 

crine  suum  spoliat,  praedaque  potita  nefanda 
[fert  secum  spolium  sceleris  progressaque  porta] 
per  medios  hostes  (meriti  fiducia  tanta  est) 
peruenit  ad  regem.     quem  sic  adfata  pauentem  est : 
1  suasit  amor  facinus.     proles  ego  regia  Nisi  90 

Scylla  tibi  trado  patriaeque  meosque  penates. 
praemia  nulla  peto  nisi  te.     cape  pignus  amoris 
purpureum  crinem,  nec  me  nunc  tradere  crinem, 
sed  patrium  tibi  crede  caput '  ;  scelerataque  dextra 
munera  porrexit.     Minos  porrecta  refugit  95 

turbatusque  noui  respondit  imagine  facti : 
'  di  te  submoueant,  o  nostri  infamia  saecli, 
orbe  suo,  tellusque  tibi  pontusque  negetur. 
certe  ego  non  patiar  Iouis  incunabula,  Creten, 
qui  meus  est  orbis,  tantum  contingere  monstrum.' 
dixit ;  et  ut  leges  captis  iustissimus  auctor  10 1 

hostibus  inposuit,  classis  retinacula  solui 
iussit  et  aeratas  inpleri  remige  puppes. 
Scylla  freto  postquam  deductas  nare  carinas 
nec  praestare  ducem  sceleris  sibi  praemia  uidit,   105 
consumptis  precibus  uiolentam  transit  in  iram, 
intendensque  manus,  passis  furibunda  capillis, 
'  quo  fugis,'  exclamat  *  meritorum  auctore  relicta, 
o  patriae  praelate  meae,  praelate  parenti  ? 
quo  fugis,  inmitis  ?  cuius  uictoria  nostrum  1 10 

et  scelus  et  meritum  est.      nec  te  data  munera, 

nec  te 
noster  amor  mouit,  nec  quod  spes  omnis  in  unum 
te  mea  congesta  est  ?  nam  quo  deserta  reuertar  ? 
in  patriam  ?  superata  iacet.     sed  finge  manere  : 
proditione  mea  clausa  est  mihi.     patris  ad  ora,    1 1 5 
quem  tibi  donaui  ?  ciues  odere  merentem, 
finitimi  exemplum  metuunt.     obstruxihius  orbem 
terrarum  nobis  ut  Crete  sola  pateret. 
*hac  quoque  si  prohibes  et  nos,  ingrate,  relinquis, 
non  genetrix  Europa  tibi  est,  sed  inhospita  Syrtis, 
Armeniae  tigres  Austroque  agitata  Charybdis.    121 
nec  Ioue  tu  natus,  nec  mater  imagine  tauri 
ducta  tua  est :  generis  falsa  est  ea  fabula  :  uerus 
et  ferus  et  captus  nullius  amore  iuuencae, 
qui  te  progenuit,  taurus  fuit.     exige  poenas,        125 
Nise  pater  :  gaudete  malis,  modo  prodita,  nostris, 
moenia.     nam,  fateor,  merui  et  sum  digna  perire. 
sed  tamen  ex  illis  aliquis,  quos  inpia  laesi, 
me  perimat :  cur,  qui  uicisti  crimine  nostro, 

insequeris  crimen  ?  scelus  hoc  patriaeque  patrique, 
officium  tibi  sit.     te  uere  coniuge  digna  est,  131 

quae  toruum  ligno  decepit  adultera  taurum 
discordemque  utero  fetum  tulit.     ecquid  ad  aures 
perueniunt  mea  dicta  tuas  ?  an  inania  uenti 
uerba  ferunt  idemque  tuas,  ingrate,  carinas  ?       135 
iam  iam  Pasipliaen  non  est  mirabile  taurum 
praeposuisse  tibi :  tu  plus  feritatis  habebas. 
me  miseram,  properare  iuuat,  diuulsaque  remis 
unda  sonat.     mecum  simul,  a,  mea  terra  recedit. 
nil  agis,  o  frustra  meritorum  oblite  meorum  :        140 
insequar  inuitum  puppimque  amplexa  recuruam 
per  freta  longa  trahar. '    uix  dixerat,  insilit  undis 
consequiturque  rates,  faciente  cupidine  uires, 
Gnosiacaeque  haeret  comes  inuidiosa  carinae. 
quam  pater  ut  uidit  (nam  iam  pendebat  in  aura  145 
et  modo  factus  erat  fuluis  haliaeetus  alis), 
ibat,  ut  haerentem  rostro  laceraret  adunco. 
illa  metu  puppim  dimisit,  et  aura  cadentem 
sustinuisse  leuis,  ne  tangeret  aequora,  uisa  est. 
pluma  fuit :  plumis  in  auem  mutata  uocatur        150 
ciris,  et  a  tonso  est  hoc  nomen  adepta  capillo. 
Vota  Ioui  Minos  taurorum  corpora  centum 
soluit,  ut  egressus  ratibus  Curetida  terram 
contigit,  et  spoliis  decorata  est  regia  fixis. 
creuerat  opprobrium  generis,  foedumque  patebat  1 55 
matris  adulterium  monstri  nouitate  biformis. 
destinat  hunc  Minos  thalamis  remouere  pudorem 
multiplicique  domo  caecisque  includere  tectis. 
Daedalus  ingenio  fabrae  celeberrimus  artis 
ponit  opus  turbatque  notas  et  lumina  flexum        160 
ducit  in  errorem  uariarum  ambage  uiarum. 
non  secus  ac  liquidus  Phrygiis  Maeandros  in  aruis 
ludit  et  ambiguo  lapsu  refluitque  fluitque 
occurrensque  sibi  uenturas  adspicit  undas, 
et  nunc  ad  fontes,  nunc  ad  mare  uersus  apertum  165 
incertas  exercet  aquas  :  ita  Daedalus  inplet 
innumeras  errore  uias  ;  uixque  ipse  reuerti 
ad  limen  potuit :  tanta  est  fallacia  tecti. 
quo  postquam  geminam  tauri  iuuenisque  figuram 
ciausit,  et  Actaeo  bis  pastum  sanguine  moiibtrum 
tertia  sors  annis  domuit  repetita  nouenis  :  171 

utque  ope  uirginea  nullis  iterata  priorum 
ianua  difticilis  iilo  est  inuenta  relecto, 
protinus  Aegides  rapta  Minoide  Diam 

uela  dedit  comitemque  suam  crudelis  in  illo         175 
litore  destituit.     desertae  et  multa  querenti 
amplexus  et  opem  Liber  tulit ;  utque  perenni 
sidere  clara  foret,  sumptam  de  fronte  coronam 
inmisit  caelo.     tenues  uolat  illa  per  auras, 
dumque  uolat,  gemmae  nitidos  uertuntur  in  ignes 
consistuntque  loco,  specie  remanente  coronae,      181 
qui  medius  Nixique  genu  est  Anguemque  tenentis. 

Daedalus  interea  Creten  longumque  perosus 
exilium  tactusque  loci  natalis  amore 
clausus  erat  pelago.     ■  terras  licet '  inquit  '  et  undas 
obstruat,  at  caelum  certe  patet :  ibimus  illac.      186 
omnia  possideat,  non  possidet  aera  Minos.' 
dixit,  et  ignotas  animum  dimittit  in  artes 
naturamque  nouat.     nam  ponit  in  ordine  pennas, 
a  minima  coeptas,  longam  breuiore  sequenti,        190 
ut  cliuo  creuisse  putes  ;  sic  rustica  quondam 
iistula  disparibus  paulatim  surgit  auenis. 
tum  lino  medias  et  ceris  alligat  imas, 
atque  ita  compositas  paruo  curuamine  fiectit, 
ut  ueras  imitetur  aues.     puer  Icarus  una  195 

stabat  et,  ignarus  sua  se  tractare  pericla, 
ore  renidenti  modo,  quas  uaga  mouerat  aura, 
captabat  plumas,  flauam  modo  pollice  ceram 
mollibat  lusuque  suo  mirabile  patris 
inpediebat  opus.     postquam  manus  ultima  coeptis 
inposita  est,  geminas  opifex  librauit  in  alas         201 
ipse  suum  corpus  motaque  pependit  in  aura. 
instruit  et  natum  *  medio  '  que  '  ut  limite  curras, 
Icare,'  ait  '  moneo,  ne,  si  demissior  ibis, 
unda  grauet  pennas,  si  celsior,  ignis  adurat.         205 
inter  utrumque  uola.     nec  te  spectare  Booten 
aut  Helicen  iubeo  strictumque  Orionis  ensem  ; 
me  duce  carpe  uiam.'    pariter  praecepta  uolandi 
tradit  et  ignotas  umeris  accommodat  alas. 
inter  opus  monitusque  genae  maduere  seniles      210 
et  patriae  tremuere  manus.     dedit  oscula  nato 
non  iterum  repetenda  suo,  pennisque  leuatus 
ante  uolat  comitique  timet,  uelut  ales,  ab  alto 
quae  teneram  prolem  produxit  in  aera  nido, 
hortaturque  sequi  damnosasque  erudit  artes        215 
et  mouet  ipse  suas  et  nati  respicit  alas. 
hos  aliquis,  tremula  dum  captat  harundine  pisces, 
aut  pastor  baculo  stiuaue  innixus  arator 
uidit  et  obstipuit,  quique  aethera  carpere  possent, 
II.  K 

credidit  esse  deos.     et  iam  Iunonia  laeua  220 

parte  Samos,  fuerant  Delosque  Parosque  relictae, 
dextra  Lebinthus  erat  fecundaque  melle  Calymne, 
cum  puer  audaci  coepit  gaudere  uolatu 
deseruitque  ducem  caelique  cupidine  tractus 
altius  egit  iter.     rapidi  uicinia  solis  225 

mollit  odoratas,  pennarum  uincula,  ceras. 
tabuerant  cerae  :  nudos  quatit  ille  lacertos 
remigioque  carens  non  ullas  percipit  auras. 
oraque  caerulea  patrium  clamantia  nomen 
excipiuntur  aqua  ;  quae  nomen  traxit  ab  illo.      230 
at  pater  infelix,  nec  iam  pater,  '  Icare,'  dixit, 
1  Icare,'  dixit  '  ubi  es  ?  qua  te  regione  requiram? ' 
'  Icare  '  dicebat ;  pennas  adspexit  in  undis 
deuouitque  suas  artes  corpusque  sepulcro 
condidit  :  et  tellus  a  nomine  dicta  sepulti.  235 

Hunc  miseri  tumulo  ponentem  corpora  nati 
garrula  lamoso  prospexit  ab  elice  perdix 
et  plausit  pennis  testataque  gaudia  cantu  est ; 
unica  tunc  uolucris  nec  uisa  prioribus  annis, 
factaque  nuper  auis,  longum  tibi,  Daedale,  crimen. 
namque  huic  tradiderat,  fatorum  ignara,  docendam 
progeniem  germana  suam,  natalibus  actis  242 

bis  puerum  senis,  animi  ad  praecepta  capacis. 
ille  etiam  medio  spinas  in  pisce  notatas 
traxit  in  exemplum  ferroque  incidit  acuto  245 

perpetuos  dentes  et  serrae  repperit  usum. 
primus  et  ex  uno  duo  ferrea  bracchia  nodo 
uinxit,  ut  aequali  spatio  distantibus  illis 
altera  pars  staret,  pars  altera  duceret  orbem. 
Daedalus  inuidit  sacraque  ex  arce  Mineruae        250 
praecipitem  misit,  lapsum  mentitus.     at  illum, 
quae  fauet  ingeniis,  excepit  Pallas  auemque 
reddidit  et  medio  uelauit  in  aere  pennis. 
sed  uigor  ingenii  quondam  uelocis  in  alas 
inque  pedes  abiit ;  nomen,  quod  et  ante,  remansit. 
non  tamen  haec  alte  uolucris  sua  corpora  tollit,  256 
nec  facit  in  ramis  altoque  cacumine  nidos  ; 
propter  humum  uolitat  ponitque  in  saepibus  oua 
antiquique  menior  metuit  sublimia  casus. 

Iamque  fatigatum  tellus  Aetnaea  tenebat  260 

Daedalon,  et  sumptis  pro  supplice  Cocalus  armis 
mitis  habebatur,  iam  lamentabile  Athenae 
pendere  desierant  Thesea  laude  tributum. 
templa  coronantur,  bellatricemque  Mineruam 

cum  Ioue  disque  uocant  aliis,  quos  sanguine  uoto 
muneribusque  datis  et  acerris  turis  honorant.       266 
sparserat  Argolicas  nomen  uaga  fama  per  urbes 
Theseos,  et  populi,  quos  diues  Achaia  cepit, 
huius  opem  magnis  inplorauere  periclis. 
huius  opem  Calydon,  quamuis  Melagron  haberet, 
sollicita  supplex  petiit  prece.     causa  petendi        271 
sus  erat,  infestae  famulus  uindexque  Dianae. 
Oenea  namque  ferunt  pleni  successibus  anni 
primitias  frugum  Cereri,  sua  uina  Lyaeo, 
Palladios  flauae  latices  libasse  Mineruae.  275 

coeptus  ab  agricolis  superos  peruenit  ad  omnes 
ambitiosus  honor  ;  solas  sine  ture  relictas 
praeteritae  cessasse  ferunt  Latoidos  aras. 
tangit  et  ira  deos.     '  at  non  inpune  feretis, 
quaeque  inhonoratae,  non  et  dicemur  inultae  '      280 
inquit ;  et  Oenios  ultorem  spreta  per  agros 
misit  aprum,  quanto  maiores  herbida  tauros 
non  habet  Epiros,  sed  habent  Sicula  arua  minores. 
sanguine    et    igne    micant    oculi,    riget    horrida 

ceruix,  284 

feruida  cum  rauco  latos  stridore  per  armos  287. 

spuma  fluit,  dentes  aequantur  dentibus  Indis, 
fulmen  ab  ore  uenit,  frondes  adflatibus  ardent. 
is  modo  crescentes  segetes  proculcat  in  herba,      290 
nunc  matura  metit  fleturi  uota  coloni 
et  Cererem  in  spicis  intercipit.     area  frustra 
et  frustra  expectant  promissas  horrea  messes. 
sternuntur  grauidi  longo  cum  palmite  fetus 
bacaque  cum  ramis  semper  frondentis  oliuae.       295 
saeuit  et  in  pecudes  ;  non  has  pastorue  canisue, 
non  armenta  truces  possunt  defendere  tauri. 
diffugiunt  populi  nec  se  nisi  moenibus  urbis 
esse  putant  tutos,  donec  Meleagros  et  una 
lecta  manus  iuuenum  coiere  cupidine  laudis  :       300 
Tyndaridae  gemini,  praestantes  caestibus  alter, 
alter  equo,  primaeque  ratis  molitor  lason 
et  cum  Pirithoo,  felix  conco.rdia,  Theseus 
et  duo  Thestiadae,  proles  Aphareia,  Lynceus 
et  uelox  Idas,  et  iam  non  femina  Caeneus  305 

Leucippusque  ferox  iaculoque  insignis  Acastus 
Hippothousque     Dryasque     et    cretus     Amyntore 

Phoenix 
Actoridaeque  pares  et  missus  ab  Elide  Phyleus. 
nec  Telamon  aberat  magnique  creator  Achillis 
cumque  Pheretiade  et  Hyanteo  Iolao  310 

inpiger  Eurytion  et  cursu  inuictus  Echion 
Naryciusque    Lelex    Panopeusque    Hyleusque    fe- 

roxque 
Hippasus  et  primis  etiamnum  Nestor  in  annis, 
et  quos  Hippocoon  antiquis  misit  Amyclis, 
Penelopaeque  socer  cum  Parrhasio  Ancaeo  315 

Ampycidesque  sagax  et  adhuc  a  coniuge  tutus 
Oeclides  nemorisque  decus  Tegeaea  Lycaei ; 
rasilis  huic  summam  mordebat  fibula  uestem, 
crinis  erat  simplex,  nodum  collectus  in  unum, 
ex  umero  pendens  resonabat  eburnea  laeuo  320 

telorum  custos,  arcum  quoque  laeua  tenebat. 
talis  erat  cultu  ;  facies,  quam  dicere  uere 
uirgineam  in  puero,  puerilem  in  uirgine  possis. 
hanc  pariter  uidit,  pariter  Calydonius  heros 
optauit,  renuente  deo,  flammasque  latentes  325 

liausit  et  *  o  felix,  siquem  dignabitur '  inquit 
4  ista  uirum  ' ;  nec  plura  sinit  tempusque  pudorque 
dicere  :  maius  opus  magni  certaminis  urguet. 

Silua  frequens   trabibus,    quam   nulla   ceciderat 
aeras, 
incipit  a  plano  deuexaque  prospicit  arua.  330 

quo  postquam  uenere  uiri,  pars  retia  tendunt, 
uincula  pars  adimunt  canibus,  pars  pressa  sequuntur 
signa  pedum  cupiuntque  suum  reperire  periclum. 
concaua  uallis  erat,  quo  se  demittere  riui 
adsuerant  pluuialis  aq  uae.     tenet  ima  lacunae    335 
lenta  salix  uluaeque  leues  iuncique  palustres 
uiminaque  et  longa  paruae  sub  harundine  cannae. 
hinc  aper  excitus  medios  uiolentus  in  hostes 
fertur,  ut  elisis  excussi  nubibus  ignes. 
sternitur  incursu  nemus  et  propulsa  fragoreni      340 
silua  dat.     exclamant  iuuenes  praetentaque  forti 
tela  tenent  dextra  lato  uibrantia  ferro. 
ille  ruit  spargitque  canes,  ut  quisque  furenti 
obstat,  et  obliquo  latrantes  dissipat  ictu. 
cuspis  Echionio  primum  contorta  lacerto  345 

uana  fuit  truncoque  dedit  leue  uulnus  acerno. 
proxima,  si  nimiis  mittentis  uiribus  usa 
non  foret,  in  tergo  uisa  est  haesura  petito  : 
longius  it ;  auctor  teli  Pagasaeus  Iason. 
'  Phoebe,'  ait  Ampycides  '  si  te  coluique  coloque, 
da  mihi,  quod  petitur,  certo  contingere  telo.'        351 
qua  potuit,  precibus  deus  adnuit ;  ictus  ab  illo  est, 
sed  sine  uulnere,  aper.     ferrum  Diana  uolanti 
abstulerat  iaculo  ;  lignum  sine  acumine  uenit. 

ira  feri  mota  est,  nec  fulmine  lenius  arsit ;  355 

emicat  ex  oculis,  spirat  quoque  pectore  flamma. 

utque  uolat  moles  adducto  concita  neruo, 

cum  petit  aut  muros  aut  plenas  milite  turres, 

in  iuuenes  certo  sic  inpete  uulnificus  sus 

fertur  et  Hippalmon  Pelagonaque,  dextra  tuentes 

cornua,  prosternit ;  socii  rapuere  iacentes.  361 

at  non  letiferos  effugit  Enaesimus  ictus 

Hippocoonte  satus  ;  trepidantem  et  terga  parantem 

uertere  succiso  liquerunt  poplite  nerui. 

forsitan  et  Pylius  citra  Troiana  perisset  365 

tempora  ;  sed  sumpto  posita  conamine  ab  hasta 

arboris  insiluit,  quae  stabat  proxima,  ramis 

despexitque,  loco  tutus,  quem  fugerat  hostem. 

dentibus  ille  ferox  in  querno  stipite  tritis 

inminet  exitio,  fidensque  recentibus  armis  370 

Eurytidae  magni  rostro  femur  hausit  adunco. 

at  gemini,  nondum  caelestia  sidera,  fratres, 

ambo  conspicui,  niue  candidioribus  ambo 

uectabantur  equis,  ambo  uibrata  per  auras 

hastarum  tremulo  quatiebant  spicula  motu.  375 

uulnera  fecissent,  nisi  saetiger  inter  opacas, 

nec  iaculis  isset  nec  equo  loca  peruia,  siluas. 

persequitur  Telamon  studioque  incautus  eundi 

pronus  ab  arborea  cecidit  radice  retentus. 

dum  leuat  hunc  Peleus,  celerem  Tegeaea  sagittam 

inposuit  neruo  sinuatoque  expulit  arcu.  38  r 

fixa  sub  aure  feri  summum  destrinxit  harundo 

corpus  et  exiguo  rubefecit  sanguine  saetas. 

nec  tamen  illa  sui  successu  laetior  ictus 

quam  Meleagros  erat.     primus  uidisse  putatur    385 

et  primus  sociis  uisum  ostendisse  cruorem 

et  '  meritum  '  dixisse  '  feres  uirtutis  honorem.' 

erubuere  uiri  seque  exhortantur  et  addunt 

cum  clamore  animos  iaciuntque  sine  ordine  tela. 

tiirba  nocet  iactis  et  quos  petit  inpedit  ictus.        390 

ecce  furens  contra  sua  fata  bipennifer  Arcas 

*  discite,  femineis  quid  tela  uirilia  praestent, 
o  iuuenes,  operique  meo  concedite  '  dixit. 

*  ipsa  suis  licet  hunc  Latonia  protegat  armis, 
inuita  tamen  hunc  perimet  mea  dextra  Diana. '    395 
talia  magniloquo  tumidus  memorauerat  ore 
ancipitemque  manu  tollens  utraque  securim 
institerat  digitis,  primos  suspensus  in  artus. 
occupat  audentem,  quaque  est  uia  proxima  leto, 

summa  ferus  geminos  derexit  ad  inguina  dentes. 

concidit  Ancaeus,  glomerataque  sanguine  multo  401 

uiscera  lapsa  fiuunt ;  madefacta  est  terra  cruore. 

ibat  in  aduersum  proles  Ixionis  hostem 

Pirithous,  ualida  quatiens  uenabula  dextra. 

cui  procul  Aegides  '  o  me  mihi  carior '  inquit        405 

4  pars  animae  consiste  meae.     licet  eminus  esse 

fortibus  :  Ancaeo  nocuit  temeraria  uirtus.' 

dixit  et  aerata  torsit  graue  cuspide  cornum ; 

quo  bene  librato  uotique  potente  futuro, 

obstitit  aesculea  frondosus  ab  arbore  ramus.         410 

misit  et  Aesonides  iaculum,  quod  casus  ab  illo 

uertit  in  inmeriti  fatum  latrantis,  et  inter 

ilia  coniectum  tellure  per  ilia  fixum  est. 

at  manus  Oenidae  uariat,  missisque  duabus 

hasta  prior  terra,  medio  stetit  altera  tergo.  415 

nec  mora,  dum  saeuit,  dum  corpora  uersat  in  orbem 

stridentemque  nouo  spumam  cum  sanguine  fundit, 

uulneris  auctor  adest  hostemque  inritat  ad  iram 

splendidaque  aduersos  uenabula  condit  in  armos. 

gaudia  testantur  socii  clamore  secundo  420 

uictricemque  petunt  dextrae  coniungere  dextram 

inmanemque  ferum  multa  tellure  iacentem 

mirantes  spectant.     neque  adhuc  contingere  tutum 

esse  putant,  sed  tela  tamen  sua  quisque  cruentat. 

ipse  pede  inposito  caput  exitiabile  pressit  425 

atque  ita  'sume  mei  spolium,  Nonacria,  iuris,' 

dixit  '  et  in  partem  ueniat  mea  gloria  tecum.' 

protinus  exuuias  rigidis  horrentia  saetis 

terga  dat  et  magnis  insignia  dentibus  ora. 

illi  laetitiae  est  cum  munere  muneris  auctor :       430 

inuidere  alii,  totoque  erat  agmine  murmur. 

e  quibus  ingenti  tendentes  bracchia  uoce 

'  pone  age  nec  titulos  intercipe,  femina,  nostros  ' 

Thestiadae  clamant  '  nec  te  fiducia  formae 

decipiat,  ne  sit  longe  tibi  captus  amore  435 

auctor  '  et  huic  adimunt  munus,  ius  muneris  illi. 

non  tulit  et  tumida  frendens  Mauortius  ira 

1  discite,  raptores  alieni '  dixit  '  honoris, 

facta  niinis  quantum  distent r  hausitque  nefando 

pectora  Plexippi  nil  taie  timentia  ferro.  440 

Toxea  quid  faciat  dubium  pariterque  uolentem 

ulcisci  fratrem  fraternaque  fata  timentem 

haud  patitur  dubitare  diu  calidumque  prioris 

caede  recalfecit  consorti  sanguine  telum. 

Dona  deum  templis  nato  uictore  ferebat,  443 


METAMORPHOSEON   LIB.  VIII        135 

cum  uidet  exstinctos  fratres  Althaea  referri. 
quae  plangore  dato  maestis  ciamoribus  urbem 
inplet  et  auratis  mutauit  uestibus  atras. 
at  simul  est  auctor  necis  editus,  excidit  omnis 
luctus,  et  a  lacrimis  in  poenae  uersus  amorem  est. 
stipes  erat,  quem,  cum  partus  enixa  iaceret         451 
Thestias,  in  flammam  triplices  posuere  sorores  ; 
staminaque  inpresso  fatalia  pollice  nentes 
*  tempora '  dixerunt  '  eadem  lignoque  tibique, 

0  modo  nate,  damus. '  quo  postquam  carmine  tlicto 
excessere  deae,  flagrantem  mater  ab  igne  456 
eripuit  ramum  sparsitque  liquentibus  undis. 

ille  diu  fuerat  penetralibus  abditus  imis 
seruatusque  tuos,  iuuenis,  seruauerat  annos. 
protulit  hunc  genetrix  taedasque  et  fragmina  poni 
inperat  et  positis  inimicos  admouet  ignes.  461 

tum  conata  quater  flammis  inponere  ramum, 
coepta  quater  tenuit.     pugnant  materque  sororque, 
et  diuersa  trahunt  unum  duo  nomina  pectus. 
saepe  metu  sceleris  pallebant  ora  futuii,  465 

saepe  suum  feruens  oculis  dabat  ira  ruborem. 
et  modo  nescioquid  similis  crudele  minanti 
uultus  erat,  modo  quem  misereri  credere  posses. 
cumque  ferus  lacrimas  animi  siccauerat  ardor, 
inueniebantur  lacrimae  tamen.     utque  carina,     470 
quam  uentus  uentoque  rapit  contrarius  aestus, 
uim  geminam  sentit  paretque  incerta  duobus  ; 
Thestias  haud  aliter  dubiis  adfectibus  errat 
inque  uices  ponit  positamque  resuscitat  iram. 
incipit  esse  tamen  melior  germana  parente,  475 

et  consanguineas  ut  sanguine  leniat  umbras, 
inpietate  pia  est.     nam  postquam  pestifer  ignis 
conualuit,  '  rogus  iste  cremet  mea  uiscera '  dixit. 
utque  manu  dira  lignum  fatale  tenebat, 
ante  sepulcrales  infelix  adstitit  aras  480 

'  poenarum  '  que  *  deae  triplices,  furialibus,'  inquit, 

1  Eumenides,  sacris  uultus  aduertite  uestros. 
ulciscor  facioque  nefas  :  mors  morte  pianda  est, 
in  scelus  addendum  scelus  est,  in  funera  funus. 

per  coaceruatos  pereat  domus  inpia  luctus.  485 

an  felix  Oeneus  nato  uictore  fruetur, 

Thestius  orbus  erit  ?  melius  lugebitis  ambo. 

uos  modo,  fraterni  manes  aninmeque  recentes, 

oiflcium  sentite  meum  magnoque  paratas 

accipite  inferias,  uteri  mala  pignora  nostri.  490 

ei  mihi,  quo  rapior  ?  fratres,  ignoscite  matri. 

defieiunt  ad  coepta  manus.     meruisse  fatemur 
illum,  cur  pereat ;  mortis  mihi  displicet  auctor. 
ergo  inpune  feret  uiuusque  et  uictor  et  ipso 
successu  tumidus  regnum  Calydonis  habebit :      495 
uos  cinis  exiguus  gelidaeque  iacebitis  umbrae  ? 
haud  equidem  patiar.     pereat  sceleratus  et  ille 
spemque  patris  regnique  trahat  patriaeque  ruinam. 
mens  ubi  materna  est  ?  ubi  sunt  pia  iura  parentum 
et  quos  sustinui  bis  mensum  quinque  labores  ?     500 
o  utinam  primis  arsisses  ignibus  infans, 
idque  ego  passa  forem.     uixisti  munere  nostro  ; 
nunc  merito  moriere  tuo.     cape  praemia  facti 
bisque  datam,  primum  partu,  mox  stipite  rapto, 
redde  animam  ;  uel  me  fraternis  adde  sepulcris.  505 
et   cupio   et  nequeo.     quid  agam?   modo  uulnera 

fratfum 
ante  oculos  mihi  sunt  et  tantae  caedis  imago, 
nunc  animum  pietas  maternaque  nomina  frangunt. 
me  miseram,  male  uincetis,  sed  uincite,  fratres ; 
dummodo  quae  dedero  uobis  solacia  uosque  510 

ipsa  sequar. '     dixit  dextraque  auersa  trementi 
funereum  torrem  medios  coniecit  in  ignes. 
aut  dedit  aut  uisus  gemitus  est  ipse  dedisse 
stipes,  ut  inuitis  correptus  ab  ignibus  arsit. 
inscius  atque  absens  flamma  Meleagrus  ab  illa    515 
uritur  et  caecis  torreri  uiscera  sentit 
ignibus  ac  magnos  superat  uirtute  dolores. 
quod  tamen  ignauo  cadat  et  sine  sanguine  leto, 
maeret  et  Ancaei  felicia  uulnera  dicit, 
grandaeuumque  patrem  fratresque  piasque  sorores 
cum  gemitu  sociamque  tori  uocat  ore  supremo,    521 
forsitan  et  matrem.     crescunt  ignisque  dolorque, 
languescuntqueiterum :  simul  est  exstinctusuterque, 
inque  leues  abiit  paulatim  spiritus  auras, 
paulatim  cana  prunam  uelante  fauilla.  525 

Alta  iacet  Calydon  ;  lugent  iuuenesque  senesque, 
uulgusque  proceresque  gemunt,  scissaeque  capillos 
planguntur  matres  Calydonides  Eueninae. 
puluere  canitiem  genitor  uultusque  seniles 
foedat  humi  fusus  spatiosumque  increpat  aeuum. 
nam  de  matre  manus  diri  sibi  conscia  facti  531 

exegit  poenas  acto  per  uiscera  ferro. 
non  milii  si  centum  deus  ora  sonantia  linguis 
ingeniumque  capax  totumque  Helicona  dedisset, 
tristia  persequerer  miserarum  uota  sororum.         535 

inmemores  decoris  liuentia  pectora  tundunt ; 
dumquemanetcorpus,  corpus  ref  ouentque  fouentque, 
oscula  dant  ipsi,  posito  dant  oscula  lecto  : 
post  cinerem  cineres  haustos  ad  pectora  pressant 
adfusaeque  iacent  tumulo  signataque  saxo  540 

nomina  complexae  lacrimas  in  nomina  fundunt. 
quas  Parthaoniae  tandem  Latonia  clade 
exsatiata  domus  praeter  Gorgenque  nurumque 
nobilis  Alcmenae  natis  in  corpore  pennis 
adleuat  et  longas  per  bracchia  porrigit  alas  545 

corneaque  ora  facit  uersasque  per  aera  mittit. 

Interea  Theseus  sociati  parte  laboris 
functus  Erechtheas  Tritonidos  ibat  ad  arces. 
clausit  iter  fecitque  moras  Achelous  eunti 
imbre  tumens.     'succede  meis,'  ait  'inclite,  tectis, 
Cecropida,  nec  te  committe  rapacibus  undis.         551 
ferre  trabes  solidas  obliquaque  uoluere  magno 
murmure  saxa  solent.     uidi  contermina  ripae 
cum  gregibus  stabula  alta  trahi  ;  nec  fortibus  illic 
profuit  armentis  nec  equis  uelocibus  esse.  555 

multa  quoque  hic  torrens  niuibus  de  monte  solutis 
corpora  turbineo  iuuenalia  uertice  mersit. 
tutior  est  requies,  solito  dum  flumina  currant 
limite,  dum  tenues  capiat  suus  alueus  undas.'      559 

Adnuit  Aegides  'utar,'  que  '  Acheloe,  domoque 
consilioque  tuo  '  respondit ;  et  usus  utroque  est. 
pumice  multicauo  nec  leuibus  atria  tophis 
structa  subit ;  molli  tellus  erat  umida  musco, 
summa  lacunabant  alterno  murice  conchae. 
iamque  duas  lucis  partes  Hyperione  menso  565 

discubuere  toris  Theseus  comitesque  laborum  : 
hac  Ixionides,  illa  Troezenius  heros 
parte  Lelex,  raris  iam  sparsus  tempora  canis, 
quosque  alios  parili  fuerat  dignatus  honore 
amnis  Acarnanum,  laetissimus  hospite  tanto.      570 
protinus  adpositas  nudae  uestigia  nymphae 
instruxere  epulis  mensas  dapibusque  remotis 
in  gemma  posuere  merum.     tum  maximus*heros, 
aequora  prospiciens  oculis  subiecta,  '  quis  '  inquit 
1  ille  locus  ? '  digitoque  ostendit,  et  '  insula  nomen 
quod  gerit  illa,  doce ;  quamquam  non  una  uidetur. ' 
amnis  ad  haec  'non  est'  inquit  'quod  cernitis,  unum; 
quinque  iacent  terrae  ;  spatium  discrimina  fallit. 
quoque  minus  spretae  factum  mirere  Dianae,       579 
Naides  hae  fuerant.    quae  cum  bis  quinque  iuuencos 

mactassent  rurisque  deos  ad  sacra  uocassent, 
inmemores  nostri  festas  duxere  choreas. 
intumui,  quantusque  feror,  cum  plurimus  umquam, 
tantus  eram,  pariterque  animis  inmanis  et  undis 
a  siluis  siluas  et  ab  aruis  arua  reuulsi,  585 

cumque  loco  nymphas,  memorestum  denique  nostri, 
in  freta  prouolui.     fiuctus  nosterque  marisque 
continuam  diduxit  humum  partesque  reuellit 
in  totidem,  mediis  quot  cernis  Echinadas  undis. 
ut  tamen  ipse  uides,  procul  en  procul  una.  recessit 
insula,  grata  mihi  :  Perimelen  nauita  dicit.  $91 

huic  ego  uirgineum  dilectae  nomen  ademi. 
quod  pater  Hippodamas  aegre  tulit  inque  profundum 
propulit  e  scopulo  periturae  corpora  natae. 
excepi  nantemque  ferens  "  o  proxima  mundi  595 
regna  uagae  "  dixi  "  sortite  tridentifer  undae,  596 
adfer  opem  mersaeque,  precor,  feritate  paterna  601 
da,  Neptune,  locum  ;  uel  sit  locus  ipsa,  licebit."  602 
dum  loquor,  amplexa  est  artus  noua  terra  natantes 
et  grauis  increuit  mutatis  insula  membris.'  610 

Amnis  ab  his  tacuit.     factum  mirabile  cunctos 
mouerat ;  inridet  credentes,  utque  deorum 
spretor  erat  mentisque  ferox,  Ixione  natus 
'  ficta  refers  nimiumque  putas,  Acheloe,  potentes 
esse  deos,'  dixit  '  si  dant  adimuntque  figuras/      615 

Obstipuere  omnes  nec  talia  dicta  probarunt, 
ante  omnesque  Lelex,  animo  maturus  et  aeuo, 
sic  ait :  '  inmensa  est  finemque  potentia  caeli 
non  habet,  et  quicquid  superi  uoluere,  peractum  est. 
quoque  minus  dubites,  tiliae  contermina  quercus 
collibus  est  Phrygiis,  modico  circumdata  muro.   62 1 
ipse  locum  uidi ;  nam  me  Pelopeia  Pittheus 
misit  in  arua,  suo  quondam  regnata  parenti. 
haud  procul  hinc  stagnum  est :  tellus  habitabilisolim, 
nunc  celebres  mergis  fulicisque  palustribus  undae. 
Iuppiter  huc  specie  mortali  cumque  parente         626 
uenit  Atlantiades  positis  caducifer  alis. 
mille  domos  adiere,  locum  requiemque  petentes, 
mille  domos  clausere  serae.     tamen  una  recepit, 
parua  quidem,  stipulis  et  canna  tecta  palustn,    630 
sed  pia  Baucis  anus  parilique  aetate  Philemon 
illa  sunt  annis  iuncti  iuuenalibus,  illa 
consenuere  casa  paupertatemque  fatendo 
effecere  leuem  nec  iniqua  mente  ferendo. 
nec  refert,  dominos  illic  famulosue  requiras  :        635 
tota  domus  duo  sunt,  idem  parentque  iubentque. 

Ergo  ubi  caelicolae  paruos  tetigere  penates 
submissoque  humiles  intrarunt  uertice  postea, 
membra  senex  posito  iussit  releuare  sedili, 
quo  superiniecit  textum  rude  sedula  Baucis.        640 
inde  foco  tepidum  cinerem  dimouit  et  ignes 
suscitat  hesternos  foliisque  et  cortice  sicco 
nutrit  et  ad  flammas  anima  producit  anili ; 
multifidasque  faces  ramaliaque  arida  tecto 
detulit  et  minuit  paruoque  admouit  aeno.  645 

quodque  suus  coniunx  riguo  collegerat  horto, 
truncat  holus  foliis.     furca  leuat  ille  bicorni 
sordida  terga  suis  nigro  pendentia  tigno 
seruatoque  diu  resecat  de  tergore  partem 
exiguam  sectamque  domat  feruentibus  undis.      650 

Interea  medias  fallunt  sermonibus  horas 
concutiuntque  torum  de  molli  fluminis  ulua         655 
inpositum  lecto  sponda  pedibusque  salignis. 
uestibus  hunc  uelant,  quas  non  nisi  tempore  festo 
sternere  consuerant ;  sed  et  haec  uilisque  uetusque 
uestis  erat,  lecto  non  indignanda  saligno. 
adcubuere  dei.     mensam  succincta  tremensque    660 
ponit  anus  ;  mensae  sed  erat  pes  tertius  inpar  : 
testa  parem  fecit.     quae  postquam  subdita  cliuum 
sustulit,  aequatam  mentae  tersere  uirentes. 
ponitur  hic  bicolor  sincerae  baca  Mineruae 
conditaque  in  liquida  corna  autumnalia  faece      665 
intibaque  et  radix  et  lactis  massa  coacti 
ouaque  non  acri  leuiter  uersata  fauilla, 
omnia  fictilibus.     post  haec  caelatus  eodem 
sistitur  argento  crater  fabricataque  fago 
pocula,  qua  caua  sunt,  fiaventibus  inlita  ceris.    670 
parua  mora  est,  epulasque  foci  misere  calentes  ; 
nec  longae  rursus  referuntur  uina  senectae 
dantque  locum  mensis  paulum  seducta  secundis. 
hic  nux,  hic  mixta  est  rugosis  carica  palmis 
prunaque  et  in  patulis  redolentia  mala  canistris  675 
et  de  purpureis  collectae  uitibus  uuae. 
candidus  in  medio  fauus  est.     super  omnia  uultus 
accessere  boni  nec  iners  pauperque  uoluntas. 

Interea  totiens  haustum  cratera  repleri 
sponte  sua  per  seque  uident  succrescere  uina.       680 
attoniti  nouitate  pauent  manibusque  supinis 
concipiunt  Baucisque  preces  timidusque  Philemon 
et  ueniam  dapibus  nullisque  paratibus  orant. 
unicus  anser  erat,  minimae  custodia  uillae ; 

quem  dis  hospitibus  domini  mactare  parabant.     685 
ille  celer  penna  tardos  aetate  fatigat 
eluditque  diu  tandemque  est  uisus  ad  ipsos 
confugisse  deos.     superi  uetuere  necari 
"  di  "  que  "  sumus,  meritasque  luet  uicinia  poenas 
inpia  ;     dixerunt  "  uobis  inmunibus  huius  690 

esse  mali  dabitur.     modo  uestra  relinquite  tecta 
ac  nostros  comitate  gradus  et  in  ardua  montis 
ite  simul."    parent  ambo  baculisque  leuati 
nituntur  longo  uestigia  ponere  cliuo. 

Tantumaberant  summo,  quantum  semel  ire  sagitta 
missa  potest ;  flexere  oculos  et  mersa  palude        696 
cetera  prospiciunt,  tantum  sua  tecta  manere. 
dumque  ea  mirantur,  dum  deflent  fata  suorum, 
illa  uetus  dominis  etiam  casa  parua  duobus 
uertitur  in  templum  ;  furcas  subiere  columnae,    700 
stramina  flauescunt  aurataque  tecta  uidentur 
caelataeque  fores  adopertaque  marmore  tellus. 
talia  tum  placido  Saturnius  edidit  ore  : 
"  dicite,  iuste  senex  et  femina  coniuge  iusto 
digna,  quid  optetis."     cum  Baucide  pauca  locutus 
iudicium  superis  aperit  commune  Philemon  :        706 
11  esse  sacerdotes  delubraque  uestra  tueri 
poscimus  ;  et,  quoniam  concordes  egimus  annos, 
auferat  hora  duos  eadem,  nec  coniugis  umquam 
busta  meae  uideam  neu  sim  tumulandus  ab  illa." 

V ota  fides  sequitur.     templi  tutela  f uere,  7 1 1 

donec  uita  data  est.     annis  aeuoque  soluti 
ante  gradus  sacros  cum  starent  forte  locique 
narrarent  casus,  frondere  Philemona  Baucis, 
Baucida  conspexit  senior  frondere  Philemon.        715 
iamque  super  geminos  crescente  cacumine  uultus 
mutua,  dum  licuit,  reddebant  dicta  "  uale  "  que 
"  o  coniunx  "  dixere  simul,  simul  abdita  texit 
ora  frutex.     ostendit  adhuc  Thineius  illic 
incola  de  gemino  uicinos  corpore  truncos.  720 

Haec  mihi  non  uani,  neque  erat  cur  fallere  uellent, 
narrauere  senes.     equidem  pendentia  uidi 
serta  super  ramos,  ponensque  recentia  dixi 
"cura  deum  di  sint,  et  qui  coluere,  colantur.", 

Desierat,  cunctosque  et  res  et  mouerat  auctor, 
Thesea  praecipue.    quem  facta  audire  uolentem  726 
mira  deum,  innixus  cubito  Calydonius  amnis 
talibus  adloquitur  :  '  sunt,  o  f ortissime,  quorum 
forma  semel  mota  est  et  in  hoc  renouamine  mansit ; 

sunt  quibus  in  plures  ius  est  transire  figuras,       730 
ut  tibi,  conplexi  terram  maris  incola,  Proteu. 
nam  modo  te  iuuenem,  modo  te  uidere  leonem, 
nunc  uiolentus  aper,  nunc  quem  tetigisse  timerent 
anguis  eras,  modo  te  faciebant  cornua  taurum. 
saepe  lapis  poteras,  arbor  quoque  saepe  uideri ;  735 
interdum,  faciem  liquidarum  imitatus  aquarum, 
ilumen  eras,  interdum  undis  contrarius  ignis. 

Nec  minus  Autolyci  coniunx,  Erysichthone  nata, 
iuris  habet.    pater  huius  erat,  qui  numina  diuum 
sperneret  et  nullos  aris  adoleret  honores.  740 

ille  etiam  Cereale  nemus  uiolasse  securi 
dicitur  et  lucos  ferro  temerasse  uetustos. 
stabat  in  his  ingens  annoso  robore  quercus, 
una  nemus  ;  uittae  mediam  memoresque  tabellae 
sertaque  cingebant,  uoti  argumenta  potentis.       745 
saepe  sub  hac  Dryades  festas  duxere  choreas, 
saepe  etiam  manibus  nexis  ex  ordine  trunci 
circuiere  modum,  mensuraque  roboris  ulnas 
quinque  ter  inplebat.     nec  non  et  cetera  tantum 
silua  sub  hac,  silua  quantum  fuit  herba  sub  omni. 

Non  tamen  idcirco  ferrum  Triopeius  illa  751 

abstinuit,  famulosque  iubet  succidere  sacrum 
robur ;  et  ut  iussos  cunctari  uidit,  ab  uno 
edidit  haec  rapta  sceleratus  uerba  securi : 
"  non  dilecta  deae  solum,  sed  et  ipsa  licebit         755 
sit  dea,  iam  tanget  frondente  cacumine  terram." 

Dixit,  et  obliquos  dum  telum  librat  in  ictus, 
contremuit  gemitumque  dedit  Deoia  quercus  ; 
et  pariter  frondes,  pariter  pallescere  giandes 
coepere  ac  longi  pallorem  ducere  rami.  760 

cuius  ut  in  trunco  fecit  manus  inpia  uulnus, 
haud  aliter  fluxit  discusso  cortice  sanguis, 
quam  solet,  ante  aras  ingens  ubi  uictima  taurus 
concidit,  abrupta  cruor  e  ceruice  profundi. 

Obstipuere  omnes,  aliquisque  ex  omnibus  audet 
deterrere  nefas  saeuamque  inhibere  bipennem.     766 
adspicit  hunc ' '  mentis  "  que ' '  piae  cape  praemia  "  dixit 
Thessalus  ;  inque  uirum  conuertit  ab  arbore  ferrum 
detruncatque  caput.     repetitaque  robora  caedit, 
redditus  et  medio  sonus  est  de  robore  talis  :  770 

' '  nympha  sub  hoc  ego  sum  Cereri  gratissima  ligno, 
quae  tibi  factorum  poenas  instare  tuorum 
uaticinor  moriens,  nostri  solacia  leti." 

Persequitur  scelus  ille  suum,  labsfactaque  tandem 

ictibus  innumeris  adductaque  funibus  arbor         775 
corruit  et  multam  prostrauit  pondere  siluam. 
attonitae  Dryades  damno  nemorumque  suoque, 
omnes  germanae,  Cererem  cum  uestibus  atris 
maerentes  adeunt  poenamque  Erysichthonis  orant. 
adnuit  his  capitisque  sui  pulcherrima  motu  780 

concussit  grauidis  oneratos  messibus  agros. 
moliturque,  genus  poenae  miserabile  si  non 
ille  suis  esset  nulli  miserabilis  actis, 
pestifera  acerare  Fame.     quae  quatenus  ipsi 
non   adeunda  deae   est   (neque    enim   Cereremque 
Famemque  785 

fata  coire  sinunt),  montani  numinis  unam 
talibus  agrestem  conpellat  Oreada  dicfcis  : 
"  est  locus  extremis  Scythiae  glacialis  in  oris, 
triste  solum.,  sterilis,  sine  fruge,  sine  arbore  tellus  ; 
Frigus  iners  illic  habitant  Pallorque  Tremorque  790 
et  ieiuna  Fames.     ea  se  in  praecordia  condat 
sacrilegi  scelerata  iube  ;  nec  copia  rerum 
uincat  eam,  superetque  meas  certamine  uires. 
neue  uiae  spatium  te  terreat,  accipe  currus, 
accipe,  quos  frenis  alte  moderere,  dracones."       795 
et  dedit.     illa  dato  subuecta  per  aera  curru 
deuenit  in  Scythiam  rigidique  cacumine  montis 
(Caucason  appellant)  serpentum  colla  leuauit. 
quaesitamque  Famem  lapidoso  uidit  in  agro 
unguibus  et  raras  uellentem  dentibus  herbas.       800 
hirtus  erat  crinis,  caua  lumina,  pallor  in  ore, 
labra  incana  situ,  scabrae  rubigine  fauces, 
dura  cutis,  per  quam  spectari  uiscera  possent, 
ossa  sub  incuruis  exstabant  arida  lumbis, 
uentris  erat  pro  uentre  locus,  pendere  putares      805 
pectus  et  a  spinae  tantummodo  crate  teneri. 
auxerat  articulos  macies,  genuumque  tumebat 
orbis,  et  inmodico  prodibant  tubere  tali. 
hanc  procul  ut  uidit  (neque  enim  est  accedere  iuxta 
ausa),  refert  mandata  deae  ;  paulumque  morata, 
quamquam  aberat  longe,  quamquam  modo  uenerat 
llluc,  811 

uisa  tamen  sensisse  famem  retroque  dracones 
egit  in  Haemoniam,  uersis  sublimis  habenis. 

Dicta  Fames  Cereris,  quamuis  contraria  semper 
illius  est  operi,  peragit ;  perque  aera  uento  815 

ad  iussam  delata  domuni  est  et  protinus  intrat 
sacrilegi  thalamos  altoque  sopore  solutum 
(noctis  enim  tempus)  geminis  amplectitur  ulnis  ; 

seque  uiro  inspirat  faucesque  et  pectus  et  ora 
adflat  et  in  uacuis  spargit  ieiunia  uenis.  820 

functaque  mandato  fecundum  deserit  orbem 
inque  domos  inopes,  adsueta  reuertitur  antra. 

Lenis  adhuc  somnus  placidis  Erysichthona  pennis 
mulcebat :  petit  ille  dapes  sub  imagine  somni 
oraque  uana  mouet  dentemque  in  dente  fatigat,  825 
exercetque  cibo  delusum  guttur  inani 
proque  epulis  tenues  nequiquam  deuorat  auras. 
ut  uero  est  expulsa  quies,  furit  ardor  edendi 
perque  auidas  fauces  inmensaque  uiscera  regnat. 
nec  mora,  quod  pontus,  quod  terra,  quod  educat  aer, 
poscit,  et  adpositis  queritur  ieiunia  mensis  831 

inque  epulis  epulas  quaerit ;  quodque  urbibus  esse 
quodque  satis  poterat  populo,  non  sufficit  uni  ; 
plusque  cupit,  quo  plura  suam  demittit  in  aluum. 
utque  fretum  recipit  de  tota  flumina  terra  835 

nec  satiatur  aquis  peregrinosque  ebibit  amnes, 
utque  rapax  ignis  non  umquam  alimenta  recusat 
innumerasque  trabes  cremat  et,  quo  copia  maior 
est  data,  plura  petit  turbaque  uoracior  ipsa  est ; 
sic  epulas  omnes  Erysichthonis  ora  profani  840 

accipiunt  poscuntque  simul.     cibus  omnis  in  illo 
causa  cibi  est,  semperque  locus  fit  inanis  edendo. 

Iamque  fame  patrias  altaque  uoragine  uentris 
attenuarat  opes,  sed  inattenuata  manebat 
tum  quoque  dira  fames,  inplacataeque  uigebat    845 
flamma  gulae.    et  tandem,  demisso  in  uiscera  censu, 
tilia  restabat,  non  illo  digna  parente. 
hanc  quoque  uendit  inops.     dominum  generosa  re- 

cusat 
et  uicina  suas  tendens  super  aequora  palmas 
"  eripe  me  domino,  qui  raptae  praemia  nobis       850 
uirginitatis  habes  "  ait.     haec  Neptunus  habebat. 
qui  prece  non  spreta,  quamuis  modo  uisa  sequenti 
esset  ero,  formamque  nouat  uultumque  uirilem 
induit  et  cultus  pisces  capientibus  aptos. 
hanc  dominus  spectans  "  o  qui  pendentia  paruo  855 
aera  cibo  celas,  moderator  harundinis,"  inquit 
"  sic  mare  conpositum,  sic  sit  tibi  piscis  in  unda 
credulus  et  nullos,  nisi  fixus,  sentiat  hamos  ; 
quae  modo  cum  uili  turbatis  ueste  capillis  859 

litore  in  hoc  steterat,  nam  stantem  in  litore  uidi, 
dic  ubi  sit ;  neque  enim  uestigia  longius  exstant. " 
illa  dei  munus  bene  cedere  sensit  et  a  se 

se  quaeri  gaudens,  his  est  resecuta  rogantem  : 
"  quisquis  es,  ignoscas  ;  in  nullam  lumina  partem 
gurgite  ab  hoc  liexi  studioque  operatus  inhaesi.  865 
quoque  minus  dubites,  sic  has  deus  aequoris  artes 
adiuuet,  ut  nemo  iamdudum  litore  in  isto, 
me  tamen  excepto,  nec  femina  constitit  ulla." 
credidit  et  uerso  dominus  pecle  pressit  harenam 
elususque  abiit ;  illi  sua  reddita  forma  est.  870 

Ast  ubi  habere  suam  transformia  corpora  sensit, 
saepe  pater  dominis  Triopeida  tradit.     at  illa 
nunc  equa,  nunc  ales,  modo  bos,  modo  ceruus  abibat 
praebebatque  auido  non  iusta  alimenta  parenti. 
uis  tamen  illa  mali  postquam  consumpserat  omnem 
materiam,  deera.itque  graui  noua  pabula  morbo,  876 
ipse  suos  artus  lacerans  diuellere  morsu 
coepit  et  infelix  minuendo  corpus  alebat. 
quid  moror  externis  ?  etiam  mihi  nempe  nouandi  est 
corporis,  o  iuuenis,  numero  finita  potestas.  S80 

nam  modo  qui  nunc  sum  uideor,  modo  flector  in 

anguem, 
armenti  modo  dux  uires  in  cornua  sumo, 
cornua,  dum  potui.     nunc  pars  caret  altera  telo 
frontis,  ut  ipse  uides.'    gemitus  sunt  uerba  secuti. 

Quae  gemitus  truncaeque  deo  Neptunius  heros 
causa  rogat  frontis,  cum  sic  Calydonius  amnis 
coepit,  inornatos  redimitus  harundine  crines  : 
*  triste  petis  munus.     quis  enim  sua  proelia  uictus 
commemorare  uelit?    referam  tamen  ordine.      nec 
tam  5 

turpe  fuit  uinci  quam  contendisse  decorum  est, 
magnaque  dat  nobis  tantus  solacia  uictor. 
nomine  siqua  suo  fando  peruenit  ad  aures 
Deianira  tuas,  quondam  pulcherrima  uirgo 
multorumque  fuit  spes  inuidiosa  procorum.  10 

cum  quibus  ut  soceridomus  est  intrata  petiti, 
"  accipe  me  generum,"  dixi  "  Parthaone  nate  :  " 
dixit  et  Alcides.     alii  cessere  duobus. 
ille  Iouem  socerum  dare  se  famamque  laborum 

et  superata  suae  referebat  iussa  nouercae.  15 

contra  ego  "  turpe  deum  mortali  cedere  "  dixi 
(nondum  erat  ille   deus) ;    "dominum    me   cernis 

aquarum 
cursibus  obliquis  inter  tua  regna  fluentem. 
nec  gener  externis  hospes  tibi  missus  ab  oris, 
sed  popularis  ero  et  rerum  pars  una  tuarum.  20 

tantum  ne  noceat  quod  me  nec  regia  Iuno 
odit  et  omnis  abest  iussorum  poena  laborum. 
nam,  quo  te  iactas,  Alcmena  nate,  creatum, 
Iuppiter  aut  falsus  pater  est  aut  crimine  uerus. 
matris  adulterio  patrem  petis.     elige  fictum  25 

esse  Iouem  malis,  an  te  per  dedecus  ortum." 
talia  dicentem  iamdudum  lumine  toruo 
spectat  et  accensae  non  fortiter  inperat  irae 
uerbaque  tot  reddit :  "  melior  mihi  dextera  lingua. 
dummodo  pugnando  superem,  tu  uince  loquendo."  30 
congrediturque  ferox.    puduit  modo  magna  locutum 
cedere  ;  reieci  uiridem  de  corpore  uestem 
bracchiaque  opposui  tenuique  a  pectore  uaras 
in  statione  manus  et  pugnae  membra  paraui. 
ille  cauis  hausto  spargit  me  puluere  palmis  35 

inque  uicem  fuluae  tactu  liauescit  harenae. 
et  modo  ceruicem,  modo  crura  micantia  captat, 
aut  captare  putes,  omnique  a  parte  lacessit. 
me  mea  defendit  grauitas  frustraque  petebar, 
haud  secus  ac  moles,  quam  magno  murmure  rluctus 
oppugnant :  manet  illa  suoque  est  pondere  tuta.  41 
digredimur  paulum  rursusque  acl  bella  coimus, 
inque  gradu  stetimus  certi  non  cedere  ;  eratque 
cum  pede  pes  iunctus,  totoque  ego  pectore  pectus 
et  digitos  digitis  et  frontem  fronte  premebam.        45 
non  aliter  uidi  fortes  concurrere  tauros, 
cum  pretium  pugnae  toto  nitidissima  saltu 
expetitur  coniunx  ;  spectant  armenta  pauentque, 
nescia  quem  maneat  tanti  uictoria  regni. 
ter  sine  profectu  uoluit  nitentia  contra  50 

reicere  Alcides  a  se  mea  pectora  ;  quarto 
excutit  amplexus  adductaque  bracchia  soluit, 
inpulsumque  manu  (certum  est  mihi  uera  fateri) 
protinus  auertit  tergoque  onerosus  inhaesit. 
siqua  fides  (neque  enim  ficta  mihi  gloria  uoce         55 
quaeritur),  inposito  pressus  mihi  monte  uidebar. 
uix  tamen  inserui  sudore  fluentia  multo 
bracchia,  uix  solui  duros  a  corpore  nexus  : 

II.  L 

instat  anhelanti  prohibetque  resumere  uires 
et  ceruice  mea  potitur.     tum  denique  tellus  60 

pressa  genu  nostro  est,  et  harenas  ore  momordi. 
mferior  uirtute  meas  deuertor  ad  artes 
elaborque  uiro  longum  formatus  in  anguem. 
qui  postquam  flexos  sinuaui  corpus  in  orbes 
cumque  fero  moui  linguam  stridore  bisulcam,        65 
risit  et  inludens  nostras  Tirynthius  artes 
"  cunarum  labor  est  angues  superare  mearuni," 
dixit  "  et  ut  uincas  alios,  Acheloe,  dracones, 
pars  quota  Lernaeae  serpens  eris  unus  echidnae  ? 
uulneribus  fecunda  suis  erat  illa,  nec  ullum  70 

de  centum  numero  caput  est  inpune  recisum, 
quin  gemino  ceruix  herede  ualentior  esset. 
hanc  ego  ramosam  natis  e  caede  colubris 
crescentemque  malo  domui  domitamque  reclusi.    74 
quid  fore  te  credas,  falsum  qui  uersus  in  anguem 
arma  aliena  moues  ?  quem  forma  precaria  celat  ? " 
dixerat  et  summo  digitorum  uincula  collo 
inicit ;  angebar  ceu  guttura  forcipe  pressus 
pollicibusque  meas  pugnabam  euellere  fauces.        80 
sic  quoque  deuicto  restabat  tertia  tauri 
forma  trucis  ;  tauro  mutatus  membra  rebello. 
induit  ille  toris  a  laeua  parte  lacertos 
admissumque  trahens  sequitur  depressaque  dura 
cornua  figit  humo  meque  alta  sternit  harena.         85 
nec  satis  hoc  fuerat  :  rigidum  fera  dextera  cornu 
dum  tenet,  infregit  truncaque  a  fronte  reuellit. 
Naides  hoc,  pomis  et  odoro  flore  repletum, 
sacrarunt,  diuesque  meo  Bona  Copia  cornu  est. 
dixerat,  et  nymphe  ritu  succincta  Dianae,  90 

una  ministrarum,  fusis  utrimque  capillis, 
incessit  totumque  tulit  praediuite  cornu 
autumnum  et  mensas,  felicia  poma,  secundas. 
lux  subit  et  primo  feriente  cacumina  sole  94 

discedunt  iuuenes.    neque  enim,  dum  flumina  pacem 
et  placidos  habeant  lapsus  totaeque  residant, 
opperiuntur,  aquae.     uultus  Achelous  agrestes 
et  lacerum  cornu  mediis  caput  abdidit  undis. 
Hunc  tamen  ablati  domuit  iactura  decoris, 
cetera  sospes  habet ;  capitis  quoque  fronde  saligna 
aut  super  inposita  celatur  harundine  damnum.     10 1 
at  te,  Nesse  ferox,  eiusdem  uirginis  ardor 
perdiderat  uolucri  traiectum  terga  sagitta. 
namque  noua  repetens  patrios  cum  coniuge  muros 

uenerat  Eueni  rapidas  Ioue  natus  ad  undas.         105 
uberior  solito,  nimbis  hiemalibus  auctus 
uerticibusque  frequens  erat  atque  inperuius  amnis. 
intrepidum  pro  se,  curam  de  coniuge  agentem 
Nessus  adit,  membrisque  ualens  scitusque  uadorum, 
*  officio '  que  *  meo  ripa  sistetur  in  illa  1 10 

haec,'  ait  '  Alcide  ;  tu  uiribus  utere  nando.' 
pallentemque  metu  fluuiumque  ipsumque  timentem 
tradidit  Aonius  pauidam  Calydonida  Nesso. 
mox,  ut  erat,  pharetraque  grauis  spolioque  leonis 
(nam  clauam  et  curuos  trans  ripam  miserat  arcus) 
'  quandoquidem  coepi,  superentur  flumina'  dixit ;  1 16 
nec  dubitat  nec  qua  sit  clementissimus  amnis 
quaerit,  et  obsequio  deferri  spernit  aquarum. 
iamque  tenens  ripam,  missos  cum  tolleret  arcus, 
coniugis  agnouit  uocem  ;  Nessoque  paranti  120 

fallere  depositum  '  quo  te  fiducia  '  clamat 
' uana  pedum,  uiolente,  rapit  ?  tibi  Nesse  biformis, 
dicimus.     exaudi  nec  res  intercipe  nostras. 
si  te  nulla  mei  mouit  reuerentia,  at  orbes 
concubitus  uetitos  poterant  inhibere  paterni.        125 
haud  tamen  eftugies,  quamuis  ope  fidis  equina : 
uulnere,  non  pedibus  te  consequar. '    ultima  dicta 
re  probat  et  missa  fugientia  terga  sagitta 
traicit ;  exstabat  ferrum  de  pectore  aduncum. 
quod   simul  euulsum  est,   sanguis    per    utrumque 

f  oramen  1 30 

emicuit,  mixtus  Lernaei  tabe  ueneni. 
excipit  hunc  Nessus  :  '  neque  enim  moriemur  inulti  ' 
secum  ait,  et  calido  uelamina  tincta  cruore 
dat  munus  raptae  uelut  inritamen  amoris. 

Longa  fuit  medii  mora  temporis,  actaque  magni 
Herculis  inplerant  terras  odiumque  nouercae.      136 
uictor  ab  Oechalia  Cenaeo  sacra  parabat 
uota  Ioui,  cum  Fama  loquax  praecessit  ad  aures, 
Deianira,  tuas,  quae  ueris  addere  falsa 
gaudet  et  e  minimo  sua  per  mendacia  crescit,       140 
Amphitryoniaden  Ioles  ardore  teneri. 
credit  amans  uenerisque  nouae  perterrita  fama 
indulsit  primo  lacrimis  flendoque  dolorem 
diffudit  miseranda  suum.    mox  deinde  '  quid  autem 
flemus  ? '  ait  '  paelex  lacrimis  laetabitur  istis.      145 
quae   quoniam  adueniet,  properandum  aliquidque 

nouandum  est, 
dum  licet  et  nondum  thalamos  tenet  altera  nostros. 

conquerar  an  sileam  ?  repetam  Calydona  morerne  ? 
excedam  tectis  an,  si  nihil  amplius,  obstem  ? 
quid  si  me,  Meleagre,  tuam  memor  esse  sororem  150 
forte  paro  facinus,  quantumque  iniuria  possit 
femineusque  dolor,  iugulata  paelice  testor  ?  ' 
in  cursus  animus  uarios  abit ;  omnibus  illis 
praetulit  inbutam  Nesseo  sanguine  uestem 
mittere,  quae  uires  defecto  reddat  amori.  155 

ignaroque  Lichae,  quid  tradat  nescia,  luctus 
ipsa  suos  tradit  blandisque  miserrima  uerbis, 
dona  det  illa  uiro  mandat.     capit  inscius  heros 
induiturque  umeris  Lernaeae  uirus  echidnae. 
tura  dabat  primis  et  uerba  precantia  flammis       160 
uinaque  marmoreas  patera  fundebat  in  aras  ; 
incaluit  uis  illa  mali  resolutaque  fiammis 
Herculeos  abiit  late  dilapsa  per  artus. 
dum  potuit,  solita  gemitum  uirtute  repressit ; 
uicta  malis  postquam  est  patientia,  reppulit  aras  1 65 
inpleuitque  suis  nemorosum  uocibus  Oeten. 
nec  mora,  letiferam  conatur  scindere  uestem  : 
qua  trahitur,  trahit  illa  cutem,  foedumque  relatu, 
aut  haeret  membris  frustra  temptata  reuelli, 
aut  laceros  artus  et  grandia  detegit  ossa.  170 

ipse  cruor,  gelido  ceu  quondam  lammina  candens 
tincta  lacu,  stridit  coquiturque  ardente  ueneno. 
nec  modus  est,  sorbent  auidae  praecordia  fiammae, 
caeruleusque  fluit  toto  de  corpore  sudor, 
ambustique  sonant  nerui,  caecaque  medullis         175 
tabe  liquefactis  tollens  ad  sidera  palmas 
'  cladibus,'  exclamat  '  Saturnia,  pascere  nostris 
pascere  et  hanc  pestem  specta,  crudelis,  ab  alto 
corque  ferum  satia  ;  uel  si  miserandus  et  hosti, 
hoc  est,  si  tibi  sum,  diris  cruciatibus  aegram        180 
inuisamque  animam  natamque  laboribus  aufer. 
mors  mihi  munus  erit.  decet haec  dare  dona  nouercam. 
ergo  ego  foedantem  peregrino  templa  cruore 
Busirin  domui  saeuoque  alimenta  parentis 
Antaeo  eripui?  nec  me  pastoris  Hiberi  185 

forma  triplex,  nec  forma  triplex  tua,  Cerbere,  mouit  ? 
uosne,  manus,  ualidi  pressistis  cornua  tauri  ? 
uestrum  opus   Elis  habet,  uestrum   Stymphalides 

undae 
Partheniumque  nemus  ?  uestra  uirtute  relatus 
Thermodontiaco  caelatus  balteus  auro  190 

pomaque  ab  insomni  concustodita  dracone  ? 

nec  mihi  Centauri  potuere  resistere,  nec  mi 
Arcadiae  uastator  aper  ?  nec  profuit  hydrae 
crescere  per  damnum  geminasque  resnmere  uires  ? 
quid,  cum  Thracis  equos  humano  sanguine  pingues 
plenaque  corporibus  laceris  praesepia  uidi  196 

uisaque  deieci  dominumque  ipsosque  peremi  ? 
his  elisa  iacet  moles  Nemeaea  lacertis  ; 
hac  caelum  ceruice  tuli.     defessa  iubendo  est 
saeua  Iouis  coniunx ;  ego  sum  indef essus  agendo.  200 
sed  noua  pestis  adest,  cui  nec  uirtute  resisti 
nec  telis  armisque  potest.     pulmonibus  errat 
ignis  edax  imis  perque  omnes  pascitur  artus. 
at  ualet  Eurystheus.     et  sunt  qui  credere  possint 
esse  deos  ? '  dixit  perque  altum  saucius  Oeten      205 
haud  aliter  graditur,  quam  si  uenabula  taurus 
corpore  rixa  gerat,  factique  refugerit  auctor. 
saepe  illum  gemitus  edentem,  saepe  frementem, 
saepe  retemptantem  totas  infringere  uestes 
sternentemque  trabes  irascentemque  uideres        210 
montibus  aut  patrio  tendentem  bracchia  caelo. 
ecce  Lichan  trepidum  lati€antem  rupe  cauata 
adspicit ;  utque  dolor  rabiem  collegerat  omnem, 
'tune,  Licha,'  dixit  'feralia  dona  dedisti? 
tune  meae  necis  auctor  eris? '  tremit  illepauetque  215 
pallidus  et  timide  uerba  excusantia  dicit. 
dicentem  genibusque  manus  adhibere  parantem 
corripit  Alcides  et  terque  quaterque  rotatum 
niittit  in  Euboicas  tormento  fortius  undas. 
ille  per  aerias  pendens  induruit  auras.  220 

utque  ferunt  imbres  gelidis  concrescere  uentis, 
inde  niues  fieri,  niuibus  quoque  molle  rotatis 
adstringi  et  spissa  glomerari  grandine  corpus  ; 
sic  illum  ualidis  iactum  per  inane  lacertis 
exsanguemque  metu  nec  quicquam  umoris  habentem 
in  rigidos  uersum  silices  prior  edidit  aetas.  226 

nunc  quoque  in  Euboico  scopulus  breuis  eminet  alto 
gurgite  et  humanae  seruat  uestigia  formae ; 
quem,  quasi  sensurum,  nautae  calcare  uerentur 
appellantque  Lichan.   at  tu,  Iouis  inclita  proles,  230 
arboribus  caesis,  quas  ardua  gesserat  Oete, 
inque  pyram  structis,  arcum  pharetramque  capacem 
regnaque  uisuras  iterum  Troiana  sagittas 
ferre  iubes  Poeante  satum,  quo  flamma  ministro 
subdita  ;  dumque  auidis  conprenditur  ignibus  agger, 
congeriem  siluae  Nemeaeo  uellere  summam         236 

sternis  et  inposita  clauae  ceruice  recumbis, 
haud  alio  uultu  quam  si  conuiua  iaceres 
inter  plena  meri  redimitus  pocula  sertisc 

Iamque  ualens  et  in  omne  latus  diffusa sonabat  240 
securosque  artus  contemptoremque  petebat 
tiamma  suum  :  timuere  dei  pro  uindice  terrae. 
quos  ita  (sensit  enim)  laeto  Saturnius  ore 
Iuppiter  adloquitur :   *  nostra  est  timor  iste  uoluptas, 
o  superi,  totoque  libens  mihi  pectore  grator,         245 
quod  memoris  populi  dicor  rectorque  paterque, 
et  mea  progenies  uestro  quoque  tuta  fauore  est. 
nam  quamquam  ipsius  datur  hoc  inmanibus  actis, 
obligor  ipse  tamen.     sed  enim  (nec  pectora  uano 
lida  metu  paueant)  istas  nunc  spernite  fiammas.  250 
omnia  qui  uicit,  uincet,  quos  cernitis,  ignes, 
nec  nisi  materna  Vulcanum  parte  potentem 
sentiet :  aeternum  est  a  me  quod  traxit,  et  expers 
atque  inmune  necis  nullaque  domabile  flamma. 
idque  ego  defunctum  terra  caelestibus  oris  255 

accipiam,  cunctisque  meum  laetabile  factum 
dis  fore  confido.     siquis  tamen  Hercule,  siquis 
forte  deo  doliturus  erit,  data  praemia  nolet, 
sed  meruisse  dari  sciet  inuitusque  probabit. ' 
adsensere  dei :  coniunx  quoque  regia  uisa  est      260 
cetera  non  duro,  duro  tamen  ultima  uultu 
dicta  tulisse  Iouis  seque  indoluisse  notatam. 
interea  quodcumque  fuit  populabile  flammae,  ^ 
Mulciber  abstulerat,  nec  cognoscenda  remansit 
Herculis  efngies,  nec  quicquam  ab  imagine  ductum 
matris  habet  tantumque  Iouis  uestigia  seruat.     266 
utque  nouus  serpens  posita  cum  pelle  senecta 
luxuriare  solet  squamaque  nitere  recenti, 
sic,  ubi  mortales  Tirynthius  exuit  artus, 
parte  sui  meliore  uiget  maiorque  uideri  270 

coepit  et  augusta  lieri  grauitate  uerendus. 
quem  jpater  omnipotens  inter  caua  nubila  raptum 
quadniugo  curru  radiantibus  intulit  astris. 

Sensit  Atlas  pondus.   neque  adhuc  Stheneleius  iras 
soluerat  Eurystheus  odiumque  in  prole  paternum  275 
exercebat  atrox.     at  longis  anxia  curis 
Argolis  Alcmene,  questus  ubi  ponat  aniles, 
cui  referat  nati  testatos  orbe  labores 
cuiue  suos  casus,  Iolen  habet.     Herculis  illam 
inperiis  thalamoque  animoque  receperat  Hyllus  280 
inpleratque  uterum  generoso  semine.     cui  sic 

incipit  Alcmene  :  *  faueant  tibi  numina  saltem 
corripiantque  moras,  tum  cum  matura  uocabis 
praepositam  timidis  parientibus  Ilithyiam ; 
quam  mihi  difficilem  Iunonis  gratia  fecit.  285 

namque  laboriferi  cum  iam  natalis  adesset 
Herculis  et  decimum  premeretur  sidere  signum, 
tendebat  grauitas  uterum  mihi,  quodque  ferebam, 
tantum  erat,  ut  posses  auctorem  dicere  tecti 
ponderis  esse  Iouem.     nec  iam  tolerare  dolores   290 
ulterius  poteram  ;  quin  nunc  quoque  frigidus  artus, 
dum  loquor,  horror  habet,  parsque  est  meminisse 

doloris. 
septem  ego  per  noctes,  totidem  cruciata  diebus, 
fessa  malis  tendensque  ad  caelum  bracchia  magno 
Lucinam  Nixosque  patres  clamore  uocabam.        295 
illa  quidem  uenit,  sed  praecorrupta  meumque 
quae  donare  caput  Iunoni  uellet  iniquae  ; 
utque  meos  audit  gemitus,  subsedit  in  illa 
ante  fores  ara  dextroque  a  poplite  laeuum 
pressa  genu  et  digitis  inter  se  pectine  iunctis       300 
sustinuit  partus.     tacita  quoque  carmina  uoce 
dixit,  et  inceptos  tenuerunt  carmina  partus. 
nitor  et  ingrato  facio  conuicia  demens 
uana  Ioui  cupioque  mori  moturaque  duros 
uerba  queror  silices.    matres  Cadmeides  adsunt  305 
uotaque  suscipiunt  exhortanturque  dolentem. 
una  ministrarum,  media  de  plebe,  Galanthis 
flaua  comas  aderat,  faciendis  strenua  iussis, 
officiis  dilecta  suis.     ea  sensit  iniqua 
nescioquid  Iunone  geri  ;  dumque  exit  et  intrat    310 
saepe  fores,  diuam  residentem  uidit  in  ara 
bracchiaque  in  genibus  digitis  conexa  tenentem 
et  "quaecumque  es,"  ait  "dominae  gratare;  leuata 

est 
Argolis  Alcmene  potiturque  puerpera  uoto." 
exiluit  iunctasque  manus  pauefacta  remisit^         315 
diua  potens  uteri  :  uinclis  leuor  ipsa  remissis. 
numine  decepto  risisse  Galanthida  fama  est. 
ridentem  prensamque  ipsis  dea  saeua  capillis 
traxit  et  e  terra  corpus  releuare  uolentem 
arcuit  inque  pedes  mutauit  bracchia  primos.        320 
strenuitas  antiqua  manet,  nec  terga  colorem 
amisere  suum  ;  f orma  est  diuersa  priori. 
quae  quia  mendaci  parientem  iuuerat  ore, 

ore  parit ;  nostrasque  domos,  ut  et  ante,  frequentat.' 
Dixit  et  admonitu  ueteris  commota  ministrae  325 
ingemuit.     quam  sic  nurus  est  adfata  dolentem  : 
*  te  tamen,  o  genetrix,  alienae  sanguine  nostro 
rapta  mouet  facies.     quid  si  tibi  mira  sororis 
fatameaereferam  ?  quamquamlacrimaeque  dolorque 
inpediunt  prohibentque  loqui.    fuit  unica  matri  330 
(me  pater  ex  alia  genuit)  notissima  forma 
Oechalidum  Dryope.     quam  uirginitate  carentem 
uimque  dei  passam  Delphos  Delonque  tenentis 
excipit  Andraemon,  et  habetur  coniuge  felix. 
est  lacus,  adcliuis  deuexo  margine  formam  335 

litoris  efficiens  ;  summum  myrteta  coronant. 
uenerat  huc  Dryope  fatorum  nescia,  quoque 
indignere  magis,  Nymphis  latura  coronas, 
inque  sinii  puerum,  qui  nondum  impleuerat  annum, 
dulce  ferebat  onus  tepidique  ope  lactis  alebat.     340 
haud  procul  a  stagno  Tyrios  imitata  colores 
in  spem  bacarum  norebat  aquatica  lotos. 
carpserat  hinc  Dryope,  quos  oblectamina  nato 
porrigeret,  flores,  et  idem  factura  uidebar 
(namque  aderam) ;  uidi  guttas  e  flore  cruentas    345 
decidere  et  tremulo  ramos  horrore  moueri. 
scilicet,  ut  referunt  tardi  nunc  denique  agrestes, 
Lotis  in  hanc  nymphe  fugiens  obscena  Priapi 
contulerat  uersos,  seruato  nomine,  uultus. 

Nescierat  soror  hoc.   quae  cum  perterrita  retro  350 
ire  et  adoratis  uellet  discedere  nymphis, 
haeserunt  radice  pedes.     conuellere  pugnat, 
nec  quicquam  nisi  summa  mouet.  succrescit  ab  imo 
totaque  paulatim  lentus  premit  inguina  cortex. 
ut  uidit,  conata  manu  laniare  capillos,  355 

fronde  manum  inpleuit ;  frondes  caput  omne  tene- 

bant. 
at  puer  Amphissus  (namque  hoc  auus  Eurytus  illi 
addiderat  nomen)  materna  rigescere  sentit 
ubera,  nec  sequitur  ducentem  lacteus  umor. 
spectatrix  aderam  fati  crudelis  opemque  360 

non  poteram  tibi  f erre,  soror;  quantumque  ualebam, 
crescentem  truncum  ramosque  amplexa  morabar, 
et,  fateor,  uolui  sub  eodem  cortice  condi. 
ecce  uir  Andraemon  genitorque  miserrimus  adsunt 
et  quaerunt  Dryopen  :  Dryopen  quaerentibus  illis 
ostendi  loton.     tepido  dant  oscula  ligno  366 

adfusique  suae  radicibus  arboris  haerent. 
nil  nisi  iam  faciem,  quod  non  foret  arbor,  habebat 
cara  soror.     lacrimae  misero  de  corpore  factis 
inrorant  foliis,  et  dum  licet  oraque  praestant       370 
uocis  iter,  tales  effundit  in  aera  questus  : 
*  *  siqua  fides  miseris,  hoc  me  per  numina  iuro 
non  meruisse  nefas  ;  patior  sine  crimine  poenam. 
uiximus  innocuae.     si  mentior,  arida  perdam 
quas  habeo  frondes  et  caesa  securibus  urar.  375 

hunc  tamen  infantem  maternis  demite  ramis 
et  date  nutrici  ;  nostraque  sub  arbore  saepe 
lac  facitote  bibat  nostraque  sub  arbore  ludat. 
cumque  loqui  poterit,  matrem  facitote  salutet 
et  tristis  dicat  "  latet  hoc  in  stipite  mater. "         380 
stagna  tamen  timeat  nec  carpat  ab  arbore  flores 
et  frutices  omnes  corpus  putet  esse  dearum. 
care  uale  coniunx,  et  tu,  germana,  paterque  ; 
qui,  siqua  est  pietas,  ab  acutae  uulnere  falcis, 
a  pecoris  morsu  frondes  defendite  nostras.  385 

et  quoniam  mihi  fas  ad  uos  incumbere  non  est, 
erigite  huc  artus  et  ad  oscula  nostra  uenite, 
dum  tangi  possunt,  paruumque  attollite  natum. 
plura  loqui  nequeo.     nam  iam  per  candida  mollis 
colla  liber  serpit,  summoque  cacumine  condor.     390 
ex  oculis  remouete  manus.     sine  munere  uestro 
contegat  inductus  morientia  lumina  cortex." 
desierant  simul  ora  loqui,  simul  esse  ;  diuque 
corpore  mutato  rami  caluere  recentes. ' 

Dumque  refert  Iole  factum  mirabile,  dumque  395 
Eurytidos  lacrimas  admoto  pollice  siccat, 
Alcmene  (flet  et  ipsa  tamen)  conpescuit  omnem 
res  noua  tristitiam.     nam  limine  constitit  alto 
paene  puer  dubiaque  tegens  lanugine  malas 
ora  reformatus  primos  Iolaus  in  annos.  400 

hoc  illi  dederat  Iunonia  muneris  Hebe, 
uicta  uiri  precibus.     quae  cum  iurare  pararet 
dona  tributuram  post  hunc  se  talia  nulli, 
non  est  passa  Themis.    '  nam  iam  discordia  Thebae 
bella  mouent '  dixit,   '  Capaneusque  nisi  ab  Ioue 
uinci  405 

haud  poterit,  fientque  pares  in  uulnere  fratres, 
subductaque  suos  manes  tellure  uidebit 
uiuus  adhuc  uates  ;  ultusque  parente  parentem 
natus  erit  facto  pius  et  sceleratus  eodem. 
attonitusque  malis,  exul  mentisque  domusque.    410 

uultibus  Eumenidum  matrisque  agitabitur  umbris, 
donec  eum  coniunx  fatale  poposcerit  aurum, 
cognatumque  latus  Phegeius  hauserit  ensis. 
tum  demum  magno  petet  hos  Acheloia  supplex 
ab  Ioue  Callirhoe  natis  infantibus  annos  415 

neue  necem  sinat  esse  deum  cultoris  inultam. 
Iuppiter  his  motus  priuignae  dona  nurusque 
praecipiet  f acietque  uiros  inpubibus  annis. ' 

Haec  ubi  faticano  uenturi  praescia  dixit 
ore  Themis,  uario  superi  sermone  fremebant,       420 
et  '  cur  non  aliis  eadem  dare  dona  liceret ' 
murmur  erat.     queritur  ueteres  Pallantias  annos 
coniugis  esse  sui,  queritur  canescere  mitis 
Iasiona  Ceres,  repetitum  Mulciber  aeuum 
poscit  Erichthonio  ;  Venerem  quoque  cura  futuri 
tangit  et  Anchisae  renouare  paciscitur  annos.      426 
cuistudeat,  deus  omnis  habet,  crescitque  fauore 
turbida  seditio,  donec  sua  Iuppiter  ora, 
soluit  et  '  o  nostri  siqua  est  reuerentia, '  dixit 
'  quo  ruitis  ?  tantumne  aliquis  sibi  posse  uidetur, 
fata  quoque  ut  superet?  fatis  Iolaus  in  annos,     431 
quos  egit,  rediit ;  fatis  iuuenescere  debent 
Callirhoe  geniti,  non  ambitione  nec  armis. 
uos  etiam,  quoque  hoc  animo  meliore  feratis, 
me  quoque  fata  regunt.     quae  si  mutare  ualerem, 
nec  nostrum  seri  curuarent  Aeacon  anni,  436 

perpetuumque  aeui  florem  Rhadamanthus  haberet 
cum  Minoe  meo,  qui  propter  amara  senectae 
pondera  despicitur  nec  quo  prius  ordine  regnat. ' 
dicta  Iouis  mouere  deos  ;  nec  sustinet  ullus,        440 
cum  uideat  fessos  Rhadamanthon  et  Aeacon  annis 
et  Minoa,  queri.     qui,  dum  fuit  integer  aeui, 
terruerat  magnas  ipso  quoque  nomine  gentes. 
tunc  erat  inualidus  Deionidenque  iuuentae 
robore  Miletum  Phoeboque  parente  superbum     445 
pertimuit,  credensque  suis  insurgere  regnis, 
haud  tamen  est  patriis  arcere  penatibus  ausus. 

Sponte  fugis,  Milete,  tua  celerique  carina 
Aegaeas  metiris  aquas  et  in  Aside  terra 
moenia  constituis  positoris  habentia  nomen.         450 
hic  tibi,  dum  sequitur  patriae  curuamina  ripae, 
filia  Maeandri  totiens  redeuntis  eodem 
cognita  Cyanee,  praestanti  corpora  forma, 
Byblida  cum  Cauno,  prolem  est  enixa  gemellani. 
Byblis  in  exemplo  est  ut  ament  concessa  puellae  ; 
Byblis  Apollinei  correpta  cupidine  fratris  456 

non  soror  ut  fratrem,  nec  qua  debebat,  amabat. 
illa  quidem  primo  nullos  intellegit  ignes, 
nec  peccare  putat  quod  saepius  oscula  iungat, 
quod  sua  fraterno  circumdet  bracchia  collo,  460 

mendacique  diu  pietatis  fallitur  umbra. 
paulatim  declinat  amor,  uisuraque  fratrem 
culta  uenit  nimiumque  cupit  formosa  uideri, 
et  siqua  est  illic  formosior,  inuidet  illi. 
sed  nondum  manifesta  sibi  est  nullumque  sub  illo 
igne  facit  uotum  ;  uerumtamen  aestuat  intus.      466 
iam  dominum  appellat,  iam  nomina  sanguinis  odit, 
Byblida  iam  mauult  quam  se  uocet  ille  sororem. 
spes  tamen  obscenas  animo  demittere  non  est 
ausa  suo  uigilans  ;  placida  resoluta  quiete  470 

saepe  uidet  quod  amat :  uisa  est  quoque  iungere 

fratri 
corpus,  et  erubuit  quamuis  sopita  iacebat. 
somnus  abit ;  silet  illa  diu  repetitque  quietis 
ipsa  suae  speciem  dubiaque  ita  mente  profatur  : 
4  me  miseram,  tacitae  quid  uult  sibi  noctis  imago  ? 
quam  nolim  rata  sit !  cur  haec  ego  sonmia  uidi  ?  476 
ille  quidem  est  oculis  quamuis  formosus  iniquis 
et  placet,  et  possim,  si  non  sit  frater,  amare, 
et  me  dignus  erat.     uerum  nocet  esse  sororem. 
dummodo  tale  nihil  uigilans  committere  temptem, 
saepe  licet  simili  redeat  sub  imagine  somnus.       481 
testis  abest  somno,  nec  abest  imitata  uoluptas. 
pro  Venus  et  tenera  uolucer  cum  matre  Cupido, 
gaudia  quanta  tuli  !  quam  me  manifesta  libido 
contigit  !  ut  iacui  totis  resoluta  medullis  !  485 

ut  meminisse  iuuat  !  quamuis  breuis  illa  uoluptas 
noxque  fuit  praeceps  et  coeptis  inuida  nostris. 
o  ego,  si  liceat  mutato  nomine  iungi, 
quam  bene,  Caune,  tuo  poteram  nurus  esse  parenti  ! 
quam  bene,  Caune,  meo  poteras  gener  esse  parenti ! 
omnia,  di  facerent,  essent  communia  nobis,  491 

praeter  auos  :  tu  me  uellem  generosior  esses. 
nescioquam  facies  igitur,  pulcherrime,  matrem  ; 
at  mihi,  quae  male  sum,  quos  tu,  sortita  parentes, 
nil    nisi  frater  eris.       quod   obest,   id   habebimus 

unum.  495 

quid  mihi  significant  ergo  mea  uisa  ?  quod  autem 
somnia  pondus  habent?  an  habent  et  somnia  pondus? 
di  melius  !  di  nempe  suas  habuere  sorores. 
sic  Saturnus  Opem  iunctam  sibi  sanguine  duxit, 
Oceanus  Tethyn,  Iunonem  rector  Olympi.  500 

sunt  superis  sua  iura.     quid  ad  caelestia  ritus 
exigere  humanos  diuersaque  foedera  tempto  ? 
aut  nostro  uetitus  de  corde  fugabitur  ardor, 
aut  hoc  si  nequeo,  peream,  precor,  ante  toroque 
mortua  conponar,  positaeque  det  oscula  frater.    505 
et  tamen  arbitrium  quaerit  res  ista  duorum. 
finge  placere  mihi :  scelus  esse  uidebitur  illi. 
at  non  Aeolidae  thalamos  timuere  sororum. 
unde  sed  hos  noui  ?  cur  haec  exempla  paraui  ? 
quo  f eror  ?  obscenae  procul  hinc  discedite  flammae, 
nec,  nisi  qua  f as  est  germanae,  f rater  ametur.      511 
si  tamen  ipse  meo  captus  prior  esset  amore, 
forsitan  illius  possem  indulgere  furori. 
ergo  ego,  quae  fueram  non  reiectura  petentem, 
ipsa  petam?  poterisne  loqui?  poterisne  fateri?     515 
coget  amor,  potero  ;  uel,  si  pudor  ora  tenebit, 
littera  celatos  arcana  fatebitur  ignes.' 
hoc  placet,  haec  dubiam  uicit  sententia  mentem. 
in  latus  erigitur  cubitoque  innixa  sinistro 
c  uiderit :  insanos  '  inquit  '  fateamur  amores.        520 
ei  mihi,  quo  labor  ?  quem  mens  mea  concipit  ignem  ? ' 
et  meditata  manu  conponit  uerba  trementi. 
dextra  tenet  ferrum,  uacuam  tenet  altera  ceram. 
incipit  et  dubitat,  scribit  damnatque  tabellas, 
et  notat  et  delet,  mutat  culpatque  probatque       525 
inque  uicem  sumptas  ponit  positasque  resumit. 
quid  uelit  ignorat ;  quicquid  factura  uidetur, 
displicet.     in  uultu  est  audacia  mixta  pudori. 
scripta  *  soror  '  fuerat ;  uisum  est  delere  sororem 
uerbaque  correctis  incidere  talia  ceris  :  530 

'  quam,  nisi  tu  dederis,  non  est  habitura  salutem, 
hanc  tibi  mittit  amans :  pudet,  a,  pudet  edere  nomen. 
et  si  quid  cupiam  quaeris,  sine  nomine  uellem 
posset  agi  mea  causa  meo,  nec  cognita  Byblis 
ante  forem,  quam  spes  uotorum  certa  fuisset.       535 
esse  quidem  laesi  poterat  tibi  pectoris  index 
et  color  et  macies  et  uultus  et  umida  saepe 
lumina  nec  causa  suspiria  mota  patenti 
et  crebri  amplexus,  et  quae,  si  forte  notasti, 
oscula  sentiri  non  esse  sororia  possent.  540 

ipsa  tamen,  quamuis  animo  graue  uulnus  habebam, 
quamuis  intus  erat  furor  igneus,  omnia  feci 
(sunt  mihi  di  testes),  ut  tandem  sanior  essem, 
pugnauique  diu  uiolenta  Cupidinis  arma 
eftugere  infelix,  et  plus  quam  ferre  puellam  545 

posse  putes  ego  dura  tuli.     superata  fateri 

cogor  opemque  tuam  timidis  exposcere  uotis. 
tu  seruare  potes,  tu  perdere  solus  amantem  : 
elige  utrum  facias.     non  hoc  inimica  precatur, 
sed  quae,  cum  tibi  sit  iunctissima,  iunctior  esse  550 
expetit  et  uinclo  tecum  propiore  ligari. 
iura  senes  norint  et,  quid  liceatque  nefasque 
fasque  sit,  inquirant  legumque  examina  seruent : 
conueniens  Venus  est  annis  temeraria  nostris. 
quid  liceat  nescimus  adhuc  et  cuncta  licere  555 

credimus  et  sequimur  magnorum  exempla  deorum. 
nec  nos  aut  durus  pater  aut  reuerentia  famae 
aut  timor  inpediet :  tamen  ut  sit  causa  timendi, 
dulcia  fraterno  sub  nomine  furta  tegemus. 
est  mihi  libertas  tecum  secreta  loquendi,  560 

et  damus  amplexus  et  iungimus  oscula  coram. 
quantum  est  quod  desit?  miserere  fatentis  amores 
et  non  fassurae,  nisi  cogeret  ultimus  ardor, 
neue  merere  meo  subscribi  causa  sepulcro. ' 
talia  nequiquam  perarantem  plena  reliquit  565 

cera  manum,  summusque  in  margine  uersus   ad- 

haesit. 
protinus  inpressa  signat  sua  crimina  gemma, 
quam  tinxit  lacrimis  (linguam  defecerat  urnor), 
deque  suis  unum  famulis  pudibunda  uocauit 
et  pauidum  blandita  '  fer  has,  fldissime,  nostro '  570 
dixit,  et  adiecit  longo  post  tempore  'fratri.' 
cum  daret,  elapsae  manibus  cecidere  tabellae. 
omine  turbata  est :  misit  tamen.     apta  minister 
tempora  nactus  adit  traditque  latentia  uerba. 
attonitus  subita  iuuenis  Maeandrius  ira  575 

proicit  acceptas  lecta  sibi  parte  tabellas 
uixque  manus  retinens  trepiclantis  ab  ore  ministri 
*  durn  licet,  o  uetitae  scelerate  libidinis  auctor, 
effuge '  ait  *  qui,  si  nostrum  tua  fata  pudorem 
non  traherent  secum,  poenas  mihi  morte  dedisses. ' 
ille  fugit  pauidus  dominaeque  ferocia  Cauni         581 
dicta  refert.     palles  audita,  Bybli,  repulsa, 
et  pauet  obsessum  glaciali  frigore  corpus. 
rnens  tamen  ut  rediit,  pariter  rediere  furores, 
linguaque  uix  tales  icto  dedit  aere  uoces  :  585 

1  et  merito.     quid  enim  temeraria  uulneris  huius 
indicium  feci  ?  quid,  quae  celanda  fuerunt, 
tam  cito  commisi  properatis  uerba  tabellis  ? 
ante  erat  ambiguis  animi  sententia  dictis 
praetemptanda  mihi.     ne  non  sequeretur  euntem, 

parte  aliqua  ueli,  qualis  foret  aura,  notare  591 

debueram  tutoque  mari  decurrere,  quae  nunc 
non  exploratis  inpleui  lintea  uentis. 
auferor  in  scopulos  igitur  subuersaque  toto 
obruor  oceano,  neque  habent  mea  uela  recursus.  595 
quid  quod  et  ominibus  certis  prohibebar  amori 
indulgere  meo,  tum  cum  mihi  ferre  iubenti 
excidit  et  fecit  spes  nostras  cera  caducas  ? 
nonne  uel  illa  dies  fuerat  uel  tota  uoluntas, 
sed  potius  mutanda  dies?  deus  ipse  monebat       600 
signaque  certa  dabat,  si  non  male  sana  fuissem. 
et  tamen  ipsa  loqui,  nec  me  committere  cerae 
debueram  praesensque  rneos  aperire  furores. 
uidisset  lacrimas,  uultum  uidisset  amantis, 
plura  loqui  poteram,  quam  quae  cepere  tabellae.  605 
inuito  potui  circumdare  bracchia  collo 
et,  si  reicerer,  potui  moritura  uideri 
arnplectique  pedes  adfusaque  poscere  uitam. 
omnia  fecissem,  quorum  si  singula  duram 
flectere  non  poterant,  potuissent  omnia,  mentem. 
forsitan  et  missi  sit  quaedam  culpa  ministri :       611 
non  adiit  apte  nec  legit  idonea,  credo, 
tempora  nec  petiit  horamque  animumque  uacantem. 
haec  nocuere  mihi.    neque  enim  est  de  tigride  natus, 
nec  rigidas  silices  solidumue  in  pectore  ferrum    615 
aut  adamanta  gerit  nec  lac  bibit  ille  leaenae. 
uincetur.     repetendus  erit ;  nec  taedia  coepti 
ulla  mei  capiam,  dum  spiritus  iste  manebit. 
nam  primum,  si  facta  mihi  reuocare  liceret,         619 
non  coepisse  fuit ;  coepta  expugnare  secundum  est. 
quippe  nec  ille  potest,  ut  iam  mea  uota  relinquam, 
non  tamen  ausorum  semper  memor  esse  meorum  ; 
et,  quia  desierim,  leuiter  uoluisse  uidebor, 
aut  etiam  temptasse  illum  insidiisque  petisse  ; 
uel  certe  non  hoc,  qui  plurimus  urguet  et  urit     625 
pectora  nostra,  deo  sed  uicta  libidine  credar. 
denique  iam  nequeo  nil  commisisse  nefandum. 
et  scripsi  et  petii :  temerata  est  nostra  uoluntas. 
ut  nihil  adiciam,  non  possum  innoxia  dici. 
quod  superest,  multum  est  in  uota,  in  crimina  par- 
uum. '  630 

dixit,  et  (incertae  tanta  est  discordia  mentis) 
cum  pigeat  temptasse,  libet  temptare  ;  modumque 
exit  et  infelix  committit  saepe  repelli. 
mox  ubi  finis  abest,  patriam  fugit  ille  nefasque 
inque  peregrina  ponit  noua  moenia  terra.  635 

Tum  uero  maestam  tota  Miletida  mente 
defecisse  ferunt,  tum  uero  a  pectore  uestem 
diripuit  planxitque  suos  furibunda  lacertos. 
iamque  palam  est  demens  inconcessamque  fatetur 
spem  Veneris  ;  sine  qua  patriam  inuisosque  penates 
deserit  et  profugi  sequitur  uestigia  fratris.  641 

utque  tuo  motae,  proles  Semeleia,  thyrso 
Ismariae  celebrant  repetita  triennia  Bacchae, 
Byblida  non  aliter  latos  ululasse  per  agros 
Bubasides  uidere  nurus.     quibus  illa  relictis        645 
Caras  et  armiferos  Lelegas  Lyciamque  pererrat. 
iam  Cragon  et  Limyren  Xanthique  reliquerat  undas, 
quoque  Chimaera  iugo  mediis  in  partibus  ignem, 
pectus  et  ora  leae,  caudam  serpentis  habebat. 
deficiunt  siluae,  cum  tu  lassata  sequendo  650 

concidis  et  dura  positis  tellure  capillis, 
Bybli,  iaces  frondesque  tuo  premis  ore  caducas. 
saepe  etiam  nymphae  teneris  Lelegeides  ulnis 
tollere  conantur,  saepe,  ut  medeatur  amori, 
praecipiunt  surdaeque  aclhibent  solacia  menti.     655 
muta  iacet  uiridesque  suis  tenet  unguibus  herbas 
Byblis  et  umectat  lacrimarum  gramina  riuo. 
Naidas  his  uenam,  quae  numquam  arescere  posset, 
supposuisse  ferunt.     quid  enim  dare  maius  habe- 

bant? 
protinus,  ut  secto  piceae  de  cortice  guttae,  660 

utue  tenax  grauida  manat  tellure  bitumen, 
utue  sub  aduentu  spirantis  lene  Fauoni 
sole  remollescit,  quae  frigore  constitit,  unda, 
sic  lacrimis  consumpta  suis  Phoebeia  Byblis 
uertitur  in  fontem,  qui  nunc  quoque  uallibus  illis 
nomen  habet  dominae  nigraque  sub  ilice  manat.  666 

Fama  noui  centum  Cretaeas  forsitan  urbes 
inplesset  monstri,  si  non  miracula  nuper 
Iphide  mutato  Crete  propiora  tulisset. 
proxima  Cnosiaco  nam  quondam  Phaestia  regno  670 
progenuit  tellus  ignotum,  nomine  Ligdum, 
ingenua  de  plebe  uirum.     nec  census  in  illo 
nobilitate  sua  maior,  sed  uita  fidesque 
inculpata  fuit.    grauidae  qui  coniugis  aures         674 
uocibus  his  monuit,  cum  iam  prope  partus  adesset 
1  quae  uoueam,  duo  sunt :  minimo  ut  releuere  dolore 
utque  marem  parias.     onerosior  altera  sors  est, 
et  uires  fortuna  negat.     quod  abominor,  ergo 
edita  forte  tuo  fuerit  si  femina  partu, 

(inuitus  mando  :  pietas,  ignosce)  necetur.'  680 

dixerat,  et  lacrimis  uultum  lauere  profusis 
tam  qui  mandabat,  quam  cui  mandata  dabantur. 
sed  tamen  usque  suum  uanis  Telethusa  maritum 
sollicitat  precibus,  ne  spem  sibi  ponat  in  arto. 
certa  sua  est  Ligdo  sententia.     iamque  ferendo  685 
uix  erat  illa  grauem  maturo  pondere  uentrem, 
cum  medio  noctis  spatio  sub  imagine  somni 
Inachis  ante  torum,  pompa  comitata  sacrorum, 
aut  stetit  aut  uisa  est.     inerant  lunaria  fronti 
cornua  cum  spicis  nitido  flauentibus  auro  690 

et  regale  decus.     cum  qua  latrator  Anubis 
sanctaque  Bubastis  uariusque  coioribus  Apis 
quique  premit  uocem  digitoque  silentia  suadet 
sistraque  erant  numquamque  satis  quaesitus  Osiris 
plenaque  somniferis  serpens  peregrina  uenenis.    695 
tum  uelut  excussam  somno  et  manifesta  uidentem 
sic  adfata  dea  est :  '  pars  o  Telethusa  mearum, 
pone  graues  curas  mandataque  falle  mariti. 
nec  dubites,  cum  te  partu  Lucina  leuarit, 
tollere  quicquid  erit.     dea  sum  auxiliaris  opemque 
exorata  fero,  nec  te  coluisse  quereris  701 

ingratum  numen.'    monuit  thalamoque  recessit. 
laeta  toro  surgit  purasque  ad  sidera  supplex 
Cressa  manus  tollens,  rata  sint  sua  uisa,  precatur. 
ut  dolor  increuit,  seque  ipsum  pondus  in  auras     705 
expulit  et  nata  est  ignaro  femina  patre, 
iussit  ali  mater  puerum  mentita  ;  fidemque 
res  habuit,  neque  erat  ficti  nisi  conscia  nutrix. 
uota  pater  soluit  nomenque  inponit  auitum  : 
Iphis  auus  fuerat.     gauisa  est  nomine  mater,       710 
quod  commune  foret,  ne  quemquam  falleret  illo. 
inde  mcepta  pia  mendacia  fraude  latebant : 
cultus  erat  pueri ;  facies,  quam  siue  puellae 
siue  dares  puero,  fuerat  formosus  uterque. 

Tertius  interea  decimo  successerat  annus,         715 
cum  pater,  Iphi,  tibi  tlauam  despondet  Ianthen, 
inter  Phaestiadas  quae  laudatissima  formae 
dote  fuit  uirgo,  Dictaeo  nata  Teleste. 
par  aetas,  par  forma  fuit,  primasque  magistris 
accepere  artes,  elementa  aetatis,  ab  isdem.  720 

hinc  amor  arnbarum  tetigit  rude  pectus  et  aequum 
uulnus  utrique  dedit.     sed  erat  fiducia  dispar  : 
coniugium  pactaeque  expectat  tempora  taedae, 
quamque  uirum  putat  esse,  uirum  fore  credit  Ianthe  ; 

Tphis  amat,  qua  posse  frui  desperat,  et  artget       725 
hoc  ipsum  flammas,  ardetque  in  uirgine  uirgo. 
uixque   tenens  lacrimas   '  quis  me  manet  exitus,' 

inquit 
1  cognita  quam  nulli,  quam  prodigiosa  nouaeque 
cura  tenet  Veneris  ?  si  di  mihi  parcere  nollent,    729 
naturale  malum  saltem  et  de  more  dedissent.       731 
nec  uaccam  uaccae  nec  equas  amor  urit  equarum  ; 
urit  oues  aries,  sequitur  sua  femina  ceruum. 
sic  et  aues  coeunt,  interque  animalia  cuncta 
femina  femineo  correpta  cupidine  nulla  est.  735 

uellem  nulla  forem.     ne  non  tamen  omnia  Crete 
monstra  ferat,  taurum  dilexit  filia  Solis, 
femina  nempe  marem  :  meus  est  furiosior  illo, 
si  uerum  profitemur,  amor.     tamen  illa  secuta  est 
spem  Veneris,  tamen  illa  dolis  et  imagine  uaccae  740 
passa  bouem  est,  et  erat  qui  deciperetur  adulter. 
huc  licet  ex  toto  sollertia  confluat  orbe, 
ipse  licet  reuolet  ceratis  Daedalus  alis, 
quid  faciet  ?  num  me  puerum  de  uirgine  doctis 
artibus  efficiet  ?  num  te  mutabit,  Ianthe  ?  745 

quin  animum  firmas,  teque  ipsa  recolligis,  Iphi, 
consiliique  inopes  et  stultos  excutis  ignes  ? 
quid  sis  nata,  uide,  nisi  te  quoque  decipis  ipsam, 
et  pete  quod  fas  est,  et  ama  quod  femina  debes. 
spes  est  quae  capiat,  spes.est  quae  pascat  amorem  ; 
hanc  tibi  res  adimit.     non  te  custodia  caro  751 

arcet  ab  amplexu  nec  cauti  cura  mariti, 
non  patris  asperitas,  non  se  negat  ipsa  roganti, 
nec  tamen  est  potiunda  tibi,  nec,  ut  omnia  fiant, 
esse  potes  felix,  ut  dique  hominesque  laborent.    755 
nunc  quoque  uotorum  nulla  est  pars  uana  meorum, 
dique  mihi  faciles,  quicquid  ualuere,  dederunt ; 
quodque    ego,    uult    genitor,    uult    ipsa    socerque 

futurus. 
at  non  uuit  natura,  potentior  omnibus  istis, 
quae  mihi  sola  nocet.     uenit  ecce  optabile  tempus, 
luxque  iugalis  adest,  et  iam  mea  fiet  Ianthe  ;      761 
nec  mihi  continget ;  mediis  sitiemus  in  undis. 
pronuba    quid    Iuno,    quid    ad   haec,    Hymenaee, 

uenitis 
sacra,  quibus  qui  ducat  abest,  ubi  nubimus  ambae  ? ' 
pressit  ab  his  uocem.     nec  lenius  altera  uirgo      765 
aestuat  utque  celer  uenias,  Hymenaee,  precatur. 
quod  petit  haec,  Telethusa  timens  modo  tempora 

differt, 

II.  M 

nunc  ficto  ianguore  moram  trahit,  omina  saepe 
uisaque  causatur.     sed  iam  consumpserat  omnem 
materiam  ficti,  dilataque  tempora  taedae  770 

institerant,  unusque  dies  restabat.     at  illa 
crinalem  capiti  uittam  nataeque  sibique 
detrahit  et  passis  aram  conplexa  capillis 
'  Isi,  Paraetonium  Mareoticaque  arua  Pharonque 
quae  colis  et  septem  digestum  in  cornua  Nilum,  775 
fer,  precor,'  inquit  '  opem  nostroque  medere  timori. 
te,  dea,  te  quondam  tuaque  haec  insignia  uidi 
cunctaque  cognoui,  sonitum  comitantiaque  aera 
sistrorum,  memorique  animo  tua  iussa  notaui.     779 
quod  uidet  haec  lucem,  quod  non  ego  punior,  ecce 
consilium  munusque  tuum  est.     miserere  duarum 
auxilioque  iuua. '    lacrimae  sunt  uerba  secutae. 
uisa  dea  est  mouisse  suas,  et  mouerat,  aras, 
et  templi  tremuere  fores,  imitataque  lunam 
cornua  fulserunt,  crepuitque  sonabile  sistrum.      785 
non  secura  quidem,  fausto  tamen  oniine  laeta 
mater  abit  templo.     sequitur  comes  Iphis  euntem, 
quam  solita  est,  maiore  gradu.     nec  candor  in  ore 
permanet  et  uires  augentur,  et  acrior  ipse  est 
uultus,  et  incomptis  breuior  mensura  capillis,      790 
plusque  uigoris  adest  habuit  quam  femina.      nam 

quae 
femina  nuper  eras,  puer  es.     date  munera  templis 
nec  timida  gaudete  fide.     dant  munera  templis, 
addunt  et  titulum  ;  titulus  breue  carmen  habebat  : 
DONA  PVER,  SOLVIT  QVAE  FEMINA  VOVERAT  IPHIS. 
postera  lux  radiis  latum  patefecerat  orbem,  796 

cum  Venus  et  Iuno  sociosque  Hymenaeus  ad  ignes 
conueniunt,  potiturque  sua  puer  Iphis  Ianthe. 

LIBER    DECIMVS 

Inde  per  inmensum  croceo  uelatus  amictu 
aethera  digreditur  Ciconumque  Hymenaeus  ad  oras 
tendit  et  Orphea  nequiquam  uoce  uocatur. 
adfuit  ille  quidem  ;  sed  nec  sollemnia  uerba 
nec  laetos  uultus  nec  felix  attulit  omen.  5 

fax  quoque,  quam  tenuit,  lacrimoso  stridula  fumo 
usgue  fuit  nullosque  inuenit  motibus  ignes. 
exitus  auspicio  grauior  ;  nam  nupta  per  herbas 
dum  noua  Naiadum  turba  comitata  uagatur, 
occidit  in  talum  serpentis  dente  recepto.  10 

quam  satis  acl  superas  postquam  Ehodopeius  auras 

defleuit  uates,  ne  non  temptaret  et  umbras, 

ad  Styga  Taenaria  est  ausus  descendere  porta 

perque  leues  populos  simulacraque  functa  sepulcro 

Persephonen  adiit  inamoenaque  regna  tenentem  1 5 

umbrarum  dominum.     pulsisque  ad  carmina  neruis 

sic  ait :  '  o  positi  sub  terra  numina  mundi, 

in  quem  reccidimus,  quicquid  mortale  creamur. 

si  licet  et  falsi  positis  ambagibus  oris 

uera  loqui  sinitis,  non  huc,  ut  opaca  uiderem         20 

Tartara,  descendi,  nec  uti  uillosa  colubris 

terna  Medusaei  uincirem  guttura  monstri. 

causa  uiae  est  coniunx,  in  quam  calcata  uenenum 

uipera  diffudit  crescentesque  abstulit  annos. 

posse  pati  uolui  nec  me  temptasse  negabo.  25 

uicit  Amor.     supera  deus  hic  bene  notus  in  ora  est, 

an   sit  et  hic,  clubito.     sed   et  hic  tamen  auguror 

esse ; 
famaque  si  ueteris  non  est  mentita  rapinae, 
uos  quoque  iunxit  Amor.     per  ego  haec  loca  plena 

timoris, 
per  Chaos  hoc  ingens  uastique  silentia  regni,         30 
Eurydices,  cro,  properata  retexite  fata. 
omnia  debentur  uobis,  paulumque  morati 
serius  aut  citius  sedem  properamus  ad  unam. 
tendimus  huc  cmnes,  haec  est  domus  ultima,  uosque 
humani  generis  longissima  regna  tenetis.  35 

haec  quoque,  cum  iustos  matura  peregerit  annos, 
iuris  erit  uestri ;  pro  munere  poscimus  usum. 
quod  si  fata  negant  ueniam  pro  coniuge,  certum  est 
noile  redire  mihi  :  leto  gaudete  duorum.' 
talia  dicentem  neruosque  ad  uerba  mouentem       40 
exsangues  fiebant  animae  ;  nec  Tantalus  undam 
captauit  refugam,  stupuitque  Ixionis  orbis, 
nec  carpsere  iecur  uolucres,  urnisque  uacarunt 
Belides,  inque  tuo  sedisti,  Sisyphe,  saxo. 
tunc  primum  lacrimis  uictarum  carmine  fama  est  45 
Eumenidum  maduisse  genas.     nec  regia  coniunx 
sustinet  oranti,  nec  qui  regit  ima,  negare, 
Eurydicenque  uocant.     umbras  erat  illa  recentes 
inter  et  incessit  passu  de  uulnere  tardo. 
nanc  simul  et  legem  Rhodopeius  accipit  Orpheus,  50 
ne  flectat  retro  sua  lumina,  donec  Auernas 
exierit  ualles  ;  aut  inrita  dona  futura. 
carpitur  adcliuis  per  muta  silentia  trames, 
arduus,  obscurus,  caligine  clensus  opaca. 

nec  procul  afuerunt  telluris  margine  summae  ;       55 
hic,  ne  deficeret,  metuens  auiclusque  uidendi 
flexit  amans  oculos  ;  et  protinus  illa  relapsa  est, 
bracehiaque  intendens  prendique  et  prendere  certans 
nil  nisi  cedentes  infelix  arripit  auras. 
iamque  iterum  moriens  non  est  de  coniuge  quicquam 
questa  suo ;  quid  enim  nisi  se  quereretur  amatam?  6x 
supremumque  fc  uale, '  quod  iam  uix  auribus  ille 
acciperet,  dixit  reuolutaque  rursus  eodem  est. 
non  aliter  stupuit  gemina  nece  coniugis  Orpheus, 
quani  tria  qui  timidus,  medio  portante  catenas,    65 
colla  canis  uidit ;  quem  non  pauor  ante  reliquit, 
quam  natura  prior,  saxo  per  corpus  oborto ; 
quique  in  se  crimen  traxit  uoluitque  uideri 
Olenos  esse  nocens,  tuque,  o  confisa  figurae, 
infelix  Lethaea,  tuae,  iunctissima  quondam  70 

pectora,  nunc  lapides,  quos  umida  sustinet  Ide. 
orantem  frustraque  iterum  transire  uolentem 
portitor  arcuerat.     septem  tamen  ille  diebus 
squalidus  in  ripa  Cereris  sine  munere  sedit : 
cura  dolorque  animi  lacrimaeque  alimenta  fuere.  75 
esse  deos  Erebi  crudeles  questus,  in  altam 
se  recipit  Rhodopen  pulsumque  Aquilonibus  Hae- 
mum. 

Tertius  aequoreis  inclusum  Piscibus  annum 
finierat  Titan,  omnemque  refugerat  Orpheus 
femineam  Venerem,  seu  quod  male  cesserat  illi,    80 
siue  fidem  dederat.     multas  tamen  ardor  habebat 
iungere  se  uati,  multae  doluere  repulsae. 
ille  etiam  Thracum  populis  fuit  auctor,  amorem 
in  teneros  transferre  mares  citraque  iuuentam 
aetatis  breue  uer  et  primos  carpere  flores.  85 

Collis  erat  collemque  super  planissima  campi 
area,  quam  uiridem  faciebant  graminis  herbae. 
umbra  loco  deerat.     qua  postquam  parte  resedit 
dis  genitus  uates  et  fila  sonantia  mouit, 
umbra  loco  uenit.     non  Chaonis  afuit  arbor,  90 

non  nemus  Heliadum,  non  frondibus  aesculus  altis, 
nec  tiliae  molles,  nec  fagus  et  innuba  laurus, 
nec  coryli  fragiles  et  fraxinus  utilis  hastis 
enodisque  abies  curuataque  glandibus  ilex 
et  platanus  geniaiis  acerque  coloribus  inpar  95 

amnicolaeque  simui  salices  et  aquatica  lotos 
perpetuoque  uirens  buxum  tenuesque  myricae 
et  bicolor  myrtus  et  bacis  caerula  tinus. 

uos  quoque,  flexipedes  hederae,  uenistis  et  una 
pampineae  uites  et  amictae  uitibus  ulmi  ioo 

ornique  et  piceae  pomoque  onerata  rubenti 
arbutus  et  lentae,  uictoris  praemia,  palmae 
et  succincta  comas  hirsutaque  uertice  pinus, 
grata  deum  matri ;  siquidem  Cybeleius  Attis 
exuit  hac  hominem  truncoque  indnruit  illo.  105 

Adfuit  huic  turbae  metas  imitata  cupressus, 
nunc  arbor,  puer  ante  deo  dilectus  ab  illo, 
qui  citharam  neruis  et  neruis  temperat  arcum. 
namque  sacer  nymphis  Carthaea  tenentibus  arua 
ingens  ceruus  erat,  iateque  patentibus  altas         110 
ipse  suo  capiti  praebebat  cornibus  umbras. 
cornua  fulgebant  auro,  dernissaque  in  armos 
pendebant  tereti  gemmata  monilia  collo. 
bulia  super  frontem  paruis  argentea  loris 
uincta  mouebatur  ;  parili  /emtate  nitebant  115 

auribus  e  geminis  circum  caua  tempora  bacae. 
isque  metu  uacuus  naturalique  pauore 
deposito  celebrare  domos  mulcendaque  eolla 
quamlibet  ignotis  manibus  praebere  solebat. 
sed  tamen  ante  alios,  Ceae  pulcherrime  gentis,    120 
gratus  erat,  Cyparisse,  tibi.     tu  pabula  ceruum 
ad  noua,  tu  iiquidi  ducebas  fontis  ad  undam, 
tu  modo  texebas  uarios  per  cornua  flores, 
nunc  eques  in  tergo  residens  huc  laetus  et  illuc 
mollia  purpureis  frenabas  ora  capistris.  125 

aestus  erat  mediusque  dies,  solisque  uapore 
concaua  litorei  feruebant  bracchia  Cancri  : 
fessus  in  herbosa  posuit  sua  corpora  terra 
ceruus  et  arborea  frigus  ducebat  ab  umbra. 
hunc  puer  inprudens  iaculo  Cyparissus  acuto       130 
fixit ;  et  ut  saeuo  morientem  uulnere  uidit, 
uelle  mori  statuit.     quae  non  solacia  Phoebus 
dixit  ?  et  ut  leuiter  pro  materiaque  doleret 
admonuit ;  gemit  ille  tamen  munusque  supremum 
hoc  petit  a  superis,  ut  tempore  lugeat  omni.         135 
iamque  per  inmensos  egesto  sanguine  rletus 
in  uiridem  uerti  coeperunt  membra  colorem, 
et  modo  qui  niuea  pendebant  fronte  capilli, 
horrida  caesaries  fieri  sumptoque  rigore 
sidereum  gracili  spectare  cacumine  caelum.  140 

ingemuit  tristisque  deus  '  lugebere  nobis 
lugebisque  alios  aderisque  dolentibus  '  inquit. 

Tale  nemus  uates  attraxerat  inque  ferarum 
concilio  medius  turba  uolucrumque  sedebat. 

ut  satis  inpulsas  temptauit  pollice  cliordas  145 

et  sensit  uarios,  quamuis  diuersa  sonarent, 
concordare  modos,  hoc  uocem  carmine  mouit  : 

'  Ab  Ioue,  Musa  parens,  cedunt  Iouis  omnia  regno, 
carmina  nostra  moue.    Iouis  est  mihi  saepe  potestas 
dicta.     prius  cecini  plectro  grauiore  Gigantas       150 
sparsaque  Phlegraeis  uictricia  fulmina  campis  ; 
nunc  opus  est  leuiore  lyra,  puerosque  canamus 
dilectos  superis,  inconcessisque  puellas 
ignibus  attonitas  meruisse  libidine  poenam. 

R,ex  superum  Phrygii  quondam  Ganymedis  amore 
arsit,  et  inuentum  est  aliquid  quod  Iuppiter  esse,  156 
quam  quod  erat,  mallet.     nuila  tamen  alite  uerti 
dignatur,  nisi  quae  posset  sua  fulmina  ferre. 
nec  mora,  percusso  mendacibus  aere  pennis 
abripit  Iliaden  ;  qui  nunc  quoque  pocula  miscet  160 
inuitaque  Ioui  nectar  Iunone  ministrat. 

Te     quoque,    Amyclide,    posuisset    in    aethere 
Phoebus, 
tristia  si  spatium  ponendi  fata  dedissent. 
qua  licet,  aeternus  tamen  es  ;  quotiensque  repellit 
uer  hiemem  Piscique  Aries  succedit  aquoso,         165 
fcu  totiens  oreris  uiridique  in  caespite  fiores. 
te  meus  ante  omnes  genitor  dilexit.  et  orbe 
in  medio  positi  caruerunt  praeside  Delphi, 
dum  deus  Eurotan  inmunitamque  frequentat 
Sparten.    nec  citharae  nec  sunt  in  honore  sagittae. 
inmemor  ipse  sui  non  retia  f erre  recusat,  1 7 1 

non  tenuisse  canes,  non  per  iuga  montis  iniqui 
ire  comes,  longaque  alit  adsuetudine  flammas. 
iamque  fere  medius  Titan  uenientis  et  actae 
noctis  erat  spatioque  pari  distabat  utrimque  :       175 
corpora  ueste  leuant  et  suco  pinguis  oliui 
splendescunt  latique  ineunt  certamina  disci. 
quem  prius  aerias  libratum  Phoebus  in  auras 
misit  et  oppositas  disiecit  pondere  nubes. 
reccidit  in  solidam  longo  post  tempore  terram      180 
pondus  et  exhibuit  iunctam  cum  uiribus  artem. 
protinus  inprudens  actusque  cupidine  lusus 
tollere  Taenarides  orbem  properabat.     at  illum 
dura  repercusso  subiecit  uerbere  tellus 
in  uultus,  Hyacinthe,  tuos.     expalluit  aeque       185 
quam  puer  ipse  deus  conlapsosque  excipit  artus, 
et  modo  te  refouet,  modo  tristia  uulnera  siccat, 
liunc  animam  admotis  fugientem  sustinet  herbis. 

nil  prosunt  artes  :  erat  inmedicabile  uulnus. 

ut  siquis  uiolas  riguoue  papauer  in  horto  190 

liliaque  infringat  1  uluis  haerentia  linguis, 

marcida  demittant  subito  caput  illa  uietum 

nec  se  sustineant  spectentque  cacumine  terram  ; 

sic  uultus  moriens  iacet,  et  defecta  uigore 

ipsa  sibi  est  oneri  ceruix  umeroque  recumbit.       195 

"laberis,  Oebalide,  prima  fraudate  iuuenta," 

Phoebus  ait  "  uideoque  tuum,  mea  crimina,  uulnus. 

tu  dolor  es  facinusque  meum  ;  mea  dextera  leto 

inscribenda  tuo  est.     ego  sum  tibi  funeris  auctor. 

quae  mea  culpa  tamen  ?  nisi  si  lusisse  uocari       200 

culpa  potest,  nisi  culpa  potest  et  amasse  uocari. 

atque  utinam  merito  uitam  tecumque  liceret 

reddere.     quod  quoniam  fatali  lege  tenemur, 

semper  eris  mecum  memorique  haerebis  in  ore. 

te  lyra  pulsa  manu,  te  carmina  nostra  sonabunt,  205 

flosque  nouus  scripto  gemitus  imitabere  nostros. 

tempus  et  illud  erit,  quo  se  fortissimus  heros 

addat  in  hunc  florem  folioque  legatur  eodem." 

talia  dum  uero  memorantur  Apollinis  ore, 

ecce  cruor,  qui  fusus  humo  signauerat  herbas,     210 

desinit  esse  cruor,  Tyrioque  nitentior  ostro 

flos  oritur  formamque  capit  quam  lilia,  si  non 

purpureus  color  his,  argenteus  esset  in  illis. 

non  satis  hoc  Phoebo  est  (is  enim  fuitauctorhonoris) : 

ipse  suos  gemitus  foliis  inscribit,  et  Al  Al  215 

flos  habet  inscriptum,  funestaque  littera  ducta  est. 

nec  genuisse  pudet  Sparten  Hyacinthon,  honorque 

durat  in  hoc  aeui  ;  celebrandaque  more  priorum 

annua  praelata  redeunt  Hyacinthia  pompa. 

At  si  forte  roges  fecundam  Amathuntametallis  220 
an  genuisse  uelit  Propoetidas,  abnuet  aeque 
atque  illos,  gemino  quondam  quibus  aspera  cornu 
frons  erat ;  unde  etiam  nomen  traxere  Cerastae. 
ante  fores  horum  stabat  Iouis  Hospitis  ara ; 
ignarus  sceleris  quam  si  quis  sanguine  tinctam   225 
aduena  uidisset,  mactatos  crederet  illic 
lactantes  uitulos  Amathusiacasque  bidentes  : 
hospes  erat  caesus.     sacris  oflensa  nefandis 
ipsa  suas  urbes  Ophiusiaque  arua  parabat 
deserere  almaVenus.  "sedquidlocagrata,  quidurbes 
peccauere  meae?  quod"  dixit  "crimen  in  illis?  231 
exilio  poenam  potius  gens  inpia  pendat, 
uel  nece,  uel  si  quid  medium  est  mortisque  f ugaeque. 

idque  quid  esse  potest,  nisi  uersae  poena  figurae? " 
dum  dubitat,  quo  mutet  eos,  ad  cornua  uultum  235 
flexit  et  admonita  est  haec  illis  posse  relinqui ; 
grandiaque  in  toruos  transformat  membra  iuuencos. 

Sunt  tamen  obscenae  Venerem  Propoetides  ausae 
esse  negare  deam.     pro  quo  sua,  numinis  ira, 
corpora  cum  f orma  primae  uulgasse  feruntur  ;     240 
utque  pudor  cessit  sanguisque  induruit  oris, 
in  rigidum  paruo  silicem  discrimine  uersae. 

Quas  quia  Pygmalion  aeuum  per  crimen  agentis 
uiderat,  offensus  uitiis,  quae  plurima  menti 
femineae  natura  dedit,  sine  coniuge  caelebs         245 
uiuebat  thalamique  diu  consorte  carebat. 
interea  niueum  mira  feliciter  arte 
sculpsit  ebur  formamque  dedit,  qua  femina  nasci 
nulla  potest ;  operisque  sui  concepit  amorem. 
uirginis  est  uerae  facies,  quam  uiuere  credas,       250 
et,  si  non  obstet  reuerentia,  uelle  moueri : 
ars  adeo  latet  arte  sua.     miratur  et  haurit 
pectore  Pygmalion  simulati  corporis  ignes. 
saepe  manus  operi  temptantes  admouet,  an  sit 
corpus  an  illud  ebur ;  nec  adhuc  ebur  essefatetur.  255 
oscula  dat  reddique  putat,  loquiturque  tenetque, 
et  credit  tactis  digitos  insidere  membris, 
et  metuit  pressos  ueniat  ne  liuor  in  artus. 
et  modo  blanditias  adhibet,  modo  grata  puellis 
munera  fert  illi  conchas  teretesque  lapillos  260 

et  paruas  uolucres  et  flores  mille  colorum 
liliaque  pictasque  pilas  et  ab  arbore  lapsas 
Heliadum  lacrimas  ;  ornat  quoque  uestibus  artus, 
dat  digitis  gemmas,  dat  longa  monilia  collo  ; 
aure  leues  bacae,  redimicula  pectore  pendent.     265 
cuncta  decent :  nec  nuda  minus  formosa  uidetur. 
collocat  hanc  stratis  concha  Sidonide  tinctis 
appellatque  tori  sociam  adclinataque  colla 
mollibus  in  plumis,  tamquam  sensura,  reponit. 
festa  dies  Veneris  tota  celeberrima  Cypro  270 

uenerat,  et  pandis  inductae  cornibus  aurum 
conciderant  ictae  niuea  ceruice  iuuencae, 
turaque  fumabant ;  cum  munere  functus  ad  aras 
constitit  et  timide  *  *  si  di  dare  cuncta  potestis, 
sit  coniunx,  opto,"  non  ausus  "eburnea  uirgo  "  275 
dicere,  Pygmalion  "  similis  mea"  dixit  "eburnae." 
sensit,  ut  ipsa  suis  aderat  Venus  aurea  festis, 
uota  quid  illa  uelint ;  et,  amici  numinis  omen, 

flamma  ter  accensa  est  apicemque  per  aera  duxit. 
ut  rediit,  simulacra  suae  petit  ille  puellae  280 

incumbensque  toro  dedit  oscula  ;  uisa  tepere  est. 
admouetos  iterum,manibus  quoquepectoratemptat: 
temptatum  mollescit  ebur  positoque  rigore 
subsidit  digitis  ceditque,  ut  Hymettia  sole 
cera  remollescit  tractataque  pollice  multas  285 

flectitur  in  facies  ipsoque  fit  utilis  usu. 
dum  stupet  et  dubie  gaudet  fallique  ueretur, 
rursus  amans  rursusque  manu  sua  uota  retractat. 
corpus  erat :  saliunt  temptatae  pollice  uenae. 
tum  uero  Paphius  plenissima  concipit  heros         290 
uerba,  quibus  Veneri  grates  agit,  oraque  tandem 
ore  suo  non  falsa  premit ;  dataque  oscula  uirgo 
sensit  et  erubuit,  timidumque  ad  lumina  lumen 
attollens  pariter  cum  caelo  uidit  amantem. 
coniugio,  quod  fecit,  adest  dea.  iamque  coactis   295 
cornibus  in  plenum  nouiens  lunaribus  orbem 
illa  Paphon  genuit,  de  qua  tenet  insula  nomen. 
Editus  hac  ille  est,  qui,  si  sine  prole  fuisset, 
inter  felices  Cinyras  potuisset  haberi. 
dira  canam  ;  procul  hinc  natae,  procul  este  parentes. 
aut,  mea  si  uestras  mulcebunt  carmina  mentes,  301 
desit  in  hac  mihi  parte  fides,  nec  credite  factum, 
uel,  si  credetis,  facti  quoque  credite  poenam. 
si  tamen  admissum  sinit  hoc  natura  uideri, 
[gentibus  Ismariis  et  nostro  gratulor  orbi.  ]  305 

gratulor  huic  terrae,  quod  abest  regionibus  illis, 
quae  tantum  genuere  nefas.     sit  diues  amomo 
cinnamaque  costumque  suum  sudataque  ligno 
tura  ferat  fioresque  alios  Panchaia  tellus, 
dum  ferat  et  murram  :  tanti  noua  non  fuit  arbor.  310 
ipse  negat  nocuisse  tibi  sua  tela  Cupido, 
Myrrha,  facesque  suas  a  crimine  uindicat  isto. 
stipite  te  Stygio  tumidisque  adflauit  echidnis 
e  tribus  una  soror.     scelus  est  odisse  parentem ; 
hic  amor  est  odio  maius  scelus.     undique  lecti    315 
te  cupiunt  proceres ,  totoque  Oriente  iuuenta 
ad  thalami  certamen  adest.     ex  omnibus  unum 
elige,  Myrrha,  uirum,  dum  ne  sit  in  omnibus  unus. 
illa  quidem  sentit  foedoque  repugnat  amori,  ^ 
et  secum  "  quo  mente  feror  ?  quid  molior  ? "  inquit : 
"  di,  precor,  et  pietas  sacrataque  iura  parentum,  321 
hoc  prohibete  nefas  scelerique  resistite  nostro ; 
si  tamen  hoc  scelus  est.    sed  enim  damnare  negatur 

hanc  Venerem  pietas,  coeuntque  animalia  nullo 
cetera  dilectu  ;  nec  habetur  turpe  iuuencae  325 

ferre  patrem  tergo,  nt  equo  sua  filia  coniunx, 
quasque  creauit,  init  pecudes  caper,  ipsaque,  cuius 
semine  concepta  est,  ex  illo  concipit  ales. 
felices,  quibus  ista  licent.     humana  malignas 
cura  dedit  leges,  et  qu  od  natura  remittit,  330 

inuida  iura  negant.     gentes  tamen  esse  feruntur, 
in  quibus  et  nato  genetrix  et  nata  parenti 
iungitur,  et  pietas  geminato  crescit  amore. 
me  miseram,  quod  non  nasci  mihi  contigit  illic, 
fortunaque  loci  laedor.     quid  in  ista  reuoluor  ?    335 
spes  interdictae,  discedite.     dignus  amari 
ille,  sed  ut  pater,  est.     ergo  si  ftlia  magni 
non  essem  Cinyrae,  Cinyrae  concumbere  possem. 
nunc  quia  iam  meus  est,  non  est  meus,  ipsaque  damno 
est  mihi  proximitas  :  aliena  potentior  essem.        340 
ire  libet  procul  hinc  patriaeque  relinquere  nnes, 
dum  scelus  efFugiam.    retinet  malus  ardor  amantem, 
ut  praesens  spectem  Cinyram  tangamque  loquarque 
osculaque  admoueam,  si  nil  conceditur  ultra. 
ultra  autem  sperare  aliquid  potes,  inpia  uirgo?   345 
et  quot  confundas  et  iura  et  nomina  sentis  ? 
tune  eris  et  matris  paelex  et  adultera  patris  ? 
tune  soror  nati  genetrixque  uocabere  fratris  ? 
nec  metues  atro  crinitas  angue  sorores, 
quas  facibus  saeuis  oculos  atque  ora  petentes      350 
noxia  corda  uident  ?  at  tu,  dum  corpore  non  es 
passa  nefas,  animo  ne  concipe,  neue  potentis 
concubitu  uetito  naturae  pollue  foedus. 
uelle  puta  :  res  ipsa  uetat.     pius  ille  memorque  est 
moris.     et  o  uellem  similis  f uror  esset  in  illo. "     355 
Dixerat,  at  Cinyras,  quem  copia  digna  procoruni 
quid  faciat  dubitare  facit,  scitatur  ab  ipsa 
nominibus  dictis,  cuius  uelit  esse  mariti. 
illa  silet  primo  patriisque  in  uultibus  haerens 
aestuat  et  tepido  suffundit  lumina  rore.  360 

uirginei  Cinyras  haec  credens  esse  timoris 
rlere  uetat  siccatque  genas  atque  oscula  iungit. 
Myrrha  datis  nimium  gaudet ;  consultaque,  qualem 
optet  habere  uirum,  "  similem  tibi "  dixit.     at  ille 
non  intellectam  uocem  conlaudat  et  "esto  365 

tam  pia  semper  "  ait.     pietatis  nomine  dicto 
demisit  uultus  sceleris  sibi  conscia  uirgo. 
noctis  erat  medium,  curasque  et  corpora  somnus 

soluerat.     at  uirgo  Cinyreia  peruigil  igni 
carpitur  indomito  furiosaque  uota  retractat.         370 
et  modo  desperat,  modo  uult  temptare,  pudetque 
et  cupit,  et  quid  agat  non  inuenit.     utque  securi 
saucia  trabs  ingens,  ubi  plaga  nouissima  restat, 
quo  cadat  in  dubio  est  omnique  a  parte  timetur  ; 
sic  animus  uario  labefactus  uulnere  nutat  375 

huc  leuis  atque  illuc  momentaque  sumit  utroque. 
nec  modus  et  requies,  nisi  mors,  reperitur  amoris. 
mors  placet.     erigitur  laqueoque  innectere  fauces 
destinat ;  et  zona  summo  de  poste  reuincta 
"  care  uale  Cinyra  causamque  intellege  mortis  "  380 
dixit  et  aptabat  pallenti  uincula  collo. 

Murmura  uerborum  fidas  nutricis  ad  aures 
peruenisse  ferunt,  limen  seruantis  alumnae. 
surgit  anus  reseratque  fores,  mortisque  paratae 
instrumenta  uidens,  spatio  conclamat  eodem       385 
seque  ferit  scinditque  sinus  ereptaque  collo 
uincula  dilaniat.     tum  denique  flere  uacauit, 
tum  dare  conplexus  laqueique  requirere  causam. 
muta  silet  uirgo  terramque  inmota  tuetur 
et  deprensa  dolet  tardae  conamina  mortis.  390 

instat  anus  canosque  suos  et  inania  nudans 
ubera  per  cunas  alimentaque  prima  precatur 
ut  sibi  committat  quicquid  dolet.     illa  rogantem 
auersata  gemit.     certa  est  exquirere  nutrix 
nec  solam  spondere  fidem.     '  *  dic  "  inquit ' '  opemque 
me  sine  ferre  tibi ;  non  est  mea  pigra  senectus.    396 
seu  furor  est,  habeo  quae  carmine  sanet  et  herbis, 
siue  aliquis  nocuit,  magico  lustrabere  ritu, 
ira  deum  siue  est,  sacris  placabilis  ira. 
quid  rear  ulterius  ?  certe  f ortuna  domusque         400 
sospes  et  in  cursu  est,  uiuit  genetrixque  paterque. " 
Myrrha,  patre  audito,  suspiria  duxit  ab  imo 
pectore.     nec  nutrix  etiamnum  concipit  ullum 
mente  nefas,  aliquemque  tamen  praesentit  amorem  ; 
propositique  tenax,  quodcumque  est,  orat,  ut  ipsi 
mdicet,  et  gremio  lacrimantem  tollit  anili  406 

atque  ita  conplectens  infirmis  membra  lacertis 
"sensimus  ;"  inquit  "amas.     et  in  hoc  mea  (pone 

timorem) 
sedulitas  erit  apta  tibi,  nec  sentiet  umquam 
hoc  pater."    exiluit  gremio  furibunda  torumque  410 
ore  premens  "discede,  precor,  miseroque  pudori 
parce  "  ait.     instanti  "  discede  aut  desine  "  dixit 

■ '  quaerere,   quid   doleam ;    scelus   est,   quod  scire 

laboras." 
horret  anus  tremulasque  manus  annisque  metuque 
tendit  et  ante  pedes  supplex  procumbit  alumnae  415 
et  modo  blanditur,  modo,  si  non  conscia  fiat, 
terret ;  et  indicium  laquei  coeptaeque  minatur 
mortis  et  officium  commisso  spondet  amori. 
extulit  illa  caput  lacrimisque  inpleuit  obortis 
pectora  nutricis  ;  conataque  saepe  fateri  420 

saepe  tenet  uocem  pudibundaque  uestibus  ora 
texit  et  "o"  dixit  "felieem  coniuge  matrem." 
hactenus,  et  gemuit.     gelidos  nutricis  in  artus 
ossaque  (sensit  enim)  penetrat  tremor,  albaque  toto 
uertice  canities  rigidis  stetit  hirta  capillis.  425 

multaque,  ut  excuteret  diros,  si  posset,  amores, 
addidit.     at  uirgo  scit  se  non  falsa  moneri, 
certa  mori  tamen  est,  si  non  potiatur  amore. 
"uiue,"   ait    haec   "potiere    tuo ; "    et    non    ausa 

"parente  " 
dicere  conticuit  promissaque  numine  firmat.         430 

Festa  piae  Cereris  celebrabant  annua  matres 
illa  quibus  niuea  uelatae  corpora  ueste 
primitias  frugum  dant  spicea  serta  suarum 
perque  nouem  noctes  Venerem  tactusque  uiriles 
in  uetitis  numerant.     turba  Cenchreis  in  illa,      435 
regis  adest  coniunx,  arcanaque  sacra  frequentat. 
ergo  legitima  uacuus  dum  coniuge  lectus, 
nacta  grauem  uino  Cinyram  male  sedula  nutrix, 
nomine  mentito  ueros  exponit  amores 
et  faciem  laudat.     quaesitis  uirginis  annis  440 

"par  "  ait  "est  Myrrhae."    quam  postquam  addu- 

cere  iussa  est 
utque  domumrediit,  "gaude,  mea"  dixit  "alumna; 
uicimus."    infelix  non  toto  pectore  sentit 
laetitiam  uirgo,  praesagaque  pectora  maerent, 
sed  tamen  et  gaudet :  tanta  est  discordia  mentis.  445 
tempus  erat,  quo  cuncta  silent,  interque  Triones 
tiexerat  obliquo  plaustrum  temone  Bootes  : 
ad  facinus  uenit  illa  suum.     fugit  aurea  caelo 
luna,  tegunt  nigrae  latitantia  sidera  nubes, 
nox  caret  igne  suo.     primus  tegis,  Icare,  uultus, 
Erigoneque  pio  sacrata  parentis  amore.  45 1 

ter  pedis  offensi  signo  est  reuocata,  ter  omen 
funereus  bubo  letali  carmine  fecit ; 
it  tamen,  et  tenebrae  minuunt  noxque  atra  pudorem  ; 

nutricisque  manum  laeua  tenet,  altera  motu        455 
caecum  iter  explorat.     thalami  iam  limina  tangit 
iamque  fores  aperit,  iam  ducitur  intus  ;  at  illi 
poplite  succiduo  genua  intremuere,  fugitque 
et  color  et  sanguis,  animusque  relinquit  euntem. 
quoque  suo  proprior  sceleri  est,  magishorret,  et  ausi 
paenitet,  et  uellet  non  cognita  posse  reuerti.         461 
cunctantem  longaeua  manu  deducit  et  alto 
admotam  lecto  cum  traderet  "accipe,"  dixit 
"ista  tua  est,  Cinyra"  deuotaque  corpora  iunxit. 
accipit  obsceno  genitor  sua  uiscera  lecto  465 

uirgineosque  metus  leuat  hortaturque  timentem. 
forsitan  aetatis  quoque  nomine  "filia  "  dixit, 
dixit  et  illa  "pater,"  sceleri  ne  nomina  desint. 
plena  patris  thalamis  excedit  et  inpia  diro 
semina  fert  utero  conceptaque  crimina  portat.      470 
postera  nox  facinus  geminat :  nec  finis  in  illa  est. 
cum  tandem  Cinyras,  auidus  cognoscere  amantem 
post  tot  concubitus,  inlato  lumine  uidit 
et  scelus  et  natam  uerbisque  dolore  retentis 
pendenti  nitidum  uagina  deripit  ensem.  475 

Myrrha  fugit  tenebrisque  et  caecae  munere  noctis 
intercepta  neci  est ;  latosque  uagata  per  agros 
palmiferos  Arabas  Panchaeaque  rura  relinquit. 
perque  nouem  errauit  redeuntis  cornua  lunae, 
cum  tandem  terra  requieuit  fessa  Sabaea.  480 

uixque  uteri  portabat  onus.     tum  nescia  uoti 
atque  inter  mortisque  metus  et  taedia  uitae 
est  tales  conplexa  preces  :  "0  siqua  patetis 
numina  confessis,  merui  nec  triste  recuso 
supplicium.     sed  ne  uiolem  uiuosque  superstes   4S5 
mortuaque  exstinctos,  ambobus  pellite  regnis 
mutataeque  mihi  uitamque  necemque  negate. " 
numen  confessis  aliquod  patet :  ultinia  certe 
uota  suos  habuere  deos.     nam  crura  loquentis 
terra  superuenit,  ruptosque  obliqua  per  ungues  490 
porrigitur  radix,  longi  firmamina  trunci, 
ossaque  robur  agunt,  mediaque  manente  medulla 
sanguis  it  in  sucos,  in  magnos  bracchia  ramos, 
in  paruos  digiti,  duratur  cortice  pellis. 
iamque  grauem  crescens  uterum  perstrinxerat  arbor 
pectoraque  obruerat  collumque  operire  parabat ;  496 
non  tulit  illa  moram,  uenientique  obuia  ligno 
subsedit  mersitque  suos  in  cortice  uultus. 
quae  quamquarn  amisit  ueteres  cum  corpore  sensus, 

net  tamen,  et  tepidae  manant  ex  arbore  guttae.  500 
est  honor  e  lacrimis,  stillataque  cortice  murra 
nomen  erile  tenet  nulloque  tacebitur  aeuo. 

At  male  conceptus  sub  robore  creuerat  infans 
quaerebatque  uiam,  qua  se  genetrice  relicta 
exsereret ;  media  grauidus  tumet  arbore  uenter.  505 
tendit  onus  matrem ;  neque  habent  sua  uerba  do- 

lores, 
nec  Lucina  potest  parientis  uoce  uocari. 
nitenti  tamen  est  simiiis  curuataque  crebros 
dat  gemitus  arbor  lacrimisque  cadentibus  umet. 
constitit  ad  ramos  mitis  Lucina  dolentes  5 10 

admouitque  manus  et  uerba  puerpera  dixit. 
arbor  agit  rimas  et  fissa  cortice  uiuum 
reddit  onus,  uagitque  puer ;  quem  mollibus  herbis 
Naides  inpositum  lacrimis  unxere  parentis. 
laudaret  faciem  Liuor  quoque  ;  qualia  namque    515 
corpora  nudorum  tabula  pinguntur  Amorum, 
talis  erat ;  sed,  ne  faciat  discrimina  cultus, 
aut  huic  adde  leues  aut  illis  deme  pharetras. 
labitur  occulte  fallitque  uolatilis  aetas, 
et  nihil  est  annis  uelocius.     ille  sorore  520 

natus  auoque  suo,  qui  conditus  arbore  nuper, 
nuper  erat  genitus,  modo  formosissimus  infans, 
iam  iuuenis,  iam  uir,  iam  se  formosior  ipso  est ; 
iam  placet  et  Veneri  matrisque  ulciscitur  igne^. 
namque  pharetratus  dum  dat  puer  oscula  matri   525 
inscius  extanti  destrinxit  harundine  pectus. 
laesa  manu  natum  dea  reppulit.     altius  actum 
uulnus  erat  specie  primoque  fefellerat  ipsam. 
capta  uiri  forma  non  iam  Cythereia  curat 
litora,  non  alto  repetit  Paphon  aequore  cinctam  530 
piscosamque      Cnidon      grauidamue      Amathunta 

metallis  ; 
abstinet  et  caelo  :  caelo  praefertur  Adonis. 
hunc  tenet,  huic  comes  est ;  adsuetaque  semper  in 

umbra 
indulgere  sibi  formamque  augere  colendo, 
per  iuga,  per  siluas  dumosaque  saxa  uagatur        535 
tine  genu  uestem  ritu  succincta  Dianae 
hortaturque  canes  tutaeque  animalia  praedae, 
aut  pronos  lepores  aut  celsum  in  cornua  ceruum 
aut  agitat  dammas  ;  a  fortibus  abstinet  apris 
raptoresque  lupos  armatosque  unguibus  ursos      540 
uitat  et  armenti  saturatos  caede  leones. 

te  quoque,  ut  hos  timeas,  siquid  prodesse  monendo 
possit,  Adoni,  monet,  "fortis"  que  "fugacibus  esto ;" 
inquit  "  in  audaces  non  est  audacia  tuta. 
parce  meo,  iuuenis,  temerarius  esse  periclo,  545 

neue  feras,  quibus  arma  dedit  natura,  lacesse, 
stet  mihi  ne  magno  tua  gloria.     non  mouet  aetas 
nec  facies  nec  quae  Venerem  mouere  leones 
saetigerosque  sues  oculosque  animosque  ferarum. 
fulmen  habent  acres  in  aduncis  dentibus  apri,      550 
inpetus  est  f uluis  et  uasta  leonibus  ira, 
inuisumque  mihi  genus  est. "     quae  causa,  roganti 
"dicam"  ait  "et  ueteris  monstrum  mirabere  culpae. 
sed  labor  insolitus  iam  me  lassauit,  et  ecce 
opportuna  sua  blanditur  populus  umbra,  555 

datque  torum  caespes  ;  libet  hac  requiescere  tecum." 
et  requieuit  humo  pressitque  et  gramen  et  ipsum, 
inque  sinu  iuuenis  posita  ceruice  reclinis 
sic  ait  ac  mediis  interserit  oscula  uerbis. 

"  Forsitan  audieris  aliquam  certamine  cursus  560 
ueloces  superasse  uiros.     non  fabula  rumor 
ille  fuit ;  superabat  enim.     nec  dicere  posses, 
laude  pedum  formaene  bono  praestantior  esset. 
scitanti  deus  huic  de  coniuge  "  coniuge  "  dixit 
"  nil  opus  est,  Atalanta,  tibi :  fuge  coniugis  usum. 
nec  tamen  effugies  teque  ipsa  uiua  carebis."        566 
territa  sorte  dei  per  opacas  innuba  siluas 
uiuit  et  instantem  turbam  uiolenta  procorum 
condicione  fugat,  nec  "  sum  potiunda,  nisi  "  inquit 
"  uicta  prius  cursu.     pedibus  contendite  mecum  : 
praemia  ueloci  coniunx  thalamique  dabuntur,     571 
mors  pretium  tardis.     ea  lex  certaminis  esto." 
illa  quidem  inmitis  ;  sed  (tanta  potentia  formae  est) 
uenit  ad  hanc  legem  temeraria  turba  procorum. 
sederat  Hippomenes  cursus  spectator  iniqui         575 
et  "  petitur  cuiquam  per  tanta  pericula  coniunx  ?  " 
dixerat  ac  nimios  iuuenum  damnarat  amores. 
ut  faciem  et  posito  corpus  uelamine  uidit, 
quale  meum,  uel  quale  tuum,  si  femina  fias, 
obstipuit,  tollensque  manus  "  ignoscite,"  dixit     580 
"  quos  modo  culpaui.     nondum  mihi  praemia  nota, 
quae  peteretis,  erant."    laudando  concipit  ignes 
et,  ne  quis  iuuenum  cnrrat  uelocius,  optat 
inuidiaque  timet.     ' '  sed  cur  certaminis  huius 
intemptata  mihi  fortuna  relinquitur  ?  "  inquit     585 
"  audentes  deus  ipse  iuuat."    dum  talia  secum 
exigit  Hippomenes,  passu  uolat  alite  uirgo. 

quae  quamquam  Scythica  non  setius  ire  sagitta 

Aonio  uisa  est  iuueni,  tamen  ille  decorem 

miratur  magis  ;  et  cursus  facit  ille  decorem.         590 

aura  refert  uibrata  citis  talaria  plantis, 

tergaque  iactantur  crines  per  eburnea,  quaeque 

poplitibus  suberant  picto  genualia  limbo  ; 

inque  puellari  corpus  candore  ruborem 

traxerat,  haud  aliter  quam  cum  super  atria  uelum 

candida  purpureum  simulatas  inficit  umbras.        596 

dum  notat  haec  hospes,   decursa  nouissima  meta 

est 
et  tegitur  festa  uictrix  Atalanta  corona. 
dant  gemitum  uicti  penduntque  ex  foedere  poenas. 
non  tamen  euentu  iuuenis  deterritus  horum         600 
constitit  in  medio,  uultuque  in  uirgine  fixo 
"  quid  facilem  titulum  superando  quaeris  inertes? 
mecum  confer  :  "  ait  "  seu  me  fortuna  potentem 
fecerit,  a  tanto  non  indignabere  uinci  ; 
namque  mihi  genitor  Megareus  Onchestius,  illi  605 
est  Neptunus  auus,  pronepos  ego  regis  aquarum, 
nec  uirtus  citra  genus  est ;  seu  uincar,  habebis 
Hippomene  uicto  magnum  et  memorabile  nomen." 
talia  dicentem  molli  Schoeneia  uultu 
adspicit  et  dubitat,  superari  an  uincere  malit.      610 
atque  ita  "  quis  deus  hunc  formosis  "  inquit  "ini- 

quus 
perdere  uult  caraeque  iubet  discrimine  uitae 
coniugium  petere  hoc  ?  non  sum,  me  iudice,  tanti. 
nec  forma  tangor  (poteram  tanien  hac  quoque  tangi) 
sed  quod  adhuc  puer  est ;  non  me  mouet  ipse,  sed 

aetas.  615 

quid  quod  inest  uirtus  et  mens  interrita  leti  ? 
quid  quod  ab  aequorea  numeratur  origine  quartus  ? 
quid  quod  amat  tantique  putat  conubia  nostra, 
ut  pereat,  si  me  fors  illi  dura  negarit  ? 
dum    licet,     hospes,     abi     thalamosque    relinque 

cruentos.  620 

coniugium  crudele  meum  est.     tibi  nubere  nulla 
nolet,  et  optari  potes  a  sapiente  puella. 
cur  tamen  est  mihi  cura  tui,  tot  iam  ante  peremptis  ? 
uiderit  !  intereat,  quoniam  tot  caede  procorum 
admonitus  non  est  agiturque  in  taedia  uitae.        625 
occidet  hic  igitur,  uoluit  quia  uiuere  mecum, 
indignamque  necem  pretium  patietur  amoris  ? 
non  erit  inuidiae  uictoria  nostra  ferendae. 
sed  non  culpa  mea  est.     utinam  desistere  uelles, 

aut,  quoniam  es  demens,  utinam  uelocior  esses  !  630 
at  quam  uirgineus  puerili  uultus  in  ore  est ! 
a,  miser  Hippomene,  nollem  tibi  uisa  fuissem. 
uiuere  dignus  eras.     quod  si  felicior  essem, 
nec  mihi  coniugium  fata  inportuna  negarent, 
unus  eras  cum  quo  sociare  cubilia  uellem."  635 

dixerat,  utque  rudis  primoque  Cupidine  tacta, 
quid  facit  ignorans,  amat  et  non  sentit  amorem. 
iam  solitos  poscunt  cursus  populusque  paterque, 
cum  me  sollicita  proles  Neptunia  uoce 
inuocat  Hippomenes  "Cytherea"  que  "conprecor, 
ausis  640 

adsit  "  ait  "  nostris  et  quos  dedit  adiuuet  ignes." 
detulit  aura  preces  ad  me  non  inuida  blandas  ; 
motaque  sum,  fateor.     nec  opis  mora  longa  dabatur. 
est  ager,  indigenae  Tamasenum  nomine  dicunt, 
telluris  Cypriae  pars  optima,  quam  mihi  prisci    645 
sacrauere  senes  templisque  accedere  dotem 
hanc  iussere  meis.     medio  nitet  arbor  in  aruo, 
f ulua  comam,  fuluo  ramis  crepitantibus  auro. 
hinc  tria  forte  mea  ueniens  decerpta  ferebam 
aurea  poma  manu  ;  nullique  uidenda  nisi  ipsi      650 
Hippomenen  adii  docuique,  quis  usus  in  illis. 
signa  tubae  dederant,  cum  carcere  pronus  uterque 
emicat  et  summam  celeri  pede  libat  harenam. 
posse  putes  illos  sicco  freta  radere  passu 
et  segetis  canae  stantes  percurrere  aristas.  655 

adiciunt  animos  iuueni  clamorque  fauorque 
uerbaque  dicentum  "  nunc,  nunc  incumbere  tempus. 
Hippomene,  propera.     nunc  uiribus  utere  totis. 
pelle  moram,  uinces. "     dubium,  Megareius  heros 
gaudeat,  an  uirgo  magis  his  Schoeneia  dictis.       660 
o  quotiens,  cum  iam  posset  transire,  morata  est 
spectatosque  diu  uultus  inuita  reliquit  ! 
aridus  e  lasso  ueniebat  anhelitus  ore, 
metaque  erat  longe.     tum  denique  de  tribus  unum 
fetibus  arboreis  proles  Neptunia  misit.  665 

obstipuit  uirgo  nitidique  cupidine  pomi 
declinat  cursus  aurumque  uolubile  tollit. 
praeterit  Hippomenss  ;  resonant  spectacula  plausu. 
illa  moram  celeri  cessataque  tempora  cursu 
corrigit  atque  iterum  iuuenem  post  terga  relinquit. 
et  rursus  pomi  iactu  remorata  secundi  671 

consequitur  transitque  uirum.     pars  ultima  cursus 
restabat ;     "  nunc "    inquit    "ades,    dea    muneris 
auctor. " 
II.  N 

inque  latus  campi,  quo  tardius  illa  rediret, 
iecit  ab  obliquo  nitidum  iuuenaliter  aurum.         675 
an  peteret  uirgo  uisa  est  dubitare  :  coegi 
tollere  et  adieci  sublato  pondera  malo 
inpediique  oneris  pariter  grauitate  moraque. 
neue  meus  sermo  cursu  sit  tardior  ipso, 
praeterita  est  uirgo  ;  duxit  sua  praemia  uictor.    680 
dignane,  cui  grates  ageret,  cui  turis  honorem 
ferret,  Adoni,  fui  ?  nec  grates  inmemor  egit, 
nec  mihi  tura  dedit.     subitam  conuertor  in  iram, 
contemptuque  dolens,  ne  sim  spernenda  futuris, 
exemplo  caueo  meque  ipsa  exhortor  in  ambos.     685 
templa,  deum  Matri  quae  quondam  clarus  Echion 
fecerat  ex  uoto,  nemorosis  abdita  siluis, 
transibant,  et  iter  longum  requiescere  suasit. 
illic  concubitus  intempestiua  cupido 
occupat  Hippomenen,  a  numine  concita  nostro.    690 
luminis  exigui  fuerat  prope  templa  recessus, 
speluncae  similis,  natiuo  pumice  tectus, 
religione  sacer  prisca,  quo  multa  sacerdos 
lignea  contulerat  ueterum  simulacra  deorum. 
hunc  init  et  uetito  temerat  sacraria  probro.  695 

sacra  retorserunt  oculos,  turritaque  Mater 
an  Stygia  sontes  dubitauit  mergeret  unda. 
poena  leuis  uisa  est.     ergo  modo  leuia  f uluae 
colla  iubae  uelant,  digiti  curuantur  in  ungues, 
ex  umeris  armi  fiunt,  in  pectora  totum  700 

pondus  abit,  summae  cauda  uerruntur  harenae. 
lram  uultus  habet,  pro  uerbis  nmrmura  reddunt, 
pro  thalamis  celebrant  siluas  ;  aliisque  timendi 
dente  premunt  domito  Cybeleia  frena  leones.       704 
hos  tu,  care  mihi,  cumque  his  genus  omne  ferarum, 
quod  non  terga  fugae  sed  pugnae  pectora  praebet, 
effuge,  ne  uirtus  tua  sit  damnosa  duobus." 

Illa  quidem  monuit  iunctisque  per  aera  cygnis 
carpit  iter  ;  sed  stat  monitis  contraria  uirtus. 
forte  suem  latebris  uestigia  certa  secuti  710 

exciuere  canes,  siluisque  exire  paraiiteni 
fixerat  obliquo  iuuenis  Cinyreius  ictu. 
protinus  excussit  pando  uenabula  rostro 
sanguine  tincta  suo  trepidumque  et  tuta  petentem 
trux  aper  insequitur  totosque  sub  inguine  dentes  7 1 5 
abdidit  et  fulua  moribundum  strauit  harena. 
uecta  leui  curru  medias  Cytherea  per  auras 
Cypron  olorinis  nondum  peruenerat  alis, 
agnouit  longe  gemitum  morientis  et  albas 

flexit  aues  illuc  ;  utque  aethere  uidit  ab  alto       720 
exanimem  inque  suo  iactantem  sanguine  corpus, 
desiluit  pariterque  sinum  pariterque  capillos 
rupit  et  indignis  percussit  pectora  palmis. 
questaque  cum  fatis  "  sed  non  tamen  omnia  uestri 
iuris  erunt :  "  dixit  "  luctus  monimenta  manebant 
semper,  Adoni,  mei,  repetitaque  mortis  imago     726 
annua  plangoris  peraget  simulamina  nostri. 
at  cruor  in  liorem  mutabitur.     an  tibi  quondam 
femineos  artus  in  olentes  uertere  menthas, 
Persephone,  licuit :  nobis  Cinyreius  heros  730 

inuidiae  mutatus  erit  ?  "  sic  fata  cruorem 
nectare  odorato  sparsit ;  qui  tactus  ab  illo 
intumuit  sic  ut  pluuio  perlucida  caelo 
surgere  bulla  solet.     nec  plena  longior  hora 
facta  mora  est,  cum  flos  de  sanguine  concolor  ortus, 
qualem,  quae  lento  celant  sub  cortice  granum,    736 
punica  ferre  solent.     breuis  est  tamen  usus  in  illo  ; 
namque  male  haerentem  et  nimia  leuitate  caducum 
excutiunt  idem,  qui  praestant  nomina,  uenti.' 


LIBER    VNDECIMVS 

Carmine  dum  tali  siluas  animosque  ferarum 

Threicius  uates  et  saxa  sequentia  ducit, 

ecce  nurus  Ciconum,  tectae  lymphata  ferinis 

pectora  uelleribus,  tumuli  de  uertice  cernunt 

Orphea  percussis  sociantem  carmina  neruis.  5 

e  quibus  una,  leues  iactato  crine  per  auras, 

'  en,'  ait  '  en  hic  est  nostri  contemptor '  ;  et  hastam 

uatis  Apollinei  uocalia  misit  in  ora  ; 

quae  foliis  praesuta  notam  sine  uulnere  fecit. 

alterius  telum  lapis  est  ;  qui  missus  in  ipso  10 

aere  concentu  uictus  uocisque  lyraeque  est 

ac  ueluti  supplex  pro  tam  furialibus  ausis 

ante  pedes  iacuit.     sed  enim  temeraria  crescunt 

bella,  modusque  abiit  insanaque  regnat  Erinys. 

cunctaque  tela  forent  cantu  mollita  :  sed  ingens    15. 

clamor  et  infracto  Berecyntia  tibia  cornu 

tympanaque  et  plausus  et  Bacchei  ululatus 

obstrepuere  sono  citharae.     tum  denique  saxa 

non  exauditi  rubuerunt  sanguine  uatis. 

ac  primum  attonitas  etiamnum  uoce  canentis        20 

innumeras  uolucres  anguesque  agmenque  ferarum 
Maenades  Orphei  titulum  rapuere  theatri. 
inde  cruentatis  uertuntur  in  Orphea  dextris 
et  coeunt  ut  aues,  si  quando  luce  uagantem 
noctis  auem  cernunt.     structoque  utrimque  theatro 
ceu  matutina  ceruus  periturus  harena  26 

praeda  canum  est,  uatem  repetunt  et  fronde  uirentes 
coniciunt  thyrsos  non  haec  in  munera  factos. 
hae  glaebas,  illae  direptos  arbore  ramos, 
pars  torquent  silices.     neu  desint  tela  furori,         30 
forte  boues  presso  subigebant  uomere  terram, 
nec  procul  hinc  multo  fructum  sudore  parantes 
dura  lacertosi  fodiebant  arua  coloni. 
agmine  qui  uiso  fugiunt  operisque  relinquunt 
arma  sui,  uacuosque  iacent  dispersa  per  agros        35 
sarculaque  rastrique  graues  longique  ligones. 
quae  postquam  rapuere  ferae  cornuque  minaces 
diuulsere  boues,  ad  uatis  fata  recurrunt ; 
tendentemque  manus  atque  illo  tempore  primum 
inrita  dicentem  nec  quicquam  uoce  mouentem       40 
sacrilegae  perimunt ;  perque  os,  pro  Iuppiter,  illud 
auditum  saxis  intellectumque  ferarum 
sensibus  in  uentos  anima  exhalata  recessit. 
.  Te  maestae  uolucres,  Orpheu,  te  turba  ferarum, 
te  rigidi  silices,  te  carmina  saepe  secutae  45 

tleuerunt  siluae,  positis  te  frondibus  arbor 
tonsa  comam  luxit.    lacrimis  quoque  liumina  dicunt 
increuisse  suis,  obscuraque  carbasa  pullo 
Naides  et  Dryades  passosque  habuere  capillos. 
membra  iacent  diuersa  locis.     caput,  Hebre,  lyram- 
que  50 

excipis  ;  et  (mirum)  medio  dum  labitur  amne, 
ilebile  nescioquid  gueritur  lyra,  flebile  lingua 
murmurat  exanimis,  respondent  rlebile  ripae. 
iamque  mare  inuectae  flumen  populare  relinquunt 
et  Methymnaeae  potiuntur  litore  Lesbi.  55 

hic  ferus  expositum  peregrinis  anguis  harenis 
os  petit  et  sparsos  stillanti  rore  capillos. 
tandem  Phoebus  adest  morsusque  inferre  parantem 
[arcet  et  in  lapidem  rictus  serpentis  apertoe] 
congelat  et  patulos,  ut  erant,  indurat  liiatus.         60 

Vmbra  subit  terras  et,  quae  loca  uiderat  ante. 
cuncta  recognoscit ;  quaerensque  per  arua  pionim 
inuenit  Eurydicen  cupidisque  amplectitur  ulnis. 
hic  modo  coniunctis  spatianbur  passibus  ambo  ; 
nunc  praecedentem  sequitur,  nunc  praeuius  anteit  65 

Eurydicenque  suam  iam  tuto  respicit  Orpheus. 

Non  inpune  tamen  scelus  hoc  sinit  esse  Lyaeus, 
amissoque  dolens  sacrorum  uate  suorum, 
protinus  in  siluis  matres  Edonidas  omnes, 
quae  uidere  nefas,  torta  radice  ligauit.  70 

quippe  pedum  digitos  uia,  quam  tum  est  quaeque 

secuta, 
traxit  et  in  solidam  detrusit  acumina  terram. 
utque  suum  laqueis,  quos  callidus  abdidit  auceps, 
crus  ubi  commisit  uolucris  sensitque  teneri, 
plangitur  ac  trepidans  adstringit  uincula  motu  :    75 
sic,  ut  quaeque  solo  defixa  cohaeserat  harum, 
exsternata  fugam  frustra  temptabat ;  at  illam 
lenta  tenet  radix  exultantemque  coercet. 
dumque  ubi  sint  digiti,  dum  pes  ubiquaeritetungues, 
adspicit  in  teretes  lignum  succedere  suras.  80 

et  conata  femur  maerenti  plangere  dextra, 
robora  percussit.     pectus  quoque  robora  fiunt, 
robora  sunt  umeri,  nodosaque  bracchia  ueros 
esse  putes  ramos,  et  non  fallare  putando. 

Nec  satis  hoc  Baccho  est ;  ipsos  quoque  deserit 
agros  85 

cumque  choro  meliore  sui  uineta  Timoli 
Pactolonque  petit,  quamuis  non  aureus  illo 
tempore  nec  caris  erat  inuidiosus  harenis. 
hunc  adsueta  cohors  Satyri  Bacchaeque  frequentant; 
at  Silenus  abest.     titubantem  annisque  meroque  90 
ruricolae  cepere  Phryges  uinctumque  coronis 
ad  regem  duxere  Midan,  cui  Thracius  Orpheus 
orgia  tradiderat  cum  Cecropio  Eumolpo. 
qui  simul  agnouit  socium  comitemque  sacrorum, 
hospitis  aduentu  festum  genialiter  egit  95 

per  bis  quinque  dies  et  iunctas  ordine  noctes. 
et  iam  stellarum  sublime  coegerat  agmen 
Lucifer  undecimus,  Lydos  cum  laetus  in  agros 
rex  uenit  et  iuueni  Silenum  reddit  alumno. 
huic  deus  optandi  gratum,  sed  inutile,  fecit  100 

muneris  arbitrium,  gaudens  altore  recepto. 
ille  male  usurus  donis  ait  '  effice  quicquid 
corpore  contigero  fuluum  uertatur  in  aurum.' 
adnuit  optatis  nocituraque  munera  soluit 
Liber  et  indoluit  quod  non  meliora  petisset.  105 

laetus  abit  gaudetque  malo  Berecyntius  heros 
pollicitique  fidem  tangendo  singula  temptat ; 
uixque  sibi  credens  non  alta  fronde  uirentem 

ilice  detraxit  uirgam  :  uirga  aurea  facta  est. 
tollit  humo  saxum  :  saxum  quoque  palluit  auro.  1 10 
contigit  et  glaebam  :  contactu  glaeba  potenti 
massa  fit.     arentis  Cereris  decerpsit  aristas  : 
aurea  messis  erat.     demptum  tenet  arbore  pomum  : 
Hesperidas  donasse  putes.     si  postibus  altis 
admouit  digitos,  postes  radiare  uidentur.  115 

ille  etiam  liquidis  palmas  ubi  lauerat  undis, 
unda  fluens  palmis  Danaen  eludere  posset. 
uix  spes  ipse  suas  animo  capit,  aurea  fingens 
omnia.     gaudenti  mensas  posuere  ministri 
exstructas  dapibus  nec  tostae  frugis  egentes.        120 
tum  uero,  siue  ille  sua  Cerealia  dextra 
munera  contigerat,  Cerealia  dona  rigebant, 
siue  dapes  auido  conuellere  dente  parabat, 
lammina  fulua  dapes,  admoto  dente,  premebat. 
miscuerat  puris  auctorem  muneris  undis  :  1 25 

fusile  per  rictus  aurum  fluitare  uideres. 
attonitus  nouitate  mali  diuesque  miserque 
eflugere  optat  opes  et  quae  modo  uouerat  odit. 
copia  nulla  famem  releuat ;  sitis  arida  guttur 
urit,  et  inuiso  meritus  torquetur  ab  auro.  130 

ad  caelumque  manus  et  splendida  bracchia  tollens 
'  da  ueniam,  Lenaee  pater  ;  peccauimus,'  inquit 
4  sed  miserere,  precor,  speciosoque  eripe  damno. ' 
mite  deum  numen  :  Bacchus  peccasse  fatentem 
restituit  pactique  fide  data  munera  soluit.  135 

'  neue  male  optato  maneas  circumlitus  auro, 
uade  '  ait  *  ad  magnis  uicinum  Sardibus  amnem 
perque  iugum  nitens  labentibus  obuius  undis 
carpe  uiam,  donec  uenias  ad  fluminis  ortus, 
spumigeroque  tuum  fonti,  qua  plurimus  exit,       140 
subde  caput  corpusque  simul,  simul  elue  crimen.' 
rex  iussae  succedit  aquae.     uis  aurea  tinxib 
flumen  et  humano  de  corpore  cessit  in  amnem. 
nunc  quoque  iam  ueteris  percepto  semine  uenae 
arua  rigent  auro  madidis  pallentia  glaebis.  145 

Ille  perosus  opes  siluas  et  rura  colebat 
Panaque  montanis  habitantem  semper  in  antris. 
pingue  sed  ingenium  mansit,  nocituraque,  ut  ante, 
rursus  erant  domino  stolidae  praecordia  mentis. 
nam  freta  prospiciens  late  riget  arduus  alto  150 

Tmolus  in  ascensu,  cliuoque  extensus  utroque 
Sardibus  hinc,  illinc  paruis  finitur  Hypaepis. 

Pan  ibi  dum  teneris  iactat  sua  flamina  Nymphis 
et  leue  cerata  modulatur  harundine  carmen, 
ausus  Apollineos  prae  se  contemnere  cantus,        155 
iudice  sub  Tmolo  certamen  uenit  ad  inpar. 
monte  suo  senior  iudex  consedit  et  aures 
liberat  arboribus  ;  quercu  coma  caerula  tantum 
cingitur,  et  pendent  circum  caua  tempora  glandes. 
isque  deum  pecoris  spectans  '  in  iudice  '  dixit       160 
*  nulla  mora  est.'    calamis  agrestibus  insonat  ille 
barbaricoque  Midan  (aderat  nam  forte  canenti) 
carmine  delenit.     post  hunc  sacer  ora  retorsit 
Tmolus  ad  os  Phoebi ;  uultum  sua  silua  secuta  est. 
ille  caput  flauum  lauro  Parnaside  uinctus  165 

uerrit  humum  Tyrio  saturata  murice  palla 
instructamque  fiaem  gemmis  et  dentibus  Indis 
sustinet  a  laeua  ;  tenuit  manus  altera  plectrum. 
artificis  status  ipse  fuit.     tum  stamina  docto 
pollice  sollicitat ;  quorum  dulcedine  captus  1 70 

Pana  iubet  Tmolus  citharae  submittere  cannas. 
iudicium  sanctique  placet  sententia  montis 
omnibus  ;  arguitur  tamen  atque  iniusta  uocatur 
unius  sermone  Midae.     nec  Delius  aures 
humanam  stolidas  patitur  retinere  figuram,  175 

sed  trahit  in  spatium  uillisque  albentibus  inplet 
instabilesque  imas  facit  et  dat  posse  moueri. 
c^tera  sunt  hominis,  partem  damnatur  in  unam 
induiturque  aures  lente  gradientis  aselli. 

Ille  quidem  celare  cupit  turpique  pudore  180 

tempora  purpureis  temptat  releuare  tiaris. 
sed  solitus  longos  ferro  resecare  capillos 
uiderat  hoc  famulus.    qui  cum  nec  prodere  uisum 
dedecus  auderet,  cupiens  efferre  sub  auras, 
nec  posset  reticere  tamen,  secedit  humumque      185 
effodit  et,  domini  quales  adspexerit  aures, 
uoce  refert  parua  terraeque  inmurmurat  haustae  ; 
indiciumque  suae  uocis  tellure  regesta 
obruit  et  scrobibus  tacitus  discedit  opertis. 
creber  harundinibus  tremulis  ibi  surgere  lucus     190 
coepit  et,  ut  primum  pleno  maturuit  anno, 
prodidit  agricolam  ;  leni  nam  motus  ab  austro 
obruta  uerba  refert  dominique  coarguit  aures. 

Vltus  abit  Tmolo  liquidumque  per  aera  uectus 
angustum  citra  pontum  Nepheleidos  Helles  195 

Laumedonteis  Latoius  adstitit  aruis. 
dextera  Sigei,  Rhoetei  laeua  profundi 

ara  Panomphaeo  uetus  est  sacrata  Tonanti. 
inde  nouae  primum  moliri  moenia  Troiae 
Laumedonta  uidet  susceptaque  magna  labore      2CO 
crescere  difficili  nec  opes  exposcere  paruas  ; 
cumque  tridentigero  tumidi  genitore  profundi 
mortalem  induitur  formam  Phrygiaeque  tyranno 
aedificat  muros,  pactus  pro  moenibus  aurum. 
stabat  opus  :  pretium  rex  infitiatur  et  addit,        205 
perfidiae  cumulum,  falsis  periuria  uerbis. 
'  non  inpune  feres  '  rector  maris  inquit,  et  omnes 
inclinauit  aquas  ad  auarae  litora  Troiae 
inque  freti  formam  terras  conpleuit  opesque 
abstulit  agricolis  et  fluctibus  obruit  agros.  210 

poena  neque  haec  satis  est ;  regis  quoque  filia  mon- 

stro 
poscitur  aequoreo.     quam  dura  ad  saxa  reuinctam 
uindicat  Alcides  promissaque  munera  dios 
poscit  equos  ;  tantique  operis  mercede  negata 
bis  periura  capit  superatae  moenia  Troiae.  215 

nec  pars  militiae,  Telamon,  sine  honore  recessit, 
Hesioneque  data  potitur.     nam  coniuge  Peleus 
clarus  erat  diua  ;  nec  aui  magis  ille  superbit 
nomine  quam  soceri  :  siquidem  Iouis  esse  nepoti 
contigit  haud  uni,  coniunx  dea  contigit  uni.         220 

Namque   senex   Thetidi   Proteus   *  dea '   dixerat 
' undae 
concipe  :  mater  eris  iuuenis,  qui  fortibus  annis 
acta  patris  uincet  maiorque  uocabitur  illo. ' 
ergo,  ne  quicquam  mundus  Ioue  maius  haberet, 
quamuis  haud  tepidos  sub  pectore  senserat  ignes,  225 
luppiter  aequoreae  Thetidis  conubia  fugit 
in  suaque  Aeaciden  succedere  uota  nepotem 
iussit  et  amplexus  in  uirginis  ire  marinae. 

Est  sinus  Haemoniae  curuos  falcatus  in  arcus 
(bracchia  procurrunt)  ubi,  si  foret  altior  unda,      230 
portus  erat :  summis  inductum  est  aequor  harenis. 
litus  habet  solidum,  quod  nec  uestigia  seruet, 
nec  remoretur  iter,  nec  opertum  pendeat  alga. 
myrtea  silua  subest,  bicoloribus  obsita  bacis. 
est  specus  in  medio,  natura  factus  an  arte  235 

ambiguum,  magis  arte  tamen  ;  quo  saepe  uenire 
frenato  delphine  sedens,  Theti,  nuda  solebas. 
illic  te  Peleus,  ut  somno  uincta  iacebas, 
occupat ;  et,  quoniam  precibus  temptata  repugnas, 
uim  parat  innectens  ambobus  colla  lacertis.         240 

quod  nisi  uenisses  uariatis  saepe  figuris 

ad  solitas  artes,  auso  foret  ille  potitus. 

sed  modo  tu  uolucris  :  uolucrem  tamen  ille  tenebat, 

nunc  grauis  arbor  eras  :  haerebat  in  arbore  Peleus. 

tertia  forma  fuit  maculosae  tigridis  :  illa  245 

territus  Aeacides  a  corpore  bracchia  soluit. 

isque  deos  pelagi  uino  super  aequora  fuso 

et  pecoris  fibris  et  fumo  turis  adorat, 

donec  Carpathius  medio  de  gurgite  uates 

'  Aeacide,'  dixit  '  thalamis  potiere  petitis  ;  250 

tu  modo,  cum  rigido  sopita  quiescit  in  antro, 

ignaram  laqueis  uincloque  innecte  tenaci. 

nec  te  decipiat  centum  mentita  iiguras  ; 

sed  preme  quicquid  erit,  dum  quod  fuit  ante  re- 

f  ormet. ' 
dixerat  haec  Proteus  et  condidit  aequore  uultum  255 
admisitque  suos  in  uerba  nouissima  fluctus. 
pronus  erat  Titan  inclinatoque  tenebat 
Hesperium  temone  fretum,  cum  pulchra  relecto 
Nereis  ingreditur  consueta  cubilia  ponto. 
uix  bene  uirgineos  Peleus  inuaserat  artus,  260 

illa  nouat  formas,  donec  sua  membra  teneri 
sentit  et  in  partes  diuersas  bracchia  tendi. 
tum  demum  ingemuit,  *  neque '  ait  '  sine  numine 

uincis ', 
exhibita  estque  Thetis.  confessam  amplectitur  heros 
et  potitur  uotis  ingentique  inplet  Achille.  265 

Felix  et  nato,  felix  et  coniuge  Peleus 
et  cui,  si  demas  iugulati  crimina  Phoci, 
omnia  contigerant.     f raterno  sanguine  sontem 
expulsumque  domo  patria  Trachinia  tellus 
accipit.    hic  regnum  sine  ui,  sine  caede  regebat   270 
Lucifero  genitore  satus  patriumque  nitorem 
ore  ferens  Ceyx.     illo  qui  tempore  maestus 
dissimilisque  sui  fratrem  lugebat  ademptum. 
quo  postquam  Aeacides  fessus  curaque  uiaque 
uenit  et  intrauit  paucis  comitantibus  urbem,       275 
quosque  greges  pecorum,  quae  secum  armenta  trahe- 

bat, 
haud  procul  a  muris  sub  opaca  ualle  reliquit, 
copia  cum  facta  est  adeundi  prima  tyranni, 
uelamenta  manu  praetendens  supplice,  qui  sit 
quoque  satus  memorat ;  tantum  sua  crimina  celat 
mentiturque  fugae  causam  ;  petit  urbe  uel  agro  281 
se  iuuet.     hunc  contra  placido  Trachinius  ore 

talibus  adloquitur  :  '  mediae  quoque  commoda  plebi 

nostra  patent,  Peleu,  nec  inhospita  regna  tenemus. 

adicis  huic  animo  momenta  potentia,  clarum       285 

nomen  auumque  Iouem.  ne  tempora  perde  precando : 

quod  petis  omne  feres ;  tuaque  haec  pro  parte  uocato, 

qualiacumque  uides.     utinam  meliora  uideres.' 

et  flebat.     moueat  tantos  quae  causa  dolores,       289 

Peleusque  comitesque  rogant.    quibus  ille  profatur : 

4  forsitan  hanc  uolucrem,  rapto  quae  uiuit  et  omnes 

terret  aues,  semper  pennas  habuisse  putetis.         292 

fr&ter  erat  belloque  ferox  ad  uimque  paratus,      294 

nomine  Daedalion,  illo  genitore  creatus,  295 

qui  uocat  Auroram  caeloque  nouissimus  exit. 

culta  mihi  pax  est,  pacis  mihi  cura  tenendae 

coniugiique  fuit ;  fratri  fera  bella  placebant. 

illius  uirtus  reges  gentesque  subegit, 

quae  nunc  Thisbaeas  agitat  mutata  columbas.     300 

nata  erat  huic  Chione.     quae  dotatissima  forma 

mille  procos  habuit,  bis  septem  nubilis  annis. 

forte  reuertentes  Phoebus  Maiaque  creatus, 

ille  suis  Delphis,  hic  uertice  Cylleneo, 

uidere  hanc  pariter,  pariter  traxere  calorem.         305 

spem  Veneris  differt  in  tempora  noctis  Apollo  ; 

non  fert  ille  moras  uirgaque  mouente  soporem 

uirginis  os  tangit.     tactu  iacet  illa  potenti 

uimque  dei  patitur.     nox  caelum  sparserat  astris  : 

Phoebus  anum  simulat  praereptaque  gaudia  sumit. 

ut  sua  maturus  conpleuit  tempora  uenter,  311 

alipedis  de  stirpe  dei  uersuta  propago 

nascitur,  Autolycus,  furtum  ingeniosus  ad  omne, 

candida  de  nigris  et  de  candentibus  atra 

qui  facere  adsuerat,  patriae  non  degener  artis,     315 

nascitur  e  Phoebo  (namque  est  enixa  gemellos) 

carmine  uocali  clarus  citharaque  Philammon. 

quid  peperisse  duos  et  dis  placuisse  duobus 

et  forti  genitore  et  progenitore  tonanti 

esse  satam  prodest  ?  an  obest  quoque  gloria  multis  ? 

obfuit  huic  certe,  quae  se  praeferre  Dianae  321 

sustinuit  faciemque  deae  culpauit.     at  illi 

ira  ferox  mota   est  "  factis  "   que    "  placebimus " 

inquit. 
nec  mora,  curuauit  cornu  neruoque  sagittam 
inpulit  et  meritam  traiecit  harundine  linguam.     325 
lingua  tacet,  nec  uox  temptataque  uerba  sequuntur, 
conantemque  loqui  cum  sanguine  uita  reliquit. 

qno  miser  amplexus  ego  tum  patrisque  dolorem 
corde  tuli  fratrique  pio  solacia  dixi  ! 
quae  pater  haud  aliter  quam  cautes  murmura  ponti 
accipit  et  natam  delamentatur  ademptam.  331 

ut  uero  ardentem  uidit,  quater  inpetus  illi 
in  medios  fuit  ire  rogos  :  quater  inde  repulsus 
concita  membra  fugae  mandat  similisque  iuuenco 
spicula  crabronum  pressa  ceruice  gerenti,  335 

qua  uia  nulla,  ruit.     iam  tum  mihi  currere  uisus 
plus  homine  est,  alasque  pedes  sumpsisse  putares. 
effugit  ergo  omnes  ueloxque  cupidine  leti 
uertice  Parnasi  potitur.     miseratus  Apollo, 
cum  se  Daedalion  saxo  misisset  ab  alto,  340 

fecit  auem  et  subitis  pendentem  sustulit  alis 
oraque  adunca  dedit,  curuos  dedit  unguibus  hamos, 
uirtutem  antiquam,  maiores  corpore  uires. 
et  nunc  accipiter,  nulli  satis  aequus,  in  omnes 
saeuit  aues  aliisque  dolens  fit  causa  dolendi. '       345 

Quae  dum  Lucifero  genitus  miracula  narrat 
de  consorte  suo,  cursu  festinus  anhelo 
aduolat  armenti  custos  Phoceus  Anetor 
et  *  Peleu,  Peleu,  magnae  tibi  nuntius  adsum 
cladis  '  ait.     quodcumque  ferat,  iubet  edere  Peleus. 
pendet  et  ipse  metu  trepidi  Trachinius  oris.  351 

ille  refert :  '  fessos  ad  litora  curua  iuuencos 
adpuleram,  medio  cum  Sol  altissimus  orbe 
tantum  respiceret  quantum  superesse  uideret ; 
parsque  boum  fuluis  genua  inclinarat  harenis      355 
Jatarumque  iacens  campos  spectabat  aquarum, 
pars  gradibus  tardis  illuc  errabat  et  illuc, 
nant  alii  celsoque  extant  super  aequora  collo. 
templa  mari  subsunt  nec  marmore  clara  neque  auro, 
sed  trabibus  densis  lucoque  umbrosa  uetusto.       360 
Nereides  Nereusque  tenent ;  hos  nauita  ponti 
edidit  esse  deos,  dum  retia  litore  siccat. 
iuncta  palus  huic  est,  densis  obsessa  salictis, 
quam  restagnantis  fecit  maris  unda  paludem. 
inde  fragore  graui  strepitans  loca  proxima  terret,  365 
belua  uasta,  lupus,  iuncisque  paiustribus  exit, 
oblitus  et  spumis  et  sparsus  sanguine  rictus 
fulmineos,  rubra  suffusus  lumina  flamma. 
qui  quamquam  saeuit  pariter  rabieque  fameque, 
acrior  est  rabie.     neque  enim  ieiunia  curat  370 

caede  boum  diramque  famem  finire,  sed  omne 
uulnerat  armentum  sternitque  hostiliter  omne. 

pars  quoque  de  nobis  funesto  saucia  morsu, 
dum  defensamus,  leto  est  data.     sanguine  litus 
undaque  prima  rubet  demugitaeque  paludes.       375 
sed  mora  damnosa  est,  nec  res  dubitare  remittit. 
dum  superest  aliquid,  cuncti  coeamus  et  arma, 
arma  capessamus  coniunctaque  tela  feramus  '. 
dixerat  agrestis  :  nec  Pelea  damna  mouebant, 
sed,  memor  admissi,  Nereida  colligit  orbam         380 
damna  sua  inferias  exstincto  mittere  Phoco. 
induere  arma  uiros  uiolentaque  sumere  tela 
rex  iubet  Oetaeus  ;  cum  quis  simul  ipse  parabat 
ire.     sed  Alcyone  coniunx  excita  tumultu 
prosilit  et,  nondum  totos  ornata  capillos,  3S5 

disicit  hos  ipsos,  colloque  infusa  mariti, 
mittat  ut  auxilium  sine  se,  uerbisque  precatur 
et  lacrimis,  animasque  duas  ut  seruet  in  una. 
Aeacides  illi :  '  pulchros,  regina,  piosque 
pone  metus  ;  plena  est  promissi  gratia  uestri.       390 
non  placet  arma  mihi  contra  noua  monstra  moueri  : 
numen  adorandum  pelagi  est. '    erat  ardua  turris, 
arce  pharus  summa,  fessis  loca  grata  carinis. 
adscendunt  illuc  stratosque  in  litore  tauros 
cum  gemitu  adspiciunt  uastatoremque  cruento    395 
ore  ferum,  longos  infectum  sanguine  uillos. 
inde  manus  tendens  in  aperti  litora  ponti 
caeruleam  Peleus  Psamathen  ut  finiat  iram 
orat  opemque  ferat.     nec  uocibus  illa  rogantis 
flectitur  Aeacidae :  Thetis  hanc  pro  coniuge  supplex 
accepit  ueniam.     sed  enim  reuocatus  in  acri         401 
caede  lupus  perstat,  dulcedine  sanguinis  asper, 
donec  inhaerentem  lacerae  ceruice  iuuencae 
marmore  mutauit.     corpus  praeterque  colorem 
omnia  seruauit  :  lapidis  color  indicat  illum  40$ 

iam  non  esse  lupum,  iam  non  debere  timeri. 
nec  tamen  hac  profugum  consistere  Pelea  terra 
fata  sinunt :  Magnetas  adit  uagus  exul  et  illic 
sumit  ab  Haemonio  purgamina  caedis  Acasto. 

Interea  fratrisque  sui  fratremque  secutis  410 

anxia  prodigiis  turbatus  pectora  Ceyx, 
consulat  ut  sacras,  hominum  oblectamina,  sortes, 
ad  Clarium  parat  ire  deum.     nam  templa  profanus 
inuia  cum  Phlegyis  faciebat  Delphica  Phorbas. 
consilii  tamen  ante  sui,  fidissima,  certam  415 

te  facit,  Alcyone.     cui  protinus  intima  frigus 
ossa  receperunt,  buxoque  simillimua  ora 

pallor  obit,  lacrimisque  genae  maduere  profusis 
ter  conata  loqui,  ter  fletibus  ora  rigauit, 
singultuque  pias  interrumpente  querellas  420 

*  quae  mea  culpa  tuam  '  dixit  '  carissime,  mentem 
uertit  ?  ubi  est,  quae  cura  mei  prior  esse  solebat? 
iam  potes  Alcyone  securus  abesse  relicta  ? 

iam  uia  longa  placet  ?  iam  sum  tibi  carior  absens  ? 
at,  puto,  per  terras  iter  est,  tantumque  dolebo,    425 
non  etiam  metuam,  curaeque  timore  carebunt. 
aequora  me  terrent  et  ponti  tristis  imago. 
et  laceras  nuper  tabulas  in  litore  uidi, 
et  saepe  in  tuinulis  sine  corpore  nomina  legi. 
neue  tuum  fallax  animum  fiducia  tangat,  430 

quod  socer  Hippotades  tibi  sit,  qui  carcere  fortes 
contineat  uentos  et,  cum  uelit,  aequora  placet. 
cum  semel  emissi  tenuerunt  aequora  uenti, 
nil  illis  uetitum  est,  incommendataque  tellus 
omnis  et  omne  fretum.    caeli  quoque  nubila  uexant 
excutiuntque  feris  rutilos  concursibus  ignes.        436 
quo  magis  hos  noui,  (nam  noui  et  saepe  paterna 
parua  domo  uidi)  magis  hoc  reor  esse  timendos. 
quod  tua  si  flecti  precibus  sententia  nullis, 
care,  potest,  coniunx,  nimiumque  es  certus  eundi, 
me  quoque  tolle  simul.     certe  iactabimur  una,    441 
nec,  nisi  quae  patiar,  metuam  ;  pariterque  feremus 
quicquid  erit,  pariter  super  aequora  lata  feremur. ' 

Talibus  Aeolidis  dictis  lacrimisque  mouetur 
sidereus  coniunx ;  neque  enim  minor  ignis  in  ipso  est. 
sed  neque  propositos  pelagi  dimittere  cursus,       446 
nec  uult  Alcyonen  in  partem  adhibere  pericli, 
multaque  respondit  timidum  solantia  pectus. 
non  tamen  idcirco  causam  probat.     addidit  illis 
hoc  quoque  lenimen,  quo  solo  rlexit  amantem  :     450 

*  longa  quidem  est  nobis  omnis  mora  :  sed  tibi  iuro 
per  patrios  ignes,  si  me  modo  fata  remittent, 
ante  reuersurum,  quam  luna  bis  inpleat  orbem.' 
his  ubi  promissis  spes  est  admota  recursus, 
protinus  eductam  naualibus  aequore  tingui  455 
aptarique  suis  pinum  iubet  armamentis. 

qua  rursus  uisa,  ueluti  praesaga  futuri, 
horruit  Alcyone  lacrimasque  emisit  obortas, 
amplexusque  dedit  tristique  miserrima  tandem 
ore  '  uale '  dixit  conlapsaque  corpore  toto  est.      460 
ast  iuuenes,  quaerente  moras  Ceyce,  reducunt 
ordinibus  geminis  ad  fortia  pectora  remos 

aequalique  ictu  scindunt  freta.     sustulit  illa 
umentes  oculos  stantemque  in  puppe  recurua 
concussaque  manu  dantem  sibi  signa  maritum     465 
prima  uidet  redditque  notas.     ubi  terra  recessit 
longius,  atque  oculi  nequeunt  cognoscere  uultus, 
dum  licet,  insequitur  fugientem  lumine  pinum. 
haec  quoqueut  haud  poterat,  spatio  submota,  uideri, 
uela  tamen  spectat  summo  fluitantia  malo.  470 

ut  nec  uela  uidet,  uacuum  petit  anxia  lectum 
seque  toro  ponit.  renouat  lectusque  torusque 
Alcyonae  lacrimas  et  quae  pars,  admonet.  absit. 

Portibus  exierant  et  mouerat  aura  rudentes  : 
obuertit  lateri  pendentes  nauita  remos  475 

cornuaque  in  summa  locat  arbore  totaque  malo 
carbasa  deducit  uenientesque  accipit  auras. 
aut  minus  aut  certe  medium  non  amplius  aequor 
puppe  secabatur,  longeque  erat  utraque  tellus, 
cum  mare  sub  noctem  tumidis  albescere  coepit    480 
fluctibus  et  praeceps  spirare  ualentius  Eurus. 
'  ardua  iamdudum  demittite  cornua '  rector 
clamat  "  et  antemnis  totum  subnectite  uelum." 
hic  iubet :  inpediunt  aduersae  iussa  procellae, 
nec  sinit  audiri  uocem  fragor  aequoris  ullam.       485 
sponte  tamen  properant  alii  subducere  remos, 
pars  munire  latus,  pars  uentis  uela  negare. 
egerit  hic  fluctus  aequorque  refundit  in  aequor, 
hic  rapit  antemnas.     quae  dum  sine  lege  geruntur, 
aspera  crescit  hiemps,  omnique  e  parte  feroces    490 
bella  gerunt  uenti  fretaque  indignantia  miscent. 
ipse  pauet  nec  se,  qui  sit  status,  ipse  fatetur 
scire  ratis  rector,  nec  quid  iubeatue  uetetue  : 
tanta  mali  moles  tantoque  potentior  arte  est. 
quippe  sonant  clamore  uiri,  stridore  rudentes,      495 
uentorum  incursu  grauis  unda,  tonitribus  aether. 
fluctibus  erigitur  caelumque  aequare  uidetur 
pontus  et  inductas  adspergine  tangere  nubes. 
et  modo,  cum  fuluas  ex  imo  uertit  harenas, 
concolor  est  illis,  Stygia  modo  nigrior  unda,         500 
sternitur  interdum  spumisque  sonantibus  albet. 
ipsa  quoque  his  agitur  uicibus  Trachinia  puppis 
et  nunc  sublimis  ueluti  de  uertice  montis 
despicere  in  ualles  imumque  Acheronta  uidetur ; 
nunc,  ubi  demissam  curuum  circumstetit  aequor, 
suspicere  inferno  summum  de  gurgite  caelum.     506 
saepe  dat  ingentem  fluctu  latus  icta  fragorem 

nec  leuius  pulsata  sonat  quam  ferreus  olim 
cum  laceras  aries  ballistaue  concutit  arces. 
utque  solent  sumptis  incursu  uiribus  ire  510 

pectore  in  arma  feri  protentaque  tela  leones, 
sic  ubi  se  uentis  admiserat  unda  coortis, 
ibat  in  arma  ratis  multoque  erat  altior  illis. 
iamque  labant  cunei,  spoliataque  tegmine  cerae 
rima  patet  praebetque  uiam  letalibus  undis.         5 1 5 
ecce  cadunt  largi  resolutis  nubibus  imbres, 
inque  fretum  credas  totum  descendere  caelum, 
inque  plagas  caeli  tumefactum  adscendere  pontum. 
uela  madent  nimbis  et  cum  caelestibus  undis       519 
aequoreae  miscentur  aquae.     caret  ignibus  aether, 
caecaque  nox  premitur  tenebris  hiemisque  suisque. 
discutiunt  tamen  has  praebentque  micantia  lumen 
f ulmina ;  f ulmineis  ardescunt  ignibus  imbres. 
dat  quoque  iam  saltus  intra  caua  texta  carinae 
fiuctus ;  et  ut  miles,  numero  praestantior  omni,  525 
cum  saepe  adsiluit  defensae  moenibus  urbis, 
spe  potitur  tandem  laudisque  accensus  amore 
inter  mille  uiros  murum  tamen  occupat  unus, 
sic  ubi  pulsarunt  nouiens  latera  ardua  fluctus, 
uastius  insurgens  decimae  ruit  inpetus  undae      530 
nec  prius  absistit  fessam  oppugnare  carinam, 
quam  uelut  in  captae  descendat  moenia  nauis. 
pars  igitur  temptabat  adhuc  inuadere  pinum, 
pars  maris  intus  erat.   trepidant  haud  setius  omnes, 
quam  solet  urbs,  aliis  murum  fodientibus  extra  535 
atque  aliis  murum,  trepidare,  tenentibus  intus. 
dencit  ars  animique  cadunt ;  totidemque  uidentur, 
quot  ueniant  fluctus,  ruere  atque  inrumpere  mortes. 
non  tenet  hic  lacrimas,  stupet  hic,  uocat  ille  beatos 
funera  quos  maneant ;  hic  uotis  numen  adorat    540 
bracchiaque  ad  caelum,  quod  non  uidet,  inrita  tollens 
poscit  opem  ;  subeunt  illi  fraterque  parensque, 
liuic  cum  pignoribus  domus  et  quodcumque  relictum 

est. 
Alcyone  Ceyca  mouet,  Ceycis  in  ore 
nulla  nisi  Alcyone  est ;  et  cum  desideret  unam,   545 
gaudet  abesse  tamen.    patriae  quoque  uellet  ad  oras 
respicere  inque  domum  supremos  uertere  uultus : 
uerum  ubi  sit  nescit ;  tanta  uertigine  pontus 
feruet,  et  inducta  piceis  e  nubibus  umbra 
omne  latet  caelum,  duplicataque  noctis  imago  est. 
frangitur  incursu  nimbosi  turbinis  arbor,  551 

frangitur  et  regimen,  spoliisque  animosa  superstes 
unda  uelut  uictrix  sinuataque  despicit  undas, 
nec  leuius  quam  siquis  Athon  Pindumue  reuulsos 
sede  sua  totos  in  apertum  euerterit  aequor,  555 

praecipitata  cadit  pariterque  et  pondere  et  ictu 
mergit  in  ima  ratem ;  cum  qua  pars  maopa  uirorum, 
gurgite  pressa  graui  neque  in  aera  reddita,  fato 
functa  suo  est :  alii  partes  et  membra  carinae 
trunca  tenent.     tenet  ipse  manu,  qua  sceptra  sole- 
bat,  560 

fragmina  nauigii  Ceyx  socerumque  patremque 
inuocat  heu  frustra.     sed  plurima  nantis  in  ore 
Alcyone  coniunx.    illam  meminitque  refertque, 
illius  ante  oculos  ut  agant  sua  corpora  rluctus 
optat  et  exanimis  manibus  tumuletur  amicis.       565 
dum  natat,  absentem,  quotiens  sinit  hiscere  rluctus, 
nominat  Alcyonen  ipsisque  inmurmurat  undis. 
ecce  super  medios  fluctus  niger  arcus  aquarum 
frangitur  et  rupta  mersum  caput  obruit  unda. 
Lucifer  obscurus  nec  quem  cognoscere  posses       570 
illa  luce  fuit ;  quoniamque  excedere  caelo 
non  licuit,  densis  texit  sua  nubibus  ora. 

Aeolis  interea  tantorum  ignara  malorum 
dinumerat  noctes  ;  et  iam,  quas  induat  ille, 
festinat  uestes,  iam  quas,  ubi  uenerit  ille,  575 

ipsa  gerat,  reditusque  sibi  promittit  inanes. 
omnibus  illa  quidem  superis  pia  tura  ferebat, 
ante  tamen  cunctos  Iunonis  templa  colebat, 
proque  uiro,  qui  nullus  erat,  ueniebat  ad  aras, 
utque  foret  sospes  coniunx  suus  utque  rediret      580 
optabat,  nullamque  sibi  praeferret.     at  illi 
hoc  de  tot  uotis  poterat  contingere  solum. 

At  dea  non  ultra  pro  functo  morte  rogari 
sustinet ;  utque  manus  funestas  arceat  aris, 
*  Iri,  meae  '  dixit  '  fidissima  nuntia  uocis,  5S5 

uise  soporiferam  Somni  uelociter  aulam 
extinctique  iube  Ceycis  imagine  mittat 
Somnia  ad  Alcyonen  ueros  narrantia  casus.  ■ 
dixerat :  induitur  uelamina  mille  colorum 
Iris  et  arcuato  caelum  curuaniine  signans  590 

tecta  petit  iussi  sub  nube  latentia  regis. 

Est  prope  Cimmerios  longo  spelunca  recessu, 
mons  cauus,  ignaui  domus  et  penetralia  Somni ; 
quo  numquam  radiis  oriens  mediusue  eadensue 
Phoebus  adire  potest.     nebulae  caligine  mixtae  595 

exhalantur  humo  duhiaeque  crepuscula  lucis. 
non  uigil  ales  ibi  cristati  cantihus  oris 
euocat  Auroram,  nec  uoce  silentia  rumpunt 
sollicitiue  canes  canihusue  sagacior  anser  ; 
non  fera,  non  pecudes,  non  moti  flamine  rami      600 
humanaeue  sonum  reddunt  conuicia  linguae  ; 
muta  quies  hahitat.     saxo  tamen  exit  ab  imo 
riuus  aquae  Lethes,  per  quem  cum  murmure  labens 
inuitat  somnos  crepitantibus  unda  lapillis. 
ante  fores  antri  fecunda  papauera  florent  605 

innumeraeque  herbae,  quarum  de  lacte  soporem 
Nox  legit  et  spargit  per  opacas  umida  terras. 
ianua  nec  uerso  stridores  cardine  reddit : 
nulla  domo  tota,  custos  in  limine  nullus. 
at  medio  torus  est  ebeno  sublimis  in  antro,  610 

plumeus,  unicolor,  pullo  uelamine  tectus  ; 
quo  cuhat  ipse  deus  membris  languore  solutis. 
hunc  circa  passim  uarias  imitantia  tormas 
Somnia  uana  iacent  totidem,  quot  messis  aristas, 
silua  gerit  frondes,  eiectas  litus  harenas.  615 

quo  simul  intrauit  manibusque  obstantia  uirgo 
Somnia  dimouit,  uestis  fulgore  reluxit 
sacra  domus  :  tardaque  deus  grauitate  iacentes 
uix  oculos  tollens  iterumque  iterumque  relabens 
summaque  percutiens  nutanti  pectora  mento,       620 
excussit  tandem  sibi  se,  cubitoque  leuatus, 
quid  ueniat  (cognouit  enim)  scitatur.     at  illa  : 
*  Somne,  quies  rerum,  placidissime  Somne  deorum, 
pax  animi,  quem  cura  fugit,  qui  corpora  duris 
tessa  ministeriis  mulces  reparasque  labori,  625 

Somnia,  quae  ueras  aequent  imitamine  formas, 
Herculea  Trachine  iuhe  sub  imagine  regis 
Alcyonen  adeant  simulacraque  naufraga  fingant. 
inperat  hoc  Iuno. '    postquam  mandata  peregit, 
Iris  abit ;  neque  enim  ulterius  tolerare  uaporis    630 
uim  poterat,  labique  ut  somnum  sensit  in  artus, 
effugit  et  remeat  per  quos  modo  uenerat  arcus. 

At  pater  e  populo  natorum  mille  suorum 
excitat  artificem  simulatoremque  figurae 
Morphea.     non  illo  quisquam  sollertius  alter       635 
exprimit  incessus  uultumque  sonumque  loquendi. 
adicit  et  uestes  et  consuetissima  cuique 
uerba.     sed  hic  solos  homines  imitatur  ;  at  alter 
fit  fera,  fit  uolucris,  fit  longo  corpore  serpens. 
hunc  Icelon  superi,  mortale  Phobetora  uulgus     640 

II.  o 

nominat.     est  etiam  diuersae  tertius  artis 
Phantasos  :    ille  in  humum   saxumque  undamque 

trabemque, 
quaeque  uacant  anima,  fallaciter  omnia  transit. 
regibus  hi  ducibusque  suos  ostendere  uultus 
nocte  solent,  populos  alii  plebemque  pererrant.    645 
praeterit  hos  genitor  cunctisque  e  fratribus  unum 
Morphea,  qui  peragat  Thaumantidos  edita,  Somnus 
eligit ;  et  rursus  molli  languore  solutus 
deposuitque  caput  stratoque  recondidit  alto. 
ille  uolat  nullos  strepitus  facientibus  alis  650 

per  tenebras  intraque  morae  breue  tempus  in  urbem 
peruenit  Haemoniam  positisque  e  corpore  pennis 
in  faciem  Ceycis  abit ;  sumptaque  figura 
iuridus,  exanimi  similis,  sine  uestibus  ullis,  654 

coniugis  ante  torum  miserae  stetit.     uda  uidetur 
barba  uiri,  madidisque  grauis  fluere  unda  capillis. 
tum  lecto  incumbens,  fletu  super  ora  profuso, 
haec  ait  :  '  agnoscis  Ceyca,  miserrima  coniunx  ? 
an  mea  mutata  est  f acies  nece  ?  respice  ;  nosces 
inueniesque  tuo  pro  coniuge  coniugis  umbram.    660 
nil  opis,  Alcyone,  nobis  tua  uota  tulerunt : 
occidimus.    falso  tibi  me  promittere  noli. 
nubilus  Aegaeo  deprendit  in  aequore  nauem 
Auster  et  ingenti  iactatam  flamine  soluit, 
oraque  nostra,  tuum  frustra  clamantia  nomen,     665 
inplerunt  fluctus.     non  haec  tibi  nuntiat  auctor 
ambiguus,  non  ista  uagis  rumoribus  audis  ; 
ipse  ego  fata  tibi  praesens  mea  naufragus  edo. 
surge,  age,  da  lacrimas  lugubriaque  indue  nec  me 
indeploratum  sub  inania  Tartara  mitte.'  670 

adicit  his  uocem  Morpheus,  quam  coniugis  illa 
crederet  esse  sui.     fletus  quoque  fundere  ueros 
uisus  erat,  gestumque  manus  Ceycis  habebat. 
ingemit  Alcyone,  lacrimas  mouet  atque  lacertos  674 
per  somnum,  corpusque  petens  amplectitur  auras 
exclamatque  'mane.     quo  te  rapis?  ibimus  una.' 
uoce  sua  specieque  uiri  turbata  soporem 
excutit  et  primo  si  sit  circumspicit  illic 
qui  modo  uisus  erat :  nam  moti  uoce  ministri 
intulerant  lumen  :  postquam  non  inuenit  usquam, 
percutit  ora  manu  laniatque  a  pectore  uestes       68 1 
pectoraque  ipsa  ferit.     nec  crines  soluere  curat, 
scindit,  et  altrici,  quae  luctus  causa,  roganti 
1  nulla  est  Alcyone,  nulla  est '  ait.     '  occidit  una 

cum  Ceyce  suo.     solantia  tollite  uerba.  685 

naufragus  interiit.     uidi  agnouique  manusque 
ad  discedentem,  cupiens  retinere,  tetendi. 
umbra  fuit ;  sed  et  umbra  tamen  manifesta  uirique 
uera  mei.     non  ille  quidem,  si  quaeris,  habebat 
adsuetos  uultus  nec,  quo  prius,  ore  nitebat.  690 

pallentem  nudumque  et  adhuc  umente  capillo 
infelix  uidi.     stetit  hoc  miserabilis  ipso 
ecce  loco  '  et  quaerit  uestigia  siqua  supersint. 
'  hoc  erat,  hoc  animo  quod  diuinante  timebam, 
et  ne,  me  fugiens,  uentos  sequerere  rogabam.       695 
at  certe  uellem,  quoniam  periturus  abibas, 
me  quoque  duxisses.     tum  tum  fuit  utile  tecum 
ire  mihi  ;  neque  enim  de  uitae  tempore  quicquam 
non  simul  egissem,  nec  mors  discreba  fuisset. 
nunc  absens  perii,  iactor  quoque  fluctibus  absens, 
et  sine  me  me  pontus  habet.     crudelior  ipso         701 
sit  mihi  mens  pelago,  si  uitam  ducere  nitar 
longius  et  tanto  pugnem  superesse  dolori. 
sed  neque  pugnabo  nec  te,  miserande,  relinquam, 
et  tibi  nunc  saltem  ueniam  comes  ;  inque  sepulcro 
si  non  urna,  tamen  iunget  nos  littera  ;  si  non      706 
ossibus  ossa  meis,  at  nomen  nomine  tangam. ' 
plura  dolor  prohibet,  uerboque  interuenit  omni 
plangor,  et  attonito  gemitus  a  corde  trahuntur. 

Mane  erat ;  egreditur  tectis  ad  litus  et  illum    710 
maesta  locum  repetit,  de  quo  spectarat  euntem. 
dumque  moratur  ibi,  dumque  'hic  retinacula  soluit, 
hoc  mihi  discedens  dedit  oscula  litore  '  dicit, 
dumque  notata  locis  reminiscitur  acta  fretumque 
prospicit,  in  liquida,  spatio  distante,  tuetur         715 
nescioquid  quasi  corpus  aqua  :  primoque  quid  illud 
esset  erat  dubium ;  postquam  paulum  adpulit  unda, 
et,  quamuis  aberat,  corpus  tamen  esse  liquebat, 
qui  foret  ignorans,  quia  naufragus,  omine  mota  est 
et,  tamquam  ignoto  lacrimam  daret,  '  heu  miser,' 

inquit  720 

'  quisquis  es,  et  siqua  est  coniunx  tibi. '    fluctibus 

actum 
fit  propius  corpus.     quod  quo  magis  illa  tuetur, 
hoc  mmus  et  minus  est  mentis.     iam  iamque  pro- 

pinquae 
admotum  terrae,  iam  quod  cognoscere  posset,      724 
cernit.     erat  coniunx.     '  ille  est '  exclamat  et  una 
ora,  comas,  uestem  lacerat  tendensque  trementes 

ad  Ceyca  manus  '  sic,  o  carissime  coniunx, 
sic  ad  me,  miserande,  redis  ? '  ait.     adiacet  undis 
facta  manu  moles,  quae  primas  aequoris  iras 
frangit  et  incursus  quae  praedelassat  aquarum.  730 
insilit  huc,  mirumque  fuit  potuisse,  uolabat 
percutiensque  leuem  modo  natis  aera  pennis 
stringebat  summas  ales  miserabilis  undas. 
dumque  uolat,  maesto  similem  plenumque  querellae 
ora  dedere  sonum  tenui  crepitantia  rostro.  735 

ut  uero  tetigit  mutum  et  sine  sanguine  corpus, 
dilectos  artus  amplexa  recentibus  alis 
frigida  nequiquam  duro  dedit  oscula  rostro. 
senserit  hoc  Ceyx  an  uultum  motibus  undae 
tollere  sit  uisus,  populus  dubitabat ;  at  ilie  740 

senserat.     et  tandem,  superis  miserantibus,  ambo 
alite  mutantur.     fatis  obnoxius  isdem 
tunc  quoque  mansit  amor,  nec  coniugiale  solutum 
foedus  in  alitibus.     coeunt  fiuntque  parentes, 
perque  dies  placidos  hiberno  tempore  septem       745 
incubat  Alcyone  pendentibus  aequore  nidis. 
tunc  iacet  unda  maris  ;  uentos  custodit  et  arcet 
Aeolus  egressu  praestatque  nepotibus  aequor. 

Hos  aliquis  senior  iunctim  freta  lata  uolantes 
spectat  et  ad  finem  seruatos  laudat  amores.  750 

proximus,  aut  idem,  si  fors  tulit,  *  hic  quoque  '  dixit 
'quem  mare  carpentem  substrictaque  crura  geren- 

tem 
adspicis,'  (ostendens  spatiosum  in  guttura  mergum) 
*  regia  progenies  ;  et  si  descendere  ad  ipsum 
ordine  perpetuo  quaeris,  sunt  huius  origo  755 

Ilus  et  Assaracus  raptusque  Ioui  Ganymedes 
Laumedonque  senex  Priamusque  nouissima  Troiae 
tempora  sortitus  ;  frater  fuit  Hectoris  iste. 
qui  nisi  sensisset  prima  noua  fata  iuuenta, 
forsitan  inferius  non  Hectore  nomen  haberet,       j6o 
quamuis  est  illum  proles  enixa  Dymantis, 
Aesacon  umbrosa  furtim  peperisse  sub  Ida 
fertur  Alexirhoe,  Granico  nata  bicorni. 
oderat  hic  urbes  nitidaque  remotus  ab  aula 
secretos  montes  et  inambitiosa  colebat  765 

rura,  nec  Iliacos  coetus  nisi  rarus  adibat. 
non  agreste  tamen  nec  inexpugnabile  amori 
pectus  habens  siluas  captatam  saepe  oer  omnes 
adspicit  Hesperien  patria  Cebrenida  ripa 

iniectos  umeris  siccantem  sole  capillos.  770 

uisa  f ugit  Nymphe,  ueluti  perterrita  fuluum 
cerua  lupum  longeue  lacu  deprensa  relicto 
accipitrem  fluuialis  anas.     quam  Troius  heros 
insequitur  celeremque  metu  celer  urguet  amore. 
ecce  latens  herba  coluber  fugientis  adunco  775 

dente  pedem  strinxit  uirusque  in  corpore  liquit. 
cum  uita  suppressa  fuga  est.     amplectitur  amens 
exanimem  clamatque  "  piget,  piget  esse  secutum. 
sed  non  hoc  timui,  neque  erat  mihi  uincere  tanti. 
perdidimus  miseram  nos  te  duo  :  uulnus  ab  angue, 
a  me  causa  data  est.     ego  sum  sceleratior  illo ;   781 
qui  tibi  morte  mea  mortis  solacia  mittam." 
dixit  et  e  scopulo,  quem  rauca  subederat  unda, 
se  dedit  in  pontum.     Tethys  miserata  cadentem 
molliter  excepit  nantemque  per  aequora  pennis  785 
texit,  et  optatae  non  est  data  copia  mortis. 
indignatur  amans  inuitum  uiuere  cogi, 
obstarique  animae,  misera  de  sede  uolenti 
exire  ;  utque  nouas  umeris  adsumpserat  alas,      789 
subuolat  atque  iterum  corpus  super  aequora  mittit. 
pluma  leuat  casus.     furit  Aesacos  inque  profundum 
pronus  abit  letique  uiam  sine  fine  retemptat. 
fecit  amor  maciem.     longa  internodia  crurum, 
longa  manet  ceruix,  caput  est  a  corpore  longe.     794 
aequor  amat  nomenque  tenet,  quia  mergitur  illo.' 

LIBER    DVODECIMVS 

Nescius  adsumptis  Priamus  pater  Aesacon  alis 

uiuere  lugebat ;  tumulo  quoque  nomen  habenti 

inferias  dederat  cum  fratribus  Hector  inanes. 

defuit  officio  Paridis  praesentia  tristi, 

postmodo  qui  rapta  longum  cum  coniuge  bellum     5 

attulit  in  patriam  ;  coniurataeque  sequuntur 

mille  rates  gentisque  simul  commune  Pelasgae. 

nec  dilata  foret  uindicta,  nisi  aequora  saeui 

inuia  fecissent  uenti  Boeotaque  tellus 

Aulide  piscosa  puppes  tenuisset  ituras.  10 

hic  patrio*  de  more  Ioui  cum  sacra  parassent, 

ut  uetus  accensis  incanduit  ignibus  ara, 

serpere  caeruleum  Danai  uidere  draconem 

in  platanum,  coeptis  quae  stabat  proxima  sacris. 

nidiis  erat  uolucrum  bis  quattuor  arbore  summa ;  15 

quas  simul  et  matrem  circum  sua  damna  uolantem 
conripuit  serpens  auidoque  abscondidit  ore. 
obstipuere  omnes.     at  ueri  prouidus  augur 
Thestorides  '  uincemus,'  ait  '  gaudete,  Pelasgi. 
Troia  cadet ;  sed  erit  nostri  mora  longa  laboris ',  20 
atque  nouem  uolucres  in  belli  digerit  annos. 
ille,  ut  erat,  uirides  amplexus  in  arbore  ramos 
iit  lapis  et  superat  serpentis  imagine  saxum. 

Permanet  Aoniis  Nereus  uiolentus  in  undis 
bellaque  non  transfert ;  et  sunt  qui  parcere  Troiae 
Neptunum  credant  quia  moenia  fecerat  urbis.       26 
at  non  Thestorides.    nec  enim  nescitue  tacetue 
sanguine  uirgineo  placandam  uirginis  iram 
esse  deae.     postquam  pietatem  publica  causa 
rexque  patrem  uicit  castumque  datura  cruorem    30 
ilentibus  ante  aram  stetit  Iphigenia  ministris, 
uicta  dea  est  nubemque  oculis  obiecit  et  inter 
officium  turbamque  sacri  uocesque  precantum 
supposita  fertur  mutasse  Mycenida  cerua. 
ergo  ubi,  qua  decuit,  lenita  est  caede  Diana,         35 
et  pariter  Phoebes,  pariter  maris  ira  recessit, 
accipiunt  uentos  a  tergo  mille  carinae 
multaque  perpessae  Phrygia  potiuntur  harena. 

Orbe  locus  medio  est  inter  terrasque  fretumque 
caelestesque  plagas,  triplicis  confinia  mundi,         40 
unde  quod  est  usquam,  quamuis  regionibus  aLsit, 
inspicitur,  penetratque  cauas  uox  omnis  ad  aures. 
Fama  tenet,  summaque  domum  sibi  legit  in  arce 
innumerosque  aditus  ac  mille  foramina  tectis 
addidit  et  nullis  inclusit  limina  portis.  45 

nocte  dieque  patet.     tota  est  ex  aere  sonanti ; 
tota  fremit  uocesque  refert  iteratque  quod  audit : 
nulla  quies  intus  nullaque  silentia  parte. 
nec  tamen  est  clamor,  sed  paruae  murmura  uocis, 
qualia  de  pelagi,  siquis  procul  audiat,  undis  50 

esse  solent,  qualemue  sonum,  cum  Iuppiter  atras 
increpuit  nubes,  extrema  tonitrua  reddunt. 
atria  turba  tenet :  ueniunt,  leue  uulgus,  euntque 
mixtaque  cum  ueris  passim  conmenta  uagantur 
milia  rumorum  confusaque  uerba  uolutant.  55 

e  quibus  hi  uacuas  inplent  sermonibus  aures, 
hi  narrata  ferunt  alio,  mensuvaque  ficti 
cvescit,  et  auditis  aliquid  nouus  adicit  auctor. 
illic  Credulitas,  illic  temerarius  Error 
t  uanaque  Laetitia  est  consternatique  Timores        60 

Seditioque  repens  dubioque  auctore  Susurri. 
ipsa  quid  in  caelo  rerum  pelagoque  geratur 
et  tellure  uidet  totumque  inquirit  in  orbem. 

Fecerat  haec  notum  Graias  cum  milite  forti 
aduentare  rates.     neque  inexpectatus  in  armis      65 
hostis  adest :  prohibent  aditus  litusque  tuentur 
Troes  et  Hectorea  primus  fataliter  hasta. 
Protesilae,  cadis,  commissaque  proelia  magno 
stant  Danais,  f ortisque  animae  nece  cognitus  Hector. 
nec  Phryges  exiguo  quid  Achaica  dextera  posset  70 
sanguine  senserunt.     et  iam  Sigea  rubebant 
litora,  iam  leto  proles  Neptunia,  Cycnus 
mille  uiros  dederat,  iam  curru  instabat  Achilles 
totaque  Peliacae  sternebat  cuspidis  ictu 
agmina,   perque   acies    aut  Cycnum  aut  Hectora 

quaerens  75 

congreditur  Cycno  ;  decimum  dilatus  in  annum 
Hector  erat.    tum  colla  iugo  canentia  pressos 
exhortatus  equos  currum  derexit  in  hostem 
concutiensque  suis  uibrantia  tela  lacertis 
'quisquis  es,  o  iuuenis,'  dixit  '  solamen  habeto     80 
mortis,  ab  Haemonio  quod-  sis  iugulatus  Achille. ' 
hactenus  Aeacides  ;  uocem  grauis  hasta  secuta  est. 
sed  quamquam  certa  nullus  fuit  error  in  hasta, 
nil  tamen  emissi  prof ecit  acumine  f erri ; 
utque  hebeti  pectus  tantummodo  contudit  ictu,    85 
'  nate  dea,  nam  te  fama  praenouimus,'  inquit 
ille  '  quid  a  nobis  uulnus  miraris  abesse  ?  ' 
(mirabatur  enim)  '  non  haec,  quam  cernis,  equinis 
fulua  iubis  cassis  neque  onus  caua  parma  sinistrae 
auxilio  mihi  sunt :  decor  est  quaesitus  ab  istis.      90 
Mars  quoque  ob  hoc  caperearma  solet.  remouebitur 

huius 
tegminis  officium,  tamen  indestrictus  abibo. 
est  aliquid  non  esse  satum  Nereide,  sed  qui 
Nereaque  et  natas  et  totum  temperat  aequor.' 
dixit  et  haesurum  clipei  curuamine  telum  95 

misit  in  Aeaciden ;  quod  et  aes  et  proxima  rupit 
terga  nouena  boum,  decimo  tamen  orbe  moratum  est. 
excutit  hoc  heros  rursusque  trementia  forti 
tela  manu  torsit ;  rursus  sine  uulnere  corpus 
sincerumque  fuit.     nec  tertia  cuspis  apertum       100 
et  se  praebentem  ualuit  destringere  Cycnum. 
haud  secus  exarsit  quam  circo  taurus  aperto, 
cum  sua  terribili  petit  inritamina  cornu, 

poeniceas  uestes,  elusaque  uulnera  sentit. 
num  tamen  exciderit  ferrum,  considerat,  hastae :  105 
haerebat  ligno.     '  manus  est  mea  debilis  ergo 
quasque '  ait  '  ante  habuit  uires,  effudit  in  uno  ? 
nam  certe  ualui,  uel  cum  Lyrnesia  primus 
moenia  deieci,  uel  cum  Tenedonque  suoque 
Eetioneas  inpleui  sanguine  Thebas,  110 

uel  cum  purpureus  populari  caede  Caicus 
fluxit  opusque  meae  bis  sensit  Telephus  hastae. 
hic  quoque  tot  caesis,  quorum  per  litus  aceruos 
et  feci  et  uideo,  ualuit  mea  dextra  ualetque. ' 
dixit  et,  ante  actis  ueluti  male  crederet,  hastam  115 
misit  in  aduersum  Lycia  de  plebe  Menoeten 
loricamque  simul  subiectaque  pectora  rupit. 
quo  plangente  grauem  moribundo  pectore  terram 
extrahit  illud  idem  calido  de  uulnere  telum 
atque  ait,  'haec  manus  est,  haec,  qua  modo  uici- 
mus,  hasta.  120 

utar  in  hoc  isdem  :  sit  in  hoc,  precor,  exitus  idem.' 
sic  fatur  Cycnumque  petit,  nec  fraxinus  errat 
inque  umero  sonuit  non  euitata  sinistro  ; 
inde  uelut  muro  solidaque  a  caute  repulsa  est. 
qua  tamen  ictus  erat,  signatum  sanguine  Cycnum 
uiderat  et  frustra  fuerat  gauisus  Achilles.  126 

uulnus  erat  nullum ;  sanguis  fuit  ille  Menoetae. 
tum  uero  praeceps  curru  fremebundus  ab  alto 
desilit  et  nitido  securum  comminus  hostem 
ense  petens  parmam  gladio  galeamque  cauari      130 
cernit,  at  in  duro  laedi  quoque  corpore  ferrum. 
haud  tulit  ulterius,  clipeoque  aduersa  retecti 
ter  quater  ora  uiri  capulo  caua  tempora  pulsat 
cedentique  sequens  instat  turbatque  ruitque        134 
attonitoque  negat  requiem.     pauor  occupat  illum, 
ante  oculosque  natant  tenebrae  ;  retroque  ferenti 
auersos  passus  medio  lapis  obstitit  aruo. 
quem  super  inpulsum  resupino  corpore  Cycnuni 
ui  multa  uertit  terraeque  adflixit  Achilles. 
tum  clipeo  genibusque  premens  praecordia  duris  140 
uincla  trahit  galeae  ;  quae  presso  subdita  mento 
elidunt  fauces  et  respiramen  iterque 
eripiunt  animae.     uictum  spoliare  parabat ; 
arma  relicta  uidet.     corpus  deus  aequoris  albam 
contulit  in  uolucrem,  cuius  modo  nomen  habebat. 

Hic  labor,  haec  requiem  multorum  pugna  dierum 
attulit  et  positis  pars  utraque  substitit  armis.      147 

dumque  uigil  Phrygios  seruat  custodia  muros 
et  uigil  Argolicas  seruat  custodia  fossas, 
f esta  dies  aderat,  qua  Cycni  uictor  Achilles  1 50 

Pallada  mactatae  placabat  sanguine  uaccae. 
cuius  ut  inposuit  prosecta  calentibus  aris 
et  dis  acceptus  penetrauit  in  aethera  nidor, 
sacra  tulere  suam,  pars  est  data  cetera  mensis. 
discubuere  toris  proceres  et  corpora  tosta  155 

carne  replent  uinoque  leuant  curasque  sitimque. 
non  illos  citharae,  non  illos  carmina  uocum 
longaue  multifori  delectat  tibia  buxi, 
sed  noctem  sermone  trahunt,  uirtusque  loquendi 
materia  est.     pugnam  referunt  hostisque  suamque, 
inque  uices  adita  atque  exhausta  pericula  saepe  161 
commemorare  iuuat.    quid  enim  loqueretur  Achilles 
aut  quid  apud  magnum  potius  loquerentur  Achillem? 
proxima  praecipue  domito  uictoria  Cycno 
in  sermone  fuit.    uisum  mirabile  cunctis,  165 

quod  iuueni  corpus  nullo  penetrabile  telo 
inuictumque  a  uulnere  erat  ferrumque  terebat. 
hoc  ipse  Aeacides,  hoc  mirabantur  Achiui, 
cum  sic  Nestor  ait :  '  uestro  fuit  unicus  aeuo 
contemptor  f erri  nulloque  f orabilis  ictu  1  yo 

Cycnus.     at  ipse  olim  patientem  uulnera  mille 
corpore  non  laeso  Perrhaebum  Caenea  uidi, 
Caenea  Perrhaebum,  qui  factis  inclitus  Othryn 
incoluit ;  quoque  id  mirum  magis  esset  in  illo, 
femina  natus  erat.'    monstri  nouitate  mouentur  175 
quisquis  adest,  narretquerogant.  quosinter  Achilles : 
'  dic  age,  nam  cunctis  eadem  est  audire  uoluntas, 
o  facunde  senex,  aeui  prudentia  nostri, 
quis  fuerit  Caeneus,  cur  in  contraria  uersus, 
qua  tibi  militia,  cuius  certamine  pugnae  180 

cognitus,  a  quo  sit  uictus,  si  uictus  ab  ullo  est.' 
tum  senior  :  '  quamuis  obstet  mihi  tarda  uetustas 
multaque  me  fugiant  primis  spectata  sub  annis, 
plura  tamen  memini.    nec  quae  magis  haereat  ulla 
pectore  res  nostro  est  inter  bellique  domique        185 
acta  tot.     ac  siquem  potuit  spatiosa  senectus 
spectatorem  operum  multorum  reddere,  uixi 
annos  bis  centum;  nunc  tertia  uiuitur  aetas. 
clara  decore  fuit  proles  Elateia  Caenis, 
Thessalidum  uirgo  pulcherrima  perque  propinquas 
perque  tuas  urbes  (tibi  enim  popularis,  Achille)  191 
multorum  frustra  uotis  optata  procorum. 

temptasset  Peleus  thalamos  quoque  forsitan  illos  ; 
sed  iam  aut  contigerant  illi  conubia  matris 
aut  fuerant  promissa  tuae.    nec  Caenis  in  ullos   195 
denupsit  thalamos  :  seeretaque  litora  carpens 
aequorei  uim  passa  dei  est ;  ita  fama  ferebat. 
utque  nouae  Veneris  Neptunus  gaudia  cepit, 
"  sint  tua  uota  licet  "  dixit  M  secura  repulsae  :      199 
elige  quid  uoueas. "   eadem  hoc  quoque  f ama  ferebat. 
"  magnum"  Caenis  ait  "  facit  haec  iniuria  uotum, 
tale  pati  nil  posse,  mihi.     da  femina  ne  sim  : 
omnia  praestiteris. "    grauiore  nouissima  dixit 
uerba  sono,  poteratque  uiri  uox  illa  uideri, 
sicut  erat.    nam  iam  uoto  deus  aequoris  alti        205 
adnuerat  dederatque  super,  ne  saucius  ullis 
uulneribus  fieri  ferroue  occumbere  posset. 
munere  laetus  abit  studiisque  uirilibus  aeuum 
exigit  Atracides  Peneiaque  arua  pererrat. 

Duxerat  Hippodamen  audaci  Ixione  natus       210 
Nubigenasque  feros  positis  ex  ordine  mensis 
arboribus  tecto  discumbere  iusserat  antro. 
Haemonii  proceres  aderant,  aderamus  et  ipsi, 
festaque  confusa  resonabat  regia  turba. 
ecce  canunt  Hymenaeon  et  ignibus  atria  fumant,  215 
cinctaque  adest  uirgo  matrum  nuruumque  caterua, 
praesignis  facie.     felicem  diximus  illa 
coniuge  Pirithoum  ;  quod  paene  fefellimus  omen. 
nam  tibi,  saeuorum  saeuissime  Centaurorum, 
Euryte,  quam  uino  pectus  tam  uirgine  uisa         220 
ardet,  et  ebrietas  geminata  libidine  regnat. 
protinus  euersae  turbant  conuiuia  mensae, 
raptaturque  comis  per  uim  noua  nupta  prehensis. 
Eurytus  Hippodamen,  alii  quam  quisque  probabant 
aut  poterant  rapiunt,  captaeque  erat  urbis  iinago. 
femineo  clamore  sonat  domus.     ocius  omnes        226 
surgimus,  et  primus  "  quae  te  uecordia,"  Theseus 
"Euryte,  pulsat,"  ait,  "  qui  me  uiuente  lacessas 
Pirithoum  uiolesque  duos  ignarus  in  uno  ?  " 
[neue  eamagnanimus  frustra  memorauerit  heros  230 
submouet  instantes  raptamque  furentibus  aufert.] 
ille  nihil  contra  (neque  enim  defendere  uerbis 
talia  facta  potest),  sed  uindicis  ora  proteruis 
insequitur  manibus  generosaque  pectora  pulsat. 
forte  fuit  iuxta  signis  extantibus  asper  235 

antiquus  crater  ;  quem  uastum  uastior  ipse 
sustulit  Aegides  aduersaque  misit  in  ora. 

sanguinis  ille  globos  pariter  cerebrumque  merumque 
uulnere  et  ore  uomens  madida  resupinus  harena 
calcitrat.    ardescunt  germani  caede  Bimembres  240 
certatimque  onmes  unoore  "arma,  arma"  loquuntur. 
uina  dabant  animos.     et  prima  pocula  pugna 
missa  uolant  fragilesque  cadi  curuique  lebetes, 
res  epulis  quondam,  tum  bello  et  caedibus  aptae. 

Primus  Ophionides  Amycus  penetralia  donis    245 
haud  timuit  spoliare  suis  et  primus  ab  aede 
lampadibus  densum  rapuit  funale  coruscis 
elatumque  alte,  ueluti  qui  candida  tauri 
rumpere  sacrifica  molitur  colla  securi, 
inlisit  fronti  Lapithae  Celadontis  et  ossa  250 

non  agnoscendo  confusa  relinquit  in  ore. 
exiluere  oculi  disiectisque  ossibus  oris 
acta  retro  naris  medioque  est  fixa  palato. 
hunc  pede  conuulso  mensae  Pellaeus  acernae 
strauit  humi  Pelates  deiecto  in  pectora  mento     255 
cumque  atro  mixtos  sputantem  sanguine  dentes 
uulnere  Tartareas  geminato  mittit  ad  umbras. 

Proximus  ut  steterat,  spectans  altaria  uultu 
fumida  terribili  "  cur  non  "  ait  "  utimur  istis  ?  " 
cumque  suis  Gryneus  inmanem  sustulit  aram      260 
ignibus  et  medium  Lapitharum  iecit  in  agmen 
depressitque  duos,  Brotean  et  Orion.     Orio 
mater  erat  Mycale,  quam  deduxisse  canendo 
saepe  reluctanti  constabat  cornua  lunae. 
"  non  inpune  feres,  teli  modo  copia  detur  "  265 

dixerat  Exadius  telique  habet  instar,  in  alta 
quae  fuerant  pinu  uotiui  cornua  cerui. 
figitur  hinc  duplici  Gryneus  in  lumina  ramo 
eruiturque  oculos  ;  quorum  pars  cornibus  haeret, 
pars  fluit  in  barbam  concretaque  sanguine  pendet. 

Ecce  rapit  mediis  flagrantem  Rhoetus  ab  aris  271 
pruniceum  torrem  dextraque  a  parte  Charaxi 
tempora  perfringit  fuluo  protecta  capillo. 
correpti  rapida,  ueluti  seges  arida,  flamma 
arserunt  crines,  et  uulnere  sanguis  inustus  275 

terribilem  stridore  sonum  dedit,  ut  dare  ferrum 
igne  rubens  plerumque  solet,  quod  forcipe  curua 
cum  faber  eduxit,  lacubus  demittit ;  at  illud 
stridet  et  in  tepida  submersum  sibilat  unda. 
saucius  hirsutis  auidum  de  crinibus  ignem  280 

excutit  inque  umeros  limen  tellure  reuulsum 
tollit,  onus  plaustri.     quod  ne  permittat  in  hostem, 

ipsa  facit  grauitas.     socium  quoque  saxea  moles 
oppressit  spatio  stantem  propiore  Cometem. 
gaudia  nec  retinet  Rhoetus :  ' '  sic,  conprecor,"  inquit 
"cetera  sit  fortis  castrorum  turba  tuorum."         286 
semicremoque  nouat  repetitum  stipite  uulnus 
terque  quaterque  graui  iuncturas  uerticis  ictu 
rupit,  et  in  liquido  sederunt  ossa  cerebro. 

Victor  ad   Euagrum   Corythumque  Dryantaque 
transit.  290 

e  quibus  ut  prima  tectus  lanugine  malas 
procubuit  Cory thus,  ' '  puero  quae  gloria  f uso 
parta  tibi  est  ? "  Euagrus  ait.     nec  dicere  Rhoetus 
plura  sinit  rutilasque  ferox  in  aperta  loquentis 
condidit  ora  uiri  perque  os  in  pectora  flammas.    295 
te  quoque,  saeue  Drya,  circum  caput  igne  rotato 
msequitur  ;  sed  non  in  te  quoque  constitit  idem 
exitus  :  adsiduae  successu  caedis  ouantem, 
qua  iuncta  est  umero  ceruix,  sude  figis  obusta. 
ingemuit  duroque  sudem  uix  osse  reuellit  300 

Rhoetus  et  ipse  suo  madefactus  sanguine  fugit. 
fugit  et  Orneus  Lycabasque  et  saucius  armo 
dexteriore  Medon  et  cum  Pisenore  Thaumas, 
quique  pedum  nuper  certamine  uicerat  omnes 
Mermeros,  accepto  tum  uulnere  tardius  ibat,       305 
et  Pholus  et  Melaneus  et  Abas,  praedator  aprorum, 
quique  suis  frustra  bellum  dissuaserat,  augur 
Asbolus.    ille  etiam  metuenti  uulnera  Nesso 
"nefuge;  ad  Herculeos"  inquit  "  seruaberis  arcus.  ' 
at  non  Eurynomus  Lycidasque  et  Areos  et  Imbreus 
effugere  necem ;  quos  omnes  dextra  Dryantis      3 1 1 
perculit  aduersos.     aduersum  tu  quoque,  quamuis 
terga  fugae  dederas,  uulnus,  Crenaee,  tulisti ; 
nam  graue  respiciens  inter  duo  lumina  ferrum, 
qua  naris  fronti  committitur,  accipis,  imae.  315 

In  tanto  fremitu  cunctis  sine  fine  iacebat 
sopitus  uenis  et  inexperrectus  Aphidas 
languentique  manu  carchesia  mixta  tenebat, 
fusus  in  Ossaeae  uillosis  pellibus  ursae. 
quem  procul  ut  uidit  frustra  nulla  arma  mouentem, 
inserit  amento  digitos  "  miscenda  "  que  dixit      321 
' '  cum  Styge  uina  bibes  "  Phorbas ;  nec  plura  moratus 
in  iuuenem  torsit  iaculum,  ferrataque  collo 
fraxinus,  ut  casu  iacuit  resupinus,  adacta  est. 
mors  caruit  sensu,  plenoque  e  gutture  rluxit        325 
inque  toros  inque  ipsa  niger  carchesia  sanguis. 

Vidi  ego  Petraeum  conantem  tollere  terra 
glandiferam  quercum ;  quam  dum  conplexibus  ambit 
et  quatit  huc  illuc  labeiactaque  robora  iactat, 
lancea  Pirithoi  costis  inmissa  Petraei  330 

pectora  cum  duro  luctantia  robore  lixit. 
ririthoi  cecidisse  Lycum  uirtute  ferebant, 
Pirithoi  uirtute  Chromin.     sed  uterque  minorem 
uictori  titulum  quam  Dictys  Helopsque  dederunt : 
iixus  Helops  iaculo,  quod  peruia  tempora  fecit     335 
et  missum  a  dextra  laeuam  penetrauit  ad  aurem, 
Dictys,  ab  ancipiti  delapsus  acumine  montis, 
dum  fugit  instantem  trepidans  Ixione  natum, 
decidit  in  praeceps  et  pondere  corporis  ornum 
ingentem  fregit  suaque  induit  ilia  fractae.  340 

Vltor  adest  Aphareus  saxumque  e  monte  reuulsum 
mittere  conatur.     mittentem  stipite  querno 
occupat  Aegides  cubitique  ingentia  frangit 
ossa  ;  nec  ulterius  dare  corpus  inutile  leto 
aut  uacat  aut  curat,  tergoque  Bienoris  alti  345 

insilit,  haud  solito  quemquam  portare  nisi  ipsum, 
opposuitque  genu  costis,  prensamque  sinistra 
caesariem  retinens  uultum  minitantiaque  ora 
robore  nodoso  praeduraque  tempora  fregit. 
robore  Nedymnum  iaculatoremque  Lycotan         350 
sternit  et  inmissa  protectum  pectora  barba 
Hippason  et  summis  exstantem  Riphea  siluis 
Thereaque,  Haemoniis  qui  prensos  montibus  ursos 
ferre  domum  uiuos  indignantesque  solebat. 

Haud  tulit  utentem  pugnae  successibus  ultra  355 
Thesea  Demoleon  :  solidoque  reuellere  trunco 
annosam  pinum  magno  molimine  temptat ; 
quod  quia  non  potuit,  praefractam  misit  in  hostem. 
sed  procul  a  telo  Theseus  ueniente  recessit 
Pallados  admonitu  ;  credi  sic  ipse  uolebat.  360 

non  tamen  arbor  iners  cecidit ;  nam  Crantoris  alti 
abscidit  iugulo  pectusque  umerumque  sinistrum. 
armiger  ille  tui  f uerat  genitoris,  Achille, 
quem  Dolopum  rector,  bello  superatus,  Amyntor 
Aeacidae  dederat  pacis  pignusque  fidemque.        365 
hunc  procul  ut  foedo  disiectum  uulnere  Peleus 
uidit,  "at  inferias,  iuuenum  gratissime  Crantor, 
accipe  "  ait,  ualidoque  in  Demoleonta  lacerto 
fraxineam  misit  contentis  uiribus  hastam.  369 

quae  laterum  cratem  praerupit  et  ossibus  haerens 
intremuit.     trahit  ille  manu  sine  cuspide  lignum  ; 

id  quoque  uix  sequitur  ;  cuspis  pulmone  retenta  est. 
ipse  dolor  uires  animo  clabat ;  aeger  in  host$m 
erigitur  pedibusque  uirum  proculcat  equinis. 
excipit  ille  ictus  galea  clipeoque  sonantes  375 

defensatque  umeros  praetentaque  sustinet  arma 
perque  armos  uno  duo  pectora  perforat  ictu. 

Ante  tamen  leto  dederat  Phlegraeon  et  Hylen 
eminus,  Iphinoum  conlato  Marte  Claninque. 
additur  his  Dorylas,  qui  tempora  tecta  gerebat   380 
pelle  lupi  saeuique  uicem  praestantia  teli 
cornua  uara  boum  multo  rubefacta  cruore. 
huic  ego  (nam  uires  animus  dabat)  "  adspice,"  dixi 
"  quantum  concedant  nostro  tua  cornua  ferro" 
et  iaculum  torsi.     quod  cum  uitare  nequiret,       385 
opposuit  dextram  passurae  uulnera  fronti. 
adfixa  est  cum  fronte  manus.     fit  clamor,  at  illum 
haerentem  Peleus  et  acerbo  uulnere  uictum 
(stabat  enim  propior)  mediam  ferit  ense  sub  aluum. 
prosiluit  terraque  ferox  sua  uiscera  traxit  390 

tractaque  calcauit  calcataque  rupit  et  illis 
crura  quoque  inpediit  et  inani  concidit  aluo. 

Nec  te  pugnantem  tua,  Cyllare,  forma  redemit, 
si  modo  naturae  formam  concedimus  illi. 
barba  erat  incipiens,  barbae  color  aureus,  aurea  395 
ex  umeris  medios  coma  dependebat  in  armos. 
gratus  in  ore  uigor  ;  ceruix  umerique  manusque 
pectoraque  artificum  laudatis  proxima  signis, 
et  quacumque  uir  est.     nec  equi  mendosa  sub  illo 
deteriorque  uiro  facies.     da  colla  caputque,  400 

Castore  dignus  erit.     sic  tergum  sessile,  sic  sunt 
pectora  celsa  toris.     totus  pice  nigrior  atra, 
candida  cauda  tamen,  color  estquoque  cruribus  albus. 
multae  illum  petiere  sua  de  gente,  sed  una 
abstulit  Hylonome,  qua  nulla  decentior  inter       405 
semiferos  altis  habitauit  femina  siluis. 
haec  et  blanditiis  et  amando  et  amare  fatendo 
Cyllaron  una  tenet.    cultus  quoque,  quantus  in  illis 
esse  potest  membris,  ut  sit  coma  pectine  leuis, 
ut  modo  rore  maris,  modo  se  uiolaue  rosaue         410 
inplicet,  interdum  canentia  lilia  gestet, 
bisque  die  lapsis  Pagasaeae  uertice  siluae 
fontibus  ora  lauet,  bis  flumine  corpora  tinguat, 
nec  nisi  quae  deceant  electarumque  ferarum 
aut  umero  aut  lateri  praetendat  uellera  laeuo.     415 
par  amor  est  illis  ;  errant  in  montibus  una, 

antra  simul  subeunt.     et  tum  Lapitheia  tecta 
intrarant  pariter,  pariter  fera  bella  gerebant. 
auctor  in  incerto  est,  iaculum  de  parte  sinistra 
uenit  et  inferius,  quam  collo  pectora  subsunt,      420 
Cyllare,  te  fixit.     paruo  cor  uulnere  laesum 
corpore  cum  toto  post  tela  educta  refrixit. 
protinus  Hylonome  morientes  excipit  artus 
inpositaque  manu  uulnus  fouet  oraque  ad  ora      424 
admouet  atque  animae  fugienti  obsistere  temptat. 
ut  uidet  exstinctum,  dictis  quae  clamor  ad  aures 
arcuit  ire  meas,  telo,  quod  inhaeserat  illi, 
incubuit  moriensque  suum  conplexa  maritum  est. 
Ante  oculos  stat  et  ille  meos,  qui  sena  leonum 
uinxerat  inter  se  conexis  uellera  nodis,  430 

Phaeocomes,  hominemque  simul  protectus  equum- 

que. 
caudice  qui  misso,  quem  uix  iuga  bina  mouerent, 
Tectaphon  Oleniden  a  summo  uertice  fregit. 
ast  ego,  dum  parat  hic  armis  nudare  iacentem, 
(scit  tuus  hoc  genitor)  gladium  spoliantis  in  ima 
ilia  demisi.     Chthonius  quoque  Teleboasque       436 
ense  iacent  nostro  :  ramum  prior  ille  bifurcum 
gesserat,  hic  iaculum.     iaculo  mihi  uulnera  fecit. 
signa  uides,  apparet  adhuc  uetus  inde  cicatrix. 
tunc  ego  debueram  capienda  ad  Pergama  mitti,  440 
tum  poteram  magni,  si  non  superare,  morari 
Hectoris  arma  meis.     illo  sed  tempore  nullus 
aut  puer  Hector  erat ;  nunc  me  mea  deficit  aetas. 
quid  tibi  uictorem  gemini  Periphanta  Pyraethi, 
Ampyca  quid  referam,  qui  quadrupedantis  Echetli 
flxit  in  aduerso  cornum  sine  cuspide  uultu  ?         446 
uecte  Pelethronium  Macareus  in  pectus  adacto 
strauit  Erigdupum.     memini  et  uenabula  condi 
inguine  Nesseis  manibus  coniecta  Cymeli. 
nec  tu  credideris  tantum  cecinisse  futura  450 

Ampyciden  Mopsum  :  Mopso  iaculante  biformis 
occubuit  frustraque  loqui  temptauit  Hodites 
ad  mentum  lingua  mentoque  ad  guttura  hxo. 

Quinque  neci   Caeneus    dederat,    Styphelumque 

Bromumque 
Antimachumque  Elymumque  securiferumque   Py- 

racmon.  455 

uulnera  non  memini,  numerum  nomenque  notaui. 
prouolat  Emathii  spoliis  armatus  Halesi, 
quem  dederat  leto,  membris  et  corpore  Latreus 

maximus.     huic  aetas  inter  iuuenemque  senemque, 
uis  iuuenalis  erat,  uariabant  tempora  cani.  460 

qui  clipeo  gladioque  Macedoniaque  sarissa 
conspicuus  faciemque  obuersus  in  agmen  utrumque 
armaque  concussit  certumque  equitauit  in  orbem 
uerbaque  tot  fudit  uacuas  animosus  in  auras  : 
"  et  te,  Caeni,  feram  ?  nam  tu  mihi  femina  semper, 
tu  mihi  Caenis  eris.     nec  te  natalis  origo  466 

commonuit,  mentemque  subit,  quo  praemia  facto 
quaque  uiri  falsam  speciem  mercede  pararis  ? 
quid  sis  nata  uide,  uel  quid  sis  passa,  columque, 
i,  cape  cum  calathis  et  stamina  pollice  torque  ;    470 
bella  relinque  uiris. "    iactanti  talia  Caeneus 
extentum  cursu  missa  latus  eruit  hasta, 
qua  uir  equo  commissus  erat.     furit  ille  dolore 
nudaque  Phyllei  iuuenis  ferit  ora  sarissa. 
non  secus  haec  resilit,  quam  tecti  a  culmine  grando, 
aut  siquis  paruo  feriat  caua  tympana  saxo.  476 

comminus  adgreditur  laterique  recondere  duro 
luctatur  gladium  :  gladio  loca  peruia  non  sunt. 
"haud  tamen  effugies  ;  medio  iugulaberis  ense, 
quandoquidem  mucro  est  hebes  "  inquit  et  in  latus 

ensem  480 

obliquat  longaque  amplectitur  ilia  dextra. 
plaga  facit  gemitus  in  corpore  marmoris  icti, 
iractaque  dissiluit  percusso  lammina  callo. 
ut  satis  inlaesos  miranti  praebuit  artus, 
"nunc  age  "  ait  Caeneus  "  nostro  tua  corpora  ferro 
temptemus  "  capuloque  tenus  demisit  in  armos   486 
ensem  fatiferum  caecamque  in  uiscera  mouit 
uersauitque  manum  uulnusque  in  uulnere  fecit. 
ecce  ruunt  uasto  rabidi  clamore  Bimembres 
telaque  in  hunc  omnes  unum  mittuntque  feruntque. 
tela  retusa  cadunt,  manet  inperfossus  ab  omni    491 
inque  cruentatus  Caeneus  Elateius  ictu. 
f ecerat  attonitos  noua  res.     * '  heu  dedecus  ingens  " 
Monychus  exclamat,  "populus  superamur  ab  uno 
uixque  uiro.     quamquam  ille  uir  est,  nos  segnibus 

actis,  495 

quod  fuit  ille,  sumus.     quid  membra  inmania  pro- 

sunt? 
quid  geminae  uires  et  quod  fortissima  rerum 
in  nobis  duplex  natura  animalia  iunxit  ? 
nec  nos  matre  dea,  nec  nos  Ixione  natos 
esse  reor,  qui  tantus  erat,  Iunonis  ut  altae  500 

spem  caperet ;  nos  semimari  superamur  ab  hoste. 
saxa  trabesque  super  totosque  inuoluite  montes 
uiuacemque  animam  missis  elidite  siluis. 
silua  premat  fauces,  et  erit  pro  uulnere  pondus.', 
dixit  et  insani  deiectam  uiribus  Austri  505 

forte  trabem  nactus  ualidum  coniecit  in  hostem 
exemplumque  fuit.     paruoque  in  tempore  nudus 
arboris  Othrys  erat,  nec  habebat  Pelios  umbras. 
obrutus  inmani  cumulo  sub  pondere  Caeneus 
aestuat  arboreo  coniectaque  robora  duris  510 

fert  umeris.     sed  enim  postquam  super  ora  caputque 
creuit  onus  neque  habet  quas  ducat  spiritus  auras, 
deficit  interdum,  modo  se  super  aera  frustra 
tollere  conatur  iactasque  euoluere  siluas, 
interdumque  mouet,  ueluti,  quam  cernimus,  ecce, 
ardua  si  terrae  quatiatur  motibus  Ide.  516 

exitus  in  dubio  est.     alii  sub  inania  corpus 
Tartara  detrusum  siluarum  mole  ferebant ; 
abnuit  Ampycides  medioque  ex  aggere  fuluis 
uidit  auem  pennis  liquidas  exire  sub  auras,  520 

quae  mihi  tunc  primum,  tunc  est  conspecta  supre- 

mum. 
hanc  ubi  lustrantem  leni  sua  castra  uolatu 
Mopsus  et  ingenti  circum  clangore  sonantem 
adspexit,  pariterque  animis  oculisque  secutus 
"  o  salue,"  dixit  "  Lapithaeae  gloria  gentis,        525 
maxime  uir  quondam,  sed  nuncauis  unica,  Caeneu. 
credita  res  auctore  suo  est.     dolor  addidit  iram, 
oppressumque  aegre  tulimus  tot  ab  hostibus  unum. 
nec  prius  abstitimus  ferro  exercere  dolorem,         529 
quam  data  pars  leto,  partem  f uga  noxque  remouit. ' 

Haec  inter  Lapithas  et  semihomines  Centauros 
proelia,  Tlepolemus,  Pylio  referente,  dolorem 
praeteriti  Alcidae  tacito  non  pertulit  ore 
atque  ait :   *  Herculeae  mirum  est  obliuia  laudis 
acta  tibi,  senior.     certe  mihi  saepe  referre  535 

Nubigenas  domitos  a  se  pater  esse  solebat. ' 
tristis  ad  haec  Pylius :  ■  quid  me  meminisse  malorum 
cogis  et  obductos  annis  rescindere  luctus 
inque  tuum  genitorem  odium  offensasque  fateri  ? 
ille  quidem  maiora  fide  di  !  gessit  et  orbem  540 

inpleuit  meritis,  quod  mallem  posse  negare. 
sed  neque  Deiphooum  nec  Polydamanta  nec  ipsum 
Hectora  laudamus.     quis  enini  laudauerit  hostem  ? 
ille  tuus  genitor  Messenia  moenia  quondam 

n.  P 

strauit  et  inmeritas  urbes  Elinque  Pylonque        545 
diruit  inque  meos  ferrum  flammamque  penates 
inpulit.     utque  alios  taceam,  quos  ille  peremit, 
bis  sex  Nelidae  fuimus,  conspecta  iuuentus  ; 
bis  sex  Herculeis  ceciderunt,  me  minus  uno, 
uiribus.     atque  alios  uinci  potuisse  ferendum  est : 
mira  Periclymeni  mors  est.     cui  posse  figuras      551 
sumere  quas  uellet  rursusque  reponere  sumptas 
Neptunus  dederat,  Nelei  sanguinis  auctor. 
hic  ubi  nequiquam  est  formas  uariatus  in  omnes, 
uertitur  in  faciem  uolucris,  quae  fulmina  curuis  555 
ferre  solet  pedibus,  diuum  gratissima  regi. 
uiribus  usus  auis  pennis  rostroque  redunco 
hamatisque  uiri  laniauerat  unguibus  ora. 
tendit  in  hanc  nimium  certos  Tirynthius  arcus 
atque  inter  nubes  sublimia  membra  ferentem       560 
pendentemque  ferit,  lateri  qua  iungitur  ala. 
nec  graue  uulnus  erat ;  sed  rupti  uulnere  nerui 
deficiunt  motumque  negant  uiresque  uolandi. 
decidit  in  terram,  non  concipientibus  auras 
infirmis  pennis,  et  quae  leuis  haeserat  alae,  565 

corporis  adfixi  pressa  est  grauitate  sagitta 
perque  latus  summum  iugulo  est  exacta  sinistro. 
nunc  uideor  debere  tui  praeconia  rebus 
Herculis,  o  Rhodiae  ductor  pulcherrime  classis  ? 
nec  tamen  ulterius  quam  fortia  facta  silendo        570 
ulciscor  f ratres.     solida  est  mihi  gratia  tecum. 5 

Haec  postquam  dulci  Neleius  edidit  ore, 
a  sermone  senis  repetito  munere  Bacchi 
surrexere  toris  ;  nox  est  data  cetera  somno. 

At  deus,  aequoreas  qui  cuspide  temperat  undas, 
in  uolucrem  corpus  nati  Phaethontida  uersum     576 
mente  dolet  patria  saeuumque  perosus  Achillem 
exercet  memores  plus  quam  ciuiliter  iras. 
iamque  fere  tracto  duo  per  quinquennia  bello 
talibus  intonsum  conpellat  S???inthea  dictis  :         5S0 
*  o  mihi  de  fratris  longe  gratissime  natis, 
inrita  qui  mecum  posuisti  moenia  Troiae, 
ecquid,  ubi  has  iam  iam  casuras  adspicis  arces, 
ingemis  ?  aut  ecquid  tot  defendentia  muros 
milia  caesa  doles  ?  ecquid,  ne  persequar  omnes,   5S5 
Hectoris  umbra  subit  circum  sua  Pergama  tracti  ? 
cum  tamen  ille  ferox  belloque  cruentior  ipso 
uiuit  adlmc,  operis  nostri  populator,  Achilles. 
det  mihi  se  ;  faxo  triplici  quid  cusrude  possim 

sentiat.     at  quoniam  concurrere  comminus  hosti 

non  datur,  occulta  necopinum  perde  sagitta.'       591 

adnuit  atque  animo  pariter  patruique  suoque 

Delius  indulgens  nebula  uelatus  in  agmen 

peruenit  Iliacum  mediaque  in  caede  uirorum 

rara  per  ignotos  spargentem  cernit  Achiuos  595 

tela  Parin.     fassusque  deum  '  quid  spicula  perdis 

sanguine  plebis  ? '  ait  s  siqua  est  tibi  cura  tuorum, 

uertere  in  Aeaciden  caesosque  ulciscere  fratres '. 

dixit  et  ostendens  sternentem  Troica  ferro 

corpora  Peliden  arcus  obuertit  in  illum  600 

certaque  letifera  derexit  spicula  dextra. 

quod  Priamus  gaudere  senex  post  Hectora  possefc, 

hoc  fuit.     ille  igitur  tantorum  uictor,  Achille, 

uictus  es  a  timido  Graiae  raptore  maritae. 

at  si  femineo  fuerat  tibi  Marte  cadendum,  605 

Thermodontiaca  malles  cecidisse  bipenni. 

Iam  timor  ille  Phrygum,  decus  et  tutela  Pelasgi 
nominis,  Aeacides,  caput  insuperabile  bello, 
arserat ;  armarat  deus  idem,  idemque  cremarat. 
iam  cinis  est,  et  de  tam  magno  restat  Achille      610 
nescioquid,  paruam  quod  non  bene  conpleat  urnam  ; 
at  uiuit  totum  quae  gloria  conpleat  orbem. 
haec  illi  mensura  uiro  respondet  et  hac  est 
par  sibi  Pelides  nec  inania  Tartara  sentit. 
ipse  etiam,  ut  cuius  fuerit  cognoscere  posses,       615 
bella  mouet  clipeus,  deque  armis  arma  feruntur. 
non  ea  Tydides,  non  audet  Oileos  Aiax, 
11011  minor  Atrides,  non  bello  maior  et  aeuo 
poscere,  non  alii.     solis  Telamone  creato 
Laerteque  fuit  tantae  fiducia  laudis.  62^ 

a  se  Tantalides  onus  inuidiamque  remouit 
Argolicosque  duces  mediis  considere  castris 
iussit  et  arbitrium  litis  traiecit  in  omnes. 

LIBER  TERTIVS  DECIMVS 

Consedere  duces  et  uulgi  stante  corona 

surgit  ad  hos  clipei  dominus  septemplicis  Aiax, 

utque  erat  inpatiens  irae,  Sigeia  toruo 

litora  respexit  classemque  in  litore  uultu 

intendensque  manus  '  agimus,  pro  Iuppiter,'  inquit 

' ante  rates  causam,  et  mecum  confertur  Vlixes.      6 

at  non  Hectoreis  dubitauit  cedere  flammis, 

quas  ego  sustinui,  quas  hac  a  classe  fugaui. 
tutius  est  igitur  fictis  contendere  uerbis 
quam  pugnare  manu.  sed  nec  mihi  dicere  promptum, 
nec  f acere  est  isti ;  quantumque  ego  Marte  f eroci  1 1 
inque  acie  ualeo,  tantum  ualet  iste  loquendo. 
nec  memoranda  tamen  uobis  mea  facta,  Pelasgi, 
esse  reor  ;  uidistis  enim.     sua  narret  Vlixes, 
quae  sine  teste  gerit,  quorum  nox  conscia  sola  est. 
praemia  magna  peti  fateor.     sed  demit  honorem  16 
aemulus  :  Aiaci  non  est  tenuisse  superbum, 
sit  licet  hoc  ingens,  quicquid  sperauit  Vlixes. 
iste  tulit  pretium  iam  nunc  temptaminis  huius  ; 
quo  cum  uictus  erit,  mecum  certasse  feretur.  20 

atque  ego,  si  uirtus  in  me  dubitabilis  esset, 
nobilitate  potens  essem,  Telamone  creatus, 
moenia  qui  forti  Troiana  sub  Hercule  cepit 
litoraque  intrauit  Pagasaea  Colcha  carina. 
Aeacus  huic  pater  est,  qui  iura  silentibus  illic       25 
reddit,  ubi  Aeoliden  saxum  graue  Sisyphon  urguet. 
Aeacon  agnoscit  summus  prolemque  fatetur 
Iuppiter  esse  suam  ;  sic  a  Ioue  tertius  Aiax. 
nec  tamen  haec  series  in  causam  prosit,  Acliiui, 
si  mihi  cum  magno  non  est  communis  Achille.       30 
frater  erat,  fraterna  peto.     quid  sanguine  cretus 
Sisyphio  furtisque  et  fraude  simillimus  illi 
inserit  Aeacidis  alienae  nomina  gentis  ? 
an  quod  in  arma  prior  nulloque  sub  indice  ueni, 
arma  neganda  mihi  ?  potiorque  uidebitur  ille,        35 
ultima  qui  cepit  detrectauitque  furore 
militiam  ficto,  donec  sollertior  isto, 
sed  sibi  inutilior  timidi  commenta  retexit 
Naupliades  animi  uitataque  traxit  ad  arma  ? 
optima  num  sumat,  quia  sumere  noluit  ulla  ;        40 
nos  inhonorati  et  clonis  patruelibus  orbi, 
obtulimus  quia  nos  ad  prima  pericula,  simus  ? 
atque  utinam  aut  uerus  furor  ille  aut  creditus  esset, 
nec  comes  hic  Phrygias  umquam  uenisset  ad  arces 
hortator  scelerum  !  non  te,  Poeantia  proles,  45 

expositum  Lemnos  nostro  cum  crimine  haberet ! 
qui  nunc,  ut  memorant,  siluestribus  abditus  antris 
saxa  moues  gemitu,  Laertiadaeque  precaris 
quae  meruit ;  quae,  si  di  sunt,  non  uana  precaris. 
et  nunc  ille  eaclem  nobis  iuratus  in  arma,  50 

heu  spes  una  ducum,  quo  successore  sagittae 
Herculis  utuntur,  fractus  morboque  fameque 

uelaturque  aliturque  auibus  uolucresque  petendo 
debita  Troianis  exercet  spicula  fatis. 
ille  tamen  uiuit,  quia  non  comitauit  Vlixen  ;         55 
mallet  et  infelix  Palamedes  esse  relictus, 
[uiueret  aut  certe  letum  sine  crimine  haberet] 
quem  male  conuicti  nimium  memor  iste  furoris 
prodere  rem  Danaam  finxit  fictumque  probauit 
crimen  et  ostendit,  quod  iam  praefoderat,  aurum.  60 
ergo  aut  exilio  uires  subduxit  Achiuis 
aut  nece  ;  sic  pugnat,  sic  est  metuendus  Vlixes. 
qui  licet  eloquio  fidum  quoque  Nestora  uincat, 
haud  tamen  efficiet,  desertum  ut  Nestora  crimen 
esse  rear  nullum.     qui  cum  inploraret  Vlixen        65 
uulnere  tardus  equi  fessusque  senilibus  annis, 
proditus  a  socio  est.     non  haec  mihi  crimina  fingi 
scit  bene  Tydides,  qui  nomine  saepe  uocatum 
corripuit  trepidoque  fugam  exprobrauit  amico. 
adspiciunt  oculis  superi  mortalia  iustis.  70 

en  eget  auxilio,  qui  non  tulit,  utque  reliquit, 
sic  linquendus  erat ;  legem  sibi  dixerat  ipse. 
conclamat  socios.     adsum  uideoque  trementem 
pallentemque  metu  et  trepidantem  morte  f utura. 
opposui  molem  clipei  texique  iacentem  75 

seruauique  animam  (minimum  est  hoc  laudis)  iner- 

tem. 
si  perstas  certare,  locum  redeamus  in  illum  ; 
redde  hostem  uulnusque  tuum  solitumque  timorem 
post  clipeumque  late  et  mecum  contende  sub  illo. 
at  postquam  eripui,  cui  standi  uulnera  uires  80 

non  dederant,  nullo  tardatus  uulnere  fugit. 
Hector  adest  secumque  deos  in  proelia  ducit, 
quaque  ruit,  non  tu  tantum  terreris,  Vlixe, 
sed  fortes  etiam  ;  tantum  trahit  ille  timoris. 
hunc  ego  sanguineae  successu  caedis  ouantem       85 
eminus  ingenti  resupinum  pondere  fudi, 
hunc  ego  poscentem,  cum  quo  concurreret,  unus 
sustinui.     sortemque  meam  uouistis,  Achiui, 
et  uestrae  ualuere  preces.     si  quaeritis  huius 
fortunam  pugnae,  non  sum  superatus  ab  illo.        90 
ecce  ferunt  Troes  ferrumque  ignesque  Iouemque 
in  Danaas  classes.     ubi  nunc  facundus  Vlixes  ? 
nempe  ego  mille  meo  protexi  pectore  puppes, 
spem  uestri  reditus.     date  pro  tot  nauibus  arma. 
quod  si  uera  licet  mihi  dicere,  quaeritur  istis        95 
quam  mihi  maior  honos,  coniunctaque  gloria  nostra 

est, 

atque  Aiax  arrnis,  non  Aiaci  arma  petuntur. 
conferat  his  Ithacus  Khesum  inbellemque  Dolona 
Priamidenque  Helenum  rapta  cum  Pallade  captum 
luce  nihil  gestum,  nihil  est  Diomede  remoto.        ioo 
si  semel  ista  datis  meritis  tam  uilibus  arma, 
diuidite,  et  pars  sit  maior  Diomedis  in  illis. 
quo  tamen  haec  Ithaco,  qui  clam,  qui  semper  inermis 
rem  gerit  et  furtis  incautum  decipit  hostem  ? 
ipse  nitor  galeae  claro  radiantis  ab  auro  105 

insidias  prodet  manifestabitque  latentem. 
sed  neque  Dulichius  sub  Achillis  casside  uertex 
pondera  tanta  feret,  nec  non  onerosa  grauisque 
Pelias  hasta  potest  inbeilibus  esse  lacertis, 
nec  clipeus  uasti  caelatus  imagine  mundi  110 

conueniet  timidae  nataeque  ad  furta  sinistrae. 
debilitaturum  quid  te  petis,  inprobe,  munus  ? 
quod  tibi  si  populi  donauerit  error  Achiui, 
cur  spolieris,  erit,  non  cur  metuaris  ab  hoste, 
etfuga,  qua  sola  cunctos,  timidissime,  uincis,      115 
tarda  futura  tibi  est  gestamina  tanta  trahenti. 
adde  quod  iste  tuus,  tam  raro  proelia  passus, 
integer  est  clipeus  :  nostro,  qui  tela  ferendo 
mille  patet  plagis,  nouus  est  successor  habendus. 
denique,  quid  uerbis  opus  est  ?  spectemur  agendo. 
arma  uiri  fortis  medios  mittantur  in  hostes  ;         121 
inde  iubete  peti  et  referentem  ornate  relatis. ' 
Finierat  Telamone  satus  uulgique  secutum 
ultima  murmur  erat,  donec  Laertius  heros 
adstitit  atque  oculos  paulum  tellure  moratos        125 
sustulit  ad  proceres  expectatoque  resoluit 
ora  sono  ;  neque  abest  facundis  gratia  dictis. 
'  si  mea  cum  uestris  ualuissent  uota,  Pelasgi, 
non  foret  ambiguus  tanti  certaminis  heres, 
tuque  tuis  armis,  nos  te  poteremur,  Achille.         130 
quem  quoniam  non  aequa  mihi  uobisque  negarunt 
fata  '  (manuque  simul  ueluti  lacrimantia  tersit 
lumina),  '  quis  magno  melius  succedit  Achilli 
quam  per  quem  magnus  Danais  successit  Achilles  ? 
huic  modo  ne  prosit  quod,  ut  est,  hebes  esse  uidetur, 
neue  mihi  noceat  quod  uobis  semper,  Achiui,       136 
profuit  ingenium,  meaque  haec  facundia,  siqua  est, 
quae  nunc  pro  domino,  pro  uobis  saepe  locuta  est, 
inuidia  careat,  bona  nec  sua  quisque  recuset. 
nam  genus  et  proauos  et  quae  non  fecimus  ipsi,  140 

uix  ea  nostra  uoco.     sed  enim,  quia  rettulit  Aiax 
esse  Iouis  pronepos,  nostri  quoque  sanguinis  auctor 
Iuppiter  est  totidemque  gradus  distamus  ab  illo. 
nam  mihi  Laertes  pater  est,  Arcesius  illi, 
Iuppiter  huic,  neque  in  his  quisquam  damnatus  et 
exul.  145 

est  quoque  per  matrem  Cyllenius  addita  nobis 
altera  nobilitas  ;  deus  est  in  utroque  parente. 
sed  neque  materno  qubd  sum  generosior  ortu, 
nec  mihi  quod  pater  est  fraterni  sanguinis  insons, 
proposita  arma  peto.     meritis  expendite  causam, 
dummodo,  quod  fratres  Telamon  Peleusque  fuerunt, 
Aiacis  meritum  non  sit,  nec  sanguinis  ordo  ;         152 
sed  uirtutis  honor  spoliis  quaeratur  in  istis. 
aut  si  proximitas  primusque  requiritur  heres, 
est  genitor  Peleus,  est  Pyrrhus  hlius  illi  ;  155 

quis  locus  Aiaci?  Phthiam  haec  Scyrumue  ferantur. 
nec  minus  est  isto  Teucer  patruelis  Achilli. 
num  petit  ille  tamen,  num  si  petat,  auferat  illa  ? 
ergo  operum  quoniam  nudum  certamen  habetur, 
plura  quidem  feci  quam  quae  conprendere  dictis  160 
in  promptu  mihi  sit ;  rerum  tamen  ordine  ducar. 
praescia  uenturi  genetrix  Nereia  leti 
dissimulat  cultu  natum  ;  et  deceperat  omnes, 
in  quibus  Aiacem,  sumptae  fallacia  uestis. 
arma  ego  femineis  animum  motura  uirilem  165 

mercibus  inserui ;  neque  adhuc  proiecerat  heros 
uirgineos  habitus,  cum  parmam  hastamque  tenenti 
"  nate  dea,"  dixi  "  tibi  se  peritura  reseruant 
Pergama.   quid  dubitas  ingentem  euertere  Troiam  ? " 
iniecique  manum  fortemque  ad  fortia  misi.  170 

ergo  opera  illius  mea  sunt ;  ego  Telephon  hasta 
pugnantem  domui,  uictum  orantemque  refeci ; 
quod  Thebae  cecidere,  meum  est ;  me  credite  Lesbon, 
ine  Tenedon  Chrysenque  et  Cillan,  Apollinis  urbes, 
et  Scyrum  cepisse  ;  mea  concussa  putate  1 75 

procubuisse  solo  Lyrnesia  moenia  dextra. 
utque  alios  taceam,  qui  saeuum  perdere  posset 
Hectora,  nempe  dedi ;  per  me  iacet  inclitus  Hector. 
illis  haec  armis,  quibus  est  inuentus  Achilles, 
arma  peto.     uiuo  dederam,  post  fata  reposco.       180 
at  dolor  unius  Danaos  peruenit  ad  omnes 
Aulidaque  Euboicam  conplerunt  mille  carinae, 
expectata  diu,  nulla  aut  contraria  classi 
ilamina  erant,  duraeque  iubent  Agamemnona  sortes 

inmeritam  saeuae  natam  mactare  Dianae.  185 

denegat  hoc  genitor  diuisque  irascitur  ipsis 
atque  in  rege  tamen  pater  est.     ego  mite  parentis 
ingenium  uerbis  ad  publica  commoda  uerti. 
nunc  equidem  fateor,  fassoque  ignoscat  Atrides  : 
difficilem  tenui  sub  iniquo  iudice  causam  190 

hunc  tamen  utilitas  populi  fraterque  datique 
summa  mouet  sceptri,  laudem  ut  cum  sanguine 

penset. 
mittor  et  ad  matrem,  quae  non  hortanda,  sed  astu 
decipienda  fuit.     quo  si  Telamonius  isset, 
orba  suis  essent  etiam  nunc  lintea  uentis.  195 

mittor  et  Iliacas  audax  orator  ad  arces, 
uisaque  et  intrata  est  altae  mihi  curia  Troiae  ; 
plenaque  adhuc  erat  illa  uiris.     interritus  egi 
quam  mihi  mandarat  communem  Graecia  causam. 
accusoque  Parin  praedamque  Helenamque  reposco 
et  moueo  Priamum  Priamoque  Antenora  iunctum. 
at  Paris  et  fratres  et  qui  rapuere  sub  illo,  202 

uix  tenuere  manus  (scis  hoc,  Menelae)  nefandas, 
primaque  lux  nostri  tecum  fuit  illa  pericli. 
Ionga  referre  mora  est  quae  consilioque  manuque 
utiliter  feci  spatiosi  tempore  belli.  206 

post  acies  primas  urbis  se  moenibus  hostes 
continuere  diu,  nec  aperti  copia  Martis 
ulla  fuit ;  decimo  demum  pugnauimus  anno. 
quid  facis  interea  qui  nil,  nisi  proelia,  nosti  ?        210 
quis  tuus  usus  erat  ?  nam  si  mea  facta  requiris, 
hostibus  insidior,  f ossas  munimine  cingo, 
consolor  socios  ut  longi  taedia  belli 
mente  ferant  placida,  doceo  quo  simus  alendi 
armandique  modo,  mittor  quo  postulat  usus.        2 1 5 
ecce  Iouis  monitu,  deceptus  imagine  somni, 
rex  iubet  incepti  curam  dimittere  belli. 
ille  potest  auctore  suam  defendere  uocem.  218 

non  sinat  hoc  Aiax  delendaque  Pergama  poscat, 
quodque  potest,  pugnet.    cur  non  remoratur  ituros  ? 
cur  non  arma  capit,  dat  quod  uaga  turba  sequatur  ? 
non  erat  hoc  nimium  nuniquam  nisi  magna  loquenti. 
quid  quod  et  ipse  fugit  ?  uidi,  puduitque  uidere, 
cum  tu  terga  dares  inhonestaque  uela  parares. 
nec  mora,  "quid  facitis  ?  quae  uos  dementia"  dixi 
"  concitat,  o  socii,  captam  dimittere  Troiam  ?      226 
quidue  domum  fertis  decimo,  nisi  dedecus,  anno?  " 
talibus  atque  aliis,  in  quae  dolor  ipse  disertum 

fecerat,  auersos  profuga  de  elasse  reduxi. 

conuocat  Atrides  socios  terrore  pauentes  ;  230 

nec  Telamoniades  etiam  nunc  hiscere  quicquam 

audet.     at  ausus  erat  reges  incessere  dictis 

Thersites,  etiam  per  me  haud  inpune,  proteruis. 

erigor  et  trepidos  ciues  exhortor  in  hostem 

amissamque  mea  uirtutem  uoce  repono.  235 

tempore  ab  hoc  quodcumque  potest  fecisse  uideri 

fortiter  iste,  meum  est,  qui  dantem  terga  retraxi. 

denique  de  Danais  quis  te  laudatue  petitue  ? 

at  sua  Tydides  mecum  communicat  acta, 

me  probat  et  socio  semper  confidit  Vlixe.  240 

est  aliquid  de  tot  Graiorum  milibus  unum 

a  Diomede  legi.    nec  me  sors  ire  iubebat : 

sic  tamen  et  spreto  noctisque  hostisque  periclo 

ausum  eadem,  quae  nos,  Phrygia  de  gente  Dolona 

interimo  ;  non  ante  tamen  quam  cuncta  coegi      245 

prodere  et  edidici  quid  perfida  Troia  pararet. 

omnia  cognoram,  nec  quod  specularer  habebam, 

et  iam  promissa  poteram  cum  laude  reuerti. 

haud  contentus  eo  petii  tentoria  Rhesi 

inque  suis  ipsum  castris  comitesque  peremi.         250 

atque  ita  captiuo  uictor  uotisque  potitus 

ingredior  curru  laetos  imitante  triumphos. 

cuius  equos  pretium  pro  nocte  poposcerat  hostis, 

arma  negate  mihi,  fueritque  benignior  Aiax. 

quid  Lycii  referam  Sarpedonis  agmina  ferro         255 

deuastata  meo  ?  cum  multo  sanguine  f udi 

Coeranon  Iphitiden  et  Alastoraque  Chromiumque 

Alcandrumque  Haliumque  Noemonaque  Prytanim- 

que 
exitioque  dedi  cum  Chersidamante  Thoona  259 

et  Charopem  fatisque  inmitibus  Ennomon  actum 
quique  minus  celebres  nostra  sub  moenibus  urbis 
procubuere  manu.     sunt  et  mihi  uulnera,  ciues, 
ipso  pulchra  loco.    nec  uanis  credite  uerbis  : 
adspicite  en'  uestemque  manudiduxit  et  'haecsunt 
pectora  semper '  ait  *  uestris  exercita  rebus.         265 
at  nil  inpendit  per  tot  Telamonius  annos 
sanguinis  in  socios  et  habet  sine  uulnere  corpus. 
quid  tamen  hoc  refert,  si  se  pro  classe  Pelasga 
arma  tulisse  refert  contra  Troasque  Iouemque 
confiteorque  tulit  ?  neque  enim  benefacta  maligne 
detractare  meum  est.     sed  ne  oommunia  solus     271 

occupet  atque  aliquem  uobis  quoque  reddat  honorem. 

reppulit  Actorides  sub  imagine  tutus  Achillis 

Troas  ab  arsuris  cum  defensore  carinis. 

ausum  etiam  Hectoreis  solum  concurrere  telis      275 

se  putat,  oblitus  regisque  d\icu?nque  meique, 

nonus  in  officio  et  praelatus  munere  sortis. 

sed  tamen  euentus  uestrae,  fortissime,  pugnae 

quis  fuit  ?  Hector  abit  uiolatus  uulnere  nullo. 

me  miserum,  quanto  cogor  meminisse  dolore        280 

temporis  illius,  qu©  Graium  murus  Achilles 

procubuit !  nec  me  lacrimae  luctusque  timorque 

tardarunt  quin  corpus  humo  sublime  referrem. 

his  umeris,  his,  inquam,  umeris  ego  corpus  Achillis 

et  simul  arma  tuli ;  quae  nunc  quoque  ferre  laboro. 

sunt.mihi  quae  ualeant  in  talia  pondera  uires,     286 

est  animus  certe  uestros  sensurus  honores. 

scilicet  idcirco  pro  nato  caerula  mater 

ambitiosa  suo  fuit,  ut  caelestia  dona, 

artis  opus  tantae,  rudis  et  sine  pectore  miles        290 

indueret  ?  neque  enim  clipei  caelamina  nouit, 

Oceanum  et  terras  cumque  alto  sidera  caelo 

Pleiadasque  Hyadasque  inmunemque  aequoris  Arc- 

ton 
diuersosque  orbes  nitidumque  Orionis  ensem. 
[postulat  ut  capiat  quae  non  intellegit  arma.]      295 
quid  quod  me  duri  f ugientem  munera  belli 
arguit  incepto  serum  accessisse  labori, 
nec  se  magnanimo  maledicere  sentit  Achilli  ? 
si  simulasse  uocas  crimen,  simulauimus  ambo, 
si  mora  pro  culpa  est,  ego  sum  maturior  illo.        300 
me  pia  detinuit  coniunx,  pia  mater  Achillem, 
])rimaque  sunt  illis  data  tempora,  cetera  uobis. 
haud  timeo,  si  iam  nequeam  defendere,  crimen 
cum  tanto  commune  uiro.     deprensus  Vlixis 
ingenio  tamen  ille,  at  non  Aiacis  Vlixes.  305 

neue  in  me  stolidae  conuicia  fundere  linguae 
admiremur  eum,  uobis  quoque  digna  pudore 
obicit.     an  falso  Palameden  crimine  turpe  est 
accusasse  mihi,  uobis  damnasse  decorum  ? 
sed  neque  Naupliades  facinus  defendere  tantum  310 
tamque  patens  ualuit,  nec  uos  audistis  in  illo 
crimina  ;  uidistis  praestoque  obiecta  patebant. 
nec  Poeantiaden  quod  habet  Vulcania  Lemnos, 
esse  reus  merui :  factum  defendite  uestrum ; 
consensistis  enim.     nec  me  suasisse  negabo         315 

ut  se  subtraheret  bellique  uiaeque  labori 
temptaretque  feros  requie  finire  dolores. 
j>aruit  et  uiuit.     non  haec  sententia  tantum 
nda,  sed  et  felix,  cum  sit  satis  esse  fidelem. 
quem  quoniam  uates  delenda  ad  Pergama  poscunt, 
ne  mandate  mihi;  melius  Telamonius  ibit  321 

eloquioque  uirum  morbisque  iraque  furentem 
molliet,  aut  aliaua  producet  callidus  arte. 
ante  retro  Simois  fluet  et  sine  frondibus  Ide 
stabit  et  auxilium  promittet  Achaia  Troiae         325 
quam,  cessante  meo  pro  uestris  pectore  rebus, 
Aiacis  stolidi  Danais  sollertia  prosit. 
sis  licet  infestus  sociis  regique  mihique, 
dure  Philoctete,  licet  exsecrere  meumque 
deuoueas  sine  fine  caput  cupiasque  dolenti  330 

me  tibi  forte  dari  nostrumque  haurire  cruorem  ;  331 
te  tamen  adgrediar  mecumque  reducere  nitar  :     333 
tamque  tuis  potiar,  faueat  Fortuna,  sagittis, 
quam  sum  Dardanio,  quem  cepi,  uate  potitus,     335 
<{uam  responsa  deum  Troianaque  fata  retexi, 
quam  rapui  Phrygiae  signum  penetrale  Mineruae 
hostibus  e  mediis.     et  se  mihi  conferat  Aiax  ? 
nempe  capi  Troiam  prohibebant  fata  sine  illo. 
fortis  ubi  est  Aiax  ?  ubi  sunt  ingentia  magni        340 
uerba  uiri  ?  cur  hic  metuis  ?  cur  audet  Vlixes 
ire  per  excubias  et  se  committere  nocti 
perque  feros  enses  non  tantum  moenia  Troum, 
uerum  etiam  summas  arces  intrare  suaque 
eripere  aede  deam  raptamque  adf erre  per  hostes  ? 
quae  nisi  fecissem,  frustra  Telamone  creatus       346 
gestasset  laeua  taurorum  tergora  septem. 
illa  nocte  mihi  Troiae  uictoria  parta  est ; 
Pergama  tunc  uici,  cum  uinci  posse  coegi. 
desine  Tydiden  uultuque  et  murmure  nobis  350 

ostentare  meum  :  pars  est  sua  laudis  in  illo. 
nec  tu,  cum  socia  clipeum  pro  classe  tenebas, 
solus  eras  ;  tibi  turba  comes,  mihi  contigit  unus. 
qui  nisi  pugnacem  sciret  sapiente  minorem 
esse  nec  indomitae  deberi  praemia  dextrae,  355 

ipse  quoque  haec  peteret ;  peteret  moderatior  Aiax 
Eurypylusque  ferox  claroque  Andraemone  natus 
nec  minus  ldomeneus  patriaque  creatus  eadem 
Meriones,  peteret  maioris  frater  Atridae. 

quippe  manu  fortes  nec  sunt  mihi  Marte  secundi ; 
consiliis  cessere  meis.     tibi  dextera  bello  361 

utilis  ;  ingenium  est  quod  eget  moderamine  nostro ; 
tu  uires  sine  mente  geris,  mihi  cura  futuri ; 
tu  pugnare  potes,  pugnandi  tempora  mecum 
eligit  Atrides  ;  tu  tantum  corpore  prodes,  365 

nos  animo  ;  quantoque  ratem  qui  temperat  anteit 
remigis  officium,  quanto  dux  milite  maior, 
tantum  ego  te  supero.     nec  non  in  corpore  nostro 
pectora  sunt  potiora  manu  ;  uigor  omnis  in  illis. 
at  uos,  o  proceres,  uigili  date  praemia  uestro,       370 
proque  tot  annorum  cura,  quibus  anxius  egi, 
hunc  titulum  meritis  pensandum  reddite  nostris. 
iam  labor  in  fine  est ;  obstantia  fata  remoui, 
altaque  posse  capi  faciendo  Pergama  cepi. 
per  spes  nunc  socias  casuraque  moenia  Troum     375 
perque  deos  oro,  quos  hosti  nuper  ademi, 
per  siquid  superest  quod  sit  sapienter  agendum, 
siquid    adhuc    audax   ex    praecipitique    petendum 
est,  378 

este  mei  memores  ;  aut  si  mihi  non  datis  arma,  380 
huic  date  ' ;  et  ostendit  signum  fatale  Mineruae. 

Mota  manus  procerum  est,  et  quid  facundia  posset 
re  patuit ;  fortisque  uiri  tulit  arma  disertus. 
Hectora  qui  solus,  qui  ferrum  ignesque  Iouemque 
sustinuit  totiens,  unam  non  sustinet  iram,  385 

inuictumque  uirum  uicit  dolor.     arripit  ensem 
et  '  meus  hic  certe  est.  an  et  hunc  sibi  poscit  Vlixes? 
hoc  '  ait  '  utendum  est  in  me  mihi ;  quique  cruore 
saepe  Phrygum  maduit,  domini  nunc  caede  madebit, 
ne  quisquam  Aiacem  possit  superare  nisi  Aiax.'  390 
dixit  et  in  pectus  tum  demum  uulnera  passum, 
qua  patuit  ferrum,  letalem  condidit  ensem. 
nec  ualuere  manus  infixum  educere  telum  : 
expulit  ipse  cruor.     rubefactaque  sanguine  tellus 
purpureum  uiridi  genuit  de  caespite  florem,  395 

qui  prius  Oebalio  fuerat  de  uulnere  natus. 
littera  communis  mediis  pueroque  uiroque 
inscripta  est  foliis,  haec  nominis,  illa  querellae. 

Victor  ad  Hypsipyles  patriam  clarique  Thoantis 
et  ueterum  terras  lnfames  caede  uirorum  400 

uela  dat,  ut  referat  Tirynthia  tela  sagittas. 
quae  postquam  ad  Graios  domino  comitante  reuexit, 
inposita  est  sero  tandem  manus  ultima  bello. 

[Troia  simul  Priamusque  cadunt ;  Priameia  coniunx 
perdidit  infelix  hominis  post  omnia  formam,        405 
externasque  nouo  latratu  terruit  auras, 
longus  in  angustum  qua  clauditur  Hellespontus.] 
Ilion  ardebat,  neque  adhuc  consederat  ignis, 
exiguumque  senis  Priami  Iouis  ara  cruorem 
conbiberat.     tractata  comis  antisti^a  Phoebi        410 
non  profecturas  tendebat  ad  aethera  palmas. 
Dardanidas  matres  patriorum  signa  deorum, 
dum  licet,  amplexas  succensaque  templa  tenentes 
inuidiosa  trahunt  uictores  praemia  Grai. 
niittitur  Astyanax  illis  de  turribus,  unde  415 

pugnantem  pro  se  proauitaque  regna  tuentem 
saepe  uidere  patrem  monstratum  a  matre  solebat. 
iamque  uiam  suadet  Boreas,  flatuque  secundo 
carbasa  mota  sonant.     iubet  uti  nauita  uentis. 
'  Troia,  uale  ;  rapimur '  clamant,  dant  oscula  terrac 
Troades  et  patriae  fumantia  tecta  relinquunt.     421 
ultima  conscendit  classem,  miserabile  uisu, 
in  mediis  Hecube  natorum  inuenta  sepulcris  ; 
prensantem  tumulos  atque  ossibus  oscula  dantem 
bulichiae  traxere  manus.     tamen  unius  hausit  425 
inque  sinu  cineres  secum  tulit  Hectoris  haustos  ; 
Hectoris  in  tumulo  canum  de  uertice  crinem, 
inferias  inopes,  crinem  lacrimasque  reliquit. 

Est,  ubi  Troia  fuit,  Phrygiae  contraria  tellus 
Bistoniis  habitata  uiris.     Polymestoris  illic         430 
regia  diues  erat,  cui  te  commisit  alendum 
clam,  Polydore,  pater  Phrygiisque  remouit  ab  armis ; 
consilium  sapiens,  sceleris  nisi  praemia  magnas 
adiecisset  opes,  animi  inritamen  auari. 
ut  cecidit  fortuna  Phrygum,  capit  inpius  ensem  435 
rex  Thracum  iuguloque  sui  demisit  alumni 
et,  tamquam  tolli  cum  corpore  crimina  possent, 
exanimem  scopulo  subiectas  misit  in  undas. 

Litore  Threicio  classem  religarat  Atrides, 
dum  mare  pacatum,  dum  uentus  amicior  esset.    440 
hic  subito,  quantus  cum  uiueret  esse  solebat, 
exit  humo  late  rupta  similisque  minanti 
temporis  illius  uultum  referebat  Achilles, 
quo  ferus  iniustum  petiit  Agamemnona  ferro. 
4  inmemores '  que  '  mei  disceditis '  inquit  '  Achiui  ? 
obrutaque  est  mecum  uirtutis  gratia  nostrae  ?      446 
ne  facite ;  utque  meum  non  sit  sinehonoresepulcrum, 
placet  Achilleos  mactata  Polyxena  manes.' 

dixit,  et  inmiti  sociis  parentibus  umbrae, 
rapta  sinu  matris,  quam  iam  prope  sola  fouebat,  450 
fortis  et  infelix  et  plus  quam  femina  uirgo 
ducitur  ad  tumulum  diroque  fit  hostia  busto. 
quae  memor  ipsa  sui,  postquam  crudelibus  aris 
admota  est  sensitque  sibi  fera  sacra  parari, 
utque  Neoptolemum  stantem  ferrumque  tenentem 
inque  suo  uidit  figentem  lumina  uultu,  456 

1  utere  iamdudum  generoso  sanguine ; '  dixit 
'  nulla  mora  est ;  at  tu  iugulo  uel  pectore  telum 
conde  meo '  iugulumque  simul  pectusque  retexit. 
*  scilicet  haud  ulli  seruire  Polyxena  uellem.         460 
mors  tantum  uellem  matrem  mea  fallere  posset.  462 
mater  obest  minuitque  necis  mihi  gaudia  ;  quamuis 
non  mea  mors  illi,  uerum  sua  uita  tremenda  est. 
uos  modo,  ne  Stygios  adeam  non  libera  manes,   465 
(haud  per  tale  sacrum  numen  placabitis  ullum)  461 
este  procul,  si  iusta  peto,  tactuque  uiriles  466 

uirgineo  remouete  manus.     acceptior  illi, 
quisquis  is  est  quem  caede  mea  placare  paratis, 
liber  erit  sanguis.     siquos  tamen  ultima  nostri 
uerba  mouent  oris,  Priami  uos  filia  regis,  470 

non  captiua  rogat,  genetrici  corpus  inemptum 
reddite  ;  neue  auro  redimat  ius  triste  sepulcri 
sed  lacrimis.    tum,  cum  poterat,  redimebat  et  auro.' 
dixerat,  at  populus  lacrimas,  quas  illa  tenebat, 
non  tenet.    ipse  etiam  flens  inuitusque  sacerdos  475 
praebita  coniecto  rupit  praecordia  ferro. 
llla  super  terram  defecto  poplite  labens 
pertulit  intrepidos  ad  fata  nouissima  uultus. 
tum  quoque  cura  fuit  partes  uelare  tegendas, 
cum  caderet,  castique  decus  seruare  pudoris.        480 
Troades  excipiunt  deploratosque  recensent 
Priamidas  et  quod  dederit  domus  una  cruoris, 
teque  gemunt,  uirgo,  teque,  o  modo  regia  coniunx, 
regia  dicta  parens,  Asiae  fiorentis  imago,  484 

nunc  etiam  praedae  mala  sors,  quam  uictor  Vlixes 
esse  suam  nollet,  nisi  quod  tamen  Hectora  partu 
edideras  :  dominum  matri  uix  repperit  Hector. 
quae  corpus  conplexa  animae  tam  fortis  inane, 
quas  totiens  patriae  dederat  natisque  uiroque, 
huic  quoque  dat  lacrimas.     lacrimas  in  uulnera  fun- 
dit  490 

osculaque  ore  tegit  consuetaque  pectora  plangit 
canitiemque  suam  concretam  sanguine  uellens 

plura  quidem,  sed  et  haec  laniato  pectore  dixit : 
1  nata,  tuae  (quid  enim  superest  ?)  dolor  ultime  ma- 

tris,  494 

nata,  iaces,  uideoque  tuum,  mea  uulnera,  uulnus. 
et,  ne  perdiderim  quemquam  sine  caede  meorum, 
tu  quoque  uulnus  habes.     at  te,  quia  femina,  rebar 
a  ferro  tutam ;  cecidisti  et  femina  ferro, 
totque  tuos  idem  fratres,  te  perdidit  idem, 
exitium  Troiae  nostrique  orbator,  Achilles.  500 

at  postquam  cecidit  Paridis  Phoebique  sagittis, 
nunc  certe,  dixi,  non  est  metuendus  Achilles. 
nunc  quoque  mi  metuendus  erat ;  cinis  ipse  sepulti 
in  genus  hoc  saeuit,  tumulo  quoque  sensimus  hos- 

tem. 
Aeacidae  fecunda  fui.     iacet  Ilion  ingens,  505 

euentuque  graui  finita  est  publica  clades, 
sed  finita  tamen.     soli  mihi  Pergama  restant, 
in  cursuque  meus  dolor  est.     modo  maxima  rerum, 
tot  generis  natisque  potens  nuribusque  uiroque,  509 
nunc  trahor  exul,  inops,  tumulis  auulsa  meorum, 
Penelopae  munus.     quae  me  data  pensa  trahentem 
matribus  ostendens  Ithacis  "  haec  Hectoris  illa  est 
clara  parens,  haec  est  "  dicet  "  Priameia  coniunx." 
postque  tot  amissos  tu  nunc,  quae  sola  leuabas 
maternos  luctus,  hostilia  busta  piasti.  5 1 5 

inferias  hosti  peperi.     quo  ferrea  resto  ? 
quidue  moror  ?  quo  me  seruas,  annosa  senectus  ? 
quo,  di  crudeles,  nisi  quo  noua  funera  cernam, 
uiuacem  differtis  anum  ?  quis  posse  putaret 
felicem  Priamum  post  diruta  Pergama  dici  ?         520 
felix  morte  sua  est ;  nec  te,  mea  nata,  perempfcam 
adspicit  et  uitam  pariter  regnumque  reliquit. 
at,  puto,  funeribus  dotabere,  regia  uirgo, 
condeturque  tuum  monumentis  corpus  auitis.       524 
non  haec  est  fortuna  domus.     tibi  munera  matris 
contingent  fletus  peregrinaeque  haustus  harenae. 
omnia  perdidimus  ;  superest,  cur  uiuere  tempus 
in  breue  sustineam,  proles  gratissima  matri, 
nunc  solus,  quondam  minimus  de  stirpe  uirili, 
has  datus  Ismario  regi  Polydorus  in  oras.  530 

quid  moror  interea  crudelia  uulnera  lymphis 
abluere  et  sparsos  inmiti  sanguine  uultus  ? " 
dixit  et  ad  litus  passu  processit  anili, 
albentes  lacerata  comas.     '  date,  Troades,  urnam ' 
dixerat  infelix,  liquidas  hauriret  ut  undas ;  535 

adspicit  eiectum  Polydori  in  litore  corpus 

factaque  Threiciis  ingentia  uulnera  telis. 
Troades  exclamant :  obmutuit  illa  dolore, 
et  pariter  uoces  lacrimasque  introrsus  obortas 
deuorat  ipse  dolor.     duroque  simillima  saxo        540 
torpet  et  aduersa  figit  modo  lumina  terra, 
interdum  toruos  sustollit  ad  aethera  uultus, 
nunc  positi  spectat  uultum,  nunc  uulnera  nati, 
uulnera  praecipue,  seque  armat  et  instruit  ira. 
qua  simul  exarsit,  tamquam  regina  maneret,       545 
ulcisci  statuit  poenaeque  in  imagine  tota  est. 
utque  furit  catulo  lactente  orbata  leaena 
signaque  nacta  pedum  sequitur,  quem  non  uidet, 

hostem, 
sic  Heeuba,  postquam  cum  luctu  miscuit  iram, 
non.oblita  animorum,  annorum  oblita  suorum,    550 
uadit  ad  artificem  dirae  Polymestora  caedis 
conloquiumque  petit ;  nam  se  monstrare  relictum 
uelle  latens  illi,  quod  nato  redderet,  aurum. 
credidit  Odrysius  praedaeque  adsuetus  amore 
in  secreta  uenit.     tum  blando  callidus  ore  555 

'  tolle  moras,  Hecuba,'  dixit  '  da  munera  nato. 
omne  fore  illius  quod  das,  quod  et  ante  dedisti, 
per  superos  iuro.      spectat  truculenta  loquentem 
falsaque  iurantem  tumidaque  exaestuat  ira 
atque  ita  correpto  captiuarum  agmina  matrum    560 
inuocat  et  digitos  in  perfida  lumina  condit 
expellitque  genis  oculos  (facit  ira  potentem) 
inmergitque  manus  foedataque  sanguine  sonti 
non  lumen,  neque  enim  superest,  loca  luminis  hau- 

rit. 
clade  sui  Thracum  gens  inritata  tyranni  565 

Troada  telorum  lapidumque  incessere  iactu 
coepit.    at  haec  missum  rauco  cum  murmure  saxum 
morsibus  insequitur,  rictuque  in  uerba  parato 
latrauit  conata  loqui.     locus  exstat  et  ex  re         569 
nomen  habet ;  ueterumque  diu  memor  illa  malorum 
tum  quoque  Sithonios  ululauit  maesta  per  agros. 
illius  Troasque  suos  hostesque  Pelasgos, 
illius  fortuna  deos  quoque  mouerat  omnes, 
sic  omnes,  ut  et  ipsa  Iouis  coniunxque  sororque 
euentus  Hecubam  meruisse  negauerit  illos.  575 

Non  uacat   Aurorae,   quamquam  isdem  fauerat 
armis, 
cladibus  et  casu  Troiaeque  Hecubaeque  mouerL 
cura  deam  propior  luctusque  domesticus  angit 

Memnonis  amissi,  Phrygiis  quem  lutea  campis 

uidit  Achillea  pereuntem  cuspide  mater.  580 

uidit,  et  ille  color,  quo  matutina  rubescunt 

tempora,  palluerat,  latuitque  in  nubibus  aether. 

at  non  inpositos  supremis  ignibus  artus 

sustinuit  spectare  parens,  sed  crine  soluto, 

sicut  erat,  magni  genibus  procumbere  non  est      585 

dedignata  Iouis  lacrimisque  has  addere  uoces  : 

1  omnibus  inferior  quas  sustinet  aureus  aether 

(nam  mihi  sunt  totum  rarissima  templa  per  orbem), 

diua  tamen  ueni,  non  ut  delubra  diesque 

des  mihi  sacriiicos  caliturasque  ignibus  aras  ;       590 

si  tamen  adspicias,  quantum  tibi  femina  praesteni, 

tum  cum  luce  noua  noctis  confinia  seruo, 

praemia  danda  putes  ;  sed  non  ea  cura  neque  hic 

est 
nunc  status  Aurorae,  meritos  ut  poscat  honores  • 
Memnonis  orba  mei  uenio,  qui  fortia  frustra        595 
pro  patruo  tulit  arma  suo  primisque  sub  annis 
occidit  a  forti,  sic  uos  uoluistis,  Achille. 
da,  precor,  huic  aliquem,  solacia  mortis,  honorem, 
summe  deum  rector,  maternaque  uulnera  leni.' 
Iuppiter  adnuerat,  cum  Memnonis  arduus  alto    600 
corruit  igne  rogus  nigrique  uolumina  fumi 
infecere  diem,  ueluti  cum  flumina  Zentas 
exhalant  nebulas,  nec  sol  admittitur  infra. 
atra  fauilla  uolat  glomerataque  corpus  in  unum 
densetur  faciemque  capit  sumitque  calorem  605 

atque  animam  ex  igni ;  leuitas  sua  praebuit  alas. 
et  primo  similis  uolucri,  mox  uera  uolucris 
insonuit  pennis.     pariter  sonuere  sorores 
innumerae,  quibus  est  eadem  natalis  origo. 
terque  rogum  lustrant,  et  consonusexit  in  auras  610 
ter  clangor ;  quarto  seducunt  castra  uolatu. 
tum  duo  diuersa  populi  de  parte  feroces 
bella  gerunt  rostrisque  et  aduncis  unguibus  iras 
exercent  alasque  aduersaque  pectora  lassant. 
inferiaeque  cadunt  cineri  cognata  sepulto  615 

corpora  seque  uiro  forti  meminere  creatas. 
praepetibus  subitis  nomen  facit  auctor  :  ab  illo 
Memnonides  dictae,  cum  sol  duodena  peregit 
signa,  parentali  moriturae  more  rebellant. 
ergo  aliis  latrasse  Dymantida  fiebile  uisum  est ;  620 
luctibus  est  Aurora  suis  intenta  piasque 
nunc  quoque  dat  lacrimas  et  toto  rorat  in  orbe. 
11.  Q 

Non  tamen  euersam  Troiae  cum  moenibus  esse 
spem  quoque  fata  sinunt ;  sacra  et,  sacra  altera, 

patrem 
fert  umeris,  uenerabile  onus,  Cythereius  heros.    625 
de  tantis  opibus  praedam  pius  eligit  illam 
Ascaniumque  suum  ;  profugaque  per  aequora  classe 
fertur  ab  Antandro  scelerataque  limina  Thracum 
et  Polydoreo  manantem  sanguine  terram 
linquit  et  utilibus  uentis  aestuque  secundo  630 

intrat  Apollineam  sociis  comitantibus  urbem. 
hunc  Anius,  quo  rege  homines,  antistite  Phoebus 
rite  colebatur,  temploque  domoque  recepit 
urbemque  ostendit  delubraque  nota  duasque 
Latona  quondam  stirpes  pariente  retentas.  635 

ture  dato  flammis  uinoque  in  tura  profuso 
caesarumque  boum  fibris  de  more  crematis 
regia  tecta  petunt  positisque  tapetibus  altis 
munera  cum  liquido  capiunt  Cerealia  Baccho. 
tunc  pius  Anchises  :  '  o  Phoebi  lecte  sacerdos,     640 
fallor  an  et  natum,  cum  primum  haec  moenia  uidi, 
bisque  duas  natas,  quantum  reminiscor,  habebas  ? ' 
huic  Anius  niueis  circumdata  tempora  uittis 
concutiens  et  tristis  ait :  '  non  falleris,  heros 
maxime  ;  uidisti  natorum  quinque  parentem,      645 
quemnunc(tanta  hominesrerum  inconstantia  uersat) 
paene  uides  orbum.     quod  enim  mihi  filius  absens 
auxilium  quem  dicta  suo  de  nomine  tellus 
Androshabet,  propatre  locumque  et  regna  tenentem? 
Delius  augurium  dedit  huic  ;  dedit  altera  Liber  650 
femineae  stirpi  uoto  maiora  fideque 
munera.     nam  tactu  natarum  cuncta  mearum 
in  segetem  laticemque  meri  canaeque  Mineruae 
transformabantur,  diuesque  erat  usus  in  illis. 
hoc  ubi  cognouit  Troiae  populator  Atrides,  655 

ne  non  ex  aliqua  uestram  sensisse  procellam 
nos  quoque  parte  putes,  armorum  uiribus  usus 
abstrahit  inuitas  gremio  genitoris,  alantque 
inperat  Argolicam  caelesti  munere  classem. 
eftugiunt  quo  quaeque  potest :  Euboea  duabus,  660 
et  totidem  natis  Andros  fraterna  petita  est. 
miles  adest  et,  ni  dedantur,  bella  minatur. 
uicta  metu  pietas  consortia  corpora  poenae 
dedidit.     et  timido  possis  ignoscere  fratri. 
non  hic  Aeneas,  non  qui  defenderet  Andron         66$ 
Hector  erat,  per  quem  decimum  durastis  in  annum. 
iamque  parabantur  captiuis  uincla  lacertis  ; 

illae  tollentes  etiamnunc  libera  caelo 
bracchia  "Bacche  pater,  fer  opem"  dixere.    tulitque 
muneris  auctor  opem,  si  miro  perdere  more  670 

ferre  uocatur  opem.    nec  qua  ratione  figuram 
perdiderint  potui  scire  aut  nunc  dicere  possum, 
summa  mali  nota  est  s  pennas  sumpsere  tuaeque 
coniugis  in  uolucres  niueas  abiere  columbas.' 

Talibus  atque  aliis  postquam  conuiuia  dictis    675 
inplerunt,  mensa  somnum  petiere  remota. 
cumque  die  surgunt  adeuntque  oracula  Phoebi ; 
qui  petere  antiquam  matrem  cognataque  iussit 
litora.     prosequitur  rex  et  dat  munus  ituris, 
Anchisae     sceptrum,     chlamydem     pharetramque 
nepoti,  680 

cratera  Aeneae,  quem  quondam  transtulit  illi 
hospes  ab  Aoniis  Therses  Ismenius  oris. 
miserat  hunc  illi  Therses,  fabricauerat  Alcon 
Hyleus  et  longo  caelauerat  argumento. 
urbs  erat,  et  septem  posses  ostendere  portas  :      685 
hae  pro  nomine  erant,  et  quae  foret  illa  docebant. 
ante  urbem  exequiae  tumulique  ignesque  rogique 
effusaeque  comas  et  apertae  pectora  matres 
significant  luctum.    Nymphae  quoque  flere  uidentur 
siccatosque  queri  fontes  ;  sine  frondibus  arbor     690 
nuda  riget,  rodunt  arentia  saxa  capellae. 
ecce  facit  mediis  natas  Orione  Thebis, 
hanc  non  femineum  iugulo  dare  uulnus  aperto, 
illam  demissa  per  fortia  pectora  tela 
pro  populo  cecidisse  suo  pulchrisque  per  urbem   695 
f  uneribus  ferri  celebrique  in  parte  cremari  ; 
tum  de  uirginea  geminos  exire  fauilla, 
ne  genus  intereat,  iuuenes,  quos  fama  Coronas 
nominat,  et  cineri  materno  ducere  pompam. 
hactenus  antiquo  signis  fulgentibus  aere,  700 

summus  inaurato  crater  erat  asper  acantho. 
nec  leuiora  datis  Troiani  dona  remittunt 
dantque  sacerdoti  custodem  turis  acerram, 
dant  pateram  claramque  auro  gemmisque  coronam. 

Inde  recordati  Teucros  a  sanguine  Teucri  705 

ducere  principium,  Creten  tenuere;  locique 
ferre  diu  nequiere  Iouem  centumque  relictis 
urbibus  Ausonios  optant  contingere  portus. 
saeuit    hiemps    iactatque    uiros,    Strophadumque 

receptos 
portubus  infidis  exterruit  ales  Aello.  710 

et  iam  Dulichios  portus  Ithacamque  Samonque 
Neritiasque  domus,  regnum  fallacis  Vlixis, 
praeter  erant  uecti ;  certatarn  lite  deorum 
Ambraciam  uersique  uident  sub  imagine  saxum 
iudicis,  Actiaco  quae  nunc  ab  Apolline  nota  est,  715 
uocalemque  sua  terram  Dodonida  quercu 
Chaoniosque  sinus,  ubi  nati  rege  Molosso 
inrita  subiectis  fugere  incendia  pennis. 

Proxima  Phaeacum  felicibus  obsita  pomis 
rura  petunt.     Epiros  ab  his  regnataque  uati         720 
Buthrotos  Phrygio  simulataque  Troia  tenetur. 
inde  futurorum  certi,  quae  cuncta  fideli 
Priamides  Helenus  monitu  praedixerat,  intrant 
Sicaniam.     tribus  haec  excurrit  in  aequora  pinnis  ; 
e  quibus  imbriferos  est  uersa  Pachynos  ad  Austros, 
mollibus  oppositum  Zephyris  Lilybaeon,  ad  Arctos 
aequoris  expertes  spectat  Boreamque  Peloros.      727 
hac  subeunt  Teucri,  et  remis  aestuque  secundo 
sub  noctem  potitur  Zanclaea  classis  harena. 
Scylla  latus  dextrum,  laeuum  inrequieta  Charybdis 
infestat.  uorat  haec  raptas  reuomitque  carinas,  731 
illa  feris  atram  canibus  succingitur  aluum, 
uirginis  ora  gerens,  et,  si  non  omnia  uates 
hcta  reliquerunt,  aliquo  quoque  tempore  uirgo. 
hanc  multi  petiere  proci.     quibus  illa  repulsis      735 
ad  pelagi  Nymphas,  pelagi  gratissima  Nymphis, 
ibat  et  elusos  iuuenum  narrabat  amores. 
cui  dum  pectendos  praebet  Galatea  capillos, 
talibus  adloquitur,  repetens  suspiria,  dictis  : 
'  te  tamen,  o  uirgo,  genus  haud  inmite  uirorum  740 
expetit,  utque  facis,  potes  his  inpune  negare. 
at  mihi,  cui  pater  est  Nereus,  quam  caerula  Doris 
enixa  est,  quae  sum  turba  quoque  tuta  sororum, 
non  nisi  per  luctus  licuit  Cyclopis  amorem 
effugere  '  et  lacrimae  uocem  inpediere  loquentis. 
quas  ubi  marmoreo  detersit  pollice  uirgo  746 

et  solata  deam  est,  '  ref er,  o  carissima, '  dixit 
'  neue  tui  causam  tege  (sum  tibi  fida)  doloris.' 
Nereis  his  contra  resecuta  Crataeide  natam  est : 
'Aciserat,  Fauno  nymphaque  Symaethide  cretus,  750 
magna  quidem  patrisque  sui  matrisque  uoluptas, 
nostra  tamen  maior  ;  nam  me  sibi  iunxerat  uni. 
pulcher  et  octonis  iterum  natalibus  actis 
signarat  teneras  molli  lanugine  malas. 
hunc  ego,  me  Cyclops  nulla  cum  fine  petebat.       755 

nec,  si  quaesieris  odium  Cyclopis  amorne 
Acidis  in  nobis  fuerit  praesentior,  edam  : 
par  utrumque  fuit.     pro  quanta  potentia  regni 
est,  Venus  alma,  tui  !  nempe  ille  inmitis  et  ipsis 
horrendus  siluis  et  uisus  ab  hospite  nullo  760 

inpune  et  magni  cum  dis  contemptor  Olympi 
quid  sit  amor  sentit  ualidaque  cupidine  captus 
uritur,  oblitus  pecorum  antrorumque  suorum. 
iamque  tibi  formae,  iamque  est  tibi  cura  placendi, 
iam  rigidos  pectis  rastris,  Polypheme,  capillos,    765 
iam  libet  hirsutam  tibi  falce  recidere  barbam 
et  spectare  feros  in  aqua  et  conponere  uultus. 
caedis  amor  feritasque  sitisque  inmensa  cruoris 
cessant,  et  tutae  ueniuntque  abeuntque  carinae. 
Telemus  interea  Siculam  delatus  ad  Aetnen,       770 
Telemus  Eurymides,  quem  nulla  fefellerat  ales, 
terribilem  Polyphemon  adit  "  lumen  "  que,  "  quod 

unum 
fronte  geris  media,  rapiet  tibi  "  dixit  "  Vlixes  " 
risit  et  "  o  uatum  stolidissime,  falleris,"inquit, 
"alteraiamrapuit."  sic  frustra  uera  monentem  775 
spernit  et  aut  gradiens  ingenti  litora  passu 
degrauat,  aut  fessus  sub  opaca  reuertitur  antra. 
prominet  in  pontum  cuneatus  acumine  longo 
eollis  ;  utrumque  latus  circumfluit  aequoris  unda. 
huc  ferus  adscendit  Cyclops  mediusque  resedit ;  780 
lanigerae  pecudes  nullo  ducente  secutae. 
cui  postquam  pinus,  baculi  quae  praebuit  usum, 
ante  pedes  posita  est,  antemnis  apta  ferendis, 
sumptaque     harundinibus     conpacta    est    fistula 

centum, 
senserunt  toti  pastoria  sibila  montes,  785 

senserunt  undae.     latitans  ego  rupe  meique 
Acidis  in  gremio  residens  procul  auribus  nausi 
talia  dicta  meis  auditaque  uerba  notaui  : 
"candidior  folio  niuei,  Galatea,  ligustri, 
floridior  pratis,  longa  procerior  alno,  790 

splendidior  uitro,  tenero  lasciuior  haedo, 
leuior  adsiduo  detritis  aequore  conchis, 
solibus  hibernis,  aestiua  gratior  umbra, 
nobilior  palma,  platano  conspectior  alta, 
lucidior  glacie,  matura  dulcior  uua,  795 

mollior  et  cygni  plumis  et  lacte  coacto, 
et,  si  non  fugias,  riguo  formosior  horto ; 

saeuior  indomitis  eadem  Galatea  iuuencis, 

durior  annosa  quercu,  fallacior  undis, 

lentior  et  salicis  uirgis  et  uitibus  albis,  800 

his  inmobilior  scopulis,  uiolentior  amne, 

laudato  pauone  superbior,  acrior  igni, 

asperior  tribulis,  f  eta  truculentior  ursa, 

surdior  aequoribus,  calcato  inmitior  hydro, 

et,  quod  praecipue  uellem  tibi  demere  possem,     805 

non  tantum  ceruo  claris  latratibus  acto, 

uerum  etiam  uentis  uolucrique  fugacior  aura. 

at  bene  si  noris,  pigeat  fugisse  morasque 

ipsa  tuas  damnes  et  me  retinere  labores. 

sunt  mihi,  pars  montis,  uiuo  pendentia  saxo    (     810 

antra,  quibus  nec  sol  medio  sentiturin  aestu 

nec  sentitur  hiemps.     sunt  poma  grauantia  ramos, 

sunt  auro  similes  longis  in  uitibus  uuae, 

sunt  et  purpureae ;  tibi  et  has  seruamus  et  illas. 

ipsa  tuis  manibus  siluestri  nata  sub  umbra  815 

mollia  fraga  leges,  ipsa  autumnalia  corna 

prunaque,  non  solum  nigro  liuentia  suco, 

uerum  etiam  generosa  nouasque  imitantia  ceras. 

nec  tibi  castaneae  me  coniuge  nec  tibi  deerunt 

arbutei  fetus  ;  omnis  tibi  seruiet  arbor.  820 

hoc  pecus  omne  meuni  est ;  multae  quoque  uallibus 

errant, 
multas  silua  tegit,  multae  stabulantur  in  antris. 
nec,  si  forte  roges,  possim  tibi  dicere  qiiot  sint ; 
pauperis  est  numerare  pecus.     de  laudibus  harum 
nil  mihi  credideris  ;  praesens  potes  ipsa  uidere,  825 
ut  uix  circumeant  distentum  cruribus  uber. 
sunt,  fetura  minor,  tepidis  in  ouilibus  agni, 
sunt  quoque,  par  aetas,  aliis  in  ouilibus  haedi. 
lac  mihi  semper  adest  niueum ;  pars  inde  bibenda 
seruatur,  partem  liquefacta  coagula  durant.        830 
nec  tibi  deliciae  faciles  uulgataque  tantum 
munera  contingent,  dammae  leporesque  caperque 
parue  columbarum  demptusue  cacumine  nidus ; 
inueni  geminos,  qui  tecum  ludere  possint, 
inter  se  similes,  uix  ut  dignoscere  possis,  835 

uillosae  catulos  in  summis  montibus  ursae, 
inueni  et  dixi  "  dominae  seruabimus  istos." 
iam  modo  caeruleo  nitidum  caput  exsere  ponto, 
iam,  Galatea,  ueni,  nec  munera  despice  nostra. 
certe  ego  me  noui  liquidaeaue  in  imagine  uidi     840 
nuper  aquae,  placuitque  mihi  mea  forma  uidenti. 

adspice  sim  quantus.     non  est  hoc  corpore  maior 
Iuppiter  in  caelo  ;  nam  uos  narrare  soletis 
nescioquem  regnare  louem.     coma  plurima  toruos 
prominet  in  uultus  umerosque,  ut  lucus,  obumbrat. 
nec  mea  quod  rigidis  horrent  densissima  saetis    846 
corpora  turpe  puta.     turpis  sine  frondibus  arbor, 
turpis  equus,  nisi  colla  iubae  flauentia  uelent, 
[pluma  tegit  uolucres,  ouibus  sua  lana  decori  est], 
barba  uiros  hirtaeque  decent  in  corpore  saetae.    850 
unum  est  in  media  lumen  mihi  fronte,  sed  instar 
ingentis  clipei.     quid  ?  non  haec  omnia  magnus 
Sol  uidet  e  caelo  ?    Soli  tamen  unicus  orbis. 
adde  quod  in  uestro  genitor  meus  aequore  regnat ; 
hunc  tibi  do  socerum.     tantum  miserere  precesque 
supplicis  exaudi  ;  tibi  enim  succumbimus  uni.     856 
quique    Iouem    et    caelum    sperno  et  penetrabile 

fulmen, 
Nerei,  te  uereor  ;  tua  fulmine  saeuior  ira  est. 
atque  ego  contemptus  essem  patientior  huius, 
si  fugeres  omnes.     sed  cur  Cyclope  repulso  860 

Acin  amas  praefersque  meis  conplexibus  Acin  V 
ille  tamen  placeatque  sibi  placeatque  licebit, 
quod  nollem,  Galatea,  tibi ;  modo  copia  detur, 
sentiet  esse  mihi  tanto  pro  corpore  uires. 
uiscera  uiua  traham  diuulsaque  membra  per  agros 
perque  tuas  spargam  (sic  se  tibi  misceat)  undas.  866 
uror  enim,  laesusque  exaestuat  acrius  ignis, 
cumque  suis  uideor  translatam  uiribus  Aetnen 
pectore  f erre  meo  ;  nec  tu,  Galatea,  moueris. " 
talia  nequiquam  questus  (nam  cuncta  uidebam)  870 
surgit  et,  ut  taurus  uacca  furibundus  adempta, 
stare  nequit  siluaque  et  notis  saltibus  errat, 
cum  ferus  ignaros  nec  quicquam  tale  timentes 
me  uidet  atque  Acin  "  uideo  "  que  exclamat  "  et  ista 
ultima  sit  faciam  ueneris  concordia  uestrae."       875 
tantaque  uox,  quantam  Cyclops  iratus  habere 
debuit,  illa  fuit :  clamore  perhorruit  Aetne. 
ast  ego  uicino  pauefacta  sub  aequore  mergor  : 
terga  fugae  dederat  conuersa  Symaethius  heros. 
"  adf er  opem,  Galatea,  precor,  mihi ;  ferte,  paren- 

tes,"  880 

dixerat  "  et  uestris  periturum  admittite  regnis." 
insequitur  Cyclops  partemque  e  monte  reuulsam 
mittit,  et  extremus  quamuis  peruenit  ad  illum 
angulus  ex  saxo,  totum  tamen  obruit  Acin. 

at  nos,  quod  fieri  solum  per  fata  licebat,  885 

fecimus  ut  uires  adsumeret  Acis  auitas. 
puniceus  de  mole  cruor  manabat,  et  intra 
temporis  exiguum  rubor  euanescere  coepit 
fitque  color  primo  turbati  fiuminis  imbre 
purgaturque  mora.     tum  moles  fracta  dehiscit,  890 
uiuaque  per  rimas  proceraque  surgit  harundo, 
osque  cauum  saxi  sonat  exultantibus  undis  ; 
miraque  res,  subito  media  tenus  exstitit  aluo 
incinctus  iuuenis  flexis  noua  cornua  cannis, 
qui,  nisi  quod  maior,  quod  toto  caerulus  ore,       895 
Acis  erat.  sed  sic  quoque  erat  tamen  Acis,  in  amnem 
uersus,  et  antiquum  tenuerunt  flumina  nomen. ' 

Desierat  Galatea  loqui,  coetuque  soluto 
discedunt  placidisque  natant  Nereides  undis. 
Scylla  redit ;  neque  enim  medio  se  credere  ponto 
audet ;  et  aut  bibula  sine  uestibus  errat  harena  901 
aut,  ubi  lassata  est,  seductos  nacta  recessus 
gurgitis,  inclusa  sua  membra  refrigerat  unda. 
ecce  fretum  stringens,  alti  nouus  incola  ponti 
nuper  in  Euboica  uersis  Anthedone  membris,      905 
Glaucus  adest  uisaeque  cupidine  uirginis  haeret 
et  quaecumque  putat  fugientem  posse  morari 
uerba  refert.     fugit  illa  tamen  ueloxque  timore 
peruenit  in  summum  positi  prope  litora  montis.  909 
ante  fretum  est  ingens,  apicem  collectus  in  unum, 
longa  sub  arboribus  conuexus  in  aequora  uertex, 
constitit  hic  et  tuta  loco  monstrumne  deusne 
ille  sit  ignorans,  admiraturque  colorem 
caesariemque  umeros  subiectaque  terga  tegentem, 
ultimaque  excipiat  quod  tortilis  inguina  piscis.    915 
sensit,  et  innitens  quae  stabat  proxima  moli, 
1  non  ego  prodigium  nec  sum  f  era  belua,  uirgo, 
sed  deus'  inquit   'aquae;   nec  maius  in  aequora 

Proteus 
ius  habet  et  Triton  Athamantiadesque  Palaemon. 
ante  tamen  mortalis  eram;  sed,  scilicet  altis       920 
debitus  aequoribus,  iam  tum  exercebar  in  illis. 
nam  modo  ducebam  ducentia  retia  pisces, 
nunc  in  mole  sedens  moderabar  harundine  linum. 
sunt  uiridi  prato  confinia  litora,  quorum 
altera  pars  undis,  pars  altera  cingitur  herbis  ;     925 
quas  neque  cornigerae  morsu  laesere  iuuencae, 
nec  placidae  carpsistis  oues  hirtaeue  capellae. 
non  apis  inde  tulit  collectos  sedula  flores, 

non  data  sunt  capiti  genialia  serta,  neque  umquam 
ialciferae  secuere  manus.     ego  primus  in  illo      930 
caespite  consedi,  dum  lina  madentia  sicco. 
utque  recenserem  captiuos  ordine  pisces, 
insuper  exposui,  quos  aut  in  retia  casus 
aut  sua  credulitas  in  aduncos  egerat  hamos. 
res  similis  fictae  (sed  quid  mihi  fingere  prodest  ?), 
gramine  contacto  coepit  mea  praeda  moueri  •      936 
et  mutare  latus  terraque,  ut  in  aequore,  niti. 
dumque  moror  mirorque  simul,  f ugit  omnis  in  undas 
turbasuas  dominumque  nouum  litusque  relinquunt. 
obstipui  dubitoque  diu  causamque  requiro,  940 

num  deus  hoc  aliquis,  num  sucus  fecerit  herbae. 
"  quae  tamen  has  "  inquam  "  uires  habet  herba  ?  " 

manuque 
pabula  decerpsi  decerptaque  dente  momordi. 
uix  bene  conbiberant  ignotos  guttura  sucos, 
cum  subito  trepidare  intus  praecordia  sensi         945 
alteriusque  rapi  naturae  pectus  amore. 
nec  potui  restare  diu  "repetenda"  que  "  numquam 
terra,  uale"  dixi  corpusque  sub  aequora  mersi. 
di  maris  exceptum  socio  dignantur  honore,  949 

utque  mihi,  quaecumque  feram  mortalia,  demant, 
Oceanum  Tethynque  rogant.     ego  lustror  ab  illis, 
et  purgante  nefas  nouiens  mihi  carmine  dicto 
pectora  fluminibus  iubeor  supponere  centum. 
nec  mora,  diuersis  lapsi  de  partibus  amnes 
totaque  uertuntur  supra  caput  aequora  nostrum. 
hactenus  acta  tibi  possum  memoranda  referre,    956 
hactenus  haec  memini.   nec  mens  meaceterasensit. 
quae  postquam  rediit,  alium  me  corpore  toto 
ac  fueram  nuper,  neque  eundem  mente  recepi.     959 
hanc  ego  tum  primum  uiridem  ferrugine  barbam 
caesariemque  meam,  quam  longa  per  aequora  uerro, 
ingentesque  umeros  et  caerula  bracchia  uidi 
cruraque  pinnigero  curuata  nouissima  pisce. 
quid  tamen  haec  species,  quid  dis  placuisse  marinis, 
quid  iuuat  esse  deum,  si  tu  non  tangeris  istis  ?  '  965 
talia  dicentem,  dicturum  plura,  reliquit 
Scylla  deum.    furit  ille  inritatusque  repulsa 
prodigiosa  petit  Titanidos  atria  Circes. 

Iamque  Giganteis  iniectam  faucibus  Aetnen 
aruaque  Cyclopum,  quid  rastra,  quid  usus  aratri 
nescia  nec  quicquam  iunctis  debentia  bubus, 
liquerat  Euboicus  tumidarum  cultor  aquarum, 
liquerat  et  Zanclen  aduersaque  moenia  Rhegi  5 

nauifragumque  fretum,  gemino  quod  litore  pressum 
Ausoniae  Siculaeque  tenet  confinia  terrae. 
inde  manu  magna  Tyrrhena  per  aequora  uectus 
herbiferos  adiit  colles  atque  atria  Glaucus 
Sole  satae  Circes,  uariarum  plena  ferarum.  10 

quam  simul  adspexit,  dicta  acceptaque  salute, 
4  diua,  dei  miserere,  precor ;  nam  sola  leuare 
tu  potes  hunc,'  dixit  'uidear  modo  dignus,  amorem. 
quanta  sit  herbarum,  Titani,  potentia,  nulli 
quam  mihi  cognitius,  qui  sum  mutatus  ab  illis.     15 
neue  mei  non  nota  tibi  sit  causa  furoris, 
litore  in  Italico,  Messenia  moenia  contra, 
Scylla  mihi  uisa  est.     pudor  est  promissa  precesque 
blanditiasque  meas  contemptaque  uerba  referre. 
at  tu,  siue  aliquid  regni  est  in  carmine,  carmen    20 
ore  moue  sacro,  siue  expugnacior  herba  est, 
utere  temptatis  operosae  uiribus  herbae. 
nec  medeare  mihi  sanesque  haec  uulnera  mando  ; 
fine  nihil  opus  est :  partem  ferat  illa  caloris. ' 
at  Circe  (neque  enim  flammis  habet  aptius  ulla     25 
talibus  ingenium,  seu  causa  est  huius  in  ipsa, 
seu  Venus  indicio  facit  hoc  ofTensa  paterno) 
talia  uerba  refert :  '  melius  sequerere  uolentem 
optantemque  eadem  parilique  cupidine  captam. 
dignus  eras  ultro  (poteras  certeque)  rogari  30 

et,  si  spem  dederis,  mihi  crede,  rogaberis  ultro. 
neu  dubites  absitque  tuae  fiducia  formae, 
en  ego,  cum  dea  sim,  nitidi  cum  filia  Solis, 
carminecumtantum,  tantumquoquegraminepossim, 
ut  tua  sim  uoueo.     spernentem  sperne,  sequenti  35 
redde  uices  unoque  duas  ulciscere  f acto. ' 
talia  temptanti  '  prius '  inquit  ■  in  aequore  frondes  ' 
Glaucus  '  et  in  summis  nascentur  montibus  algae, 
sospite  quam  Scylla  nostri  mutentur  amores.' 
indignata  dea  est.     et  laedere  quatenus  ijisum      40 
non  poterat  (nec  uellet  amans),  irascitur  iili, 
quae  sibi  praelata  est ;  uenerisque  offensa  repulsa, 

protinus  horrendis  infamia  pabula  sucis 
conterit  et  tritis  Hecateia  gramina  miscet. 
caerulaque  induitur  uelamina  perque  ferarum       45 
agmen  adulantum  media  procedit  ab  aula 
oppositumque  petens  contra  Zancleia  saxa 
Rhegion,  ingreditur  feruentes  aestibus  undas, 
in  quibus  ut  solidis  ponit  uestigia  terris 
summaque  decurrit  pedibus  super  aequora  siccis.  50 
paruus  erat  gurges,  curuos  sinuatus  in  arcus, 
grata  quies  Scyllae  ;  quo  se  referebat  ab  aestu 
et  maris  et  caeli,  medio  cum  plurimus  orbe 
Sol  erat  et  minimas  a  uertice  fecerat  umbras. 
hunc  dea  praeuitiat  portentificisque  uenenis  55 

inquinat,  nic  fusos  latices  radice  nocenti 
spargit  et  obscurum  uerborum  ambage  nouorum 
ter  nouiens  carmen  magico  demurmurat  ore. 
Scylla  uenit  mediaque  tenus  descenderat  aluo, 
cum  sua  foedari  latrantibus  inguina  monstris        60 
adspicit.     ac  primo  credens  non  corporis  illas 
esse  sui  partes,  refugitque  abigitque  timetque 
ora  proterua  canum  ;  sed  quos  fugit  attrahit  una. 
et  corpus  quaerens  femorum  crurumque  pedumque, 
Cerbereos  rictus  pro  partibus  inuenit  illis,  65 

statque  canum  rabie,  subiectaque  terga  ferarum 
inguinibus  truncis  uteroque  extante  coercet. 

Fleuit  amans  Glaucus  nimiumque  hostiliter  usae 
niribus  herbarum  fugit  conubia  Circes. 
Scylla  loco  mansit,  cumque  est  data  copia  primum, 
in  Circes  odium  sociis  spoliauit  Vlixen.  71 

mox  eadem  Teucras  fuerat  mersura  carinas, 
ni  prius  in  scopulum,  qui  nunc  quoque  saxeus  extat, 
transformata  foret :  scopulum  quoque  nauita  uitat. 

Hunc  ubi  Troianae  remis  auidamque  Charybdin  75 
euicere  rates,  cum  iam  prope  litus  adessent 
Ausonium,  Libycas  uento  referuntur  ad  oras. 
excipit  Aenean  illic  animogue  domoque 
non  bene  discidium  Phrygii  latura  mariti 
Sidonis  ;  inque  pyra  sacri  sub  imagine  facta  80 

incubuit  ferro  deceptaque  decipit  omnes. 
rursus  harenosae  fugiens  noua  moenia  terrae 
ad  sedemque  Erycis  fidumque  relatus  Acesten 
sacrificat  tumulumque  sui  genitoris  honorat. 
quasque  rates  Iris  Iunonia  paene  cremarat,  85 

soluit  et  Hippotadae  regnum  terrasque  calenti 
sulpure  fumantis  Acheloiadumque  relinquit 

Sirenum  scopulos.     orbataque  praeside  pinus 
Inarimen  Prochytenque  legit  sterilique  locatas 
colle  Pithecusas,  habitantum  nomine  dictas.  90 

quippe  deum  genitor,  fraudem  et  periuria  quondam 
Cercopum  exosus  gentisque  admissa  dolosae, 
in  deforme  uiros  animal  mutauit,  ut  idem 
dissimiles  homini  possent  similesque  uideri, 
membraque  contraxit  naresque  a  fronte  resimas   95 
contudit  et  rugis  perarauit  anilibus  ora ; 
totaque  uelatos  nauenti  corpora  uillo 
misit  in  has  sedes.     nec  non  prius  abstulit  usum 
uerborum  et  natae  dira  in  periuria  linguae ; 
posse  queri  tantum  rauco  stridore  reliquit.  100 

Has  ubi  praeteriit  et  Parthenopeia  clextra 
moenia  deseruit,  laeua  de  parte  canori 
Aeolidae  tumulum  et  loca  feta  palustribus  undis, 
litora  Cumarum  uiuacisque  antra  Sibyllae 
intrat,  et  ad  manes  ueniat  per  Auerna  paternos  105 
orat.     at  illa  diu  uultum  tellure  moratum 
erexit,  tandemque  deo  f uribunda  recepto 
'magna  petis,'  dixit  'uir  factis  maxime,  cuius 
dextera  per  ferrum,  pietas  spectata  per  ignes. 
ponetamen,  Troiane,  metum  ;  potiere  petitis      rio 
Elysiasque  domos  et  regna  nouissima  mundi 
me  duce  cognosces  simulacraque  cara  parentis. 
inuia  uirtuti  nulla  est  uia. '    dixit  et  auro 
fulgentem  ramum  silua  Iunonis  Auernae 
monstrauit  iussitque  suo  diuellere  trunco.  115 

paruit  Aeneas  et  formidabilis  Orci 
uidit  opes  atauosque  suos  umbramque  senilem 
magnanimi  Anchisae  ;  didicit  quoque  iura  locorum, 
quaeque  nouis  essent  adeunda  pericula  bellis. 
inde  ferens  lassos  aduerso  tramite  passus  120 

cum  duce  Cumaea  mollit  sermone  laborem. 
dumque  iter  horrendum  per  opaca  crepuscula  carpit, 
1  seu  dea  tu  praesens  seu  dis  gratissima,'  dixit 
1  numinis  instar  eris  semper  mihi,  meque  fatebor 
muneris  esse  tui,  quae  me  loca  mortis  adire,         125 
quae  loca  me  uisae  uoluisti  euadere  mortis. 
pro  quibus  aerias  meritis  euectus  ad  auras 
templa  tibi  statuam,  tribuam  tibi  turis  honores. 
respicit  hunc  uates  et  suspiratibus  haustis 
1  nec  dea  sum '  dixit  '  nec  sacri  turis  honore  130 

humanum  dignare  caput.     neu  nescius  erres, 
lux  aeterna  mihi  carituraque  fine  dabatur, 

si  mea  uirginitas  Phoebo  patuisset  amanti. 
dum  tamen  hanc  sperat,  dum  praecorrumpere  donis 
me  cupit,  "  elige,"  ait  "uirgo  Cumaea,  quid  optes  : 
optatis  potiere  tuis."     ego  pulueris  hausti  136 

ostendi  cumulum  ;  quot  haberet  corpora  puluis, 
tot  mihi  natales  contingere  uana  rogaui. 
excidit  ut  peterem  iuuenes  quoque  protinus  annos. 
hostamenille  mihi  dabataeternamqueiuuentam,  140 
si  uenerem  paterer.     contempto  munere  Phoebi 
innuba  permaneo.     sed  iam  felicior  aetas 
terga  dedit  tremuloque  gradu  uenit  aegra  senectus, 
quae  patienda  diu  est.   nam  iam  mihi  saecula  septem 
actauides;  superest,numerosutpuluerisaequem,  145 
ter  centum  messes,  ter  centum  musta  uidere. 
tempus  erit,  cum  de  tanto  me  corpore  paruam 
longa  dies  faciet  consumptaque  membra  senecta 
ad  minimum  redigentur  onus.     nec  amata  uidebor 
nec  placuisse  deo.    Phoebus  quoque  forsitan  ipse  150 
uel  non  cognoscet  uel  dilexisse  negabit ; 
usque  adeo  mutata  ferar.     nullique  uidenda, 
uoce  tamen  noscar  ;  uocem  mihi  fata  relinquent.' 

Talia  conuexum  per  iter  memorante  Sibylla 
sedibus  Euboicam  Stygiis  emergit  in  urbem         155 
Troius  Aeneas  ;  sacrisque  ex  more  litatis 
litora  adit  nondum  nutricis  habentia  nomen. 
juc  quoque  substiterat  post  taedia  longa  laborum 
Neritius  Macareus,  comes  experientis  Vlixei. 
desertum  quondam  mediis,  en,  rupibus  Aetnae    i6d 
noscit  Achaemeniden  inprouisoque  repertum 
uiuere  miratus  *  qui  te  casusue  deusue 
seruat,  Achaemenide  ?  cur '  inquit  '  barbara  Graium 
prora  uehit  ?  petitur  uestra  quae  terra  carina  ? ' 
talia  quaerenti,  iam  non  hirsutus  amictu,  165 

iam  suus  et  spinis  conserto  tegmine  nullis, 
fatur  Achaemenides  :  *  iterum  Polyphemon  et  illos 
adspiciam  fluidos  humano  sanguine  rictus, 
hac  mihi  si  potior  domus  est  Ithaceque  carina, 
si  minus  Aenean  ueneror  genitore.   nec  umquam  170 
esse  satis  potero,  praestem  licet  omnia,  gratus. 
quod  loquor  et  spiro  caelumque  et  sidera  solis 
respicio  (possimne  ingratus  et  inmemor  esse?), 
ille  dedit,  quod  non  anima  haec  Cyclopis  in  ora 
uenit  et,  ut  iam  nunc  lumen  uitale  relinquam,     175 
aut  tumulo  aut  certe  non  illa  condar  in  aluo. 
quid  mihi  tunc  animi  (Jnisi  si  timor  abstulit  omnem 

sensum  animumque)  fuit.  cum  uos  petere  alta  relictus 
aequora  conspexi  ?  uolui  inclamare,  sed  hosti 
prodere  me  timui.  uestrae  quoque  clamor  Ylixis  180 
paene  rati  nocuit.     uidi,  cum  monte  reuulso 
inmanem  scopulum  medias  permisit  in  undas  ; 
uidi  iterum  ueluti  tormenti  uiribus  acta 
uasta  Giganteo  iaculantem  saxa  lacerto, 
et  ne  deprimeret  fluctus  uentusue  carinam,  185 

pertimui,  iam  me  non  esse  oblitus  in  illa. 
ut  uero  fuga  uos  a  certa  morte  reduxit, 
ille  quidem  totam  gemebundus  obambulat  Aetnam 
praetemptatque  manu  siluas  et  luminis  orbus 
rupibus  incursat  foedataque  bracchia  tabo  190 

in  mare  protendens  gentern  exsecratur  Achiuam, 
atque  ait :  "  o  si  quis  referat  mihi  casus  Vlixen, 
aut  aliquem  e  sociis,  in  quem  mea  saeuiat  ira, 
uiscera  cuius  edam,  cuius  uiuentia  dextra 
membra  mea  laniem,  cuius  mihi  sanguis  inundet  195 
guttur  et  elisi  trepident  sub  dentibus  artus  : 
quam  nullum    aut   leue    sit    damnum   mihi  lucis 

ademptae  ! " 
haec  et  plura  ferox.    me  luridus  occupat  horror 
spectantem  uultus  etiamnum  caede  madentes 
crudelesque  manus  et  inanem  luminis  orbem       200 
membraque  et  humano  concretam  sanguine  barbam. 
mors  erat  ante  oculos,  minimum  tamen  illa  malorum. 
et  iam  prensurum,  iam  nunc  mea  uiscera  rebar 
in  sua  mersurum  ;  mentique  haerebat  imago 
temporis  illius,  quo  uidi  bina  meorum  205 

ter  quater  adfligi  sociorum  corpora  terrae, 
cum  super  ipse  iacens  hirsuti  more  leonis 
uisceraque  et  carnes  cumque  albis  ossa  medullis 
semianimesque  artus  auidam  condebat  in  aluum. 
metremorinuasit :  stabamsinesanguinemaestus ;  210 
mandentemque  uidens  eiectantemque  cruentas 
ore  dapes  et  frusta  mero  glomerata  uomentem, 
talia  fingebam  misero  mihi  fata  parari. 
perque  dies  multos  latitans  omnemque  tremiscens 
ad  strepitum,  mortemque  timens  cupidusque  moriri, 
glande  famem  pellens  et  mixta  frondibus  herba,  216 
solus,  inops,  exspes,  leto  poenaeque  relictus 
hanc  procul  adspexi  longo  post  tempore  nauem 
orauique  fugam  gestu  ad  litusque  cucurri 
et  moui  ;    Graiumque  ratis  Troiana  recepit.         220 

tu  quoque  pande  tuos,  comitum  gratissime,  casus 
et  ducis  et  turbae,  quae  tecum  est  credita  ponto.' 

Aeolon  ille  refert  Tusco  regnare  profundo, 
Aeolon  Hippotaden  cohibentem  carcere  uentos. 
quos  bouis  inclusos  tergo,  memorabile  munus,     225 
Dulichium  sumpsisse  ducem  flatuque  secundo 
lucibus  isse  nouem  et  terram  adspexisse  petitam. 
proxima  post  nonam  cum  sese  Aurora  moueret, 
inuidia  socios  praedaeque  cupidine  uictos, 
esse  ratos  aurum,  dempsisse  ligamina  uentis  ;      230 
cum  quibus  isse  retro,  per  quas  modo  uenerat  undas, 
Aeoliique  ratem  portus  repetisse  tyranni. 
1  inde  Lami  ueterem  Laestrygonis '  inquit  '  in  urbem 
uenimus.     Antiphates  terra  regnabat  in  illa. 
missus  ad  hunc  ego  sum,  numero  comitante  duorum, 
uixque  fuga  quaesita  salus  comitique  mihique ;  236 
tertius  e  nobis  Laestrygonis  inpia  tinxit 
ora  cruore  suo.     fugientibus  instat  et  agmen 
concitat  Antiphates.     coeunt  et  saxa  trabesque 
coniciunt  merguntque  uiros  merguntque  carinas.  240 
una  tamen,  quae  nos  ipsumque  uehebat  Vlixen, 
effugit.     amissa  sociorum  parte  dolentes 
multaque  conquesti  terris  adlabimur  illis, 
quas  procul  hinc  cernis.    procul  hinc,  mihi  crede 

uidenda 
insula  uisa  mihi ;  tuque,  o  iustissime  Troum,      245 
nate  dea  (neque  enim  finito  Marte  uocandus 
hostis  es,  Aenea),  moneo,  fuge  litora  Circes. 
nos  quoque  Circaeo  religata  in  litore  pinu, 
Antiphatae  memores  inmansuetique  Cyclopis, 
ire  negabamus,  sed  tecta  ignota  subire  250 

sorte  sumus  lecti.     sors  me  fidumque  Politen 
Eurylochumque  simul  nimiumque  Elpenora  uini 
bisque  nouem  socios  Circaea  ad  moenia  misit. 
quae  simul  attigimus  stetimusque  in  limine  tecti, 
mille  lupi  mixtique  lupis  ursique  leaeque  255 

occursu  fecere  metum.     sed  nulla  timenda 
nullaque  erat  nostro  factura  in  corpore  uulnus. 
quin  etiam  blandas  mouere  per  aera  caudas 
nostraque  adulantes  comitant  uestigia,  donec 
excipiunt  famulae  perque  atria  marmore  tecta    260 
ad  dominam  ducunt.     pulchro  sedet  illa  recessu, 
sublimi  solio,  pallamque  induta  nitentem 
insuper  aurato  circumuelatur  amictu. 
Nereide*s  Nymphaeque  simul,  quae  uellera  motis 

nulla  trahunt  digitis  nec  fila  sequentia  ducunt ;  265 
gramina  disponunt  sparsosque  sine  ordine  flores 
secernunt  calathis  uariasque  coloribus  herbas. 
ipsa  quod  hae  faciunt  opus  exigit,  ipsa  quis  usus 
quoue  sit  in  folio,  quae  sit  concordia  mixtis 
nouit  et  aduertens  pensas  examinat  herbas.         270 
haec  ubi  nos  uidit,  dicta  acceptaque  salute, 
diffudit  uultus  et  reddidit  omina  uotis. 
nec  mora,  misceri  tosti  iubet  hordea  grani 
mellaque  uimque  meri  cum  lacte  coagula  passo, 
quique  sub  hac  lateant  furtim  dulcedine,  sucos   275 
adicit.     accipimus  sacra  data  pocula  dextra. 
quae  simul  arenti  sitientes  hausimus  ore, 
et  tetigit  summos  uirga  dea  dira  capillos, 
(et  pudet  et  referam)  saetis  horrescere  coepi, 
nec  iam  posse  loqui,  pro  uerbis  edere  raucum       280 
murmur  et  in  terram  toto  procumbere  uultu, 
osque  meum  sensi  pando  occallescere  rostro, 
colla  tumere  toris,  et  qua  modo  pocula  parte 
sumpta  mihi  fuerant,  llla  uestigia  feci. 
cumque  eadem  passis  (tantum  medicamina  possunt) 
claudor  hara.     solumque  suis  caruisse  figura        286 
uidimus  Eurylochum  ;  solus  data  pocula  fugit. 
quae  nisi  uitasset,  pecoris  pars  una  manerem 
nunc  quoque  saetigeri,  nec  tantae  cladis  ab  illo 
certior  ad  Circen  ultor  uenisset  Vlixes.  290 

pacifer  huic  dederat  florem  Cyllenius  album, 
moly  uocant  superi,  nigra  radice  tenetur. 
tutus  eo  monitisque  simul  caelestibus  intrat 
ille  domum  Circes,  et  ad  insidiosa  uocatus 
pocula,  conantem  uirga  mulcere  capillos  295 

reppulit  et  stricto  pauidam  deterruit  ense. 
inde  fides  dextraeque  datae,  thalamoque  receptus 
coniugii  dotem  sociorum  corpora  poscit. 
spargimur  ignotae  sucis  melioribus  herbae 
percutimurque  caput  conuersae  uerbere  uirgae,   300 
uerbaque  dicuntur  dictis  contraria  uerbis. 
quo  magis  illa  canit,  magis  hoc  tellure  leuati 
erigimur,  saetaeque  cadunt,  bifidosque  relinquit 
rima  pedes,  redeunt  umeri  et  subiecta  lacertis 
bracchia  sunt.    rlentem  fientes  amplectimur  ipsi  305 
haeremusque  ducis  collo ;  nec  uerba  locuti 
ulla  priora  sumus,  quani  nos  testantia  gratos. 
annua  nos  illic  tenuit  mora,  multaque  praesens 
tempore  tam  longo  uidi,  multa  auribus  hausi. 

hoc  quoque  cum  multis,  quod  clam  mihi  rettulit  una 

quattuor  e  famulis  ad  talia  sacra  paratis.  311 

cum  duce  namque  meo  Circe  dum  sola  moratur, 

illa  mihi  niueo  factum  de  marmore  signum 

o.stendit  iuuenale,  gerens  in  uertice  picum, 

aede  sacra  positum  multisque  insigne  coronis.      315 

quis  foret  et  quare  sacra  coleretur  in  aede, 

cur  hanc  ferret  auem  quaerenti  et  scire  uolenti 

"  accipe,"  ait  "  Macareu,  dominaeque  potentia  quae 

sit, 
hinc  quoque  disce  meae  ;  tu  dictis  adice  mentem. 

Picus  in  Ausoniis,  proles  Saturnia,  terris  320 

rex  f  uit,  utilium  bello  studiosus  equorum. 
forma  uiro,  quam  cernis>  erat ;  licet  ipse  decorem 
adspicias  fictaque  probes  ab  imagine  ueram. 
par  animus  formae.     nec  adhuc  spectasse  per  annos 
quinquennem  poterat  Graia  quater  Elide  pugnam. 
ille  suos  Dryadas  Latiis  in  montibus  ortas  326 

uerterat  in  uultus,  illum  fontana  petebant 
numina,  Naiades,  quas  Albula,  quasque  Numici, 
quas  Anienis  aquae  cursuque  breuissimus  Almo 
Narue  tulit  praeceps  et  opacae  Farfarus  umbrae,  330 
quaeque  colunt  Scythicae  stagnum  nemorale  Dianae 
iinitimosque  lacus.     spretis  tamen  omnibus  unam 
iile  colit  Nymphen,  quam  quondam  in  colle  Palati 
dicitur  Ionio  peperisse  Yenilia  Iano. 
haec  ubi  nubilibus  primum  maturuit  annis,  335 

praeposito  cunctis  Laurenti  tradita  Pico  est : 
rara  quidem  facie,  sed  rarior  arte  canendi, 
unde  Canens  dicta  est.     siluas  et  saxa  mouere 
et  mulcere  feras  et  flumina  longa  morari 
ore  suo  uolucresque  uagas  retinere  solebat.  340 

quae  dum  feminea  modulatur  carmina  uoce, 
exierat  tecto  Laurentes  Picus  in  agros, 
indigenas  fixurus  apros,  tergumque  premebat 
acris  equi,  laeuaque  hastilia  bina  ferebat, 
poeniceam  fuluo  chlamydem  contractus  ab  auro.  345 
uenerat  in  siluas  et  filia  Solis  easdem, 
utque  nouas  legeret  fecundis  collibus  herbas, 
nomine  dicta  suo  Circaea  reliquerat  arua. 
quae  simul  ac  iuuenem  uirgultis  abdita  uidit, 
obstipuit.     cecidere  manu  quas  legerat  herbae,    350 
flammaque  per  totas  uisa  est  errare  medullas. 
ut  primum  ualido  mentem  collegit  ab  aestu, 
quid  cuperet  fassura  fuit ;  ne  posset  adire, 

II.  R 

cursus  equi  fecit  circumfususque  satelles. 

<;  non  "  ait  "  effugies,  uento  rapiare  licebit,  355 

si  modo  me  noui,  si  non  euanuit  omnis 

herbarum  uirtus,  nec  me  mea  carmina  fallunt. " 

dixit  et  effigiem  nullo  cum  corpore  falsi 

tinxit  apri  praeterque  oculos  transcurrere  regis 

iussit  et  in  densum  trabibus  nemus  ire  uideri,      360 

plurima  qua  silua  est  et  equo  loca  peruia  non  sunt, 

haud  mora,  continuo  praedae  petit  inscius  umbram 

Picus  equique  celer  spumantia  terga  relinquit 

spemque  sequens  uanam  silua  pedes  errat  in  alta. 

concipit  illa  preces  et  uerba  precantia  dicit  365 

ignotosque  deos  ignoto  carmine  adorat, 

quo  solet  et  niueae  uultum  confundere  Lunae 

et  patrio  capiti  bibulas  subtexere  nubes. 

tum  quoque  cantato  densetur  carmine  caelum 

et  nebulas  exhalat  humus,  caecisque  uagantur    370 

limitibus  comites,  et  abest  custodia  regi. 

nacta  locum  tempusque  "per,  o,  tua  lumina,"  dixit 

"quae  mea    ceperunt,  perque    hanc,  pulcherrime, 

formam, 
quae  facit  ut  supplex  tibi  sim  dea,  consule  nostris 
ignibus  et  socerum,  qui  peruidet  omnia,  Solem    375 
accipe,  neo  durus  Titanida  despice  Circen. " 
dixerat.     ille  ferox  ipsamque  precesque  relinquit 
et  "quaecumque  es,"  ait  "non  sum  tuus.     altera 

captum 
me  tenet  et  teneat  per  longum,  comprecor,  aeuum. 
nec  Venere  externa  socialia  f  oedera  laedam,         380 
dum  mihi  Ianigenam  seruabunt  fata  Canentem." 
saepe  retemptatis  precibus  Titania  frustra 
"  non  inpune  feres,  neque  "  ait  "  reddere  Canenti ; 
laesaque  quid  faciat,  quid  amans,  quid  femina  disces 
rebus ;  at  est  et  amans  et  laesa  et  f emina  Circe. " 
tum  bis  ad  occasus,  bis  se  conuertit  ad  ortus,       386 
ter  iuuenem  baculo  tetigit,  tria  carmina  dixit. 
ille  fugit,  sed  se  solito  uelocius  ipse 
currere  miratur.    pennas  in  corpore  uidit 
seque  nouam  subito  Latiis  accedere  siluis  390 

indignatus  auem  duro  fera  robora  rostro 
figit  et  iratus  longis  dat  uulnera  ramis. 
purpureum  chlamydis  pennae  traxere  colorem, 
libula  quod  fuerat  uestemque  momorderat  aurum, 
pluma  iit,  et  fuluo  ceruix  praecingitur  auro  ;        395 
nec  quicquam  antiquum  Pico,  nisi  nomina,  restat. 

Interea  comites,  clamato  saepe  per  agros 
nequiquam  Pico  nullaque  in  parte  reperto, 
inueniunt  Circen  (nam  iam  tenuauerat  auras 
passaque  erat  nebulas  uentis  ac  sole  recludi)        400 
criminibusque  premunt  ueris  regemque  reposcunt 
uimque  ferunt  saeuisque  parant  incessere  telis. 
illa  nocens  spargit  uirus  sucosque  ueneni 
et  Noctem  Noctisque  deos  Ereboque  Chaoque 
conuocat  et  longis  Hecaten  ululatibus  orat.         405 
exiluere  loco  (dictu  mirabile)  siluae, 
ingemuitque  solum,  uicinaque  palluit  arbor, 
sparsaque  sanguineis  maduerunt  pabula  guttis, 
et  lapides  uisi  mugitus  edere  raucos, 
et  latrare  canes  et  humus  serpentibus  atris  410 

squalere  et  tenues  animae  uolitare  silentum. 
attonitum  monstris  uulgus  pauet ;  illa  pauentis 
ora  uenenata  tetigit  mirantia  uirga. 
cuius  ab  attactu  uariarum  monstra  ferarum 
in  iuuenes  ueniunt :  nulli  sua  mansit  imago.       415 

Sparserat  occiduus  Tartessia  litora  Phoebus, 
et  frustra  coniunx  oculis  animoque  Canentis 
expectatus  erat.     famuli  populusque  per  omnes 
discurrunt  siluas  atque  obuia  lumina  portant. 
nec  satis  est  Nymphae  flere  et  lacerare  capillos  420 
et  dare  plangorem  ;  facit  haec  tamen  omnia  seque 
proripit  ac  Latios  errat  uesana  per  agros. 
sex  illam  noctes,  totidem  redeuntia  solis 
lumina  uiderunt  inopem  somnique  cibique 
per  iuga,  per  ualles,  qua  fors  ducebat,  euntem.    425 
ultimus  adspexit  Tlxybris  luctuque  uiaque 
fessam  et  iam  longa  ponentem  corpora  ripa. 
illic  cum  lacrimis  ipsos  modulata  dolores 
uerba  sono  tenui  maerens  fundebat,  ut  olim 
carmina  iam  moriens  canit  exequialia  cygnus.     430 
luctibus  extremum  tenues  liquefacta  medullas 
tabuit  inque  leues  paulatim  euanuit  auras. 
fama  tamen  signata  loco  est,  quem  rite  Canentem 
nomine  de  Nymphae  ueteres  dixere  Camenae." 
talia  multa  mihi  longum  narrata  per  annum        435 
uisaque  sunt.     resides  et  desuetudine  tardi 
rursus  inire  fretum,  rursus  dare  uela  iubemur. 
ancipitesque  uias  et  iter  Titania  uastum 
dixerat  et  saeui  restare  pericula  ponti. 
pertimui,  f ateor  ;  nactusque  hoc  litus  adhaesi. '   440 

Finierat  Macareus.     urnaque  Aeneia  nutrix 
condita  marmorea  tumulo  breue  carmen  habebat : 

soluitur  herboso  religatus  ab  aggere  funis,  445 

et  procul  insidias  infamataeque  relinquunt 
tecta  deae  lucosque  petunt,  ubi  nubilus  umbra 
in  mare  curn  flaua  prorumpit  Thybris  harena. 
Faunigenaeque  domo  potitur  nataque  Latini, 
non  sine  Marte  tamen.     bellum  cum  gente  feroci 
suscipitur,  pactaque  furit  pro  coniuge  Turnus,     451 
concurrit  Latio  Tyrrhenia  tota,  diuque 
ardua  sollicitis  uictoria  quaeritur  armis. 
auget  uterque  suas  externo  robore  uires, 
et  multi  Rutulos,  multi  Troiana  tuentur  455 

castra.     neque  Aeneas  Euandri  ad  moenia  frustra, 
at  Venulus  magnam  profugi  Diomedis  ad  urbem 
uenerat.     ille  quidem  sub  Iapyge  maxima  Dauno 
moenia  condiderat  dotaliaque  arua  tenebat. 
sed  Venulus  Turni  postquam  mandata  peregit     460 
auxiliumque  petit,  uires  Aetolius  heros 
excusat ;  nec  se  aut  soceri  committere  pugnae 
uelle  sui  populos  aut  quos  e  gente  suorum 
armet  habere  uiros.     '  neue  haec  commenta  putetis, 
admonitu  quamquam  renouetur  luctus  amarus,  465 
perpetiar  memorare  tamen.    postquam  alta  cremata 

est 
Ilios  et  Danaas  pauerunt  Pergama  flammas 
Naryciusque  heros,  a  uirgine  uirgine  rapta, 
quam  meruit  poenam  solus,  digessit  in  omnes, 
spargimur  et  uentis  inimica  per  aequora  rapti      470 
fulmina,  noctem,  imbres,  iram  caelique  marisque 
perpetimur  Danai  cumulumque  Capherea  cladis. 
neue  morer  referens  tristes  ex  ordine  casus, 
Graecia  tum  potuit  Priamo  quoque  flenda  uideri. 
me  tamen  armiferae  seruatum  cura  Mineruae      475 
fluctibus  eripuit.     patriis  sed  rursus  ab  agris 
pellor,  et  antiquo  memores  de  uulnere  poenas 
exigit  alma  Venus.     tantosque  per  alta  labores 
aequora  sustinui,  tantos  terrestribus  armis, 
ut  mihi  felices  sint  illi  saepe  uocati,  480 

quos  communis  hiemps  inportunusque  Caphereus 
mersit  aquis,  uellemque  horum  pars  una  fuisseni. 
ultima  iam  passi  comites  belloque  fretoque 
deficiunt  finemque  rogant  erroris.     at  Acmon 
feruidus  ingenio,  tum  uero  et  cladibus  asper,       48$ 
'*  quid  superest  quod  iam  patientia  uestra  recuset 

ferre,  uiri?"  dixit;  "quidhabetCythereaquodultra, 
uelle  puta,  faciat  ?  nam  dum  peiora  timentur, 
est  locus  in  uulnus  :  sors  autem  ubi  pessima  rerum, 
sub  pedibus  timor  est  securaque  summa  malorum. 
audiat  ipsa,  licet ;  et,  quod  facit,  oderit  omnes   491 
sub  Diomede  uiros  ;  odium  tamen  illius  omnes 
spernimus  ;  et  magno  stat  magna  potentia  nobis." 
talibus  inritans  Venerem  Pleuronius  Acmon 
instimulat  uerbis  ueteremque  resuscitat  iram.      495 
dicta  placent  paucis  :  numeri  maioris  amici 
Acmona  corripimus.     cui  respondere  uolenti 
uox  pariter  uocisque  uia  est  tenuata,  comaeque 
in  plumas  abeunt,  plumis  noua  colla  teguntur 
pectoraque  et  tergum,  maiores  bracchia  pennas  500 
accipiunt,  cubitique  leues  sinuantur  in  alas. 
magna  pedis  digitos  pars  occupat,  oraque  cornu 
indurata  rigent  finemque  in  acumine  ponunt. 
hunc  Lycus,  iiunc  Idas  et  cum  Ehexenore  Nycteus, 
hunc  miratur  Abas  ;  et  dum  mirantur,  eandem  505 
accipiunt  faciem.     numerusque  ex  agmine  maior 
subuolat  et  remos  plausis  circumuolat  alis. 
si  uolucrum  quae  sit  dubiarum  forma  requiris, 
ut  non  cygnorum,  sic  albis  proxima  cygnis. 
uix  equidem  has  sedes  et  Iapygis  arida  Dauni     510 
arua  gener  teneo  minima  cum  parte  meorum. ' 

Hactenus  Oenides.     Venulus  Calydonia  regna 
Peucetiosque  sinus  Messapiaque  arua  relinquit. 
in  quibus  antra  uidet,  quae  multa  nubila  silua 
et  leuibus  cannis  uariantia  semicaper  Pan  515 

nunc  tenet ;  at  quodamtenuerunt  temporeNymphae. 
Apulus  has  illa  pastor  regione  fugatas 
terruit  et  primo  subita  formidine  mouit ; 
mox  ubi  mens  rediit  et  contempsere  sequentem, 
ad  numerum  motis  pedibus  duxere  choreas.  520 

inprobat  has  pastor  saltuque  imitatus  agresti 
addidit  obscenis  conuicia  rustica  dictis. 
nec  prius  os  tacuit,  quam  guttura  condidit  arbor. 
arbor  enim  est  sucoque  licet  cognoscere  mores. 
quippe  notam  linguae  bacis  oleaster  amaris  525 

exhibet ;  asperitas  uerborum  cessit  in  illas. 

Hinc  ubi  legati  rediere  negata  ferentes 
arma  Aetola  sibi,  Rutuli  sine  uiribus  iilis 
bella  instructa    gerunt  ;    multumque    ab  utraque 

cruoris 
parte  datur.     fert  ecce  auidas  in  pinea  Turnus    530 

texta  faces,  ignesque  timent,  quibus  unda  pepercit. 
iamque  picem  et  ceras  alimentaque  cetera  iiammae 
Mulciber  urebat  perque  altum  ad  carbasa  malum 
ibat,  et  ineuruae  fumabant  transtra  carinae  ; 
cum  memor  has  pinus  Idaeo  uertice  caesas  535 

^ancta  deum  genetrix  tinnitibus  aera  pulsi 
aeris  et  infiati  conpleuit  murmure  buxi, 
perque  leues  domitis  inuecta  leonibus  auras 
'  inrita  sacrilega  iactas  incendia  dextra,  539 

Turne  ; '  ait  '  eripiam,  nec  me  patiente  cremabit 
ignis  edax  nemorum  partes  et  membra  meorum., 
intonuit  dicente  dea,  tonitrumque  secuti 
cum  saliente  graues  ceciderunt  grandine  nimbi, 
aeraque  et  tumidum  subitis  concursibus  aequor 
Astraei  turbant  et  eunt  in  proelia  fratres.  545 

e  quibus  alma  parens  unius  uiribus  usa 
stuppea  praerupit  Phrygiae  retinacula  classis 
fertque  rates  pronas  medioque  sub  aequore  mergit. 
robore  mollito  lignoque  in  corpora  uerso 
in  capitum  facies  puppes  mutantur  aduncae,        550 
in  digitos  abeunt  et  crura  natantia  remi, 
quodque  sinus  fuerat  latus  est,  mediisque  carina 
subdita  nauigiis  spinae  mutatur  in  usurii ; 
lina  comae  molles,  antemnae  bracchia  fiunt. 
caerulus,  ut  fuerat,  color  est ;  quasque  ante  tifne- 
bant,  _  555 

illas  uirgineis  exercent  lusibus  undas 
Naides  aequoreae  ;  durisque  in  montibus  ortae 
molle  fretum  celebrant,  nec  eas  sua  tangit  origo. 
non  tamen  oblitae  quam  multa  pericula  saeuo 
pertulerint  pelago,  iactatis  saepe  carinis  560 

supposuere  manus,  nisi  siqua  uehebat  Achiuos. 
cladis  adhuc  Phrygiae  memores,  odere  Pelasgos 
Neritiaeque  ratis  uiderunt  fragmina  laetis 
uultibus,  et  laetis  uidere  rigescere  pupjum 
uultibus  Alcinoi  saxumque  increscere  ligno.         565 

Spes  erat,  in  Nymphas  animata  classe  marinas, 
posse  metu  monstri  Kutulum  desistere  bello. 
perstat,  habetque  deos  pars  utraque,  quodque  deorum 

est 
instar,  habent  animos.     nec  iam  dotalia  regna 
nec  sceptrum  soceri  nec  te,  Lauinia  uirgo,  570 

sed  uicisse  petunt,  deponendique  pudore 
bella  gerunt.     tandemque  Venus  uictricia  nati 
arma  uidet,  Turnusque  cadit ;  cadit  Ardea,  Turno 

sospite  dicta  potens.     quam  postquam  Dardanus 

ignis 
abstulit  et  tepida  latuerunt  tecta  fauilla,  575 

congerie  e  media  tuni  primum  cognita  praepes 
subuolat  et  cineres  plausis  euerberat  alis. 
et  sonus  et  macies  et  pallor  et  omnia  captam 
quae  deceant  urbem,  nomen  quoque  mansit  in  illa 
urbis  ;  et  ipsa  suis  deplangitur  ardea  pennis.        580 

Iamque  deos  omnes  ipsamque  Aeneia  uirtus 
Iunonem  ueteres  finire  coegerat  iras, 
cum,  bene  fundatis  opibus  crescer  tis  Iuli, 
tempestiuus  erat  caelo  Cythereius  heros. 
ambieratque  Venus  superos  colloque  parentis      585 
circumfusa  sui  '  nunquam  mihi '  dixerat  *  ullo 
tempore  dure  pater,  nunc  sis  mitissimus,  opto, 
Aeneaeque  meo,  qui  te  de  sanguine  nostro 
fecit  auum,  quamuis  paruum  des,  optime,  numen, 
dummodo  des  aliquod.     satis  est  inamabile  regnum 
adspexisse  semel,  Stygios  semel  isse  per  amnes.'  591 
adsensere  dei,  nec  coniunx  regia  uultus 
inmotos  tenuit,  placatoque  adnuit  ore. 
tum  pater  '  estis '  ait  '  caelesti  munere  digni, 
quaeque  petis,  pro  quoque  petis.     cape,  nata,  quod 

optas.'  595 

fatus  erat.     gaudet  gratesque  agit  illa  parenti 
perque  leues  auras  iunctis  inuecta  columbis 
litus  adit  Laurens,  ubi  tectus  harundine  serpit 
in  freta  flumineis  uicina  Numicius  undis. 
hunc  iubet  Aeneae,  quaecumque  obnoxia  morti,  6co 
abluere  et  tacito  deferre  sub  aequora  cursu. 
corniger  exsequitur  Veneris  mandata  suisque 
quicquid  in  Aenea  fuerat  mortale  repurgat 
et  respergit  aquis  ;  pars  optima  restitit  illi. 
lustratum  genetrix  diuino  corpus  odore  605 

unxit  et  ambrosia  cum  dulci  nectare  mixta 
contigit  os  fecitque  deum.     quem  turba  Quirini 
nuncupat  Indigetem  temploque  arisque  recepit. 

Inde  sub  Ascanii  dicione  binominis  Alba 
resque  Latina  fuit.     succedit  Siluius  illi.  610 

quo  satus  antiquo  tenuit  repetita  Latinus 
nomina  cum  sceptro.     clarus  subit  Alba  Latinum. 
Epytus  ex  illo  est.    post  hunc  Capetusque  Capysque, 
sed  Capys  ante  fuit.     regnum  Tiberinus  ab  iflis 
cepit  et  in  Tusci  demersus  fluminis  undis  615 

nomina  fecit  aquae.     de  quo  Remulusque  feroxque 
Acrota  sunt  geniti.     Remulus  maturior  annis 

fulmineo  periit,  imitator  fulminis,  ictu. 

fratre  suo  sceptrum  moderatior  Acrota  forti 

tradit  Auentino.     qui,  quo  regnarat,  eodem         620 

monte  iacet  positus  tribuitque  uocabula  monti. 

iamque  Palatinae  summam  Proca  gentis  habebat. 

rege  sub  hoc  Pomona  fuit,  qua  nulla  Latinas 

inter  Hamadryadas  coluit  sollertius  hortos 

nec  fuit  arborei  studiosior  altera  fetus  ;  625 

unde  tenet  nomen.     non  siluas  illa  nec  amnes, 

rus  amat  et  ramos  felicia  poma  ferentes. 

nec  iaculo  grauis  est,  sed  adunca  dextera  falce, 

qua  modo  luxuriem  premit  et  spatiantia  passim 

bracchia  conpescit,  fisso  rnodo  cortice  lignum        630 

inserit  et  sucos  alieno  praestat  alumno. 

nec  sentire  sitim  patitur  bibulaeque  recuruas 

radicis  fibras  labentibus  inrigat  undis. 

hic  amor,  hoc  studium ;  ueneris  quoque  nulla  cupido 

est. 
uim  tamen  agrestum  metuens  pomaria  claudit    635 
intus  et  accessus  prohibet  refugitque  uiriles. 
quid  non  et  Satyri,  saltatibus  apta  iuuentus, 
f ecere  et  pinu  praecincti  cornua  Panes 
Siluanusque  suis  semper  iuuenilior  annis, 
quique  deus  fures  uel  falce  uel  inguine  terret,      640 
ut  poterentur  ea  ?    sed  enim  superabat  amando 
hos  quoque  Vertumnus,  neque  erat  felicior  illis. 
o  quotiens  habitu  duri  messoris  aristas 
corbe  tulit  uerique  fuit  messoris  imago  ! 
tempora  saepe  gerens  faeno  religata  recenti  645 

desectum  poterat  gramen  uersasse  uideri ; 
saepe  manu  stimulos  rio-ida  portabat,  ut  illum 
iurasses  fessos  modo  disiunxisse  iuuencos  ; 
falce  data  frondator  erat  uitisque  putator  ; 
induerat  scalas,  lecturum  poma  putares  ;  650 

miles  erat  gladio,  piscator  harundine  sumpta. 
denique  per  multas  aditum  sibi  saepe  figuras 
repperit,  ut  caperet  spectatae  gaudia  formae. 
ille  etiam  picta  redimitus  tempora  mitra, 
innitens  baculo,  positis  per  tempora  canis,  655 

adsimulauit  anum  cultosque  intrauit  in  hortos 
pomaque  mirata  est.   '  tanto '  que  *  potentior '  inquit , 
paucaque  laudatae  dedit  oscula,  qualia  numquam 
uera  dedisset  anus,  glaebaque  incurua  resedit, 
suspiciens  pandos  autumni  pondere  ramos.  660 

ulmus  erat  contra  speciosa  nitentibus  uuis ; 

quam  socia  postquam  pariter  cum  uite  probauit, 
1  at  si  staret '  ait '  caelebs  sine  palmite  truncus, 
nil  praeter  frondes  quare  peteretur  haberet. 
haec  quoque,  quae  iuncta  uitis  requiescit  in  ulmo, 
si  non  nupta  foret,  terrae  adclinata  iaceret.  666 

tu  tamen  exemplo  non  tangeris  arboris  huius 
concubitusque  fugis  nec  te  coniungere  curas. 
atque  utinam  uelles,  Helene  non  pluribus  esset 
sollicitata  procis,  nec  quae  Lapitheia  mouit  670 

proelia,  nec  coniunx  ttimidi  aut  audacis  Vlixis. 
nunc  quoque,  cum  fugias  auerserisque  petentes, 
mille  uiri  cupiunt  et  semideique  deique 
et  quaecumque  tenent  Albanos  numina  montes. 
sed  tu  si  sapies,  si  te  bene  iungere  anumque        675 
hanc  audire  uoles,  quae  te  plus  omnibus  illis, 
plus  quam  credis,  amo,  uulgares  reice  taedas 
Vertumnumque  tori  socium  tibi  selige.     pro  quo 
me  quoque  pignus  habe.    neque  enim  sibi  notior  ille 

est 
quam  mihi.  nec  passim  toto  uagus  errat  in  orbe ;  680 
haec  loca  sola  colit ;  nec,  uti  pars  magna  procorum, 
quas  modo  uidit  amat ;  tu  primus  et  ultimus  illi 
ardor  eris,  solique  suos  tibi  deuouet  annos. 
adde  quod  est  iuuenis,  quod  naturale  decoris 
munus  habet  formasque  apte  fingetur  in  omnes,  685 
et  quod  erit  iussus,  iubeas  licet  omnia,  fiet. 
quid  quod  amatis  idem  ?    quod,  quae  tibi  poma 

coluntur, 
primus  habet  laetaque  tenet  tua  munera  dextra  ? 
sed  neque  iam  fetus  desiderat  arbore  demptos, 
nec,  quas  hortus  alit,  cum  sucis  mitibus  herbas,  690 
nec  quicquam  nisi  te.    miserere  ardentis  et  ipsum, 
quod  petit,  ore  meo  praesentem  crede  precari ; 
ultoresque  deos  et  pectora  dura  perosam 
Idalien  memoremque  time  Rhamnusidis  iram. 
quoque  magis  timeas,  (etenim  mihi  multa  uetustas 
scire  dedit)  referam  tota  notissima  Cypro  696 

facta.  quibus  flecti  facile  et  mitescere  possis. 

Viderat  a  ueteris  generosam  sanguine  Teucri 
Iphis  Anaxareten  humili  de  stirpe  creatus, 
uiderat  et  totis  perceperat  ossibus  aestum.  700 

luctatusque  diu,  postquam  ratione  furorem 
uincere  non  potuit,  supplex  ad  limina  uenit 
et  modo  nutrici  miserum  confessus  amorem, 
ne  sibi  dura  foret,  per  spes  orauit  alumnae  ; 
et  modo  de  multis  alicui  blanditus  amicis  705 

sollicita  petiit  propensum  uoce  fauorem. 

saepe  ferenda  dedit  blandis  sua  uerba  tabellis, 

interdum  madidas  lacrimarum  rore  coronas 

postibus  intendit  posuitque  in  limine  duro 

molle  latus  tristisque  serae  conuicia  fecit.  710 

saeuior  illa  freto  surgente  cadentibus  Haedis, 

durior  et  ferro  quod  Noricus  excoquit  ignis, 

et  saxo  quod  adhuc  uiuum  radice  tenetur, 

spernit  et  inridet  factisque  inmitibus  addit 

uerba  superba  ferox  et  spe  quoque  fraudat  amantem. 

non  tulit  inpatiens  longi  tormenta  doloris  716 

Iphis  et  ante  fores  haec  uerba  nouissima  dixit : 

"  uincis,  Anaxarete,  neque  erunt  tibi  taedia  tandem 

ulla  ferenda  mei.    laetos  molire  triumphos 

et  Paeana  uoca  nitidaque  incingere  lauru  ;  720 

uincis  enim,  moriorque  libens.    age,  ferrea,  gaude. 

certe  aliquid  laudare  mei  cogeris,  eritque 

quo  tibi  sim  gratus ;  meritumque  fatebere  nostrum. 

non  tamen  ante  tui  curam  excessisse  memento, 

quam  uitam,  geminaque  simul  mihi  luce  carendum. 

nec  tibi  fama  mei  uentura  est  nuntia  leti :  726 

ipse  ego,  ne  dubites,  adero  praesensque  uidebor, 

corpore  ut  exanimi  crudelia  lumina  pascas. 

si  tamen,  o  superi,  mortalia  facta  uidetis, 

este  mei  memores  (nihil  ultra  lingua  precari        730 

sustinet)  et  iongo  facite  ut  narremur  in  aeuo, 

et  quae  dempsistis  uitae,  date  tempora  famae." 

dixit  et  ad  postes  ornatos  saepe  coronis 

umentes  oculos  et  pallida  bracchia  tollens, 

cum  foribus  laquei  religaret  uincula  summis,       735 

"  haec  tibi  serta  placent,  crudelis  et  inpia?  "  dixit 

inseruitque  caput,  sed  tum  quoque  uersus  ad  illam, 

atque  onus  infelix  elisa  fauce  pependit. 

icta  pedum  motu  trepidantum  [et  multa  timentum 

uisadedissesonum  est  adapertaquejianuafactum  740 

prodidit.     exclamant  famuli  frnstraque  leuatuui 

(nam  pater  occiderat)  referunt  ad  limina  matris. 

accipit  illa  sinu,  conplexaque  frigida  nati 

membra  sui  postquam  miserorum  uerba  parentum 

edidit  et  matrum  miserarum  facta  peregit,  745 

funera  ducebat  mediam  lacrimosa  per  urbem 

luridaque  arsuro  portabat  membra  feretro. 

forte  uiae  uicina  domus,  qua  rlebilis  ibat 

pompa,  fuit  duraeque  sonus  plangoris  ad  aures 

uenit  Anaxaretae,  quam  iam  deus  ultor  agebat.  750 


METAMORPHOSEON   LIB.  XIV        251 

mota  tamen  "uideamus"  ait  "miserabile  funus" 
et  patulis  iniit  tectum  sublime  fenestris. 
nixque  bene  inpositum  lecto  prospexerat  Iphin ; 
deriguere  oculi,  calidusque  e  corpore  sanguis 
inducto  pallore  fugit,  conataque  retro  755 

ferre  pedes,  haesit ;  conata  auertere  uultus, 
hoc  quoque  non  potuit.    paulatimque  occupat  artus, 
quod  fuit  in  duro  iam  pridem  pectore,  saxum. 
neue  ea  ficta  putes,  dominae  sub  imagine  signum 
seruat   adhuc    Salamis ;    Veneris   quoque   nomine 
templum  760 

Prospicientis  habet.    quorum  mer   >r,  o  mea,  lentos 
pone,  precor,  fastus  et  amanti  iungere,  Nymphe. 
sic  tibi  nec  uernum  nascentia  frigus  adurat 

Eoma  nec  excutiant  rapidi  fiorentia  uenti. ' 
aec  ubi  nequiquam  forma  deus  aptus  anili         765 
edidit,  in  iuuenem  rediit  et  anilia  demit 
instrumenta  sibi  talisque  apparuit  illi, 
qualis  ubi  oppositas  nitidissima  solis  imago 
euicit  nubes  nullaque  obstante  reluxit ; 
uimque  parat ;  sed  ui  non  est  opus,  inque  figura  770 
capta  dei  Nymphe  est  et  mutua  uulnera  sensit. 

Proximus  Ausonias  iniusti  miles  Amuli 
rexit  opes,  Numitorque  senex  amissa  nepotum 
munere  regna  capit,  festisque  Palilibus  urbis 
moenia  conduntur.    Tatiusque  patresque  Sabini  775 
bella  gerunt,  arcisque  uia  Tarpeia  reclusa 
dignam  animam  poena  congestis  exuit  armis  ; 
inde  sati  Curibus  tacitorum  more  luporum 
ore  premunt  uoces  et  corpora  uicta  sopore 
inuadunt  portasque  petunt,  quas  obice  firmo        780 
olauserat  Iliades.     unam  tamen  ipsa  reclusit 
nec  strepitum  uerso  Saturnia  cardine  fecit. 
sola  Venus  portae  cecidisse  repagula  sensit 
et  clausura  fuit,  nisi  quod  rescindere  numquam 
dis  licet  acta  deum.     Iano  loca  iuncta  tenebant  785 
Naides  Ausoniae  gelido  rorantia  fonte. 
has  rogat  auxilium.     nec  Nymphae  iusta  petentem 
sustinuere  deam  uenasque  et  flumina  fontis 
elicuere  sui.     nondum  tamen  inuia  Iani 
ora  patentis  erant,  neque  iter  praecluserat  unda.  790 
lurida  supponunt  fecundo  sulpura  fonti 
incenduntque  cauas  fumante  bitumine  uenas. 
uiribus  his  aliisque  uapor  penetrauit  ad  ima 
fontis,  et  Alpino  modo  quae  certare  rigori 

audebatis  aquae,  non  ceditis  ignibus  ipsis.  795 

flammifera  gemini  fumant  adspergine  postes, 
portaque,  nequiquam  rigidis  promissa  Sabinis, 
fonte  fuit  praestructa  nouo,  dum  Martius  arma 
indueret  miles.     quae  postquam  Romulus  ultro 
obtulit,  et  strata  est  tellus  Romana  Sabinis         800 
corporibus  strata  estque  suis,  generique  cruorem 
sanguine  cum  soceri  permiscuit  inpius  ensis, 
pace  tamen  sisti  bellum  nec  in  ultima  ferro 
decertare  placet  Tatiumque  accedere  regno. 

Occiderat  Tatius,  populisque  aequata  duobus,  805 
Romule,  iura  dabas,  posita  cum  casside  Mauors 
talibus  adfatur  diuumque  hominumque  parentem  : 
6  tempiis  adest,  genitor,  quoniam  f undamine  mo  gno 
res  Romana  ualet  nec  praeside  pendet  ab  uno, 
praemia,  quae  promissa  mihi  dignoque  nepoti,    810 
soluere  et  ablatum  terris  inponere  caelo. 
tu  mihi  concilio  quondam  praesente  deorum 
(nam  memoro  memorique  animo  pia  uerba  notaui) 
"unus  erit,  quem  tu  tolles  in  caerula  caeli" 
dixisti.     rata  sit  uerborum  summa  tuorum.'         815 
adnuit  Omnipotens  et  nubibus  aera  caecis 
occuluit  tonitruque  et  fulgure  terruit  orbem. 
quae  sibi  promissae  sensit  rata  signa  rapinae, 
innixusque  hastae  pressos  temone  cruento 
inpauidus  conscendit  equos  Gradiuus  et  ictu        820 
uerberis  increpuit,  pronusque  per  aera  lapsus 
constitit  in  summo  nemorosi  colle  Palati 
reddentemque  suo  iam  regia  iura  Quiriti 
abstulit  Iliaden.     corpus  mortale  per  auras 
dilapsum  tenues  ;  sic  lata  plumbea  funda  825 

missa  solet  medio  glans  intabescere  caelo. 
pulchra  subit  facies  et  puluinaribus  altis 
dignior,  est  qualis  trabeati  forma  Quirini. 

Flebat  ut  amissum  coniunx,  cum  regia  Iuno 
Irin  ad  Hersiliam  descendere  limite  curuo  S30 

inperat  et  uacuae  sua  sic  mandata  referre  : 
'  o  et  de  Latia,  o  et  de  gente  Sabina 
praecipuum,  matrona,  decus,  dignissima  tanti 
ante  fuisse  uiri,  coniunx  nunc  esse  Quirini, 
siste  tuos  fletus  et,  si  tibi  cura  uidendi  835 

coniugis  est,  duce  me  lucum  pete,  colle  Quirini 
qui  uiret  et  templum  Romani  regis  obumbrat. ' 
paret  et  in  terram  pictos  delapsa  per  arcus 
Hersiliam  iussis  conpellat  uocibus  Iris. 

illa  uerecundo  uix  tollens  lumina  uultu  840 

4  o,  dea,  namque  mihi  nec  quae  sis  dicere  promptuin 

est, 
et  liquet  esse  deam,  duc,  o  duc '  inquit  '  et  offer 
coniugis  ora  mihi.     quae  si  modo  posse  uidere 
f ata  semel  dederint,  caelum  accepisse  uidebor. ' 
nec  mora,  Romuleos  cum  uirgine  Thaumantea    845 
ingreditur  colles  ;  ibi  sidus  ab  aethere  lapsum 
decidit  in  terras,  a  cuius  lumine  flagrans 
aetherias  crinis  cum  sidere  cessit  in  auras. 
hanc  manibus  notis  Romanae  conditor  urbis 
excipit  et  priscum  pariter  cum  corpore  nomen      850 
mutat  Horamqueuocat,  quaenuncdea  iunctaQuirino 

est. 


LIBER  QVINTVS   DECIMVS 


Quaeritur  interea  quis  tantae  pondera  molis 
sustineat  tantoque  queat  succedere  regi. 
destinat  inperio  elarum  praenuntia  ueri 
fama  Numam.     non  ille  satis  cognosse  Sabinae 
gentis  habet  ritus  ;  animo  maiora  capaci  5 

concipit  et  quae  sit  rerum  natura  requirit. 
huius  amor  curae,  patria  Curibusque  relictis, 
fecit  ut  Herculei  penetraret  ad  hospitis  urbem. 
Graia  quis  Italicis  auctor  posuisset  in  oris 
moenia  quaerenti  sic  e  senioribus  unus  10 

rettulit  indigenis,  ueteris  non  inscius  aeui : 
*  diues  ab  Oceano  bobus  Ioue  natus  Hiberis 
litora  f elici  tenuisse  Lacinia  cursu 
fertur  et,  armento  teneras  errante  per  herbas, 
ipse  domum  magni  nec  inhospita  tecta  Crotonis     1 5 
intrasse  et  requie  longum  releuasse  laborem  ; 
atque  ita  discedens  "  aeuo  "  dixisse  "  nepotum 
hic  locus  urbis  erit."     promissaque  uera  fuerunt. 
nam  fuit  Argolico  generatus  Alemone  quidam 
Myscelus,  illius  dis  acceptissimus  aeui.  20 

hunc  super  incumbens  pressum  grauitate  soporis 
Clauiger  adloquitur  :   "  patrias,  age,  desere  sedes  ; 
i,  pete  diuersi  lapidosas  Aesaris  undas  ", 
et,  nisi  paruerit,  inulta  ac  metuenda  minatur. 
post  ea  discedunt  pariter  somnusque  deusque.       25 

surgit  Alemonides  tacitaque  recentia  mente 
uisa  referfc,  pugnatque  diu  sententia  secum. 
numen  abire  iubet ;  prohibent  discedere  leges, 
poenaque  mors  posita  est  patriam  mutare  uolenti. 
candidus  Oceano  nitidum  caput  abdiderat  Sol,      30 
et  caput  extulerat  densissima  sidereum  Nox  : 
uisus  adesse  idem  deus  est  eademque  monere 
et,  nisi  paruerit,  plura  ac  grauiora  minari. 
extimuit  patriumque  simul  transferre  parabat 
in  sedes  penetrale  nouas.     fit  murmur  in  urbe,      35 
spretarumque  agitur  legum  reus.    utque  peracta  est 
causa  prior  crimenque  patens  sine  teste  probatum, 
squalidus  ad  superos  tollens  reus  ora  manusque 
"  o  cui  tus  caeli  bis  sex  fecere  labores, 
fer,.  precor  "  inquit  "  openi ;  nam  tu  mihi  criminis 
auctor."  40 

mos  erat  antiquus  niueis  atrisque  lapillis, 
his  damnare  reos,  illis  absoluere  culpa. 
tunc  quoque  sic  lata  est  sententia  tristis  ;  et  omnis 
calculus  inmitem  demittitur  ater  in  urnam. 
quae  simul  effudit  numerandos  uersa  lapillos,        45 
omnibus  e  nigro  color  est  mutatus  in  album, 
candidaque  Herculeo  sententia  numine  facta 
soluit  Alemoniden.     grates  agit  ille  parenti 
Amphitryoniadae  uentisque  fauentibus  aequor 
nauigat  tonium  Sallentinumque  Neretum  50 

praeterit  et  Sybarin  [Lacedaemoniumque  Tarentum 
Sirinosque  sinus]  Crimisenque  et  Iapygis  arua, 
uixque  pererratis,  quae  spectant  ae^wora,  terris, 
inuenit  Aesarei  fatalia  fluminis  ora 
nec  procul  hinc  tumulum,  sub  quo  sacrata  Crotonis 
ossa  tegebat  humus  ;  iussaque  ibi  moenia  terra    56 
condidit  et  nomen  tumulati  traxit  in  urbem. ' 
talia  constabat  certa  primordia  fama 
esse  loci  positaeque  Italis  in  finibus  urbis. 

Vir  fuit  hic,  ortu  Samius  ;  sed  fngerat  una         60 
et  Samon  et  dominos  odioque  tyrannidis  exul 
sponte  erat.     isque,  licet  caeli  regione  remotos, 
mente  deos  adiit  et  quae  natura  negabat 
uisibus  humanis,  oculis  ea  pectoris  hausit. 
cumque  animo  et  uigili  perspexerat  omnia  cura,    65 
in  medium  discenda  dabat  coetusque  silentum 
dictaque  mirantum  magni  primordia  mundi 
et  rerum  causas  et,  quid  natura,  docebat, 
quid  deus,  unde  niues,  quae  fulminis  esset  origo, 

Iuppiter  aa  uenti  discussa  nube  tonarent,  70 

quid  quateret  terras,  qua  sidera  lege  mearent, 
et  quodcumque  latet.     primusque  animalia  mensis 
arguit  inponi,  primus  quoque  talibus  ora 
docta  quidem  soluit,  sed  non  et  credita,  uerbis  : 
1  parcite,  mortales,  dapibus  temerare  nefandis       75 
corpora  ;  sunt  fruges,  sunt  deducentia  ramos 
pondere  poma  suo  tumidaeque  in  uitibus  uuae, 
sunt  herbae  dulces,  sunt  quae  mitescere  flamma 
mollirique  queant.     nec  uobis  lacteus  umor 
eripitur,  nec  mella  thymi  redolentia  florem.  80 

prodiga  diuitias  alimentaque  mitia  tellus 
suggerit  atque  epulas  sine  caede  et  sanguine  praebet. 
carne  ferae  sedant  ieiunia,  nec  tamen  omnes. 
quippeequuset  pecudes  armentaque  gramineuiuunt. 
at  quibus  ingenium  est  inmansuetumque  ferumque, 
Armeniae  tigres  iracundique  leones  86 

cumque  lupis  ursi,  dapibus  cum  sanguine  gaudent. 
heu  quantum  scelus  est  in  uiscera  uiscera  condi 
congestoque  auidum  pinguescere  corpore  corpus 
alteriusque  animantem  animantis  uiuere  leto  !      90 
scilicet  in  tantis  opibus,  quas  optima  matrum 
terra  creat,  nil  te  nisi  tristia  mandere  saeuo 
uulnera  dente  iuuat  rictusque  ref erre  Cyclopum  ? 
nec,  nisi  perdideris  alium,  placare  uoracis 
et  male  morati  poteris  ieiunia  uentris  ?  95 

at  uetus  illa  aetas,  cui  fecimus  aurea  nomen, 
fetibus  arboreis  et  quas  humus  educat  herbis 
fortunata  f uit  nec  polluit  ora  cruore. 
tunc  et  aues  tutae  mouere  per  aera  pennas, 
et  lepus  inpauidus  mediis  errauit  in  aruis,  100 

nec  sua  credulitas  piscem  suspenderat  hamo. 
cuncta  sine  insicliis  nullamque  timentia  fraudem 
plenaque  pacis  erant.     postquam  non  utilis  auctor 
uictibus  inuidit,  quisquis  fuit  ille,  leonum 
corporeasque  dapes  auidam  demersit  in  aluum,    105 
fecit  iter  sceleri.     primoque  e  caede  ferarum 
incaluisse  putes  maculatum  sanguine  ferrum  ; 
id  quoque  fas  fuerat,  nostrumque  petentia  letum 
corpora  missa  neci  salua  pietate  fatemur. 
sed  quam  danda  neci,  tam  non  epulanda  fuerunt. 
longius  inde  nef as  abiit,  et  prima  putatur  1 1 1 

hostia  sus  meruisse  mori,  quia  semina  pando 
eruerat  rostro  spemque  interciderat  anni. 
uite  caper  morsa  Bacchi  mactatus  ad  aras 

dicitur  ultoris.     nocuit  sua  culpa  duobus :  115 

quid  meruistis  oues,  placidum  pecus,  inque  tuendos 

natum  homines,  pleno  quae  fertis  in  ubere  nectar, 

mollia  quae  nobis  uestras  uelamina  lanas 

praebetis  uitaque  magis  quam  morte  iuuatis  ? 

quid  meruere  boues,  animal  sine  fraude  dolisque, 

innocuum,  simplex,  natum  tolerare  labores?        121 

inmemor  est  demum  nec  frugum  munere  dignus, 

qui  potuit  curui  dempto  modo  pondere  aratri 

ruricolam  mactare  suum,  qui  trita  labore 

illa,  quibus  totiens  durum  renouauerat  aruum,    125 

quot  dederat  messes,  percussit  colla  securi. 

nec  satis  est,  quod  tale  nefas  committitur  ;  ipsos 

inscripsere  deos  sceleri,  numenque  supernum 

caede  laboriferi  credunt  gaudere  iuuenci. 

uictima  labe  carens  et  praestantissima  forma       130 

(nam  placuisse  nocet)  uittis  praesignis  et  auro 

sistitur  ante  aras  auditque  ignara  precantem 

inponique  suae  uidet  inter  cornua  fronti, 

quas  coluit  fruges  percussaque  sanguine  cultros 

inlicit  in  liquida  praeuisos  forsitan  unda.  135 

protinus  ereptas  uiuenti  pectore  fibras 

inspiciunt  mentesque  deum  scrutantur  in  illis. 

inde  (fames  homini  uetitorum  tanta  ciborum) 

audetis  uesci,  genus  o  mortale  ;  quod,  oro, 

ne  facite,  et  monitis  animos  aduertite  nostris.       140 

cumque  boum  dabitis  caesorum  membra  palato, 

mandere  uos  uestros  scite  et  sentite  colonos. 

et  quoniam  deus  ora  mouet,  sequar  ora  mouentem 

rite  deum  Delphosque  meos  ipsumque  recludam 

aethera  et  augustae  reserabo  oracula  mentis.        145 

magna  nec  ingeniis  inuestigata  priorum, 

quaeque  diu  latuere  canam.     iuuat  ire  per  alta 

astra,  iuuat  terris  et  inerti  sede  relicta 

nube  uehi  ualidique  umeris  insistere  Atlantis 

palantesque  homines  passim  ac  rationis  egentes  150 

despectare  procul  trepidosque  obitumque  timentes 

sic  exhortari  seriemque  euoluere  fati. 

O  genus  attonitum  gelidae  formidine  mortis, 
quid  Styga,  quid  tenebras  et  nomina  uana  timetis, 
materiem  uatum,  falsique  pericula  mundi?  155 

corpora,  siue  rogus  rlamma  seu  tabe  uetustas 
abstulerit,  mala  posse  pati  non  ulla  putetis. 
morte  carent  animae  semperque  priore  relicta 
sede  nouis  domibus  uiuunt  habitantque  receptae. 

ipse  ego  (nam  memini)  Troiani  tempore  belli        160 
l^anthoides  Euphorbus  eram,  cui  pectore  quondam 
haesit  in  aduerso  grauis  hasta  minoris  Atridae. 
eognoui  clipeum,  laeuae  gestamina  nostrae, 
nuper  Abanteis  templo  Iunonis  in  Argis. 
omnia  mutantur,  nihil  interit.     errat  et  illinc      165 
huc  uenit,  hinc  illuc,  et  quoslibet  occupat  artus 
spiritus  eque  feris  humana  in  corpora  transit 
inque  feras  noster  nec  tempore  deperit  ullo. 
utque  nouis  facilis  signatur  cera  riguris, 
nec  manet  ut  fuerat,  nec  formam  seruat  eandem, 
sed  tamen   ipsa  eadem  est ;    animam   sic  semper 

eandem  171 

esse,  sed  in  uarias  doceo  migrare  figuras. 
ergo,  ne  pietas  sit  uicta  cupidine  uentris, 
parcite,  uaticinor,  cognatas  caede  nefanda 
exturbare  animas,  nec  sanguine  sanguis  alatur.  175 
et  quoniam  magno  feror  aequore  plenaque  uentis 
uela  dedi,  nihil  est  toto  quod  perstet  in  orbe ; 
cuncta  rluunt,  omnisque  uagans  formatur  imago. 
ipsa  quoque  adsiduo  labuntur  tempora  motu        179 
non  secus  ut  flumen.     neque  enim  consistere  flumen 
nec  leuis  hora  potest ;  sed  ut  unda  inpellitur  unda 
urgueturque  eadem  ueniente  urguetque  priorem, 
tempora  sic  fugiunt  pariter  pariterque  sequuntur 
et  noua  sunt  semper.  nam  quodfuit  ante  relictum  est, 
fitque  quod  haud  fuerat,  momentaque  cuncta  nouan- 

tur.  185 

cernis  et  emensas  in  lucem  tendere  noctes, 
et  iubar  hoc  nitidum  nigrae  succedere  nocti. 
nec  color  est  idem  caelo,  cum  lassa  quiete 
cuncta  iacent  media,  cumque  albo  Lucifer  exit 
clarus  equo  ;  rursusque  alius,  cum  praeuia  lucis  190 
tradendum  Phoebo  Pallantias  inficit  orbem. 
ipse  dei  clipeus,  terra  cum  tollitur  ima, 
mane  rubet,  terraque  rubet  cum  conditur  ima, 
candidus  in  summo  est,  melior  natura  quod  illic 
aetheris  est  terraeque  procul  contagia  fugit.  195 

nec  par  aut  eadem  nocturnae  forma  Dianae 
esse  potest  umquam.  semperquehodiernasequente, 
si  crescit,  minor  est,  maior,  si  contrahit  orbem. 
quid  ?  non  in  species  succedere  quattuor  annum 
ads^picis,  aetatis  peragentem  imitamina  nostrae  ?  200 
aam  tener  ac  lactens  puerique  simillimus  aeuo 
uere  nouo  est.     tunc  herba  recens  et  roboris  expers 
turget  et  insolida  est  et  spe  delectat  agrestes. 
IL  s 

omnia  tunc  florent,  florumque  coloribus  almus 
ludit  ager,  neque  adhuc  uirtus  in  frondibus  ulla  est. 
transit  in  aestatem  post  uer  robustior  arinus        206 
fitque  ualens  iuuenis  ;  neque  enim  robustior  aetas 
ulla  nec  uberior,  nec  quae  magis  ardeat  ulla  est. 
excipit  autumnus,  posito  feruore  iuuentae 
maturus  mitisque  inter  iuuenemque  senemque    210 
temperie  medius,  sparsus  quoque  tempora  canis. 
inde  senilis  hiemps  tremulo  uenit  horrida  passu, 
aut  spoliata  suos  aut  quos  habet  alba  capillos. 
nostra  quoque  ipsorum  semper  requieque  sine  ulla 
corpora  uertuntur,  nec  quod  fuimusue  sumusue  215 
cras  erimus.     fuit  illa  dies,  qua  semina  tantum 
spesque  hominum  primae  matris  latitauimus  aluo. 
artifices  Natura  manus  admouit  et  angi 
corpora  uisceribus  distentae  condita  matris 
noluit  eque  domo  uacuas  emisit  in  auras,  220 

editus  in  lucem  iacuit  sine  uiribus  infans  ; 
mox  quadrupes  rituque  tulit  sua  membra  ferarum 
paulatimque  tremens  et  nondum  poplite  firmo 
constitit  adiutis  aliquo  conamine  neruis. 
inde  ualens  ueloxque  fuit  spatiumque  iuuentae  225 
transit ;  et  emeritis  medii  quoque  temporis  annis 
labitur  occiduae  per  iter  decliue  senectae. 
subruit  haec  aeui  demoliturque  prioris 
robora  ;  fletque  Milon  senior,  cum  spectat  inanes 
illos,  qui  fuerant  solidorum  mole  tororum  230 

Herculeis  similes,  fluidos  pendere  lacertos. 
flet  quoque,  ut  in  speculo  rugas  adspexit  aniles, 
Tyndaris  et  secum  cur  sit  bis  rapta  requirit. 
tempus  edax  rerum,  tuque,  inuidiosa  uetustas, 
omnia  destruitis  uitiataque  dentibus  aeui  235 

paulatim  lenta  consumitis  omnia  morte. 

Haec  quoque  non  perstant,  quae  nos   elementa 
uocamus, 
quasque  uices  peragant,  animos  adhibete,  doeebo. 
quattuor  aeternus  genitalia  corpora  mundus 
continet.     ex  illis  duo  sunt  onerosa  suoque  240 

pondere  in  inferius,  tellus  atque  unda,  feruntur, 
et  totidem  grauitate  carent  nulloque  premente 
alta  petunt,  aer  atque  aere  purior  ignis. 
quae  quamquam  spatio  distent,  tamen  omnia  fiunt 
ex  ipsis  et  in  ipsa  cadunt,  resolutaque  tellus        245 
in  liquidas  rarescit  aquas,  tenuatus  in  auras 
aeraque  umor  abit,  dempto  quoque  pondere  rursus 
in  superos  aer  tenuissimus  emicat  ignes. 

lntle  retro  redeunt,  idemque  retexitur  ordo. 

ignis  enim  densum  spissatus  in  aera  transit,        250 

hic  in  aquas,  tellus  glomerata  cogitur  unda. 

nec  species  sua  cuique  manet,  rerumque  nouatrix 

ex  aliis  alias  reparat  natura  figuras, 

nec  perit  in  toto  quicquam,  mihi  credite,  mundo, 

sed  uariat  faciemque  nouat.     nascique  uocatur    255 

incipere  esse  aliud  quam  quod  fuit  ante,  morique, 

desinere  illud  idem.     cum  sint  huc  forsitan  illa, 

haec  translata  illuc,  summa  tamen  omnia  constant. 

nil  equidem  durare  diu  sub  imagine  eadem 

crediderim.     sic  ad  ferrum  uenistis  ab  auro,         260 

saecula,  sic  totiens  uersa  est  fortuna  locorum. 

uidi  ego,  quod  fuerat  quondam  solidissima  tellus, 

esse  fretum,  uidi  factas  ex  aequore  terras  ; 

et  procul  a  pelago  conchae  iacuere  marinae,         264 

et  uetus  inuenta  est  in  montibus  ancora  sumniis  ; 

quodque  fuit  campus,  uallem  decursus  aquarum 

fecit,  et  eluuie  mons  est  deductus  in  aequor ; 

eque  paludosa  siccis  humus  aret  harenis, 

quaeque  sitim  tulerant,  stagnata  paludibus  ument. 

hic  fontes  natura  nouos  emisit,  at  illic  270 

clausit,  et  aut  imis  commota  tremoribus  orbis 

flumina  prosiliunt  aut  exsiccata  residunt. 

sic  ubi  terreno  Lycus  est  epotus  hiatu, 

exsistit  procul  hinc  alioque  renascitur  ore. 

sic  modo  conbibitur,  modo  tecto  gurgite  lapsus    275 

redditur  Argolicis  ingens  Erasinus  in  aruis. 

et  Mysum  capitisque  sui  ripaeque  prioris 

paenituisse  ferunt,  alia  nunc  ire,  Caicum. 

nec  non  Sicanias  uoluens  Amenanus  harenas 

nunc  fluit,  interdum  suppressis  fontibus  aret.       280 

ante  bibebatur,  nunc,  quas  contingere  nolis, 

fundit  Anigrus  aquas,  postquam,  nisi  uatibus  omnis 

eripienda  fides,  illic  lauere  Bimembres 

uulnera,  clauigeri  quae  fecerat  Herculis  arcus. 

quid  ?  non  et  Scythicis  Hypanis  de  montibus  ortus, 

qui  fuerat  dulcis,  salibus  uitiatur  amaris  ?  286 

liuctibus  ambitae  fuerant  Antissa  Pharosque 

et  Phoenissa  Tyros  ;  quarum  nunc  insula  nulla  est. 

Leucada  continuam  ueteres  habuere  coloni ; 

nunc  freta  circueunt.     Zancle  quoque  iuncta  fuisse 

dicitur  Italiae,  donec  confinia  pontus  29  r 

abstulit  et  media  tellurem  reppulit  unda. 

si  quaeras  Helicen  et  Burin,  Achaidas  urbes, 

inuenies  sub  aquis  ;  et  adhuc  ostendere  nautae 
inclinata  solent  cum  moenibus  oppida  mersis.      295 
est  prope  Pittheam  tumulus  Troezena,  sine  ullis 
arduus  arboribus,  quondam  planissima  campi 
area,  nunc  tumulus  ;  nam  (res  horrenda  relatu) 
uis  fera  uentorum,  caecis  inclusa  cauernis, 
exspirare  aliqua  cupiens  luctataque  frustra  300 

liberiore  frui  caelo,  cum  carcere  rima 
nulla  foret  toto  nec  peruia  flutibus  esset, 
extentam  tumefecit  humum,  ceu  spiritus  oris 
tendere  uesicam  sofet  aut  derepta  bicorni 
terga  capro.     tumor  ille  loci  permansit,  et  alti    305 
collis  habet  speciem  longoque  induruit  aeuo. 
plurima  cum  subeanfc  audita  et  cognita  nobis, 
pauca  super  referam.     quid  ?  non  et  lympha  figuras 
datque  capitque  nouas  ?  medio  tua,  corniger  Ammon, 
unda  die  gelida  est,  ortuque  obituque  calescit.     310 
admotis  Athamanas  aquis  accendere  lignum 
narratur,  minimos  cum  luna  recessit  in  orbes. 
flumen  habent  Cicones,  quod  potum  saxea  reddit 
uiscera,  quod  tactis  inducit  marmora  rebus. 
Crathis  et  huic  Sybaris  nostris  conterminus  oris  315 
electro  similes  faciunt  auroque  capillos. 
quodque  magis  mirum  est,  sunt  qui  non  corpora 

tantum 
uerum  animos  etiam  ualeant  mutare  liquores. 
cui  non  audita  est  obscenae  Salmacis  undae  ?       319 
Aethiopesque  lacus,  quos  siquis  faucibus  hausit, 
aut  furit  aut  patitur  mirum  grauitate  soporem  ? 
Clitorio  quicumque  sitim  de  fonte  leuauit, 
uina  fugit  gaudetque  meris  abstemius  undis, 
seu  uis  est  in  aqua  calido  contraria  uino,  324 

siue,  quod  indigenae  memorant,  Amythaone  natus, 
Proetidas  attonitas  postquam  per  carmen  et  herbas 
eripuit  furiis,  purgamina  mentis  in  illas 
misit  aquas,  odiumque  meri  permansit  in  undis. 
huic  fluit  effectu  dispar  Lyncestius  amnis, 
quem  quicumque  parum  moderato  gutturetraxit,  330 
haud  aliter  titubat  quam  si  mera  uina  bibisset. 
est  locus  Arcadiae,  Pheneum  dixere  priores, 
ambiguis  suspectus  aquis,  quas  nocte  timeto : 
nocte  necant  potae,  sine  noxa  luce  bibuntur. 
sic  alias  aliasque  lacus  et  flumina  uires  335 

concipiunt.     tempusque  fuit,  quo  nauit  in  undis, 
nunc  sedet  Ortygie.     timuit  concursibus  Argo 

undarum  sparsas  Symplegadas  elisarum, 

quae  nunc  inmotae  perstant  uentisque  resistunt. 

nec  quae  sulpureis  ardet  fornacibus  Aetne  340 

ignea  semper  erit ;  neque  enim  fuit  ignea  semper. 

nam  siue  est  animal  tellus  et  uiuit  habetque 

spiramenta  locis  flammam  exhalantia  multis, 

spirandi  mutare  uias,  quotiensque  mouetur, 

has  finire  potest,  illas  aperire  cauernas  ;  345 

siue  leues  imis  uenti  cohibentur  in  antris 

saxaque  cum  saxis  et  habentem  semina  flammae 

materiam  iactant,  ea  concipit  ictibus  ignem, 

antra  relinquentur  sedatis  frigida  uentis  ; 

siue  bitumineae  rapiunt  incendia  uires  350 

luteaue  exiguis  ardescunt  sulpura  fumis, 

nempe  ubi  terra  cibos  alimentaque  pinguia  flammae 

non  dabit  absumptis  per  longum  uiribus  aeuum 

naturaeque  suum  nutrimen  deerit  edaci, 

non  feret  illa  famem  desertaque  deseret  ignes.      355 

esse  uiros  fama  est  in  Hyperborea  Pallene, 

qui  soleant  leuibus  uelari  corpora  plumis, 

cum  Tritoniacam  nouiens  subiere  paludem  : 

haud  equidemcredo.  sparsae  quoque  membrauenenis 

exercere  artes  Scythides  memorantur  easdem.      360 

siqua  fides  rebus  tamen  est  addenda  probatis, 

nonne  uides  quaecumque  mora  fluidoue  calore 

corpora  tabuerint  in  parua  animalia  uerti  ? 

i  quoque  delectos  mactatos  obrue  tauros  : 

(cognita  res  usu)  de  putri  uiscere  passim  365 

florilegae  nascuntur  apes,  quae  more  parentum 

rura  colunt  operique  fauent  in  spemque  laborant. 

pressus  humo  bellator  equus  crabronis  origo  est. 

concaua  litoreo  si  demas  bracchia  cancro, 

cetera  supponas  terrae,  de  parte  sepulta  370 

scorpius  exibit  caudaque  minabitur  unca. 

quaeque  solent  canis  frondes  intexere  filis 

agrestes  tineae,  res  obseruata  colonis, 

ferali  mutant  cum  papilione  figuram. 

semina  limus  habet  uirides  generantia  ranas,       375 

et  generat  truncas  pedibus,  mox  apta  natando 

crura  dat,  utque  eadem  sint  longis  saltibus  apta, 

posterior  superat  partes  mensura  priores. 

nec  catulus,  partu  quem  reddidit  ursa  recenti,     379 

sed  male  uiua  caro  est ;  lambendo  mater  in  artus 

fingit  et  in  formam,  quantam  capit  ipsa,  reducit. 

nonne  uides  quos  cera  tegit  sexangula  fetus 

melliferarum  apium  sine  membris  corpora  nasci 
et  serosque  pedes  serasque  adsumere  pennas  ? 
Iunonis  uolucrem,  quae  cauda  sidera  portat,        385 
armigerumque  Iouis  Cythereiadasque  columbas 
et  genus  omne  auium  mediis  e  partibus  oui, 
ni  sciret  fieri,  quis  nasci  posse  putaret  ? 
sunt  qui,  cum  clauso  putrefacta  est  spina  sepulcro, 
mutari  credant  humanas  angue  medullas.  390 

haec  tamen  ex  aliis  generis  primordia  ducunt ; 
una  est  quae  reparet  seque  ipsa  reseminet  ales  ; 
Assyrii  phoenica  uocant.     non  fruge  neque  herbis, 
sed  turis  lacrimis  et  suco  uiuit  amomi. 
haec  ubi  quinque  suae  conpleuit  saecula  uitae,    395 
ilicet  in  ramis  tremulaeue  cacumine  palmae 
unguibus  et  puro  nidum  sibi  construit  ore. 
quo  simul  ac  casias  et  nardi  lenis  aristas 
quassaque  cum  fulua  substrauit  cinnama  murra, 
se  super  inponit  finitque  in  odoribus  aeuum.         400 
inde  ferunt,  totidem  qui  uiuere  debeat  annos, 
corpore  de  patrio  paruum  phoenica  renasci. 
cum  dedit  huic  aetas  uires  onerique  ferendo  est, 
ponderibus  nidi  ramos  leuat  arboris  altae 
fertque  pius  cunasque  suas  patriumque  sepulcrum, 
perque  leues  auras  Hyperionis  urbe  potitus  406 

ante  fores  sacras  Hyperionis  aede  reponit. 
si  tamen  est  aliquid  mirae  nouitatis  in  istis, 
alternare  uices  et,  quae  modo  femina  tergo  409 

passa  marem  est,  nuncessemaremmiremurhyaenam. 
id  quoque  quod  uentis  animal  nutritur  et  aura 
protinus  adsimulat,  tetigit  quoscumque  colores. 
uicta  racemifero  lyncas  dedit  India  Baccho  ; 
e  quibus,  ut  memorant,  quicquid  uesica  remisit, 
uertitur  in  lapides  et  congelat  aere  tacto.  415 

sic  et  curalium,  quo  primum  contigit  auras 
tempore,  durescit ;  mollis  fuit  herba  sub  undis. 
desinet  ante  dies  et  in  alto  Phoebus  anhelos 
aequore  tinguet  equos,  quam  consequar  omnia  uerbis 
in  species  translata  nouas.     sic  omnia  uerti  420 

cernimus  atque  illas  adsumere  robora  gentes, 
concidere  has.     sic  magna  fuit  censuque  uirisque 
perque  decem  potuit  tantum  dare  sanguinis  annos, 
nunc  humilis  ueteres  tantummodo  Troia  ruinas 
et  pro  diuitiis  tumulos  ostendit  auorum.  425 

[clara  fuit  Sparte,  magnae  uiguere  Mycenae, 
nec  non  et  Cecropis,  nec  non  Amphionis  arces. 

uile  solum  Sparte  est,  altae  cecidere  Mycenae, 
Oedipodioniae  quid  sunt,  nisi  nomina,  Thebae  ? 
quid  Pandioniae  restant,  nisi  nomen,  Athenae  ?] 
nunc  quoque  Dardaniam  f  ama  est  consurgere  Rom  am , 
Appenninigenae  quae  proxima  Thybridis  undis  432 
mole  sub  ingenti  rerum  fundamina  ponit. 
haec  igitur  formam  crescendo  mutat  et  olim 
inmensi  caput  orbis  erit.     sic  dicere  uates  435 

faticinasque  ferunt  sortes,  quantumque  recordor, 
dixerat  Aeneae,  cum  res  Troiana  labaret, 
Priamides  Helenus  flenti  dubioque  salutis  : 
* '  nate  dea,  si  nota  satis  praesagia  nostrae 
mentis  habes,  non  tota  cadet  te  sospite  Troia.     440 
liamma  tibi  ferrumque  dabunt  iter.     ibis  et  una 
Pergama  rapta  feres,  donec  Troiaeque  tibique 
externum  patrio  contingat  amicius  aruum. 
urbem  etiam  cerno  Phrygios  debere  nepotes, 
quanta  nec  est  nec  erit  nec  uisa  prioribus  annis. 
hanc  alii  proceres  per  saecula  longa  potentem,     446 
sed  dominam  rerum  de  sanguine  natus  Iuli 
efliciet.     quo  cum  tellus  erit  usa,  fruentur 
aetheriae  sedes,  caelumque  erit  exitus  illi." 
haec  Helenum  cecinisse  penatigero  Aeneae  450 

mente  memor  refero  cognataque  moenia  laetor 
crescere  et  utiliter  Phrygibus  uicisse  Pelasgos. 
ne  tamen  oblitis  ad  metam  tendere  longe 
exspatiemur  equis,  caelum  et  quodcumque  sub  illo 

est  454 

inmutat  formas  tellusque  et  quicquid  in  illa  est. 
nos    quoque,    pars   mundi,    quoniam    non    corpora 

solum, 
uerum  etiam  uolucres  animae  sumus,  inque  ferinas 
possumus  ire  domos  pecudumque  in  corpora  condi, 
corpora,  quae  possunt  animas  habuisse  parentum 
aut  fratrum  aut  aliquo  iunctorum  foedere  nobis  460 
aut  hominum  certe,  tuta  esse  et  honesta  sinamus 
neue  Thyesteis  cumulemus  uiscera  mensis. 
quam  male  consuescit,  quam  se  parat  ille  cruori 
inpius  humano,  uituli  qui  guttura  cultro 
rumpit  et  inmotas  praebet  mugitibus  aures,         465 
aut  qui  uagitus  similes  puerilibus  haedum 
edentem  iugulare  potest,  aut  alite  uesci, 
cui  dedit  ipse  cibos.    quantum  est  quod  desit  in  istis 
ad  plenum  facinus  ?  quo  transitus  inde  paratur  ? 
bos  aret  aut  mortem  senioribus  inputet  annis,     470 

horriferum  contra  Borean  onis  arma  ministret, 

nbera  dent  satnrae  manibns  pressanda  capellae. 

retia  cnm  pedicis  laqueosque  artesqne  dolosas 

tollite  nec  nolncrem  uiscata  fallite  nirga, 

nec  formidatis  cernos  inclndite  pennis,  475 

nec  celate  cibis  nncos  fallacibns  hamos. 

perdite,  siqna  nocent,  nernm  haec  quoque  perdite 

tantum ; 
ora  cruore  uacent  alimentaqne  mitia  carpant. ' 

Talibus  atque  aliis  instructo  pectore  dictis 
in  patriam  remeasse  ferunt  nltroque  petitum       480 
accepisse  Numam  populi  Latialis  habenas. 
coniuge  qui  felix  Nympha  ducibusque  Camenis 
sacrihcos  docnit  ritus  gentemque  feroci 
adsuetam  bello  pacis  traduxit  ad  artes.  484 

qui  postquam  senior  regnumque  aeuumque  peregit, 
exstinctum  Latiaeqne  nurus  populusque  patresque 
defleuere  Numam.     nam  coniunx  urbe  relicta 
uallis  Aricinae  densis  latet  abdita  siluis 
sacraque  Oresteae  questu  gemituque  Dianae 
inpedit.     a  quotiens  Nymphae  nemorisque  lacusque 
ne  faceret  monuere  et  consolantia  uerba  491 

dixerunt ;  quofciens  flenti  Theseius  heros 
*  siste  modum  ; '  dixit  '  neque  enim  f ortuna  querenda 
sola  tua  est.     similes  aliorum  respice  casus  ;        494 
mitius  ista  feres.     utinamque  exempla  dolentem 
non  mea  te  possent  releuare  ;  sed  et  mea  possunt. 
fando    aliquem    Hippolytum    uestras    si    contigit 

aures 
credulitate  patris,  sceleratae  frande  nouercae 
occubuisse  neci,  mirabere,  uixque  probabo, 
sed  tamen  ille  ego  sum.      me  Pasiphaeia  quondam, 
temptatum  frustra,  patrium  temerare  cubile,        501 
quod  uoluit,  uoluisse,  infelix,  crimine  uerso 
(indiciine  metu  magis  oflensane  repulsae  ?) 
damnauit,  meritumque  nihil  pater  eicit  nrbe 
hostilique  caput  prece  detestatur  euntis.  505 

Pittheam  profugo  curru  Troezena  petebam, 
iamque  Corinthiaci  carpebam  litora  ponti, 
cum  mare  surrexit,  cumulusque  inmanis  aquarum 
in  montis  speciem  curuari  et  crescere  uisus 
et  dare  mugitus  summoque  cacumine  findi.  510 

corniger  hinc  taurus  ruptis  expellitur  undis 
pectoribusque  tenus  molles  erectus  in  auras 
naribus  et  patulo  partem  maris  euomit  ore. 

corda  pauent  comitum.    mihi  mens  interrita  mansit, 
exiliis  contenta  suis  ;  cum  colla  f eroces  5 1 5 

ad  freta  conuertunt  adrectisque  auribus  horrent 
quadrupedes  monstrique  metu  turbantur  et  altis 
praecipitant  currum  scopulis.     ego  ducere  uana 
frena  manu  spumis  albentibus  oblita  luctor 
et  retro  lentas  tendo  resupinus  habenas.  520 

nec  uires  tamen  has  rabies  superasset  equorum, 
ni  rota,  perpetuum  qua  circumuertitur  axem, 
stipitis  occursu  fracta  ac  disiecta  fuisset. 
excutior  curru,  lorisque  tenentibus  artus 
uiscera  uiua  trahi  neruosque  in  stirpe  teneri,        525 
membra  rapi  partim  partimque  reprensa  relinqui, 
ossa  grauem  dare  fracta  sonum  fessamque  uideres 
exhalari  animam,  nullasque  in  corpore  partes, 
noscere  quas  posses  ;  unumque  erat  omnia  uulnus. 
num  potes  aut  audes  cladi  conponere  nostrae,      530 
Nympha,  tuam  ?  uidi  quoque  regna  carentia  luce 
et  lacerum  foui  Phlegethontide  corpus  in  unda. 
nec  nisi  Apollineae  ualido  medicamine  prolis 
reddita  uita  foret.    quam  postquam  fortibus  herbis 
atque  ope  Paeonia,  Dite  indignante,  recepi,         535 
tum  mihi,  ne  praesens  augerem  muneris  huius 
inuidiam,  densas  obiecit  Cynthia  nubes  ; 
utque  forem  tutus  possemque  inpune  uideri, 
addidit  aetatem  nec  cognoscenda  reliquit 
ora  mihi.     Cretenque  diu  dubitauit  habendam     540 
traderet  an  Delon.     Delo  Cretaque  relictis 
hic  posuit  nomenque  simul,  quod  possit  equorum 
admonuisse,  iubet  deponere,  "  qui"  que  "fuisti 
Hippolytus,"  dixit  "  nunc  idem  Virbius  esto." 
hoc  nemus  inde  colo  de  disque  minoribus  unus     545 
numine  sub  dominae  lateo  atque  accenseor  illi. ' 

Non  tamen  Egeriae  luctus  aliena  leuare 
damna  ualent ;  montisque  iacens  radicibus  imis 
liquitur  in  lacrimas  donec  pietate  dolentis 
mota  soror  Phoebi  gelidum  de  corpore  fontem      550 
fecit  et  aeternas  artus  tenuauit  in  undas. 

Et  Nymphas  tetigit  noua  res,  et  Amazone  natus 
haud  aliter  stupuit  quam  cum  Tyrrhenus  arator 
fatalem  glaebam  mediis  adspexit  in  aruis 
sponte  sua  primum  nulloque  agitante  moueri,      555 
sumere  mox  hominis  terraeque  amittere  formam 
oraque  uenturis  aperire  recentia  fatis, 
(indig;enae  dixere  Tagen,  qui  primus  Etruscam 


266  P.  OVIDI   NASONIS 

edocuit  gentem  casus  aperire  futuros)  : 

utue  Palatinis  haerentem  collibus  olim  560 

cum  subito  uidit  frondescere  Romulus  hastam, 

quae  radice  noua,  non  ferro  stabat  adacto, 

et  iam  non  telum,  sed  lenti  uiminis  arbor 

non  expectatas  dabat  admirantibus  umbras  : 

aut  sua  fluminea  cum  uidit  Cipus  in  unda  565 

cornua.     uidit  enim  falsamque  in  imagine  credens 

esse  fidem,  digitis  ad  frontem  saepe  relatis, 

quae  uidit  tetigit.     nec  iam  sua  lumina  damnans 

restitit,  ut  uictor  domito  ueniebat  ab  hoste, 

ad  caelumque  oculos  et  eodem  cornua  tollens       570 

'  quicquid, '  ait  '  superi,  monstro  portenditur  isto, 

seu  laetum  est,  patriae  laetum  populoque  Quirini, 

siue  minax,  mihi  sit. '     uiridique  e  caespite  f actas 

placat  odoratis  herbosas  ignibus  aras 

uinaque  dat  pateris  mactatarumque  bidentum,    575 

quid  sibi  significent,  trepidantia  consulit  exta. 

quae  simul  adspexit  Tyrrhenae  gentis  haruspex, 

magna  quidem  rerum  molimina  uidit  in  illis, 

non  manifesta  tamen.     cum  uero  sustulit  acre 

a  pecudis  fibris  ad  Cipi  cornua  lumen,  580 

'rex,'  ait  'o  salue  ;  tibi  enim,  tibi,  Cipe,  tuisque 

hic  locus  et  Latiae  parebunt  cornibus  arces. 

tu  modo  rumpe  moras  portasque  intrare  patentes 

adpropera  ;  sic  fata  iubent.     namque  urbe  receptus 

rex  eris  et  sceptro  tutus  potiere  perenni.'  585 

rettulit  ille  pedem  toruamque  a  moenibus  urbis 

auertens  faciem  '  procul,  a,  procul  omina '  dixit 

'  talia  di  pellant ;  multoque  ego  iustius  aeuum 

exul  agam  quam  me  uideant  Capitolia  regem. ' 

dixit  et  extemplo  populumque  grauemque  senatum 

conuocat.     ante  tamen  pacali  cornua  lauro  591 

uelat  et  aggeribus  factis  a  milite  forti 

insistit  priscosque  deos  e  more  precatus 

'  est '  ait  '  hic  unus,  quem  uos  nisi  pellitis  urbe, 

rex  erit.     is  qui  sit,  signo  non  nomine  dicam  :      595 

cornua  fronte  gerit ;  quem  uobis  indicat  augur, 

si  Komam  intrarit,  famularia  iura  daturum. 

ille  quidem  potuit  portas  inrampere  apertas  ; 

sed  nos  obstitimus,  quamuis  coniunctior  illo 

nemo  mihi  est.     uos  urbe  uirum  prohibete  Quirites, 

uel,  si  dignus  erit,  grauibus  uineite  catenis,         601 

aut  finite  metum  fatalis  morte  tyranni. ' 

(jualia  succinctis,  ubi  trux  insibilat  Eurus, 

murmura  pinetis  fiunt,  aut  qualia  nuctus 
aequorei  faciunt,  siquis  procul  audiat  illos,  605 

tale  sonat  populus.     sed  per  confusa  frementis 
uerba  tamen  uulgi  uox  eminet  una  '  quis  ille  est  ? ' 
et  spectant  frontes  praedictaque  cornua  quaerunt. 
rursus  ad  hos  Cipus  '  quem  poscitis, '  inquit '  habetis ' 
et  dempta  capiti,  populo  prohibente,  corona         610 
exhibuit  gemino  praesignia  tempora  cornu. 
demisere  oculos  onmes  gemitumque  dedere 
atque  illud  meritis  clarum  (quis  credere  possit?) 
inuiti  uidere  caput.     nec  honore  carere 
ulterius  passi,  festam  inposuere  coronam.  615 

at  proceres,  quoniam  muros  intrare  uetaris, 
runs  honorati  tantum  tibi,  Cipe,  dedere, 
quantum  depresso  subiectis  bobus  aratro 
oonplecti  posses  ad  finem  lucis  ab  ortu. 
eornuaque  aeratis  miram  referentia  formam         620 
jiostibus  insculpunt,  longum  mansura  per  aeuum. 

Pandite  nunc,  Musae,  praesentia  numina  uatum, 
(seitis  enim,  nec  uos  fallit  spatiosa  uetustas) 
unde  Coroniden  circumrlua  Thybridis  alti 
insula  Romuleae  sacris  adiecerit  urbis.  625 

Dira  lues  quondam  Latias  uitiauerat  auras, 
pallidaque  exsangui  squalebant  corpora  morbo. 
fnneribus  fessi  postquam  mortalia  cernunt 
temptamenta  nihil,  nihil  artes  posse  medentum, 
auxilium  caeleste  petunt  mediamque  tenentes     630 
orbis  humum  Delphos  adeunt,  oracula  Phoebi, 
utque  salutifera  miseris  succurrere  rebus 
sorte  uelit  tantaeque  urbis  mala  riniat  orant. 
et  locus  et  laurus  et,  quas  habet  ipse,  pharetrae 
intremuere  simul,  cortinaque  reddidit  imo  635 

hanc  adyto  uocem  pauefactaque  pectora  mouit : 
'  quod  petis  hinc,  propiore  loco,  Romane,  petisses, 
et  pete  nunc  propiore  loco  ;  nec  Apolline  uobis, 
qui  minuat  luctus,  opus  est,  sed  Apolline  nato. 
ite  bonis  auibus  prolemque  accersite  nostram. '     640 
iussa  dei  prudens  postquam  accepere  senatus, 
quam  colat,  explorant,  iuuenis  Phoebeius  urbem, 
quique  petant  uentis  Epidauria  litora  mittunt. 
quae  simul  incurua  missi  tetigere  carina, 
concilium  Graiosque  patres  adiere,  darentque       645 
orauere  deum  qui  praesens  funera  gentis 
finiat  Ausoniae  ;  certas  hoc  dicere  sortes. 
dissidet  et  uariat  sententia ;  parsque  negandum 

non  putat  auxilium,  multi  retinere  suamque 
non  emittere  opem  nec  numina  tradere  suadent.  650 
dum  dubitant,  seram  pepulere  crepuscula  lucem, 
umbraque  telluris  tenebras  induxerat  orbi, 
cum  deus  in  somnis  opifer  consistere  uisus 
ante  tuum,  Romane,  torum,  sed  qualis  in  aede 
esse  solet,  baculumque  tenens  agreste  sinistra      655 
caesariem  longae  dextra  deducere  barbae 
et  placido  tales  emittere  pectore  uoces : 
1  pone  metus,  ueniam  simulacraquenostra  relinquam. 
hunc  modo  serpentem,  baculum  qui  nexibus  ambit. 
perspice  et  usque  nota  uisu,  ut  cognoscere  possis.  660 
uertar  in  hunc,  sed  maior  ero  tantusque  uidebor, 
in  quantum  uerti  caelestia  corpora  debent.' 
extemplo  cum  uoce  deus,  cum  uoce  deoque 
somnus  abit,  somnique  fugam  lux  alma  secuta  est. 
postera  sidereos  Aurora  fugauerat  ignes  :  665 

incerti  quid  agant,  proceres  ad  templa  petiti 
conueniunt  operosa  dei,  quaque  ipse  morari 
sede  uelit  signis  caelestibus,  indicet  orant. 
uix  bene  desierant,  cum  cristis  aureus  altis 
in  serpente  deus  praenuntia  sibila  misit  670 

aduentuque  suo  signumque  arasque  foresque 
marmoreumque  solum  fastigiaque  aurea  mouit 
pectoribusque  tenus  media  sublimis  in  aede 
constitit  atque  oculos  circumtulit  igne  micantes. 
territa  turba  pauet.     cognouit  numina  castos       675 
euinctus  uitta  crines  albente  sacerdos 
et  *  deus  en,  deus  est !  animis  linguisque  fauete, 
quisquis  ades  '  dixit.     '  sis,  o  pulcherrime,  uisus 
utiliter  populosque  iuues  tua  sacra  colentes. ' 
quisquis  adest  iussum  ueneratur  numen,  et  omnes 
uerba  sacerdotis  referunt  geminata  piumque        60 1 
Aeneadae  praestant  et  uoce  et  mente  fauorem. 
adnuit  his  motisque  deus  rata  pignora  cristis 
et  repetita  dedit  uibrata  sibila  lingua. 
tum  gradibus  nitidis  delabitur  oraque  retro  685 

flectit  et  antiquas  abiturus  respicit  aras 
adsuetasque  domos  habitataque  templa  salutat. 
inde  per  iniectis  adopertam  fioribus  ingens 
serpit  humum  flectitque  sinus  mediamque  per  urbera 
tendit  ad  incuruo  munitos  aggere  portus.  690 

restitit  hic  agmenque  suum  turbaeque  sequentis 
ofncium  placido  uisus  dimittere  uultu 
corpus  in  Ausonia  posuit  rate.     numinis  illa 

sensit  onus,  pressa  estque  dei  grauitate  carina. 
Aeneadae  gaudent  caesoque  in  litore  tauro  695 

torta  coronatae  soluunt  retinacula  puppis. 
inpulerat  leuis  aura.  ratem  ;  deus  eininet  alte 
inpositaque  premens  puppim  ceruice  recuruam 
eaeruleas  despectat  aquas.     modicisque  per  aequor 
Ionium  zephyris  sextae  Pallantidos  ortu  700 

Italiam  tenuit  praeterque  Lacinia  templo 
nobilitata  deae  Scylaceaque  litora  fertur. 
linquit  Iapygiam  laeuisque  Amphrisia  remis 
saxa  fugit,  dextra  praerupta  Cocinthia  parte, 
Rhoemitiumque  legit  Caulonaque  Naryciamque  705 
euincitque  fretum  Siculique  angusta  Pelori 
Hippotadaeque  domos  regis  Temesesque  metalla 
Leucosiamque  petit  tepidique  rosaria  Paesti. 
inde  legit  Capreas  promunturinmque  Mineruae 
et  Surrentino  generosos  palmite  colles  710 

Herculeamque  urbem  Stabiasque  et  in  otia  natam 
Parthenopen  et  ab  hac  Cumaeae  templa  Sibyllae. 
hinc  calidi  fontes  lentisciferumque  tenetur 
Liternum  multamque  trahens  sub  gurgite  harenam 
Vulturnus  niueisque  frequens  Sinuessa  columbis  715 
Minturnaeque  graues  et  quam  tumulauit  alumnus 
Antiphataeque  domus  Trachasque  obsessa  palude 
et  tellus  Circaea  et  spissi  litoris  Antium. 
huc  ubi  ueliferam  nautae  aduertere  carinam        719 
(asper  enim  iam  pontus  erat),  deus  explicat  orbes 
perque  sinus  crebros  et  magna  uolumina  labens 
templa  parentis  init  flauum  tangentia  litus. 
aequore  pacato  patrias  Epidaurius  aras 
linquit  et  hospitio  sibi  iuncti  numinis  usus 
litoream  tractu  squamae  crepitantis  harenam       725 
sulcat  et  innisus  moderamine  natiis  in  alta 
puppe  caput  posuit,  donec  Castrumque  sacrasque 
Lauini  sedes  Tiberinaque  ad  ostia  uenit. 
huc  omnis  populi  passim  matrumque  patrumque 
obuia  turba  ruit,  quaeque  ignes,  Troica,  seruant, 
Vesta,  tuos,  laetoque  deum  clamore  salutant.      731 
quaque  per  aduersas  nauis  cita  ducitur  undas, 
tura  super  ripas  aris  ex  ordine  factis 
parte  ab  utraque  sonant  et  odorant  aera  f  umis, 
lctaque  coniectos  incalfacit  hostia  cultros.  735 

iamque,  caput  rerum,  Romanam  intrauerat  urbem  ; 
erigitur  serpens  summoque  acclinia  malo 
colla  mouet  sedesque  sibi  circumspicit  aptas. 

scinditur  in  geminas  partes  circumfluus  amnis, 
Insula  nomen  habet,  laterumque  a  parte  duorum 
porrigit  aequales  media  tellure  lacertos.  741 

hue  se  de  Latia  pinu  Phoebeius  anguis 
contulit  et  finem  specie  caeleste  resumpta 
iuctibus  inposuit  uenitque  salutifer  urbi. 

Hic  tamen  accessit  delubris  aduena  nostris  :     745 
Caesar  in  urbe  sua  deus  est.     quem  Marte  togaque 
praecipuum  non  bella  magis  finita  triumphis 
resque  domi  gestae  properataque  gloria  rerum 
in  sidus  uertere  nouum  stellamque  comantem,     749 
quam  sua  progenies.    neque  enim  de  Caesaris  actis 
ullum  maius  opus  quam  quod  pater  exstitit  huius. 
scilicet  aequoreos  plus  est  domuisse  Britannos 
perque  papyriferi  septemflua  tiumina  Nili 
uictrices  egisse  rates  Numidasque  rebelles 
Cinyphiumque  Iubam  Mithridateisque  tumentem 
nominibus  Pontum  populo  adiecisse  Quirini         756 
et  multos  meruisse,  aliquos  egisse  triumphos, 
quam  tantum  genuisse  uirum  ?  quo  praeside  rerum 
humano  generi,  superi,  fauistis  abunde. 
ne  foret  hic  igitur  mortali  semine  cretus,  760 

ille  deus  faciendus  erat.     quod  ut  aurea  uidit 
Aeneae  genetrix,  uidit  quoque  triste  parari 
pontifici  letum  et  coniurata  arma  moueri, 
palluit  et  cunctis,  ut  cuique  erat  obuia,  diuis 
1  adspice,'  dicebat  '  quanta  mihi  mole  parentur    76$ 
insidiae  quantaque  caput  cum  fraude  petatur, 
quod  de  Dardanio  solum  mihi  restat  Iulo. 
solane  semper  ero  iustis  exercita  curis, 
quam  modo  Tydidae  Calydonia  uulneret  hasta, 
nunc  male  defensae  confundant  moenia  Troiae,  770 
quae  uideam  natum  longis  erroribus  actum 
iactarique  freto  sedesque  intrare  silentum 
bellaque  cum  Turno  gerere,  aut,  si  uera  fatemur, 
cum  lunone  magis  ?  quid  nunc  antiqua  recordor 
damna  mei  generis  ?  timor  hic  meminisse  priorum 
non  sinit ;  en  acui  sceleratos  cernitis  enses.  776 

quos  prohibete,  precor,  facinusque  repellite,  neue 
caede  sacerdotis  flammas  exstinguite  Vestae. ' 

Talia  nequiquam  toto  Venus  anxia  caelo 
uerba  iacit  superosque  mouet.     qui  rumpere  quam- 
quam  780 

ferrea  non  possunt  ueterum  decreta  sororum, 
sisrna  tamen  luctus  dant  haud  incerta  futuri. 

arma  ferunt  inter  nigras  crepitantia  nubes 

terribilesque  tubas  auditaque  cornua  caelo 

praemonuisse  nefas.     solis  quoque  tristis  imago  785 

lurida  sollicitis  praebebat  lumina  terris. 

saepe  faces  uisae  mediis  ardere  sub  astris ; 

saepe  inter  nimbos  guttae  cecidere  cruentae. 

caerulus  et  uultum  ferrugine  Lucifer  atra 

sparsus  erat,  sparsi  Lunares  sanguine  currus.       790 

tristia  mille  locis  Stygius  dedit  omina  bubo ; 

mille  locis  lacrimauit  ebur ;  cantusque  feruntur 

auditi  sanctis  et  uerba  minantia  lucis. 

uictima  nulla  litat  magnosque  instare  tumultus 

fibra  monet,  caesumque  caput  reperitur  in  extis.   795 

inque  foro  circumque  domos  et  templa  deorum 

nocturnos  ululasse  canes  umbrasque  silentum 

errauisse  ferunt  motamque  tremoribus  urbem. 

non  tamen  insidias  uenturaque  uincere  fata 

praemonitus  potuere  deum  strictique  feruntur     800 

ln  templum  gladii.     neque  enim  locus  ullus  in  urbe 

ad  facinus  diramque  placet,  nisi  curia,  caedem. 

tum  uero  Cytherea  manu  percussit  utraque 

pectus  et  Aeneaden  molitur  condere  nube, 

qua  prius  infesto  Paris  est  ereptus  Atridae  805 

et  Diomedeos  Aeneas  f  ugerat  enses. 

talibus  hanc  genitor :  '  sola  insuperabile  fatum, 

nata,  mouere  paras  ?  intres  licet  ipsa  sororum 

tecta  trium  ;  cernes  illic  molimine  uasto 

ex  aere  et  solido  rerum  tabularia  ferro,  810 

quae  neque  concursum  caeli  neque  fulminis  iram 

nec  metuunt  ullas  tuta  atque  aeterna  ruinas. 

inuenies  illic  incisa  adamante  perenni 

fata  tui  generis.     legi  ipse  animoque  notaui 

et  referam,  ne  sis  etiamnum  ignara  futuri.  815 

bic  sua  conpleuit,  pro  quo,  Cytherea,  laboras, 

tempora,  perfectis,  quos  terrae  debuit,  annis. 

ut  deus  accedat  caelo  templisque  colatur, 

tu  facies  natusque  suus  ;  qui  nominis  heres 

inpositum  feret  unus  onus  caesique  parentis         820 

nos  in  bella  suos  fortissimus  ultor  habebit. 

illius  auspiciis  obsessae  moenia  pacem 

uicta  petent  Mutinae  ;  Pharsalia  sentiet  illum, 

Emathiaque  iterum  madefient  caede  Philippi, 

et  magnum  Siculis  nomen  superabitur  undis,       825 

Romanique  ducis  coniunx  Aegyptia  taedae 

non  bene  fisa  cadet ;  frustraque  erit  illa  minata 

seruitura  suo  Capitolia  nostra  Canopo. 
quid  tibi  barbariam,  gentes  ab  utroque  iacentes 
Oceanonumerem?  quodcumquehabitabiletellus  830 
sustinet  huius  erit  ;  pontus  quoque  seruiet  illi. 
pace  data  terris  animum  acl  ciuilia  uertet 
iura  suum  legesque  feret  iustissimus  auctor 
exemploque  suo  mores  reget  inque  futuri 
temporis  aetatem  uenturorumque  nepotum  835 

prospiciens  prolem  sancta  de  coniuge  natam 
ferre  simul  nomenque  suum  curasque  iubebit ; 
nec  nisi  cum  senior  Pylios  aequauerit  annos, 
aetherias  sedes  cognataque  siciera  tanget. 
hanc  animam  interea  caeso  de  corpore  raptam     840 
fac  iubar,  ut  semper  Capitolia  nostra  forumque 
diuus  ab  excelsa  prospectet  Iulius  aede. ' 

Vix  ea  fatus  erat,  media  cum  sede  senatus 
constitit  alma  Venus  nulli  cernenda,  suique 
Caesaris  eripuit  membris  neque  in  aera  solui       845 
passa  recentem  animam  caelestibus  intulit  astris. 
dumque  tulit,  lunien  capere  atque  ignescere  sensit 
emisitque  sinu.     luna  uolat  altius  illa 
flammiferumque  trahens  spatioso  limite  crinem 
stella  micat ;  natique  uidens  bene  facta  fatetur  850 
esse  suis  maiora  et  uinci  gaudet  ab  illo. 
hic  sua  praeferri  quamquam  uetat  acta  paternis, 
libera  fama  tamen  nullisque  obnoxia  iussis 
inuitum  praefert  unaque  in  parte  repugnat. 
sic  magnus  cedit  titulis  Agamemnonis  Atreus,     855 
Aegea  sic  Theseus,  sic  Pelea  uincit  Achilles. 
denique,  ut  exemplis  ipsos  aequantibus  utar, 
sic  et  Saturnus  minor  est  Ioue.     Iuppiter  arces 
temperat  aetherias  et  mundi  regna  triformis  ;      859 
terra  sub  Augusto  est.     pater  est  et  rector  uterque. 
di,  precor,  Aeneae  comites,  quibus  ensis  et  ignis 
cesserunt,  dique  Indigetes  genitorque  Quirine 
urbis  et  inuicti  genitor  Gradiue  Quirini 
Vestaque  Caesareos  inter  sacrata  Penates 
et  cum  Caesarea  tu,  Phoebe  domestice,  Vesta,     865 
quique  tenes  altus  Tarpeias  Iuppiter  arces, 
quosque  alios  uati  fas  appellare  piumque  est : 
*tarda  sit  illa  dies  et  nostro  serior  aeuo, 
qua  caput  Augustum,  quem  temperat,  orbe  relicto 
accedat  caelo  faueatque  precantibus  absens.         870 

Iamque  opus  exegi,  quod  nec  Iouis  ira  nec  ignis 
nec  poterit  ferrum  nec  edax  abolere  uetustas. 

cuni  uolet,  illa  dies,  quae  nil  nisi  corporis  huius 
ius  habet,  incerti  spatium  mihi  finiat  aeui ; 
parte  tamen  meliore  mei  super  alta  perennis        875 
astra  ferar  nomenqrie  erit  indelebile  nostrum. 
quaque  patet  domitis  Romana  potentia  terris, 
ore  legar  populi  perque  omnia  saecula  fama, 
siquid  habent  ueri  uatum  praesagia,  uiuam. 

Edition,  by  G.  Long.     Ss. 
Juvenal  and  Persius.    By  Rev.  A.  J.  Macleane, 

M.A.     2nd  Edition,  by  G.  Long.     Out  of  Print. 
Plato.     Phaedrus.     By  W.  H.  Thompson,  D.D., 

late  Master  of  Trinity  College,  Cambridge.     5s. 
Sophocles.    Vol.  I.    Oedipus  Tyrannus — Oedipus 

Coloneus— Antigone.   By  Eev.  F.  H.  Blaydes,  M.A.   8s, 
Vol.    II.      Philoctetes — Electra — Trachiniae — 

Ajax.     By  F.  A.  Paley,  M.A.,  LLJD.      6*.     Or   the  4 

Plays  separately,  in  limp  cloth,  2s.  Qd.  each. 
Vergil.    By  Prof.  J.  Conington  and  Prof.  Nettle- 

ship.     3  vols.     Vol.  1,  oth  Edition,  revised  by  F.  Haver- 

field,  M.A.     Vol.  2,  4th  edition.      Vol.  3,  3rd  edition. 

10«.  6d.  each. 


An  Atlas  of  Olassical  Geography.     24  Maps 
by  W.  Hughes  and  George  Long,  M.A.     6s. 

PUBLIC   SCHOOL   SERIES    OF    CLASSICAL 
AUTHORS. 

Crown  8vo. 
Aristophanes.     The   Peace.     By  F.  A.  Paley, 

M.A.,LL.D.    2s.6d. 
Aristophanes.      The   Acharnians.      By    F.   A. 

Paley,  M.A.,  LL.D.     2s.  6d. 
Aristophanes.     The   Frogs.     By   F.  A.  Paley, 

M.A.,  LL.D.     2s.  Gd. 
Aristophanes.     The  Plutus.     By  M.  T.  Quinn, 

M.  A.,  London,  Fellow  of  the  University  of  Madras.  3s.  6d. 
Cicero.     The   Letters   op   Cicero   to   Atticus. 

Book  I.     By  A.  Pretor,  M.A.,  Fellow  of  St  Catharine's 

College,  Cambridge.     Third  Edition.     4s.  6d. 
Demosthenes.     The  Oration  against   the  Law 

of  Leptines.    By  B.  W.  Beatson,  M.A.,  late  Fellow  of 

Pembroke  College.     3rd  Edition.    3s.  6d. 


8  London;    George  Bell  and  Sons. 

Demosthenes.     De    Falsa    Legatione.     By    the 

late  R.  Shilleto,  M.A.     8th  Edition.     6s. 
Livy.     Book  VI.     Edited  by  E.   S.  Weymouth, 

M.A.,  and  G.  F.  Hamilton,  B.A.     2s.  6tf. 
Livy.    BookXXI.    ByRev.  L.  D.  Dowdall,  M.A., 

B.D.,  Ch.  Ch.  Oxon.     2s. 
Livy.     Book  XXII.    By  Rev.  L.  D.  Dowdall.    2s. 
Plato.     The  Protagoras.    By  W.  Wayte,  M.A., 

Classical  Examiner  at  the  University  of  London.     7th 

Edition.    4s.  6d. 
Plato.     The  Apology  of  Socrates  and  Crito. 

12th  Edition.    By  W.  Wagner,  Ph.D.     Ss.  6d.     Cheap 

Edition,  limp  cloth,  2s.  Qd. 
Plato.     The  Phaedo.     By  W.  Wagner,  Ph.D. 

13th  Edition.     5s.  6d. 
Plato.    The  Gorgias.    By  the  late  W.  H.  Thomp- 

son,  D.D.     New  Edition.     6s. 
Plato.      The    Euthyphro.     By   G.    H.    Wells, 

M.A.     3rd  Edition,  revised.     3s. 
Plato.      The    Euthydemus.      Edited   by    G.   H. 

Wells,  M.A.    4s. 
Plato.     The  Republic.     Books  I.  &  II.     Edited 

by  G.  H.  Wells,  M.A.     4th  Edition.     5s. 
Plautus.      Menaechmei.     With   Notes,    Critical 

and  Exegetical,    and    an   Introduction.      By   Wilhelm 

Wagner,  Ph.D.     2nd  Edition.     4s.  6d. 
Plautus.     Trinummus.     With  Notes,  Critical  and 

Exegetical.   By  W.  Wagner,  Ph.D.    6th  Edition.  4*.  6d. 
Plautus.     Aulularia.     With  Notes,  Critical  and 

Exegetical.   By  W.  Wagner,  Ph.D.   5th  Edition.   4s.  6rf. 
Plautus.    The  Mostellaria.     By  E.  A.  Sonnen- 

sohein,   M.A.,   Professor   of  Classics  at  Mason  Science 

College,  Birmingham.     5^. 
Sophocles.     The  Trachiniae.     By  Alfred  Pre- 

tor,  M.A.     4s.  6d. 
Sophocles.     The  Oedipus  Tyrannus.     Edited  by 

the  late  B.  H.  Kennedy,  D.D.,  Kegius  Professor  of  Greek 

at  Cambridge  University.     2s.  6d. 
Terence.     With  Notes,  Critical  and  Explanatory. 

By  W.  Wagner,  Ph.D.     3rd  Edition.     7f.  6d. 
Thucydides.    Book  VI.    Edited  by  T.  W.  Dougan, 

M.A.,  Prof.  of  Latin  at  Queen's  College.  Belfast.     2.s-. 


Cambridge :    Deighton,   Bell  and  Co.  9 

GRAMMAR-SCHOOL   CLASSICS. 

Fcap.  Svo. 

Caesar.  De  Bello  Gallico.  Books  I.-III. 
With  English  Notes  for  Junior  Classes.  By  G.  Long, 
M.A.  New  Edition.  I5.  6d.  Books  IV.,  V.  15.  6i. 
Books  VI.,  VII.     15.  6d. 

Catullus,  Tibullus,  and  Propertius.  Selected 
Poems.  By  the  Eev.  A.  H.  Wratislaw  and  F.  N.  Sutton, 
B.A.     25.  6d. 

Cicero.  De  Senectute,  De  Amicitia,  and  Select 
Epistles.     By  G.  Long,  M.A.     New  Edition.     35. 

Cornelius  Nepos.  By  the  late  J.  F.  Macmichael, 
M.A.,  Head  Master  of  the  Grammar  School,  Ripon.     2s. 

Homer.  Iliad.  Books  I.-XII.  By  F.  A.  Paley, 
M.A.,  LL.D.  4s.  Books  I.-VI.  2s.  6d.  Books  VII.-XII. 
2s.  6d. 

Horace.  By  A.  J.  Macleane,  M.A.  With  a 
short  Life.  Revised  Edition.  3s.  Sd.  Or,  Part  I.,  Odes, 
25. ;  Part  II.,  Satires  and  Epistles,  2s. 

Juvenal.  Sixteen  Satires  (expurgated).  By 
Herman  Prior,  M.A.,  late  Schoiar  of  Trinity  College, 
Oxford.     3s.  6d. 

Martial.  Select  Epigrams.  By  F.  A.  Paley, 
M.A.,  LL.D.,  and  the  late  W.  H.  Stone,  Scholar  of  Trinity 
College,  Cambridge.    With  a  Life  of  the  Poet.     4s.  Qd. 

Ovid.  The  Six  Books  of  the  Fasti.  By  F.  A. 
Paley,  M.A.,  LL.D.  New  Edition.  35.  6d.  Or  Books  I. 
and  II.  15.  6^.,  Books  III.  and  IV.  U  6d.,  Books  V.  and 
VI.,  15.  U. 

Sallust.  Catilina  and  Jugurtha.  With  a  Life. 
By  G.  Long,  M.A.,  and  J.  G.  Frazer,  M.A.  35.  6d.  Or, 
separately,  25.  each. 

Tacitus.  Germania  and  Agricola.  By  P.  Frost, 
M.  A.,  late  Fellow  of  St  John's  College,  Cambridge.   25. 6<f . 

Virgil.  Bucolics,  Georgics,  and  Aeneid,  Books 
I.-IV.  By  J.  G.  Sheppard,  D.C.L.  Abridged  from 
Professor  Conington's  Edition.     45.  6d. 


10  London:    George  Bell  and  Sons. 

Virgil.     Aeneid,  Books  V.-XII.     Abridged  from 

Prof.   Conington^s  edition,  by  H.  Nettleship,  Fellow  of 

Corpus  College,  and  Professor  of  Latin  Literature  in  tbe 

University  of  Oxford,  and  W.  Wagner,  Ph.D.     4s.  6<f. 

Or  in  9  separate  volumes,  price  ls.  6d.  each. 
Xenophon.    The  Anabasis.    Witb  Life,  Itinerary, 

Index,  and  Three  Maps.     By  the  late  J.  F.  Macmichael. 

Revised  edition.     Ss.  6d. 

Or  in  4  separate  volumes,  price  ls.  6d.  each. 
Xenophon.     The  Cyropaedia.     By  G.  M.  Gor- 

ham,   M.A.,  late  Fellow  of  Trinity  College,   Cambridge. 

New  Edition.     Ss.  6d.     Books  I.  and  II.  ls.  €>d.     Books 

V.  and  VI.  ls.  Gd. 
Xenophon.      The   Memorabilia.     By  P.  Frost, 

M.A.,  late  Fellow  of  St  John's  College,  Cambridge.    Ss. 

CAMBRIDGE   TEXTS   WITH    NOTES. 

Price  ls.  6d.  each,  with  exceptions. 

Aeschylus.      6   Vols.     Prometheus    Vinctus — 

Septem  contka  Thebas — Agamemnon — Persae — Eumen- 

ides — Choephoroe.     By  F.  A.  Paley,  M.A.,  LL.D.,  late 

Classical  Examiner  to  the  University  of  London. 
Euripides.    13  Vols.    Alcestis — Medea — Hippo- 

lytus — Hecuba — Bacchae — Ion  (2s.) — Orestes — Phoe- 

nissae — Troades — Hercules  Furens — Andromache — 

Iphigenia  in  Tauris — Supplices.    By  F.  A.  Paley,  M.A., 

LL.D. 
Homer.     Iliad,  Book  I.     By  F.  A.  Paley,  M.A., 

LL.D.     (ls.) 
Sophocles.    5  Vols.     Oedipus  Tyrannus — Oedi- 

pus  Coloneus  —  Antigone — Electra — Ajax.     By  F.  A. 

Paley,  M.A.,  LL.D. 
Xenophon's    Anabasis.      6    Vols.      With    Life, 

Itinerary,  Index,  and  Three  Maps.     Macmichael's  Edi- 

tion,  revised  by  J.  E.  Melhuish,  M.A.,  Assistant  Master 

at  St  PauPs  School.    In  separate  Books. 

Book  I.  (with  Life,  Introduction,  Itinerary,  and  3  Maps.) — 

Books  II.  and  III.— Book  IV.— Book  V.— Book  VI.— Book 

VII. 
Xenophon^s  Hellenica.     Book  I.  and  Book  II. 

By  the  Rev.  L.  D.  Dowdall,  M.A.,  Trin.  Coll.,  Dublin, 

B.D.,  Ch.  Ch.  Oxon.     2s.  each. 
Cicero.    3  Vols.    De  Amicitia — De  Senectute — 

Epistolae  Selectae.     By  George  Long,  M.A. 

Ovid's  Fasti.     3  Vols.     By  F.  A.  Paley,  M.A., 

LL.D.     2s.  each.     Books  I.  and  II. — Books  III.  and  IV. 

— Books  V.  and  VI. 
Ovid.      Selections  from   the  Amores,  Tristia, 

Heroides,  and  Metamorphoses.  ByA.  J.  Macleane,M.A. 
Terence.     4  Vols.     Andria — Hauton  timorume- 

nos — Phormio — Adelphoe.     By  Prof.  Wagner. 
Virgil's  Works.      12  Vols.     Abridged  from  Prof. 

Conington's  Edition  by  Professors  Nettleship  and  Wag- 

ner  and  Kev.  J.  G.  Sheppard. 

Bucolics — Georgics,  I.  and  II. — Georgics,  III.  and  IV. 

— Aeneid,  I.  and  II. — Aeneid,  III.  and  IV. — Aeneid,  V. 

and  VI.  (2s.) — Aeneid,  VII. — Aeneid,  VIIL— Aeneid,  IX. 

— Aeneid,  X. — Aeneid,  XI. — Aeneid,  XII. 

CAMBRIDGE   TEXTS. 

Aeschylus.     By  F.  A.  Paley,  M.A.,  LL.D.     2s. 
Oaesar  De  Bello  Gallico.  ByG.  LoNG,M.A.ls.6d. 
Cicero    De    Senectute     et     De    Amicitia    et 

Epistolae  Selectae.     By  G.  Long,  M.A.     ls.  6d. 
Ciceronis  Orationes  in  Verrem.  By  G.  Long,M.  A. 

25.  Gi. 
Euripides.     By  F.  A.  Paley,  M.  A.,  LL.D.    3  vols. 

25.  each. 
Herodotus.    By  J.  W.  Blakesley,  B.D.     2  vols. 

2s.  6d.  each. 
Homeri  Ilias.     Lib.  I. — XII.     By  F.  A.  Paley, 

M.A.,LL.D.     ls.Sd. 
Horatius.     By   A.    J.    Macleane,    M.A.     Price 

ls.  $d. 
Juvenalis   et   Persius.      By   A.    J.    Macleane, 

M.A.     ls.  U. 
Lucretius.     By  H.  A.  J.  Munro,  M.A.     2s. 
Sallusti  Catilina  et  Jugurtha.     By  G.   Long, 

M.A.    ls.  U. 
Sophocles.  By  F.  A.  Paley,  M.A.,  LL.D.    2*.  6d. 
Terentius.     By  W.  Wagner,  Ph.D.     2s. 
Thucydides.     By  J.  W.  Donaldson,  B.D.    2  vols. 

2s.  each. 
Vergilius.     By  J.  Conington,  M.A.     2s. 
Xenophontis   Expeditio  Cyri.     By  J.   F.   Mao- 

michael,  M.A.     Is.  6d. 


12  London:    George  Bell  and  Sons. 

Novum  Testamentum  Graece,  Textus  Stephanici, 
1550.  Accedunt  variae  lectiones  editionum  Bezae,  Elze- 
viri,  Lachmanni,  Tischendorfii,  Tregellesii.  Curante  F. 
H.  Scrivener,  M.A.  New  Edition.  is.  6d. 
Editio  Major.  Containing  the  readings  approved  bj 
Bp.  Westcctt  and  Dr.  Hort,  and  those  adopted  by  the 
revisers.  Also  the  Eusebian  Canons  and  the  Capitula  and 
additional  references.  Small  post  8vo.  Is.  6d. 
An  Edition  with  wide  margins.     Half-bound,  price  12s. 

CRITICAL    EDITIONS    AND    TEXTS. 

Aetna.  Revised,  emended,  and  explained  by  the 
late  H.  A.  J.  Munro,  M.A.,  LittJX,  Fellow  of  Trinity 
College,  Cambridge.    Demy  8vo.    3s.  6d. 

Aristophanes'  Comedies.  By  H.  A.  Holden, 
LL.D.  Demy8vo.  Yol.  I.  Text  and  Notes.  18«.  Vol.  II. 
Indices.    5s.  6d.     The  plays  sold  separately. 

Caesar's  Seventh  Campaign  in  Gaul,  b.c.  52. 
De  Bello  Gallico.  Lib.  VII.  Edited,  with  Notes, 
Excursus,  and  Tables  of  Idioms,  by  the  Kev.  W.  Cook- 
worthy  Compton,  M.A.  With  Illustrations  from  Sketches 
made  on  the  Spots  Eepresented,  and  Drawings  of  the 
Fortifications,  &c,  Maps  and  Plans.  Crown  8vo.  Third 
Edition.    2s.  €>d.  net. 

Calpurnius  Siculus  and  M.  Aurelius  Olympius 
Nemesianus.  The  Eclogues,  with  Introduction,  Com- 
mentary,  and  Appendix.  By  Ch.  Haines  Keene,  M.A. 
Crown  8vo.     6s. 

Oatullus.  Edited  by  J.  P.  Postgate,  M.  A.,Litt.  D., 
Fellow  of  Trinity  College,  Cambridge.     Fcap.  8vo.     3s. 

Euripides,  Electra.  Edited  witb  Introduction 
and  Notes  by  C.  H.  Keene,  M.A.     Demy  8vo.     lOs.  6d. 

Hyperides,  The  Orations  of.  Edited  with  Notes 
and  a  Translation  by  F.  G.  Kenyon,  M.A.     5s.  net. 

Livy.  The  first  five  Books.  Prendeville's  edition 
revised  tbroughout  and  the  notes  in  great  part  rewritten, 
by  J.  H.  Freese,  M.A.,  late  Fellow  of  St  John's  College, 
Cambridge.  Books  I,  II,  III,  IV,  V.  With  Maps 
and  Introductions.     \s.  M.  each. 

Lucan.  The  Pharsalia.  By  C.  E.  Haskins,  M.  A., 
Fellow  of  St  John's  College,  Cambridge.  With  an  Intro- 
duction  by  W.  E.  Heitland,  M.A.,  Fellow  of  St  John's 
College,  Cambridge.     Demy  8vo.     14*\ 

LUORETIUS.  TlTI  LUCRETI  CARI  DE  RERUM  NATURA 
libri  sex.  With  Notes,  Introduction,  and  Translation 
by  the  late  H.  A.  J.  Munbo.  4th  Edition  finally  Revised. 
3  vols.  8vo.  Vols.  I.  and  II.  Introduction,  Text  and 
Notes,  lSs.     Vol.  III.  Translation,  6s. 

Ovid.  P.  Ovidii  Nasonis  Heroides  xiv.  Edited, 
with  Introductory  Preface  and  English  Notes,  by  Arthur 
Palmer,  M.A.,  Professor  of  Latin  at  Trinity  College, 
Dublin.    Demy  8vo.    6s. 

P.  Ovidii  Nasonis  Ars  Amatorta  et  Amores. 

A  School  Edition,  carefully  revised  and  edited,  with  some 
Literary  Notes,  by  the  Rev.  J.  H.  Williams,  M.A. 
Fcap.  8vo.     3s.  6d. 

The  Metamorphoses.     Book   XIII.     With 


Introduction  and  Notes  by  C.  II.  Keene,  M.A.     2«.  6d. 
The  Metamorphoses.     Book  XIV.     With 


Introduction  and  Notes  by  C.  H.  Keene,  M.A.     2s.  6d. 
P.  Ovidii  Nasonis  Epistolarum  ex  Ponto 


Liber   Primus.     With  Introduction  and  Notes.     By  C. 
H.  Keene,  M.A.     Crown  8vo.     Ss. 

Propertius.  Sexti  Propertii  Carmina  recognovit 
J.  P.  Postgate,  Litt.D.     4to.     Bs.  net. 

Propertius.  Sex.  Aurelii  Propertii  Carmina. 
The  Elegies  of  Propertius,  with  English  Notes.  By  the  late 
F.  A.  Paley,  M.A.,  LL.D.     2nd  Edition.    8vo.  cloth.    5s. 

Propertius.  Sex.  Propertii  Elegiarum  Libri  IV. 

Recensuit  A.  Palmek,  Collegii  sacrosanctae  et  individuae 
Trinitatis  juxta  Dublinum  Socius.     Ss.  6d. 

Sophocles.  The  Oedipus  Tyrannus  of  Sopho- 
cles.    By  B.  H.  Kennedy,  D.D.     Crown  8vo.     Ss. 

Thucydides.  The  History  of  the  Peloponne- 
sian  War.  With  Notes  and  a  Collation  of  the  MSS. 
By  the  late  B.  Shilleto,  M.A.  Book  I.  8vo.  6s.  6d. 
Book  II.     55.  Qd. 

Corpus  Poetarum  Latinorum,  a  se  aliisque  denuo 
recognitorum  et  brevi  lectionum  varietate  instructorum, 
edidit  Johannes  Percival  Postgate,  Litt.D.  Tom.  I. 
quo  continentur  Ennius,  Lucretius,  Catullus,  Horatius, 
Vergilius,  Tibullus,  Propertius,  Ovidius.  Large  post  4to. 
21*.  net.  Or  in  Two  Parts  sewed  9s.  each  net . 
^%  To  be  completed  in  2  volumes. 


14  London:    George  Bell  and  Sons. 

Oorpus  Poetarum  Latinorum.  Edited  by  Walker. 
1  thick  vol.  8vo.     Cloth,  lSs. 

Containing: — Catullus,  Lucretius,  Virgilius,  Tibullus, 
Propertius,  Ovidius,Horatius,  Phaedrus,Lucanus,  Persius, 
Juvenalis,  Martialis,  Sulpicia,  Statius,  Silius  Italicus,  Vale- 
riusFlaccus,  Calpurnius  Siculus,  Ausonius,  andClaudianus. 

TRANSLATIONS,  &c. 

Aeschylus.  Translated  by  Anna  Swanwick. 
With  Introduction  and  Notes.     5th  Edition,  revised.    5s. 

Aristotle  on  the  Constitution  of  Athens. 
Translated,  with  Introduction  and  Notes,  by  F.  G.  Kenyon, 
M.A.,  Fellow  of  Magdalen  College,  Oxford.  Pott  8vo« 
buckram.     Third  Edition.    4s.  6d. 

Oalpurnius,  the  Eclogues  of.  The  Latin  text  with 
an  English  Translation  in  Verse  by  E.  J.  L.  Soott,  M.A. 
Fcap.  8vo.     Bs.  Qd. 

Horace.  Translated  into  English  Verse  by  the 
late  Professor  Conington,  M.A.  The  Odes  and  Carmen 
Saeculare.  llth  Edition.  Fcap.  8vo.  Ss.  6d.  Tha 
Satires  and  Epistles.     8th  Edition.     Ss.  6d. 

Horace,  Odes  and  Epodes.  Translated  with 
Introduction  and  Notes,  by  Sir  Stephen  E.  db  Yerb, 
Bart.     3rd  Edition.     Is.  6d.  net. 

Lucretius.  Translated  by  late  H.  A.  J.  Munro, 
Litt.D.     6s.     See  page  13. 

Plato.  Gorgias,  literally  translated.  By  the  late 
E.  M.  Copb,  M.A.,  Fellow  of  Trinity  College.  2nd  Edition. 
8vo.    75. 

—  An  Analysis  and  Index  of  the  Dialogues. 
With  References  to  the  Translation  in  Bohns  Classical 
Library.    By  Dr  Dat.     Post  8vo.     5s. 

Prudentius,  Translations  from.  A  selection  from 
his  works  with  a  Verse  Translation  and  an  Introduction 
and  Notes.  By  the  Kev.  F.  St  J.  Thaokeray.  Cr.  8vo. 
7«.  6d. 

Sabrin^b  Oorolla  In  Hortulis  Regi»  Scholsa 
Salopiensis  contexuerunt  tres  viri  floribus  legendis.  4th 
Edition,  revised  and  re-arranged.  By  the  late  Benjamin 
Hall  Kennedy,  D.D.,  Kegius  Professor  of  Greek  at  the 
University  of  Cambridge.     Large  post  8vo.     10^.  6ef. 

Sophocles,  The  Dramas  of.  Rendered  in  English 
Verse,  Dramatic  and  Lyric,  by  Sir  George  Young,  Bart., 
M.A.,  formerly  Fellow  of  Trinity  College,  Cambridge. 
12s.  U. 

Sophocles.  The  (Edipus  Tyrannus.  Translated 
by  the  late  B.  H.  Kennedy,  D.D.     In  paper  cover.     ls. 

Theocritus.  Translated  into  English  Verse  by 
the  late  C.  S.  Calverley,  M.A.,  Fellow  of  ChrisVs  Colkge, 
Cambridge.     Crown  8vo.     2nd  Edition,  revised.     5s. 

Translations  into  English  and  Latin.  By  the 
late  C.  S.  Calverley,  M.A.     4th  Edition.    Post  8vo.    5s. 

Translations  from  and  into  Latin,  Greek,  and 
English.  By  Prof.  E.  C.  Jebb,  M.P.,  Litt.D.,  LL.D., 
H.  Jackson,  Litt.  D.,  Fellow  of  Trinity  College,  Cam- 
bridge,  and  W.  E.  Currey,  M.A.,  late  Fellow  of  Trinity 
College,  Cambridge.     Third  Edition.     Crown  8vo.     5s. 

BELUS  CLASSICAL   TRANSLATIONS. 

A  Series  of  Translations  from  the  Classics.     With  Memoirs, 
Introductions,  &c.     Crown  Svo.     ls.  each. 

.ZEschylus.  Translated  by  Walter  Headlam, 
M.A.     7  vols.  [Preparing. 

Aristophanes.  The  Acharnians.  Translated 
by  W.  H.  Covington,  B.A. 

Aristophanes.  The  Pluttjs.  Translated  by  M.  T. 
Quinn,  M.A. 

Cesar's  Gallic  War.  Translated  by  W.  A. 
M'Devitte,  B.A.  With  Map.  2  vols.  Books  I,— IV.— 
Books  V.— VII. 

Cicero.  Friendship  and  Old  Age.  Translated 
by  G.  H.  Wells,  M.A. 

Demosthenes  on  the  Crown.  Translated  by  C. 
Bann  Kennedt. 

Euripides.  Translated  by  E.  P.  Coleridge,  M.A. 
14  vols. 

Medea — Alcestis — Heracleid^: — Hippolytus — Sup- 
plices  —  Troades  —  Ion  —  Andeomache  —  Bacch^:  — 
Hecuba — Hercules  Furens — Phosniss^ — Orestes— 
Iphigenia  in  Tauris. 

Horace.  Translated  by  A.  H.  Bryce,  LL.D. 
4  vols. 

Odes  I.  and  II. — Odes  III.  and  IV.  with  the  Carmen 
Seculare  and  Epodes — Satires — Epistles  and  Ars 

POETICA. 

Livy.  Books  L,  II.,  IIL,  IV.  A  Revised  Trans- 
lation  by  J.  H.  Freese,  M.A.     With  Maps.     4  vols. 

Livy.  Book  V.  and  Book  VI.  A  Revised  Trans- 
lation  by  E.  S.  Weymouth,  M.A.,  Lond.     With  Maps. 

2  vols. 

Livy.     Book  IX.     Translated  by  F.  Storr,  B.A. 
Lucan.     The    Pharsalia.      Book    I.     Translated 

by  Frederick  Conway,  M.A. 
Ovid's  Fasti.     Translated  by  H.  T.  Rilby,  M.A. 

3  vols.     Books  I.  and  II.— III.  and  IV.— V.  and  VI. 
Ovid's  Tristia.     Translated  by  H.  T.  Riley,  M.A. 
Sophocles.    Translated  by  E.  P.  Ooleridge,  M.A. 

7  vols. 

Antigone  —  Philoctetes  —  CEdipus  Rex  —  (Edipus 
Coloneus — Trachinle— Electra — Ajax. 
Virgil.     Translated    by    A.     Hamilton    Bryce, 
LL.D.     6  vols. 

GEORGICS — BUCOLICS — iENEID  I.-III. — iENEID  IV. -VI. 
— iENEID  VII.-IX.— ^NEID  X.-XII. 

Xenophon's  Anabasis.     Translated  by  the  Rev. 

J.  S.  Watson,  M.A.     3  vols.     Books  I.  and  II.— Booke 

III.,  IV.  and  V.— Books  VI.  and  VII. 
Xenophon's  Hellenics.    Books  I.  and  II.    Trans- 

lated  by  the  Rev.  H.  Dale,  M.A. 

LOWER     FORM     SERIES. 

With  Notes  and  Vocabularies.    Fcap.  Svo. 
Eclogae  Latinae  :  or  First  Latin  Readiug  Book. 

By  the  late  Bev.  P.  Frost,  M.A.     New  Edition.     ls.  6<Z. 
Tales  for  Latin  Prose  Composition.     Arranged 

with  Notes  and  Vocabulary  by  G.  H.  Wells,  M.A.     2s. 
Analecta   Graeca    Minora.     By  the  late  Rev. 

P.  Frost,  M.A.     New  Edition.     2s. 
Vergil^s  ^Eneid.     Book  I.     Abridged  from  Con- 

ington's  edition  by  Bev.  J.  G.  Sheppard,  D.C.L.,  with 

Vocabulary  by  W.  F.  R.  Shilleto,  M.A.     ls.  6d. 
Caesar  de  Bello  Gallico.     Books  I.  II.  and  III. 

With  Notes   by  George  Long,  M.A.,  and  Vocabulary. 

1.9.  6d.  each. 

Horace's  Odes.  Book  I.  Notes  by  A.  J.  Mac- 
leane,  M.A.,  and  full  Vocabulary.     Is.  6d. 

Greek  Testament  Selections.  By  A.  M.  M. 
Stedman,  M.A.     Second  Edition.     Fcap.  8vo.     2s.  Qd. 

LATIN    AND  GREEK   CLASS    BOOKS. 
Baddeley.     Auxilia  Latina.     A  Series  of  Pro- 

gressive  Latin  Exercises.     By  M.  J.  B.  Baddeley,  M.A. 

Fcap.  8vo.   Part  I.,  Accidence.   5th  Edition.  2s.    Part  II. 

5th  Edition.     2s.     Key  to  Part  II.     2s.  Qd. 
Baker.    Latin  Prose  for  London  Students.    By 

Arthur  Baker,  M.A.     Wide  Fcap.  8vo.     2s. 
Church.   Latin  Prose  Lessons.  By  A.  J.  Church, 

M.A.,  Professor  of  Latin  at  University  College,  London. 

9th  Edition.    Fcap.  8vo.     2s.  6d. 
Olapin.     Latin   Primer.      By    the   Rev.    A.    C. 

Clapin,  M.A.     4th  Edition.     Fcap.  8vo.  ls. 
Coleridge.     Ees  Romanae,  being  brief  Aids  to 

the  History,   Geography,  Literature  and  Antiquities  of 

Ancient  Bome  for  less  advanced  students.     By  E.  P. 

Colertdge,  M.A.    With  3  maps.     Crown  8vo.     2nd  Edi- 

tion.     2s.  Qd. 

Res  Graecae.     Being  Aids  to  the  study  of 

the  History,  Geography,  Archgeology,  and  Literature  of 
Ancient  Athens.   By  E.  P.  Coleridge,  M.A.  [In  the  Press. 

Collins.  Latin  Exercises  and  Grammar  Papers. 
By  T.  Collins,  M.A.    7th  Edition.     Fcap.  8vo.     2s.  6d. 

Unseen  Papers  in  Latin  Prose  and  Yerse. 

7th  Edition.     Fcap.  8vo.     2s.  6d. 

Unseen  Papers  in  Greek  Prose  and  Verse. 


5th  Edition.     Fcap.  8vo.     Ss. 

Easy    Translations    from    Nepos,    Caesar, 


Cicero,  Livy,  <fec,  for  Betranslation  into  Latin.     With 

Notes.    2s. 
Compton.     Rudiments    of    Attic   Construction 

and  Idiom.     By  the  Kev.  W.  Cookworthy  Compton,  M.A., 

Head  Master  of  Dover  College.     Crown  8vo.     Ss. 
Frost.     EcloGuE  Latin^e;  or,  First  Latin  Eead- 

ing  Book.     With  Notes  and  Vocabulary  by  the  late  Bev. 

P.  Frost,  M.A.     New  Edition.     Fcap.  8vo.     ls.  6d. 

Analecta   Gr^eca   Minora.      With    Notes 

and  Dictionary.     New  Edition.     Fcap.  8vo.     2s. 

Materials  for  Latin  Prose  Composition. 


By  the  late  Rev.  P.  Frost,  M.A.   NewEdition.   Fcap.8vo. 
2«.     Key.   4s.  net. 


18  London:    George  Bell  and  Sons. 

Frost.  A  Latin  Verse  Book.  New  Edition.  Fcap. 
8vo.     2s.       Key,  5s.  net. 

MATERIALS   FOR  GrREEK   PrOSE   COMPOSITION. 

New  Edition.     Fcap.  8vo.     2s.  6d.     Key,  5s.  net. 

Harkness.  A  Latin  Grammar.  By  Albert 
Hakkness.     Post  8vo.     6s. 

Key.  A  Latin  Grammar.  By  the  late  T.  H.  Key, 
M.A.,  F.R.S.     6th  Thousand.     Post  8vo.     Ss. 

A  Short  Latin  Grammar,  for  Schools.    16th 

Edition.    Post  8vo.    Ss.  6d. 

Holden.  Foliorum  Silvula.  Part  I.  Passages 
for  Translation  into  Latin  Elegiac  and  Heroic  Verse. 
ByH.A.HoLDEN,LL.D.   12thEdition.   Post  8vo.    7s.6d. 

Foliorum  Silvula.     Part    II.     Select  Pas- 

sages  for  Translation  into  Latin  Lyric  and  Comic  Iambic 
Verse.     3rd  Edition.     Post  8vo.     5s. 

Foliorum  Centuriae.     Select  Passages  for 

Translation  into  Latin  and  Greek  Prose.     lOth  Edition. 
Post  8vo.     8s. 

Jebb,  Jackson  and  Currey.  Extracts  for  Trans- 
lation  in  Greek,  Latin,  and  English.  By  R.  C.  Jebb,  M.P., 
Litt.D.,  LL.D.,  Regius  Professor  of  Greek  in  the  Univer- 
sity  of  Cambridge;  H.  Jackson,  Litt.D.,  Fellow  of  Trinity 
College,  Cambridge ;  and  W.  E.  Currey,  M.  A. ,  late  Fellow 
of  Trinity  College,  Cambridge.     2s.  bd. 

Mason.  Analytical  Latin  Exercises.  Bj  C.  P. 
Mason,  B.A.  4th  Edition.  Part  L,  ls.  6<J.  Part  II., 
2s.  6d. 

The   Analysis   of   Sentences  applied  to 

Latin.     Post  8vo.     ls.  6d. 

Nettleship.  Passages  for  Translation  into 
Latin  Prose.  Preceded  by  Essays  on : — I.  Political  and 
Social  Ideas.  II.  Bange  of  Metaphorical  Expression. 
III.  Historical  Development  of  Latin  Prose  Style  in  An- 
tiquity.  IV.  Cautions  as  to  Orthography.  By  H.  Nettle- 
ship,  M.A.,  late  Corpus  Professor  of  Latin  in  the  Uni- 
versity  of  Oxford.     Crown  8vo.     8#. 

A  Key.     Crown  8vo.     4s.  6d.  net. 

Paley.  Greek  Particles  and  their  Combinations 
according  to  Attic  usage.  A  short  Treatise.  By  F.  A. 
Paley,  M.A.,  LL.D.     2s.  Gd. 

Penrose.  Latin  Elegiac  Verse,  Easy  Exercises 
in.  By  the  Rev.  J.  Penkose.  New  Edition.  12mo.  2s. 
Key,  3s.  0>d.  net. 

Preston.  Greek  Verse  Composition.  By  G, 
Preston,  M.A.    5th  Edition.     Crown  8vo.     4s.  6dL 

Pruen.  Latin  Examination  Papers.  By  G.  G. 
Pruen,  M.A.,  Senior  Classical  Master  in  the  Modern  De- 
partment,  Cheltenham  College.     Crown  8vo.     2s.  6d. 

Seager.  Faciliora.  An  Elementary  Latin  Book 
on  a  New  Principle.  By  the  Rev.  J.  L.  Seager,  M.A. 
2s.  6d. 

Stedman  (A.  M.  M.).  First  Latin  Lessons.  By 
A.  M.  M.  Stedman,  M.A.,  Wadham  College,  Oxford. 
3rd  Edition,  enlarged.     Crown  8vo.     2s. 

Initia  Latina.    Easy  Lessons  on  Elementary 

Accidence.     2nd  Edition.     Fcap.  8vo.     ls. 

First  Latin  Reader.     With  Notes  adapted 


to  the  Shorter  Latin  Primer  and  Vocabulary.   Crown  8vo. 
3rd  Edition.     ls.  6d. 

Easy  Latin  Passages  for  Unseen  Trans- 


lation.     3rd  Edition.     Fcap.  8vo.     ls.  Qd. 
Exempla  Latina.     First  Exercises  in  Latin 


Accidence.     With  Vocabulary.     Crown  8vo.     ls.  6d. 
The  Latin  Compound  Sentence,  Eules  and 


Exercises.     Crown  8vo.     ls.  6d.    With  Vocabulary.    2s. 
Easy  Latin  Exercises  on  the  Syntax  of  the 


Shorter  and  Revised  Latin  Primers.     With  Vocabulary. 
6th  Edition.     Crown  8vo.     2s.  6d. 

Latin  Examination  Papers  in  Miscellaneous 


Grammar  and  Idioms.     5th  Edition.     2s.  6d.    Key  (for 
Tutors  only),  Qs.  net. 

Notanda    Quaedam.      Miscellaneous    Latin 

Exercises.     On  Common  Kules  and  Idioms.     3rd  Edi- 
tion.     Fcap.  8vo.     \s.  6d.     With  Vocabulary,  2s. 

Latin  Vocabularies  for  Repetition.  Ar- 


ranged  according  to  subjects.     5th  Edition.    Fcap.  8vo. 
\s.  U. 

Easy  Greek  Passages  for  Unseen  Trans- 


lation.    Fcap.  8vo.     ls.  6d. 

Stedman.     Greek  Vocabularies  for  Repetition. 

2nd  Edition.    Fcap.  8to.     ls.  Qd. 

— ■ —  Greek  Testament  Selections  for  the  Use 
of  Schools.  3rd  Edition.  With  Introduction,  Notes, 
and  Vocabulary.     Fcap.  8vo.     2s.  6d. 

Greek  Examination  Papers  inMiscellaneous 

Gramrnar  and  Idioms.     3rd  Edition.     2s.  6d.     Key  (ior 
Tutors  only),  6s.  net. 

Thackeray.  Anthologia  Graeca.  A  Selection 
ot  (ireek  Poetry,  with  Notes.  By  F.  St  John  Thackeray. 
6th  Edition.     16mo.     4s.  6d. 

Anthologia  Latina.     A  Selection  of  Latin 

Poetry,  from  Naevius  to  Boethius,  with  Notes.     By  Kev. 
F.  St  John  Thackeray.     7th  Edition.    16mo.    4s.  6d. 

Hints  and  Cautions  on  Attic  Greek  Prose 


Composition.     Crown  8vo.     Ss.  6d. 


Teuffel's  History  of  Roman  Literature.     5th 

Edition,  revised  by  Dr  Schwabe,  translated  by  Prof. 
G.  C.  W.  Warr,  M.A.,  King's  College,  London.  Medium 
8vo.  2  vols.  15s.  each.  Vol.  I.  (The  Kepublican  Period). 
Vol.  II.  (The  Imperial  Period). 

Donaldson's    Theatre    of    the    Greeks.     lOth 

Edition.     5s. 

Keightley's  (T.)  Mythology  of  Ancient  Greeoe 
and  Italt.  4th  Edition,  revised  by  L.  Schmitz,  Ph.D., 
LL.D.    With  12  Plates.   5s. 

CLASSICAL    TABLES. 

Notabilia  Qu^dam  :  or  the  Principal  Tenses  of 
most  of  the  Irregular  Greek  Verbs,  and  Elementary 
Greek,Latin,andFrenchConstructions.  NewEdition.  ls. 

Greek  Verbs.  A  Catalogue  of  Verbs,  Irregular 
and  Defective ;  their  leading  formations,  tenses  in  use, 
and  dialectic  inflexions,  with  a  copious  Appendix,  con- 
taining  Paradigms  for  conjugation,  Rules  for  formation 
of  tenses,  &c,  &c.  By  J.  S.  Baird,  T.C.D.  New  Edition, 
revised.     2s.  6<2. 

EXERCISES  ON  THE  IRREGULAR  AND  DeFECTIVE 
Greek  Verbs.   By  the  Rev.  F.  St  John  Thackeray.  Is.  6d. 

Notes  on  Greek  Accents.  By  the  Right  Rev. 
A.  Barry,  D.D.     New  Edition,  rewritten.     ls. 

Homeric  Dialect.  Its  leading  Forms  and  Pecu- 
liarities.  By  J.  S.  Baird,  T.C.D.  New  Edition,  revised. 
By  the  Rev.  W.  Gunion  Butherford,  M.A.,  LL.D.,  Head 
Master  at  Westminster  School.     ls. 

Greek  Accidence.     By  the  Rev.  P.  Frost,  M.A. 

New  Edition.     ls. 
Latin  Accidence.   By  the  Rev.  P.  Frost,  M.  A.   ls. 
Latin  Versification.     ls. 
The  Principles  of  Latin  Syntax.     Is. 


FOREIGN    CLASSICS. 

Edited  for  use  in  Schools,  with  Introductions ,  Notes,   d'c\ 
Fcap.  Svo. 

Charles  XII.  par  Voltaire.  By  L.  Direy. 
8th  Edition.     ls.  6d. 

German  Ballads  from  TJhland,  Goethe,  and 
Sohiller.     By  0.  L.  Bielefeld.     7th  Edition.     ls.  Qd. 

Aventures  de  Tel^maque,  par  Fenelon.  By 
C.  J.  Delille.     5th  Edition.     2s.  6d. 

Select  Fables  of  La  Fontaine.  By  F.  E.  A.  Gasc. 
19th  Edition.     ls.  6d, 

Picciola,  by  X.  B.  Saintine.  By  Dr  Dubuc. 
16th  Thousand.     ls.  6d. 

Lamartine's  Le  Tailleur  de  Pierres  de  Saint- 
Point.    By  J.Boielle,  B.-es-L.     7th  Edition.    Is.  6d. 

GOETHE*S  HERMANN  UND  DOROTHEA.  By  E.  BELL, 
M.A.,  and  E.  Wolfel.     New  Edition.     ls.  Qd. 

Schiller's  Wallenstein.  Complete  Text.  By 
Dr  Buchheim.  6th  Edition.  5s.  Or  the  Lager  and 
Picoolomini,  2s.  6d.     Wallenstein's  Tod,  2s.  6d. 

Maid  of  Orleans;  with  English  Notes  by  Dr  W. 
Wagner.     3rd  Edition.     Ls.  6d. 

Maria  Stuart.  By  Y.  Kastner,  Lecturer  at 
Victoria  University,  Manchester.     4th  Edition.     ls.  6d. 

Gombert's  French  Drama.  Re-edited,  with  Notes, 
by  F.  E.  A.  Gasc.     Sewed,  Qd.  each. 

List  of  Plays  in  the  Series. 

By  Moliere. — Le  Misanthrope.  L'Avare.  Le  Bour- 
geois  Gentilhomme.  Le  Tartuffe.  Le  Malade 
Imaginaire.  Les  Femmes  Savantes.  Les  Fourberies 
de  Scapin.  Les  Precieuses  Bidicules.  L'Ecolb 
des  Femmes.  L'Ecole  des  Maris.  Le  Medecin 
Malgre  Lui. 

By  Bacine. — La  Thebaide,  ou  Les  Freres  Ennemis. 
Andromaque.  Les  Plaideurs.  Iphigenie.  Britan- 
nicus.     Phedre.    Esther.    Athalie. 

By  Corneille. — Le  Cid.   Horace.    Cinna.  Polyeucte. 

By  Voltaire,— Zaire. 

MODERN    FRENCH    AUTHORS. 

Edited  ivith  Introductions  and  Notes,  by  James  Boielie, 
Senior  French  Master  at  Duhvich  College. 

Daudet.  La  Belle  Nivernaise.  Histoire  cTun 
vieux  bateau  et  de  son  equipage.  By  Alphonse  Daudet. 
With  Six  Illustrations.     2s. 

Claretie.    Pierrille.    By  Jules  Claretie.   With 

27  Illustrations.     2s.  6d. 
Balzac.     Ursule  Mirouet.     3s. 
Greville.     Le   Moulin   Frappier.     By  Henry 

Greville.     35. 

Victor  Hugo.     Bug  Jargal.     35. 

MODERN  GERMAN  AUTHORS. 

With  Introduction  and  Notes.     Edited  by  Professor 
F.  Lange,  Ph.D. 

Soll  und  Haben.  Roman  von  Gustav  Freytag. 
Edited  by  W.  Hanby  Crump,  M.A.     2s.  Qd. 

Hey's    Fabeln   fur  Kinder.     Illustrated  by  O. 

Speckter.     Edited,  with  an  Introduction,  Grammatical 

Summary,  Words,  and  a  complete  Vocabulary.     By  F. 

Lange,  Ph.D.     ls.  6d. 
The  Same,  with  a  Phonetic  Introductron,  Phonetic  Tran- 

scription  of  the  Text.     By  F.  Lange,  Ph.D.     2s. 

Doktor  Wespe.  Lustspiel  in  fiinf  Aufziigen  von 
Julius  Kodekich  Benedix.  Edited  by  Professor  F.  Lange, 
Ph.D.     2s.  U. 

Meister  Martin,  der  Kiifner.  Erzahlung  von 
E.  T.  A.  Hoffmann.  Edited  by  F.  Lange,  Ph.D.  2nd 
Edition.     ls.  6d. 

Hans  Lange.  Schauspiel  von  Paul  Heyse. 
Edited  by  A.  A.  Macdonell,  M.A.,  Ph.D.     2s. 

Auf  Wache.     Novelle  von  Berthold  Auerbach. 

Der   Gefrorene   Kuss.     Novelle  von   Otto  Eoquette. 
Edited  by  A.  A.  Macdonell,  M.A.     2nd  Edition.     2s. 

Der  Bibliothekar.  Lustspiel  von  G.  von  Moser. 
Edited  by  F.  Lange,  Ph.D.     4th  Edition.     2s. 

Eine  Frage.  Idyll  von  George  Ebers.  Edited 
by  F.  Storr,  B.A.     2s. 

Die  Journalisten.  Lustspiel  von  Gustav  Frey- 
tag.  Edited  by  Professor  F.  Lange,  Ph.D.  4th  Eevised 
Edition.     2s.  6d. 

Zopf  und  Schwert.  Lustspiel  von  Karl  Gutzkow. 
Edited  by  Professor  F.  Lange,  Ph.D.     2s.  6d. 

German  Epic  Tales  in  Prose.  I.  Die  Nibel- 
ungen,  von  A.  F.  C.  Vilmar. — II.  Walther  und  Hilde- 
gund,  von  Albert  Eichter.  Edited  by  Karl  Neuhaus, 
Ph.D.     2s.  Qd. 

Ekkehard.  Erzahlung  des  zehnten  Jahrhunderts, 
von  Victor  von  Scheffel.  Abridged  Edition,  with 
Introduction  and  Notes  by  Herman  Hager,  Ph.D.    3s. 


FRENCH    AND    GERMAN    CLASS    BOOKS. 

Gasc  (F.  E.  A.).    First  French  Book.    Orown  8vo. 
126th  Thousand.     ls. 

Second    French    Book.      57th    Thousand. 

Fcap.  8vo.     ls.  6d. 

Key  to  First  and  Second  French  Books. 


7th  Edition.    Fcap.  8vo.     3.s.  6<i.  net. 

French  Fables  for  Beginners,  in  Prose. 

17th  Thousand.     12mo.     ls.  6d. 


24  London:    George  Bell  and  Sons. 

Gasc  (F.  E.  A.).    Select  Fables  ofLa  Fontaine. 
19th  Thousand.     Fcap.  8vo.     ls.  6rf. 

Histoires     Amusantes    et    Instructives. 

With  Notes.     17th  Thousand.     Fcap.  8vo.     2s. 

Practical  Guide  to  Modern  French  Con- 


versation.     19th  Edition.     Fcap.  8vo.     ls.  6d. 

French   Poetry   for   the   Young.      With 

Notes.     5th  Edition.     Fcap.  8vo.     1*.  Qd. 

Materials  for  French  Prose  Composition  ; 

or,  Selections  from  the  best  English  Prose  Writers.    23rd 
Thousand.     Fcap.  8vo.     3s.      Key.    6s. 

Prosateurs   Contemporains.     With  Notes. 

llth  Edition,  revised.     12mo.     3s.  6d. 

Le  Petit  Compagnon  \  a  French  Talk-Book 


for  Little  Ohildren.     16th  Edition.     16mo.     ls.  6d. 

An  Improved  Modern  Pocket  Dictionary 

of  the  French  and  English  Languages.     57th  Thousand. 
16mo.     2s.  6d. 

French-English      and      English-French 


Dictionary.  8th  Edition,  reset  and  enlarged.  Large 
8vo.     12s.  Gd. 

The  A  B  C  Tourist's  French  Interpreter 

of  all  Immediate  Wants.     ls. 

Clapin  (A.  C).  French  Grammar  for  Public 
Schools.  By  the  Eev.  A.  C.  Clapin,  M.A.,  B.-&S-L. 
Fcap.  8vo.     14th  Edition.     2s.  6d.     Key,  3s.  Qd.  net. 

French    Primer.      Fcap.    8vo.      llth    Edi- 

tion.     ls. 
Primer  of  French  Philology,  with  Exer- 

cises  for  Public  Schools.     9th  Edition.     Fcap.  8vo.     1*. 
English   Passages  for   Translation   into 

French.     2s.  Qd.     Key,  4ts.  net. 

Esclangon    (A.).      The    French    Verb    newly 

Treated  :  an  Easy,  Uniform,  and  Synthetic  Method  of 
its  Conjugation.  By  A.  Esclangon,  Examiner  in  the 
University  of  London.     Small  4to.     5s. 

Gosset  (A.).  Manual  of  French  Prosody.  By 
A.  Gosset,  M.A.,  late  Fellow  of  New  College,  Oxford, 
Fcap.  8vo.     3s. 

Stedman   (A.    M.    M.).       French    Examination 

Papers.    By  A.  M.  M.  Stedman,   M.A.     6th  Edition. 

2s.  6d.     Key,  Qs.  net. 
Easy  French  Passages  for  Unseen  Trans- 

lation.     2nd  Ed.     Fcap.  8vo.     ls.  Qd. 
Easy    French    Exercises    on    Elementary 

Syntax.     With  Vocabulary.     Crown  8vo.     2s.  6d. 

First  French  Lessons.     Crown  8vo.     ls. 

French  Vocabularies  for  Repetition.     2nd 

Edition.     Fcap.  8vo.     ls. 


Buchheim  (C.  A.).     German  Prose  Composition, 

Materials  for.     By  Dr  C.  A.  Buchheim.     15th  Edition. 

Fcap.  8vo.     4s.  6d.      A  Key  to  Pts.  I.  &  II.      Ss.  net. 

Pts.  III.  &  IV.    4s.  net. 
First    Book    of    German    Prose.       Being 

Parts  I.  and  II.  of  the  above,  with  Vocabulary.     Second 

Edition.     ls.  6^. 
Clapin  (A.  C).     A  German  Grammar  for  Public 

Schools.      By  the  Bev.   A.   C.   Clapin,   and   F.  Holl- 

Mulleb.     6th  Edition.    Fcap.  8vo.     2s.  6d. 
A  German  Primer.    2nd  Edition.    Fcap.  8vo. 

ls. 
Stedman    (A.    M.    M.).      German    Examination 

Papers.   By  A.  M.  M.  Stedman,  M. A.   2nd  Edition.   2s .  6d . 

Key.    5s.  net. 

BELLS    MODERN    TRANSLATIONS. 

A   Series  of  Translations  from  Modern  Languages,  with 
Memoirs,  Introductions,  etc.    Crown  Svo.     ls.  each. 

Goethe.     Egmont.     Translated  by  Anna  Swan- 

wick. 
Goethe.     Iphigenia  in  Tauris.      Translated  by 

Anna  Swanwick. 
Hauff.    The  Caravan.    Translated  by  S.  Mendel. 
Hauff.     The  Inn  in  the  Spessart.     Translated 

by  S.  Mendel. 
Lessing.    Laokoon.    Translated  by  E.  C.  Beasley. 
Lessing.     Nathan  the  Wise.     Translated  by  R. 

DlLLON  BOYLAN. 

Lessing.     Minna  von  Barnhelm.     Translated  by 
Ernest  Bell,  M.A. 


26  London :    George  Bell  and  Sons. 

Molierb.      The    Misanthrope.      Translated    by 

0.  Heron  Wall. 
Moli&re.     The  Doctor  in  Spite  of  Himselp  (Le 
-  Medeoin  malgre'  lui).     Translated  by  0.   Heron  Wall. 
Moliere.     Tartuffe  ;  or,  The  Impostor.     Trans- 

lated  by  0.  Heron  Wall. 
Moliere.     The  Miser  (L'Avare).     Translated  by 

0.  Heron  Wall. 
Moliere.     The  Shopkeeper  turned  Gentleman 

(Le  Bourgeois  Gentilhomme).     Translated  by  0.  Heron 

Wall. 
Racine.       Athalie.       Translated   by    R.    Bruce 

Boswell,  M.A. 
Racine.     Esther.     Translated  by  R.  Bruce  Bos- 

WELL,  M.A. 

Schiller.  William  Tell.  Translated  by  Sir 
Theodore  Martin,  K.O.B.,  LL.D.  New  Edition,  entirely 
revised. 

Schiller.  The  Maid  of  Orleans.  Translated 
by  Anna  Swanwick. 

Schiller.  Mary  Stuart.  Translated  by  Mellish. 

SCHILLER.       WaLLENSTEIN's  CAMP   AND  THE    PlCCO- 

lomini.     Translated  by  James   Ghurchill  and   S.   T. 

COLERIDOE. 

Schiller.  The  Death  op  Wallenstein.  Trans- 
lated  by  S.  T.  Coleridge. 


ENGLISH    CLASS    BOOKS. 

Adams  (Dr  E.).  The  Elements  of  the  English 
Language.  By  Ernest  Adams,  Ph.D.  26th  Edition. 
Revised  by  J.  F.  Davis,  D.Lit.     Post  8vo.     is.  6d. 

The  Rudiments  of  English  Grammar  and 

Analysis.     19th  Thousand.    Fcap.  8vo.     ls. 

Barnett   (T.   Duff).     Notes  on  Shakespeare's 

Plays.  With  Introduction,  Summary,  Notes  (Etymo- 
logical  and  Explanatory),  Prosody,  Grammatical  Pecu- 
liarities,  &c.  By  T.  Duff  Barnett,  B.A.  Lond.  Crown 
8vo.     ls.  each. 

MlDSUMMER  NlGHT's  DrEAM. — JuLTUS  C^SAR. — THE  TeM- 

pest. — Macbeth. — Henry  the  Fifth.— Hamlet. — Mer- 

OHANT  OF  VeNICE.—  KlNG  KlCHARD  II. — KlNG  JoHN. — 

KlNG  BlCHARD   III.— KlKG   LEAR. — CoRIOLANUS. — As  YoU 
LlKE  IT. — TwELFTH  NlGHT. — MUCH  ADO  AbOUT  NoiHlNG. 

ten  Brink  (B.).  Early  English  Literature. 
By  Bernhard  ten  Brink.  Vol.  I.  (to  Wyclif).  Vol.  II. 
(Wyclif,  Chaucer,  Earliest  Diama,  Benaiseance).  Vol. 
III.  (to  Surrey'6  Death).     Post  8vo.     3s.  6d.  each. 

Lectures  on  Shakespeare.     Translated  by 

Julia  Franklin.     Post  8vo.     Ss.  Qd. 

Edwards  (F.).  Examples  for  Grammatical 
Analysis  in  Verse  and  Prose.    By  F.  Edwards.     ls. 

Price  (A.  0.).  Elements  of  Comparative  Gram- 
mar  and  Philology.     By  A.  C.  Price,  M.A.     2s.  6d. 

SKEAT  (Prof.).  QUESTIONS  FOR  EXAMINATION  IN 
English  Literature.  By  Prof.  Skeat,  Litt.D.,  LL.D. 
3rd  Edition,  revised.    Crown  8vo.     2s.  6d. 


GRAMMARS 
By  C.  P.  Mason,  Fellow  of  Univ,  Coll.  London. 

First  Notions  of  Grammar  for  Young  Learners. 
Fcap.  8vo.      105th  Thousand.     Bevised.     ls. 

First  Steps  in  English  Grammar  for  Junior 
Classes.     Demy  18mo.     59th  Thousand.     ls. 

OUTLINES    OF   ENGLISH    GRAMMAR   FOR  THE  UsE  0F 

Jdnior  Classes.     107th  Thousand.     Crown  8vo.     2^. 

English  Grammar,  including  the  Principles  of 
Grammatical  Analysis.  38th  Edition.  Crown  8vo. 
3s.  6d. 

A  Shorter  English  Grammar,  with  copious 
Exercises.    57th  to  61st  Thousand.    Crown  8vo.     Ss.  6d. 

Practice  and  Help  in  the  Analysis  of  Sen- 
tences.     2s. 

English  Grammar  Practice,  being  the  Exercises 

separately.     3rd  Edition.     ls. 

Code  Standard  Grammars.  Parts  I.  and  II., 
2d.  each.    Parts  III.,  IV.  and  V.,  Sd.  each. 


28  London  ;    George  Bell  and  Sons. 

HANDBOOKS    OF    ENGLISH    LITERATURE. 

Edited  by  Professor  Hales.     CrownSvo.     3s.  Qd.  each. 

Now  Ready. 

The  Age  of  Milton.  By  J.  Bass  Mullinger,  M.  A., 

and  the  Kev.  J.  H.  B.  Masterman. 
The   Age   of   Dryden.     By  Richard   Qarnett, 

LL.D.,  C.B.     Second  Edition. 
The  Age  of  Pope.  By  John  Dennis.  2nd  Edition. 
The  Age  of  Wordsworth.     By  Professor  C.  H. 

Herford,  Litt.D.     Second  Edition. 
The  Age  of  Tennyson.  By  Prof essor  Hugh  Walker. 

Second  Edition. 

The  following  Volumes  are  in  preparation. 
The  Age   of   Alfred.     By  H.   Frank   Heath, 

Ph.D. 
The  Age  of  Chaucer.     By  Professor  Hales. 
The  Age  of  Shakespeare.     By  Professor  Hales. 
The  Age  of  Johnson.     By  Thomas  Seccombe. 

BELLS    ENGLISH    CLASSICS. 

Edited  for  use  in  Schools,  with  Introduction  and  Notes. 

Crown  Svo. 
Browning,     Selections    from.       Edited    by    F. 

Ryland,  M.A.  [In  the  Press. 

Browning's  Strafford.    Edited  by  E.  H.  Hickey. 

With  Introduction  by  S.  R.  Gardiner,  LL.D.     2s.  6d. 
Burke's  Letters  on  a  Regicide  Peace.  I.  and  II. 

Edited  by  H.  G.  Keene,  M.A.,  C.I.E.     3s.;  sewed,  2s. 
Byron's  Childe  Harold.    Edited  by  H.  G.  Keene, 

M.A.,  C.I.E.,  &c.     3s.  6d.     Aiso  Cantos  I.  and  II.  sepa- 

rately ;  sewed,  ls.  9d. 
Siege  of  Corinth.     Edited  by  P.  Hordern. 

ls.  6d. ;  sewed,  1«. 
Carlyle's    Hero    as   Man   of    Letters.     Edited 

with  Introduction  by  Mark  Hunter,  M.A.     2s.     Sewed, 

ls.  6d. 
Hero    as    Divinity.     By   the  same   Editor. 

2s.  ;  sewed,  1*.  bd. 
Chaucer's  Minor  Poems,  Selections  from.  Edited 

by  J.  B.  Bilderbeck,  B.A.     2s.  6d. ;  sewed,  ls.  9d. 
De    Quincey's    Revolt    of    the    Tartars    and 

English  Mail  Coach.    Edited  by  Cecil  M.  Barrow,  M.A. , 

and  Mark  Hunter,  M.A.     Ss.  ;  sewed,  2s. 
-*-  The  Revolt  of  the  Tartars.  Separately.  Sewed.  ls.Sd. 

De    Quincey's   Opium  Eater.     Edited  by  Mark 

Huntek,  M.A.     is.  6d.;  sewed,  3s.  6d. 
Goldsmith's     Good-natured    Man.      Edited    by 

K.  Deighton.     2s.  ;  sewed,  1«.  6d. 

She    Stoops   to    Conquer.     Edited   by  K. 

Deighton.     2s.;  sewed,  ls.  Qd. 

#%   The   Good-Natured    Man   and   She    Stoops    to 
Conquer  may  also  be  had  in  one  volume.    Sewed,  2s.  Qd. 

Irving's  Sketch  Book.     Edited  by  R.  G.  Oxen- 
ham,  M.A.     Sewed,  ls.  6d. 

Johnson's  Life  of  Addison.     Edited  by  F.  Ry- 
land.     2s.  6d. 

Life  of  Swift.     Edited  by  F.  Ryland,  M. A. 

28. 

Life  of  Pope.    Edited  by  F.  Ryland,  M.A 


2s.  6d. 

^*^  The  Lives  of  Swift  and  Pope,  together.     Sewed, 
2s.  Qd. 

Life  of   Milton.     Edited  by  F.    Ryland, 

M.A.     2s.  6d. 

Life  of  Dryden.  Edited  by  F.  Ryland,  M.  A. 


2s.  U. 

„.%  The   Lives   of   Milton    and    Dryden,    together. 

Sewed,  2s.  0>d. 
Lives  of  Prior  and  Congreve.     Edited  by 

F.  Kyland,  M.A.     2s. 
Lamb's    Essays.       Selected    and    Edited    by    K. 

Deighton.     3s.  ;  sewed,  2s. 
Longfellow,   Selections    from,  including  Evan- 

geline.     Edited  by  M.  T.  Quinn,  M.A.     2s.  6d.;  sewed, 

ls.  9d.     Also  Evangeline  separately,  sewed,  ls.  Sd. 
Macaulay's  Lays  of  Ancient  Rome.      Edited  by 

P.  Hokdekn.     2s.  6d.;  sewed,  ls.  9d. 

Essay    on    Clive.     Edited     by    Cecil    M. 

Barrow,  M.A.     2s.;  sewed,  ls.  6d. 
Massinger's  A  New  Way  to   Pay  Old  Debts. 

Edited  by  K.  Deighton.     3s.  ;  sewed,  2s. 

Milton's  Paradise    Lost.     Books   III.   and  IV. 

Edited  by  E.  G.  Oxenham,  M.A.     2s.;  sewed,  1.9.  6d.,  or 

separately  sewed,  lOd.  each. 
Paradise  Regained.  Edited  by  K.  Deighton. 

2s.  &d. ;  sewed,  ls.  9d. 

Pope,    Selections    from.     Containing   Essay    on 

Criticism,  Eape  of  the  Lock,  Temple  of  Fame,  Windsor 

Forest.    Edited  by  K.  Deighton.    2s.  Qd.;  sewed,  ls.  9d. 
Scott's  Lady  of  the  Lake.     Edited  by  the  Rev. 

A.  E.  Woodward,  M.A.     3s.  6d.,  or  each  Canto  separately, 

sewed,  8d. 
Shakespeare's    Julius    CiESAR.       Edited   by   T. 

Duff  Barnett,  B.A.,  London.     2s. 
. Merchant  of  Venice.     Edited  by  T.  Duff 

Babnett,  B.A.,  Lond.     2s. 
Tempest.    Edited  by  T.  Duff  Barnett,  B.  A., 

Lond.     2s. 
Wordsworth's  Excursion.    Book  I.    Edited,  with 

IntroductionandNotes,byM.T.QuiNN,M.A.  Sewed,ls.3d. 
PHILOSOPHY,    PSYCHOLOGY,   &c. 
Handbook  of  the  History  of  Philosophy.     By 

E.  Belfort  Bax.     2nd  Edition,  revised.     5s. 
Hegel's  Philosophy  of  Right  (Grundlinien  der 

Philosophie   des   Rechts).     Translated   by    Samuel   W. 

Dyde,  M.A.,  D.Sc.     Crown  8vo.     7*.  6d. 
History  of  Modern  Philosophy.  By  R.  Falcken- 

berg.  Trans.  by  Prof.  A.  C.  Armstrong.  Demy  8vo.    16s. 
Psychology  :  An  Introductory  Manual  for  the  use 

of  University  Students,  designed  chiefly  for  the  London 

B.A.  and  B.Sc.     By  F.  Ryland,  M.A.     7th  Edition,  re- 

written.     Crown  8vo.     4s.  6d. 
Ethics  :  An  Introductory  Manual  for  the  use  of 

University  Students.     By  F.  Ryland,  M.A.     Ss.  6d. 
Logic.     An  Introductory  Manual  by  F.  Ryland, 

M.A.     Crown  8vo.     4s.  6d. 

Political   Economy.     By   M.    Prothero,    M.A. 

Crown  8vo.     4s.  6d. 

BOTANY  AND  GEOLOGY. 
Elementary  Botany.     By  Percy  Groom,  M.A. 

(Cantab.  et  Oxon.),  F.L.S.,  Examiner  in  Botany  to  the 

University   of    Oxford.     With    numerous   Illustrations. 

Crown  8vo.     Ss.  6d. 
The  Student's  Handbook  of  Physical  Geology. 

By   A.   Jukes-Browne,   B.A.,   F.G.S.     With  numerous 

Illustrations.     2nd  Edition.     Is.  6d. 

The  Student's  Handbook  ofHistoricalGeology. 
By  A.  Jukes-Browne,  B.A.,  F.G.S.  With  numerous 
Diagrams  and  Illustrations.     6s. 

HISTORY. 
Modern  Europe.     By  Dr  T.  H.  Dyer.     2nd  Edi- 

tion,  revised  and  continued.  5  vols.  Demy  8vo.  £2. 12s.  6d. 
History  of  Germany  in  the  Middle  Ages.     By 

E.  F.  Henderson,  Ph.D.     Post  8vo.     7s.  6d.  net. 
Select  Historical  Documents  op  the  Middle 

Ages.  Collected  and  translated  by  Ernest  F.  Henderson, 

Ph.D.     Small  post  8vo.     5s. 
The  Intermediate  History  of  England.     For 

Army  and  Civil  Service  Candidates.     By  H.  F.  Wright, 

M.A.,  LL.M.     Crown  8vo.     6s. 
History  of  England,   1800 — 46.     By  Harriet 

Martineau.     5  vols.    3s.  6d.  each. 
A  Practical  Synopsis  of  English  History.     By 

A.  Bowes.     9th  Edition,  revised.     8vo.     ls. 
Lives  of  the  Queens  of  England.  By  A.  Strick- 

land.     6  vols.    5s.  each.    Abridged  Edition,  1  vol.  6s.  6d. 
For  other   Historical  Books,  see   Catalogue   of  Bohnf8 
Libraries,  sent  free  on  application. 

Price  Is.  Qd.  net. 
Published  Annually. 

The  Cambridge  University  Calendar. 


The  Student^s  Guide  to  the  University 
of  Cambridge. 

Fifth  Edition,  1893,  Fcap.  8vo.  6s.  6d.  or  in  separate 
Parts,  \s.  each. 

Part  I.  Introduction.  By  Bp.  of  Stepney.  University 
Expenses  and  Non-Collegiate  Students.  By  T.  F.  0. 
Huddleston,  M.A.  Part  II.  The  Mathematical  Tripos. 
By  Dr  Besant.  Part  III.  The  Classical  Tripos.  By  Bev. 
K.  Burn.  Part  IV.  The  Theological  Examinations.  By 
Kev.  Dr  Sinker.  Part  V.  The  Law  Tripos.  By  Prof. 
Clark.  Part  VI.  Degrees  in  Medicine  and  Surgery.  By 
Prof.  Sir  G.  M.  Humphry.  Part  VII.  The  Natural  Sciences 
Tripos.  By  W.  N.  Shaw,  M.A.  Part  VIII.  The  Moral 
Sciences  Tripos.  By  Prof.  J.  Ward.  Part  IX.  The  His- 
torical  Tripos.  By  Prof.  G.  W.  Prothero.  Part  X.  The 
Previous  Examination  and  the  Ordinary  or  Poll  Degree, 
and  Local  Examinations,  Lectures,  etc.  By  Kev.  J.  T. 
Ward,  M.A.,  and  Bp.  of  Stepney.  Part  XI.  The  Mediaeval 
and  Modern  Languages  Tripos.  By  E.  G.  W.  Braunholtz, 
M.A.     The  Oriental  Triposes.    By  Dr  J.  Peile. 


WEBSTER'S  INTERNATIOML 

DICTIONARY 
OF  THE  ENGLISH  LANGUAGE. 

Medium  4to.  2,118  pp.,  3500  Illustrations. 

Priees:    Cloth,  £l.  lls.  6d.;  half-calf,  £2.  2s.; 

half-russia,  £2.  5s.;    calf,  £2.  8s. 

Also  in  2  vols.  cloth,  £l.  14s. 

In  addition  to  the  Dictionary  of  Words,  with  their  pro- 
nunciation,  etymology,  alternative  spellings,  and  various 
meanings,  illustrated  by  quotations  and  numerous  wood- 
outs,  there  are  several  valuable  appendices,  comprising  a 
Pronouncing  Gazetteer  of  the  World ;  Vocabularies  of 
Scripture,  Greek,  Latin,  and  English  Proper  Names ;  a 
Dictionary  of  the  noted  Names  of  Fiction ;  a  Brief  History 
of  the  English  Language ;  a  Dictionary  of  Foreign  Quota- 
tions,  Words,  Phrases,  Proverbs,  &c. ;  a  Biographical 
Dictionary  with  10,000  Names,  &c. 

Prospectuses,  with  Specimen  Pages,  on  application. 

WEBSTER'8    BRIEF    INTERNATIONAL 
DICTI0NARY. 

Abridged  from  Webster's  International  Dictionary. 
Demy  8vo.    560  pp.,  800  Illustrations. 

Price  in  cloth,  3s. 


LONDON : 
GBORGE   BELL  &  SONS,  YORK  ST.   COVENT  GARDEN. 
CAMBRIDGE:   DEIGHTON    BELL   AND  CO. 


Cambridcie :   at  the   University  Pr<>*s. 

